
1 SKYRIUS 


inlio 8: Figo“ advokatai savo kontorą vadino „firma-buti- 

99 ku“. Šią klaidinančią sąvoką į eilinius pokalbius įterpdavo 
kaip įmanydami dažniau, ir keliuose iš jų kurpiamų įvairių verslo pro- 
jektų terminas netgi pasirodė spausdintine forma. Prideramai varto- 
jamas jis reiškė, kad „Finlis X Figas“ neturi nieko bendra su menkaver- 
te veikla. „Butikas“ asocijavosi su smulkumu, išskirtinumu ir patirtimi 
konkrečioje specializuotoje srityje. Su prabanga ir elegancija, nes tą 
bylojo prancūziška šio žodžio kilmė. Su tuo, kas nesiveržė plėstis, pa- 
sižymėjo išrankumu ir materialine gerove. 

Išskyrus apimtį, jokie kiti apibūdinimai kompanijai netiko. „Fin- 
lis 8: Figas“ vertėsi traumuotų asmenų bylomis, nuobodžia kasdiene 
veikla, kuriai nereikėjo daug įgūdžių arba kūrybingumo ir kuri niekuo- 
met nebus laikoma patrauklia bei jaudinančia. Varganas rodėsi ne vien 
prestižas, bet ir pelnas. Firma buvo mažutė, nes ji negalėjo sau leisti 
augti. Paprasčiausiai dėl to, kad niekas nenorėjo čia dirbti, įskaitant 
abu valdytojus. Nuobodų ir prastą gyvenimą liudijo net jos buvimo 
vieta. Kairėje pusėje klientus aptarnavo vietnamiečių masažo salonas, 
dešinėje — žoliapjovių taisykla, todėl iš pirmo žvilgsnio būdavo aišku, 
kad „Finlis G Figas“ neklesti. Kitapus gatvės paslaugas teikė dar vie- 
na firma-butikas — nekenčiami konkurentai, — netoliese sukiojosi ir 
daugiau teisininkų. Tiesą sakant, apylinkėse knibždėte knibždėjo ju- 
ristų; vieni dirbo savarankiškai, kiti priklausė nedidelėms kontoroms, 
treti triūsė nuosavuose mažų butikų variantuose. 

Prestono prospekte, judrioje gatvėje, kur buvo įsikūrusi „F 8: F“, 
nestigo senų vienaukščių namelių, šiuo metu rekonstruotų ir pritai- 


kytų komercinei veiklai. Juose darbavosi mažmenininkai (alkoholio 
parduotuvėje, cheminėje valykloje, masažo kabinetuose), specialistai 
(teisininkai, dantų gydytojai, žoliapjovių remontininkai), maisto pre- 
keiviai (parduodantys išsineštines enčiladas, baklavas, picas.) Oskaras 
Finlis prieš dvidešimt metų laimėjo pastatą per teismo procesą. Adre- 
sas stokojo prestižo, bet šį tam tikra prasme atpirko vietovė. Nes Pres- 
tono, Bičo ir Trisdešimt aštuntosios gatvių sankryžoje, chaotiškoje, 
vos per du namus nuo „Finlio X Figo nutolusioje asfalto ir transporto 
sampynoje, autoavarijos įvykdavo kartą per savaitę ar net dažniau. „F 
8: F“ metines pridėtines išlaidas padengdavo arčiau nei už šimto jardų 
susiduriantys automobiliai. Po kvartalą šmirinėdavo tiek butikų, tiek 
kitokių juridinių firmų atstovai, besiviliantys rasti pigų kotedžą, ku- 
riame išbadėję jų teisininkai galėtų girdėti padangų cypimą ir metalo 
braškėjimą. 

Kompaniją tesudarė du advokatai, todėl jiems, žinoma, neišven- 
giamai teko dalytis vyresniojo ir jaunesniojo partnerių pareigomis. 
Vyresnysis, šešiasdešimt dvejų metų Oskaras Finlis, sugebėjo tris 
dešimtmečius išgyventi nuožmiose teisinėse kautynėse, kurios užvir- 
davo negailestingose pietvakarių Čikagos gatvėse. Kitados pats buvo 
puikus policininkas, praradęs darbą dėl polinkio knežinti galvas. Vos 
išsisuko nuo kalėjimo ir, atsivėrus akims, stojo į koledžą, o paskui ėmė 
studijuoti teisės mokykloje. Kai jokios firmos darbo nepasiūlė, jis pasi- 
kabino iškabėlę ir suskato reikšti ieškinius visiems, kas pakliūdavo po 
ranka. Dabar Oskarui sunkiai sekėsi patikėti, kad jis ištisus trisdešimt 
dvejus metus eikvojo savo profesinį laiką tvarkydamas laiku neapmo- 
kėtų debitorių sąskaitų, autoavarijų, žmonių, kurie susižalojo slyste- 
lėję ir parkritę, sparčių ištuokų bylas. Iki šiol tebegyveno su pirmąja 
žmona, grėsminga moterimi, ir kiekvieną mielą dieną troško užpildyti 
skyrybų dokumentus. Deja, sau to leisti neišgalėjo. Kaip ir didžiumos 
kitų dalykų, kurie liko neprieinami net ir po trijų teisės praktikos de- 
šimtmečių. 

Jaunesnio partnerio titulas, — mėgindamas padaryti įspūdį tei- 
sėjams, kitiems teisininkams, o ypač perspektyviems klientams, Os- 
karas sakydavo: „Aš pasirūpinsiu, kad šį reikalą sutvarkytų mano jau- 
nesnysis partneris, — atiteko keturiasdešimt penkerių metų Voliui 


Figui. Pastarasis tarėsi esąs atkaklus, ryžtingas bylininkas, ir jo pagy- 
rūniški reklaminiai šūkiai žadėjo agresyvią veiklą. „Mes kausimės už 
jūsų teises!“, „Draudimo kompanijos mūsų bijo!“ arba „Mes juokų ne- 
krečiame!“ Tokią reklamą buvo galima išvysti ant parko suolelių, mies- 
to autobusuose, taksi, vidurinės mokyklos futbolo programėlėse, netgi 
ant elektros laidų stulpų, nors tai ir pažeisdavo keletą municipaliteto 
potvarkių. Tačiau ji nepasiekdavo dviejų svarbiausių rinkų — televi- 
zijos ir stendų. Dėl šių Volis nuolat pjaudavosi su Oskaru. Vyresnysis 
partneris atsisakydavo švaistyti pinigus, nes abi reklamos rūšys rei- 
kalavo klaikiai didelių išlaidų, bet Volis savo užmačių neatsižadėdavo. 
Įsivaizduodavo, kaip per televizorių pamatys savo besišypsantį veidą 
ir suglostytus plaukus, kaip kalbės baisius dalykus apie draudimo ben- 
droves, žadės pinigingus sandėrius traumuotiems asmenims, kuriems 
užteks proto paskambinti nemokamu jo numeriu. 

Bet Oskaras nė neketino mokėti už stendus. Volis išsirinko vieną, 
vos už šešių kvartalų nuo kontoros, ties Bičo ir Trisdešimt antrosios 
gatvių sankryža, iškilusį ant penkiaaukščio daugiabučio, aukštai virš 
transporto spiečiaus. Tobulesnės vietos neaptiktum visoje metropo- 
linėje Čikagoje. Kol kas stendas bruko pigų apatinį trikotažą (derėtų 
pripažinti, kad reklama traukė akį), bet prašyte prašėsi jo vardo ir vei- 
do. Vis dėlto Oskaras įkalbinėjimams nepasidavė. 

Volis gavo diplomą prestižinėje Čikagos universiteto Teisės mo- 
kykloje. Oskaras savąjį įgijo nūdien nebeegzistuojančios mokymo įs- 
taigos vakariniuose kursuose. Abu advokatūros egzaminą laikė tris 
kartus. Volis keturis sykius skyrėsi; Oskaras apie tai tegalėjo pasvajoti. 
Volis geidė rimtos bylos, kuri užtikrintų milijoninį atlygį. Oskaras viso 
labo norėjo išsiskirti su žmona ir išeiti į pensiją. 

Kaip jiedu tapo partneriais ir įsikūrė rekonstruotame Prestono 
prospekto name — visiškai kita istorija. Kaip sugebėjo išgyventi ne- 
pasmaugę vienas kito, tiesiog nesuvokiama. 


Jų arbitro vaidmenį atliko Rošelė Gibson, energinga juodaodė, 
arogantiškas manieras ir nuovokumą išsiugdžiusi gatvėse, iš kurių at- 
ėjo. Ponia Gibson rūpinosi priimamuoju, atsiliepdavo į telefonų skam- 


bučius, pasitikdavo galimus, viltingai nusiteikusius klientus ir išlydė- 
davo įniršusius, protarpiais pabarbendavo per klaviatūrą (tiesa, bosai 
seniai buvo perpratę, kad, iškilus būtinybei kompiuteryje surinkti ir 
išsispausdinti dokumentus, šitą užduotį paprasčiau atlikti patiems), 
prižiūrėjo firmos šunį ir, o tai yra svarbiausia, neleisdavo įsiplieksti 
Oskaro ir Volio vaidams. 

Prieš kelerius metus ponią Gibson sužalojo per autoavariją, atsi- 
tikusią ne dėl jos kaltės. Problemų padaugėjo, kai ne savo noru nusi- 
samdė „Finlio 8z Figo“ advokatų kontorą. Praėjus parai po avarijos, pri- 
pumpuota „Percocet“ nuskausminamųjų, įkalinta įtvaruose ir gipse, ji 
atsipeikėjo ir virš ligoninės lovos pamatė besišiepiantį mėsingą advo- 
kato Volio Figo veidą. Jis vilkėjo žalsvai melsvus mediko drabužius, po 
kaklu buvo pasikabinęs stetoskopą ir puikiai vaidino gydytoją. Apgau- 
le privertęs pasirašyti teisinio atstovavimo sutartį, pažadėjęs aukso 
kalnus, išsliūkino iš palatos tyliai, kaip ir atsėlino, o paskui sumovė jos 
bylą. Ponia Gibson iš viso gavo 40 000 dolerių, tačiau sutuoktiniui už- 
teko savaitės kitos, kad pinigus pragertų ir praloštų, taigi ji nusprendė 
su vyru skirtis, o ieškinį užpildė Oskaras Finlis, be kita ko, dar ir su- 
tvarkė jos bankroto reikalus. Nė vienas iš partnerių įspūdžio nepada- 
rė, todėl ponia Gibson prigrasino paduoti juos į teismą dėl profesinio 
aplaidumo. Grūmojimai patraukė advokatų dėmesį, — praeityje abu 
ne sykį buvo nukentėję nuo panašių ieškinių, — todėl jiedu ėmė nertis 
iš kailio mėgindami klientę nuraminti. Kadangi bėdos nepaliaujamai 
kaupėsi, kontoroje ji sukiojosi nuolat, ir po kurio laiko trejetas tarpu- 
savyje rado bendrą kalbą. 

„Einlio R Figo“ kontoroje sekretorių nieko gero nelaukdavo. 
Joms mokėdavo mažai, kalbėtis tekdavo dažniausiai su nemaloniais 
klientais arba telefonu su storžieviškais teisininkais, darbo diena bū- 
davo ilga, bet daugiausia nervų atimdavo bendravimas su porele part- 
nerių. Oskaras ir Volis išbandė brandą, tačiau vyresnės moteriškaitės 
nepajėgė susidoroti su spaudimu. Tada pasirinko jaunystę, bet užsi- 
dirbo ieškinį dėl seksualinio priekabiavimo, nes Volis nesusilaikė ne- 
pagrabaliojęs krūtiningos panelės. (Jiems pavyko be teismo susitarti 
dėl 50 000 dolerių kompensacijos, negana to, abiejų vardai pasirodė 
spaudoje.) Taip jau sutapo, kad Rošelė Gibson užsuko į kontorą, kai 


tuometinė sekretorė metė darbą ir tūžmingai išlėkė laukan. Telefonas 
vis čirškė, o partneriai nesiliovė stūgavę, tad ponia Gibson žengė prie 
stalo ir pasirūpino, kad įsivyrautų ramybė. Paskui užkaitė kavą. Į biu- 
rą grįžo rytojaus dieną, pasirodė dar ir kitą. Jį prižiūrėjo ir dabar, po 
aštuonerių metų. 

Pora jos sūnų sėdėjo kalėjime. Abiem atstovavo Volis, nors, atvi- 
rai kalbant, jų nebūtų išgelbėjęs niekas. Dar paauglystėje tuodu nuolat 
suimdavo dėl narkotikų, todėl jaunesniajam „F 8 F“ partneriui veiklos 
netrūkdavo. Jiems vis giliau klimpstant į kvaišalus, Volis perspėdavo, 
esą berneliams gresia cypė arba mirtis. Tą patį kartojo ir sekretorei, 
kuri nevaliojo suvaldyti vaikų ir dažnai melsdavosi, kad jie atsidurtų 
už grotų. Kai policija areštavo kreku prekiaujančią jų gaują, brolių Gib- 
sonų vos neįkalino dvidešimčiai metų. Volis pasistengė, kad bausmė 
sumažėtų iki dešimties, bet nė vienas ačiū neištarė. Verkdama dėkojo 
tiktai motina. Kad ir kiek vaikinai pridarė Voliui rūpesčių, tas nė karto 
jos neprašė sumokėti už savo paslaugas. 

Bėgant metams, lieti ašaras poniai Gibson tekdavo nuolat. Ne- 
retai jaunesniojo firmos partnerio kabinete, už užrakintų durų. Jis 
patardavo ir padėdavo kiek sugebėdavo, bet dažniausiai teturėdavo 
ją išklausyti. Dėl netvarkingo Volio gyvenimo jų vaidmenys galėdavo 
beregint pasikeisti. Žlungant paskutinėms dviem Volio santuokoms, 
ponia Gibson jį parėmė. Kai teisininkas per daug įjunko į alkoholį, ji 
puikiai suprato, kas vyksta, ir nepabijojo jam į akis iškloti tiesos. Abu 
kasdien kivirčydavosi, bet ilgai nesivaidydavo, nes iš esmės tik siekda- 
vo apsaugoti savo teritoriją. 

Kartais „Finlio 8: Figo“ kontoroje piktai urgzdavo arba niūrodavo 
visi trys, paprastai jų nuotaiką gadindavo pinigų stygius. Rinka buvo 
perpildyta; gatvėse blaškėsi per daug teisininkų. 

Firmai mažiausiai reikėjo dar vieno. 

eividas Zinkas miesto traukiniu pasiekė centrinę Čikagos 

dalį, išlipo Kvinsio stotelėje ir nušlepsėjo žemyn į Velso gatvę 
vedančiais laiptais, jausdamas, kad kažkas atsitiko kojoms. Jos sunkėjo, 
žingsniai lėtėjo. Ties Velso ir Adamso gatvių sankirta jis netgi sustojo 
ir, mėgindamas perprasti kas vyksta, nudūrė akis apačion. Bet tepa- 
matė juodus odinius suvarstomus batus, kokius avėjo kiekvienas fir- 
mos teisininkas ir net viena kita teisininkė. Alsuoti sekėsi sunkiai, nuo 
prakaito drėko pažastys, nors oras buvo žvarbus. Trisdešimt vienerių 
Deividas per jaunas, kad jį pakirstų širdies priepuolis, o su nuovargiu, 
slėgusiu pastaruosius penkerius metus, išmoko.susigyventi. Bent taip 
galvojo. Užsukęs už kampo pažvelgė į „Trust“ bokštą, blizgantį falo 
monumentą, besistiebiantį į tūkstančio pėdų aukštybes ir smingantį 
į miglą bei debesis. Kai stabtelėjo ir pakėlė galvą, širdis įniko plakti 
sparčiau, o skrandį nutvilkė šleikštulys. Aplinkui grūdosi jį kliudantys 
kūnai. Kartu su tuntu žmonių Deividas perėjo Adamso gatvę ir patrau- 
kė pirmyn. 

Aukštą, atvirą, marmuro ir stiklo prigrūstą „Trust“ bokšto atrijų 
puošė skulptūros, neva spinduliuojančios šilumą, nors tie nesuvokia- 
mi pavidalai jam asmeniškai atrodė šalti ir atgrasūs. Šeši tarpusavyje 
susikryžiuojantys eskalatoriai vilko armiją pailsusių karių pakeliui į 
savo gardelius ir kabinetus. Pastangos nusigauti iki eskalatoriaus buvo 
bevaisės, nes kojos atsisakė judėti. Todėl Deividas prisėdo ant odinio 
suolelio, pastatyto greta krūvos didžiulių nudažytų uolienų ir pabandė 
susigaudyti, kas jam darosi. Pro šalį plūdo žmonės niauriais veidais, 
įkritusiomis akimis, jau persitempę, nors šį rūškaną rytą laikrodis 
rodė dar tik 7.30. 

„Lūžis“, be abejo, ne medicinos terminas. Apibūdinti momentui, 
kai rūpesčių kamuojamas asmuo pakvaišta, specialistai vartoja įman- 
tresnes sąvokas. Dėl siaubingos traumuojančios nelaimės pokyčiai nu- 
tinka per sekundės dalį. Arba toji akimirka įkūnija paskutinį šiaudą, 
apmaudžią besikaupiančio spaudimo kulminaciją, kurios sąmonė ir 
kūnas nebeatlaiko. Jam pasitaikė antrasis variantas. Penkerius metus 
Deividas negailėdamas savęs plušėjo drauge su nekenčiamais kolego- 
mis, bet šįryt, jam įsitaisius greta dažytų uolienų, stebint slenkančius 
aukštyn, pasiruošusius eilinei beverčio darbo dienai dailiai apsirengu- 
sius zombius, kai kas įvyko. Jis palūžo. 

— Sveikas, Deivai. Viršun keliausi? — kažkas paklausė. Elas iš 
Antimonopolinio skyriaus. 

Deividas sugebėjo prašiepti lūpas, kinktelėti ir sumurmėti, pas- 
kui nežinia kodėl nusekė įkandin Elo. Šis atsistojo ant eskalatoriaus 
lenkdamas jį vienu žingsniu, dudendamas apie vakarykštes Čikagos 
„Blackhawks“ rungtynes. Jiems kylant per atrijų, Deividas tebelink- 
čiojo. Apačioje ir užnugaryje stoviniavo tuzinai vienišų figūrų tamsiais 
apsiaustais, jauni teisininkai — tylūs ir liūdni tarytum žiemą laido- 
tuvėse dalyvaujantys karsto nešėjai. Antrajame aukšte jiedu prisijun- 
gė prie grupelės, lūkuriuojančios greta liftų virtinės. Deividas vis dar 
klausėsi kalbų apie ledo ritulį, bet į jo galvą vėl sugrįžo svaigulys, kurį 
papildė koktumas. Galiausiai jie metėsi į atsivėrusio lifto kabiną ir su- 
stingo petys į petį su kitais. Tyla. Elas užsičiaupė. Niekas nepratarė nė 
žodžio; niekas nebandė akimis užmegzti ryšio. 

„Baigta, į šitą liftą žengiau paskutinį kartą, — sau pasakė Deivi- 
das. — Prisiekiu.“ 

Kabiną nukratė virpulys, pasigirdo zvimbimas ir ji sustojo aštuo- 
niasdešimt pirmame aukšte, „Rogano Rotbergo“ teritorijoje. Pro tarp- 
durį smuko trys juristai, iš veido matyti, bet nepažįstami, ir tuo stebė- 
tis nederėtų, nes nuo septyniasdešimt pirmo iki šimtas pirmo aukšto 
dirbo šeši šimtai teisininkų. Aštuoniasdešimt penktame pasišalino dar 
du vyrai tamsiais kostiumais. Liftui pajudėjus iš vietos, Deividą išmu- 
šė prakaitas, netrukus ėmė kamuoti hiperventiliacija. Kai artėjo prie 
savo kabinetėlio devyniasdešimt ketvirtame aukšte, širdis daužėsi vis 
smarkiau. Devyniasdešimt pirmame ir devyniasdešimt antrame ben- 

drakeleivius apleido dar keli nykiaveidžiai individai ir sulig kiekvienu 
stabtelėjimu silpnumo pojūtis stiprėjo. 

Devyniasdešimt ketvirtą pasiekė tiktai trise — Deividas, Elas ir 
stambi moteriškė, už akių vadinama Svirdule. Maloniai sužvangėjo 
skambutis, tyliai prasidarė durys ir Svirdulė nulingavo per slenkstį. 
Elas žengė pavymui. Deividas liko vietoje — tiesiog neprisivertė pa- 
krutėti. Praėjo kelios sekundės. Dirstelėjęs per petį, kolega paragino: 

— Čia mūsų aukštas. Eikš. 

Užuot atsiliepęs, Deividas tik stebeilijosi tuščiu, bereikšmiu 
žvilgsniu nelyginant žmogus iš kito pasaulio. Durys ėmė vertis ir Elas 
įspraudė į tarpą lagaminą. 

— Ar tu gerai jautiesi? — paklausė. 

— Žinoma, — suburbėjo Deividas ir vargais negalais pasislinko 
pirmyn. 

Skambutis vėl dzingtelėjo ir durys atsidarydamos nuslydo į šoną. 
Jis išniro iš kabinos, dirgliai apsižvalgė tarsi pirmą kartą matydamas 
šią vietą. Nors nuo tada, kai paskutinį sykį išėjo iš biuro, tebuvo pra- 
bėgusios dešimt valandų. 

— Atrodai pablyškęs, — tarė Elas. 

Deividui sukosi galva. Jis girdėjo bendradarbio balsą, bet nejį- 
stengė įsisąmoninti žodžių prasmės. Sutrikusi, lyg autoavariją stebinti 
Svirdulė išpūtė akis. Liftas vėl zvimbtelėjo, šįsyk kiek kitaip, ir tarpdu- 
ris ėmė siaurėti. Elas kažką pasakė, netgi ištiesė ranką tartum norėda- 
mas pagelbėti. Deividas staiga apsigręžė, švininės kojos atgijo ir, prieš 
užsitrenkiant durims, jis stačia galva nėrė į kabiną. 

Liftui pajudėjus žemyn, Deividas prajuko. Galva liovėsi svaigu- 
si, pykinimas atslūgo. Joks sunkumas krūtinės nebeslėgė. Jis ryžosi 
imtis veiksmų! Išsivaduoti iš vergovės „Rogano Rotbergo firmoje, at- 
sisveikinti su savo košmaru. Jis, Deividas Zinkas, vienintelis iš tūks- 
tančių nelaimingų, centrinės Čikagos dangoraižiuose prakaituojančių 
bendradarbių ir jaunesniųjų partnerių, šį apsiniaukusį rytą rado savyje 
drąsos pasitraukti. Dabar, plačiai išsišiepęs, tuščioje kabinoje įsitaisęs 
ant grindų, spitrijosi į ryškiai raudonus, aukštus žyminčius, atbuline 
eiga tvyksinčius skaičius ir mėgino surikiuoti mintis. Nukreipė jas į 
žmones: (1) į sutuoktinę, primirštą moterį, kuri geidė pastoti, bet ne- 

pajėgė įgyvendinti troškimo, nes vyras taip nusiplūkdavo, kad nebetu- 
rėdavo jėgų mylėtis; (2) į tėvą, garsų teisėją, faktiškai privertusį jį stu- 
dijuoti teisę, ir ne bet kur, o Harvarde, nes ten mokėsi pats; (3) į senelį, 
šeimos tironą, Kanzas Sityje įkūrusį firmą, kuri išsiplėtė iki įspūdingų 
apimčių, sulaukusį aštuoniasdešimt dvejų metų, bet tebedirbantį de- 
šimt valandų per dieną; pagaliau (4) į Rojų Bartoną, tiesioginį savo 
bosą, šlykštoką bambeklį, amžinai rėkaujantį ir burnojantį, galbūt la- 
biausiai apgailėtiną asmenį, su kokiu Deividui Zinkui teko susidurti. 
Pagalvojęs apie Rojų Bartoną, jis vėl prapliupo juoktis. 

Liftas sustojo aštuoniasdešimt pirmame aukšte ir į kabiną susi- 
ruošė įeiti dvi sekretorės. Išvydusios kampe sėdinį, greta savęs laga- 
miną pasidėjusį Deividą, jos stabtelėjo. Tuomet atsargiai peržengė jo 
kojas ir palaukė, kol užsidarys durys. 

— Jums nieko nenutiko? — paklausė viena. 

— Ne, — atsakė Deividas. — O jums? 

Jokio atsakymo nepasigirdo. Moterys stūksojo tylėdamos ir ne- 
trukus pasišalino, išlėkė pro duris septyniasdešimt aštuntame aukšte. 
Vėl likęs vienas Deividas staiga sunerimo. Kas, jeigu jo ieškos? Elas, be 
jokių abejonių, nudroš tiesiai pas Rojų Bartoną ir praneš, kad Zinkui 
pakriko nervai. Ką Bartonas darys? Dešimtą valandą turėjo įvykti su- 
sitikimas su piktu klientu, stambios kompanijos vadovu; tiesą sakant, 
kaip Deividas vėliau pagalvojęs nusprendė, būtent gresianti akistata 
tapo kulminaciniu, Lūžį sukėlusiu įvykiu. Rojus Bartonas buvo ne vien 
dygus mulkis, bet ir bailys. Atžygiavus kompanijos direktoriui, neši- 
nam sąrašu pagrįstų nusiskundimų, jis ketino slėptis už Deivido Zinko 
ir kitų pavaldinių nugarų. 

Galimas daiktas, Rojus suorganizuos gaudynes pasitelkęs apsau- 
gą. Šią sudarė tradicinis senstelėjusių uniformuotų budėtojų kontin- 
gentas, taip pat vietiniai šnipeliai, keičiantys užraktus, viską filmuo- 
jantys, šmirinėjantys pakampėse, užsiimantys įvairia slapta veikla, 
kuri neleisdavo teisininkams atsipalaiduoti. Deividas pašoko, griebė 
lagaminėlį ir nekantriai įsispoksojo į mirksinčius skaitmenis. Smig- 
damas kiaurai „Trust“ bokšto vidurį, liftas nežymiai virpėjo. Kabinai 
sustingus, Deividas šovė laukan ir metėsi prie eskalatorių, kuriuose 
tebesispietė apsiblausę, viršun kylantis žmonės. Žemyn besileidžian- 

tys takai buvo apytuščiai, todėl jis nubėgo vienu iš pastarųjų. Kažkas 
sušuko: „Ei, Deivai, kur eini?“ Bėglys pamojo maždaug balso kryptimi, 
tarytum užtikrindamas, esą viskas gerai. Numynė tarp dažytų uolienų 
ir keistų skulptūrų, galop išniro pro stiklines duris. Lauke tvyrojo drė- 
gmės pritvinkęs, kaip dingojosi prieš kelias nykias minutes, bet nūnai 
naują pradžią žadantis oras. 

Jis giliai įkvėpė ir apsidairė. Stovėti vietoje nevalia. Deividas spar- 
čiu žingsniu patraukė La Salio gatve, nedrįsdamas dirsčioti per petį. 
Stenkis neatrodyti įtartinai. Būk ramus. Čia viena iš svarbiausių dienų 
tavo gyvenime, tvirtino sau, todėl nesusimauk. Keliauti namo negalė- 
jo, nes dar nesijautė pasirengęs aiškintis su žmona. Vaikštinėjant po 
apylinkes, kilo pavojus susidurti su pažįstamais. Kur būtų įmanoma 
trumpam pasislėpti, apmąstyti padėtį, praskaidrinti galvą, suregzti 
planą? Rankinis laikrodis rodė 7.51, pusryčių metą. Siauroje gatvelėje 
Deividas pastebėjo žaliai ir raudonai blykčiojančią iškabą „Abneris“, 
bet kol kas, artėdamas jos link, nesusigaudė, ką regįs — kavinę ar barą. 
Ties durimis paskersavo per petį, įsitikino, kad apsaugos nematyti, ir 
įžengė į šiltą tamsų „Abnerio“ pasaulį. 

Deividas atsidūrė bare. Dešinėje pusėje driekėsi tušti gardeliai. 
Staliukus slėgė apverstos kėdės, kurios tarytum laukė, kol kas nors iš- 
valys grindis. Abneris stovėjo už pailgo medinio nublizginto bufeto ir 
kreivai šiepiesi lyg klausdamas: „Ką čia veikiate?“ 

— Lankytojus priimate? — pasiteiravo Deividas. 

— Ar durys buvo užrakintos? — šluostydamas alaus bokalą, at- 
šovė balta prikyšte ryšintis Abneris. 

Jo rankos buvo stambios ir plaukuotos, o barmeno veterano vei- 
das — nors vyrukas bendravo šiurkštokai — kėlė pasitikėjimą ir bylo- 
jo, kad jo savininkas pakankamai visko prisižiūrėjęs ir prisiklausęs. 

— Regis, ne. — Deividas lėtai prisiartino, pašnairavo dešinėn ir 
tolimajame baro gale išvydo atsijungusį, bet savo gėrimą tebelaikantį 
vyriškį. 

Tamsiai pilką apsiaustą svečias pasikabino ant paaukštintos kė- 
dutės atlošo. Atsisėdo, nukreipė akis į priešais išrikiuotus alkoholio 
butelius, žvilgsniu aprėpė veidrodžius, alaus čiaupus ir tuzinus tobulai 
lygiai sudėliotų stiklų, patogiau įsitaisė ir pasidomėjo: 

— Ką rekomenduosite prieš aštuntą ryto? 

Abneris dirstelėjo į žmogų, galva prigludusį prie baro viršaus, ir 
atsakė: 

— Gal kavos? 

— Jau gėriau. Pusryčius ruošiate? 

— Aha. Jie vadinami „Kruvinąja Mere“. 

— Man prašom vieną porciją. 


Rošelė Gibson gyveno socialiniame bute kartu su motina, viena 
iš dukrų, dviem anūkais, kintančiais dukterėčių bei sūnėnų deriniais, 
retsykiais ir su viena ar kita pastogės ieškančia pussesere. Bėgdama 
nuo chaoso dažniausiai sprukdavo į darbovietę, nors kartais ten būda- 
vo blogiau negu namuose. Į biurą atvykdavo 7.30, atrakindavo duris, 
iš verandos prigriebdavo abu laikraščius, įjungdavo šviesą, pareguliuo- 
davo termostatą, užkaisdavo kavą ir patikrindavo, kaip laikosi GM, 
firmos šuo. Užsiimdama įprastais kasdieniais reikalais niūniuodavo ar 
net tyliai dainuodavo. Nė vienam iš bosų neketino to pripažinti, bet 
advokatų sekretorės pareigomis didžiavosi, net jei ir dirbo tokioje kon- 
toroje, kaip „Finlis X Figas . Ji ne šiaip kokia eilinė sekretorė, viena iš 
daugybės, o teisininkų pagalbininkė. Išsilavinimo stygių kompensavo 
patirtimi. Aštuonerius metus praleidusi kunkuliuojančiame gatvės 
teisės verpete, gerai susipažino su juridiniais reikalais ir dar daugiau 
sužinojo apie pačius teisininkus. 

GM, mišrūnas, dykinėjo kontoroje, nes niekas iš čionykščių ne- 
norėjo jo vestis į savo būstą. Sargis lygiomis dalimis priklausė visiems 
trims — Rošelei, Oskarui ir Voliui, — bet faktiškai juo rūpinosi vien 
Rošelė. Prieš kelerius metus nežinia iš kur pabėgęs gyvūnas naujus 
namus pasirinko „F X EF“. Dienomis miegodavo ant lovelės, stovinčios 
netoli sekretorės stalo, naktimis klaidžiodavo po biurą ir jį saugodavo. 
Kaip sarginis šuo buvo pakenčiamas, lojimu ne sykį nuginęs įsilaužė- 
lius, vandalus ir net keletą susierzinusių klientų. 

Rošelė jį pašėrė, į dubenėlį šliūkštelėjo vandens. Virtuvėje iš ne- 
diduko šaldytuvo išsiėmė braškių jogurto indelį. Į puoduką prisipylė 
kavos ir pašvarino stalą, ant kurio, jos pastangomis, viešpataudavo 

nepriekaištinga tvarka. Pro laukujes duris įžengę klientai pirmiausia 
pamatydavo šį tvirtą, įspūdingą, iš stiklo ir chromo pagamintą baldą. 
Oskaro kabinetas buvo ganėtinai valyvas, Volio kambarys priminė są- 
vartyną. Jiedu galėjo pasislėpti už uždarų durų, Rošelė savo ruožtu 
sėdėdavo visų akivaizdoje. 

Ji atsivertė pirmąjį Sun-Times puslapį. Skaitė neskubėdama, siurb- 
čiodama kavą, valgydama jogurtą, vos girdimai niūniuodama, o jai už 
nugaros parpė GM. Rošelė mėgaudavosi tykiomis ankstyvo ryto minu- 
tėmis. Neilgai trukus suskambės telefonas, į kontorą atsibels advokatai, 
vėliau, jeigu jiems nusišypsos sėkmė, pasirodys iš anksto dėl susitikimo 
susitarę — arba ne — klientai. 

Sprukdamas nuo žmonos, Oskaras EFinlis iš namų išeidavo sep- 
tintą ryto, tačiau į biurą paprastai prisistatydavo po devintos. Dvi va- 
landas sukinėdavosi po miestą, stabtelėdavo prie policijos nuovados, 
kur darbavosi pusbrolis, tvarkantis ataskaitas apie nelaimingus atsiti- 
kimus, užsukdavo pas automobilių nutempėjus ir pasiklausydavo lie- 
žuvavimo apie naujausias autoavarijas, išgerdavo kavos su žmogumi, 
valdančiu porą varganų laidotuvių namų, nuveždavo spurgų ugniage- 
siams, paplepėdavo su greitosios pagalbos vairuotojais, protarpiais už- 
klysdavo į pamėgtas ligonines ir pavaikštinėdavo judriais koridoriais, 
išlavintu žvilgsniu ieškodamas traumuotų žmonių, susižeidusių dėl 
kitų aplaidumo. 

Oskaras atvykdavo devintą. Kada kontoroje teiksis pasirodyti ge- 
rokai chaotiškiau gyvenantis Volis, niekas nenutuokdavo. Jaunesnysis 
partneris galėdavo įsiveržti 7.30, prisipumpavęs kofeino ir energinio 
„Red Bull“ gėrimo, pasirengęs iškelti bylą kiekvienam, stojusiam jam 
skersai kelio, arba pagiriotas, išpurtusiais paakiais atsivilkti 11.00 ir 
pasislėpti savo kabinete. 


Bet tą įsimintiną dieną Volis atkako prieš pat aštuntą, jo veide 
tvieskė plati šypsena, akys buvo šviesios. 

— Labas rytas, ponia Gibson, — įtaigiai ištarė. 

— Labas rytas, pone Figai, — tokiu pat tonu atsiliepė ji. 

„Finlio 8 Figo“ firmoje visuomet vyraudavo įtampa, o kivirčas 

užsiplieksdavo nuo vieno neatsargiai mestelėto komentaro. Todėl 
kiekvienas galvodavo, ką sako, ir kitų žodžius išklausydavo nepraras- 
damas atsargumo. Įtariai žiūrėdavo net į kasdieniškus rytinius pasis- 
veikinimus, nes pasitaikydavo atvejų, kai jie pranašaudavo netikėtą 
puolimą. Savitą istoriją turėjo net „pono“ ir „ponios“ kreipiniai. Anuo- 
met, kai Rošelė tebuvo klientė, Volis suklydo pavadindamas ją pane- 
le, išrėždamas kažką panašaus į „Klausykit, panele, aš stengiuosi kaip 
įmanydamas“. Teisininkas neketino jos įžeisti, bet Rošelė sureagavo 
perdėtai audringai ir nuo tada primygtinai reikalaudavo ją vadinti „po- 
nia Gibson“. 

Vienumos atmosferą išblaške trikdžiai sekretorę mažumėle su- 
erzino. Volis pašnekino GM, paglostė šuns galvą ir traukdamas įsipilti 
kavos paklausė: 

— Laikraštyje rašo ką nors naujo? 

— Ne, — atsakė ji, nejausdama jokio noro gilintis į žinias. 

— Nieko keisto, — šiandien pirmą kandų komentarą metė Volis. 

Ji skaitydavo Sun-Times. Jis teikdavo pirmenybę Tribune. Apie 
vienas kito spaudos pasirinkimus buvo susidarę gan prastą nuomonę. 

Antra dygi pastaba nuskambėjo po kelių sekundžių, kai Volis iš- 
niro iš virtuvės. 

— Kas užkaitė kavą? 

Rošelė nuleido repliką negirdom. 

— Nemanot, kad ji silpnoka? 

Sekretorė lėtai pervertė lapą ir nurijo jogurto šlakelį. 

Volis garsiai sriūbtelėjo, sučepsėjo lyg paragavęs acto, stvėrė savo 
laikraštį ir atsisėdo prie stalo. Anksčiau nei Oskaras laimėjo pastatą 
per teismo procesą, pirmame aukšte kažkas išgriovė kelias sienas ir 
priešakinėje namo dalyje įrengė erdvų vestibiulį. Rošelei priklausė ša- 
lia durų esanti priimamojo zona, už kelių pėdų stovėjo klientams skir- 
tos kėdės ir pailgas stalas, matyt, kadaise buvęs valgomasis. Bėgant 
metams, firmos darbuotojai įprato prie jo įsitaisę skaityti laikraščius, 
gerti kavą, netgi imti raštiškus klientų parodymus. Volis mėgdavo čia 
leisti laiką, nes savo kabinetą buvo pavertęs tikra kiaulide. 

Jis kaip galėdamas triukšmingiau atsivertė Tribune. Rošelė tebe- 
niūniavo ir šurmulio nepaisė. 

Po kelių minučių sučirškė telefonas. Ponia Gibson, rodės, nieko 
neišgirdo. Aparatas vėl atgijo. Po trečio skambučio Volis nuleido lai- 
kraštį ir pasiteiravo: 

— Atsiliepsite, ponia Gibson? 

— Ne, — lakoniškai tarė ji. 

Telefonas ketvirtą kartą pareikalavo dėmesio. 

— Kodėl ne? — griežtai paklausė jis. 

Sekretorė nutylėjo. Po penkto skambučio Volis sviedė Tribune ša- 
lin ir nužygiavo link aparato, kabančio ant sienos, greta kopijavimo 
įrenginio. 

— Jumis dėta, to nedaryčiau, — perspėjo ponia Gibson. 

Jis sustojo. 

— Kodėl? 

— Čia skolų išieškotojas. 

— Iš kur ištraukėt? 

Volis įsispigino į telefoną. Šio ekranėlyje įskaitė užrašą: NUMERIS 
NEŽINOMAS. 

— Tiesiog žinau. Jis bando su mumis susisiekti kiekvieną savaitę 
ir visada šituo paros metu. 

Telefonas nutyko, o Volis grįžo prie stalo ir laikraščio. Pasislėpė 
už puslapių, mintyse spėliodamas, kokios sąskaitos firma neapmokė- 
jo, kuris iš tiekėjų taip suirzo, kad nutarė advokatus paspausti. Atsa- 
kymą, be abejo, galėtų pateikti Rošelė, nes ji rūpinosi buhalterija ir 
žinojo faktiškai viską, tačiau jis neketino kamantinėti sekretorės. Nes, 
jei tik prasižiotų, netrukus jie pultų ginčytis dėl sąskaitų, nesumokėtų 
mokesčių ir pinigų stygiaus, o paskui įsikarščiavę imtų rietis dėl firmos 
strategijos, jos ateities ir abiejų partnerių trūkumų. 

Nė vienas nenorėjo veltis į kivirčus. 


Abneris nepaprastai didžiavosi savo „Kruvinąja Mere“. Jis idea- 
liai tiksliais kiekiais sumaišydavo pomidorų sultis, degtinę, krienus, 
paprastas ir žaliąsias citrinas, Vusterio padažą, pipirus, tabaską ir 
druską. Tuomet pridėdavo dvi žaliąsias alyvuoges ir, pabaigai, saliero 
stiebelį. 

Deividas tokiais nuostabiais pusryčiais vaišinosi labai seniai. Po 

dviejų sparčiai suvartotų barmeno kūrinių jis kvailai viepiesi ir dėl 
sprendimo mesti darbą aukštai kėlė galvą. Girtuoklis baro gale knarkė. 
Jokie kiti lankytojai pro duris taip ir neįžengė. Abneris užsiėmė savo 
reikalais — plovė ir šluostė kokteilių taures, tikrino alkoholio atsar- 
gas, krapštėsi prie alaus čiaupų, tuo pat metu įvairiausiomis temomis 
tarstelėdamas savo komentarus. 

Pagaliau suzvimbė Deivido telefonas. Skambino jo sekretorė, 
Lana. 

— O, varge. 

— Kas čia? — pasidomėjo Abneris. 

— Kontora. 

— Juk žmogus turi teise papusryčiauti, ar ne? 

Deividas vėl plačiai nūsišypsojo ir tarė: 

— Klausau. 

— Kur tu, Deividai? — paklausė Lana. — Dabar pusė devintos. 

— Mieloji, laikrodį aš turiu. Šiuo metu pusryčiauju. 

— Kaip laikaisi? Sklinda kalbos, jog tave paskutinį sykį matė ne- 
riantį atgal į liftą. 

— Čia tiktai gandai, mieloji, tiktai gandai. 

— Tvarka. Kada ateisi? Rojus Bartonas jau skambino. 

— Leisk man baigti pusryčius, gerai? 

— Žinoma. Tik palaikykime ryšį. 

Deividas padėjo telefoną, per šiaudelį energingai trūktelėjo gėri- 
mo ir paskelbė: 

— Išlenksiu dar vieną. 

Abneris susiraukė. 

— Tau turbūt reikės paskubėti. 

— Aš ir skubu. | 

— Aišku. — Nuo laikiklio nuėmęs švarią taurę, barmenas ėmė 
maišyti kokteilį. — Kiek suprantu, šiandieną biure nepasirodysi. 

— Ne. Darbą mečiau. Nusprendžiau jo atsisakyti. 

— Kokioje įstaigoje? 

— Teisės. „Rogano Rotbergo“ kompanijoje. Žinai tokią? 

— Esu apie ją girdėjęs. Stambi firma, ar ne? 

— Šeši šimtai teisininkų dirba vien Čikagos biure. Dar keli tūks- 

tančiai išsibarstę po pasaulį. Ji užima trečią vietą pagal dydį, penktą 
pagal vidutinį kiekį valandų, už kurias teisininkai gauna atlygį, ketvir- 
tą pagal grynąjį vidutinį partnerių pelną, antrą pagal bendradarbių 
algą ir, be abejo, pirmą pagal avigalvių skaičių kvadratinėse pėdose. 

— Atleisk, kad paklausiau. 

Deividas kilstelėjo savo mobilųjį. 

— Matai, ką turiu? 

— Manai, aš aklas? 

— Pastaruosius penkerius metus šis dalykėlis valdė mano gyve- 
nimą. Be telefono niekur neini. Tokia firmos politika. Jis nuolat šalia 
manęs. Ne sykį yra nutraukęs malonias vakarienes restoranuose. Iš- 
krapštęs iš dušo. Žadinęs bet kurią nakties valandą. Vieną kartą net 
sutrukdęs mylėtis su vargše apleista žmona. Aną vasarą puikiose sta- 
diono vietose su dviem koledžo laikų bičiuliais stebėjau „Cubs“ rung- 
tynes, kai į pabaigą artėjant antrajam padavimui, tas daiktas ėmė vi- 
bruoti. Su manimi nutarė susisiekti Rojus Bartonas. Ar jau pasakojau 
apie Rojų Bartoną? 

— Dar ne. 

— Vadovaujantis partneris, tiesioginis mano viršininkas, pikty- 
binis šunsnukis. Keturiasdešimtmetis iškrypusia savimeile, Dievo do- 
vana teisės profesijai. Per metus uždirba milijoną, bet nebus patenkin- 
tas niekuomet, kad ir kokį atlyginimą gautų. Pluša penkiolika valandų 
per parą, septynias dienas per savaitę, nes „Rogano Rotbergo' kompa- 
nijoje visi šulai triūsia be pertraukų. O Rojus save laiko tikru šulu. 

— Koks mielas vyrukas. 

— Aš jo nekenčiu. Tikiuosi niekada nebepamatyti. 

Abneris pastūmė trečiąją „Kruvinąją Merę“ į kitą baro pusę ir 
tarė: 

— Veikiausiai eini teisingu keliu, bičiuli. Į sveikatą. 


3 SKYRIUS 


| Iaiooor vėl suskambėjo ir Rošelė nutarė pakelti ragelį. 

— „Finlio 8: Figo“ advokatų kontora, — prabilo profesiona- 
lės balsu. Volis nepakėlė akių nuo laikraščio. Ji pasiklausė kelias se- 
kundes ir tarė: — Atleiskit, bet nekilnojamojo turto sandoriais mes 
neužsiimame. į 

Prieš aštuonerius metus, kai ponią Gibson įdarbino, kompanija 
tokius reikalus tvarkė. Tačiau ji veikiai susigaudė, kad šias menkai ap- 
mokamas užduotis iš esmės turėdavo atlikti sekretorė, o ne teisinin- 
kai. Kontroliuodama telefoną Rošelė filtruodavo skambučius, todėl su 
nekilnojamuoju turtu susiję užsakymai „Finlio £ Figo nebepasiekda- 
vo. Oskaras niršo ir grasino ją atleisti, bet kai Rošelė vėl užsiminė apie 
savo galimybę firmai pateikti ieškinį dėl profesinio aplaidumo, nusira- 
mino. Volis padėjo suorganizuoti paliaubas, tačiau įtempta atmosfera 
kontoroje kybojo ištisas savaites. 

Kruopščiai jos vykdoma atranka atsijojo ir kitas specializacijas. 
Darbas su nusikaltėliais nugrimzdo į praeitį, nes šie klientai kurstė 
Rošelei antipatiją. Vairuojantieji apsvaigę — visai kitas reikalas, nes 
tų žmonių buvo begalės, jie gerai mokėdavo, o sekretorei beveik nerei- 
kėdavo pajudinti piršto. Bankroto bylas teko pakišti po velėna dėl tų 
pačių priežasčių kaip ir nekilnojamąjį turtą — niekingai menkų mo- 
kesčių ir ją užgriūvančios veiklos. Laikui bėgant Rošelei pavyko firmos 
praktiką racionalizuoti ir padaryti kryptingesnę, dėl to iki šiol kildavo 
problemų. Anot Oskaro teorijos, kuri nulėmė vargingą, ilgiau nei tris 
dešimtmečius trunkantį jo vegetavimą, kompanija privalėjo aptar- 
nauti bet kokius klientus, užmesti didžiulį tinklą, perrausti šiukšles ir 

tikėtis, kad pavyks rasti rimtai traumuotą asmenį, sutiksiantį iškelti 
pelningą bylą. Volis tam nepritarė. Jis troško stambaus laimikio. Nors 
pridėtinės išlaidos jaunesnįjį partnerį vertė vykdyti įvairias kasdieniš- 
kas teisines užduotis, jis visada svajojo laimėti aukso puodą. 

— Šauniai padirbėjote, — prašneko Volis, kai ji padėjo ragelį. — 
Man niekada nepatiko nekilnojamojo turto operacijos. 

Nepaisydama replikų Rošelė grįžo prie savo laikraščio. GM ėmė 
tyliai urgzti. Kai jiedu pažvelgė į šunį, tas jau stovėjo lovelėje pakreipęs 
snukį aukštyn, ištiesęs uodegą, prisimerkęs ir susitelkęs. Sargis sus- 
kato urkšti garsiau, ir netrukus, lyg po signalo, į niaurų rytą įsiveržė 
avarinių sirenų kaukimas. Jos niekada nepaliaudavo džiuginusios Vo- 
lio, ir akimirką jis sustingo analizuodamas garsus kaip prityręs jų ver- 
tintojas. Ten policija, ugniagesiai, greitoji pagalba? Štai, ką pirmiausia 
derėjo nustatyti, o Volis pajėgdavo juos atskirti per sekundės dalį. Į 
patrulių ir gaisrininkų automobilius numodavo ranka, tačiau kai gir- 
dėdavo greitukių staugimą, jo pulsas visada padažnėdavo. 

— Greitoji pagalba, — ištarė, nuleido Tribune ant stalo, atsisto- 
jo ir nerūpestingai nužingsniavo prie durų. Taip pat atsistojusi Rošelė 
prisiartino prie lango ir dirstelėjo pro žaliuzių tarpelį. GM tebeurzgė, 
o Voliui žengus laukan, šuo nusekė iš paskos. Kitapus gatvės iš savojo 
butiko išniro Vinsas Golstonas, kuris viltingai įsižiūrėjo į Bičo ir Tris- 
dešimt aštuntosios sankryžą. Išvydęs konkurentą, parodė didįjį pirštą, 
ir Volis jam atsakė tuo pačiu. 

Greitukė žviegė Bičo gatve, svirduliuodama ir vinguriuodama 
tarp susigrūdusių transporto priemonių, niršiai pypsėdama, keldama 
didesnę ir pavojingesnę sumaištį nei toji, kuri jos laukė nelaimės vie- 
toje. Volis žvilgsniu palydėjo automobilį ir, jam pranykus iš akiračio, 
grįžo vidun. 

Skaityti spaudos niekas nebetrukdė — nei sirenos, nei telefoni- 
niai potencialių klientų arba skolų išieškotojų skambučiai. 9.00 ryto 
atsidarė durys ir per slenkstį žengė vyresnysis partneris. Kaip įprastai, 
Oskaras vilkėjo ilgą tamsų apsiaustą ir nešėsi juodą odinį gremėzdišką 
lagaminėlį, tarytum būtų plūkęsis kiaurą naktį. Rankoje laikė skėtį, su 
kuriuo nesiskirdavo niekada, kad ir ką žadėdavo oro prognozės. Nors 
Oskaras lenkė nugarą atokiau nuo aukščiausiųjų lygų, jis bent iš išvaiz- 

dos priminė karjerą padariusį teisininką. Tamsūs apsiaustai, tamsūs 
kostiumai, balti marškiniai, šilkiniai kaklaraiščiai. Parduotuvėse apsi- 
pirkdavo žmona, kuri reikalavo, kad vyras atrodytų kaip pridera. Volis 
savo ruožtu užsimesdavo pirmus pasitaikiusius, iš apdarų šūsnies iš- 
griebtus drabužius. 

— Sveiki, — ties ponios Gibson stalu suniurnėjo Oskaras. 

— Labas rytas, — atsakė ji. 

— Kas naujesnio laikraščiuose? — vyresniojo partnerio nedomi- 
no rungtynių rezultatai, žinios apie potvynius, rinkų būklė arba padė- 
tis Artimuosiuose Rytuose. 

— Palos Haitso gamykloje pritrėškė krautuvo vairuotoją, — ne- 
delsdama atsiliepė ponia Gibson. 

Tai buvo dalis rytinio ritualo. Jeigu nepavykdavo aptikti kokio 
nelaimingo atsitikimo, kuris praskaidrintų Oskaro rytą, tuomet gaiži 
jo nuotaika dar labiau subjurdavo. 

— Skamba neblogai. Ar žmogus mirė? 

— Kolkas ne. 

— Taip netgi geriau. Daug skausmo ir kančių. Nepamiršk jo pasi- 
žymėti. Šį reikalą patyrinėsiu vėliau. 

Ponia Gibson linktelėjo, tarsi vargšelis jau būtų pasirašęs rei- 
kiamus dokumentus ir tapęs nauju klientu. Aišku, sužeistasis jų ne- 
sisamdys. „Finliui X Figui' retai kada pasisekdavo pirmiems nukakti 
į nelaimės vietą. Labai tikėtina, kad krautuvo vairuotojo žmoną jau 
persekiojo agresyvesni juristai, o tarp jų, kaip žinoma, pasitaikydavo 
siūlančių grynuosius ir kitokias gėrybes, kad tik prisiviliotų nukentė- 
jusiojo šeimą. 

Oskaras, kuriam geros naujienos pakėlė ūpą, priėjo prie stalo. 

— Labas rytas. 

— Sveikas, Oskarai, — atsiliepė Volis. 

— Kas nors iš mūsų klientų pateko į nekrologų skiltį? 

— Iki jų dar nenusigavau. 

— Pirmiausia turėtum žiūrėti nekrologus. 

— Ačiū, Oskarai. Ar turėsi daugiau patarimų, kaip skaityti lai- 
kraštį? 

Vyresnysis partneris jau pėdino šalin. 

— Kokia šiandieninė mano dienotvarkė? — per petį kreipėsi į 
ponią Gibson. 

— Įprasta. Skyrybos ir girtuokliai. 

— Skyrybos ir girtuokliai, — žygiuodamas į savo kabinetą pano- 
sėje sumurmėjo Oskaras. — O man reikėtų rimtos autoavarijos. — Jis 
pasikabino apsiaustą iš kitos durų pusės, nuleido skėtį į stovą prie ra- 
šomojo stalo ir iš lagaminėlio ėmė traukti daiktus. Po minutės greta 
išdygo laikraštį laikantis Volis. 

— Ar tau ką nors sako Česterio Marino pavardė? Nekrologas. 
Penkiasdešimt septynerių, turėjo žmoną, vaikų, anūkų. Mirties prie- 
žastis nenurodyta. 

Oskaras gremžtelėjo žilus, trumpai kirptus savo plaukus. 

— Galbūt. Tikriausiai pildėme jo testamentą. 

— Velionis pašarvotas „Van Izelio 8 Sūnų“ salėje. Šiandieną vyks 
šermenys, rytoj — laidotuvės. Pašniukštinėsiu, kas jam nutiko. Jeigu 
Marinas yra vienas iš mūsiškių, gal norėsi pasiųsti gėlių? 

— Iš pradžių išsiaiškink turto dydį. 

— Teisingai. — Volis rankoje tebegniaužė laikraštį. — Žinai, pa- 
dėtis dėl elektrošokų tapo nebevaldoma. Farus iš Džolieto apkaltino, 
kad jie elektra pakratė septyniasdešimtmetį, kuris užsuko į „Walmart“ 
nupirkti vaistų nuo peršalimo sergančiam anūkui. Kai jis paprašė su- 
dafedo, vaistininkas nusprendė, jog senukas naudos prekę metamfeta- 
minui gaminti, todėl būdamas geras pilietis iškvietė policiją. Paaiškėjo, 
kad visi farai apsiginklavę naujutėlaičiais elektrošokais, taigi tie penki 
klounai sustabdė senolį automobilių aikštelėje ir pačirškino jam strėn- 
galį. Aukos būklė kritiška. 

— Voli, tau vėl knieti imtis ieškinių dėl elektrošoko naudojimo? 

— Taip, po velnių. Čia puikios bylos, Oskarai. Mums praverstų 
kelios. 

Oskaras prisėdo ir sunkiai atsiduso. 

— Taigi šią savaitę tau parūpo elektrošokai. Aną savaitę domėjai- 
si sauskelnių sukeltais bėrimais — degei noru paduoti į teismą „Pam- 
pers“ gamintojus, nes dėl jų sauskelnių išbėrė kelis tūkstančius kūdi- 
kių. Praėjusį mėnesį visą dėmesį buvai sutelkęs į kiniškas gipskartonio 
plokštes. 

— Dėl gipskartonio plokščių pareikštas kolektyvinis ieškinys ir 
atsakovai jau sumokėjo keturis milijardus žalių. 

— Taip, bet mes negavome nė cento. 

— Čia ir esmė, Oskarai. Privalome rimtai užsiimti kolektyvinės 
žalos bylomis. Štai kur slypi tikri pinigai. Mokesčių pavidalu milijonus 
mokėtų kompanijos, kurių pajamos siekia milijardus. 

Durys buvo praviros, tad Rošelė girdėjo kiekvieną žodį, tiesa, po- 
kalbiai šia tema nuolat kartojosi ir jau spėjo mažumėlę išsikvėpti. 

Volis prašneko garsiau: 

— Galėtume susiorganizuoti porą panašių bylų, užmegzti ryšį su 
kolektyvinių žalų specialistais, tada atsipūtę palauktume, kol profe- 
sionalai sutvarkys reikalus, atriektume jiems dalį pelno ir patys susi- 
šluotume maišą šlamančiųjų. Čia lengvas uždarbis, Oskarai. 

— O kaipgi išbėrimai? 

— Na, gerai, jie neišdegė. Bet elektrošokai atstoja aukso kasyklas. 

— Dar vienas, Voli? 

— Aha, aš tau įrodysiu. 

— Taip ir padaryk. 


Nusitašėlis baro gale šiek tiek atsigavo ir dabar sėdėjo pakėlęs 
galvą, truputį prasimerkęs. Abneris klientui įteikė kavos puodelį, pats 
maldamas liežuviu, bergždžiai mėgindamas žmogų įtikinti, Kad jam 
metas keliauti. Kažin koks paauglys šlavė grindis, tvarkė staliukus ir 
stumdė kedės. Mažoji užeiga rodė gyvybės ženklus. 

Deividas, kurio protą temdė degtinė, žiopsojo į savo atspindį vei- 
drodyje ir bandė objektyviai įvertinti padėtį, bet visos pastangos nuėjo 
perniek. Vieną akimirką jis džiūgavo ir didžiavosi tuo, kaip įžūliai pa- 
spruko iš „Rogano Rotbergo' mirtininkų rikiuotės. Kitą persigąsdavo 
dėl žmonos, šeimos, ateities. Svaigalai suteikė drąsos, todėl Deividas 
nutarė gerti toliau. 

Vėl suvibravo telefonas. Iš biuro skambino Lana. 

— Alio, — tyliai pratarė jis. 

— Deividai, kur tu? 

— Ką tik baigiau pusryčiauti. 

— Iš balso spėju, kad tau kažkas atsitiko. Kaip jautiesi? 

— Puikiai. Puikiai. 

Pauzė. 

— Tu geri? 

— Žinoma, ne. Dar tik pusė dešimtos. 

— Tiek to. Klausyk, buvo užsukęs Rojus Bartonas. Jis apimtas 
įniršio. Svaidosi grasinimais. Iki šiol nesu girdėjusi jo taip šnekant. 

— Tegu Rojus pabučiuoja mano subinę. 

— Nesupratau? 

— Supratai. Tegu Rojus pabučiuoja man į subinę. 

— Deividai, tu netekai galvos. Vadinas, man nemelavo. Tau pairo 
nervai. Nesistebiu. Nujaučiau... žinojau, ko tikėtis. 

— Viskas man gerai. 

— Nieko panašaus. Tu girtas ir palūžęs. 

— Na, gal ir girtas, bet... 

— Rodos, vėl girdžiu Rojų Bartoną. Ką jam pasakyti? 

— Kad pabučiuotų mano subinę. 

— Deividai, gal pats ir perduotum savo pasiūlymą? Juk turi tele- 
foną. Paskambink ponui Bartonui. 

Ji nutraukė ryšį. 

Užsimanęs išgirsti naujausią informaciją, prie jo prisigretino 
Abneris. Medinį baro paviršių šluostė trečią ar ketvirtą kartą, bent jau 
nuo tada, kai Deividas čia įsitaisė. 

— Vėl kontora, — pranešė teisininkas, ir barmenas suraukė anta- 
kius, tarsi žinia būtų nemaloni visiems aplinkui. — Anksčiau minėtas 
Rojus Bartonas manęs ieško, kelia triukšmą. O, kaip norėčiau pavirsti 
muse ir stebėti sceną atsitūpęs ant sienos. Tikiuosi, jį nutrenks apo- 
pleksija. 

Abneris prisislinko arčiau. 

— Ei, aš nenugirdau tavo vardo. 

— Deividas Zinkas. 

— Malonu susipažinti. Žinai, ką tik prisistatė virėjas. Gal ko už- 
kąsi? Atnešti riebalais pertekusį patiekalą? Skrudintų bulvyčių, svogū- 
nų žiedelių, storą mėsainį? 

— Pageidaučiau dvigubą svogūnų žiedelių porciją ir didelį kečupo 
butelį. 

— Šaunuolis. 

Abneris pranyko. Deividas ištuštino paskutinės „Kruvinosios 
Merės“ taurę ir nuėjo paieškoti tualeto. Grįžęs atsisėdo savo vietoje, 
Iš virtuvės jau sklido aliejuje čirškančių žiedelių kvapas. Toli dešinėje 
kiurksojo nusilakęs tipas, kuris sriuobė kavą ir stengėsi nesumerkti 
akių. Paauglys tebemosikavo šluota ir ant grindų statė kėdes. 

Ant baro suskato vibruoti telefonas. Ekrane buvo matyti, kad už- 
megzti ryšį bando žmona. Deividas nė nesiruošė atsakyti. Kai apara- 
tas nurimo, jis minutėlę luktelėjo ir pasitikrino balso paštą. Helenos 
pranešimas patvirtino jo lūkesčius: „Deividai, iš tavo biuro skambino 
du sykius. Kur tu? Ką veiki? Visi labai sunerimę. Tau nieko neatsitiko? 
Susisiek su manimi, kai tik galėsi.“ 

Helena krimto doktorantūros mokslus Šiaurės Vakarų universi- 
tete, ir šįryt, kai 6.45 jis atsisveikino su savo antrąja puse, toji tebegu- 
lėjo po apklotais. Vakar Deividas parsigavo namo 22.05, jiedu priešais 
televizorių suvalgė lazanijos likučius ir jis užmigo ant sofos. Sutuokti- 
nė buvo dvejais metais vyresnė ir troško vaiko, tačiau dėl vyrą kamuo- 
jančio nuolatinio nuovargio tikimybė pastoti nenumaldomai menkėjo. 
Kol kas ji siekė tapti meno istorijos daktare ir palengva studijavo. 

Pasigirdo tylus pyptelėjimas, kurį lydėjo tekstas: „Kur tu? Ar tau 
viskas gerai? Atsiliepk. Prašau.“ 

Artimiausias keletą valandų jis nejautė jokio noro bendrauti su 
žmona. Neatlaikęs spaudimo prisipažintų, kad palūžo, o Helena pri- 
mygtinai ragintų ieškotis profesionalų pagalbos. Jos tėvas dirbo psi- 
choanalitiku, motina — santuokos konsultante, ir visa šeima tikėjo, 
kad su kiekviena gyvenimo problema arba slėpiniu įmanoma susidoro- 
ti per porą terapijos valandų. Tuo pat metu Deividui buvo nepakeliama 
mintis, jog Helena kaip paklaikusi nerimauja dėl jo saugumo. 

Todėl jis išsiuntė žinutę: „Jaučiuosi gerai. Turėjau kuriam laikui 
išvykti iš biuro. Nieko man nenutiks. Nėra reikalo jaudintis.“ 

Žmona atsakė: „Kur tu?“ 

Galų gale pasirodė maistas, didžiulė kaugė rusvai auksinių, karš- 
tų, tik iš skrudintuvės išgriebtų, tešloje pavoliotų ir riebaluose iškeptų 
svogūnų žiedelių. Abneris nuleido lėkštę priešais Deividą. 

— Skanesnių nerasi. Gal stiklinę vandens? 

— Aš mąsčiau apie alaus pintą. 

— Supratau. — Barmenas su bokalu žengė prie čiaupo. 

— Dabar manes ieško žmona, — tarė Deividas. — Tu vedes? 

— Verčiau neklausk. 

— Atleisk. Ji nuostabi, nori tikros šeimos, bet mūsų reikalai nie- 
kaip nejuda į priekį. Per anuos metus dirbau keturis tūkstančius valan- 
dų. Įsivaizduoji? Keturis tūkstančius valandų. Į darbovietę dažniausiai 
išlekiu septintą ryto, grįžtu dešimtą vakaro. Bet pasitaiko dienų, kai 
iš biuro išeinu po vidurnakčio. Todėl parsibeldęs namo iš karto smin- 
gu. Aną mėnesį, regis, mylėjomės tik kartą. Tuo sunku patikėti. Man 
trisdešimt vieneri. Jai trisdešimt treji. Abu esame pačiame jėgų žydė- 
jime ir mielai susilauktume atžalų, bet mano dičkis niekaip nesugeba 
likti išsibudinęs. — Deividas atsidarė kečupo butelį ir trečdalį turinio 
susivertė į lėkštę. Abneris priešais jį pastatė aprasojusį šviesaus alaus 
bokalą. 

— Bent tiek gerai, kad gauni padorų atlygį, — pastebėjo barmenas. 

Nuo bendros krūvos atplėšęs svogūno žiedelį, Deividas jį pamirkė 
padaže ir įsimetė į burną. 

— O, taip, man moka gerai. Dėl ko gi dar leisčiaus taip prievartau- 
jamas, jei ne dėl algos? — jis apsidairė panūdęs įsitikinti, jog pokalbio 
niekas nesiklauso. Jokių klausytojų nepamatė. Uoliai kramtydamas 
žiedelį prabilo tylesniu balsu: — Aš esu vyresnysis bendradarbis, biure 
įsidarbinau prieš penkerius metus, mano metinės pajamos pernai sie- 
kė tris šimtus tūkstančių. Suma didelė ir man nėra kada ją leisti, todėl 
pinigai kaupiasi banke. Bet paskaičiuokime: ariau keturis tūkstančius 
valandų, o man gali sumokėti tik už tris tūkstančius, už maksimalų, 
atsižvelgiant į firmos politiką, valandų kiekį. Likusias pasiglemžia 
kompanijos veikla ir klientui suteikiamos nemokamos paslaugos. Seki 
mano mintį, Abneri? Regis, tu nuobodžiauji. 

— Aš klausausi. Man ne kartą teko aptarnauti teisininkus. Žinau, 
kokie jie nykūs. 

Deividas išlenkė didelį mauką alaus ir sučepsėjo lūpomis. 

— Dėkui už atvirumą. 

— Tik atlieku savo darbą. 

— Mano paslaugas firma vertina penkiais šimtais dolerių už va- 
landą. O jeigu jų yra trys tūkstančiai? Gerojoje, senojoje „Rogano Rot- 
bergo' kompanijoje turėčiau gauti pusantro milijono, bet man temo- 
ka niekingus tris šimtus tūkstančių. Padaugink sumą iš penkių šimtų 
bendradarbių, faktiškai užsiimančių ta pačia veikla, ir tu suprasi, kodėl 
teisės mokyklos užgrūstos protingais jaunais studentais, kurie trokšta 
įsidarbinti stambioje teisininkų firmoje, pakilti iki partnerio ir pratur- 
tėti. Tau nuobodu, Abneri? 

— Tavo pasakojimas mane užbūrė. 

— Svogūno žiedelio norėsi? 

— Dėkui, bet ne. 

Į perdžiūvusią burną Deividas susikimšo didžiulį skrudėsį ir jį nu- 
plovė puse pintos alaus. Dešinėje pusėje pasigirdo trenksmas. Nusita- 
šęs vyrukas vėl susmego. Jo galva slėgė baro paviršių. 

— Kasjis? — pasidomėjo Deividas. 

— Edis. Turi brolį, kuriam priklauso pusė šitos įstaigos, todėl vi- 
suomet geria nemokamai. Man jis įgriso iki gyvo kaulo. 

Atšlijęs nuo pašnekovo barmenas kreipėsi į Edį, tačiau tas neat- 
siliepė. Abneris paėmė kavos puodelį, apšluostė barą aplink miegantį 
žmogų ir lėtai grįžo prie Deivido. 

— Žodžiu, tu spjauni į tris šimtus gabalų, — tarė. — Ką supla- 
navai? 

Deividas nusikvatojo. Gerokai per garsiai. 

— Suplanavau? Apie tai dar nemąsčiau. Prieš dvi valandas, kaip 
visad, atvykau į darbovietę; dabar man pairo nervai. — Po dar vieno 
mauko pridūrė: — Žinai, ką planuoju, Abneri? Sėdėsiu čia kaip galima 
ilgiau ir analizuosiu, kodėl palūžau. Ar tu padėsi? 

— Toks mano darbas. 

— Savo sąskaitą apmokėsiu. 

— Neblogas sandėris. 

— Prašau dar vieną pintą. 


4 SKYRIUS 


alandą paskaičiusi laikraštį, suvalgiusi jogurtą, pasimėga- 

vusi kava, Rošelė Gibson nenoriai ėmėsi darbo. Pirmiausia 
klientų registre privalėjo paieškoti Česterio Marino, nūnai besiilsinčio 
nepretenzingame bronzinio atspalvio karste, „Van Izelio 8: Sūnų“ lai- 
dojimo namuose. Oskaras neklydo. Prieš šešerius metus ponui Mari- 
nui firma pagelbėjo surašyti testamentą. Ploną segtuvą ji rado prie vir- 
tuvės įrengtame sandėliuke ir dokumentus nunešė Voliui, kuris triūsė 
palinkęs virš apšnerkšto rašomojo stalo. 

Pagal originalųjį projektą, Volio T. Figo, advokato ir teisės patarė- 
jo, kabinetas buvo miegamasis, bet laikui bėgant, pakoregavus pertva- 
ras ir įėjimą, bendras plotas šiek tiek išaugo. Kambaryje nebeliko nė 
menkiausios užuominos į miegamąjį, kita vertus, jis nepriminė ir tikro 
kabineto. Ties slenksčiu sienas skyrė ne didesnis kaip dvylikos pėdų 
atstumas, bet, staigiai pasukus dešinėn, kelias atvesdavo į erdvesnę 
patalpos dalį, kur stovėjo tariamai šiuolaikiškas šešto dešimtmečio 
stiliaus stalas, Volio įsigytas per baldų išpardavimą. Jo paviršių dengė 
stirtos manilinių aplankų, panaudoti bloknotai, šimtai lapelių su tele- 
foniniais pranešimais, todėl visiems — įskaitant potencialius klientus 
— menkai pažįstantiems jaunesnįjį „F 8c.F“ partnerį, susidarydavo 
įspūdis, kad už rašomojo stalo sėdi nepaprastai užsiėmęs, gal net labai 
įtakingas žmogus. 

Kaip visuomet, ponia Gibson prie jo artinosi neskubėdama ir bu- 
driai, idant pakeliui neužkliudytų į kūgius sukrautų storų teisinių kny- 
gų ir senų segtuvų. Galiausiai įteikė Voliui aplanką ir informavo: 

— Ponui Marinui mes surašėme testamentą. 

— Ačiū. Turto yra? 

— Aš netikrinau, — atsakė ji grįždama tuo pačiu keliu. Iš kabine- 
to pasišalino daugiau nieko nepridūrusi. 

Volis atsivertė dokumentus. Prieš šešerius metus ponas Marinas, 
Ilinojaus valstijos samdomas, 70 000 dolerių per metus uždirbdavęs 
auditorius, drauge su antrąja žmona ir dviem jos paaugliais sūnumis 
džiaugėsi ramiu gyvenimu priemiestyje. Ką tik buvo atsikratęs paskola 
už namą, vienintelį reikšmingą jų turtą. Marinai mokėjo įnašus į pen- 
sijų fondus, turėjo bendras banko sąskaitas ir keletą skolų. Į akis krito 
tik vienas įdomus kabliukas — trijų šimtų beisbolo kortelių kolekci- 
ja, pono Marino įvertinta 90 000 dolerių. Puslapyje Nr. 4 puikavosi 
„Xerox“ aparatu nukopijuota, 1916-4 metų kortelė su Basakoju Džo 
Džeksonu, dėvinčiu „White Sox“ komandos uniformą, o po atvaizdu 
Oskaro buvo užrašyta: 75 000 dolerių. Vyresniajam partneriui nerū- 
pėjo sportas ir savo kolegai jis niekada neužsiminė apie šią menkutę 
keistybę. Ponas Marinas išdėstė eilinę paskutinę valią, kurią galėjo 
nemokamai parašyti pats, bet kreipėsi į „Finlį X Figą“ ir už suteiktas 
paslaugas sumokėjo 250 dolerių. Kadangi visas kitas turtas buvo jung- 
tinis, testamentu tesiekta pasirūpinti, kad porai posūnių neatitektų 
beisbolo kortelių rinkinys. Ponas Marinas jį paliko savo sūnui Lailui. 
Puslapyje Nr. 5 Oskaro buvo brūkštelėta: „Žmona nieko nenutuokia 
apie korteles. 

Paveldėjimą Volis įvertino maždaug 500 000 dolerių, taigi, pagal 
nūdienos testamento tvirtinimo sistemą, galutinius pono Marino rei- 
kalus tvarkantis juristas gautų apytikriai 5000 dolerių. Jeigu dėl beis- 
bolo kortelių šeima nesiplėšys, visa procedūra bus skausmingai for- 
mali ir truks apie aštuoniolika mėnesių. Jei vis dėlto artimieji įsivels į 
rietenas, ko Volis nuoširdžiai tikėjosi, procesą pavyktų užtęsti iki trejų 
metų ir atlyginimas patrigubėtų. Jis nemėgo tvirtinti paveldėjimų, bet 
jau verčiau užsiimti tokiu darbu negu rūpintis skyrybomis arba vaikų 
globa. Testamentai padėdavo apmokėti sąskaitas ir retsykiais suteik- 
davo progą papildomai užsidirbti. 

Tai, kad paskutinę pono Marino valią surašė „Finlis 8: Figas“, dar 
nieko nereiškė. Ją galėjo patvirtinti bet kuris teisininkas, o Volis, tiek 
metų praleidęs apytamsiame klientų verbavimo pasaulyje, iš savo di- 

džiulės patirties žinojo, kad nekrologus kruopščiai tyrinėja ir atlygius 
skaičiuoja aibė išbadėjusių advokatų. Todėl jam vertėjo aplankyti Čes- 
terį ir pareikšti pretenzijas į juridines paslaugas, kurių prireiks, sie- 
kiant sutvarkyti velionio reikalus. Juolab kad palaikai pašarvoti „Van 
Izelio 8: Sūnų“ įstaigoje, vienuose iš laidojimo namų, į kuriuos jis nuo- 
lat užsukdavo. 


Volis išvažiavo automobiliu, nors dėl vairavimo išgėrus buvo lai- 
kinai praradęs pažymėjimą, kurį turėjo atgauti tiktai po trijų mėnesių. 
Gatves rinkosi atsargiai, pernelyg nenutoldamas nuo namų ir konto- 
ros — nuo vietinių apylinkių, kur budėdavo pažįstami policininkai. 
Keliaujant į teismą, tekdavo sėstis į autobusą arba traukinį. 

„Van Izelio 8: Sūnų“ laidotuvių biuras stovėjo už kelių kvartalų 
nuo nepavojingos zonos, tačiau Volis nusprendė rizikuoti. Pričiuptas 
galbūt išprašys patrulių jo pasigailėti. Jei pareigūnai nesileis perkal- 
bami, tebūnie — jis pažinojo nemažai teisėjų. Vis dėlto iš skersgatvių 
stengėsi nelįsti ir laikėsi atokiau nuo eismo srauto. 

Ponas Van Izelis ir trys jo sūnūs mirė prieš daugelį metų, o jų lai- 
dojimo namai, kuriuos vieni savininkai perleisdavo kitiems, nenumal- 
domai prastėjo, kaip ir iki šiol reklamuojamos „Su meile ir dėmesingu- 
mu teikiamos paslaugos . Volis įsuko į tuščią, pastato užnugaryje ply- 
tinčią aikštelę ir nukulniavo vidun pro paradines duris lyg ketindamas 
atiduoti paskutinę pagarbą. Buvo trečiadienio rytas, beveik 10.00, ir 
kelias sekundes jis nematė nė gyvos dvasios. Stabtelėjęs vestibiulyje 
peržvelgė lankymo grafiką. Česteris paguldytas dešinėje pusėje, antro- 
je iš trijų šarvojimo patalpų. Kairėje durys vedė į koplytėlę. Staiga prie 
atvykėlio prisiartino vyriškis nesveikai išbalusia oda, parudavusiais 
dantimis, juoda eilute. 

— Labas rytas. Kuo galėčiau pagelbėti? 

— Labas rytas, pone Greiberi, — pasisveikino Volis. 

— O, čia ir vėl jūs. 

— Kaip visada, malonu su jumis susitikti. 

Sykį jis jau spaudė ponui Greiberiui ranką, todėl nebandė to dary- 
ti antrą kartą. Nors negalėjo garantuoti, įtarė pašnekovą esant balza- 

muotuoją. Niekaip nepajėgė užmiršti, kaip lietėsi prie minkšto, šalto 
išblyškėlio delno. Ponas Greiberis irgi netiesė rankos. Abu jautė anti- 
patiją vienas kito profesijai. 

— Ponas Marinas buvo mūsų klientas, — oriai paskelbė Volis. 

— Jo šermenys prasidės tiktai vakare. 

— Taip, matau. Bet šiandien po pietų man reikės išvykti iš miesto. 

— Ką gi... — jis pamojo šarvojimo patalpos kryptimi. 

— Kiek suprantu, kiti teisininkai čia dar nesilankė. 

Purkštelėjęs Greiberis užvertė akis. 

— Kas ten žino? Visų jūsiškių aš nesužiūriu. Prieš savaitę laidojo- 
me meksikietį, nelegalų imigrantą, kurį mirtinai prispaudė buldozeris. 
Šarvojome ana ten. — Jis pakreipė galvą koplyčios durų link. — Tą- 
kart pas mus lankėsi daugiau teisininkų negu šeimos narių. Vargšo 
niekas anksčiau taip nemylėjo. 

— Kaip įdomu, — tarė Volis, pats dalyvavęs minėtose šermenyse. 
„Einliui 8: Figui“ bylos gauti nepasisekė. — Dėkui, — pridūrė ir paju- 
dėjo iš vietos. 

Praslinko palei pirmą šarvojimo patalpą — karstas uždarytas, jo- 
kių gedėtojų. Žengė į antrą, blausiai apšviestą, keturių šimtų kvadrati- 
nių pėdų kambarį, greta vienos sienos pamatė karstą, prie kitos išvydo 
pigias kėdutes. Česteris, laimei, gulėjo po dangčiu. Volis palietė medinį 
paviršių tarsi grumdamasis su ašaromis. Tik jis ir Česteris, kartu išgy- 
venantys paskutinę bendrą akimirką. 

Jaunesnysis „F 8: E“ partneris ketino elgtis kaip įprasta: kelias 
minutes čia sukinėtis ir tikėtis, kad pasirodys artimieji arba draugai. 
Nieko nesulaukęs, pasirašys registracijos knygoje, Greiberiui paliks vi- 
zitinę kortelę ir prisakys pranešti šeimai, kad atiduoti pagarbą buvo 
užėjęs pono Marino advokatas. Kontora nusiųs gėlių į laidotuvių na- 
mus ir laišką našlei. Dar po kelių dienų Volis paskambins moteriškei 
ir kalbės taip, lyg ji būtų įpareigota nusisamdyti „Finlį 8 Figą'“, nes 
kompanija padėjo surašyti testamentą. Toks planas išdegdavo vieną 
kartą iš dviejų. 

Volis jau rengėsi keliauti, kai kambaryje išdygo jaunas vyriškis. 
Maždaug trisdešimties, išvaizdus, pakenčiamai apsirengęs, su švarku 
ir kaklaraiščiu. Volį nužvelgė akivaizdžiai skeptiškai — taip žiūrėdavo 

dauguma žmonių, bet jo tai nebetrikdė. Kai tuščioje šarvojimo patal- 
poje, šalia karsto, susitinka du nepažįstami asmenys, pirmuosius Žžo- 
džius visuomet supa nejaukumo atmosfera. Juristui pagaliau sugebė- 
jus prisistatyti, atvykėlis pratarė: 

— Na, taip, hmm, čia mano tėvas. Aš esu Lailas Marinas. 

O, būsimas šaunių beisbolo kortelių savininkas. Savo minčių Vo- 
lis neįgarsino. 

— Jūsų tėvas buvo mūsų advokatų kontoros klientas, — tiesiog 
pasakė. — Surašėme jo testamentą. Užjaučiu dėl netekties. 

— Ačiū, — atsiliepė Lailas, rodos, apimtas palengvėjimo. — Ne- 
galiu tuo patikėti. Aną šeštadienį važiavome į „Blackhawks“ rungty- 
nes. Puikiai leidome laiką. O dabar jo nebėra. 

— Man labai gaila. Vadinas, mirtis netikėta. 

— Širdies priepuolis. — Velionio sūnus spragtelėjo pirštais. — 
Pokšt, ir baigta. Pirmadienio rytą jis dirbo prie savo stalo, kai nelauk- 
tai ėmė prakaituoti, sunkiai alsuoti ir staiga parkrito ant grindų. Ne- 
gyvas. 

— Kaip aš jus užjaučiu, Lailai. — Volis prašneko familiariau, tar- 
tum jį pažinotų visą amžinybę. 

Plekšnodamas per karsto dangtį Lailas pakartojo: 

— Negaliu tuo patikėti. 

Voliui reikėjo užpildyti tam tikras spragas. 

— Jūsų tėvai išsituokė prieš dešimt metų, tiesa? 

— Apytiksliai. 

— Motina tebegyvena mieste? 

— Taip. — Lailas atžagaria ranka nusišluostė akis. 

— O kaip pamotė? Ar judu artimi? 

— Ne. Mes nesišnekame. Skyrybos buvo bjaurios. 

Volis užgniaužė šypseną. Iš besivaidijančios šeimos išpeš daugiau. 

— Nemalonu girdėti. Jos vardas... 

— Milė. 

— Aišku. Klausykit, Lailai, aš jau turiu bėgti. Štai mano korte- 
lė. — Teisininkas mikliai sužvejojo vizitinę ir įteikė ją pašnekovui. — 
Česteris buvo puikus žmogus. Paskambinkite, jei manote, kad jums 
galėtume kuo nors padėti. 

Jaunasis Marinas įsikišo kortelę į kelnių kišenę. Pats bereikšmiu 
žvilgsniu varstė karstą. 

— Atleiskit, kuo jūs vardu? 

— Volis. Volis Figas. 

— Esate teisininkas? 

— Taip. Iš „Finlio X Figo“, mažos firmos-butiko, kuri atstovauja 
daugybei klientų visuose svarbiausiuose teismuose. 

— lr jūs pažinojote mano tėvą. 

— O, taip, labai gerai. Jis dievino kolekcionuoti beisbolo korteles. 

Lailas patraukė ranką nuo karsto ir įsispigino tiesiai į gudrias Vo- 
lio Figo akis. 

— Pone Figai, ar žinot, kas pražudė tėvą? 

— Minėjote širdies priepuolį. 

— Teisingai. Žinot, kas jį sukėlė? 

— Hmm, ne. 

Velionio sūnus žvilgtelėjęs į duris patikrino, ar jie tebėra vieni. 
Pasidairė po kambarį mėgindamas užsitikrinti, kad pokalbio niekas 
nesiklauso. Per žingsnį pasistūmėjo arčiau, ir dabar jų batai beveik 
lietėsi, o Volis įtikėjo išgirsiąs, kad senąjį Česterį kažkas išmoningai 
nugalabijo. 

Lailas prabilo kone pašnibždomis: 

— Ar esate girdėjęs apie „Krayoxx“ vaistą? 


Jie užsuko į prekybos centrą netoli „Van Izelio' ir įsitaisė vietinėje 
„McDonald's“ užeigoje. Voliui nupirkus porą kavos puodukų, abu vy- 
rai susikūprino viename iš gardelių, kuo toliau nuo kasų. Lailas turėjo 
stirtą straipsnių, išspausdintų iš internetinių puslapių, ir buvo aišku 
kaip dieną, kad jam maga su kuo nors pašnekėti. Nuo tada, kai prieš 
dvi paras mirė tėvas, mintys apie „Krayoxx“ jį stačiai apsėdo. 

Rinkoje vaistas pasirodė prieš šešerius metus ir realizuojamas 
jo kiekis sparčiai augo. Šiaip jau „Krayoxx“ sumažindavo nutukėlius 
kamuojantį cholesterolio kiekį. Česterio svoris pamažu išaugo iki tri- 
jų šimtų svarų, dėl to suprastėjo ir kiti sveikatos rodikliai, iš kurių 
akivaizdžiausi buvo aukštyn šoktelėjęs kraujo spaudimas bei padidė- 

jęs cholesterolio kiekis. Lailas priekaištavo tėvui dėl svorio, bet Čes- 
teris nevaliojo atsispirti polinkiui vidurnaktį sukirsti ledų. Šlykščių 
skyrybų pakurstytą stresą malšindavo, tamsoje naikindamas vieną 
„Benč<Jerry's“ ledų pintą po kitos. Tačiau atsikratyti priaugusio svorio 
neįstengė. Prieš metus gydytojas išrašė „Krayoxx“, ir organizme cho- 
lesterolio drastiškai sumažėjo. Tuo pat metu jis ėmė skųstis sutrikusiu 
pulsu ir dusuliu. Kai apie negalavimus pranešė daktarui, tas patikino, 
esą dėl to neverta jaudintis. Bet kokį nereikšmingą šalutinį poveikį at- 
svėrė stulbinantis cholesterolio krytis. 

„Krayoxx“ vaistą gamino „Varrick Labs“, Naujojo Džersio kom- 
panija, stambiausių pasaulyje farmacinių įmonių dešimtuke užimanti 
trečiąją vietą, turinti 25 milijardų dolerių apyvartą, pagarsėjusi nuo- 
latiniais, atgrasiais, traumuojančiais mūšiais su federaline kontrole ir 
civilinius ieškinius teikiančiais juristais. 

— „Varrick“ per metus iš „Krayoxx“ gauna šešis milijardus, — pa- 
sakojo Lailas vartydamas surinktą medžiagą. — Kasmet apyvarta di- 
dėja 10 procentų. 

Volis nekreipė dėmesio į kavą ir susitelkęs tyrinėjo informaciją. 
Klausėsi įdėmiai, tačiau sraigteliai galvoje įniko taip sparčiai suktis, 
kad jis mažne apsvaigo. 

— Štai įdomiausia dalis. — Lailas pakėlė kitą popieriaus lapą. — 
Girdėjot apie juridinę „Zelo X Poterio" firmą? 

Ligi tol Volis negirdėjo nei apie „Krayoxx“, — kadangi pats svėrė 
240) svarų ir turėjo nežymiai padidėjusį cholesterolio kiekį, mažumėlę 
stebėjosi, kad jo gydytojas nė žodžiu neužsiminė apie vaistus, — nei 
apie „Zelą 8: Poterį '. Nujautė, kad kalbama apie rimtus, į svarbų reikalą 
įsitraukusius veikėjus, ir nesiruošė pripažinti nieko apie juos nežinąs. 

— Regis, — atsiliepė susiraukęs, naršydamas atmintį. 

— Tai stambi ieškovų firma iš Fort Loderdeilio. 

— O, taip. 

— Vakar Floridoje tenykščiai padavė į teismą „Varrick“ kompaniją, 
iškėlė bylą dėl „Krayoxx“ sukeltų mirčių. Čia Miami Herald straipsnis. 

Volis permetė tekstą akimis, ir teisininko širdis suskato plakti 
dvigubai greičiau. | 

— Apie šitą ieškinį, be abejo, girdėjote. 

Jaunesniojo „F 8: F“ partnerio niekaip nesiliaudavo stebinęs eili- 
nių žmonių naivumas. Jungtinėse Valstijose kasmet pareiškiama per 
du milijonus ieškinių, o vargšelis Lailas įsivaizdavo, kad Volis privalėjo 
pastebėti, kas vyksta pietinėje Floridos dalyje. 

— Aha, aš sekiau jo eigą. 

— Ar jūsų firma užsiima tokiomis bylomis? — paklausė Lailas, 
tikras naivumo įsikūnijimas. 

— Mes specializuojamės būtent šioje srityje, — atsakė Volis. — 
Su traumomis arba mirties atvejais susijusias bylas nagrinėjame nuo- 
lat. Mielai prigriebčiau „Varrick Labs“ kompaniją. 

— Tikrai? Ar jau esate ją traukę į teismą? 

— Ne, bet mums teko teistis su dauguma stambių farmacijos 
bendrovių. | 

— Nuostabu. Taigi jūs sutinkate imtis mano tėčio bylos? 

"Tu velniškai teisus, pamanė Volis, bet iš patirties žinojo, kad sku- 
bėti neverta. Bent jau nederėtų rodyti perdėto optimizmo. 

— Tarkim, ji perspektyvi. Man reikėtų pasitarti su vyresniuoju part- 
neriu, peržiūrėti informaciją, šnektelėti su vyrukais iš „Zelo 8 Poterio", 
atlikti namų darbus. Kolektyvinės žalos išieškojimai būna sudėtingi. 

Ir beprotiškai pelningi — antai, kas šiuo metu Voliui labiausiai 
rūpėjo. 

— Ačiū, pone Figai. 


Be penkių minučių vienuoliktą Abneris truputėlį pagyvėjo. Jis 
ėmė dairytis į duris, balta šluoste nepaliaujamai blizgindamas marti- 
nio taures. Vėl atsipeikėjęs Edis gurkšnojo kavą, bet vis dar buvo kita- 
me pasaulyje. 

— Deividai, ar galėtum man padaryti paslaugą? — galiausiai pra- 
bilo barmenas. 

— Ką tik nori. 

— Pasislink per dvi kėdutes. Toji, ant kurios sėdi, rezervuota. 
Kiekvieną dieną, vienuoliktą ryto. 

Deividas pažvelgė dešinėn — nuo Edžio jį skyrė aštuonios laisvos 
kėdutės. Kairėje pusėje, išsirikiavusios iki baro galo, stovėjo dar sep- 


tynios. 

— Juokauji? 

— Prašau. — Abneris stvėrė beveik išgertą bokalą, pakeitė jį 
pilnu ir pastūmė pintą į kairę. Deividas lėtai pakilo ir nusekė įkandin 
alaus. — Tuoj pamatysi. — Barmenas linktelėjo durų pusėn. Užeigoje 
daugiau niekas nesėdėjo, išskyrus, žinoma, Edį. 

Po kelių minučių laukujės durys atsivėrė ir jose pasirodė senyvas 
azijietis dabitiška uniforma, peteliške ir vairuotojo kepurėle. Jis pra- 
leido gerokai už save vyresnę damą, kuri ėjo pasiramsčiuodama lazde- 
le, be pašalinės pagalbos, nors vairuotojas nuo jos nesitraukė nė per 
žingsnį, ir atvykėliai nutipeno iki baro. Deividas žiopsojo į juodu kaip 
pakerėtas — jį pagaliau aplankė haliucinacijos ar čia vis dėlto tikrovė? 
Abneris maišė gėrimą ir taip pat juos stebėjo. Edis kažką burbleno pa- 
nosėje. 

— Labas rytas, ponia Spens, — mandagiai, kone nusilenkęs pa- 
sisveikino barmenas. 

— Labas rytas, Abneri. 

Ji lėtai, demonstruodama rafinuotas manieras, įsitaisė ant kėdu- 
tės. Vairuotojas pasergėjo damą atkišęs abi rankas, bet prie jos nesilie- 
tė. Galų gale atsisėdusi kaip pridera senolė tarė: 

— Man — kaip įprastai. 

Azijietis galva kinktelėjo Abneriui, atšlijo ir tyliai dingo iš baro. 

Ponia Spens vilkėjo grindis siekiančius audinių kailinius, plonytį 
kaklą supo stambių perlų vėrinys, veidą dengė stori raudonų skaistalų 
ir blakstienų bei antakių dažų sluoksniai, bet negalėjo nuslėpti, kad 
jai mažiausiai devyniasdešimt. Deividas akimoju viešnia susižavėjo. Jo 
paties devyniasdešimt dvejų metų senelė tysojo slaugos namuose, pri- 
rišta prie lovos, atsiribojusi nuo pasaulio, o štai čia — ilgaamžė, puoš- 
niai apsirengusi dama, kuri prieš pietus susiruošė pagirtauti. 

Atėjūnė nekreipė į jį dėmesio. Abneris baigė maišyti gėrimą, glu- 
minančią ingredientų kombinaciją. 

— Jūsų „Perl Harboras“. 

Taip taręs padavė jai taurę. Ponia Spens lėtai pakėlė kokteilį, užsi- 
merkusi sriūbtelėjo lašelį, burnoje pateliūskavo svaigalus ir apdovano- 
jo barmeną nežymia, gausiais raukšlių raizginiais apsupta šypsenėle. 
Jis, regis, tik tuomet atgavo kvapą. 

Dar nenusilesęs, bet jau įkaušęs Deividas pasviro arčiau jos. 


38 


— Dažnai čia ateinate? 

Bemaž springdamas Abneris iškėlė abu delnus. 

— Ponia Spens yra nuolatinė klientė ir ji mėgsta gerti tyloje. 

Barmeno balse nuskambėjo panikos gaidos. Kaip ir anksčiau, už- 
simerkusi senolė nurijo dar vieną gurkšnį. 

— Jai norisi tylos bare? — netikėdamas savo ausimis pasitikslino 
Deividas. 

— Taip! — nukirto Abneris. 

— Tada ji pasirinko tam tinkamiausią vietą. — Jis ranka aprodė 
tuščią patalpą. — Tavo užeigoje faktiškai nėra nė gyvos dvasios. Ar čia 
kada priguža žmonių? 

— Ša, — nutildė Abneris. Jo veidas bylojo: „Kurį laiką pasėdėk 
ramiai. 

Bet Deividas neketino užsičiaupti. 

— Kiaurą rytą tu aptarnauji tik du lankytojus, mane ir senąjį Edį, 
ojis, kaip mes žinome, nė neapmoka savo sąskaitų. 

Edis kėlė kavos puodelį veido link, bet niekaip nepajėgė rasti bur- 
nos. Deivido komentaro, iš visko sprendžiant, negirdėjo. 

— Liaukis, — suurzgė Abneris. — Antraip paprašysiu tavęs išeiti. 

— Atleisk. — Deividas nuščiuvo. Trauktis iš baro nejautė jokio 
noro, nes nenutuokė, kur keliauti. 

Trečias gurkšnis pasiekė tikslą ir kiek prasklaidė įtampą. Ponia 
Spens atsimerkė ir apsižvalgė. Prabilo neskubėdama, seno žmogaus 
balsu: 

— Taip, dažnai. Kasdien nuo pirmadienio iki šeštadienio. O jūs? 

— Pirmą sykį, — atsakė Deividas, — bet vargu ar paskutinį. Po 
šiandienos turėsiu daugiau laiko ir priežasčių gerti. Į sveikatą. — Jis 
ištiesė šviesaus alaus bokalą ir atsargiai palietė kokteilio taurę. 

— Į sveikatą. Kodėl nutarėte čia apsilankyti, jaunuoli? 

— Ilga istorija... ir ji vis ilgėja. Kodėl šiame bare esate jūs? 

— O, nežinau. Turbūt dėl įpročio. Šešios dienos per savaitę — 
kiek tai tesiasi, Abneri? 

— Ne mažiau kaip dvidešimt metų. 

Poniai Spens aiškiai nesinorėjo klausytis ilgos pašnekovo isto- 
rijos. Ji vėl siurbtelėjo gėrimo, pati atrodė, lyg būtų užsimaniusi nu- 
snūsti. Deividą irgi apėmė mieguistumas. 

5 SKYRIUS 


elena Zink atvyko į „Trust bokštą pora minučių po vidurdie- 

H nio. Važiuodama į centrą, šimtąjį kartą nesėkmingai bandė 
prisiskambinti vyrui arba pasiųsti žinutę. 9.33 sulaukė jo pranešimo, 
nurodančio nesijaudinti, o 10.42 Deividas parašė antrą, paskutinį, 
kartą: „Nesirupnk. Man visks gerai.“ 

Helena pastatė automobilį garaže, išskubėjo į gatvę ir nėrė į dan- 
goraižio atrijų. Per kelias minutes liftu užkilo į devyniasdešimt ketvirtą 
aukštą. Priimamojo sekretorė ją nuvedė į nediduką posėdžių kambarį 
ir paliko vieną. Nors buvo pietų metas, „Rogano Rotbergo“ kompanijo- 
je valdžia kreivai žiūrėdavo į kiekvieną, kuris valgydavo išėjęs iš stati- 
nio. Geras maistas ir grynas oras bemaž prilygo tabu. Retsykiais vienas 
iš viršesnių partnerių suorganizuodavo klientui prašmatnius brangius 
pietus, už kuriuos minėtą klientą priversdavo susimokėti nuo seno įsi- 
galėjusiomis gudrybėmis — nepagrįstai didindamas bylos išlaidas ar 
išviliodamas papildomus mokesčius, — tačiau pagal visuotinę, tegul 
ir nerašytą, taisyklę bendradarbiai ir menkesnio lygio partneriai pasi- 
sotindavo automate nusipirktais sumuštiniais. Įprastą dieną Deividas 
pusryčiaudavo, pietaudavo, kartais net vakarieniaudavo už rašomojo 
stalo. Kartą Helenai gyrėsi, kaip už vienos valandos teisininko darbą 
pateikė sąskaitas trims skirtingiems klientams, kimšdamas rūkytą 
tuną bei skrudintas bulvytes ir savo patiekalą užsigerdamas dietiniu 
limonadu. Ji nuoširdžiai vylėsi, kad vyras juokavo. 

Tikslaus skaičiaus Helena nežinojo, bet nuo vestuvių dienos jis 
priaugo mažiausiai trisdešimt svarų. Seniau bėgiodavo maratonus, 
todėl bėdų dėl papildomo svorio nekildavo. Tačiau nuolatinė prasta 

mityba ir beveik visiška fizinio aktyvumo stoka kurstė nerimą abiem. 
„Rogano Rotbergo“ firmoje valanda tarp 12.00 ir 13.00 niekuo nesi- 
skirdavo nuo kito paros meto. 

Į kontorą ji užsuko antrą kartą per penkerius metus. Sutuokti- 
niams niekas nedrausdavo atvykti, bet jų ir nekviesdavo. Helenai ne- 
buvo jokio reikalo čia lankytis, ir atmindama siaubo istorijas, kurias 
vyras pasakodavo grįžęs namo, pati nedegė noru nei sukiotis po biurą, 
nei bendrauti su vietiniais darbuotojais. Porą sykių per metus jiedu su 
Deividu turėdavo tįstis į kokį susibūrimą, apgailėtiną iškylą, neva ska- 
tinančią nustekentus juristus ir apleistas antrąsias jų puses užmegzti 
tvirtesnius bičiuliškus santykius. Tos šventės visuomet virsdavo iš- 
gertuvėmis, kurių dalyvių elgesys trikdydavo ir jo niekaip nesisekdavo 
pamiršti. Į būrį suveskite nusiplūkusius teisininkus, privaišinkite juos 
svaigalais ir jūs išvysite pasibjaurėtiną vaizdą. 

Kai pernai pobūvių laivu jie išplaukė į Mičigano ežerą ir nuo kran- 
to atitolo per mylią, Rojus Bartonas bandė ją grabalioti. Taip nusilakė, 
kadjam, laimė, nieko neišdegė, antraip būtų pridaręs rimtų problemų. 
Ištisą savaitę Helena su vyru ginčijosi dėl tolesnių veiksmų plano. Dei- 
vidui knietėjo užsipulti viršininką, paskųsti jį f4rmos Etikos komisijai. 
Ji tam prieštaravo, aiškino, esą sutuoktinis tik pakenks savo karjerai. 
Jokie liudininkai incidento nematė, o pats Bartonas greičiausiai nė 
neprisiminė, ką iškrėtė. Bėgant laikui, jie nustojo kalbėtis apie nelem- 
tą epizodą. Per penkerius metus Helena prisiklausė tiek daug istori- 
jų apie Rojų Bartoną, kad Deividas pagaliau atsisakė namuose minėti 
boso vardą. 

O, štai ir jis. Rojus perkreiptu veidu, atžygiuojantis į pasitarimų 
kambarį, rūsčiai dudenantis: 

— Helena, kas čia vyksta? 

— Keista, bet aš norėčiau gauti atsakymą į tą patį klausimą, — 
nukirto ji. 

Ponas Bartonas, kaip jam patikdavo būti vadinamam, užgriuvęs 
žmones iš pradžių juos aprėkdavo ir mėgindavo sugluminti. Bet Hele- 
na to būtų nepakentusi. 

— Kurjis? — suvampsėjo Deivido viršininkas. 

— Pats ir pasakyk, Rojau. 

Sekretorė Lana, Elas ir Svirdulė pasirodė akiratyje vienu metu, 
tarsi juos būtų atitempęs tas pats teismo vykdytojas. Skubiai visus 
supažindinęs Rojus uždarė duris. Helena telefonu bendravo su Lana 
daugybę kartų, bet joms niekada neteko susidurti akis į akį. 

Rojus atsisuko į Elą su Svirdule ir tarė: 

— Judu dėstykite, kas konkrečiai nutiko. 

Jie bendromis jėgomis išklojo, kaip Deividas Zinkas kilo liftu, ir 
iš pasakojimo, kurio nepapildė nė menkiausi pagražinimai, susidarė 
akivaizdus vargų prispirto, palūžusio žmogaus vaizdas. Jis žliaugė pra- 
kaitu, sunkiai alsavo, buvo išbalęs, atgal į lifto kabiną nėrė galvotrūk- 
čiais, negana to, užsivėrus durims, iš jos atsklido juokas. 

— Šįryt išeidamas iš namų Deividas jautėsi puikiai, — užtikrino 
Helena, tarytum siekdama pabrėžti, jog dėl pairusių sutuoktinio ner- 
vų kalta ne ji, o firma. 

— Tu, — Lanos pusėn krioktelėjo Rojus. — Tu su juo bendravai. 

Sekretorė rankose laikė savo užrašus. Su Deividu šnekėjo du kar- 
tus, vėliau jis į skambučius nebeatsiliepė. 

— Per antrąjį pokalbį supratau, kad jis geria. Liežuvis nežymiai 
pynėsi, skiemenys skambėjo ne taip aiškiai kaip įprastai. 

Rojus nukreipė rūstų, lyg ir kaltinantį žvilgsnį į Heleną. 

— Kurjis galėjo patraukti? — griežtai paklausė. 

— Ten, kur keliauja nuolat, — atšovė Deivido žmona. — Kur eina 
kiekvieną sykį, kai pusę aštuntos ryto sugniūžta ir užsimano nusita- 
šyti. 

Kambaryje pakibo slogi tyla. Helena Zink galbūt jautėsi galinti 
nevaržomai draskyti ponui Bartonui akis, tačiau kiti, suprantama, jos 
pavyzdžiu sekti negalėjo. 

Rojus prabilo ramesniu balsu: 

— Jis piktnaudžiauja svaigalais? 

— Deividas neturi laiko gerti. Grįžta namo dešimtą, vienuoliktą 
vakaro, kartais išlenkia taurę vyno ir atsijungia ant sofos. 

— Ar lankosi pas psichoanalitiką? 

— Kurių galų? Nes privalo arti šimtą valandų per savaitę? Aš ma- 
niau, jog toks kiekis čia yra norma. Man regis, jums visiems praverstų 
psichologo paslaugos. 

Dar viena pauzė. Rojui šukavo kailį, ir tai buvo itin neįprasta. Elas 
su Svirdule vėpsojo į stalą ir iš visų jėgų stengėsi nuslėpti šypsenas. 
Lana įkūnijo priešais automobilio žibintus išlėkusį elnią, kuriam grėsė 
būti partrenktam. 

— Vadinas, neturi jokios mums padėti galinčios informacijos, — 
tarė ponas Bartonas. 

— Ne, ir, kaip matau, pats nesuteiksi jokių žinių, kurios man pa- 
gelbėtų, ar ne? 

Pašnekesys Rojui jau stovėjo skersai gerklės. Jis prisimerkė, su- 
kando dantis, išraudo. Atsigręžęs į Heleną paskelbė: 

— Anksčiau ar vėliau Deividas pasirodys. Sės į taksi ir kaip nors 
nusigaus namo. Paršliauš pas tave, o paskui atrėplios pas mus. Gaus 
dar vieną šansą, supratai? Noriu, kad rytojaus rytą, lygiai aštuntą, 
būtų mano kabinete. Blaivas ir atgailaujantis. 

Helenos akys ūmai patvino ašaromis. Ji susiėmė už skruostų ir 
trūksmingu balsu pratarė: 

— Man terūpi jį rasti. Noriu žinoti, kad mano vyrui nieko blogo 
neatsitiko. Ar gali man padėti? 

— Pradėk ieškoti, — atšovė Deivido bosas. — Centrinėje Čikago- 
je veikia tūkstantis barų. Kada nors būtinai jį užeisi. 

Sulig paskutiniu žodžiu Rojus Bartonas dramatiškai išdrožė iš 
kambario ir pavymui trenkė durimis. Vos tik jis pranyko, Elas žengė 
pirmyn, palietė Helenos petį ir tyliai pasakė: 

— Klausyk, Rojus — avigalvis, bet dėl vieno dalyko neklysta. Dei- 
vidas geria bare. Galų gale išsikvies taksi ir parvažiuos namo. 

Prie jos prisigretino ir Svirdulė. 

— Helena, šioje įstaigoje taip buvo nutikę ne sykį. Jei atvirai, nie- 
ko čia neįprasto. Iki rytojaus jis atsipeikės. 

— O firmoje dirba etatinis psichologas, tikras profas, kuris sutei- 
kia pagalbą aukoms, — pridūrė Elas. 

— Auka? Štai, kuo tapo mano vyras? — paklausė Helena. 

Svirdulė gūžtelėjo. 

— Taip, bet jis atsigaus. 

Elas patrūkčiojo pečiais. 

— Deividas sėdi bare. Su mielu noru prie jo prisidėčiau. 

„Abnerį“ pagaliau užplūdo pietauti susiruošę klientai. Gardeliuo- 
se ir prie staliukų neliko tuščių vietų, bare susispietė kontorų tarnau- 
tojai, mėsainius užsigeriantys alaus pintomis. Deividas pasislinko per 
vieną kėdutę į dešinę, todėl dabar sėdėjo greta ponios Spens. Senoji 
dama tuštino trečiąjį, paskutinį, „Perl Harborą“. Jis dorojo antrąjį. Kai 
ji pasiūlė pirmąjį, Deividas iš pradžių atsisakė pareikšdamas, kad ne- 
mėgsta įmantriai sumaišytų gėrimų. Bet senolė neatlyžo, todėl Abne- 
ris suplakė vieną ir pastūmė taurę jo pusėn. Skoniu kokteilis priminė 
nekaltą sirupą nuo kosulio, bet iš tiesų prilygo mirtinai degtinės, me- 
lionų likerio ir ananasų sulčių kombinacijai. 

Prakalbę apie „Wrigley Field“ beisbolo stadioną jiedu rado ben- 
drą, abu dominančią temą. Vaikystėje ponią Spens ten vesdavosi tė- 
vas ir ji visam gyvenimui tapo „Cubs“ gerbėja. Abonementą turėjo jau 
šešiasdešimt dvejus metus, rekordiškai, pačios įsitikinimu, ilgą laiko 
tarpą, ir savo akimis matė iškiliuosius beisbolininkus — Rodžersą 
Hornsbį, Ernį Benksą, Roną Santą, Bilį Viljamsą, Ferdžį Dženkinsą ir 
Rainą Sendbergą. Be to, daug prisikentėjo, kaip ir kiti „Cubs“ sirgaliai. 
Pasakodama gerai žinomą istoriją apie 1949-aisiais nuskambėjusį Bilio 
„Ožio“ prakeiksmą, šmaižė akimis į šalis. Su visomis smulkmenomis 
atsiminusi 1969-ųjų Didįjį Nuopuolį, kone apsiašarojo. Kai apsakė liūd- 
nai pagarsėjusį 1977-ųjų Birželio Alpulį, nurijo didelį kokteilio gurkšnį. 
Poniai Spens netyčia išsprūdo, kad amžinatilsį sutuoktinis kartą ban- 
dė įsigyti komandą, bet konkurentai jį kažkaip pergudravo. 

Po dviejų „Perl Harborų ji kaip reikiant įkaušo. Siurbčiodama 
trečiąjį galutinai apdujo. Pašnekovo padėtis senutės nedomino, tiks- 
liau sakant, jai labiau patiko kalbėti vienai, o Deividas, kurio apsisuki- 
mai sulėtėjo, mielai klausėsi. 

Lygiai 12.15, kai „Abneryje“ įsibėgėjo pietų metas, jos pasiimti 
atvyko azijietis vairuotojas. Ponia Spens susivertė gėrimo likučius, 
atsisveikino su barmenu, bet apmokėti sąskaitos nepasivargino, pa- 
dėkojo Deividui už draugiją ir apleido barą, kairiąją ranką užkišusi už 
palydovo alkūnės, dešiniąja laikydama lazdelę. Durų link slinko lėtai, 
bet tiesi ir išdidi. Ji sugrįš kitą dieną. 

— Kas toji ponia? — priėjusio Abnerio pasiteiravo Deividas. 

— Papasakosiu vėliau. Pietausi? 

— Žinoma. .Tie mėsainiai atrodo visai neblogai. Prašyčiau dvigu- 
bą sūrainį su bulvytėmis. 

— Tuojau atnešiu. 


Taksi vairuotojas, vardu Buvis, mėgo paplepėti. Nutoldamas nuo 
trečiojo laidotuvių biuro jis nebepajėgė sutramdyti smalsumo. 

— Ei, bičiuli, noriu pasidomėti, — čirkštelėjo per petį. — Kam 
tau prireikė visų tų laidojimo namų? 

Volis sėdėjo ant užpakalinės sėdynės, apdengęs ją laikraščių pus- 
lapiais su nekrologais, miesto žemėlapiais ir bloknotais. 

— Keliauk į „Vudą £x Fergiusoną“. 103-ioji gatvė, netoli Beverlio 
parko, — atsakė jis, kol kas nuleidęs Buvio klausimą negirdom. 

Jie sukinėjosi po miestą apytikriai dvi valandas, ir skaitiklis rodė 
veik 180 dolerių, nemenką sumą už pasivažinėjimą taksi, bet katino 
ašaras, turint omeny bylinėjimąsi dėl „Krayoxx“. Anot kai kurių iš Lai- 
lo Marino gautų straipsnių, teisininkai spėjo, kad vienas su vaistais 
susijusios mirties atvejis potencialiai vertas nuo 2 iki 4 milijonų dole- 
rių. Teisininkai gautų 40 procentų, o „Finlis G Figas“, be abejo, turėtų 
dalytis užmokesčiu su „Zelo £ Poterio“ firma arba kitais civilinių ieš- 
kinių specialistais, kurie vadovaus bylai. Net ir atsižvelgiant į dalybų 
faktorių, vaistas žadėjo aukso klodus. Dabar svarbiausia rasti nuken- 
tėjusius. Jiems besiblaškant po Čikagą, Volis neabejojo esąs vienintelis 
iš milijono čionykščių teisininkų, kuriam šiuo metu užteko įžvalgumo 
gatvėse ieškoti aukų. 

Pasak kito straipsnio, vaisto keliama grėsmė paaiškėjo visai ne- 
seniai. Anot trečiojo, cituojančio teismo advokatą, medikų bendruo- 
menė ir plačioji visuomenė kol kas nežinojo apie „Krayoxx“ fiasko. Bet 
atskleisti tiesą pasisekė Voliui ir jis nekvaršino galvos dėl to, kiek rei- 
kės mokėti taksistui. 

— Aš klausiau apie laidotuvių namus, — vėl pragydo Buvis. Jis 
neketino atlyžti ir pasiduoti. 

— Jau pirma valanda, — tarė Volis. — Tu pietavai? 

— Kada? Su tavimi trankausi pastarąsias dvi valandas. Ar matei 
mane valgantį? 

— Aš išalkęs. Ten, dešinėje, veikia „Taco Bell“ užkandinė. Nusi- 
pirksime maisto nelipdami iš automobilio. 

— Tu moki, teisingai? 

— Taip. 

— Man patinka „Taco Bell“. 

Buvis sau užsakė kelis švelniuosius tako, o keleiviui — didįjį 
buritą. 

— Aš ir svarstau, — prabilo vairuotojas, jiems laukiant eilėje, — 
„Ką šis vyrukas veikia laidojimo biuruose?“ Nenoriu kištis ne į savo 
reikalus, bet, žinai, vairuoju jau aštuoniolika metų ir dar nė karto ne- 
vežiojau keleivio, kuriam magėtų užsukti į kiekvienus miesto laidotu- 
vių namus. Kuris turėtų tiek daug draugų — supranti, apie ką kalbu? 

— Dėl vieno dalyko tu teisus, — atsiliepė Volis, pakėlęs akis nuo 
Lailo surinktos informacijos. — Tai ne tavo reikalas. 

— Oho)! Skėlei iš peties. Nors maniau, kad esi malonus vyrutis. 

— Aš advokatas. 

— Nuo vilko užšokau ant meškos. Juokauju, mano dėdė dirba 
advokatu. Tikras pašlemėkas. 

Volis įteikė 20 dolerių kupiūrą. Buvis paėmė maisto maišelį ir iš- 
dalijo valgį. Išsukęs atgal į gatvę, susigrūdo tako į burną ir pagaliau 
nuščiuvo. 


6 SKYRIUS 


| ios slapta skaitė meilės romaną, kai verandoje pasigirdo 
žingsniai. Ji mikliai paslėpė tomelį stalčiuje, nuleido pirštus 
virš klaviatūros, kad prasivėrus durims atrodytų įnikusi į darbą. Vidun 
droviai įslinko vyras su moterimi ir ėmė šaudyti žvilgsniais po priima- 
mąjį, kone apimti baimės. Na, nieko neįprasto. Rošelė matė tūkstan- 
čius naujų klientų, ir jie visada ateidavo paniurę, užvaldyti abejonių. 
Kodėl gi ne? Tie žmonės čia nesirodytų, jeigu nebūtų papuolęs į bėdą, 
o dauguma į advokatų kontorą atklysdavo pirmą kartą. 

— Laba diena, — kaip tikra profesionalė pasisveikino ji. 

— Mums reikalingas advokatas, — prabilo vyriškis. 

— Skyrybų advokatas, — patikslino moteris. 

Rošelė kaipmat suvokė, kad atvykėlė nuolat tikslindavo savo pa- 
lydovą, ir jam, ko gero, tai mirtinai įgriso. Tačiau abu buvo įkopę į sep- 
tintą dešimtmetį, kiek per seni skyryboms. 

Rošelė išspaudė šypsenėlę. 

— Prašau sėstis, — tarė pamojusi į dvi gretimas kėdes. — Man 
reikės iš jūsų gauti šiokią tokią informaciją. 

— Ar galime susitikti su advokatu iš anksto nesusitarę? — pasi- 
teiravo vyriškis. 

— Manau, taip, — atsakė sekretorė. Jiedu pasitraukė atbuli, 
prisėdo ant kėdžių, bet abu sugebėjo pasislinkti atokiau vienas nuo 
kito. Gresia nemalonus darbas, pamanė Rošelė sužvejodama anketą ir 
plunksnakotį. — Jūsų vardai ir pavardės? 

— Kalvinas E. Flanderis, — atsiliepė jis, sekundės dalį aplenkęs 
antrąją savo pusę. 

— Barbara Marija Skarbor Flander, — prisistatė ji. — Skarbor 
yra mergautinė pavardė, ir aš turbūt ją atsiimsiu, nors dėl to dar neap- 
sisprendžiau. Kitus reikalus jau išsiaiškinome — pagal internete rastą 
pavyzdį netgi pasirašėme susitarimą dėl nuosavybės padalijimo. — 
Rankose moteris spaudė storą užklijuotą voką. 

— Ji tik klausė, kuo tu vardu, — pastebėjo ponas Flanderis. 

— Taip, taip, supratau. 

— Ar ji gali susigrąžinti senąją pavardę? Žinot, juk šią pasikeitė 
prieš keturiasdešimt dvejus metus. Vis kartoju, kad niekas Barbaros 
nepažins, jeigu ji vėl pasivadins Skarbor. 

— Taip velniškai geriau negu vadintis Flander, — atrėžė žmo- 
na. — „Flander“ skamba lyg Europos vietovė arba panašiai kaip labda- 
rys — f-landeropas, fi-lantropas. Teisybė? 

Abu įsispoksojo į Rošelę, bet ši ramiai paklausė: 

— Turite nepilnamečių, aštuoniolikos nesulaukusių atžalų? 

Jie sutartinai papurtė galvomis. 

— Du suaugę vaikai, — tarė ponia Flander. — Šeši anūkai. 

— Ji neklausė apie anūkus. 

— Bet aš pasakiau, ar ne? 

Sekretorei pavyko sužinoti jų gimimo datas, adresus, socialinio 
draudimo numerius, užsiėmimus, išvengiant rimto konflikto. 

— Esate susituokę keturiasdešimt dvejus metus? 

Jiedu įžūliai sulinksėjo. 

Rošelė užsigeidė paklausti, kodėl jie skiriasi, kas atsitiko, ar san- 
tykių neįmanoma išgelbėti. Bet ji turėjo užtektinai proto į šitą temą 
nesigilinti. Tegu visus reikalus tvarko advokatai. 

— Jūs užsiminėte apie turto padalijimą. Jei neapsirinku, norite 
taikių skyrybų, kaip priežastį įvardydami nesutaikomus skirtumus? 

— Taip, — atsakė ponas Flanderis. — Ir kuo greičiau, tuo geriau. 

— Viską rasite čia, — pridėjo ponia Flander gniauždama voką. 

— Sutarėt dėl namo, banko ir pensijų sąskaitų, kreditinių korte- 
lių, skolų, netgi baldų ir buitinių prietaisų? 

— Dėl kiekvienos smulkmenos, — patvirtino jis. 

— Viską rasite čia, — pakartojo ponia Flander. 

— Sandėris tenkina abu? 

— O, taip, — tarė jis. — Darbą mes atlikome. Advokatas reikalin- 
gas tik paruošti dokumentams ir su mumis nuvažiuoti į teismą. Jokių 
tarpusavio kivirčų nebus. 

— Sutvarkyti jūsų reikalą galima vieninteliu būdu, — Rošelės lū- 
pomis šnekėjo patirtis. — Su jumis susitiks vienas iš mūsų advokatų, 
kuris pasidomės išsamesne informacija. Už taikias skyrybas firma ima 
septynis šimtus penkiasdešimt dolerių mokestį. Pusę sumos sumokė- 
site per pradinį pokalbį, už likusią dalį atsiskaitysite teismo dieną. 

Flanderiai reagavo skirtingai. Žmona nukorė žandikaulius nega- 
lėdama patikėti savo ausimis, lyg Rošelė būtų užsigeidusi grynais gauti 
10 000 dolerių. Vyras prisimerkė, kaktoje įsirėžė raukšlės, tarsi jis būtų 
tikėjęsis kaip tik šitokios įvykių eigos — pirmaklasės bjaurybių advoka- 
tų apgaulės. Ir vienas, ir kitas tylėjo, kol išgirdo sekretorės klausimą: 

— Kas nors ne taip? 

Ponas Flanderis suurzgė. 

— Kas čia, senas masalo triukas? Reklamoje firma skelbia, neva 
taikiai išsikirs žmones už 399 dolerius, o sulaukusi mūsų, klientų, pa- 
dvigubina sumą. 

Rošelė kaipmat pagalvojo, ko Volis prikrėtė. Jaunesnysis partne- 
ris kompaniją reklamavo taip dažnai, tokiais įvairiais būdais ir tokiose 
keistose vietose, kad jo susekti nebuvo įmanoma. 

Staigiai atsistojęs ponas Flanderis kažką iškrapštė iš kišenės ir 
šveitė ant rašomojo stalo. 

— Pažiūrėkit. 

Jis numetė bingo kortelę iš karo veteranų skyriaus Makinlio Par- 
ke 178. Apačioje, ryškiai geltoname fone, puikavosi reklaminis užra- 
šas: „Finlis X Figas'“, advokatai, taikios skyrybos — vieni juokai, tik už 
399 dolerių. Skambinkite 773-718-TEISINGUMAS. 

Volis stulbino Rošelę tiek kartų, kad ji manė tapusi atspari įvai- 
riems netikėtumams. Bet bingo kortelės? Sekretorė ne sykį regėjo, kaip 
potencialūs klientai iš rankinių, krepšelių ir kišenių traukė bažnyčių 
informacinius biuletenius, futbolo rungtynių programėles, „Rotary“ 
klubo loterijas, kuponus ir šimtus kitokių propagandinių popiergalių, 
kuriais advokatas Figas apšnerkšdavo didžiąją Čikagą nepaliaujamai 
reklamuodamas verslą. Bet jis vėl sugebėjo pateikti staigmeną. Rošelė 
sau pripažino nustebusi. 

Firmos kainoraštis panėšėjo į judantį taikinį, atlygiai už advokatų 
darbą kisdavo žaibiškai, atsižvelgiant į klientą ir aplinkybes. Iš pado- 
riai apsirengusios, naujesnio modelio automobiliu atvažiavusios, tai- 
kiai išsiskirti ketinančios poros vienas advokatas galėdavo paprašyti 
1000 dolerių, o po valandos pas kitą teisininką prisistatęs darbininkas 
su pervargusia žmona nusiderėdavo iki perpus mažesnės sumos. Be 
kitos nuobodžios kasdienės veiklos, Rošelė privalėdavo aiškintis klau- 
simus dėl mokesčių ir jų nesutapimų. 

Bet bingo kortelės? Vieni juokai už 399 dolerių? Oskaras įdūks. 

— Tvarka, — ramiai pasakė ji, tartum firmos reklamos nuo senų 
laikų būtų spausdinamos bingo kortelėse. — Man reikia pažiūrėti į 
jūsų nuosavybės padalijimo dokumentus. 

Ponia Flander juos padavė. Rošelė akimis permetė tekstą ir grą- 
žino moteriškei. 

— Tuojau patikrinsiu, ar ponas Finlis atėjęs. — Ji pasiėmė kortelę. 

Oskaras, kaip įprastai, sėdėjo užsidaręs kabinete. Firma laikėsi 
griežtos užvertų durų politikos, kuri leisdavo teisininkams atsiriboti 
tiek vienam nuo kito, tiek nuo gatvės eismo ir į kontorą įvirstančių 
smulkmių. Iš savo taško Rošelė aiškiai matė visas duris — Oskaro, 
Volio, virtuvės, pirmo aukšto tualeto, patalpos, kur stovėjo kopijavi- 
mo aparatas, ir kambarėlio, atstojančio šlamšto sandėliuką. Ir žinojo, 
kad advokatai mėgsta slapta, nekišdami nosies į priimamąjį, klausytis, 
kaip ji tardo tikėtinus klientus. Jeigu pastarieji žadėdavo nemalonu- 
mus, Volis galėdavo pasprukti pro šonines dureles, kitaip nei Oskaras. 
Rošelė neabejojo jį rasianti už rašomojo stalo. Kadangi jaunesnysis 
partneris trankėsi po laidotuvių namus, kitos išeities sekretorė netu- 
rėjo. 

Sau iš paskos uždariusi duris, ji nuleido bingo kortelę priešais 
poną Einlį. 

— Jūs nepatikėsite savo akimis, — pasakė. 

— Ką jis vėl pridirbo? — Oskaras patyrinėjo reklamą. — Trys 
šimtai devyniasdešimt devyni doleriai? 

— Aha. 

— Maniau, mes sutarėme, kad už taikias skyrybas imsime ne ma- 
žiau kaip penkis šimtus. 

— Ne, iš pradžių kalbėjome apie septynis su puse, paskui apie 
šešis, vėliau apie tūkstantį, galiausiai apie penkis šimtus. Ateinančią 
savaitę, esu tikra, suma vėl bus kitokia. 

— Aš netvarkysiu skyrybų reikalų už keturis šimtus. Teisininku 
dirbu trisdešimt dvejus metus ir neketinu parsiduoti už tokį niekingą 
užmokestį. Girdit, ką sakau, ponia Gibson? 

— Girdėjau ne vieną sykį. 

— Nusiųskit klientus pas Figą. Čia jo byla. Jo bingo kortelė. Aš 
užsivertes darbais. 

— Bet Figo nėra biure, o jūs neatrodote labai užsiėmęs. 

— Kurjis? 

— Laksto po miestą ir lanko velionis, pašarvotus visuose laido- 
tuvių namuose. 

— Ką šįkart rezga? 

— Dar nežinau. 

— Ryte minėjo elektrošokus. 

Oskaras nuleido kortelę ant stalo ir į ją padėbsojo. Krestelėjo gal- 
vą, kažką sumurmėjo panosėje ir paklausė: 

— Kokiam pakvaišėliui galėtų šauti mintis reklamuotis bingo 
kortelėse iš karo veteranų skyriaus? 

— Figui, — nedvejodama atsakė Ročelė. 

— Man, ko gero, teks jį pasmaugti. 

— Ašjį prilaikysiu. 

— Šitą smulkmę perleiskite partneriui. Paskirkite susitikimo lai- 
ką. Tuodu grįš vėliau. Tiesiog pasibaisėtina, kad žmonės įsivaizduoja 
galintys be išankstinio susitarimo atsibelsti pas advokatą, tegul ir pas 
Figą. Leiskite man išsaugoti bent lašą orumo. 

— Gerai, leidžiu. Klausykit, klientai apsirūpinę šiokiu tokiu turtu 
ir beveik neturi skolų. Abu daugiau nei šešiasdešimties, vaikai iš namų 
išsikraustę. Siūlyčiau juos supjudyti, sau pasilikti moterį ir įjungti 
skaitiklį. 


Prieš 15.00 „Abneryje“ vėl įsivyravo ramybė. Edis pranyko kartu 
su papietavusiais lankytojais, ir prie baro Deividas Zinkas liko vienas. 

Įsitaisę gardelyje, alkoholį maukė keturi vidutinio amžiaus vyrai, kurie 
planavo rimtą kelionę į Meksiką ir aptarė būsimą albulių žvejybą. 

Prie alaus čiaupų sumontuotoje kriauklelėje Abneris plovė boka- 
lus ir pasakojo apie ponią Spens. 

— Paskutinis jos vyras buvo Angusas Spensas. Vardas girdėtas? 

Deividas papurtė galvą. Nūnai jo sąmonėje tvyrojo tuštuma. Švie- 
sos degė, bet namuose — nė gyvos dvasios. 

— Angusas, niekam nežinomas milijardierius, Australijoje ir Ka- 
nadoje turėjo kalio karbonato telkinių. Mirė prieš dešimt metų, pali- 
ko jai daugybę pinigų. Ponia Spens atsidurtų „Forbes“ sąraše, bet šio 
sudarytojams nepavyksta rasti viso jos turto. Seniui netrūko apsu- 
krumo. Ji įsikūrusi prie ežero, gyvena prabangiame viršutinio aukšto 
bute, atvyksta čia kiekvieną dieną, lygiai vienuoliktą, išgeria tris „Perl 
Harborus“, o penkiolika po dvyliktos, kai barą užgriūna pietaujantys, 
pasišalina ir, kaip spėju, keliauja namo numigti. 

— Žavi dama. 

— Devyniasdešimt ketverių metų. 

— Ji neatsiskaitė už kokteilius. 

— Aš nepateikiu sąskaitos. Ponia Spens kas mėnesį atsiunčia 
tūkstantį dolerių. Pageidauja šitos kėdutės ir nori ramiai, niekieno 
netrukdoma išlenkti tris gėrimus. Iki šiol nė karto nemačiau jos ben- 
draujančios su kitais. Save galėtum laikyti laimės kūdikiu. 

— Ji trokšta mano kūno. 

— Na, tu žinai, kur jos ieškoti. 

Deividas gurkštelėjo „Guiness“ porterio. Atsiminimai apie „Ro- 
ganą Rotbergą“ prasmego tolybėse. Kaip elgtis Helenos atžvilgiu, ne- 
nutuokė, bet dėl to nė kiek nesijaudino. Nusprendė smagiai prisigerti 
ir pasimėgauti šiuo momentu. Neabejojo, kad rytojus prašvis bjaurus, 
tačiau kitos dienos rūpesčiais ketino užsiimti tik tuomet, kai jų su- 
lauks. Dabar niekas, visiškai niekas, negalėjo užkirsti kelio į užmarštį, 
į kurią jis taip žavingai slydo. 

Abneris priešais pastūmė kavos puodelį. 

— Ką tik užkaičiau. 

— Taigi dirbi už honorarą, — prabilo Deividas, nekreipdamas dė- 
mesio į puoduką. — Kaip teisininkų firma. Ką aš gaučiau už tūkstantį 
žalių per mėnesį? 

— Jei gertum taip sparčiai kaip dabar, su tūkstantine neišsivers- 
tum. Deividai, ar jau skambinai žmonai? 

— Abneri, tu esi barmenas, o ne santuokos konsultantas. Šįryt 
išaušo didi diena, kuri amžiams pakeis mano ateitį. Man sustreikavo 
nervai, aš sugniužau ar įvyko kažkas panašaus. Gyvenimas niekada 
nebebus toks pat, todėl leisk pasidžiaugti akimirka. 

— Kai tik panorėsi, iškviesiu tau taksi. 

— Aš niekur nesiruošiu eiti. 


Per įžanginius pokalbius su klientais Oskaras visada užsimesda- 
vo tamsų švarką ir pasitaisydavo kaklaraištį. Svarbiausia pakurstyti 
atitinkamą atmosferą — teisininko juoda eilutė bylojo apie galią, ži- 
nias ir kompetenciją. Oskaro įsitikinimu, įvaizdis parodydavo, kad jis 
nepriklauso pigių teisininkų ratui, nors iš tiesų pats nuolat turėdavo 
tenkintis menkais atlygiais. 

Vyresnysis „E 8: E“ kontoros partneris įniko į nuosavybės padali- 
jimo dokumentus, skaitė susiraukęs, tarytum juos būtų surašiusi pora 
idiotų. Flanderiai sėdėjo kitoje stalo pusėje. Jiedu protarpiais žvilgte- 
lėdavo į Savimeilės Sieną, į popuri įrėmintų nuotraukų, kuriose ponas 
Finlis šiepėsi ir spaudė rankas nežinomoms garsenybėms, pažymėji- 
mų, užtikrinančių, kad jų savininkui nestinga kvalifikacijos bei patir- 
ties, ir kelių garbės ženklelių, akivaizdžių pelnyto pripažinimo liudiji- 
mų. Kitas sienas rėmė lentynos, pilnos storų niaurių teisinių tomų ir 
veikalų — dar vienas įrodymas, kad ponas Finlis išmano savo darbą. 

— Kokia namo vertė? — paklausė jis, nepakeldamas akių nuo 
sutarties. 

— Apytiksliai du šimtai penkiasdešimt tūkstančių, — atsakė po- 
nas Flanderis. 

— Man regis, didesnė, — paprieštaravo ponia Flander. 

— Dabar ne pats geriausias metas parduoti nekilnojamąjį tur- 
tą, — protingai pastebėjo Oskaras, nors Amerikoje apie prastą rinkos 
padėtį žinojo kiekvienas būsto šeimininkas. 

Pakibo tyla, ir išminčius vėl sutelkė dėmesį į jų parengtus doku- 
mentus. Jis nuleido popieriaus lapus, virš vaistinėje pirktų skaitymo 
akinių pažiūrėjo į viltingas ponios Flander akis. 

— Jūs pasiimate skalbimo mašiną su džiovykle, mikrobangų 
krosnelę, bėgtakį ir plokščiaekranį televizorių? 

— Hmm, taip. 

— Jei tiksliau, jums atitenka kokie 80 procentų namų įrangos? 

— Tikriausiai. Kas nors ne taip? 

— Anaiptol. Tik tiek, kas jis gaus didžiąją dalį grynųjų. 

— Manau, sandėris sąžiningas, — įsiterpė ponas Flanderis. 

— Kitokio jūsų požiūrio ir nesitikėjau. 

— O kaip galvojate jūs? — paklausė ji. 

Oskaras gūžtelėjo, tarsi nenorėdamas veltis į svetimus reikalus. 

— Sakyčiau, sąlygos gan tipiškos. Bet pinigai yra naudingiau už 
kalną pasenusių įrenginių. Jūs turbūt persikraustysite į mažesnį butą 
ir visos jūsų atgyvenos paprasčiausiai nesutilps. Jis savo ruožtu pasi- 
pildys banko sąskaitą. 

Moteris rūsčiu žvilgsniu nudelbė sutuoktinį, kuriam lemta ne- 
trukus tapti buvusiu. Oskaras nesiliovė dudenęs: 

— Automobilis pagamintas prieš trejus metus, taigi jūs gausite 
seną mašiną ir senus buitinius prietaisus su baldais. 

— Čia jo sumanymas, — paskelbė ponia Flander. 

— Nieko panašaus. Mes abu taip susitarėme. 

— Tu norėjai individualios pensijos sąskaitos ir naujesnio auto- 
mobilio. 

— Nesjis iš pat pradžių buvo mano. 

— Bet tu visuomet vairuodavai dailesnį modelį. 

— Netiesa, Barbara. Kaip visada, esi linkusi perdėti. Tik nepra- 
dėk dabar taip elgtis. 

Moteris garsiau atšovė: 

— O tu, Kalvai, nepradėk meluoti priešais advokatą. Mes nu- 
sprendėme atvažiuoti čia, sakyti tiesą ir nesipešti teisininko akivaiz- 
doje, ar ne? 

— Žinoma, bet kaip tu gali aiškinti, kad visada vairuoju dailesnį 
modelį? Gal pamiršai „Toyota Camry“? 

— Viešpatie, Kalvai, anuo automobiliu važinėjome prieš dvide- 
šimt metų. 

— Nair kas! 

— Gerai, tojotos nepamiršau ir, beje, atsimenu tą dieną, kai ją 
sudaužei. 

Klausydamasi balsų Rošelė sau šypsojosi. Jai atsivertus kitą ro- 
mano puslapį, šalia miegantis GM staiga pakilo ir ėmė tyliai urkšti. 
Sekretorė nukreipė akis į sargį, lėtai atsistojo ir žengė prie lango. Pra- 
skyrė žaliuzes, kad aiškiau matytų gatvę, ir pagaliau išgirdo slopų sire- 
nos kauksmą. Šiam stiprėjant, garsėjo ir šuns urzgimas. 

Oskaras taip pat stoviniavo greta lango, atsainiai žvelgdamas į 
tolimą sankryžą, vildamasis pastebėti greitąją pagalbą. Įsisenėjusio 
pročio nepajėgė ir, atvirai kalbant, nenorėjo atsikratyti. Nei jis, nei 
Volis — dabar ir Rošelė — nei likusieji tūkstančiai miesto advokatų 
neįstengdavo sutramdyti adrenalino srauto, kuris užplūsdavo, kai pa- 
sigirsdavo artėjanti greitukė. Pamatęs ją, lekiančią gatve, vyresnysis „F 
8: F“ partneris visada vyptelėdavo. 

Užtat Flanderiai nesišiepė. Sėdėjo tylėdami, nuožmiai dėbčioda- 
mi į advokatą, vienas kitam užsiplieskę neapykanta. Sirena nutyko ir 
Oskaras grįžo prie savo krėslo. 

— Klausykit, jei ketinate vaidytis, abiem atstovauti negalėsiu. 

Klientus apėmė pagunda išsinešdinti. Gatvėje jie patrauktų savo 
keliais ir susirastų garbingesnius teisininkus, bet dabar kelias sekun- 
des nežinojo, kaip elgtis. Ponas Flanderis ūmai sumirksėjo. Pašoko 
nuo kėdės ir numynė išėjimo link. 

— Nesijaudinkit, pone Finli. Aš pasiieškosiu tikro advokato. 

Taip taręs atvėrė duris, sau pavymui trenksmingai jas uždarė ir 
nubildėjo palei sekretorę bei šunį, vėl įsitaisančius savo vietose. Jis 
atlapojo laukujes duris, šias taip pat užtrenkė ir, laimei, visam laikui 
apleido „Finlio 8 Figo firmą. 

aimės valandos tęsdavosi nuo penktos iki septintos vakaro, ir 

Abneris nusprendė, kad naujam geriausiam jo draugui derėtų 
išeiti anksčiau nei jos prasidės. Iškvietęs taksi, šaltu vandeniu sudrėki- 
nęs švarų rankšluostį, apėjo barą ir niuktelėjo Deividui. 

— Ei, bičiuli, kelkis. Jau beveik penkios. 

Deividas atsijungė kone prieš valandą. Kaip ir visi šaunūs barmenai, 
Abneris nenorėjo, kad vakariniai klientų būriai matytų nusilakėlį, veidu 
prisiplojusį prie baro paviršiaus, knarkiantį, panirusį į komos būsėną. 

— Nagi, dički, — paragino rankšluostėliu prisiliesdamas prie jo 
veido, — vakarėlis baigėsi. 

Deividas nelauktai atsipeikėjo. Išplėtęs akis ir plačiai prasižiojęs 
įsistebeilijo į Abnerį. 

— Ką, ką, ką? — sumikčiojo. 

— Jau beveik penkios. Metas keliauti namo. Tavęs laukia taksi. 

— Penkta valanda! — užriko naujienų priblokštas Deividas. 

Pustuzinis kitų geriančių stebėjo sceną neslėpdami užuojautos. 
Rytoj vyruko vietoje galėjo atsidurti jie. Deividas pakilo nuo kėdutės ir 
padedamas barmeno, įsisupo į apsiaustą, o paskui susirado lagaminą. 

— Kiek laiko čia prasėdėjau? — apsidairė lyg paklaikęs, tarytum 
ką tik būtų išvydęs užeigą. 

— Ilgai. — Įjo kišenę Abneris įkišo vizitinę kortelę. — Rytoj man 
paskambink, ir mes aptarsime reikalus dėl sąskaitos. 

Susikibę už parankių jiedu nusvirduliavo iki durų ir išvirto laukan. 
Taksi stovėjo prie šaligatvio. Barmenas pravėrė galines dureles, prieš 
jas uždarydamas nugrūdo Deividą ant sėdynės ir kreipėsi į vairuotoją: 

— Klientas — jūsų. 


56 


Žvilgsniu palydėjęs Abnerį, kuris nupėdino atgal į barą, Deividas 
atsigręžė į taksistą. 

— Kuo jūs vardu? — Vairuotojui kažin ką suburbuliavus, jis šūk- 
telėjo: — Ar kalbat angliškai? 

— Kur važiuosite, sere? 

— Neblogas klausimas. Ar žinote kokių gerų vietinių barų? 

Taksistas pakratė galvą. 

— Aš dar nepasirengęs vykti namo, nes ten manęs laukia ji, ir... 
O varge. 

Prieš akis ėmė suktis salono vaizdas. Užnugaryje nuskambėjo 
garsus automobilio signalas. Taksi pamažu įsiliejo į eismo tėkmę. 

— Lėčiau, — užsimerkęs paprašė Deividas, nors jų greitis tesiekė 
dešimt mylių per valandą. — Į šiaurę. 

— Man reikalingas adresas, sere, — tarė vairuotojas, pasukda- 
mas į Pietų Diborno gatvę. 

Piko valandą kelius užtvindžiusios transporto priemonės judėjo 
vėžlio žingsniu. 

— Mane gali supykinti. — Deividas nugurgė seiles bijodamas 
praplėšti vokus. 

— Maldauju, tik ne salone. 

Taksi sustojo ir vėl pajudėjusi iš vietos nuslinko per artimiausius 
du kvartalus. Deividas pasistengė aprimti. 

— Adresas, sere? — pakartojo vairuotojas. 

Jis pramerkė kairiąją akį ir dirstelėjo pro langą. Greta stūksojo 
spūstyje užstrigęs miesto autobusas, pilnas nuvargusių darbininkų, 
pro išmetamąjį vamzdį purškiantis dūmus. Šoną dengė trijų pėdų ilgio 
ir pėdos pločio reklama, siūlanti advokatų kontoros „Finlio R Figo“ 
paslaugas. „Turite problemų dėl vairavimo išgėrus? Skambinkite spe- 
cialistams. 773-718-TEISINGUMAS." Adresas užrašytas smulkesniu šrif- 
tu. Deividas praplėšė dešiniosios akies voką ir vieną sekundę pamatė 
besišypsantį Volio Figo veidą. Susitelkęs į žodį „išgėrus“ pasvarstė, ar 
jie galėtų kaip nors pagelbėti. Ar tokių reklamų jau teko regėti? Ar gir- 
dėjo apie tuos vyrukus? Sunku pasakyti. Dabar nieko nebuvo aišku, 
viskas atrodė beprasmiška. Automobilio salonas vėl ėmė sūkuriuoti, 
tik šįsyk dar energingiau. 

— Prestono prospektas 418, — informavo jis ir nugeibo. 

Rošelė neskubėdavo išeiti iš darbo, nes nenorėdavo grįžti namo. 
Kad ir kokia įtampa tvyrodavo kontoroje, tai nė iš tolo neprilygo 
atmosferai, vyraujančiai ankštame, chaoso sklidiname jos bute. 

Flanderių skyrybų tvarkymas prasidėjo nekaip, tačiau po meis- 
triškų Oskaro manipuliacijų jų eiga pakrypo nauja linkme. Ponia 
Flander nusisamdė firmą ir sumokėjo 750 dolerių avansą. Galų gale 
sutuoktiniai išspręs nesutarimus taikiai, bet visų pirma Oskaras iš jos 
išpurtys porą gabalų. Šiaip ar taip, jis tebeniršo dėl bingo kortelės ir 
tykojo jaunesniojo savo partnerio. 

Nusikamavęs, kiaurą dieną ieškojęs „Krayoxx“ aukų, Volis atsi- 
beldė 17.30. Be Česterio Marino, nieko daugiau neaptiko, bet nė kiek 
nenusiminė. Jam kliuvo rimtas reikalas. Klientai — kažkur mieste ir 
juos tikrai pavyks surasti. 

— Oskaras kalba telefonu, — pranešė Rošelė. — Ir jis nepaten- 


kintas. 

— Kas atsitiko? 

— Pasirodė bingo kortelė: trys šimtai devyniasdešimt devyni do- 
leriai. 

— Išradinga, ar ne? Mano dėdė karo veteranų skyriuje žaidžia 
bingo. 


— Nuostabu. 

Ji glaustai papasakojo apie Flanderius. 

— Matote! Suveikė, — išdidžiai tarė Volis. — Juos reikia čia atvi- 
lioti, ponia Gibson, štai ką visuomet sakau. Skaičius 399 tėra masalas, 
ant kurio užkibusį laimikį mums belieka ištraukti. Oskaras puikiai at- 
liko darbą. 

— O kaipgi apgaulinga reklama? 

— Su ja susijusi didžioji dalis mūsų veiklos. Ar esate girdėjusi 
apie „Krayoxx ? Vaistą nuo cholesterolio? 

— Galbūt. Kodėl klausiate? 

— Jis žudo žmones, aišku? Ir sukraus mums turtus. 

— Šitai girdėjau ne kartą. Oskaras ką tik baigė šnekėti. 

Volis nužingsniavo prie partnerio kabineto, pabeldė į duris ir tuo 
pat metu jas stumtelėjo. 

— Kaip supratau, tau patiko mano bingo kortelės, — prabilo. 

Oskaras stovėjo greta rašomojo stalo atsirišęs kaklaraištį, nuvar- 
ges, jausdamas poreikį išgerti. Prieš dvi valandas ketino įsivelti į mūšį. 
Dabar viso labo troško apleisti biurą. 

— Susimildamas, Voli, bingo kortelės? 

— Aha, Čikagoje mūsų kontora tapo pirmoji, kuri jas panaudojo. 

— Pirmieji buvome keletą sykių, bet vis tiek esame arti bankroto 
ribos. 

— Tie laikai jau praeityje, mano drauge. — Volis įkišo ranką į 
lagaminėlį. — Ar teko girdėti apie „Krayoxx“ vadinamą vaistą nuo cho- 
lesterolio? 

— Taip, taip, jį vartoja žmona. 

— Ką gi, dėl jo išaugo mirštamumas. 

Oskaras net nusišypsojo, bet po akimirkos surimtėjo. 

— Iš kur žinai? 

Volis ant stalo nuleido šūsnį tyrimo medžiagos. 

— Va tavo namų darbai, informacija apie „Krayoxx“. Aną savaitę 
stambi, žalos išieškojimu užsiimanti firma iš Fort Loderdeilio iškėlė 
bylą „Varrick Labs“, pareiškė kolektyvinį ieškinį. Tvirtina, jog dėl „Kra- 
yoxx“ gerokai padidėja širdies smūgio ir insulto rizika, ir turi specia- 
listus, galinčius tai įrodyti. „Varrick“ paleido į rinką daugiau šlamšto 
nei bet kuri kita iš didžiųjų farmacijos įmonių ir dar daugiau sumokėjo 
atlygindama nuostolius. Milijardus. Veikiausiai atverti kišenę privers 
ir naujausias vaistas. Vyrukai, kurių specializacija — kolektyvinė žala, 
jau kelia galvas. Procesas prasidėjo, Oskarai, ir mes praturtėsime, jei 
prigriebsime kokį tuziną „Krayoxx“ bylų. 

— Voli, visa tai jau girdėjau anksčiau. 


Taksi sustojus, Deividas atsipeikėjo, bet sąmonę atgavo tiktai iš 
dalies. Vargais negalais sugraibė du banknotus po 20 dolerių, kuriuos 
permetė ant priekinės sėdynės, dar smarkiau turėjo pasistengti, kad 
išsirangytų laukan. Akimis palydėjo nuvažiuojantį automobilį, tuomet 
išsivėmė į nutekamąjį griovelį. 

Ir pasijuto kur kas geriau. 

Rošelė švarino stalą klausydamasi besivaidijančių partnerių, kai 
verandoje sutrinksėjo sunkūs žingsniai. Kažkas smogė į duris ir šios 
atsilapojo. Ant slenksčio stoviniavo jaunas vyriškis paklaikusiomis 
akimis, raudonu veidu, svyruojantis, bet gražiai apsirengęs. 

— Kuo galėčiau padėti? — įtariai paklausė ji. 

Deividas žiūrėjo į sekretorę, bet, rodės, jos nematė. Pasižvalgęs 
po priimamąjį, susverdėjo ir prisimerkė, idant prieš akis išryškėtų 
vaizdas. 

— Sere? 

— Man čia patinka, — tarė atklydėlis. — Labai, labai patinka. 

— Kaip miela iš jūsų girdėti. Ar... 

— Aš ieškau darbo ir noriu jį gauti būtent šitoje vietoje. 

Iš už stalo kampo išniro nemalonumus užuodęs GM. 

— Kaip žavu! — krizendamas sušuko Deividas. — Šuo. Kuo jis 
vardu? 

— GM. 

— GM, aišku. Gal pasakytumėt, ką reiškia raidės? 

— Greitukių Medžiotoją. 

— Manjis patinka. Labai, labai patinka. Ar šuo kandžiojasi? 

— Nelieskite jo. 

Akiratyje tyliai pasirodė abu partneriai, išdygę Oskaro kabineto 
tarpduryje. Rošelė dirgliai į juos pašnairavo. 

— Aš noriu dirbti šitoje vietoje, — pakartojo Deividas. — Man 
reikia darbo. 

— Esate teisininkas? — pasiteiravo Volis. 

— Jūs Figas ar Finlis? 

— Figas. Čia Finlis. Ar jūs teisininkas? 

— Bent taip galvoju. Iki šiandienos, aštuntos ryto, buvau „Roga- 
no Rotbergo samdinys, vienas iš šešių šimtų. Bet atsisakiau pareigų, 
sugniužau, palūžau ir užsukau į barą. Diena tęsėsi ilgai. — Deividas 
atsilošė į sieną, kad neprarastų pusiausvyros. 

— Kodėl manote, kad mums reikalingas bendradarbis? — išsi- 
žiojo Oskaras. 

— Bendradarbis? Aš tikėjausi iš karto tapti partneriu. 

Iš juoko Deividas susirietė dvilinkas. Kiti trys nė nešyptelėjo. 

Niekas nežinojo, ko imtis, bet Volis vėliau prisipažins svarstęs, ar ne- 
vertėtų paskambinti į policiją. 

Aprimes atvykėlis vėl atsitiesė stačias ir dar sykį paskelbė: 

— Man čia patinka. 

— Kodėl išėjote iš stambios firmos? — paklausė Volis. 

— O, dėl daugybės priežasčių. Sakykime, tiesiog nekenčiau savo 
darbo, kolegų ir klientų. 

— Mūsų kontoroje jūs pritaptumėte, — pastebėjo Rošelė. 

— Samdyti naujų žmonių nesiruošiame, — tarė Oskaras. 

— Na, kąjūs! Aš mokiausi Harvardo teisės mokykloje. Dirbsiu ne 
visu etatu — penkiasdešimt valandų per savaitę, perpus mažiau nei 
„Rogano Rotbergo' kompanijoje. Įsivaizduojate? Ne visu etatu? — jis 
vėl pratrūko kvatoti. Vienui vienas. 

— Atleiskit, bet ne, — užbaigdamas pokalbį mestelėjo Volis. 

Netoliese nuskambėjo automobilio signalas, pratisas, siautulin- 
gas, nemalonumus žadantis kauksmas. Kažkoks vairuotojas koja tėškė 
per stabdį. Garsus papildė kiti pypsėjimai bei stabdžių cypčiojimai, ir 
vieną užsitęsusią sekundę „Finlio 8: Figo“ kontoros kolektyvas vienin- 
gai sulaikė kvapą. Nugriaudėjo kurtinantis trenksmas, kuris atrodė 
įspūdingesnis už didžiumą įprastų smūgių, ir jie suprato, kad Pres- 
tono, Bičo ir Trisdešimt aštuntosios gatvių sankryžoje metalo laužu 
pavirto keletas automobilių. Oskaras griebė apsiaustą. Rošelė stvėrė 
megztinį. Ir abu išrūko pro duris, sekdami paskui Volį, palikę girtą vy- 
riškį vieną. 

Prestono prospekte iš visų biurų virto juristai, jų sekretoriai bei 
pagalbininkai, skuodžiantys apžiūrėti chaotiškos nelaimės vietos ir 
paguosti sužalotuosius. 

Tarpusavyje susidūrė mažiausiai keturi automobiliai, per avariją 
jie rimtai nukentėjo ir išsisklaidė į šonus. Vienas riogsojo apvirtęs ant 
stogo, tebesisukančiais ratais. Neskaitant tolumoje kaukiančių sire- 
nų, orą drebino paniški riksmai. Volis pribėgo prie sumaitoto fordo. 
Priekinės keleivio durelės buvo nuplėštos, ir išsigauti laukan bandė 
apdujusi kruvina paauglė. Jis nuvedė mergaitę atokiau nuo duženų. 
Rošelė padėjo jai prisėsti ant autobusų stotelės suoliuko. Volis grįžo į 
nelaimės sceną ieškoti kitų klientų. Oskaras jau rado liudininką, kuris 

pagelbės nustatyti kaltininkus ir privilioti užsakovus. „Finlio X Figo“ 
firma žinojo, kaip darbuotis tarp skeveldrų. 

Volis ištiesė pagalbos ranką ir ant užpakalinės sėdynės kiūtan- 
čiai paauglės motinai. Palydėjo ją iki suolelio, tiesiai į laukiančios Ro- 
šėlės glėbį. Išvydęs Vinsą Golstoną, jų priešininką iš kitapus gatvės, 
užkriokė: 

— Šalin, Golstonai! Čia mūsų klientai! 

— Nė nesvajok, Figai. Jie dar nepasirašė jokios sutarties. 

— Nesiartink, avigalvi. 

Į avarijos vietą plūstant žiūrovams, jų minia sparčiai augo. Eis- 
mas sustojo ir dauguma vairuotojų išlipo iš automobilių patikrinti, kas 
vyksta. 

— Užuodžiu degalus! — kažkas suriko ir šūksnis pakurstė dar di- 
desnę paniką. Apvirtusioje tojotoje tūnantys žmonės žūtbūt stengėsi 
išsibrauti iš salono. Stambus, aulinius apsiavęs vyras spyriais atakavo 
langą, bet nepajėgė jo sudaužyti. Sankryžoje vilnijo klyksmai ir spie- 
gimas. Sirenų kauksmas garsėjo. Volis suko ratus aplink biuiką, kurio 
vairuotojas, regis, prarado sąmonę. Oskaras visiems dalijo vizitines 
korteles. 

Viduryje chaoso nuskardėjo jauno vyro balsas: 

— Nelįsk prie mūsų klientų! 

Visų žvilgsniai nukrypo jo pusėn. Publikos akiratyje atsivėrė 
stulbinantis vaizdas. Deividas Zinkas, kuris sergėjo autobusų stotelės 
suoliuką, rankose spaudė masyvią dantytą metalo nuoplaišą ir ja mos- 
tagavo priešais persigandusio, atgal besitraukiančio Vinso Golstono 
veidą. 

— Čia mūsų klientai! — tūžmingai pakartojo Deividas. Iš išvaiz- 
dos priminė tikrą beprotį, ir niekam nekilo abejonių, kad esant reika- 
lui savo ginklą jis panaudotų. 

Oskaras prisigretino prie Volio. 

— Tas vaikis visgi turi šiokio tokio potencialo. 

Jaunesnysis „F 8: F“ partneris stebėjo vyruką, apimtas susižavė- 
jimo. 

— Priimkime jį į darbą. 

p“ 418-uoju numeriu pažymėto Prestono prospekto namo 
privažiuojančiai Helenai Zink pirmiausia į akis krito ne ap- 
šiuręs advokatų kontoros „Finlis 8: Figas“ fasadas, o neoninė, šalimais 
žybsinti, masažo saloną reklamuojanti iškaba. Ji užgesino žibintus, 
išjungė variklį ir pasėdėjo mėgindama surikiuoti mintis. Sutuoktinis 
gyvas ir sveikas, tik „truputėlį išgėręs, pasak kažkokio Volio Figo, 
gana malonaus žmogaus, su kuriuo prieš valandą teko kalbėtis. Ponas 
Figas „prižiūrėjo Deividą“, kad ir ką tai reikštų. Skaitmeninis prietai- 
sų skydelio laikrodis rodė 20.20, taigi ji veik dvylika valandų praleido 
baisiai nerimaudama dėl vyro saugumo. Dabar, kai paaiškėjo, jog Dei- 
vidui nieko nenutiko, Helena svarstė, kokiu būdu pribaigs savo antrąją 
pusę. 

tą įspūdį, išlipo iš BMW ir lėtai pajudėjo link durų. Per pašnekesį su 
ponu Figu domėjosi, kaip iš centrinės, dangoraižiais apstatytos Čika- 
gos dalies sutuoktinis nukako į darbininkiškas Prestono prospekto 
apylinkes. Ponas Figas atsakė nežinąs konkrečių smulkmenų, todėl 
būtų geriausia, jeigu šiuos reikalus jie aptartų vėliau. 

Helena atidarė laukujes duris. Subarškėjo pigus žvangutis. Nors 
atvykėlę pasitiko šuns urzgimas, jos pulti sargis nesiruošė. 

Rošelė Gibson ir Oskaras Finlis jau buvo išvažiavę namo. Volis sė- 
dėjo prie stalo, iš senų laikraščių karpė nekrologus, vakarienei krams- 
nodamas bulvių traškučius, šiuos užsigerdamas dietiniu limonadu. Jis 
skubiai atsistojo, į kelnes pasišluostė rankas ir plačiai nusišypsojo. 

— Jūs turbūt esate Helena, — tarė. 


63 


— Taip, — atsakė ji ir vyriškiui atkišus delną kone krūptelėjo. 

— Aš — Volis Figas, — prisistatė jis, žvilgsniu vertindamas vieš- 
nią, nuspręsdamas, kad moteris itin patraukli. 

Trumpi kaštoniniai plaukai, šviesiai rudos akys, prašmatnūs, di- 
zainerio gaminti akinių rėmeliai, penkias pėdas ir aštuonis colius sie- 
kiantis ūgis, liaunas kūnas, dailūs drabužiai. Volis pasisuko ir moste- 
lėjo ranka į apšnerkštą stalą ir už jo stūksančią, sieną remiančią odinę 
sofą. Ant pastarosios tysojo Deividas Zinkas, atsijungęs nuo pasaulio, 
vėl nugrimzdęs į komos būseną. Dešinėje kelnių klešnėje žiojėjo ply- 
šys, bet neskaitant menkutės žaizdelės, kurią užsidirbo siautėdamas 
avarijos vietoje, jis atrodė sveikutėlis. 

Helena per kelis žingsnius pasislinko į priekį ir nužvelgė vyrą. 

— Arjis tikrai gyvas? — prabilo. 

— O, taip. Sankryžoje susidūrus automobiliams, įsivėlė į pešty- 
nes ir susidraskė kelnes. 

— Į peštynes? 

— Aha. Po rimtos avarijos vienas tipas, pavarde Golstonas, toks 
šliužas iš anapus gatvės, ėmė gvieštis mūsų kliento, ir Deividas jį nu- 
vijo, apsiginklavęs metalo nuolauža. Kažkuriuo momentu persiplėšė 
klešne. 

Helena, kuriai per vieną dieną išgyvenimų užteko su kaupu, pa- 
lingavo galva. 

— Gal ko išgersite? Kavos, vandens, škotiško viskio? 

— Alkoholio nevartoju. 

Volis atsigręžė į ją, nukreipė akis į Deividą, vėl įsispoksojo į mote- 
rį. Kokia keista santuoka, pamanė. 

— Aš taip pat, — išdidžiai paskelbė. — Prašau vaišintis ką tik 
sutaisyta kava. Paruošiau ją Deividui, ir prieš užsnūsdamas jis išlenkė 
porą puodelių. 

— Ačiū, — padėkojo Helena. 

Neilgai trukus jiedu įsitaisę prie stalo jau siurbčiojo kavą ir tyliai 
šnekėjosi. 

— Man aišku tik tiek, kad šįryt, kai liftu kilo į savo darbovietę, 
jam sustreikavo nervai. Palūžęs Deividas išlėkė iš pastato ir atsidūrė 
bare, kur gėrė daugmaž visą dieną. 

— Tiek ir pati supratau. Bet kaip jis pateko pas jus? 

— Iki šios pasakojimo dalies dar nenusigavau, bet žinot, Helena, 
jūsų vyras tvirtina atgal negrįšiąs, sako, kad norėtų įsidarbinti čia. 

Ji nesusivaldžiusi pasidairė po atvirą, erdvų, bet sujauktą priima- 
mąjį. Vargingesnės kontoros tiesiog neįmanoma įsivaizduoti. 

— Šuojūsų? — pasiteiravo. 

— Firmos. Jis vardu GM. Gyvena biure. 

— Kiek teisininkų dirba jūsų kompanijoje? 

— Tik du. Tai firma-butikas. Aš esu jaunesnysis partneris. Oska- 
ras Finlis yra vyresnysis. 

— Kokia veikla Deividas užsiimtų? 

— Mūsų specializacija — su traumomis ir mirties atvejais susi- 
jusios bylos. 

— Kaip vyrukai, siūlantys savo paslaugas iš televizoriaus ekranų? 

— Per televiziją nesireklamuojame, — pasipūtėliškai atsakė Volis. 

O, jei toji moteris žinotų tiesą. Jis nuolat kurpė scenarijus. Dėl 
išlaidų kovojo su Oskaru. Pavydžiai stebėjo, kaip eterį užtvindo, jo 
nuomone, dažniausiai prastai nufilmuotos konkurentų reklamos. Ir, 
kas skaudžiausia, mintyse vis regėdavo honorarus, negautus už bylas, 
kurias pasiglemždavo ne tokie talentingi teisininkai, išdrįsę dalį savo 
lėšų skirti TV reklamoms. 

Nuo Deivido pagaliau atsklido garsai -— gargaliavimas ir nosinis 
parptelėjimas, bet kol kas nesisekė įžiūrėti jokių požymių, kad arti- 
miausiu metu jis atgaus sąmonę. 

— Kaip galvojate, ar rytas išliks jo atmintyje? — Helena susirau- 
kusi atsisuko į vyrą. 

— Sunku pasakyti. — Volio romanas su alkoholiu tęsėsi ilgai ir 
buvo pasibjaurėtinas, o po nakties miego jis neretai pabusdavo apsi- 
blaususia sąmone, nesėkmingai bandydamas prisiminti vakarykščius 
įvykius. — Klausykit, čia ne mano reikalas, — pridūrė nurijęs kavos 
gurkšnį, — bet ar jam dažnai taip nutinka? Deividas pageidauja dirbti 
mūsų firmoje, todėl turėtume žinoti, ar gali kilti bėdų dėl butelio. 

— Su stikleliu jis beveik nedraugauja. Na, kartais, dalyvaudamas 
kokiame nors vakarėlyje, įkaušta, bet šiaip jau per daug dirba, kad rim- 
tai gertų. Prie svaigalų faktiškai nesiliečiu, tad namuose jų nelaikome. 

— Tiesiog smalsauju. Man pačiam dėl to nestigo problemų. 

— Užjaučiu. 

— Nieko tokio. Esu blaivas jau šešiasdešimt dienų. 

Užuot teigiamai paveikusi, naujiena Helenai sužadino nerimą. 
Volis tebesigrūmė su buteliu, ir iki galutinės pergalės toli šaukė. Staiga 
Deivido žmona pajuto, kad ją nuvargino ir pokalbis, ir šioji kontora. 

— Man derėtų jį vežtis į namus. 

— Taip, tikriausiai. Arba jis gali likti drauge su šunimi. 

— Nieko kito nenusipelnė. Ryte atsibustų gulėdamas ant sofos, ap- 
sirengęs, nežmoniškai skaudančia galva, streikuojančiu skrandžiu, per- 
džiūvusiu liežuviu ir nenutuoktų, kur esąs. Taip jam ir reikėtų, ar ne? 

— Teisingai, bet aš nenorėčiau vėl kuoptis. 

— Jis jau... 

— Du kartus. Verandoje ir tualete. 

— Atleiskit. 

— Nieko tokio. Bet jūsų vyras privalo keliauti namo. 

— Žinau. Prižadinkime jį. 


Deividas atsigaivelėjo ir maloniai paplepėjo su žmona, tarytum 
nieko nebūtų atsitikę. Be pašalinės pagalbos išėjo iš kontoros, nusilei- 
do laipteliais ir prisiartino prie automobilio. Širdingai padėkojo Voliui, 
pratisu šūksniu atsisveikino ir net pasisiūlė sėstis prie vairo. Bet Hele- 
na nesileido į kalbas. Išsukęs iš Prestono prospekto, jų BMW nuburzgė 
šiaurės kryptimi. 

Tylos pauzė truko penkias minutes, galų gale Helena nerūpestin- 
gai pratarė: 

— Klausyk, su esminiais siužeto vingiais jau spėjau susipažinti, 
bet viena kita smulkmena padėtų užpildyti likusias spragas. Kokiame 
bare lankeisi? 

— „Abnerio“. Už poros kvartalų nuo biuro. 

Jis sėdėjo taip susmegęs, kad apsiausto apykaklė dengė ausis. 

— Anksčiau esi ten buvęs? 

— Ne, bet vietelė šauni. Kada nors tave nusivesiu. 

— Žinoma. Kodėl gi ne rytoj? Kada tiksliai užsukai į barą? 

— Tarp pusės aštuntos ir aštuntos ryto. Sprukau iš kontoros, 
bėgte įveikiau kelis kvartalus, susiradau „Abnerį“. 

— Ir pradėjai gerti? 

— O, taip. 

— Prisimeni, ką vartojai? 

— Nagi, pažiūrėkim, — jis pritilo naršydamas atmintį. — Papus- 
ryčiavau Abnerio ypatingosiomis „Kruvinosiomis Merėmis“, iš viso 
keturiomis. Jos tikrai geros. Paskui užkandau svogūnų žiedų ir susi- 
verčiau keletą pintų alaus. Vėliau pasirodė ponia Spens, ir aš išlenkiau 
du jos mėgstamus „Perl Harborus“, bet antrąsyk jų neragaučiau. 

— Ponia Spens? 

— Aha. Ateina į barą kasdien, visada sėdasi ant tos pačios kėdu- 
tės ir užsisako tą patį kokteilį. 

— Ji tau patiko? 

— Nepaprastai. Toki žavi ir karšta. 

— Aišku. Ištekėjusi? 

— Ne. Devyniasdešimt ketverių metų našlė, turinti kelių milijar- 
dų vertės turtą. 

— Kitų moterų buvo? 

— O, ne, tik ponia Spens. Ji pasišalino maždaug vidurdienį, ir 
tada, hmm... pietums valgiau mėsainį su skrudintomis bulvytėmis, vėl 
grįžau prie alaus, galiausiai kažkuriuo momentu užsnūdau. 

— Nulūžai? 

— Kaip pasakysi. 

Trumpam stojo tyla. Ji vairavo įbedusi akis į priekinį stiklą. 

— Kaip iš baro sugebėjai nusigauti į tą teisininkų kontorą? 

— Atvežė taksistas. Vyrukui sumokėjau keturiasdešimt žalių. 

— O kur sėdai į taksi? 

Dar viena pauzė. 

— Nepamenu. 

— Ką gi, mes darome pažangą. Dabar vienas iš svarbesnių klausi- 
mų: kaip susiradai „Finlį X Figą ? 

Mąstydamas Deividas ėmė linguoti galva. Pagaliau atsiliepė: 

— Neįsivaizduoju. 

Jiems derėjo daug ką aptarti. Visų pirma gėrimą — kad ir ką ji 
teigė Voliui, galbūt vyrą išties kamavo bėdos dėl svaigalų? „Rogano 

Rotbergo' kompaniją — ar Deividas į ją sugrįš? Ar Rojaus Bartono ul- 
timatumą paminėti? „Einlio 8: Figo“ firmą — ar jis tikrai ketina ten 
dirbti? Helenai knietėjo pašnekėti apie galybę dalykų, pateikti ilgą nu- 
siskundimų sąrašą, vis dėlto ji niekaip nepajėgė užgniaužti šypsenė- 
lės. Taip nusitašiusį sutuoktinį matė pirmą kartą, o tai, kaip jis pabėgo 
iš dangoraižio ir nusibeldė į užkampį, netrukus taps legendos masto 
šeimynine istorija. Svarbiausia, kad Deividui nebegrėsė jokie pavojai. 
Ir jam veikiausiai nepasimaišė protas. Problemas dėl pašlijusių nervų 
galima išspręsti. 

— Turiu viena klausimą. — Jo akių vokai pastebimai apsunko. 

— Aš turiu aibę klausimų, — atsakė Helena. 

— Žinau, bet šiuo metu nenoriu kalbėtis. Pataupyk juos rytojui, 
kai išsiblaivysiu. Būtų nesąžininga mane pliekti, kol esu girtas. 

— Gerai. Kas tau rūpi? 

— Ar aš nesuklysiu spėdamas, kad pas mus svečiuojasi tavo tėvai? 

— Taip. Jau kurį laiką. Jie labai sunerimę. 

— Kaip malonu girdėti. Bet kol namuose sėdės tavo gimdytojai, 
aš nekelsiu ten kojos. Nenoriu, kad mane matytų tokios būsenos. Su- 
pranti? 

— Deividai, jie tave myli. Tu kaip reikiant mus išgąsdinai. 

— Ko taip visi pašiurpo? Juk tau nusiunčiau porą žinučių, prane- 
šiau, kad man nieko blogo nenutiko. Žinojai, kad esu gyvas. Kodėl kilo 
tokia panika? 

— Verčiau manes nekiršink. 

— Man išpuolė prasta diena, baisus čia daiktas? 

— Prasta diena? 

— Hmm, geriau pagalvojus, visai nebloga. 

— Deividai, gal pasiginčykime rytoj. Argi ne to prašei? 

— Taip, bet aš nelipsiu iš automobilio, kol jie neišeis. Prašau? 

BMW jau riedėjo Stivensono greitkeliu, kuriame eismo sąlygos 
tapo gerokai sunkesnės. Slinkdami pirmyn abu tylėjo. Deividas stengė- 
si neužmigti. Galop Helena kilstelėjo mobilųjį ir paskambino tėvams. 


9 SKYRIUS 


|Iš kasos kartą per mėnesį Rošelė Gibson atvykdavo į kon- 
torą tikėdamasi, kaip visada, prieš darbą ramiai pasėdėti, 
bet rasdavo atrakintą biurą, užkaistą kavą, pašertą šunį ir poną Figą, 
kuris netverdavo savame kailyje ir džiugiai regzdavo naują planą, kaip 
persekioti traumas patyrusius žmones. Tokiais atvejais ji be galo susi- 
erzindavo. Permainos ne vien atimdavo tylos akimirkas, kurių triukš- 
minga diena taip stokodavo, bet ir užversdavo papildoma veikla. 

Sekretorei vos spėjus žengti per slenkstį, Volis ją užklupo ener- 
gingu „O, sveika, ponia Gibson“, tarsi nustebęs, kad Rošelė teikėsi pa- 
sirodyti darbovietėje ketvirtadienio rytą, 7.30. 

— Labas rytas, pone Eigai, — anaiptol ne taip entuziastingai at- 
siliepė ji. Jau žiojosi pridurti: „Kodėl pats taip anksti prisistatėte?', bet 
nulaikė liežuvį už dantų. Žinojo apie jo užmačias netrukus išgirsianti. 

Apsirūpinusi kava, jogurtu ir laikraščiu, stengdamasi į jį nekreip- 
ti dėmesio, Rošelė atsisėdo prie stalo. 

— Vakar susipažinau su Deivido žmona, — informavo Volis, įsi- 
taisęs tolimiausioje stalo pusėje. — Labai miela ir žavi moteris. Sakė, 
kad jis nepiktnaudžiauja alkoholiu, o prisigeria tik retsykiais. Turbūt 
dėl įtampos. Bent jau man taip atsitikdavo. Kalta būdavo vien tik 
įtampa. 

Kai norėdavo gerti, Voliui dingsties nereikėdavo. Jis girtaudavo 
po sunkios darbo dienos, o ramesniu metu per pietus išlenkdavo vyno. 
Maukdavo svaigalus ir prislėgtas sunkumų, ir golfo aikštyne. Rošelė 
visko prisižiūrėjo ir prisiklausė. Pati taip pat sekė rezultatus — blai- 
vumo etapas tęsėsi jau du mėnesius. Toks jau tas Volio gyvenimas — 

nuolatinis kokios nors pažangos skaičiavimas. Tiek ir tiek dienų nesi- 
liesta prie alkoholio. Po tiek ir tiek dienų bus atgautas vairuotojo pa- 
žymėjimas. Tiek ir tiek dienų užtruks paskutinis skyrybų procesas. Ir, 
deja, tiek ir tiek dienų liko, kol jį paleis iš reabilitacijos klinikos. 

— Kada ji atvažiavo? — paklausė Rošelė nepakeldama akių nuo 
laikraščio. 

— Po aštuntos. Deividas išėjo savo jėgomis, netgi siūlėsi vairuoti. 
Bet žmona užprotestavo. 

— Buvo susisielojusi? 

— Elgėsi gana šaltakraujiškai. Akivaizdžiai jautė palengvėjimą. 
Svarbiausia, ar jis ką nors atsimins. Ir jei taip, ar nuspręs vėl mus susi- 
rasti. Ar tikrai atsisakys darbo didelėje firmoje ir krūvos žalių? Mažai 
tikėtina. 

Sekretorė irgi tuo abejojo, tačiau į pokalbį nesivėlė. „Finlio 8: 
Figo“ kontora netiko veikėjams, įpratusiems dirbti stambiose kompa- 
nijose, savo diplomus gavusiems Harvardo teisės mokykloje, ir, atvirai 
šnekant, Rošelė nenorėjo, kad gyvenimą komplikuotų dar vienas teisi- 
ninkas. Jai su kaupu užteko dviejų. 

— Bet manjis praverstų, — pratęsė Volis, ir ji suvokė tuojau su- 
žinosianti apie naujausią jo išmonę. — Ar teko girdėti apie vaistą nuo 
cholesterolio, vadinamą „Krayoxx'? 

— Jau domėjotės. 

— „Krayoxx“ sukelia širdies smūgį ir insultą, o tiesa aiškėja tik 
dabar. Atplūsta pirma bylinėjimosi banga, kuri galbūt aprėps dešim- 
tis tūkstančių ieškinių. Kolektyvinės žalos išieškotojai sukruto. Vakar 
bendravau su rimta Fort Loderdeilio firma. Tenykščiai jau pateikė ko- 
lektyvinį ieškinį ir šniukštinėja naujų bylų. 

Rošelė, lyg nieko neišgirdusi, atsivertė kitą laikraščio puslapį. 

— Žodžiu, kitas porą dienų dairysiuos nukentėjusių nuo „Krayo- 
xx ir pagalbos tikrai neatsisakyčiau. Ponia Gibson, ar jūs klausotės? 

— Be abejo. 

— Kiek klientų esame įtraukę į savo duomenų baze? Ir dabarti- 
nių, ir buvusių? 

Ji suirzusi paragavo jogurto. 

— Šiuo metu turime apie du šimtus aktyvių bylų. 

Jei vieną ar kitą bylą „Finlio 8: Figo“ kontora laikydavo aktyvia, tai 
dar nereiškė, kad ji būtinai privalėjo patraukti teisininkų dėmesį. Daž- 
niausiai taip vadindavo apleistus reikalus, kurių niekas nesivarginda- 
vo baigti tvarkyti. Per savaitę Volis paprastai gilindavosi į tris dešimtis 
bylų — skyrybų, testamentų, nekilnojamojo turto, traumų, girtų vai- 
ruotojų, smulkių ginčų dėl sutarčių, — o dar maždaug penkiasdešim- 
ties uoliai privengdavo. Mieliau naujus klientus priimantis ir šiek tiek 
už partnerį geriau besitvarkantis Oskaras turėdavo apytikriai šimtą 
atvirų bylių. Pridėjus kelias pasimetusias, paslėptas arba dingusias be 
žinios, skaičius visuomet svyruodavo ties dviem šimtinėmis. 

— O kaip užbaigtos? — pasitikslino jis. 

Rošelė vėl siurbtelėjo kavos ir antrąsyk suniurnėjo: 

— Kai paskutinį kartą tikrinau, kompiuteris parodė, kad nuo 
1991- ųjų sutvarkėme tris tūkstančius bylų. Kas sudėta viršuje, nežinau. 

Antras aukštas atstojo pačių įvairiausių daiktų sandėlį: palaikių 
teisės knygų, pasenusių kompiuterių ir tekstų rengimo sistemų, nepa- 
naudotų kontoros išteklių ir tuzinų dėžių su bylomis, kuriomis Oska- 
ras pasirūpino anksčiau nei susirado jaunesnįjį partnerį. 
didžiulis skaičius būtų bylojęs apie ilgą ir sėkmingą karjerą. — Štai, 
koks planas, ponia Gibson. Aš brūkštelėjau žinutės apmatus, kuriuos 
išspausdinsite ant mūsų laiškinio popieriaus. Ją išsiųsime tiek šiuo- 
metiniams, tiek praeities klientams. Kiekvienam, įvestam į mūsų duo- 
menų baze. 

Rošelė pagalvojo apie visus žmones, kurie apleisdavo „Finlį R 
Fig4 nepatenkinti. Apie nesumokėtus honorarus, bjaurius laiškus, 
grūmojimus pareikšti ieškinius dėl profesinio aplaidumo. Netgi turė- 
jo aplanką, pažymėtą užrašu „Grasinimai“. Per daugelį metų pasitaikė 
koks tuzinas buvusių klientų, kurie taip siuto, kad savo apmaudą išlie- 
jo ant popieriaus lapo. Pora prižadėjo advokatus patykoti ir prikulti. 
Vienas užsiminė apie snaiperio šautuvą. 

Kodėl nepalikus tų vargšelių ramybėje? Jie prisikentėjo užtekti- 
nai, kai į biurą užsuko pirmą kartą. 

Volis pašoko ir priėjo nešinas laišku. Neturėdama kitos išeities, 
sekretorė jį paėmė ir perskaitė. 

Gerbiamas (-a) ! 

Saugokitės „Krayoxx“! Paaiškėjo, kad „Varrick Labs“ 
gaminamas vaistas nuo cholesterolio sukelia širdies smūgį ir 
insultą. Juo prekiaujama jau šešerius metus, bet moksliniai 
įrodymai tik dabar atskleidė mirtiną šalutinį poveikį. Jeigu 
vartojate „Krayoxx“, tučtuojau jo atsisakykite. 

Priešakyje būsimo bylinėjimosi dėl „Krayoxx“ atsidūrė 
„Finlio 8: Figo“ advokatų kontora. Nerukus imsimės sudėtingų 
žygių patraukti „Varrick“ į teismą ir prisijungsime prie 
kolektyvinio, šalies mastu pareikšto ieškinio. 

Prisidėkite prie bendrų pastangų! Jeigu jums arba jūsų 
pažįstamiems buvo prirašytas „Krayoxx“, galite iškelti civilinę 
bylą. Mums dar svarbiau tuojau pat sulaukti jūsų skambučio, 
jei žinote apie atvejus, kai „Krayoxx“ gėrusį žmogų pakirto 
širdies priepuolis. „Finlio A Figo“ teisininkai pas jus atvažiuos 
ne vėliau kaip po kelių valandų. 

Nedelskite. Skambinkite. Mes tikimės finansiškai itin 
sėkmingo susitarimo. - 

Nuoširdžiai jūsų, 

advokatas ir teisės patarėjas Volis T. Figas 


— Ar Oskaras matė laišką? — paklausė ji. 

— Dar ne. Neblogai, tiesa? 

— Jūs nusiteikęs rimtai? 

— O, taip, ponia Gibson. Mes sulaukėme puikiausios progos. 

— Dar viena aukso gysla? 

— Kur kas už ją geriau. 

— Tr jūs norite pasiųsti tris tūkstančius laiškų? 

— Aha, išspausdinkite juos, aš pasirašysiu, o vokai iškeliaus kar- 
tu su kita šiandienos korespondencija. 

— Pašto išlaidos sieks daugiau nei tūkstantį žalių. 

— Ponia Gibson, už vieną „Krayoxx“ bylą advokatas uždirbs vidu- 
tiniškai du šimtus tūkstančių, ir čia tik kukliais skaičiavimais. Galimas 
daiktas, atlygis išaugs net iki keturių šimtų tūkstančių. Įsivaizduokite, jei 
rasime dešimt tokių bylų — aritmetinius veiksmus atlikti nesudėtinga. 

Rošelė skaičiuoti mokėjo, todėl jos pasipriešinimas prislopo. 
Mintys nukrypo į perspektyvas. Per sekretorės stalą nuolat kursuoda- 
vo advokatų žurnalai ir informaciniai biuleteniai, todėl ji buvo perskai- 
čiusi tūkstančius istorijų apie įspūdingus verdiktus ir dosnius sandė- 
rius. Apie teisininkus, kurie honorarų pavidalu gaudavo milijonus. 

„FR F“ partneriai, be abejo, jai duotų didelę premiją. 

— Gerai, — tarė Rošelė nustumdama laikraštį į šalį. 


Neilgai trukus Oskaras su Voliu vėl susikivirčijo dėl „Krayoxx“. 
Vyresnysis partneris atvyko į biurą devintą ryto ir šalia priimamojo 
stalo kaipmat pastebėjo sambrūzdį. Sekretorė darbavosi kompiuteriu. 
Spausdintuvas dūzgė visu pajėgumu. Volis pasirašinėjo laiškus. Pabu- 
do netgi GM, kuris dabar žiopsojo į plušančius žmones. 

— Ką visa tai reiškia? — griežtai paklausė Oskaras. 

— Tu girdi, kaip veikia kapitalizmas, — džiugiai atsiliepė kolega. 

— Apie ką, po velnių, kalbi? 

— Apie pastangas apsaugoti traumuotų asmenų teises. Pasitar- 
nauti klientams. Išguiti iš rinkos pavojingus produktus. Įstatymus pa- 
žeidžiančias korporacijas atiduoti į teismą. 

— Vaikytis greitukes, — pridūrė Rošelė. 

Nutaisęs pasibjaurėjimo miną Oskaras žengė į savo kabinetą ir 
užtrenkė duris. Nespėjus nusivilkti apsiausto ir į stovą nuleisti skėčio, 
prie jo stalo išdygo keksiuką kramsnojantis, vienu iš laiškų mosikuo- 
jantis Volis. 

— Tu privalai paskaityti, Oskarai. Jis nuostabus! 

Vyresnysis partneris susipažino su laiško turiniu, bet jo kaktoje 
raukšlės gilėjo sulig kiekviena pastraipa. 

— Susimildamas, nejaugi ir vėl, — baigęs skaityti paskelbė. — 
Kiek ruošiesi jų išsiųsti? 

— Tris tūkstančius. Visam klientų sąrašui. 

— Ką? Pagalvok apie pašto išlaidas. Apie vėjais paleistą laiką. Tu 
kartojiesi. Visą kitą mėnesį lakstysi kontoroje spygaudamas apie „Kra- 
yoxx , išeikvosi šimtą valandų bevertėms byloms, ir taip toliau, ir pana- 
šiai. Baik, Voli, mes jau esame tai patyrę. Užsiimk produktyvia veikla. 

— Pavyzdžiui? 

— Nuvažiuok į kokios nors ligoninės priimamąjį, pasidairyk rim- 
tai traumuotų žmonių. Argi reikia tau aiškinti, kaip ieškoti gerų bylų? 

— Oskarai, man įgriso šitas mėšlas. Noriu užsidirbti. Dėl įvairu- 
mo pabandykime susitelkti į stambų laimikį. 

— Mano žmona vartoja „Krayoxx“. Dievina jį. 

— Ar liepei atsisakyti vaisto, pranešei apie mirtiną jo poveikį? 

— Žinoma, ne. 

Jųdviejų balsams garsėjant, Rošelė nuslinko prie Oskaro kabi- 
neto ir tyliai jį uždarė. Grįžtant prie stalo, netikėtai atsivėrė laukujės 
durys. Ant slenksčio stovėjo Deividas Zinkas, gyvas ir blaivas, plačiai 
besišypsantis, apsirengęs dailiu kostiumu ir kašmyro apsiaustu, su 
dviem storais, sausakimšais lagaminėliais rankose. 

— Nagi, nagi, ar tik čia ne ponas Harvardas? — prabilo Rošelė. 

— Aš sugrįžau. 

— Stebiuosi, kad sugebėjote mus rasti. 

— Lengva nebuvo. Kur mano kabinetas? 

— Hmm... vargu ar laisvą kambarį turėsime. Šį klausimą vertėtų 
aptarti su abiem bosais, — ji kryptelėjo galva į Oskaro duris už kurių 
atsklido balsai. 

— Vadinasi, jie ten? 

— Taip. Dieną paprastai pradeda nuo barnių. 

— Aišku. 

— Klausykit, Harvardai, ar tikrai žinote, ką darote? Juk pateko- 
te į visiškai kitokį pasaulį. Prašmatnų korporacinės teisės gyvenimą 
iškeisdamas į žemutinę lygą, kur galite rimtai nukentėti, jūs smarkiai 
rizikuojate. O pinigų, guldau galvą, neužsidirbsite. 

— Ponia Gibson, didelėje firmoje jau dirbau. Verčiau nušoksiu 
nuo tilto nei grįšiu atgal. Man užteks ir to, jei leisite įsitaisyti kokiame 
nors kambarėlyje. 

Prasidarė durys ir į priimamąjį išniro Volis su Oskaru. Pamatę 
Deividą, stovintį priešais Rošelės stalą, jiedu suakmenėjo. 

— O, labas rytas, Deividai, — nusišypsojo jaunesnysis partne- 
ris. — Atrodai stebėtinai sveikas. 

— Dėkui. Norėčiau atsiprašyti dėl vakarykščio elgesio, — kalbė- 
damas jis visiems trims linktelėjo. — Užklupote mane baigiamojoje 

neįprasto epizodo stadijoje, bet toji diena buvo labai svarbi mano gy- 
venimui. Išėjau iš stambios firmos ir dabar esu čia, pasirengęs dirbti. 

— Ką konkrečiai? — pasiteiravo Oskaras. 

Deividas nežymiai patraukė pečiais, lyg nežinotų, ką atsakyti. 

— Pastaruosius penkerius metus kankinausi prekybos akcijomis 
garantijų požemiuose, buvau susitelkęs į antrines, tretines vertybinių 
popierių rinkas, iš esmės aptarnavau tarptautines užsienio korpora- 
cijas, kurios vengia mokėti mokesčius bet kokiame pasaulio krašte. 
Nesijaudinkite, jeigu nesuvokiate, apie ką šneku. Nenutuokia niekas. 
Paprasčiau kalbant, negausi, iš mūsų, idiotų, sudaryta grupė liejo pra- 
kaitą belangėje patalpoje po penkiolika valandų per dieną ir nepaliau- 
jamai augino dokumentų šūsnis. Aš niekada nebuvau nei teismo sa- 
lėje, nei, atvirai sakant, teismo rūmuose, nemačiau mantiją dėvinčio 
teisėjo, nesiūliau pagalbos asmeniui, kuriam reikėjo tikro teisininko. 
Štai atsakymas į jūsų klausimą, pone Finli: esu pasiruošęs daryti bet 
ką. Laikykite mane ką tik teisės mokyklą baigusiu naujokėliu, kuris 
neskiria savo pasturgalio nuo skylės žemėje. Bet aš sparčiai mokausi. 

Dabar jiems derėjo aptarti atlygį, tačiau šnekėtis apie pinigus 
Rošelės akivaizdoje partneriai nejautė jokio noro. Sekretorė, be abejo, 
pareikalaus, kad jų nusamdytas žmogus — teisininkas ar bet kas ki- 
tas — gautų mažesnį atlyginimą už ją. 

— Vietos yra antrame aukšte, — tarė Volis. 

— Bus gerai. 

— Ten sukrauname visokį šlamštą, — pridūrė Oskaras. 

— Bus gerai, — pakartojo Deividas, kilstelėdamas abu lagami- 
nus, pasirengęs įsikraustyti. 

— Viršuje nesilankiau daugelį metų, — Rošelė, aiškiai nepaten- 
kinta netikėta plėtra, užvertė akis. 

Siauros, greta virtuvės įstatytos durys vedė laiptatakio link. Dei- 
vidas sekė paskui Volį, Oskaras lipo aukštyn procesijos gale. Jaunes- 
nysis partneris džiaugėsi, kad atsirado žmogus, padėsiantis užsiimti 
„Krayoxx“ bylomis. Oskaras tegalėjo galvoti pinigus, kuriuos galbūt 
pasiglemš alga, pajamų mokesčiai, jų lengvatų praradimas ir, apsaugok 
Viešpatie, sveikatos draudimas. „Finlis 8 Figas“ papildomais atlygiais 
nesišvaistė — nesiūlė jokių kaupiamosios, individualiosios ar kitokios 

rūšies pensijos sąskaitų, nesiteikė apmokėti nei sveikatos priežiūros, 
nei dantų tvarkymo. Rošelė niurzgėjo ne vienus metus, nes buvo pri- 
versta pati pirkti draudimo liudijimą, kaip ir abu partneriai. Kas, jeigu 
jaunasis Deividas tikėjosi sveikatos draudos? 

Kopdamas laiptais aukštyn Oskaras jautė, kaip jį prislėgė vis sun- 
kėjanti papildomų išlaidų našta. Kuo daugiau pinigų išleis kontorai, 
tuo mažiau jų parsineš namo. Pensijos metas, rodės, nutolo į dar toli- 
mesnę ateitį. 

Ko jau ko, o šlamšto antrame aukšte tikrai nestigo: tamsioje, dul- 
kėtoje, voratinkliais apraizgytoje atliekų saugykloje riogsojo seni bal- 
dai ir dokumentų dėžės. 

— Man čia patinka, — tarė Deividas, kai Volis įjungė lemputę. 

Jis turbūt pakvaišo, dingtelėjo Oskarui. 

Tačiau patalpoje stovėjo nedidukas rašomasis stalas ir pora kė- 
džių. Naujasis kolega prieš save tematė galimybes. Be to, kambarys 
turėjo du langus. Saulės šviesa taps maloniu gyvenimo priedu. Kai 
lauke sutems, jis jau bus grįžęs namo, kur drauge su Helena mėgins 
užmegzti naują gyvybę. 

Oskaras nubraukė didžiulį voratinklį. 

— Klausyk, Deividai, — prabilo, — didelės algos pasiūlyti nega- 
lime, ir savo honorarus tau reikės užsidirbti pačiam. Lengva tikrai ne- 
bus, bent jau iš pradžių. 

Iš pradžių? Dėl apgailėtinų honorarų Oskaras vertėsi per galvą 
ilgiau nei tris dešimtmečius. 

— Kaip tarsimės? 

Oskaras pažiūrėjo į Volį, šis nusigręžė į sieną. Per penkiolika metų 
jiedu nė karto nesamdė bendradarbio ir neketino jo ieškoti. Deivido 
pasirodymas abu suglumino. 

Kaip vyresnysis partneris, Oskaras manė turįs imtis iniciatyvos. 

— Galime mokėti tūkstantį žalių per mėnesį, ir tu gausi pusę iš 
mokesčių, kuriuos paklos tavo atvesti klientai. Po pusmečio sąlygas 
persvarstysime. 

Volis skubiai įsiterpė: 

— Artimiausiu metu sunkumų netrūks, nes gatvėse pilna varžovų. 

— Retsykiais tau perleisime vieną kitą iš savo klientų, — pridūrė 
Oskaras. 

— Ir atrieksime dalį „Krayoxx bylos, — pranešė Volis, tarytum 
jie būtų neabejoję, kad firmai klius milžiniški užmokesčiai. 

— Kokios bylos? — nesuprato Deividas. 

— Nekreipk dėmesio, — susiraukęs atsakė Oskaras. 

— Klausykit, bičiuliai, — nusišypsojo Deividas, iš pažiūros gero- 
kai labiau atsipalaidavęs už porelę partnerių. — Pastaruosius penke- 
rius metus gaudavau neblogą algą. Išleidau gana daug, bet nemaža jos 
dalis liko banke. Dėl manęs nesijaudinkite. Darbo sąlygos man priim- 
tinos. 

Sulig paskutiniu žodžiu jis atkišo ranką Oskarui, paskui spuste- 
lėjo Volio delną. 


10 SKYRIUS 


eividas tvarkėsi visą valandą. Nuo stalo ir kėdžių nuvalė dul- 
kes. Virtuvėje susirado „Hoover“ dulkių siurblį ir išsiurbė 

medines grindis. Šiukšlių prikimšo tris didžiulius maišus ir juos išnešė 
į mažutę, užpakalinėje namo dalyje įrengtą verandą. Protarpiais su- 
stingdavo ir pasigrožėdavo langais bei saulės šviesa, kaip niekad ne- 
sielgdavo „Rogano Rotbergo“ kompanijoje. Žinoma, giedrą dieną atsi- 
veriantis Mičigano ežeras tiesiog kerėdavo, bet per pirmuosius firmoje 
praleistus metus jis spėjo suvokti, jog laiko, kurį praleisdavai spokso- 
damas iš „Trust bokšto, niekas neapmokėdavo. Naujokus nugrūsdavo 
į bunkerio tipo gardus, kur jie plūkdavosi kiauromis paromis, iš gal- 
vos išmetę saulės spindulius ir svajas. Šiuo metu Deividas nepajėgė 
atsitraukti nuo langų. Vaizdas, reikia pripažinti, akies neprikaustė. 
Nukreipęs žvilgsnį apačion jis matė masažo saloną, tolėliau įžiūrėjo 
Prestono, Bičo ir Trisdešimt aštuntosios gatvių sankirtą, kur, įvykus 
avarijai, stvėrė metalo nuolaužą ir nuvijo tą šliužą Golstoną. Už san- 
kryžos driekėsi kitų perdirbtų namelių kvartalas. 

Panorama gal ir nekokia, bet Deividui ji vis tiek patiko. Reginys 
simbolizavo gyvenimo pokyčius, naują iššūkį. Laisvę. 

Volis kas dešimt minučių užsukdavo patikrinti, kaip naujajam 
bendradarbiui einasi, ir gana greitai paaiškėjo, kad jis kažką sumąstė. 

— Deividai, — maždaug po valandos pasakė, — vienuoliktą pri- 
valau nuvykti į teismą. Į ištuokų teismą. Abejoju, ar kada esi ten buvęs, 
todėl pamaniau, kad galėtum prie manęs prisidėti ir aš tave supažin- 
dinčiau su teisėju. 

Valymo darbai spėjo pabosti, todėl Deividas atsakė: 

— Keliaujame. 

Jiems išeinant pro užpakalines duris, Volis pasidomėjo: 

— Čia tavo visureigis „Audi ? 

— Mano. 

— Galėtum sėstis už vairo? O kalbėti leisk man. 

— Žinoma. 

Kai jiedu išsuko į Prestono prospektą, Volis tarė: 

— Jei atvirai, prieš metus mane nubaudė dėl vairavimo išgėrus 
ir laikinai atėmė pažymėjimą. Štai ir atskleidžiau tiesą. Manau, mes 
privalome būti nuoširdūs. 

— Aišku. Na, tu jau matei, kaip atrodau nusilesęs. 

— Taip, taip. Bet žavioji tavo žmona minėjo, kad svaigalais ne- 
piktnaudžiauji. O mano istorija visai kitokia. Esu blaivas jau šešiasde- 
šimt vieną dieną. Kiekviena iš jų tolygi sunkiam išbandymui. Vaikštau 
į anoniminių alkoholikų susirinkimus, porą sykių gulėjau reabilitacijos 
klinikoje. Ką dar norėtum išgirsti? 

— Šita tema pokalbio nekreipiau. 

— Oskaras kas vakarą išlenkia po kelis stiklelius. Patikėk, turint 
tokią pačiutę, svaigalai būtini, bet savo polinkį jis kontroliuoja. Kai ku- 
rie žmonės sugeba apsiriboti dviem trimis dozėmis, o paskui negerti 
ištisas dienas ar net savaites. Kiti neįstengia sustoti, kol atsijungia — 
vakar pats taip elgeisi. 

— Dėkui, kad priminei, Voli. Beje, kur mes važiuojame? 

— Į Deilio centrą, Vakarų Vašingtono 50. Man kol kas sekasi ne- 
blogai. Žinai, metęs gerti buvau keturis ar penkis kartus. 

— Iš kur galėčiau žinoti? 

— Tiek to, užteks šnekėti apie girtavimą. 

— Kokia toji Oskaro žmona? 

Volis švilptelėjo ir trumpam nusisuko į šoninį langą. 

— Sunkiai sukalbama moteris. Užaugo viename iš gražesnių 
miesto rajonų, turėjo tėvą, kuris į darbą eidavo apsirengęs kostiumu 
ir pasirišęs kaklaraištį, o ne vilkėdamas kokią nors uniformą, nuo pat 
mažens tikėjo esanti geresnė už kitus. Tikra akiplėša. Rimtai suklydo 
tuokdamasi su Oskaru, nes, supranti, galvojo ištekanti už teisininko. 
Juk jie maudosi piniguose, tiesa? Ne visai. Oskaras neuždirba tiek, 
kad ją patenkintų, ir žmona nuolat jį kritikuoja, nes jai norisi daugiau 

šlamančiųjų. Toji moteris man kelia pasišlykštėjimą. Judu niekada 
nesusitiksite, nes ji atsisako kelti koją į kontorą ir tai mane visiškai 
tenkina. 

— Kodėl gi jiems neišsiskyrus? 

— Tą patį kartoju daugelį metų. Man asmeniškai skyrybos neke- 
lia jokių problemų. Šiuo keliu ėjau keturis sykius. 

— Keturis? 

— Aha, ir kiekvienas žygis buvo vertas kančių. Juk žinai, kaip 
kalbama — ištuoka brangiai kainuoja, nes ji apsimoka, — Volis nusi- 
juokė iš senos, nuvalkiotos replikos. 

— Ar dabar tu vedęs? — gan atsargiai pasidomėjo Deividas. 

— Nec-e, vėl dairausi grobio, — išdidžiai atsakė Volis, tarytum 
nuo jo nebūtų apsaugota nė viena moteris. 

Pašnekovui sunkiai pavyko įsivaizduoti atgrasesnės išvaizdos 
žmogų, baruose arba per vakarėlius rėžiantį sparną apie kitos lyties 
atstoves. Taigi beveik per penkiolika minučių jis sužinojo bendraująs 
su sveikstančiu alkoholiu, kuris turėjo keturias buvusias žmonas, ke- 
letą sykių gydėsi reabilitacijos klinikoje ir mažiausiai vieną kartą buvo 
baustas už vairavimą išgėrus. Deividas nusprendė liautis klausinėjęs. 

Pusryčiaudamas su Helena jis panaršė internetą ir išsiaiškino, jog 
(1) prieš dešimtmetį „Finlis 8 Figas“ be teismo susitarė su ankstes- 
ne sekretore, kuri pateikė ieškinį dėl seksualinio priekabiavimo; (2) 
valstijos advokatų asociacija pareiškė Oskarui papeikimą dėl to, kad 
iš kliento, panūdusio skirtis su antrąja puse, jis užsiprašė per didelės 
kainos; (3) iš valstijos advokatų asociacijos Volis sulaukė dviejų papei- 
kimų, nes „įžūliai kabinėjosi “prie klientų, traumuotų per autoavari- 
jas, o kartą įsivėlė į pasibjaurėtiną reikalą, kai apsirengė mediko darbo 
drabužiais ir ligoninėje prasibrovė pas rimtai sužeistą paauglį, kuris po 
valandos numirė; (4) mažiausiai keturi klientai firmai iškėlė bylą dėl 
tariamo profesinio aplaidumo, nors neaišku, arjiems atlygino žalą; (5) 
apie „EF 8: F“ kandžiame straipsnyje užsiminė teisės etikos dėstytojas, 
kuriam įkyrėjo teisininkų reklamos. Ir visa tai jis atkapstė vien tik per 
pusryčių metą. 

Helena sunerimo, bet Deividas kaip užkietėjęs cinikas paskelbė, 
esą tokia abejotina veikla nė iš tolo neprilygo žvėriškai teisei, kuria 
vertėsi šaunieji „Rogano Rotbergo“ firmos darbuotojai. Ginčą jis lai- 

mėjo, vos tiktai priminė Striko upės bylą. Striką, Viskonsino valstijos 
upę, be paliovos dergė liūdnai pagarsėjusi chemikalus gaminanti „Ro- 


“ v 


gano Robergo“ žmonių atstovaujama kompanija, bet po dešimtmečius 
trunkančio nuožmaus bylinėjimosi ir juridinių, meistriškai užtęsiamų 
vaidų teršalai į vandenį tebeplūdo. 

Volis įniko naršyti savo lagaminą. 

Dangaus fone pasirodė dangoraižių kontūrai ir Deividas nužvelgė 
aukštus, didingus, centrinėje Čikagos dalyje susispietusius pastatus. 
Pačiame viduryje stūksojo „Trust“ bokštas. 

— Dabar būčiau ten, — tyliai, kone sau tarstelėjo jis. 

Volis pakėlė akis, išvydo milžiniškus statinius ir bemat perprato, 
kokios mintys sukosi Deivido galvoje. 

— Kuriame? — paklausė. 

— „Trust“ bokšte. 

— Vieną vasarą, dvejus metus pasimokęs teisės mokykloje, atli- 
kau praktiką „Sears“ bokšte. „Martino * Vilerio“ firmoje. Maniau, jog 
būtent to ir troškau. 

— Kas atsitiko? 

— Neišlaikiau advokatūros egzamino. 

Naujieną Deividas pridėjo prie ilgėjančio trūkumų sąrašo. 

— Tu nepasigesi buvusios darbovietės? — pasiteiravo Volis. 

— Ne, mane išmuša prakaitas vien žiūrint į tą pastatą. Prie jo 
artintis nenoriu. 

— Suk kairėn, į Vašingtono gatvę. Mes beveik vietoje. 


Ričardo Dž. Deilio centre jie nužingsniavo pro apsaugos skenerius 
ir liftu pakilo į septynioliktą aukštą. Šioje vietoje bruzdėjo advokatai 
su savo klientais, tarnautojai ir farai, zujantys aplinkui arba susispietę 
į būrelius ir įsigilinę į rimtus pokalbius. Ore kybojo teisingumas, regis, 
visiems keliantis baimę. 

Deividas nenumanė, kur einąs ir ką čia veikiąs, todėl nesitraukė 
nuo Volio, kuris jautėsi kaip namuose. Naujasis „F 8: F' bendradarbis 
nešėsi tiktai lagaminėlį su bloknotu. Jie sparčiai braukė palei teismo 
sales, batų kulnais stuksendami per nuzulintas marmurines plyteles. 

— Tu tikrai niekada iš vidaus nematei teismo salės? — paklausė 
Volis. 

— Bent jau nuo studijų laikų. 

— Neįtikima. Ką veikei paskutinius penkerius metus? 

— Vargu ar norėtum žinoti. 

— Tavo tiesa. — Volis dūrė pirštu į sunkias dvivėres salės duris. 
Ant jų pritvirtinta iškaba skelbė: „Kuko apygardos teismas — ištuokų 
skyrius, garbusis teisėjas Čarlzas Bredberis“. — Štai ir atėjome. 

— Kas tas Bredberis? — pasidomėjo Deividas. 

— Netrukus pamatysi. 

Volis atidarė duris ir žengė vidun. Ant suoliukų sėdėjo keli išsi- 
sklaidę žiūrovai. Priešakyje lūkuriavo nuobodžiaujantys advokatai. 
Liudytojo kėdė dunksojo tuščia; kol kas nevyko joks teismo procesas. 
Teisėjas Bredberis neskubėdamas skaitė kažkokį raštą. Deividas su Vo- 
liu įsitaisė antroje eilėje. Pastarasis akimis permetė salę, išvydo klientę 
ir nusišypsojęs linktelėjo. 

Jis sukuždėjo: 

— Dabar — ne teismo, o atvirų durų diena. Paprasčiau kalbant, 
šiandien teisėjas gali patenkinti tavo prašymus, pritarti eiliniams for- 
malumams ir užsiima kitokiomis smulkmenomis. Anoji poniutė trum- 
pa geltona suknele yra numylėtinė mūsų klientė Diana Naksol, ir ji 
tikisi, kad netrukus vėl išsiskirs su vyru. 

— Vėl? — Deividas dirstelėjo į moterį. Diana jam pamerkė. Per- 
oksidinė blondinė iškiliu biustu ir pažastis siekiančiomis kojomis. 

— Jau esu jai atstovavęs. Dabar padėti išsituokti turėčiau antrą 
kartą. Jei neklystu, ji skyrėsi bent tris sykius. 

— Tavo klientė man panaši į striptizo šokėją. 

— Manes nenustebintų niekas. 

Garbusis Bredberis pasirašinėjo dokumentus. Prie teisėjo paky- 
los prisigretindavo advokatai, kurie su juo šnektelėdavo, gaudavo, ko 
norėdavo, ir pasišalindavo. Prabėgo penkiolika minučių ir Volis ėmė 
nekantrauti. 

— Pone Figai, — tarė teisėjas. 

Volis su Deividu žengė pro užtvarą, praėjo pro stalus ir prisiar- 
tino prie gana žemos pakylos, ties kuria stovėdami advokatai galėjo 

bendrauti su garbiuoju teisėju kone akių lygyje. Bredberis nustūmė 
mikrofoną į šoną, idant kiti negirdėtų jų pokalbio. 

— Kaip gyvuojate? — paklausė. 

— Turime naują bendradarbį, sere, — išdidžiai atsakė Volis. — 
Susipažinkite su Deividu Zinku. 

Deividas ištiesė ranką virš pakylos ir teisėjas šiltai ją paspaudė. 

— Sveiki atvykę į mano teismo salę. 

— Deividas anksčiau dirbo centre, vienoje iš stambių firmų. Da- 
bar nori pamatyti tikrąją teisingumo pusę. 

— Iš pono Figo neką tesužinosite, — prunkštelėjo Bredberis. 

— Jis mokėsi Harvardo teisės mokykloje, — dar išdidžiau pareiš- 
kė Volis. 

— Tokiu atveju ką veikiate čia? — kuo rimčiausiai pasiteiravo 
teisėjas. 

— Darbas didelėje firmoje man įgriso, — paaiškino Deividas. 

Volis išsitraukė dokumentų šūsnelę ir perdavė juos Bredberiui. 

— Mums iškilo šiokių tokių keblumų. Aš atstovauju žaviajai Dia- 
nai Naksol, anai moteriškei, sėdinčiai ketvirtoje eilėje. 

Teisėjas pašnairavo virš savo skaitymo akinių. 

— Lyg ir matyta. 

— Aha, čia lankėsi maždaug prieš metus. Dėl antrų ar trečių sky- 
rybų. 

— Jeigu neapsirinku, apsirengusi lygiai taip pat, kaip ir aną kartą. 

— Pritariu. Suknelė ta pati, bet papai nauji. 

— Jau išdykavote? 

— Dar ne. 

Deividui pakirto pakinklius. Atvirame teisme advokatas ir teisė- 
jas plepėjo apie seksą su kliente, nors jųdviejų pašnekesio niekas ne- 
girdėjo. 

— Na, kokios problemos? — paklausė Bredberis. 

— Man nesumokėjo. Ji skolinga tris šimtines, kurių niekaip ne- 
galiu išspausti. 

— Kokias kūno dalis spūsčiojote? 

— Cha cha. Ji atsisako mokėti. 

— Sujūsų reikalu turėčiau susipažinti įdėmiau. 

Volis nusisuko ir mostu pakvietė ponią Naksol prieiti. Klientė 
atsistojo, išsirangė iš už suoliuko ir pajudėjo į priešakinę salės dalį. 
Teisininkai nuščiuvo. Pora snūduriavusių teismo tvarkdarių atsibudo. 
Likusieji žiūrovai išpūtė akis. Blondinei kulniuojant, suknelė atrodė 
dar trumpesnė, be to, ji avėjo smailiakulnius batelius su platformomis, 
kokių nedrįstų apsiauti netgi kekšė. 

Teisėjas Bredberis apsimetė jos nepastebįs. Jo dėmesį prikaustė 
bylos turinys. 

— Eilinės taikios skyrybos, ar ne, pone Figai? 

— Teisingai, garbusis teisėjau, — kaip pridera atsakė Volis. 

— Viskas gerai? 

— Taip, neskaitant smulkmenos dėl užmokesčio. 

— Ką tik pastebėjau. — Bredberis suraukė antakius. — Regis, 
skolos likutis siekia tris šimtus. 

— Teisingai, garbusis teisėjau. 

Įsispitrijęs virš skaitymo akinių, Bredberis iš pradžių nužvelgė jos 

— Arjūs, ponia Naksol, pasirengusi sumokėti? 

— Taip, gerbiamas teisėjau, — spigiu balsu atsakė ji. — Bet tik 
kitą savaitę. Matot, šeštadienį aš išteku ir kol kas negaliu sukrapštyti 
tokios sumos. 

Šnairuodamas tai į blondinės biustą, tai į veidą, garbusis teisėjas 
atsakė: 

— Ponia Naksol, iš savo patirties žinau, kad užbaigus skyrybų 
procesą skolos advokatams lieka nesumokėtos. Aš noriu, kad mano 
teisininkams būtų atlyginta anksčiau nei pasirašysiu galutinį sprendi- 
mą. Pone Figai, kiek jūs iš viso užsiprašėte? 

— Šešis šimtus. Pusę gavau avansu. 

— Šešis šimtus? — neva pritrenktas pakartojo Bredberis. — Po- 
nia Naksol, honoraras labai nedidelis. Kodėl nesumokėjote savo advo- 
katui? 

Jos akys ūmai sudrėko. 

Kiti teisininkai ir žiūrovai negirdėjo, apie ką trijulė kalbėjosi, ta- 
čiau žvilgsnių neatplėšė nuo Dianos, ypač nuo jos kojų ir batelių. Dei- 
vidas nustėro matydamas, kaip atvirame teisme išviliojami pinigai, ir 
atšlijo dar toliau. 

Bredberis pasirengė lemiamam smūgiui. Nežymiai pakėlęs balsą 
išrėžė: 

— Ponia Naksol, šiandieną jūsų skyrybų prašymo nepatenkinsiu. 
Pirmiausia atsiskaitykite su advokatu ir tada aš pasirašysiu dokumen- 
tus. Supratote? 

Šluostydamasi skruostus ji suskato melsti: 

— Prašau... 

— Atleiskite, bet mano laive galioja griežta tvarka. Aš primyg- 
tinai reikalauju, kad įsipareigojimai būtų vykdomi — kalbu apie ali- 
mentus, paramą vaikams, mokesčius teisininkams. Čia tik trys šimtai 
dolerių. Pasiskolinkite juos iš draugės. 

— Aš bandžiau, garbusis teisėjau, bet... 

— Susimildama. Panašius atsikalbinėjimus girdžiu nuolat. Jūs 
laisva. 

Blondinė apsisuko ir nusiūbavo šalin, garbusis teisėjas geidulin- 
gai stebėjo kiekvieną moters žingsnį. Volis irgi nenuleido akių nuo 
savo klientės, linguodamas galva, gerėdamasis vaizdu, tarsi pasiruošęs 
ant jos šokti. Kai durys užsidarė, teismo salė atgavo kvapą. Bredberis 
nurijo gurkšnelį vandens ir paklausė: 

— Dar kas nors? 

— Taip, teisėjau. Džoana Brener. Skyrybos taikios, turtas pasi- 
dalintas, jokių vaikų ir, tai svarbiausia, man sumokėta iki paskutinio 
cento. 

— Pakvieskite ją. 


— Vargu ar aš turiu skyrybų teisei reikalingų savybių, — prisipa- 
žino Deividas. 

Jiedu vėl riedėjo automobiliu, grūsdamiesi pusiaudienio eismo 
spūstyje, užnugaryje palikdami Deilio centrą. 

— Nuostabu, teisme lankeisi vos kartą, ten praleidai trumpiau 
nei valandą ir jau bandai sukonkretinti savo teisinę praktiką, — atsi- 
liepė Volis. 

— Ar taip kaip Bredberis elgiasi dauguma teisėjų? 

— Kaip? Gina savo teisininkus? Ne, didžiuma pamiršo, koks gy- 
venimas būna apkasuose. Atmintis išdyla, vos tik jie užsimeta juodą 

mantiją. Bredberis kitoks. Jis prisimena, kokiai bandai išvisų mes ats- 
tovaujame. 

— Kaip įvykiai klostysis toliau? Ar Diana išsituoks? 

— Šiandien popiet ji atveš pinigus į kontorą. Pasirašytus skyrybų 
dokumentus gaus penktadienį. Šeštadienį ištekės ir apytiksliai po pus- 
mečio sugrįš vėl užsimaniusi skirtis. 

— Man nebėra ko pridurti. Kaip ir sakiau, tokios rūšies teisei ne- 
turiu reikiamų savybių. 

— Sutinku, tikras šlamštas. Kaip ir devyniasdešimt procentų 
mūsų veiklos. Mes užsiimame menkaverčiais reikalais, kad apmokė- 
tume pridėtines išlaidas, ir svajojame apie stambią bylą. Bet vakar, 
Deividai, aš nesvajojau ir tuojau pasakysiu kodėl. Ar esi girdėjęs apie 
„Krayoxx“, vaistą nuo cholesterolio? 

— Ne. 

— Nieko tokio, dar išgirsi. Jis numarina žmones, šienauja juos į 
kairę ir į dešinę. Esu tikras, jog dėl „Krayoxx“ iškils nauja kolektyvinių 
ieškinių banga ir ji atplūs artimiausiu metu. Kur tu važiuoji? 

— Privalau atlikti vieną užduotį. Kadangi esame centre, ilgai ne- 
užtruksiu. 

Po minutėlės Deividas pasiekė „Abnerio“ barą ir sustojo draudžia- 
moje vietoje. 

— Ar kada nors čia lankeisi? — paklausė. 

— Žinoma. Aplinkui, Deividai, nėra daug užeigų, su kuriomis ne- 
būčiau susipažinęs. Bet šioje vietoje buvojau senokai. 

— Štai kur praleidau vakarykštę dieną. Man reikia sumokėti sąs- 
kaitą. 

— Kodėl to nepadarei vakar? 

— Nes neįstengiau rasti savo kišenių. Gal pamiršai? 

— Aš luktelėsiu mašinoje, — tarė Volis, „Abnerio“ duris apdova- 
nojęs ilgesingu, geidulingu žvilgsniu. 

Ponia Spens sėdėjo ant savo sosto pastiklėjusiomis akimis, išrau- 
dusiais skruostais, jau persikėlusi į kitą pasaulį. Abneris už baro maišė 
kokteilius, pilstė alų, į šonus stumdė pailgas lėkštes su mėsainiais. Dei- 
vidas jį užklupo prie kasos aparato. 

— Sveikas, aš grįžau. 

Abneris nusišypsojo. 

— Kaip matau, išgyvenai. 

— O, taip. Ką tik buvau užsukęs į teismo rūmus. Gal kur nors 
netoliese pasidėjai mano sąskaitą? 

Barmenas stalčiuje sužvejojo kvitą. 

— Tebūnie šimtas trisdešimt žalių. 

— Tik tiek? — Deividas įteikė dvi kupiūras po šimtą. — Be grąžos. 

— Tavo paukštytė įsitaisiusi ana ten. — Abneris galva kryptelėjo 
į ponią Spens, kuri trumpam užsimerkė. 

— Šiandieną ji ne tokia žavi, — pastebėjo Deividas. 

— Vakar pas mane svečiavosi finansų srityje dirbantis bičiulis. 
Jis tvirtina, kad jos turtas siekia aštuonis milijardus dolerių. 

— Antra vertus... 

— Man regis, tujai patikai. Bet turėtum paskubėti. 

— Verčiau paliksiu ją vieną. Dėkui, kad manimi pasirūpinai. 

— Nėra už ką. Gal kada nors vėl apsilankysi. 

Vargu bau, pagalvojo Deividas spustelėdamas jam ranką. 

aip pažymėjimo neturintis vairuotojas, Volis pasirodė besąs 

Kr šturmanas. Netoli Midvėjaus oro uosto jis privertė 
Deividą mitriai pasisukioti, nukreipė į trumpas gatveles, padėjo ištrūk- 
ti iš dviejų šimtaprocetintinių aklagatvių, liepė du kvartalus traukti ne 
ta kryptimi, kuria reikėjo keliauti, ir visa tai atliko nepaliaujamai du- 
dendamas monologą, protarpiais pridurdamas: „Žinau šitas apylinkes 
kaip savo penkis pirštus.“ Jie sustojo greta šaligatvio, priešais kreivą 
šleivą sublokuotą namą, kurio langus dengė aliuminio folija, verandoje 
stiebėsi kepsninė, o laukujes duris sergėjo stambus oranžinis katinas. 

— Kas čia gyvena? — paklausė Deividas apžvelgęs nušiurusį 
kvartalą. Blizgantis audi pakerėjo du įtartinos išvaizdos paauglius, 
stoviniuojančius kitapus gatvės. 

— Ogi mieloji našlė Airisė Klopek, prieš pusantrų metų praradusi 
sutuoktinį, Persį Klopeką, kuris mirė miegodamas, sulaukęs keturias- 
dešimt aštuonerių. Kaip liūdna. Kartą jiedu pas mane lankėsi dėl sky- 
rybų, tačiau persigalvojo. Kiek pamenu, velionis buvo gana apkūnus, 
bet ne toks nutukęs kaip ji. 

Abu teisininkai šnekučiavosi automobilio salone tarytum neno- 
rėdami išlipti laukan. Labiau į akis būtų kritusi nebent porelė FTB 
agentų, dėvinčių juodus švarkus ir sėdinčių juodame sedane. 

— Kodėl atvykome į vietinį rajoną? — pasiteiravo Deividas. 

— Dėl „Krayoxx“, mano drauge. Ketinu pakamantinėti Airisę, ar 
Persis prieš mirtį vartojo tą vaistą. Jei taip, tuomet voild! Turėsime 
dar vieną „Krayoxx“ bylą, vertą nuo dviejų iki keturių milijonų. Bus 


daugiau klausimų? 

O, tuzinai. Kai perprato, kad jie netikėtai užgrius ponią Klopek ir 
puls kvosti apie amžinatilsį sutuoktinį, Deividui ėmė svaigti galva. 

— Ji mūsų laukia? 

— Ašjai neskambinau. O tu? 

— Ne. 

Volis atšovė dureles ir žengė iš salono. Deividas nenoriai nusekė 
pavymui, prieš tai sugebėjęs rūsčiai dėbtelėti į paauglius, kurie gėrė- 
josi visureigiu. Oranžinis katinas atsisakė trauktis nuo verandos ki- 
limėlio. Skambučio šeimininkė neišgirdo, todėl Volis įniko stuksenti 
į duris. Kol Deividas dirgliai žvilgčiojo į gatvę, jis beldė vis garsiau ir 
garsiau. Galų gale subarškėjo grandinėlė ir tarp durų bei staktos atsi- 
vėrė plyšys. 

— Kas ten? — nuskambėjo moteriškas balsas. 

— Advokatas Volis Figas. Ieškau ponios Airisės Klopek. 

Vidinės durys atsilapojo, ir anapus išorinių, stiklinių, atvykėliai 
išvydo pačią Airisę. Nusipenėjusi, kaip Volis ir tvirtino, vilkinti kažką 
panašaus į smėlio spalvos paklodę su skylėmis galvai bei rankoms. 

— Kas jūs? — pasitikslino ji. 

— Volis Figas. Mes matėmės, kai judu su Persiu mąstėte apie sky- 
rybas. Lyg ir prieš trejus metus. Jūs buvote atvažiavę į mano kontorą 
Prestono prospekte. 

— Persis guli kapuose. 

— Taip, žinau. Užjaučiu. Todėl ir atvykau. Noriu pakalbėti apie 
jo mirtį. Man įdomu, kokius vaistus jūsų vyras vartojo paskutinėmis 
savo gyvenimo dienomis. 

— Koks skirtumas? 

— Suprantate, daugybė žmonių kelia bylas dėl cholesterolio kiekį 
mažinančių medžiagų, nuskausminamųjų, antidepresantų. Kai kurie 
iš tų vaistų atėmė tūkstančius gyvybių. Pareiškus ieškinį, galima lai- 
mėti didelę sumą. 

Ji patylėjo žiūrėdama į teisininkus. 

— Mano namuose — baisi netvarka, — galų gale ištarė. 

Anokia čia staigmena, pamanė Deividas. 

Žingsniuodami paskui šeimininkę jie nusigavo į siaurą apšnerkš- 
tą virtuvę ir susėdo prie stalo. Tris tarpusavyje nederančius puodelius 

su Čikagos „Bears“ simbolika ji pripildė tirpia kava ir įsitaisė priešais 
svečius. Deividas klestelėjo ant tokios trapios medinės kėdutės, kad ji, 
rodės, bet kurią akimirką galėjo sulūžti. Ponia Klopek sėdimąja prislė- 
gė identišką netvirtą modelį. Kelionė iki durų, žygis atgal į virtuvę ir 
kavos paruošimas ją nualino. Porėtą kaktą išpylė prakaitas. 

Volis pagaliau pristatė savo kolegą. 

— Deividas mokėsi Harvarde, jis ką tiktai ėmė dirbti mūsų firmoje. 

Rankos neištiesė nei ponia Klopek, nei ponas Harvardas. Jai buvo 
nė motais, kur konkrečiai Deividas, Volis ir bet kas kitas lankė koledžą 
arba teisės mokyklą. Storulė alsavo švokšdama kaip sena krosnis. Pa- 
talpa atsidavė kačių šlapimu ir įsisenėjusiu nikotino tvaiku. 

Volis vėl pareiškė veidmainišką užuojautą dėl brangiojo Persio 
lemties ir skubiai perėjo prie reikalo esmės. 

— Mane domina vaistas nuo cholesterolio, vadinamas „Krayoxx“. 
Ar prieš mirtį jūsų vyras jį gėrė? 

— Taip, — nedvejodama patvirtino moteris. — Ir ne vienus me- 
tus. Aš irgi vartojau, bet po kurio laiko mečiau. 

Jaunesnįjį „F R E“ partnerį pradžiugino naujiena apie Persį ir sy- 
kiu nuvylė tai, kad Airisė vaisto atsisakė. 

— „Krayoxx“ kuo nors blogas? — paklausė ji. 

— O, taip, labai blogas. 

Volis pasitrynė delnus. Ir išklojo savo ketinimus, iš kurių susida- 
rė įspūdis, kad jis ruošiasi sklandžiam, viliojančiam bylinėjimuisi su 
„Varrick Labs“ kompanija, „Krayoxx“ gamintoja. Iš parengiamojo ty- 
rimo, kurį reklamavo kolektyvinės žalos išieškojimu užsiimantys tei- 
sininkai, atrinko įdomiausius faktus ir skaičius. Nepaliaujamai rėmėsi 
vienšališku, Fort Loderdeile pareikštu ieškiniu. Įtikinamai aiškino, esą 
laiko faktorius yra nepaprastai svarbus, todėl Airisei reikėtų tučtuojau 
nusamdyti „Finlio R Eigo" firmą. 

— Kiek man tai kainuos? 

— Nė cento, — akimoju užtikrino Volis. — Mes padengiame by- 
linėjimosi išlaidas ir pasiimame keturiasdešimt procentų išieškotos 
sumos. 

Kava skoniu priminė jūros vandenį. Vos paragavęs gurkšnį Deivi- 
das panoro jį išspjauti. Airisė savo ruožtu mėgavosi gėrimu. Susivertė 
mauką, kurį prieš nurydama pateliūskavo milžiniškuose nasruose. 


90 


— Keturiasdešimt procentų? Ar ne per daug? 

— Airise, bylinėjimasis bus itin sudėtingas, nes grumsimės su 
doleriais ir teisininkais aptekusia korporacija. Pažiūrėkite į šitą reikalą 
iš kitos pusės. Kol kas jūs turite šešiasdešimt nuošimčių nuo apvalaus 
nulio. Jeigu pasirašysite sutartį su mūsų firma, po metų ar dvejų gau- 
site šešiasdešimt nuošimčių nuo didžiulio laimikio. 

— Apie kokią sumą kalbate? 

— Sunkus klausimas, Airise, bet, kiek pamenu, jūs visada mus 
apiberdavote sunkiais klausimais. Todėl man ir patikote. Jei atvirai, 
atsakymo nežinau, nes nuspėti, kaip elgsis prisiekusieji, neįmanoma. 
Galbūt jie įsisąmonins, kokį pavojų kelia „Krayoxx“, suims „Varrick“ į 
nagą ir jums atseikės penkis milijonus. Arba, patikėję kompanijos ir 
apsukrių jos advokatų prasimanymais, neduos ničnieko. Aš asmeniš- 
kai manau, kad ieškinys vertas maždaug milijono žalių, bet, Airise, pri- 
valote suprasti, jog šiuo momentu nieko jums nežadu. — Jis atsigręžė 
į kolegą. — Tokiose bylose negalima švaistytis pažadais, tiesa, Deivi- 
dai? Nėra jokių garantijų. 

— Teisingai, — užtikrintai patvirtino Deividas, naujai iškeptas 
kolektyvinių žalų specialistas. 

Burnoje vėl teliūskuodama jūros vandenėlį, ji pervėrė Volį skvar- 
biu žvilgsniu. 

— Pagalba man praverstų, — tarė. — Likome tik mudu su Klin- 
tu, o paskutiniu metu jis netgi nedirba visu etatu. — Volis su Deividu 
rašėsi pastabas ir sutartinai linkčiojo lyg puikiai žinodami, apie kokį 
Klintą ji šneka. Aiškinti, kas jis toks, moteriškė nesivargino. — Aš gy- 
venu iš mėnesinės tūkstančio dviejų šimtų pašalpos, todėl man būtų 
gerai, kad ir kiek duotumėte. 

— Airise, esu tikras, kad naudos jūs išpešite. 

— Kada? 

— Dar vienas nelengvas klausimas. Mūsų manymu, „Krayoxx' 
bylos su tokia jėga užgrius „Varrick“ bendrovę, kad ji pasiduos ir su- 
tiks derėtis dėl įspūdingo žalos atlygio. Dauguma advokatų, įskaitant 
mane, tikisi, jog taip nutiks per artimiausius dvidešimt keturis mėne- 
sius. Anot kitos teorijos, „Varrick“ leis teismui išnagrinėti kelias bylas 
nusprendusi atlikti bandymą ir pažiūrėti, ką apie vaistą galvos prisie- 
kusieji. Tuomet užtruktume ilgiau, kol ją priverstume tartis. 

Netgi teisininko diplomą ir penkerių metų darbo patirtį turin- 
tis Deividas pamažu įtikėjo, kad Volis žino, apie ką kalba. Jaunesnysis 
partneris pratęsė: 

— Siekdami susitarimo, kuris, mūsų nuomone, neišvengiamas, iš 
pradžių derėsimės dėl mirties atvejų. Paskui „Varrick“ žūtbūt norės su- 
daryti sandėrį ir dėl mirtinai nenukentėjusių asmenų, tokių kaip jūs. 

— Aš mirtinai nenukentėjusi? — sutriko būsto šeimininkė. 

— Kol kas. Mokslininkai dar nepateikė kategoriškų išvadų, bet 

egzistuoja didelė tikimybė, jog dėl „Krayoxx“ sustreikavo daugybės 
sveikų žmonių širdys. 

Kaip galima žiūrėti į Airisę Klopek ir manyti, kad ji neturi bėdų 
dėl sveikatos, buvo nesuvokiama sveiku protu, bent jau Deividui taip 
atrodė. 

— Viešpatie, — jos akys patvino ašaromis, — tik to man ir trū- 
ko — papildomų problemų dėl širdies. 

— Jums dar nėra jokio reikalo nuogąstauti, — Volio balse nebu- 
vo girdėti jokių raminimo gaidų. — Jūsų atveju užsiimsime vėliau. Da- 
bar svarbiausia pasirūpinti Persiu. Esate velionio žmona ir pagrindinė 
paveldėtoja, todėl privalote mane nusamdyti jo atstovu. — Iš suglam- 
žyto švarko kišenės jis ištraukė perlenktą popieriaus lapą ir jį išskleidė 
priešais Airisę. — Čia juridinių paslaugų sutartis. Tokią buvote pasira- 
šiusi, kai drauge su Persiu dėl skyrybų apsilankėte mano biure. 

— Aš nepamenu, kad būčiau dėjusi parašą. 

— Turime sutartį savo kartotekoje. Bet jūs privalote pasirašyti 
naują, kad galėčiau imtis civilinio ieškinio, kurį pareikšite „Varrick“ 
kompanijai. 

— Ar tai tikrai legalu? — svyruodama, apimta dvejonių paklausė ji. 

Keista, kad potencialus klientas teiraujasi teisininko, ar jo doku- 
mentas „legalus“, pamanė Deividas. Nors Volis nė iš tolo nepriminė 
griežtų etinių normų besilaikančio teisininko. Moters klausimas jo 
nesuglumino. 

— Juos pasirašo visi nuo „Krayoxx“ nudegę mūsų klientai, — at- 
sakė jis, pūsdamas šiokią tokią miglą, nes Airisė, tiesą sakant, taptų 
pirmąja. Kūdroje plaukiojo ir daugiau žuvelių, bet „Finlio X Figo“ fir- 
ma nebuvo sudariusi sutarties nė su viena iš jų. 

Ponia Klopek perskaitė dokumentą ir pasirašė. 

— Klausykite, — tarė Volis, nugrūsdamas sutartį atgal į kiše- 
nę, — man prireiks jūsų pagalbos. Pasidairykite kitų „Krayoxx var- 
totojų. Paieškokite draugų, šeimos narių, kaimynų, bet kokių kitų 
žmonių, kuriems galbūt pakenkė vaistas. Už praneštus mirties atvejus 
jums sumokėsime penkis šimtus, už nemirtinai nukentėjusius gausite 
du šimtus. Grynaisiais. 

Jos akys netikėtai išdžiūvo ir prisimerkė, lūpų kampučius iškrei- 
pė šypsenėlė. Airisė jau mąstė apie kitus. 

Deividas sugebėjo išsaugoti rūsčią įstatymų žinovo miną, kever- 
zodamas niekus savo bloknote, mėgindamas sugromuliuoti tai, ko 
prisiklausė. Ar Volio elgesys etiškas? Teisėtas? Ar galima grynaisiais 
papirkinėti klientus, kad šie ieškotų naujų bylų? 

— Gal kartais pažįstate kokį žmogų, prieš mirtį vartojusį „Kray- 
oxx ? — paklausė Volis. 

Airisė žiojosi kažką atsakyti, bet spėjo sulaikyti liežuvį už dantų. 
Aiškiai buvo matyti, kad vardą žinojo. 

— Sakot, penkios šimtinės? — moters žvilgsnis ėmė šmaižyti 
tarp Volio ir Deivido. 

— Toks mūsų sandėris. Kas jis? 

— Už dviejų kvartalų gyveno vyrukas, kuris su manuoju Persiu 
lošdavo pokerį. Pernai, praėjus dviem mėnesiams nuo Persio laidotu- 
vių, jis nukeipo duše. Tiksliai žinau, kad gėrė „Krayoxx . 

Volio akyse tvykstelėjo džiaugsmas. 

— Kokia pavardė? 

— Hmm, minėjote grynuosius, ar ne? Penkis šimtus. Pone Figai, 
iš manęs naują bylą gausite tik tada, kai juos parodysite. Man šlaman- 
čiųjų reikia. 

Akimirką užsigavęs jaunesnysis „F 8z F“ partneris įtikinamai pa- 
melavo: 

— Na, paprastai juos išsiimame iš firmos bylinėjimosi sąskaitos, 
kad nepurkštautų buhalterijos žiurkės. 

Rąstgalių formos rankas ji sunėrė ant krūtinės, atsitiesė stačia ir 
prisimerkė. 

— Gerai. Keliaukite paimti grynuosius ir atvežkite juos man. 
Tuomet atskleisiu, kuo jis vardu. 


93 


Volis jau siekė piniginės. 

— Aš nesu tikras, kiek jų turiu. Deividai, kokia tavo padėtis? 

Deividas instinktyviai stvėrėsi už savosios piniginės. Airisė įtariai 
dėbsojo į advokatus, kurie bandė sukrapštyti reikiamą sumą. Aptikęs 
tris kupiūras po 20 dolerių ir vieną penkinę Volis viltingai pažiūrėjo į 
kolegą, kuris rado 220 įvairaus nominalo banknotais. Jei nebūtų užsu- 
kę į „Abnerį“, iki atlygio būtų pritrūkę tiktai 15 dolerių. 

— Aš maniau, kad teisininkai turi krūvas pinigų, — pastebėjo 
ponia Klopek. 

— Laikome juos banke, — atšovė Volis, neketindamas atsitraukti 
nė per nago juodymą. — Regis, surinkome du šimtus aštuoniasdešimt 
penkis. Likusius atvešiu rytoj. 

Bet ji pakratė galvą. 

— Nagi, Airise, — įniko melsti advokatas. — Dabar esate mūsų 
klientė. Mes priklausome tai pačiai komandai. Vieną dieną galbūt su- 
darysime stambų sandėrį, o jūs netikite, kad atiduosiu dvi šimtines? 

— Parašykite man skolos lapelį. 

Deividas panūdo užprotestuoti, parodyti turįs savigarbą, nuo 
stalo susišluoti banknotus ir atsisveikinti. Bet jautėsi išmuštas iš pu- 
siausvyros ir žinojo, kad čia sprendžia ne jis. Tuo metu Volis elgėsi be- 
atodairiškai kaip pasiutęs šuo. Bloknote brūkštelėjo ir pasirašė skolos 
lapuką, kurį nustūmė į kitą stalo pusę. Airisė lėtai jį perskaitė ir nepa- 
tenkinta atkišo Deividui. 

— Man reikalingas ir jūsų parašas, — tarė. 

Po didžiojo pabėgimo Deividui pirmą kartą kilo abejonių dėl savo 
sveiko proto. Vos prieš keturiasdešimt aštuonias valandas pats gilino- 
si į sudėtingą užduotį — tvarkė Indijos valdžios parduodamus, aukštai 
reitinguojamus vertybinius popierius. Sandėrio suma iš viso siekė 15 
milijardų dolerių. Nūnai, pradėjus naują gatvės advokato gyvenimą, 
jį terorizavo keturis šimtus svarų sverianti moteris, kuri primygtinai 
ragino palikti autografą ant beverčio popiergalio. | 

Jis sudvejojo, giliai įkvėpė, į Volį nukreipė sąmyšio sklidiną žvilgs- 
nį ir pasirašė. 

Važiuojant gilyn į apšiurusį kvartalą, aplinkos vaizdas drastiškai 
prastėjo. Airisės minėtus „du kvartalus“ sudarė ne mažiau kaip penki, 
ir pagaliau, jiems sustojus priešais reikiamą namą, Deividas ėmė neri- 
mauti dėl savo saugumo. 

Našlės Kocart būstas panėšėjo į tvirtovę — mūrinis namukas 
stūksojo pailgame sklype, kurį supo aštuonių pėdų aukščio vielinė 
tvora. Anot ponios Klopek, Herbas Kocartas kariavo su juodaodžiais, 
gatvėmis besišlaistančiais paaugliško amžiaus banditėliais. Didžiumą 
dienų praleisdavo priešakinėje verandoje gniauždamas šratinį šautu- 
vą, nuožmiai dėbsodamas į chuliganus, iškoneveikdamas kiekvieną, 
kuris pernelyg prisiartindavo prie jo valdų. Kai ponas Kocartas pasi- 
mirė, kažkas prie tvoros pririšo vakarėlių balionus. O sykį vidurnaktį 
ant vejos nuskriejo petardų pynė. Kaip tvirtino Airisė, našlė Kocart 
ketino išsikraustyti. 

Išjungęs variklį, Deividas pakėlė akis. 

— O, varge. 

Volis sustingo ir dirstelėjo ta pačia kryptimi. 

— Tai gali būti įdomu. 

Į tviskantį audi dėmesį atkreipė penki juodaodžiai, reperių stiliu- 
mi apsirengę paaugliai, kurie stoviniavo už penkiasdešimties jardų ir į 
automobilį šaudė tiriančius žvilgsnius. 

— Gal aš liksiu mašinoje, — pratarė Deividas. — Tu pasirūpink 
reikalais vienas. 

— Geras sumanymas. Aš greitai apsisuksiu. 

Volis čiupo lagaminą ir šoko laukan. Airisė jau buvo paskambinu- 
si poniai Kocart, todėl toji laukė atvykėlių verandoje. 

Gauja nusiūbavo audi linkme. Deividas užsirakino dureles ir pa- 
galvojo, kad savisaugai būtų neblogai turėti pistoletą. Kokią nors šau- 
dyklę, kurią pamatę berniokai eitų žaisti kitur. Tačiau, apsiginklavęs 
vien mobiliuoju, jis prispaudė telefoną prie ausies ir, kol jų šutvė arti- 
nosi, apsimetė, jog su kažin kuo įtemptai bendrauja. Penketukas apsu- 
po miesto visureigį nepaliaujamai plepėdami, nors Deividas nesuprato 
nė žodžio. Slenkant minutėms, jis laukė, kol langą išdauš plyta. Ties 
priešakiniu buferiu paaugliai persigrupavo ir nerūpestingai prisišliejo 
prie variklio dangčio, tarsi atsiremdami į nuosavus ratus. Jie pasūpavo 

audi — švelniai, kad nesubraižytų ir neapgadintų automobilio. Vienas 
prisidegė suktinę, ir visi paeiliui suskato traukti dūmą. 

Deividas pasvarstė, ar nereikėtų užvesti variklio ir nuvažiuoti, 
bet tokiu atveju iškiltų kelios problemos ir ypač į rimtą bėdą papultų 
Volis, kuris užstrigtų šiame kvartale. Galbūt, dingtelėjo jam, vertėtų 
nuleisti langą ir bičiuliškai pasišnekučiuoti su vaikinais, deja, tie neat- 
rodė nusiteikę draugiškai. 

Akies krašteliu Deividas pastebėjo, kaip atsilapojo laukujės po- 
nios Kocart durys ir iš namo išsiveržė Volis. Jis kyštelėjo ranką į laga- 
minėlį, sužvejojo didžiulį juodą pistoletą ir užstaugė: 

— FTB! Traukitės nuo prakeiktos mašinos! 

Įvykių eiga taip pritrenkė vaikinus, kad jie neįstengė pakrutėti ar 
bent jau tučtuojau paklusti įsakymui, todėl Volis nusitaikė į debesis ir 
paleido šūvį, kuris driokstelėjo kaip iš patrankos. Penketas atšoko nuo 
audi, išsibarstė, pranyko. 

Volis paslėpė ginklą lagamine ir nėrė į saloną. 

— Nešdinamės. 

Deividas jau spaudė akceleratorių. 

— Padugnės, — sušnypštė Volis. 

— Ar tu visada nešiojies pistoletą? 

— Turiu leidimą. Ir taip, nešiojuos nuolat. Mūsų versle jis pra- 
verčia. 

— Su ginklais nesiskiria didžiuma teisininkų? 

— Man nusispjaut, kaip elgiasi kiti, aišku? Aš nesu įdarbintas jų 
saugoti. Mieste mane porą kartų buvo apiplėšę, ir daugiau to nebus. 

Deividas įveikė kelio vingį ir nurūko per kvartalą. 

Volis tesė: 

— Ta pakvaišėlė užsimanė pinigų. Airisė, be abejo, telefonu pra- 
nešė, kad mes atvažiuosime, ir paminėjo mokestį už rastus klientus, 
bet ponia Kocart netekusi vieno šulo ir jos ausis pasiekė tik žinia apie 
penkis šimtus žalių. 

— Ji pasirašė sutartį? 

— Ne. Pareikalavo šlamančiųjų. Kas per kvailystės! Juk Airisė ži- 
nojo, kad iš mūsų susišlavė visus grynuosius. 

— Kur dabar keliausime? 

— Į kontorą. Senoji pusprotė nė nepasakė, kada vyras mirė, taigi 
nusprendžiau, jog mums derėtų patiems atkapstyti informaciją. Kodėl 
gi tau neužsiėmus paieškomis, kai grįšime į biurą? 

— Bet ponas Kocartas nėra mūsų klientas. 

— Ne, jis miręs. Žmona kuoktelėjusi, tai yra rimtai išprotėjusi, 
todėl pasistengsime, kad jo ieškinį patvirtintų teismo paskirtas admi- 
nistratorius. Tvarkyti panašius reikalus galima įvairiais būdais, Deivi- 
dai. Tu juos išmoksi. 

— O, aš mokausi. Argi įstatymai nedraudžia šaudyti miesto ri- 
bose? 

— Matau, Harvarde kai ką įkalė tau į galvą. Taip, tavo tiesa, bet 
įstatymai, negana to, draudžia suvaryti kulką į kito asmens galvą. To- 
kie veiksmai vadinami nužudymu. Per dieną Čikagoje įvyksta mažiau- 
siai viena žmogžudystė. Jų būna tiek daug, kad persidirbusi policija 
neturi laiko kvailioti su ginklais, iššaunančiais kulkas, kurios skrodžia 
orą niekam nepakenkdamos. Gal ketini mane įduoti? 

— Ne. Tik domiuosi. Oskaras nešiojasi pistoletą? 

— Nemanau. Žinau tik tiek, kad jį saugo savo stalo stalčiuje. Kar- 
tą kontoroje jį užpuolė dėl skyrybų įtūžęs klientas. Kalbu apie eilinę, 
taikią, jokiomis priekabėmis nepapildytą ištuoką, kurią Oskaras kaž- 

kaip sumovė. 

— Kaip įmanoma sumauti taikias skyrybas? 

— Nežinau, bet jo nekamantinėk, gerai? Šioji tema tebėra jautri. 
Žodžiu, jis informavo klientą, kad teks iš naujo ruošti dokumentus ir 
pakartoti visą procesą, o klientas pasiuto ir kaip reikiant prikūlė Os- 
karą. 

— Manjis primena žmogų, kuris geba apsiginti. Tas vyrukas, ma- 
tyt, buvo velniškai stiprus. 

— Kas kalba apie vyrą? 

— Moteris? 

— Aha. Labai stambi ir pikta, bet vis tiek moteris. Įgijo pranašu- 
mą sviedusi kavos puodelį — ne popierinį, o keraminį — ir pataikiusi 
jam į tarpuakį. Paskui stvėrė Oskaro skėtį ir ėmė jį talžyti. Prireikė 
keturiolikos siūlių. Volė Penebeiker — niekuomet jos nepamiršiu. 

— Kas nutraukė peštynes? 

— Į kabinetą užsuko Rošelė — visiškai neskubėdama, kaip tikina 
Oskaras. Toji atplėšė klientę ir nuramino. Tada iškvietė farus, kurie 
apkaltino Volę užpuolimu sunkinančiomis aplinkybėmis ir išsivežė. Ji 
atsakė ieškiniu dėl profesinio aplaidumo. Užtrukome dvejus metus ir 
paaukojome kokius penkis tūkstančius žalių, kol mums pavyko susi- 
tarti. Dabar Oskaras laiko pistoletą stalčiuje. 

Įdomu, ką pamanytų žmonės iš „Rogano Rotbergo“ firmos, sa- 
vęs paklausė Deividas. Kaip reaguotų į teisininkus, kurie nesiskiria su 
ginklais? Į teisininkus, kurie apsimeta FTB agentais ir šaudo į orą? Į 
teisininkus, kuriuos iki kraujo sumuša nepatenkinti klientai? 

Deividas jau rengėsi pasiteirauti, ar Volį kada nors buvo užpuolęs 
klientas, bet prikando liežuvį. Nutarė, kad atsakymą ir taip žinąs. 

tariamai saugią kontorą jie parsigavo 16.30. Spausdintuvas 
spjaudė popieriaus lapus. Už stalo sėdinti Rošelė rūšiavo ir į 
stirtas dėliojo laiškus. 

— Ką padarėte Dianai Naksol? — Volio pusėn suurzgė ji. 

— Sakykim, skyrybos atidėtos, kol ji išmąstys, kaip sumokėti 
advokatui. O kas atsitiko? 

— Skambino mums tris kartus, ašarojo ir karščiavosi. Domėjosi, 
kada grįšite. Labai nori su jumis susitikti. 

— Puiku. Vadinasi, rado pinigų. 

Volis tyrinėjo nuo šūsnies paimtą laišką. Vieną padavė Deividui 
ir šis ėmė skaityti. Jo dėmesį kaipmat prikaustė pirmas sakinys: „Sau- 
gokitės „Krayoxx |!“ 

— Pradėkime pasirašinėti, — tarė Volis. — Noriu juos išsiųsti 
dar šią popietę. Laikrodis tiksi. 

Ant laiškinio „Finlio 8: Figo“ popieriaus išspausdintą žinutę siun- 
tė gerbiamasis Volis T. Figas, advokatas ir teisės patarėjas. Po baigia- 
maisiais žodžiais „Nuoširdžiai jūsų“ tebuvo vietos vienam parašui. 

— Ką man daryti? — pasitikslino Deividas. 

— Dėliok mano autografus, — atsakė jaunesnysis partneris. 

— Nesupratau? 

— Dėliok mano autografus, — pakartojo Volis. — Nejau manei, 
kad ketinu pasirašyti tris tūkstančius kartų? 

— Užsiimti klastojimu? 

— Ne. Suteikiu tau įgaliojimą mano vardu pasirašyti šituos laiš- 
kus. — Volis šnekėjo lėtai, tarsi bendraudamas su idiotu. Atsigręžęs į 
Rošelę pridūrė: — Jums taip pat. 

— Aš jau pasirūpinau šimtine, — informavo sekretorė ir įteikė 
Deividui kitą laiškelį. — Žiūrėkit, koks parašas. Geresnį suraitytų pir- 
mokas. — Ji neklydo. Atsaini kraigalionė prasidėjo nuo banguotos 
vijos, turbūt reiškiančios „V“ raidę, ir šovė į aukštybes, kuriose brūkš- 
telėta smailė simbolizavo „T“ arba „F“. Deividas pakėlė vieną iš Volio 
pasirašytų laiškų ir jo autografą sulygino su Rošelės klastote. Tam ti- 
kras jų panašumas buvo matyti, bet abu atrodė neiššifruojami. 

— Taip, nekoks, — sutiko Deividas. 

— Visai nesvarbu, ką papaišysite, — pridūrė sekretorė. — Šiaip 
ar taip, jo niekas negalės įskaityti. 

— Mano nuomone, parašas — tiesiog išskirtinis, — atkirto jį dė- 
liojantis Volis. — Gal jau imkimės darbo? 

Deividas prisėdo ir miklindamas ranką pakeverzojo kringelius. 
Po kelių minučių paklausė: 

— Kas tie žmonės? 

— Į duomenų bazę įtraukti mūsų klientai, — nepaprastai oriai 
paskelbė Volis. — Daugiau nei trys tūkstančiai. 

— Per kiek laiko jų tiek susikaupė? 

— Per du dešimtmečius, — atsakė Rošelė. 

— Kitaip tariant, iš kai kurių jau daugelį metų nesate gavę jokios 
žinios? 

— Teisingai, — patvirtino ji. — Vieni turbūt mirė, kiti persikraus- 
tė kitur. Daugybė jų neapsidžiaugs sulaukę „Finlio X Figo“ laiško. 

— Tikėkimės, dėl mirusiųjų baigties kaltas „Krayoxx“, — Volis 
prapliupo kvatoti. 

Replika neprajuokino nei Deivido, nei Rošelės. Keletą minučių 
tvyrojo tyla. Naujasis „F 8: F“ bendradarbis mąstė apie antro aukšto 
kambarį ir būtinus ruošos darbus. Sekretorė stebėjo laikrodį ir laukė, 
kol jis parodys 17.00. Volis džiaugėsi galėdamas užmesti tinklą ir su- 
žvejoti naujus klientus. 

— Kokios reakcijos tikiesi? — paklausė Deividas. 

Rošelė užvertė akis aukštyn lyg sakydama: „Jokios“ Volis sekun- 
dę susimąstė ir papurtė nutirpusią, rašiklį laikančią ranką. 

— Puikus klausimas, — pripažino, įniko gremžti smakrą ir įsi- 
spigino į lubas, tarytum jis vienintelis būtų įstengęs paaiškinti tokį 

sudėtingą dalyką. — Tarkime, „Krayoxx“ vartoja vienas procentas su- 
augusių šalies gyventojų... 

— Iš kur ištraukei vieną procentą? — įsiterpė Deividas. 

— Iš tyrimo medžiagos. Pasiimk ją namo ir šįvakar įsigilink į 
faktus. Taigi, vieną nuošimtį visų mūsų klientų sudaro apytikriai trys 
dešimtys žmonių. Jeigu dvidešimt procentų iš bendro skaičiaus buvo 
pakirtęs širdies priepuolis arba insultas, tuomet iš trisdešimties belie- 
ka penki arba šeši. Kas žino, gal net septyni, aštuoni. Jeigu spėjame, 
kad kiekvienas atvejis, ypač mirtinas, vertas poros milijonų, — bent 
aš taip galvoju, — tuomet mūsų laukia labai šauni algos diena. Nujau- 
čiau, kad iš aplinkinių niekas tuo netiki, bet ginčytis neketinu. 

— Aš nepratariau nė žodžio, — atsiliepė Rošelė. 

— Man tiesiog įdomu, — pasakė Deividas. Vėl išsižiojo tik po mi- 
nute kitą užsitęsusios pauzės: — Kada pareikšime pelningąjį ieškinį? 

Volis, specialistas, atsikrenkštė pasirengdamas mini seminarui. 

— Artimiausiu metu. Airisė Klopek mus nusamdė, todėl doku- 
mentaciją galėtume sutvarkyti nors ir rytoj. Po laidotuvių planuoju 
prisivilioti Česterio Marino žmoną. Laiškus išsiųsime šiandieną; te- 
lefonai ims skambėti po dienos arba dviejų. Jei pasiseks, per savaitę 
sutelksime pustuzinį bylų, tada ir kreipsimės į teismą. Rytoj pradėsiu 
ruošti ieškinio juodraštį. Reikalas susijęs su kolektyvinės žalos atlygi- 
nimu, todėl pateikti dokumentus privalome kuo greičiau. Pirmą bom- 
bą numesime Čikagoje, apie ją pratrūks skelbti laikraščių antraštės, 
ir kiekvienas „Krayoxx“ vartotojas, metęs vaistus šalin, puls mums 
skambinti. 

— Oho, — atsklido nuo Rošelės. 

— Būtent „oho“. Kai ateis metas tartis dėl sandėrio, jums parody- 
siu visai kitokį „oho“. 

— Kreipsimės į valstijos ar federalinį teismą? — beįsiplieskiantį 
kivirčą skubiai nutraukė Deividas. 

— Geras klausimas. Noriu, kad jį panagrinėtum ieškodamas in- 
formacijos. Jei rinksimės valstijos teismą, galima iškelti bylas ir gydy- 
tojams, prirašiusiems „Krayoxx“ mūsų klientams. Padaugėtų ne vien 
atsakovų, bet ir įtakingų, rūpesčius keliančių gynybos advokatų. Tiesą 
sakant, „Varrick Labs“ turi užtektinai pinigų, kad šie mus patenkintų, 

todėl esu linkęs su medikais neprasidėti. Jeigu kalbėtume apie federali- 
nį teisingumą, bylinėjimasis dėl „Krayoxx“ aprėps visą šalį, tad galėtu- 
me įsilieti į bendrą kolektyvinės žalos išieškotojų tinklą ir pasinaudoti 
jų ryšiais. Niekas nesitiki, kad bylos pasieks teismą, taigi, prieš praside- 
dant deryboms dėl susitarimo, mums reikia prisidėti prie šulų. 

Vėlgi Volis dudeno tikro žinovo tonu, ir Deividui knietėjo juo 
patikėti. Tačiau naujasis bendradarbis sukiojosi firmoje pakankamai 
ilgai, todėl spėjo išsiaiškinti vieną dalyką: partneriams niekada neteko 
imtis bylos, kurioje figūruotų kolektyvinė žala. 

Prasivėrė Oskaro durys ir šis išniro į priimamąjį, kaip įprastai su- 
siraukęs ir nusikamavęs. 

— Kokia velniava čia vyksta? — maloniai pasiteiravo. 

Niekas neatsiliepė. Oskaras žengė prie stalo, pakėlė laišką ir jį nu- 
metė. Jau ketino kažką pasakyti, bet tuo momentu trenksmingai atsi- 
lapojo laukujės durys ir vidun įtrepsėjo aukštas, stambus, tatuiruotas 
filisteris, savo baubimu sudrebindamas kambarį: 

— Kuris iš jūsų Figas?! 

Oskaras, Deividas ir netgi Rošelė nedvejodami pirštais dūrė į su- 
akmenėjusį, akis išpūtusį Volį. Įsibrovėlį atsekė kekšė geltona suknele, 
Diana Naksol iš skyrybų teismo. 

— Čiajis, Tripai! — suspiegė ji. — Anas žemaūugis storulis! 

Tripas nužygiavo tiesiai prie Volio tarsi pasirengęs jį pribaigti. Li- 
kusieji firmos darbuotojai skubiai atšlijo nuo stalo, leisdami kolegai 
pačiam savimi pasirūpinti. Atvykėlis sugniaužė kumščius ir iškilęs virš 
advokato pareiškė: 

— Klausyk, mulki! Mes tuokiamės šeštadienį, todėl mano mažulė 
privalo rytoj išsiskirti. Kokios problemos? 

Volis sėdėjo įtraukęs galvą į pečius, tebelaukdamas smūgių. 

— Man tik norėtųsi atlygio. 

— Ji užtikrino, kad sumokės vėliau, argi ne taip? 

— Taip, taip, — paslaugiai pridūrė Diana. 

— Jei mane paliesi, tave suims, — perspėjo Volis. — Atsidūręs 
kalėjime, jos vesti negalėsi. 

— Sakiau, kad jis — tikras išpuikėlis, — vėl paleido liežuvį blon- 
dinė. 

Tripas degė noru kam nors uždrožti, bet kol kas nesijautė pasi- 
rengęs talžyti Volį, todėl atgalia ranka nuo stalo nušveitė laiškus. 

— Figai, sutvarkai jos reikalus, aišku? Ateisiu rytoj į teismą, ir 
jeigu mano mažulės neištuoksi, ten pat salėje išspardysiu riebią tavo 
subine. 

— Kvieskit policiją! — Rošelei suriko Oskaras, bet sekretorė buvo 
pernelyg išsigandusi, kad pakrutėtų. 

Tripui reikėjo dramatiškesnės poveikio priemonės, todėl jis grie- 
bė storą teisės tomą ir sviedė pro langą. Verandoje pažiro šukės. GM 
viauktelėjo, bet pasislėpė po Rošelės rašomuoju stalu. 

Įsibrovėlio akys blizgėjo ir atrodė pastiklėjusios. 

— Figai, aš nusuksiu tau sprandą. Supratai? 

— Vožk jam, Tripai, — paragino Diana. 

Deividas pažvairavo į sofą, išvydo Volio lagaminėlį ir pasislinko 
arčiau jo. 

— Rytoj mes atvyksime į teismo salę, Figai. Tu ten būsi? — Tri- 
pas žengė pirmyn. Volis įsitempė pasiruošdamas puolimui. Rošelė pa- 
judėjo stalo kryptimi, tai žaliūkui nė kiek nepatiko. — Nė iš vietos! 
Farams tu neskambinsi! 

— Kvieskite policija, — vėl suvampsėjo Oskaras, bet pats neban- 
dė nusigauti iki telefono. Deividas prie lagamino prisiartino dar per 
colį. 

— Netylėk, Figai, — paragino Tripas. 

— Jis man padarė gėdą atvirame teisme, — suinkštė Diana, kuri 
akivaizdžiai troško kraujo. 

— Figai, žinojai, kad esi šliužas? 

Volis žiojosi atsikirsti išmoninga replika, bet Tripas galų gale 
prie jo prisilietė ir pastūmė — atsižvelgiant į kambaryje įsivyravusią 
įtampą, stumtelėjo nestipriai, bet tokie veiksmai vis tiek prilygo už- 
puolimui. 

— Ei, ką darai! — užrėkė Volis plodamas Tripui per ranką. 

Deividas tučtuojau atidarė lagaminą ir ištraukė juodą ilgavamzdį 
44 kalibro „Magnum Colt“. Nė neatsiminė, ar kada lietė revolverį ir 
abejojo ar dabar, stvėręs ginklą, sugebės neišsprogdinti savo plašta- 
kos, bet žinojo, kad prie gaiduko nederėtų kišti nagų. 

— Štai, Voli. 

Jis nuleido „Magnum Colt“ ant stalo. Jaunesnysis firmos part- 
neris griebė revolverį, pašoko nuo kėdės ir kovos taisyklės drastiškai 
pasikeitė. 

— Kad aš nusprogčiau! — sužvigo Tripas ir atsitraukė per vieną 
didelį žingsnį. 

Diana knirkdama smuko jam už nugaros. Ginklo vaizdas pribloš- 
kė ne vien žaliūką, bet ir Oskarą su Rošele. Volis į nieką konkrečiai 
nesitaikė, bent jau nekreipė vamzdžio į žmogų, vis dėlto, sprendžiant 
iš laikysenos, buvo aišku kaip dieną, kad lengvai ir mielai paleistų ke- 
lias kulkas. 

— Pirmiausia atsiprašyk. — Teisininkas žengtelėjo link Tripo. 
Šio pasipūtimas išgaravo. — Esi velniškai įžūlus, jei drįsti čia atsibelsti 
ir mane spausti, nors tavo draugužė nesiteikia apmokėti sąskaitos. 

Tripas, be jokių abejonių, neblogai nusimanantis ginklų srityje, 
žiopsojo į koltą išplėstomis akimis. 

— Aha, tu teisus, seni, — romiai sulemeno. 

— Ponia Gibson, kvieskite policiją, — liepė Volis, ir ji surinko 
pagalbos tarnybos numerį 911. 

GM iškišo galvą iš po stalo ir suurzgė atsigręžęs į Tripą. 

— Noriu trijų šimtų žalių už skyrybas ir dar dviejų šimtinių už 
langą, — pareikalavo advokatas. 

Žaliūkas tebesitraukė atbulas, Diana faktiškai dingo jo užnuga- 
ryje. 

— Raminkis, seni. — Tripas pakėlė abu delnus. 

— (0, aš visiškai ramus. 

— Daryk ką nors, branguti, — suskato melsti Diana. 

— Ką? Ar matai, kokia milžiniška jo šaudyklė? 

— Ar mes negalime tiesiog išeiti? — paklausė ji. 

— Ne, — atsakė Volis. — Iš pradžių sulauksime farų. — Jis kils- 
telėjo vamzdį per porą colių, bet tiesiai į Tripą stengėsi nesitaikyti. 

Rošelė atšlijo nuo stalo ir dingo virtuvėje. 

— Šalčiau, seni, — paprašė Tripas. — Mes jau keliaujame. 

— Niekur jūs neisite. 

Policija prisistatė po kelių minučių. Tatuiruotąjį žaliūką sura- 
kino antrankiais ir nugrūdo ant užpakalinės patrulinio automobilio 
sėdynės. Diana ėmė lieti ašaras, bet iš to nieko nepešė, tuomet ėmė 
flirtuoti su farais ir šįkart jos pastangos buvo šiek tiek sėkmingesnės. 
Galiausiai užpuolimu ir vandalizmu apkaltintą Tripą išvežė. 

Kai jaudulys atslūgo, Rošelė su Oskaru išvyko namo, paliko Volį 
su Deividu sušluoti šukes ir baigti dėlioti parašus. Jiedu darbavosi va- 
landą, atsainiai pasirašinėdami laiškus, aptardami išdaužtą stiklą. Jį 
pakeisti bus įmanoma tik rytoj, o be lango biuras nakties neatlaikys. 
Prestono prospektas negarsėjo kaip pavojingas kvartalas, bet šiose 
apylinkėse žmonės nenumesdavo raktelių automobilio salone ir rakin- 
davo duris. Volis apsisprendė miegoti kontoroje, įsitaisęs ant sofos, 
greta stalo, GM ir lengvai pasiekiamo revolverio, kai laukujės durys 
atsivėrė ir priimamajame vėl išdygo mieloji Diana. 

— Ką čia veiki? — griežtai paklausė jis. 

— Voli, mums reikia pasišnekėti, — virpančiu, gerokai švelnes- 
niu tonu atsiliepė blondinė. 

Šalia Rošelės stalo prisėdusi ant kėdės taip sudėjo kojas, kad pa- 
sirodytų kuo daugiau apnuoginto kūno. Ji turėjo žavingas kojas ir pui- 
kavosi tais pačiais kekšės aukštakulniais, kuriuos demonstravo teismo 
salėje. 

— Olialia, — sumurmėjo Volis ir garsesniu balsu pasiteiravo: — 
Apie ką kalbėsimės? 

— Man regis, ji gėrė, — šnipštelėjo Deividas, ant laiškinio popie- 
riaus brūkšėdamas parašus. 

— Aš abejoju, ar man derėtų tekėti už Tripo, — paskelbė blon- 


dinė. 

— Diana, jis — gyvulys ir nevykėlis. Galėtum susirasti geresnį 
vyrą. 

— Bet man būtina ištuoka. Voli, ar padėsi? 

— Sumokėk. 

— Iki rytojaus teismo pinigų niekaip nesukrapštysiu. Prisiekiu, 
nemeluoju. 

— Labai gaila. 

Deividas nusprendė, kad, Voliu dėtas, visomis priemonėmis siek- 
tų užbaigti skyrybų bylą ir iš galvos išmesti Dianą su Tripu. Dėl papil- 
domų 300 dolerių taip kankintis nevertėjo. 

Ji perkryžiavo kojas ir suknelės kraštas pakilo dar aukščiau. 

— Na, aš maniau, kad mes susitartume kitaip. Žinai, tik tu ir aš. 

Jaunesnysis firmos partneris atsiduso, nužvelgė jos galūnes ir se- 
kundėlę pamąstė. 

— Nieko neišeis. Man teks nakvoti čia, nes kažkoks avigalvis iš- 
mušė priimamojo langą. 

— Tuomet aš irgi pasiliksiu, — suburkavo Diana, apsilaižydama 
ryškiai raudonas lūpas. 

Volis stokojo valios jėgos išsisukti iš panašių situacijų, nors tai 
nereiškė, kad nuolat į jas patekdavo. Tokį atvirumą klientės rodydavo 
retai. Tiesą pasakius, šią bauginančią ir vis dėlto jaudinančią akimirką 
jis neprisiminė nė vienos, kuri elgėsi taip laisvai. 

— Na, gal ką ir sugalvotume, — atsakė ir geidulingai įsižiūrėjo į 
Dianą. 

— Man metas nešdintis, — pašokęs Deividas stvėrė lagaminėlį. 

— Tu galėtum likti, — pasiūlė ji. 

Mintyse šmėstelėjo atgrasus vaizdas — kaip laimingai vedęs Dei- 
vidas siaučia su dailia šliundra, kuri skyrėsi tiek kartų, kiek ir apskrita- 
veidis nuogas jos advokatas. Jis nėrė laukan, pavymui užtrenkdamas 
duris. 


Nuo savo būsto Linkolno Parke iki pamėgto, ligi vėlumos dirban- 
čio bistro jie nusigaudavo pėstute. Po eilinės, nepakeliamai sunkios 
darbo dienos Deividas parsvirduliuodavo iš biuro, ir prieš pat vienuo- 
liktą, kai užsidarydavo virtuvė, Zinkai dažnai ten susitikdavo ko nors 
sukrimsti. Bet šįvakar į vietą atžingsniavo prieš devynias ir pamatė, 
kad užeigoje pilna klientų. Jų staliukas stovėjo kampe. 

Kažkuriuo metu, kai maždaug įpusėjo penkerius metus užsitęsu- 
si karjera „Rogano Rotbergo“ kompanijoje, Deividas priėmė sprendi- 
mą namie nesikalbėti apie darbą. Biure rūpindavosi nemaloniais, at- 
stumiančiais ir, be kita ko, nuobodžiais reikalais, todėl paprasčiausiai 

negalėjo jais užversti Helenos. Toji mielai pritarė vyro pasirinktai stra- 
tegijai, taigi abu dažniausiai šnekėdavosi apie jos studijas ir apie tai, 
ką veikia draugai. Tačiau aplinkybės netikėtai pasikeitė. Didžioji firma 
išnyko kartu su beveidžiais klientais ir įgrisusia dokumentacija. Dabar 
Deividas dirbo su tikrais žmonėmis, užsiimančiais neįtikima veikla, ir 
ją reikėjo smulkmeniškai apsakyti. Tarkim, vos susišaudymu neužsi- 
baigę konfliktai, kuriuos jis išgyveno drauge su savo bendru Voliu. Iš 
pradžių Helena kategoriškai atsisakė patikėti, kad ponas Figas šūviu į 
orą išvaikė gatvės banditėlius, bet galop sutuoktinio pasakojimai ap- 
malšino jos skepticizmą. Nepatikliai klausėsi tiek istorijos apie Tripą, 
tiek apie atvirą teismą, per kurį Volis su teisėju Bredberiu bendromis 
jėgomis bandė iškratyti pinigus iš Dianos Naksol. Ji išpūtė akis suži- 
nojusi, kad visus grynuosius vyras atidavė Airisei Klopek ir, negana to, 
pasirašė skolos lapelį. Mažumėlę įtikinamesnė pasirodė tik žinia, kad 
Oskarui kailį vanojo skyrybų procesu nepatenkinta klientė. 

Šauniausią staigmeną Deividas mestelėjo baigdamas dėstyti, ką 
patyrė per pirmąją nepamirštamą dieną „Finlio * Figo“ firmoje. 

— Beje, brangioji, šiuo metu Diana dūksta ant sofos, prie išdauž- 
to lango ir šuns akivaizdoje, įspūdingai atsilygindama Voliui už neap- 
mokėtą sąskaitą. 

— Meluoji. 

— Gerai būtų. Volis pamirš tris šimtus dolerių ir iki rytojaus vi- 
durdienio pasirūpins jos skyrybomis. 

— Tai bent padugnė. 

— Kuris? 

— Gal abu? Ar taip užmoka didžiuma jūsų klientų? 

— Abejoju. Minėjau Airisę Klopek. Įtariu, kad ji labiau atitinka fir- 
mos klientų profilį. Honorarų sofutė neatlaikytų nuolatinių trenksmų. 

— Deividai, nejau tikrai ten dirbsi? Susimildamas. Išeik iš „Roga- 
no Rotbergo“ kompanijos, bet susirask kitą darbovietę. Tuodu juokda- 
riai tėra porelė sukčių. Kaipgi etika? 

— Vargu ar jie daug laiko praleidžia diskutuodami apie etiką. 

— Kodėl tau nepasiieškojus vidutinio dydžio firmos su maloniais 
bendradarbiais, kurie nesinešioja ginklų, nesigainioja greitukių ir savo 
atlygio nemaino į seksą? 

— Helena, kokia mano specializacija? 

— Ji kažkaip susijusi su vertybiniais popieriais. 

— Būtent. Aš puikiai susipažinęs su pelningomis, ilgalaikėmis, 
užsienio valstybių arba korporacijų į rinką paleistomis obligacijomis 
ir akcijomis. Apie teisę išmanau tik tiek, nes pastaruosius penkerius 
metus nieko daugiau neveikiau. Jeigu taip parašyčiau savo anketiniuo- 
se duomenyse, skambučio sulaukčiau nebent iš saujelės gudragalvių, 
dirbančių stambiose, „Rogano Rotbergo“ kompanijos tipo firmose, ku- 
rioms prireiktų mano paslaugų. 

— Juk tu gali mokytis. 

— Suprantama. Bet už padorų atlyginimą niekas nesamdys pen- 
kerių metų stažą turinčio teisininko, kurį tektų pasiųsti į vaikų darže- 
lį. Jie reikalaus patirties, o man jos stinga. 

— Vadinas, gauti darbą įmanoma tiktai „Finlio 8: Figo“ kontoroje? 

— Arbaįją panašioje. Žiūrėsiu į jį kaip į vienus kitus metus truk- 
siantį seminarą, vėliau galbūt imsiuos nuosavo verslo. 

— Nuostabu. Vos dieną išbuvai naujoje darbovietėje, o jau mąstai 
apie pasitraukimą. 

— Ne visai. Man ji patinka. 

— Tau tikrai pasimaišė protas. 

— Taip, bet žinok, kokį laisvės pojūtį tai suteikia. 

[ masinės korespondencijos firma ničnieko nepešė. Dėl įvai- 
rių priežasčių pusę laiškų grąžino pašto tarnyba. Kitą savaitę 
nežymiai padaugėjo telefoninių pokalbių, bet daugiausia skambino 
buvę klientai ir reikalavo juos išbraukti iš „Finlio 8 Figo“ adresų sąra- 
šo. Nė kiek nesumišęs, Volis nuvyko į apygardos teismą, kuriam buvo 
priskirtas šiaurinis Ilinojaus rajonas, pateikė ieškinį, kaip Airisės Klo- 
pek, Milės Marin, taip pat „kitų, kurie bus įvardyti vėliau“ atstovas ir 
pareiškė, esą jų mylimuosius pražudė „Varric Labs" gaminamas vaistas 
„Krayoxx.. Volis iš akies užsiprašė 100 milijonų dolerių kompensacijos 
ir pareikalavo prisiekusiųjų teismo. 

Priešingai nei jam norėjosi, bylos iškėlimo procesui trūko drama- 
tiškumo. Jaunesnysis „F 8 F“ partneris žūtbūt stengėsi prisivilioti ži- 
niasklaidą, bet toji nerodė beveik jokio dėmesio. Užuot, kaip įprastai, 
užpildę dokumentus internetu, jiedu su Deividu apsirengė dailiausiais 
tamsiais kostiumais, nuvažiavo į Evereto M. Dirkseno teismo rūmus, 
įkurtus centrinėje Čikagos dalyje, ir dvidešimties puslapių storio ieš- 
kinį asmeniškai įteikė sekretoriui. Neišvydęs jokių reporterių ir foto- 
grafų, Volis nusiminė. Įtikino sekretoriaus pavaduotoją fotoaparatu 
įamžinti porą bylą keliančių niauraveidžių advokatų, o grįžęs į konto- 
rą elektroniniu paštu išsiuntė ieškinio kopiją bei nuotrauką į Tribune, 
Sun-Times, Wall Street Journal, Time, Newsweek ir tuziną kitų leidinių. 

Deividas meldėsi, kad fotografija niekam nekristų į akis, tačiau 
Voliui pasisekė. Į biurą skambtelėjo Tribune korespondentas, ir šį aki- 
moju sujungė su ekstazės apimtu advokatu Figu. Prasidėjo viešumo 
lavina. 

Rytojaus rytą laikraščio vietinių naujienų skyriuje, pirmame jo 
puslapyje, pasirodė antraštė: „Čikagos teisininkas puola „Varrick Labs“ 
dėl „Krayoxx“. Straipsnis apibendrino ieškinį, kurį pareiškė vietinis 
advokatas Volis Figas, save vadinantis „kolektyvinės žalos išieškojimo 
specialistu“. „Finlis 8 Figas“ buvo „firma-butikas“, per daugelį metų 
išgarsėjęs nuolatinėmis kovomis su stambiomis farmacijos kompa- 
nijomis. Bet šiek tiek pašniukštinėjęs reporteris pacitavo porą žymių 
ieškinių advokatų, kurie, tiesą sakant, prisipažino niekada apie tuos 
vyrukus negirdėję. Ir nepavyko rasti jokios oficialios informacijos, kad 
per pastarąjį dešimtmetį „F 8: F“ firma būtų nors kartą užsiėmusi pa- 
našia byla. „Varrick“ kompanija sureagavo agresyviu tonu, mūru stojo 
už savo produktą ir prižadėjo veržlią gynybą teigdama, esą „nekantriai 
laukia objektyvaus teismo su nešališkais prisiekusiaisiais, idant apsau- 
gotų savo gerą vardą. Gana didelė perspausdinta nuotrauka pradžiu- 
gino Volį ir sutrikdė Deividą. Na ir porelė: plinkantis, apkūnus, prastai 
apsirengęs firmos partneris su aukštesniu, lieknesniu ir gerokai jau- 
nesniu bendradarbiu. 

Istorija žaibiškai išplito internete, ir telefonas ėmė zirzti be per- 
traukų. Kai kada Rošelė nebesusidorodavo su klausimų kruša, tad jai 
pagelbėdavo Deividas. Kartais su kontora susisiekdavo reporteriai 
arba kiti informaciją uostinėjantys teisininkai, bet dažniausiai skam- 
bindavo pašiurpę ir sutrikę „Krayoxx“ vartotojai. Pagal firmos strate- 
giją, jei tik ją galima taip vadinti, visų pirma reikėjo perkratyti tinklą 
ir apsistoti ties mirties atvejais, o neapibrėžtoje ateityje prie kolekty- 
vinio ieškinio bus prijungti ir „mirtinai nenukentėję“ klientai. Kalbant 
į ragelį, šituos dalykus sunkiai sekėsi paaiškinti, nes Deividas pats iki 
galo jų neperprato. 

Telefonai nesiliovė skardėję, jaudulio kupina atmosfera nesisklai- 
dė, todėl susidomėjęs iš savo kabineto išnirdavo netgi Oskaras. Ligi 
šiol jo firmelėje tokia veikla niekada nekunkuliavo, tad galbūt jiems 
tikrai nuskilo. Galbūt Volis pagaliau nesuklydo. Galbūt, tik galbūt, byla 
užtikrins milžiniškus honorarus, o tie leis išsiskirti su žmona, ko jis 
karštai troško, ir išeiti į pensiją. 

Gerokai įsidienojus teisininkų trijulė susitiko prie stalo palyginti 
savo užrašus. Volis nenustygo vietoje ir net prakaitavo. 

— Keturi naujutėliai mirties atvejai, — pranešė pamojavęs blo- 
knotu. — Privalome tučtuojau pasirūpinti, kad klientai mus nusamdy- 
tų. Oskarai, prie mūsų prisidėsi? 

— Žinoma, paimsiu vieną, — atsakė jis, neva, kaip visad, ne- 
trykšdamas noru. 

— Dėkui. Ponia Gibson, Devynioliktojoje gatvėje, netoli jūsų, Ba- 
sit Tauers 3, gyvena juodaodė ponia. Pasak jos, ten saugu. 

— Į tą vietą nekelsiu kojos, — atšovė Rošelė. — Šūvius girdžiu 
faktiškai iš savo būsto. 

— Čiair visa esmė. Mano minėta moteris įsikūrusi už gatvės nuo 
jūsų. Galėtumėt pas ją užsukti pakeliui namo. 

— Nė nesvajokit. 

Volis tėškė bloknotą ant stalo. 

— Po velnių, nejau nesuvokiate, kas vyksta? Tie žmonės maldau- 
ja mūsų užsiimti jų bylomis, vertomis milijonų. Per artimiausius me- 
tus, galimas daiktas, susitarsime dėl didžiulės kompensacijos. Esame 
per plauką nuo dosnių sandorių, o jums, kaip paprastai, į viską nusi- 
spjaut. 

— Aš nerizikuosiu savo kailiu dėl šios advokatų kontoros. 

— Nuostabu. Žodžiu, kai „Varrick“ sutiks atlyginti žalą ir pasipils 
grynieji, jūs atsisakysite premijos? 

— Kokios premijos? 

Volis numynė iki laukujų durų ir grįžo prie stalo, žingsniais ma- 
tuodamas kambarį. 

— Nagi, nagi, kokie mes užmaršūs. Ponia Gibson, nepamenate 
pernykštės Šermano bylos? Žavingos nedidelės avarijos, kai vienam 
automobiliui į užpakalį pabučiavo kitas. „State Farm draudimo gru- 
pė atseikėjo šešiasdešimt gabalų. Mums išskyrė trečdalį sumos, tai yra 
senajam gerajam „Finliui 8: Eigui' kliuvo dvidešimt tūkstančių. Apmo- 
kėjome sąskaitas, mudu su Oskaru pasidalijome po septynis gabalus, 
ojums į vokelį įdėjome tūkstantį. Ar ne, Oskarai? 

— Teisingai, ir taip esame darę anksčiau, — patvirtino vyresnysis 
partneris. 

Kol Volis kalbėjo, Rošelė mintyse skaičiavo. Netekti loterijos da- 
lies būtų apmaudu. Kas, jei šįsyk Volis teisus? Jis užsičiaupė, o priima- 

majame įsitvyrojo tyla ir įtampa, kuri pamažu tirpo. GM atsistojo ir 
ėmė urgzti. Po kelių sekundžių iš tolumos atsklido greitosios pagalbos 
kauksmas, bet, kad ir kaip keista, niekas neprišoko prie lango, nė vie- 
nas neišbėgo laukan. 

Negi jie prarado susidomėjimą kasdiene savo duona? Nejau ma- 
žoji f1rma-butikas staiga išaugo iš autoavarijų ir susitelkė į kur kas pel- 
ningesnę sferą? 

— Kiek aš gaučiau? — paklausė ji. 

— Ką jūs šnekat, ponia Gibson, — suirzo Volis. — Aš visiškai 
nenutuokiu. 

— Ką man pasakyti tai vargšelei? 

Jis pakėlė savo bloknotą. 

— Mes prieš valandą bendravome. Polina Saton, šešiasdešimt 
dvejų, turėjo keturiasdešimtmetį atžalą, vardu Džermeinas, kurį prieš 
septynis mėnesius pražudė širdies smūgis. Sūnus buvo gan putlus ir 


[4 


ketverius metus gėrė „Krayoxx“, siekdamas sumažinti cholesterolio 
kiekį. Ji — ne vien žavinga moteris, bet ir gedinti motina. Nusivež- 
kite vieną iš naujų teisinių sutarčių, pagal kurią mus pasamdys imtis 
„Krayoxx“ bylos, išaiškinkite poniai Saton esmę, priverskite ją padėti 
parašą. Niekų darbas. 

— Kas, jeigu mane pradės kamantinėti apie ieškinį ir sandorio 
sumą? 

— Pasirūpinkite, kad ji atvyktų čia. Aš atsakysiu į visus klausi- 
mus. Svarbiausia įkalbėti pasirašyti. Čikagoje sukėlėme rimtą sam- 
brūzdį. Šiuo metu „Krayoxx“ aukų ieško net ir kvailiausi greitukių me- 
džiotojai. Laikas tapo esminiu faktoriumi. Ponia Gibson, ar sugebėsite 
atlikti užduotį? 

— Turbūt. 

— Labai jums ačiū. O dabar siūlau visiems lėkti į gatves. 


Visų pirma jie apsilankė netoli kontoros veikiančioje, kiek telpa 
valgyti siūlančioje picerijoje. Ji priklausė užkandinių tinklui, o šį val- 
dė liūdnai pagarsėjusi kompanija, kurią spauda pliekdavo išimtinai 
dėl prasto valgiaraščio. Vienas iš populiariausių sveikatos žurnalų, 

patyrinėjęs picerijų maistą, įvardijo jį kaip pavojingą bei netinkamą 
vartoti. Patiekalai persisunkę riebalais, aliejumi, priedais, be to, ne- 
matyti jokių pastangų gaminti bent ką sveikesnio. Paruoštas mitalas 
buvo perkraustomas ant švediško stalo ir parduodamas už absurdiškai 
žemą kainą. Užeigų tinklas galop ėmė asocijuotis su gauja siaubingai 
nusipenėjusių, savitarnos lovius tuštinančių žmonių. Padebesius sie- 
kiantis pelnas nemažėjo. 

Valdytojo pavaduotojas, jaunas rubuilis, prisistatęs Adamu Gran- 
du, perspėjo teisininkus, kad pertrauką galės pasidaryti tik po dešim- 
ties minučių. Deividas su Voliu atsisėdo kuo toliau nuo švediško stalo, 
deja, vis tiek per arti. Jie įsitaisė erdviame gardelyje, ir jaunasis „F 8 
F“ bendradarbis staiga suvokė, kad šioje vietoje per didelis atrodė kiek- 
vienas objektas — lėkštės, stiklinės, servetėlės, staliukai, kėdės, gar- 
deliai. Volis šnekėjo mobiliuoju ir entuziastingai tarėsi dėl susitikimo 
su kitu potencialiu klientu. Deividas nepajėgė susiturėti nedirsčiojęs į 
storas picas žiaumojančius milžiniškus nutukėlius. Jų kone gailėjosi. 

Ant jo suoliuko netikėtai prisėdo Adamas Grandas. 

— Turite penkias minutes. Ana ten staugia mano bosas. 

Volis negaišo laiko. 

— Per telefoną sakėte, kad jūsų motina prieš pusmetį mirė nuo 
širdies smūgio. Ji buvo šešiasdešimt šešerių ir porą metų vartojo „Kra- 
yoxx . O kaip tėvas? 

— Palaidotas prieš trejus metus. 

— Užjaučiu. Dėl „Krayoxx ? 

— Ne, dėl gaubtinės žarnos vėžio. 

— Broliai, seserys? 

— Vienas brolis, gyvena Peru. Į šituos reikalus jis nesivels. 

Volis ir Deividas guviai rašėsi duomenis. Pastarasis jautė privaląs 
tarstelėti ką nors svarbaus, bet nieko nesumąstė. Jis viso labo atliko 
vairuotojo vaidmenį. Volis ketino kažko paklausti, bet Adamas išmušė 
juos iš vėžių. 

— Klausykit, aš ką tik kalbėjau su kitu advokatu. 

Deivido kolega atsitiesė kaip styga, jo akys suapvalėjo. 

— Nejaugi? Su kuo konkrečiai? 

— Jis tvirtino esąs „Krayoxx“ specialistas ir kad be vargo mums 
uždirbtų milijoną žalių. Ar tai tiesa? 

Volis pasiruošė mūšiui. 

— Melas. Jeigu jums prižadėjo milijoną žalių, vadinasi, jis — ti- 
kras idiotas. Pažadų apie pinigus mes nedalijame, bet užtikriname ge- 
riausias teisines paslaugas. 

— Taip, taip, bet man visai patiko išgirsti, kiek gaučiau. Supran- 
tate, ką turiu galvoje? 

— Mes galėtume jums išpešti gerokai daugiau nei milijoną, — 
patikino Volis. 

— Čia jau kita šneka. Kiek laiko tęsis procesas? 

— Metus, gal dvejus, — vėl pažadėjo Volis ir į priešingą stalo pusę 
nustūmė sutartį. — Peržiūrėkite sąlygas. Pasirašydamas sutartį leisite 
mūsų firmai teisiškai atstovauti jūsų motinai. 

Adamas skubiai susipažino su dokumento turiniu. 

— Man nereikės nieko mokėti, teisingai? 

— O, ne, bylinėjimosi išlaidas padengsime patys. 

— Jūsų dalis siekia keturiasdešimt procentų. Daugokai prašote. 

Volis ėmė kratyti galvą. 

— Mūsų srityje toks atlygis yra standartinis. 40 nuošimčių gauna 
kiekvienas advokatas, kuris imasi jo vertų kolektyvinių ieškinių. At- 
siranda net reikalaujančių penkiasdešimtiems, bet mes manome, jog 
taip elgtis neetiška. — Jis nukreipė akis į Deividą laukdamas patvirti- 
nimo, o bendradarbis linktelėjo ir susiraukė, pagalvojęs apie įtartinos 
reputacijos teisininkus, kurių darbo etika kėlė abejonių. 

— Galir taip. 

Adamas suraitė parašą. Griebęs sutartį Volis tarė: 

— Teisingai pasielgėte. Sveiki prisidėję prie mūsų. Jūsų byla pa- 
pildysime ieškinį ir įjungsime aukštesnę pavarą. Klausimų bus? 

— Aha, ką perduoti anam advokatui? 

— Kad nusisamdėte geriausią firmą, „Finlį 8: Figą . 

— Jūs atsidūrėte puikiose rankose, Adamai, — oriai paskelbė 
Deividas ir bemat suvokė kalbąs kaip veikėjas iš prastos reklamos. Vo- 
lis jį apdovanojo klausiamu žvilgsniu: „Tikrai?“ 

— Ateitis parodys, ar ne? — atsiliepė jaunuolis. — Pažiūrėsime, 
kai gausime dosnų čekį. Pone Figai, man pažadėjote daugiau nei mili- 
joną ir aš pasikliauju jūsų žodžiu. 

— Jūs nepasigailėsite. 

— Iki. 

Adamas atsistojo ir nutolo nuo stalo. 

Kišdamas bloknotą į lagaminėlį Volis pastebėjo: 

— Prišnekinome lengvai. 

— Tu ką tik vyrukui garantavai per milijoną siekiantį atlygį. Ar 
tai išmintinga? 

— Ne. Bet padariau, ką reikėjo. Štai, kaip veikia sistema, jauna- 
sis Deividai. Mes prikalbiname klientus pasirašyti sutartį, stengiamės, 
kad jie jaustųsi laimingi, ir kai prieš akis pasirodo pinigai, jie pamirš- 
ta, ką sakėme iš pat pradžių. Tarkim, po metų „Varrick“ pavargs nuo 
„Krayoxx“ sukelto chaoso ir ims mojuoti balta vėliava. Mūsų bičiuliui 
Adamui, pavyzdžiui, sumokės mažiau nei milijoną — pats pasirink 
skaičių, kad ir septynis šimtus penkiasdešimt tūkstančių. Nejau išties 
tiki, jog tas nevykėlis atsisakys tokios didelės sumos? 

— Ko gero, ne. 

— Taigi. Jis džiūgaus lyg vaikas užmiršęs šiandieninius mūsų pa- 
žadus. Va, kaip tvarkomi reikalai. — Volis godžiai įsispoksojo į švediš- 
ką stalą. — Esi ką nors suplanavęs vakarienei? Aš išbadėjęs. 

Deividas turėjo planų, bet čia valgyti neketino. 

— Aha, manęs laukia žmona — mudu pasimėgausime vėlyvais 
užkandžiais. 

Volis vėl nužvelgė lovius ir armiją gremėzdiškų, prisisprogti pasi- 
rengusių žmonių. Jis sustingo, po sekundės šyptelėjo. 

— Kokia nuostabi mintis, — pagyrė save. 

— Apie ką šneki? 

— Pažiūrėk į picerijos lankytojus. Koks vidutinis jų svoris? 

— Neįsivaizduoju. 

— Aš irgi nenutuokiu, bet jei sverdamas 240 svarų esu putlokas, 
peršasi išvada, kad jų masė ne mažesnė negu keturios šimtinės. 

— Kur tu lenki, Voli? 

— Deividai, faktas akivaizdus. Picerija užgrūsta pernelyg įmitu- 
siais individais, didžiuma jų veikiausiai geria „Krayoxx“. Kertu lažybų, 
kad jei sušukčiau: „Ei, kas vartoja „Krayoxx“, rankas pakeltų pusė tų 
apgailėtinų šmikių. 


115 


— Tik nepaleisk gerklės. 

— Gerai. Bet dabar tau aišku, ką turiu galvoje? 

— Pradėsi dalyti vizitines korteles? 

— Ne, išpuikėli. Mums reikia kažkaip atsirinkti „Krayoxx“ var- 
totojus. 

— Jie gi dar gyvi. 

— Neilgai. Klausyk, galėtume juos pridėti prie antrojo, mirtinai 
nenukentėjusių, ieškinio. 

— Aš kai ko nesuprantu, Voli. Padėk man. Argi mums nederėtų 
kažkuriuo metu įrodyti, jog vaistas išties kenksmingas? 

— Žinoma, ir to imsimės vėliau, įdarbinę ekspertus. Šiuo metu 
svarbiausia, kad jie pasirašytų sutartį. Deividai, mes dalyvaujame žir- 
gų lenktynėse. Privalome išsiaiškinti, kaip atsijoti tuos žmones, ir pa- 
sistengti, kad mus nusamdytų. 

Iki šeštos vakaro likus kelioms minutėms, picerija buvo sausa- 
kimša. Iš sėdinčiųjų gardeliuose nevalgė tiktai Deividas su Voliu. Link 
jų artėjo keturių stambių asmenų šeima, kiekvienas rankose laikė po 
dvi lėkštes su picomis. Jie sustojo prie stalo ir grėsmingai dėbtelėjo į 
porelę teisininkų. Reikalas atrodė rimtas. 


Antroji stotelė buvo sublokuotas namas netoli Midvėjaus oro 
uosto besidriekiančiame kvartale. Deividas sustabdė automobilį šali- 
kelėje, už antikvarinio, ant blokelių pakylos užkelto „Volkswagen Be- 
etle'. 

— Pernai penkiasdešimt dvejų metų Frenką Šmitą pakirto širdies 
priepuolis, — kalbėjo Volis. — Aš bendravau su jo našle, Agnese. 

Deividas klausėsi tik puse ausies. Jis bandė save įtikinti, kad 
iš tiesų tuo užsiima — jog drauge su naujuoju bosu, negalinčiu vai- 
ruoti dėl savo problemų, tamsoje šlaistosi po prastus pietvakarinius 
Čikagos rajonus, budriai stebi, ar aplinkui nesibasto gatvės banditai, 
beldžiasi į svetimas apskretusių būstų duris nežinodamas, kas laukia 
viduje, ir taip elgiasi siekdamas suvilioti klientus, kol šių neužgriuvo 
kiti advokatai. Įdomu, kaip reaguotų bičiuliai iš Harvardo? Ar smar- 
kiai jie kvatotų? Bet Deividas nusprendė dėl tokių dalykų nekvaršinti 

galvos. Už senąjį darbą geresnė bet kokia juridinė veikla, o dauguma 
draugų iš teisės mokyklos buvo apgailėtini. Jis, antra vertus, jautėsi 
išsivadavęs. 

Arba Agnesė Šmit slėpėsi, arba ji kažkur išvažiavo. Prie durų nie- 
kas nepriėjo, todėl abu advokatai skubiai grįžo į automobilį. Vairuoda- 
mas Deividas tarė: 

— Klausyk, Voli, man reikėtų keliauti namo, pas žmoną. Paskuti- 
nius penkerius metus matydavomės retai. Metas atsigriebti. 

— Ji labai žavi. Aš tavęs nekaltinu. 


14 SKYRIUS 


p“ savaitę, ruošdama ieškinį, firma apsirūpino aštuoniais mir- 
ties atvejais, padoriu skaičiumi, kuris jiems garantuotai su- 
kraus turtus. Voliui nuolat kartojant, kontoroje įsigalėjo nuomonė, kad 
nuo kiekvienos bylos „Finliui X Figui“ klius apytikriai pusė milijono. 
Matematiniai jo išvedžiojimai rodėsi abejotini ir kupini faktais nepa- 
remtų prielaidų, bent jau dabartinėje bylinėjimosi stadijoje, tačiau tri- 
julė advokatų ir sekretorė ėmė galvoti būtent apie tokias sumas. Nau- 
jienos apie „Krayoxx“ pasklido po šalį, nė viena nespinduliavo pozity- 
vumu, ir kiekviena „Varrick Labs“ kompanijai žadėjo grėsmingą ateitį. 

Firmos darbuotojai nėrėsi iš kailio verbuodami klientus, todėl 
kai suvokė, jog vieną jų, ko gero, praras, visi pasijuto priblokšti. Sykį 
ryte į biurą atvyko prastai nusiteikusi Milė Marin ir pareiškė norinti 
matyti Volį. Našlė nusamdė jį patvirtinti vyro testamentą, o vėliau ne- 
noriai sutiko prisijungti prie bendro ieškinio, dėl sutuoktinio mirties 
kaltinančio „Krayoxx vaistą. Volio kabinete, už uždarytų durų, mote- 
ris paaiškino nesuprantanti, kaip vienas iš firmos advokatų, Oskaras, 
surašydamas paskutinę valią galėjo nuslėpti nemenką turtą, beisbolo 
kortelių rinkinį o kitas, Volis, ją tvirtinti. Našlės įsitikinimu, čia akis 
rėžiantis ir, maža to, pasibaisėtinas interesų konfliktas. Susikrimtusi 
Milė apsiverkė. 

Volis mėgino teisintis advokatus saistančiomis konfidencialumo 
taisyklėmis. Rengdamas testamentą Oskaras privalėjo vykdyti kliento 
nurodymus, o Česteris pageidavo, kad beisbolo kortelės išliktų paslap- 
tyje ir vėliau, po jo mirties, būtų atiduotos sūnui Lailui. Žvelgiant iš 
etinės pusės, Oskarui nevalia dalytis informacija apie Česterio norus. 

Milė taip nemanė. Kaip sutuoktinė, ji turėjo teisę žinoti apie vyro 
turtą, ypač tokį vertingą kaip kortelės. Pabendravusi su prekeiviu iš- 
girdo, kad vien Basakojis Džo vertas mažiausiai 100 000 dolerių. O 
visa kolekcija turbūt duotų 150 000 dolerių. 

Voliui buvo nusispjaut tiek į beisbolo korteles, tiek į kitą turtą. 
5000 dolerių honoraras, kurio anksčiau tikėjosi, prilygo smulkmei. Ta- 
čiau dėl „Krayoxx bylos galėjo pasakyti bet ką, kad tik ją sulaikytų. 

— Tik tarp mūsų kalbant, — žvilgtelėjęs į duris, rimtu balsu 
tarė, — šituos reikalus būčiau tvarkęs kitaip, bet ponas Finlis kilęs iš 
senosios mokyklos. 

— Ką norite tuo pasakyti? 

— Jo nuostatos gana šovinistinės. Vyrui, kaip šeimos galvai, 
priklauso visas turtas, ir jis vienintelis priima sprendimus — jūs gi 
pažįstate tokio tipo žmones. Kas čia blogo, jei sutuoktiniui maga ką 
nors nuslėpti nuo žmonos? Aš esu gerokai laisvesnių pažiūrų, — savo 
žodžius Volis palydėjo dirgliu, trikdančiu juoku. 

— Pokyčiams jau per vėlu — atšovė ji. — Testamentas parašytas. 
Ir dabar bus patvirtintas. 

— Teisingai, Mile, bet nesijaudinkite, viskas susiklostys kuo pui- 
kiausiai. Kortelių kolekciją jūsų vyras dovanojo sūnui, tačiau jums pa- 
liko nuostabų ieškinį. 

— Ką tokį nuostabų? 

— „Krayoxx bylą. 

— O, šitą. Na, manęs nedžiugina ir ji. Pakalbėjau su kitu teisi- 
ninku, ir jis tvirtina, atseit jūs šokate aukščiau bambos, kadangi su 
panašiomis bylomis nesate turėję jokių reikalų. 

Volis įkvėpdamas sužiopčiojo ir spigiai išspaudė: 

— Kodėl jūs plepate su kitais teisininkais? 

— Nes vieną vakarą jis man paskambino. Iš internetinės infor- 
macijos sužinojau, kad anas advokatas dirba stambioje firmoje, kurios 
filialai išsibarstę po visą šalį ir kuri bylinėjasi vien su vaistų kompani- 
jomis. Ketinu jį nusisamdyti. 

— Nereikia, Mile. Tie žmonės linkę susigrobti tūkstantį bylų ir 
apmauti savo klientus. Antrą kartą su anuo individu šnekėtis neteks, 
nes galėsite kreiptis tiktai į kokį jauną, nuošaliame kambarėlyje sėdin- 
tį jo pagalbininką. O mane visada pasieksite telefonu. 

— Nenoriu su jumis kalbėti nei telefonu, nei akis į akį. — Ji atsi- 
stojo ir stvėrė rankinę. 

— Prašau, Mile. 

— Prižadu pagalvoti, Figai. Bet aš nesu patenkinta. 

Kai našlė apleido kontorą, po dešimties minučių skambtelėjo Ai- 
risė Klopek, užsigeidusi pasiskolinti 5000 dolerių iš būsimos savo da- 
lies, kurią advokatai išsiderės iš „Krayoxx“ gamintojo. Sėdėdamas už 
stalo, susiėmęs už galvos, Volis savęs paklausė, kas dar galėtų nutikti. 


Nagrinėti Volio ieškinį perdavė garbiajam Hariui Siraitui, federa- 
liniu teisėju tapusiam prezidento Reigano laikais, beveik prieš trisde- 
šimt metų. Jis buvo aštuoniasdešimt vienerių, nujautė netrukus išei- 
siąs į pensiją ir nė kiek nesidžiaugė veikiausiai porą metų truksiančiu, 
kitų bylų svarstymą užgošiančiu procesu. Tačiau ieškinys kurstė smal- 
sumą. Keletą metų „Krayoxx“ sėkmingai ir be jokių šalutinių poveikių 
vartojo mylimas jo sūnėnas. Apie „Finlio 8: Figo“ advokatų kontorą 
teisėjas Siraitas, žinoma, nieko nebuvo girdėjęs. Liepęs sekretoriui ja 
pasidomėti, neilgai trukus sulaukė elektroninio laiškelio: „Tai smulki 2 
žmonių kontora, įsikūrusi Prestono prospekte, Čikagos pietvakariuo- 
se; skelbiasi, jog imasi sparčių skyrybų ir kitų įprastų bylų, susijusių su 
vairavimu apsvaigus, nusikalstama veika, smurtu šeimoje, traumomis; 
nėra jokių duomenų, kad per pastaruosius 10 metų būtų pateikusi ieš- 
kinį federaliniam teismui, ir jokių duomenų, kad per pastaruosius 10 
metų bylinėjosi valstijos teisme dalyvaujant prisiekusiesiems; advoka- 
tų asociacijos veikloje nedalyvauja nė vienas iš partnerių. Bet teismo 
salėje jie retsykiais pasirodo — per paskutinius 12 metų Figą 2 ar 3 
kartus baudė dėl vairavimo išgėrus, vieną kartą firmai buvo keliama 
byla dėl seksualinio priekabiavimo, bet su ieškove pavyko susitarti.“ 

Siraitas nepatikėjo savo akimis. Jis atrašė: 

„Tuodu visiškai neturi bylinėjimosi patirties, bet pareiškė 100 
milijonų dolerių vertės ieškinį farmacijos kompanijai, kuri pagal dydį 
užima trečią vietą pasaulyje? 

Sekretorius patvirtino: 

„Teisingai.“ 

Teisėjas Siraitas: 

„Beprotybė! Kas už to slypi?“ 

Sekretorius: 

„Panika dėl „Krayoxx“, naujausio ir populiariausio blogo vaisto. 
Kolektyvinės žalos išieškotojai paklaiko. „Finlis X Figas“ tikriausiai vi- 
liasi naudotis jų ryšiais, kol bus pasiektas susitarimas.“ 

Teisėjas Siraitas: 

„Toliau ieškokite informacijos.“ 

Kiek vėliau sekretorius atsakė: 

„Ieškinį pasirašė ne vien Finlis su Figu, bet ir trečiasis advoka- 
tas — Deividas Zinkas, anksčiau dirbęs „Rogano Rotbergo“ kompani- 
joje. Pasak mano draugo iš tos firmos, prieš dešimt dienų Zinkui su- 
streikavo nervai, jis išlėkė iš biuro ir kažkaip atsidūrė „F G F“. Gyveni- 
me nėra bylinėjęsis, tad, manau, susirado sau tinkamą vietą. 

Teisėjas Siraitas: 

„Įdėmiai stebėkime šią bylą.“ 

Sekretorius: 

„Kaip visada.“ 


„Varrick Labs“ valdyba buvo įsikūrusi gluminančių formų, iš sti- 
klo ir plieno suręstuose pastatuose, kurie stūksojo miške, vešančiame 
netoli Montvilio, Naujojo Džersio valstijoje. Už projektą atsakingas 
garsus architektas vėliau jo išsižadėjo. Kompleksą retsykiais girdavo 
kaip drąsų ir futuristinį, bet dažniausiai vadindavo nuobodžiu, bjau- 
riu, sovietinio stiliaus, panašiu į bunkerių rinkinį ir peikdavo kitokiais 
nemaloniais žodžiais. Įsispraudusi tarp medžių, atokiau nuo eismo ir 
žmonių, gerai apsaugota būstinė priminė tvirtovę. „Varrick“ bendro- 
vę nuolat paduodavo į teismą, todėl štabas kuo puikiausiai jai derėjo. 
Kompanija tūnojo miškuose, pasirengusi gintis nuo eilinio antpuolio. 

Generalinis direktorius Rubenas Mesis vadovavo „Varrick“ dau- 
gelį metų, padėjo jai išsilaikyti audringais laikais ir uždirbti įspūdingus 
pelnus. Įmonė amžinai kariaudavo su kolektyvinės žalos specialistais 
advokatais, bet Mesis sugebėdavo pasirūpinti, kad akcininkai išliktų 
laimingi, nors kitos bendrovės dėl bylinėjimosi bangų nuskursdavo 

arba bankrutuodavo. Jis žinojo, kada kautis ir kada tartis, mokėjo 
pigiai išsisukti ir patenkinti juristų godumą, o kompanijai išsaugoti 
kalną pinigų. Per jo darbo laikotarpį „Varrick“ išgyveno (1) 400 mili- 
jonų dolerių vertės susitarimą dėl dantų kremo, kurio vartotojai apsi- 
nuodijo cinku; (2) 450 milijonų dolerių vertės susitarimą dėl laisvina- 
mųjų, nuo kurių viduriai užkietėdavo; (3) 700 milijonų dolerių vertės 
susitarimą dėl kraują skystinančio preparato, kuris pačirškino galybę 
kepenų; (4) 1,2 milijardo dolerių vertės susitarimą dėl vaistų nuo mi- 
grenos, kurie neva sukeldavo didelį kraujospūdį; (5) 2,2 milijardo do- 
lerių vertės susitarimą dėl piliulių nuo didelio kraujospūdžio, kurios 
neva sukeldavo migreną; (6) 2,3 milijardo dolerių vertės susitarimą 
dėl nuskausminamųjų, prie kurių žaibiškai įprantama; ir patį sunkiau- 
sią išbandymą, (7) 3 milijardų dolerių vertės susitarimą dėl liesinančių 
tablečių, nuo kurių žmonės apakdavo. 

Sąrašas buvo ilgas, nedžiuginantis, bylojantis, kad viešosios nuo- 
monės teisme „Varrick Labs“ turėjo kaip reikiant pakratyti kišenę. 
Bet Rubenas Mesis saviškiams vis primindavo apie šimtus pažangių, 
veiksmingų, jų sukurtų ir visame pasaulyje parduodamų vaistų. Ne- 
kalbėdavo tik apie tai, — išskyrus valdybos posėdžių kabinetą, — kad 
„Varrick“ pasipelnė iš kiekvieno vaisto, kurį užsipuolė ieškovų advoka- 
tai. Kompanija laimėdavo mūšius, net ir sumokėjusi milžiniškas kom- 
pensacijas. 

Tačiau „Krayoxx reikalai galėjo pakrypti kitaip. Dėl jo teisinin- 
kai jau iškėlė keturias bylas: Fort Loderdeile, Čikagoje ir visai neseniai 
Brukline bei Teksase. Mesis atidžiai stebėjo, kaip bruzda kolektyvi- 
nės žalos specialistai. Kiekvieną dieną rasdavo laiko pabendrauti su 
įmonės juristais, panagrinėti ieškinius, paskaityti advokatų žurnalus, 
informacinius biuletenius, tinklaraščius ir šnektelėti su savais teisės 
ekspertais, kurie dirbo stambiose šalies firmose. Apie grėsmingai ar- 
tėjantį karą aiškiausiai liudydavo televizijos reklamos. Kai teisininkai 
pratrūkdavo eterį bombarduoti pasibjaurėtinais raginimais greitai 
praturtėti, Mesis suprasdavo, kad „Varrick“ neišvengs eilinių brangių 
pjautynių. 

Reklamos apie „Krayoxx“ ėmė mirgėti visur. Karštligė baudėsi 
įsišėlti. 

Kiti užsipulti „Varrick“ produktai Mesiui vis dėlto kurstė neri- 
mą. Piliulė nuo migrenos buvo siaubingai apmaudi klaida, ir gene- 
ralinis direktorius ligi šiol koneveikė save, kad taip beatodairiškai 
siekė užbaigti tyrimus ir aprobuoti vaistą. Dėl kraują skystinančio 
preparato vos neprarado pareigų. Tačiau „Krayoxx“ niekuomet nekė- 
lė nė menkiausių abejonių. Preparatas buvo nuodugniai ištirtas per 
klinikinius bandymus, kuriuos kompanija vykdė trečiojo pasaulio 
valstybėse; rezultatai pasirodė besą stulbinantys. Mokslininkai darbą 
atliko kruopščiai ir nepriekaištingai. Vaistas neturėjo jokių trūkumų. 
Širdies priepuolius arba insultus sukeldavo ne dažniau už eilinę vita- 
minų tabletę, ir tą patvirtino galybė „Varrick“ kompanijos sukauptos 
faktinės medžiagos. 


Lygiai 9.30 viename iš statinių, kurie panėšėjo į Kanzase stūk- 
sančią kviečių silosinę, šeštame aukšte įrengtoje valdybos posėdžių sa- 
lėje prasidėdavo kasdienis pasitarimas teisiniais klausimais. Rubenas 
Mesis garsėjo polinkiu į punktualumą, todėl 9.15 visi aštuoni įmonės 
juristai jau sėdėjo savo vietose. Komandai vadovavo Nikolas Volkeris, 
buvęs Jungtinių Valstijų prokuroras, buvęs Volstrito bylininkas, nūnai 
organizuojantis gynybos barikadas, kurias „Varrick“ ręsdavo apsaugai 
bos, Volkeris su generaliniu direktoriumi kartu praleisdavo ištisas va- 
landas — šaltakraujiškai svarstydavo reakciją, analizuodavo padėtį, 
kurpdavo planus ir, jei prisireikdavo, ruošdavo kontratakas. 

9.25 įžengęs į patalpą Mesis iš karto susitelkė ties darbotvarkės 
klausimais. 

— Kokios naujausios žinios? 

— Apie „Faladin“ ar „Krayoxx“? — pasitikslino Volkeris. 

— O, varge, visai pamiršau „Faladin . Šiuo metu apsistokime ties 
„Krayoxx . 

Anot rėksnių advokatų iš Vakarų pakrantės, „Faladin“, raukšlių 
lyginamasis kremas, neva paveikdavo odą priešingai nei turėtų. Byli- 
nėjimasis dar neįsibėgėjo, nes teisininkai nesumąstė, kaip išmatuoti 
„prieš ir po“ raukšles. 


123 


Nikolas Volkeris atsakė: 

— Na, sniego rutulys ritasi į pakalnę. Pragaro vartai jau atsivėrė. 
Rinkitės metaforą, kuri jums prie širdies. Vakar šnektelėjau su Alisan- 
dru ir „Zelo X Poterio“, sužinojau, kad jų firmą užplūdo naujos bylos. 
Siekdamas asmeniškai prižiūrėti įvykių eigą, jis rengiasi įtempti raume- 
nis ir pasirūpinti, kad visi ieškiniai būtų nukreipti į Floridos apygardą. 

— Alisandras. Kodėl per kiekvieną apiplėšimą pasirodo tie patys 
banditai? — tarė Mesis. — Ar pastaruosius dvidešimt metų jiems per 
mažai mokėjome? 

— Regis, taip. Jis įsirengė nuosavą golfo aikštyną, skirtą „Zelo 8: 
Poterio“ teisininkams ir keliems draugams, tikriems laimės kūdikiams. 
Pažaisti kvietė ir mane. Aštuoniolika duobučių. 

— Būtinai ten nuvažiuok, Nikai. Privalome patikrinti, ar plėšikai 
išmintingai investuoja mūsų pinigus. 

— Taip ir padarysiu. Vakar, vėlyvą popietę, iš Ryno skambino 
Amanda Petročeli ir man pranešė sužvejojusi kelis mirties atvejus, 
ruošianti kolektyvinį ieškinį, ketinanti jį pateikti šiandien arba rytoj. 
Atsakiau, kad mums nesvarbu, kada konkrečiai ji kels bylą. Kaip ma- 
nome, šią ir kitą savaites teismą pasieks daugiau ieškinių. 

— „Krayoxx“ nėra kaltas dėl širdies priepuolių ir insultų, — pa- 
skelbė Mesis. — Šituo vaistu aš tikiu. 

Visi aštuoni juristai pritardami sulinkčiojo. Rubenas Mesis įžū- 
liais teiginiais ir nepagrįstais tvirtinimais nesišvaistydavo. Jis abejojo 
dėl „Faladin“ ir numanė, kad ateity „Varrick“ kompanija su ieškovais 
susitars be teismo ir kompensacijoms paaukos keletą milijonų. 

Teisininkų komandoje antroji pagal svarbą buvo Džudė Bek, dar 
viena kolektyvinių žalų frontuose kovojusi veteranė. 

— Rubenai, taip mano kiekvienas iš čia esančių, — pasakė ji. — 
Mūsų tyrimai geresni negu priešininkų, su sąlyga, jog tie išvis juos at- 
liko. Mūsų ekspertai geresni. Įrodymai geresni. Advokatai geresni. Gal 
jau metais pereiti į kontrpuolimą ir užgriūti priešus visa jėga? 

— Džude, tu įgarsinai mano mintis, — tarė Mesis. — Jūs, bičiu- 
liai, apmąstėte strategiją? 

— Ji plėtojama, — informavo Nikolas Volkeris, — bet kol kas 
imsimės tradicinių veiksmų, viešai teiksime tuos pačius komentarus, 

lauksime ir seksime, kas pateiks ieškinius — kokius ir kur. Išnagrinė- 
sime juos, patikrinsime teisėjus ir jurisdikcijas, o tada nuspręsime, ko- 
kią vietą rinktis. Kai teisingai išsidėstys žvaigždės — kai rasime mus 
tenkinantį ieškovą, teisėją ir miestą — nusisamdysime šauniausią 
miesto galvažudį ir pareikalausime teismo proceso. 

— Kartąjau esame taip nudegę, — perspėjo Mesis. — Nepamiršk 
„Klervex“. Dėl jo praradome du milijardus. 

Kraujospūdį mažinančiai stebuklingajai piliulei buvo lemta išgar- 
sėti, bet tūkstančius jos vartotojų ėmė kankinti siaubinga migrena. 
Mesis su savo advokatais taip tikėjo vaistu, kad nusprendė rizikuoti 
ir dalyvauti pirmajame prisiekusiųjų teisme, kurį jie tikėjosi laimėti 
vienu žaibišku smūgiu. Pribloškianti pergalė būtų nuslopinusi žalos 
atlygio besivaikančių advokatų entuziazmą, o kompanija sutaupiusi 
krūvas pinigų. Bet kitaip galvojantys prisiekusieji nutarė, kad ieškovui 
priklauso 20 milijonų dolerių kompensacija. 

— Čia ne „Klervex“, — paprieštaravo Volkeris. — „Krayoxx“ jį 
pranoksta savo kokybe, be to, ieškiniai — gerokai silpnesni. 

— Sutinku, — atsakė Mesis. — Man patinka jūsų planas. 

u kartus per metus arba dažniau, jei tik pavykdavo, garbusis 

Andersonas Zinkas su nuostabiąja žmona Karolaina iš savo 
namų Sent Pole važiuodavo į Čikagą pasimatyti su vieninteliu sūnumi 
ir jo žavingąja žmona Helena. Prieš keturiolika metų Minesotoje teisė- 
jui Zinkui suteikė Aukščiausiojo Teismo pirmininko pareigas. Karolai- 
na Zink dėstė dailę ir fotografiją vienoje iš privačių Sent Polo mokyklų. 
Pora jaunėlių dukrų tebestudijavo koledže. 

Teisėjo Zinko tėvas ir Deivido senelis, legendinis Vudrou Zinkas, 
net ir sulaukęs aštuoniasdešimt dvejų tebevadovavo du šimtus teisi- 
ninkų turinčiai firmai, kurią prieš penkis dešimtmečius pats įsteigė 
Kanzas Sityje. Tame mieste Zinkai buvo suleidę šaknis, bet ne taip 
giliai, kad sūnus, Andersonas, nepabėgtų nuo senojo Vudrou darbo- 
vietėje viešpataujančių drakoniškų sąlygų. Jis nenorėjo priklausyti fir- 
mai, todėl apleido Kanzas Sitį ir taip sukėlė nesantaiką, kuri prislopo 
tik paskutiniu metu. 

Dabar brendo kitas konfliktas. Teisėjas Zinkas nesuprato, kas nu- 
lėmė netikėtas atžalos profesinės veiklos permainas, ir ketino išsiaiš- 
kinti esmę. Jiedu su Karolaina atvyko šeštadienio popietę, prieš pat 
vėlyvus pietus, ir nustebo radę sūnų namuose. Paprastai jis plušėdavo 
savo kontoroje, viename iš miesto centre stūksančių dangoraižių. Kai 
apsilankė pernai, jiems taip ir nepavyko susitikti su Deividu, kuris aną 
šeštadienį grįžo namo po vidurnakčio, o į biurą išlėkė po penkių va- 
landų. 

Bet šiandien jis stovėjo ant kopėčių ir valė stogo latakus. Šokęs 
žemyn nuskubėjo pasitikti artimųjų. 

— Mama, atrodai nuostabiai. — Deividas ją stvėrė į glėbį ir ap- 
suko aplink save. 

— Nuleisk mane, — paprašė Karolaina. 

Sūnus paspaudė tėvui ranką, bet jo neapkabino. Zinkų giminės 
vyrai nesiglėbesčiuodavo. Su uošviais pasilabino iš garažo išnirusi He- 
lena. Jaunieji Zinkai kažkodėl kvailai vypsojo. Galop Deividas pranešė: 

— Mes turime svarbių naujienų. 

— Aš nėščia! — išpyškino Helena. 

— Jūs, karšinčiai, tapsite seneliais. 

Teisėjas ir ponia Zink į žinią sureagavo gerai. Galų gale abiem 
netrukus sukaks po šešiasdešimt, ir dauguma jų draugų jau džiaugė- 
si anūkais. Helena buvo trisdešimt trejų, dvejais metais vyresnė už 
sutuoktinį... kada gi dar gimdyti vaikus, jei ne dabar? Jie suvirškino 
stulbinančias naujienas, atsipeikėjo po sukrėtimo, pasveikino sūnų su 
marčia ir užsigeidė sužinoti daugiau smulkmenų. Kol Helena tauškėjo, 
Deividas iš automobilio iškrovė tėvų bagažą ir visi patraukė į namus. 

Per pietus, kai jie pagaliau liovėsi kalbėję apie kūdikį, teisėjas Zin- 
kas perėjo prie reikalo. 

— Deividai, papasakok apie savo naująją firmą. 

Sūnus kuo puikiausiai žinojo, kad tėvas išnaršė kiekvieną įmano- 
mą informacijos šaltinį, kol atkapstė skurdžius duomenis apie „Finlį 
8: Figą. 

— Ach, Andi, tik nepradėk, — paprašė Karolaina, tarsi užsi- 
mindama apie jautrią temą, kurios derėtų vengti. Pati pritarė vyrui ir 
manė, jog Deividas rimtai suklydo, tačiau žinia apie Helenos nėštumą 
viską pakeitė, bent jau senelės požiūriu. 

— Jau sakiau, kai šnekėjome telefonu. — Deividas nekantravo kuo 
greičiau užbaigti šitą pokalbį. Be to, ruošėsi gintis ar net stoti į kovą, jei 
tik priverstų aplinkybės. Tėvas rinkosi karjerą pasipriešindamas senojo 
Vudrou norams. Deividas elgėsi lygiai taip pat. — Įsidarbinau nespecia- 
lizuotoje dviejų žmonių advokatų kontoroje. Ten praleidžiu penkiasde- 
šimt valandų per savaitę, taigi man užtenka laiko pakvailioti su žmona 
ir rūpintis šeimos pratęsimų. Tu turėtum didžiuotis. 

— Džiugu, kad Helena laukiasi, bet tavo sprendimas man nelabai 
suvokiamas. „Rogano Rotbergo“ kompanija yra viena iš prestižiškiau- 

sių firmų pasaulyje, išugdanti teisėjus, teisės mokslininkus, diploma- 
tus, verslo lyderius ir valstybės vadovus. Kaip tu galėjai iš jos išeiti? 

— Tėti, aš neišėjau, o pabėgau. Ir grįžti neketinu. Nemėgstu pri- 
siminti senosios darbovietės ir dėl tenykščių nesuku galvos. 

Kalbėdami jie valgė. Bendravo ramiai, paslėpę emocijas. Andis 
prižadėjo Karolainai neprovokuoti rietenų. Deividas prižadėjo Helenai 
nesivelti į kivirčus. 

— Naujoji firma turi du partnerius? — paklausė teisėjas. 

— Du partnerius ir dabar tris teisininkus. Dar Rošelę, atliekančią 
sekretorės, registratorės, administratorės ir daugybę kitokių pareigų. 

— O kaip pagalbinis personalas? Tarnautojai, padėjėjai, stažuo- 
tojai? 

— Visais reikalais rūpinasi Rošelė. Firma nedidelė, todėl infor- 
macijos ieškome ir ją į kompiuterį suvedame patys. 

— Įsivaizduojate, jis parvažiuoja namo iki vakarienės, — pridūrė 
Helena. — Niekada nemačiau jo tokio laimingo. 

— Atrodai puikiai, — tarė Karolaina. — Jūs abu švytite. 

Teisėjas nebuvo pratęs likti vienumoje arba pergudrautas. 

— Ar firmos partneriai — teismo advokatai? 

— Tuodu taip tvirtina, bet aš abejoju. Iš esmės jie tėra greitukių 
medžiotojai, kurie nuolat reklamuojasi ir išgyvena iš autoavarijų. 

— Kodėl juos pasirinkai? 

Deividas žvilgterėjo į Heleną, kuri šypsodamasi nusuko akis į šoną. 

— Tėti, nenoriu tau kelti žiovulio pasakodamas ilgą istoriją. 

— Bet ji nenuobodi, — įsiterpė žmona vos sugebėdama nuslo- 
pinti juoką. 

— Kokius pinigus firma uždirba? — pasidomėjo teisėjas. 

— Ten sukiojuos tris savaites. Partneriai nerodė apskaitos knygų, 
bet, kiek suprantu, turtuoliais jie netaps. Esu tikras, jog tau knieti iš- 
samiau pasiaiškinti, kokį atlygį gaunu. Atsakymas toks pats. Nežinau. 
Man atriekia dalį nuo honorarų, kuriuos sumoka mano atvesti klien- 
tai, tačiau aš nenutuokiu, kas rytoj gali įžengti pro duris. 

— Ir ketini auginti vaiką? 

— Taip. Noriu vakarieniauti namuose kartu su šeima, žaisti beis- 
bolą, dalyvauti jaunųjų skautų veikloje, žiūrėti mokyklos spektaklius 

ir džiaugtis kitais nuostabiais dalykais, kuriuos tėvai turėtų daryti su 
savo atžalomis. 

— Deividai, šalia taves būdavau faktiškai visada. 

— Teisingai, bet tu niekada nedirbai tokiomis vergiškomis sąly- 
gomis, kokios įsigalėjusios „Rogano Rotbergo' kompanijoje. 

Visi tylėdami atsikvėpė. Pirmas pauzę nutraukė Deividas: 

— Mes nemažai susitaupėme. Pats pamatysi, išgyvensime be jo- 
kio vargo. 

— Tai žinoma, — pritarė motina, galutinai perėjusi į kitą pusę ir 
stojusi prieš sutuoktinį. 

— Remontuoti vaikų kambario dar nepradėjome, — į Karolainą 
kreipėsi Helena. — Netoliese veikia šauni parduotuvė, tad, jei norėtu- 
mėte, galime ten užsukti tapetų. 

— Nuostabus planas. 

Teisėjas servetėle pasišluostė lūpų kampučius. 

— Deividai, nūdien visose firmose paplito tradicija jauniems ben- 
dradarbiams surengti naujokų apmokymo stovyklą. Ją ištvėręs tapsi 
partneriu ir gyvensi geriau. 

— Tėti, manęs nevilioja perspektyva įsilieti į jūrų pėstininkų gre- 
tas, ir tokioje didelėje firmoje kaip „Rotbergo“ kompanija gyvenimas 
niekada negerėja, nes, kad ir kiek partneriai uždirba, pelno būna per 
mažai. Prisižiūrėjau jų užtektinai. Iš esmės mes kalbame apie suma- 
nius teisininkus, bet apgailėtinus žmones. Ten nebegrįšiu, ir baigta. 
Liaukimės apie tai šnekėję. 

Per pietus Deividas pirmąsyk užsiplieskė pykčiu ir dėl to savimi 
nusivylė. Jis atsigėrė mineralinio vandens ir paragavo vištienos salotų. 

Tėvas nusišypsojo ir pats į burną įsimetė kąsnį, kurį suskato labai 
ilgai kramtyti. Helena pasiteiravo, kaip laikosi abi Deivido seserys, ir 
Karolaina išnaudojo progą pakeisti temą. 

Kai atėjo metas vaišintis desertu, tėvas maloniai paklausė: 

— Kuo konkrečiai tu užsiimi? 

— Daugybe gerų dalykų. Šią savaitę rengiau testamentą vienai 
poniai, slepiančiai nuo vaikų savo turtą. Tie pagrįstai įtaria, kad iš tre- 
čiojo vyro motina paveldėjo tam tikrą sumą pinigų, bet niekaip nepajė- 
giajų rasti. Ojai maga viską palikti „FedEx kurjeriui. Atstovauju pore- 

lei gėjų, Korėjoje siekiančių įsivaikinti mažylį. Dvi mano bylos susijusias 
su nelegaliais, per narkotikų prekeivių apgultį areštuotais meksikiečiais, 
kuriems gresia deportacija. Padedu tėvams, kurių dukra, dvejus metus 
kreką vartojanti keturiolikmetė, nesileidžia uždaroma į reabilitacijos 
kliniką. Dar kelių klientų laukia baudos už vairavimą išgėrus. 

— Smulkmė, — pastebėjo teisėjas. 

— Ne, čia tikri žmonės su tikromis problemomis, ir jiems reikalin- 
ga pagalba. Štai kur slypi gatvės teisės grožis — su klientais bendrauja- 
me akis į akį, susipažįstame su jais ir padedame, jei tik įstengiame. 

— Svarbiausia, kad nebadautum. 

— Garbės žodis, tėti, badu nemirsiu. Beje, kai kada išlošti aukso 
puodą pavyksta ir tiems vyrukams. 

— Žinau, žinau. Mačiau juos nagrinėdamas bylas, sutinku ir da- 
bar, kai mums pateikia apeliacijas. Aną savaitę patvirtinome verdiktą, 
kuriuo prisiekusieji ieškovui priteisė 9 milijonus dolerių. Byla siaubin- 
ga — kažkokie žaislai apnuodijo vaiką ir toksinės medžiagos rimtai pa- 
kenkė jo smegenims. Nukentėjusiajam atstovavo vienišius advokatas, 
anksčiau padėjęs jo motinai, teistai dėl vairavimo apsvaigus. Advoka- 
tas gavo bylą, įjos nagrinėjimą pasikvietė profesionalą, ir šiuo metu jie 
dalijasi 40 procentų nuo 9 milijonų. 

Minutę kitą jų mintys sukosi vien tiktai apie išgirstus skaičius. 

— Gal kam kavos? — paklausė Helena. 

Visi atsisakė ir persikraustė į svetainę. Dar po kelių sekundžių 
moterys patraukė apžiūrėti svečių miegamojo, kuris bus perdarytas į 
vaikų kambarį. 

Kai žmonos nutolo tiek, kad nebegalėjo jų girdėti, teisėjas suren- 
gė paskutinį šturmą. 

— Vienas iš mano sekretorių internete aptiko straipsnį apie by- 
linėjimąsi dėl „Krayoxx . Išvydo Tribune išspausdintą tavo nuotrauką, 
kurioje pozavai su ponu Figu. Ar jis patikimas? 

— Nelabai, — pripažino Deividas. 

— Ir toks neatrodo. 

— Volį pavadinčiau sudėtinga asmenybe. 

— Vargu ar ką pasieksi savo profesinėje srityje, jeigu veiksi išvien 
su tais vyrukas. 

— Gal ir tavo tiesa, tėti, bet man kol kas smagu. Mielai vykstu į 
kontorą. Džiaugiuosi klientais, bent jau tais keliais, kuriuos turiu. Ir 
neapsakomai lengviau atsikvėpiau ištrūkęs iš vergijos. Jei čia karjera 
nesusiklostys, įsidarbinsiu kitoje vietoje. 

— Kaip įsipainiojote į „Krayoxx“ reikalus? 

— Užėjome kelias bylas. 

Deividas šyptelėjo pagalvojęs, kaip tėvas reaguotų išgirdęs tiesą 
apie klientų paiešką. Apie Volį ir jo 44 kalibro „Magnum“ revolverį. 
Apie Volį, paperkantį žmones, idant tie rastų naujus klientus. Apie 
Volį, važinėjantį po laidotuvių biurus. Ne, tokių dalykų teisėjui žinoti 
nederėtų. 

— Ar jau domėjaisi informacija apie vaistą? 

— Kaip tik renku duomenis, — atsiliepė Deividas. — O tu? 

— Tiesą sakant, taip. Minesotoje televizija nuolat rodo reklamas. 
„Krayoxx“ sulaukia daug dėmesio. Panašu, kad kolektyvinės žalos 
išieškotojai rezga eilinę suktybę. Kaups bylas, kol bankroto pabūgu- 
si farmacijos kompanija susitars dėl milžiniškos kompensacijos, kuri 
advokatams sukraus dar didesnius turtus ir leis vaistų gamintojams 
išlikti rinkoje. Per aferą pasimirš tiktai atsakomybės klausimas, o ką 
jau kalbėti apie klientų interesus. 

— Apibendrinta daugmaž teisingai, — sutiko Deividas. 

— Taigi byla nesi įtikėjęs. 

— Dar ne. Perverčiau tūkstantį puslapių, bet ligi šiol neradau 
rūkstančio ginklo, tai yra tyrimo, įrodančio, kad vaistas tikrai kenkia 
sveikatai. Dėl to man kyla abejonių. 

— Kodėl pasirašei ieškinį? 

Deividas giliai įkvėpė ir sekundėlę pamąstė. 

— Nes manęs paprašė Volis. Firmoje esu naujokas, todėl jaučiau- 
si įsipareigojęs prisidėti prie linksmybių. Klausyk, tėti, šalyje nestinga 
įtakingų advokatų, kurie pareiškė tokius pat ieškinius ir galvoja, kad 
„Krayoxx“ turi rimtų trūkumų. Priešingai nei Volis, tie teisininkai ke- 
lia pasitikėjimą. 

— Kitaip tariant, nusprendei pasinaudoti jų ryšiais. 

— Kabinuosi į brangų savo gyvenimą. 

— Tik nenudek. 

Grįžusios moterys ėmėsi organizuoti išvyką į parduotuvę. Dei- 
vidas stryktelėjo ir paskelbė, esą jis netveria kailyje laukdamas, kada 
galės nusipirkti tapetus. Teisėjas nenoriai nusekė jiems iš paskos. 


Deividas beveik snaudė, kai Helena apsivertė ant šono ir paklausė: 

— Nemiegi? 

— Jau ne. Kas yra? 

— Tavo gimdytojai smagūs. 

— Taip, ir jiems laikas keliauti namolio. 

— Toji byla, apie kurią užsiminė tavo tėvas, apie švinu apsinuo- 
dijusį berniuką... 

— Helena, dabar penkios minutės po vidurnakčio. 

— Švino buvo ant žaislo, ir jis pažeidė smegenis, teisingai? 

— Kiek pamenu, taip. Brangioji, kur tu lenki? 

— Vieną iš mano kurso paskaitų lanko tokia moteris, vardu Tonė; 
aną savaitę studentų klube mudvi kartu sukirtome po sumuštinį. Ji 
keleriais metais vyresnė, turi vidurinę mokyklą lankančius vaikus ir 
namų šeimininkę iš Birmos. 

— Žavinga. Ar jau galime miegoti? 

— Klausykis. Birmietės vaikaitis, dar visai mažas berniukas, pa- 
guldytas į ligoninę dėl pažeistų smegenų. Jis nugrimzdęs į komą, pri- 
jungtas prie kvėpavimo aparato ir padėtis, rodos, beviltiška. Gydytojai 
įtaria apsinuodijimą švinu, jie paprašė senelės išversti namus ir surasti 
toksinių medžiagų šaltinį. O šis gali būti ir vaiko žaislai. 

Deividas pašoko lovoje ir įjungė šviestuvą. 

sitaisiusi už rašomojo stalo Rošelė įdėmiai ieškojo naujienų 

or patalynę, kurią siūlė gretima nukainotų prekių parduotu- 

vė, kai suzirzė telefonas. Su ponu Voliu Figu, šiuo metu sėdinčiu savo 

kabinete, pageidavo šnekėtis ponas Džeris Alisandras iš Fort Loder- 

deilio. Sekretorė jį sujungė su advokatu ir vėl sutelkė dėmesį į interne- 
tines svetaines. 

Po minutėlės Volis atžirgliojo į priimamąjį nutaisęs patentuotą 
savimanos išraišką. 

— Ponia Gibson, ar galite pasidomėti savaitgalio skrydžiais į Las 
Vegasą, o tiksliau, kokiu metu lėktuvas pakyla penktadienį, maždaug 
vidury dienos? 

— Turbūt. Kas išsiruošė į Las Vegasą? 

— Kas apie jį klausė? Aš, kas gi dar. „MGM Grand viešbutyje 
neoficialiai susitiks teisininkai, kurie ėmėsi „Krayoxx“ bylos. Telefonu 
ką tik kalbėjausi su Džeriu Alisandru. Ko gero, stambiausiu kolekty- 
vinių žalų išieškotoju visoje šalyje. Jis prašė manęs atvykti. Oskaras 
kontoroje? 

— Taip. Regis, būdrauja savo kabinete. 

Volis pasibeldė, stumtelėjo duris ir žengęs per slenkstį užtrenkė 
jas sau už nugaros. 

— Eikš, — pakvietė Oskaras, atsitraukdamas nuo dokumentais 
apkloto stalo. 

Jaunesnysis partneris sudribo didžiuliame odiniame krėsle. 

— Su manimi susisiekė „Zelas 8z Poteris“ iš Fort Loderdeilio. 
Nori, kad artimiausią savaitgalį atskrisčiau į Las Vegasą, kur neofi- 

cialiai svarstysime „Krayoxx“ bylos strategiją. Puolimą planuos visi 
šulai. Susitikimas itin svarbus. Jie aptars daugiaregionį bylinėjimąsi, 
ieškinių eiliškumą ir, svarbiausia, sandėrį. Džerio nuomone, „Varrick“ 
norės, kad šita istorija kuo greičiau užsibaigtų. — Šnekėdamas Volis 
trynėsi delnus. 

— Džeris? 

— Alisandras, legendinis civilinių ieškinių specialistas. Jo firma 
uždirbo milijardą vien iš „Fen-Phen“ vaistų nuo nutukimo. 

— Vadinasi, tau maga vykti į Las Vegasą? 

Volis patraukė pečiais, tarytum dėl to jis nekvaršintų galvos. 

— Man nerūpi pati kelionė, bet kas nors iš mūsų firmos būtinai 
privalo pasirodyti prie bendro stalo. Oskarai, visai įmanoma, jog bus 
kalbama apie pinigus, susitarimą, krūvas žalių. Atomazga turbūt ar- 
čiau nei manėme. 

— Ir tu nori, kad firma sumokėtų už skrydį į Vegasą? 

— Suprantama. Juk čia pagrįstos bylinėjimosi išlaidos. 

Panaršęs šūsnis popieriaus lapų, Oskaras veikiai susirado ieško- 
mą. Kilstelėjo jį ir pamojavo priešais jaunesniojo partnerio veidą. 

— Ar matei vakar atsiųstas Deivido pastabas? Jose išvardyta, 
kiek mums gali kainuoti „Krayoxx“ byla. 

— Aš nežinojau... 

— Vyrukui proto netrūksta. Jis atlieka namų darbus, kurių pats 
turėjai imtis. Tau derėtų perskaityti užrašus, nes jie velniškai gąsdi- 
nantys. Mums reikės nusisamdyti mažiausiai tris ekspertus, bet ne 
kitą savaitę. Tiesą sakant, jais privalėjome pasirūpinti prieš tau patei- 
kiant ieškinį. Pirmasis specialistas yra kardiologas, galintis paaiškinti, 
dėl kokios konkrečios priežasties pasimirė kiekvienas iš mūsų mylimų 
klientų. Jo honoraras apytikriai siektų dvidešimt tūkstančių, ir čia tik 
už pradinį įvertinimą ir parodymus. Jeigu kardiologas liudys teisme, 
turėsime pridėti dar tiek pat. 

— Byla nepasieks teismo. 

— Tu nesiliauji šito kartojęs. Antras numeris atitenka farmakolo- 
gui, kuris sugebės prisiekusiesiems smulkmeniškai išdėstyti, kaip vais- 
tas pražudė mūsų klientus. Kaip pakenkė jų širdims. Antrojo eksperto 
užmokestis dar didesnis — prasideda nuo dvidešimt penkių tūkstan- 
čių. Dar tiek pat atseikėsime, jeigu jis liudys per teismo procesą. 

— Nemažai. 

— Daug kainuoja visi. Trečias numeris yra mokslininkas, turė- 
siantis prisiekusiesiems pateikti savo statistinių tyrimų duomenis, 
kurie pranoks likusius įrodymus ir užtikrins, kad širdies pažeidimai 
lesterolio. 

— Pažįstu tinkamą kandidatą. 

— Makfadeną? 

— Aha. 

— Nuostabu. Jis parašė ataskaitą, sukėlusią šią karštligę, ir dabar 
nedega noru veltis į bylinėjimąsi. Bet, galimas daiktas, ištiestų pagal- 
bos ranką, jeigu firma pradžiai pasiūlytų penkiasdešimt tūkstančių. 

— Pasibaisėtina. 

— Kaip ir kiti dalykai. Voli, prašau peržvelgti Deivido pastabas. 
Jis glaustai apibendrino, kokią priešišką reakciją sužadino Makfadenas 
ir jo darbas. Kyla rimtų abejonių, ar vaistas iš tikrųjų kenksmingas. 

— Ką Deividas išmano apie bylinėjimąsi? 

— Voli, ką mes išmanome apie bylinėjimąsi? Tu kalbi su manimi, 
ilgalaikiu partneriu, o ne potencialiu klientu. Nors nuolat burbame ir 
šūkaujame, kad blogiukai bus nuteisti, tu žinai tiesą. Visada susitaria- 
me be teismo. 

— Taip nutiks ir šį kartą, Oskarai. Patikėk manimi. Gerokai dau- 
giau informacijos turėsiu grįžęs iš Vegaso. 

— Kiek kainuos skrydis? 

— Jei žiūrėsime į bendrą užmojų foną, kelionė atsieis centus. 

— Voli, mes šokame aukščiau bambos. 

— Nieko panašaus. Prisišliesime prie šulų ir užsikalsime pinigo, 
Oskarai. 


Žymiai pigesnį kambarį Rošelė rado „Spirit of Rio“ motelyje. Į 
tinklalapį įkeltose nuotraukose puikavosi stulbinantys Vegaso Stripo, 
garsiosios Las Vegaso bulvaro dalies, vaizdai, todėl rodėsi, kad svečiai 
atsidurdavo įvykių sūkuryje. Bet įspūdis susidarė klaidingas, kaip Volis 
suprato, pagaliau sustojus maršrutiniam, iš oro uosto vežančiam auto- 

busui. Aukšti elegantiški viešbučiai-lošimų namai buvo matyti, tačiau 
nuo jų skyrė penkiolikos minučių kelias. Lyg pirtis įkaitusiame ves- 
tibiulyje lūkuriuodamas, kol jį užregistruos, Volis koneveikė Rošelę. 
Standartinis „MGM Grand“ kambarys kainavo 400 dolerių už naktį. 
Šioje skylėje už jį tereikėjo mokėti 125, ir per dvi paras sutaupytos su- 
mos beveik užteko lėktuvo bilietui. Žaidžiame iš centų, nors netrukus 
praturtėsime, sau mintyse kalbėjo Volis įveikdamas du laiptų maršus, 
pakildamas į savo kambarėlį. 

Automobilio jis nesinuomojo, nes buvo baustas dėl vairavimo iš- 
gėrus ir neturėjo galiojančio vairuotojo pažymėjimo. Pasidomėjęs su- 
žinojo, kad iš „Spirit of Rio“ į Stripą autobusas kursuoja kas trisdešimt 
minučių. Vestibiulyje pažaidė lošimo automatu ir laimėjo 100 dolerių. 
Galbūt sėkmingas bus visas savaitgalis. 

Autobuse grūdosi nutukę pensininkai. Laisvos sėdynės Volis ne- 
rado, todėl stovėjo įsikibęs į turėklą, po sąlyčio su prakaituotais ke- 
leiviais vis sulinguodamas, protarpiais apsidairydavo ir paspėliodavo, 
kiek aplinkui mato „Krayoxx“ aukų. Didelis cholesterolio kiekis stačiai 
badė akis. Savo kišenėse jis, kaip įprastai, nešiojosi vizitines korteles, 
bet šįsyk apsisprendė palikti jas ramybėje. 

Volis valandėlę klaidžiojo po lošimo namus ir įdėmiai žvalgėsi, o 
tuo metu pribloškianti įvairovė žmonių sukinėjosi aplink ruletės sta- 
lus, pliekė akį, mėtė kauliukus, nesitraukė nuo azartinių žaidimų, ku- 
rių jis niekada nebuvo išbandęs ir netgi dabar nejautė poreikio į juos 
pasinerti. Stumdamas laiką prie automato, porą kartų padėkojo mielai, 
kokteilius dalijančiai padavėjai, bet gėrimo atsisakė. Pamažu įsisąmo- 
nino, kad lošimo namai — ne pati tinkamiausia vieta sveikstančiam 
alkoholikui. 19.00 nusigavo iki mezonine įrengtos pokylių salės. Duris 
sergėjo du apsaugininkai, ir Volis lengviau atsipūtė, kai tuodu sąraše 
aptiko jo pavardę. Kitapus slenksčio gėrimus sriubčiojo ir tarpusavy- 
je plepėjo maždaug du tuzinai elegantiškai apsirengusių vyrų ir trys 
moterys. Tolimąją sieną rėmė švediškas stalas. Kai kurie teisininkai 
vienas kitą pažinojo, tačiau, neskaitant Volio, šioje draugijoje buvo ir 
daugiau naujokų. Visi, regis, žinojo, kas jis toks, ir girdėjo apie Čika- 
goje pareikštą ieškinį. Netrukus jaunesnysis „E X F“ partneris suvokė 
pamažėl pritampąs prie vietinių. Žengęs artyn Džeris Alisandras pa- 

spaudė jam ranką lyg senam draugui. Aplinkui susispietė ir kiti, bet 
galų gale į pokalbius įsitraukę žmonės išsisklaidė po salę negausiais 
būreliais. Jie šnekučiavosi apie bylas, politiką, naujausius asmeninių 
reaktyvinių lėktuvų modelius, namus Karibuose, dalijosi žiniomis apie 
išsiskyrusius ir vėl susituokusius. Volis faktiškai neturėjo ką pridurti, 
tačiau atkakliai stoviniuodamas greta pasirodė kaip geras klausytojas. 
Teismo advokatai dievindavo malti liežuviais ir retsykiais visi duden- 
davo sutartinai. O Volis džiaugėsi galėdamas plačiai šypsotis, jų klau- 
sytis ir gurkšnoti gazuotą vandenį. 

Po greitai užsibaigusios vakarienės Alisandras atsistojo ir prakal- 
bo dalykiškai. Rytojaus rytą, lygiai devintą valandą, pagal numatytą 
planą teisininkai susitiks šioje salėje ir pereis prie reikalų, kuriuos ap- 
tarti spės iki vidurdienio. Jis keletą kartų bendravo su Nikolu Volkeriu 
iš „Varrick“ kompanijos ir suprato, jog toji apimta kontūzijos. Per savo 
ilgą ir spalvingą bylinėjimosi istoriją bendrovė niekuomet nebuvo su- 
sidūrusi su tokia galybe ieškinių, kurie, be kita ko, taip žaibiškai ją už- 
griuvo. Vadovai jau laužė galvas svarstydami, kokius nuostolius patirs. 
Anot Alisandro nusamdytų ekspertų, bendras mirties ir nemirtinai 
nukentėjusiųjų atvejų skaičius gali siekti net pusę milijono. 

Naujienos apie kančių perteklių sukėlė palankią aplinkinių reakciją. 

Pasak kitų Alisandro specialistų, labai tikėtina, kad „Varrick“ teks 
sumokėti mažiausiai 5 milijardų dolerių vertės kompensaciją. Volis 
buvo tikras, kad matematinius veiksmus mitriai atliko ne jis vienas: 
kokią 5 milijardų dalį sudaro 40 procentų. Kiti žinią sutiko ramiai. Ei- 
linis prastas vaistas, eilinis karas su stambia farmacijos kompanija, ei- 
linė milžiniška kompensacija, papildysianti ir taip storas visų kišenes. 
Jie įsigis daugiau reaktyvinių lėktuvų, daugiau namų, daugiau trofėjus 
atstojančių gražuolių žmonų ir kitokių vertybių, kurios Voliui nė kiek 
nerūpėjo. Jis tetroško į banką pasidėti užtektinai pinigų, kad galėtų 
mėgautis gyvenimu ir spjauti į kasdienį nuobodų darbą. 

Kai vienoje patalpoje susirenka tiek egoistiškų asmenybių, tarp 
jų neišvengiamai atsiranda norinčių tarti savo žodį. Dadlis Brilas iš 
Laboko, jokių stabdžių nepripažįstantis tipas, paskelbė, esą Hiustone 
neseniai šnekėjo su aukšto rango „Varrick“ gynybos advokatu, kuris 
leido suprasti, jog prieš tardamasi kompanija planuoja patikrinti, ką 

apie vaistą pasakys prisiekusieji. Atsižvelgiant į ligi tol niekam negir- 
dėto pokalbio analizę ir firmos nuomonę, pirmajame procese turėtų 
dalyvauti jis, Dadlis Brilas iš Laboko, Teksaso valstijos, o teismą derėtų 
organizuoti jo gimtajame mieste, kur prisiekusieji jau įrodė, kad mėgs- 
ta Dadlį, ir paprašyti nurodys farmacijos bendrovei atseikėti didžiules 
sumas. Brilas akivaizdžiai gėrė, kaip ir kiti, išskyrus Volį, ir jo savanau- 
diška analizė pakurstė audringus ginčus. Už stalo beregint įsiliepsnojo 
keli konfliktai, pasigirdo tūžmingi šūksniai bei užgauliojimai. 

Džeriui Alisandrui pavyko nuraminti aistras. 

— Aš vyliausi, kad šiais klausimais diskutuosime kitą dieną, — 
diplomatiškai pasakė jis. — Dabar verčiau išsiskirstykime, atgaukime 
jėgas, rytoj grįžkime prasiblaivę ir pailsėję. 


Kaip paaiškėjo rytojaus rytą, į savo kambarius tiesiu taikymu 
traukė ne visi teismo advokatai. Apie tai bylojo sutinę paakiai, krauju 
pasruvusios akys, šaltą vandenį ir kavą griebiančios rankos. Pagiringų 
nestigo. Į posėdžių salę atėjo ne tiek jau daug teisininkų, ir Volis pama- 
žu perprato, kad didžiuma reikalų jie pasirūpino vakar, siurbčiodami 
alkoholį, su vienais sudarydami sandėrius ir sąjungas, kitus išduoda- 
mi. Volis mintyse ėmė spėlioti, kokią padėtį užėmė jis pats. 

Du specialistai pašnekėjo apie „Krayoxx“ ir naujausius tyrimus. 
Kiekvienas teisininkas po kelias minutes pasakojo apie savąjį ieškinį 
— apie klientų skaičių, mirties atvejų ir nemirtinai nukentėjusiųjų 
kiekius, teisėjus, priešininkų advokatus, jo arba jos jurisdikcijoje vy- 
raujančias verdiktų tendencijas. Kalbėdamas Volis improvizavo ir su- 
gebėjo pateikti kaip įmanoma mažiau informacijos. 

Neįtikėtinai nykus ekspertas išnagrinėjo finansinę „Varrick Labs“ 
būklę ir pranešė, esą kompanija atlaikys milžiniškus nuostolius, ku- 
riuos patirs dėl „Krayoxx“ kompensacijos. Dažnai kartojamas žodis 
„kompensacija“ be paliovos skambėjo Volio ausyse. Tas pats ekspertas 
dar smarkiau nuvargino klausytojus analizuodamas, kokias draudimo 
išmokas gaus pati „Varrick“ bendrovė. 

Po dviejų valandų Voliui prisireikė pertraukos. Jis išslinko iš salės 
ir nukulniavo paieškoti tualeto. Grįždamas pamatė prie durų laukiantį 
Džerį Alisandrą. 

— Kada keliausi atgal į Čikagą? — paklausė tas. 

— Ryte. 

— Komercinėmis oro linijomis? 

Be abejo, pagalvojo Volis. Aš neturiu nuosavo reaktyvinio lėktu- 
vo, todėl kaip dauguma vargšų amerikiečių sumoku už skrydį orlaiviu, 
kuris priklauso kitiems. 

— O, taip, — nusišypsojo jis. 

— Klausyk, Voli, po pietų lėksiu į Niujorką. Gal tave pamėtėti 
namo? Mano firma ką tik nusipirko naujutėlaitį „Gulfstream G650“. 
Užkąsime lėktuve, ir tu išlipsi Čikagoje. 

Už pasiūlymą, suprantama, teks atsilyginti, dėl kažko susitarti, 
bet Volis, šiaip ar taip, sandėrio siekė. Jis skaitė apie turtingus teismo 
advokatus ir reaktyvines jų skraidykles, bet niekada nemanė, jog tokį 
orlaivį galės apžiūrėti iš vidaus. 

— Ačiū, — padėkojo. — Labai malonu iš tavęs girdėti. 

— Vestibiulyje susitikime pirmą valandą, gerai? 

— Tvarka. 


Makarano bendrosios aviacijos centre rikiavosi apytiksliai tuzi- 
nas reaktyvinių, išskristi pasiruošusių lėktuvų, pro kuriuos žingsniuo- 
jantis, įkandin naujojo savo bičiulio sekantis Volis pasvarstė, kelis iš 
jų įsigiję kiti žalų išieškotojai. Kai abu nusigavo iki Džerio orlaivio, jis 
palypėjo trapu, įkvėpė ir nėrė į tviskančio „G650“ saloną. Svečio švarką 
perėmusi stulbinamai daili azijietė pasiteiravo, ko jis norėtų išgerti. 
Gazuoto vandens. 

Džerį Alisandrą lydėjo nedidelė svita — bendradarbis, pora tei- 
sininko kvalifikacijos neturinčių pagalbininkų ir kažkoks asistentas. 
Kai visi trumpam susibūrė pasitarti užpakalinėje kabinos dalyje, Volis 
įsitaisė prašmatniame odiniame krėsle ir pagalvojo apie Airisę Klopek, 
Mile Marin, kitas nuostabias našles, kurių amžinatilsį sutuoktiniai jį 
atvedė į kolektyvinių žalų pasaulį, o dabar suteikė progą paskraidyti 
privačiu reaktyviniu lėktuvu. Palydovė Voliui įteikė valgiaraštį. Tarpu- 
eilio gale jis įžvelgė virtuvėlę ir lūkuriuojantį vyriausiąjį vyrėją. Orlai- 
viui pajudėjus iš vietos, Džeris grįžo į priešakinę salono dalį ir atsisėdo 
priešais Volį. 

— Na, ką manai? — paklausė kilstelėdamas abi rankas, aprody- 
damas naujausią savo žaisliuką. 

— Komerciniai reisai nė iš tolo neprilygsta tokiam skrydžiui. 

Džeris prapliupo kvatoti — matyt, gyvenime nebuvo girdėjęs 
juokingesnio dalyko. 

Per garsiakalbį nuskardėjęs balsas pranešė, kad orlaivis tuojau 
pakils, todėl visi prisisegė diržus. Kai lėktuvas atsiplėšė nuo tako, Volis 
užsimerkė mėgaudamasis akimirka. Kas ten žino, galbūt nieko pana- 
šaus nebepatirs. 

Vos tiktai jie pasiekė reikiamą aukštį ir nuskriejo horizontaliai, 
Džeris atgijo. Nuspaudė jungiklį, iš sienelės ištraukė raudonmedžio 
stalą. 

— Pašnekam apie reikalus. 

Lėktuvas juk tavo, sau tarė Volis. 

— Žinoma. 

— Kiek bylų iš tikrųjų tikiesi sukaupti? 

— Galbūt dešimt mirties atvejų; kol kas turime aštuonis. Dėl 
nemirtinai nukentėjusiųjų nesu tikras. Apsirūpinome keliais šimtais 
potencialių bylų, bet jų dar neišrūšiavome. 

Džeris susiraukė, lyg skaičius būtų pasirodęs per mažas, nevertas 
jo laiko. Volis paklausė savęs, ar tik naujasis bičiulis nelieps apsukti 
lėktuvo arba atidaryti kokio nors liuko. 

— Jau galvojai vienyti jėgas su stambesne firma? — pasiteiravo 
Džeris. — Žinau, kad jums, vyručiai, nedažnai tenka imtis kolektyvi- 
nės žalos išieškojimo. 

— Aš atviras diskusijoms. — Volis stengėsi nuslėpti susijaudini- 
mą. Juk būtent taip jis planavo iš pat pradžių. — Pagal mano sutartį, 
advokatai gauna 40 procentų nuo laimėtos kompensacijos. Kokios da- 
lies tu nori? 

— Šiaip jau mes padengiame būsimas teismo proceso sąskaitas, 
o tokios bylos, beje, nėra pigios. Tenka ieškoti gydytojų, ekspertų, ty- 
rinėtojų, kitokių specialistų, kuriems paklojame šūsnis pinigų. Paimsi- 
me pusę jūsų užmokesčio, 20 procentų, bet už mūsų išlaidas privalėsi- 
te atsilyginti prieš pasidalydami honoraru. 

— Pasiūlymas neblogas. Koks mūsų vaidmuo? 

— Paprastas. Raskite daugiau bylų — ir mirties, ir nemirtinai nu- 
kentėjusiųjų atvejų. Visas surinkite į vieną krūvą. Pirmadienį atsiųsiu 
pradinį sutarties variantą. Aš bandau sutelkti kuo daugiau ieškinių. 
Kitas svarbus žingsnis bus pastangos užsitikrinti DBN — daugiaregio- 
nį bylos nagrinėjimą. Teismas paskirs ieškovų atstovų komitetą, daž- 
niausiai sudaromą iš penkių šešių patyrusių juristų, kurie kontroliuos 
bylinėjimąsi. Jos nariams mokamas papildomas, nuo advokatų dalies 
atriektas 6 procentų mokestis. 

Volis linkčiojo galva. Informacijos šaltinius jau buvo naršęs, todėl 
daugumą svarbių smulkmenų žinojo. 

— Ar ketini prisijungti prie komiteto? 

— Greičiausiai. 

Palydovė atnešė naujų gėrimų taures. Džeris siurbtelėjo vyno ir 
pratęsė: 

— Kai bylos šalys ims pažindintis su viena kitos teikiama medžia- 
ga, atsiųsime savo žmogų, kuris padės apklausti jūsų klientus. Nieko 
čia ypatingo. Kasdienis teisinis darbas. Bet, Voli, nepamiršk, kad gy- 
nybos firmoms byla irgi atstos aukso gyslą, todėl jos nersis iš kailio. 
Surasiu patikimą kardiologą, galėsiantį atsijoti jūsiškius klientus. Jam 
mokėsime iš bylinėjimosi fondo. Klausimų turėsi? 

— Šiuo metu ne. — Volis apniuko dėl to, kad turės atiduoti pusę 
honoraro, bet džiaugėsi prisišliejęs prie patyrusios, turtingos žalų iš- 
ieškojimo firmos. „Finliui 8 Eigui“ vis tiek bus atseikėtos padorios su- 
mos. Dabar jis mąstė apie Oskarą ir nekantravo partneriui papasakoti 
apie „G650“. 

— Kiek laiko, tavo manymu, visa tai tęsis? — paklausė Volis. Ki- 
taip tariant, kada man tikėtis užmokesčio. 

Džeris su pasitenkinimu nurijo didelį vyno gurkšnį. 

— Remdamasis savo patirtimi, kurios, kaip žinai, nestokoju, spė- 
ju, kad su kompanija susitarsime per artimiausius dvylika mėnesių ir 
iš karto pradėsime dalinti pinigus. Maždaug po metų, Voli, galbūt įsi- 
gysi nuosavą lėktuvą. 

ikolas Volkeris su Džude Bek ir dar dviem „Varrick“ teisi- 

Niu atskrido į Čikagą korporacijos reaktyviniu lėktuvu, 
„Gulfstream G650“, tokiu pat naujutėliu, kaip ir Volį sužavėjęs orlai- 
vis. Jie ketino atleisti senąją juridinę firmą. Volkeris su bosu, Rubenu 
Mesiu, nuodugniai apsvarstė planą, kaip iškuopti „Krayoxx“ jovalą, ir 
nutarė į pirmąjį rimtą mūšį stoti Čikagoje. Bet iš pradžių būtina pasi- 
ieškoti kovai tinkamų žmonių. 

„Netinkami“ priklausė kompanijai, dešimtmetį atstovavusiai 
„Varrick Labs“, ir darbą visada atlikdavo nepriekaištingai. Patys nė 
nebuvo kalti dėl savo trūkumų. Anot išsamaus tyrimo, kuriuo užsiė- 
mė Volkeris ir jo komanda, su teisėju Hariu Siraitu artimesnius ryšius 
palaikė kita firma, o viena iš jos partnerių garsėjo kaip patikimiausia 
gynybos advokatė. 

Keturiasdešimt ketverių Nadina Karos per dešimt metų nepralo- 
šė ne vieno teismo proceso. Kuo daugiau bylų laimėdavo, tuo sunkes- 
nes gaudavo, ir tuo įspūdingesnės tapdavo jos pergalės. Pasišnekučia- 
vę su tuzinais teisininkų, kurie nesėkmingai su ja grūmėsi teismo sa- 
lėje, Nikas Volkeris ir Rubenas Mesis nusprendė, jog „Krayoxx“ byloje 
gynybai vadovaus ponia Karos. Ir visai nesvarbu, kiek teks mokėti už 
suteiktas paslaugas. 

Bet pirmiausia specialistę reikėjo prisivilioti. Per užsitęsusią te- 
lefoninę konferenciją ji, rodės, prieštaringai vertino galimybę imtis 
reikšmingos bylos, kurios mastai augo sulig kiekviena diena. Veiklos 
turėjo su kaupu, ir tuo, žinoma, nederėtų stebėtis; įvairūs teisminiai 

išieškojimu niekada nebuvo susidūrusi, jai, kaip užkietėjusiai byli- 
ninkei, dėl to nekilo jokių problemų. Volkeris ir Mesis žinojo, kad per 
naujausią laimėjimų virtinę ponia Karos gilinosi į įvairius klausimus, 
aprėpiančius gruntinio vandens taršą, ligoninės personalo aplaidumą, 
dviejų vietiniais reisais skraidančių, į orą pakilusių lėktuvų susidūri- 
mą. Elitinė advokatė Nadina Karos galėjo stoti prieš bet kokį prisieku- 
siųjų teismą. 

Ji dirbo „Rogano Rotbergo“ firmoje, bylinėjimosi skyriuje, ir 
aštuoniasdešimt šeštame „Trust“ bokšto aukšte turėjo kampinį kabi- 
netą, bet pro langus atsiveriančiu ežero vaizdu grožėdavosi retai. Su 
„Varrick“ atstovais susitiko aštuoniasdešimt septintame aukšte įreng- 
toje erdvioje posėdžių salėje, ir kai atvykėliai pažiopsojo į Mičigano 
ežerą, visi susėdo ir pasiruošė, jų nuomone, mažiausiai dvi valandas 
truksiančiam pasitarimui. Ponią Karos, kaip įprastai, supo jaunųjų 
bendradarbių ir pagalbininkų komanda, niauraveidžių pakalikų svita, 
kuri išgirdusi viršininkės nurodymą „Pašokite!“ tiktai pasitikslintų: 
„Ar aukštai?“ Iš dešinės sėdėjo Hočkinas, kitas partneris iš bylinėjimo- 
si skyriaus, dešinioji jos ranka. 


Vėliau, telefonu bendraudamas su bosu, Nikolas Volkeris pranešė: 

— Rubenai, toji moteris neįtikėtinai patraukli — ilgi tamsūs 
plaukai, išraiškingas smakras, dailūs dantys, šviesiai rudos akys, to- 
kios šiltos ir malonios, kad knieti ją nusivežti į namus ir supažindinti 
su mama. Nepaprastai maloni asmenybė, pašnekovams negailinti ža- 
vingos šypsenos. Kalba žemu, sodriu operos dainininkės balsu. Nieko 
keisto, kad sugeba pakerėti prisiekusiuosius. Bet ji — kietas riešutėlis, 
dėl to nekyla jokių abejonių. Nevengia atsakomybės, dalina įsakymus 
ir, sprendžiant iš visko, aplinkiniai jai puoselėja nuoširdžią ištikimy- 
bę. Rubenai, su tokia moterimi nė už ką nenorėčiau susiremti teismo 
salėje. 

— Vadinasi, samdome? 

— O, taip. Nekantraudamas laukiu teismo vien tam, kad pamaty- 
čiau ją mūšio lauke. 

— Ką pasakysi apie kojas? 

— Jos įspūdingos. Kaip ir kitkas. Liauna, grakšti, apsirengusi lyg 
modelis iš žurnalo nuotraukos. Jums vertėtų kuo greičiau su ja susitikti. 


Ponia Karos priėmė svečius savo valdose, todėl bemat ėmėsi va- 
dovauti posėdžiui. Galva kryptelėjo Hočkino pusėn ir prabilo: 

— Mudu su ponu Hočkinu pateikėme jūsų pasiūlymą mūsiškiam 
Mokesčių komitetui. Prieš bylos nagrinėjimą mano honoraras sieks 
tūkstantį dolerių per valandą, jis padidės iki dviejų tūkstančių, kai 
persikelsime į teismo salę, penkis milijonus sumokėsite kaip avansą. 
Negrąžintiną, be abejo. 

Dėl atlygių elitiniams juristams Nikolas Volkeris tarėsi jau du de- 
šimtmečius, tad buvo atsparus bet kokiems sukrėtimams. 

— Kiek kainuos kitų partnerių paslaugos? — ramiai paklausė. 

— Valanda — aštuoni šimtai. Bendradarbiai ima po penkis šimtus. 

— Sutarta, — atsakė jis. 

Kiekvienas iš sėdinčių posėdžių salėje žinojo, kad gynybos kai- 
na pakils iki milijonų. Pradiniais Volkerio komandos apskaičiavimais, 
nuo 25 iki 30 milijonų. Čia vieni centai, palyginti su milijardų vertės 
ieškiniu. 

Išsiaiškinę dėl užmokesčio, jie perėjo prie kito svarbaus klausimo. 
Žodį gavo Nikolas Volkeris. 

— Mes griebsimės paprastos ir tuo pat metu sudėtingos strate- 
gijos. Paprastos ta prasme, kad nekreipsime dėmesio į kolektyvinį ieš- 
kinį, iš galybės prieš mus keliamų bylų pasirinksime vieną konkrečią 
ir tuomet atkakliai sieksime jos nagrinėjimo. Norime teismo. Nė kiek 
jo nebijome, nes tikime savo vaistu. Ir galime įrodyti, jog tyrimuose, 
kuriais pasikliauja žalos išieškotojai, apstu rimtų trūkumų. Mūsų įsi- 
tikinimu, „Krayoxx“ veikia kaip pridera ir nesukelia jokios širdies prie- 
puolio arba insulto grėsmės. Savimi esame tokie tikri, kad mums maga 
Čikagoje stoti prieš prisiekusiuosius ir kuo greičiau duoti parodymus. 
Jie garantuotai mumis patikės, atmes reikalavimus dėl kompensacijų, 
o tada mūšio arena drastiškai pakis. Jei atvirai, manome, kad ieško- 
vų advokatai išsisklaidys kaip lapai vėjo gūsiuose. Pasislėps urvuose. 
Galbūt prireiks dar vieno proceso, dar vienos pergalės... Bet aš taip 

nemanau. Trumpai tariant, ponia Karos, priešininkus užgriūsime pri- 
siekusiųjų teismu ir, kai pasieksime pergalę, jiems teks keliauti namo. 

Ji klausėsi nesirašydama jokių pastabų. 

— Jūsų tiesa, — pratarė, Volkeriui baigus šnekėti, — planas gana 
elementarus ir anaiptol ne originalus. Kodėl renkatės Čikagą? 

— Dėl teisėjo. Hario Siraito. Mes patikrinome kiekvieną, kuriam 
kliuvo nagrinėti „Krayoxx“ bylą, ir nutarėme, jog už Siraitą nėra geres- 
nio kandidato. Jis lengvai netenka kantrybės susidūręs su kolektyvi- 
nės žalos išieškotojais. Nepakenčia lengvabūdiškų, nerimtų ieškinių. 
Naudojasi „reaktyvinio nagrinėjimo“ taisykle, kad priverstų šalis susi- 
pažinti su priešingos pusės teikiama medžiaga ir kuo greičiau pradėtų 
teismo procesą. Neleidžia byloms apsitraukti dulkėmis. „Krayoxx“ var- 
toja jo mylimas sūnėnas. Ir, svarbiausia, Siraitas artimai draugauja su 
buvusiu senatoriumi Paksonu, kuris, jei neklystu, darbuojasi „Rogano 
Rotbergo“ firmoje ir aštuoniasdešimt ketvirtame aukšte turi nuosavą 
kabinetą. 

— Norite pasakyti, kad mes kažkaip galėtume paveikti federalinį 
teisėją? — ponia Karos nežymiai išrietė kairįjį antakį. 

— Ne, aišku, — kreivai išsišiepė Volkeris. 

— O kaip sudėtingoji plano dalis? 

— Ji susijusi su apgaule. Mes vaizduosime, neva ketiname tar- 
tis dėl „Krayoxx“ bylų. Šituo keliu traukėme ne vieną sykį, todėl daug 
ką išmanome apie milžiniškas kompensacijas. Žinome, kad advokatai, 
žalos išieškojimo specialistai, pasižymi beribiu godumu. Vos tik jie pa- 
tikės, jog esame pasirengę mokėti milijardus, karštligė dar labiau su- 
stiprės. Kol fone šmėžuos sandėris, niekas stropiai nesiruoš esminiam 
procesui. Mūsų manynu, teisėjas Siraitas pliaukštelės botagu ir byla 
sparčiai pajudės į priekį. Atitinkamu momentu derybos dėl susitarimo 
žlugs, ieškovų advokatai nugarmės į chaosą ir mes sulauksime teismo 
datos, kurią Siraitas atsisakys pakeisti. 

Nadina Karos linkčiojo ir šypsojosi, nes scenarijus jai akivaizdžiai 
patiko. 

— Jūs, suprantama, jau pasirinkote konkrečią bylą. 

— (O, taip. Čikagoje pirmasis ieškinį pateikė toks Volis Figas, iš- 
tuokų advokatas. Prastas teisininkas, dirbantis trijų žmonių konto- 

roje, tvarkantis menkaverčius reikalus pietvakarinėje miesto dalyje. 
Teismo procesuose faktiškai nedalyvavęs, o kolektyvinės žalos arenoje 
neturintis visiškai jokios patirties. Jis prisišliejo prie Džerio Alisandro 
iš Fort Loderdeilio, senos mūsų Nemezidės, kuris gyvenime išsikėlęs 
vienintelį tikslą — bent kartą per metus paduoti „Varrick Labs“ į teis- 
mą. Alisandras galingas. 

— Ir pajėgus dalyvauti bylos svarstyme? — paklausė Nadina jau 
mąstydama apie procesą. 

— Jo firma, „Zelas X Poteris“, turi ne vieną kvalifikuotą advoka- 
tą, bet teisiasi retai. Paprastai priverčia kompanijas tartis ir susižeria 
didžiulius honorarus. Ką įpareigotų imtis proceso, kol kas nenutuokia- 
me. Galbūt pasinaudotų vietiniu juristu. 

Volkeriui iš kairės sėdinti Džudė Bek atsikrenkštė ir šiek tiek ner- 
vingu balsu ištarė: 

— Alisandras jau pateikė prašymą sujungti visas „Krayoxx“ ieški- 
nius į DBN — daugiaregionį bylos nagrinėjimą... 

— Mes žinome, ką reiškia DBN, — dygiai įsiterpė Hočkinas. 

— Be abejo. Alisandras nusprendė pasitelkti Floridos pietuose 
dirbantį mėgstamą federalinį teisėją. Siekia suorganizuoti DBN, išsi- 
rūpinti paskyrimą į ieškovų atstovų komitetą, kontroliuoti bylinėji- 
mąsi. Ir, kaip komiteto narys, gauti papildomą atlygį. 

Nikas Volkeris pratęsė: 

— Mes iš karto pasipriešintume mėginimams suvienyti bylas. 
Patys planuojame išsirinkti vieną iš pono Figo klientų ir įtikinti teisėją 
Siraitą griebtis „reaktyvinio nagrinėjimo. 

— Ojei Eloridos teisėjas nurodys sujungti bylas ir visas perleisti 
jam? — paklausė Hočkinas. 

— Nepamirškit, kad ieškinys pateiktas federaliniam teisėjui, — 
atsakė Volkeris. — Jeigu Siraitas užsimanys pradėti procesą, išsižadėti 
sprendimo jo neprivers niekas, netgi Aukščiausiasis Teismas. 

Nadina Karos peržvelgė suvestinę, kurios kopijas padalijo „Var- 
rick“ komanda. 

— Jeigu gerai jus supratau, — prašneko, — mes pasirenkame 
vieną iš mirusių pono Figo klientų, įtikiname Siraitą atskirti bylą nuo 
bendros grupės. Bet paskui, jei tik teisėjas neprieštaraus mūsų siūly- 

mui, į ieškinį reaguojame gana švelniai, nieko nepripažįstame, skel- 
biame abejingus paneigimus, su ieškovo advokatais mielai bendradar- 
biaujame, nes nenorime pristabdyti įvykių eigos, apklausiame keletą 
liudininkų, dalijamės visais pageidaujamais dokumentais, priešinin- 
kus lydime į pragaištį vedančiu malonumų keliu, kol jie atsikvoši ir su- 
vokia, jog tikras teismo procesas — jau ant nosies. Ligi tol stengsimės 
juos užliūliuoti ir kurstydami aukso puodo regimybę įkvėpti apgaulin- 
gą saugumo jausmą. 
— Teisingai, — patvirtino Nikas Volkeris. 


Kone valandą teisininkai aptarinėjo mirusius pono Figo klien- 
tus — Česterį Mariną, Persį Klopeką, Vandą Grand, Frenką Šmitą ir 
kitus keturis. Kai į ieškinį bus deramai atsikirsta, ponia Karos ir jos 
komanda apklaus velionių aštuntuko atstovus. Išnaudoję progą susi- 
pažinti su kandidatais, jie apsistos ties vienu, su kuriuo ir teisis. 

Klausimas dėl jaunojo Deivido Zinko išsisprendė be jokio vargo. 
„Rogano Rotbergo“ firmoje jis praleido penkerius metus, bet čia jau 
nebedirbo. Joks interesų konfliktas neegzistavo, nes anuomet firma 
neteikė paslaugų „Varrick Labs“, o Zinkas neatstovavo mirusiems kli- 
entams. Nadina Karos niekada jo nebuvo mačiusi; tiesą sakant, vyruką 
prisiminė tiktai vienas jos stalo pusėje sėdintis bendradarbis. Zinkas 
gilinosi į tarptautinių finansų sritį, neturinčią nieko bendra su bylinė- 
jimusi. 


Dabar Deividas plušėjo gatvės teisės pasaulyje ir džiaugėsi visiš- 
kai atitolęs nuo tarptautinių finansų. Pastaruoju metu dažnai galvo- 
davo apie birmietę namų šeimininkę ir švinu apsinuodijusį jos anūką. 
Pavardę, telefono numerį ir adresą sužinojo, bet užmegzti ryšio nesi- 
sekė. Tonė, Helenos draugė, patarė senelei kreiptis į teisininką, tačiau 
siūlymas vargšelę taip išgąsdino, kad ji vos neapsiverkė. Sutrikusi, 
emociškai išsekusi moteris kol kas išliko neprieinama. Jos vaikaitis iki 
šiol gulėjo prijungtas prie gyvybės palaikymo aparatūros. 

Deividas ketino apie bylą iškloti abiem partneriams, bet veikiai 
persigalvojo. O jeigu Volis įpuls į ligoninės palatą ir ką nors mirtinai 

išgąsdins? Oskaras turbūt užsimanytų ją perimti ir sau išsireikalau- 
tų papildomo kompensacijos nuošimčio. Deividas jau spėjo sužinoti, 
kad partneriai pinigų nesidalydavo po lygiai ir, anot Rošelės, nuolat 
kovodavo dėl honorarų. Daugiau taškų gaudavo teisininkas, pirmasis 
suėjęs su klientu, tvarkantis ieškinio dokumentus ir taip toliau. Pasak 
sekretorės, Volis su Oskaru kivirčijosi dėl savo atlygių beveik kiekvie- 
nu rimtesnės autoavarijos atveju. 

Jaunasis „F 8: F“ firmos bendradarbis ruošė paprasto testamen- 
to juodraštį naujam klientui — į kompiuterį duomenis vedė pats, nes 
Rošelė dar prieš keletą savaičių informavo, kad vienai sekretorei trijų 
advokatų per daug, — kai pasigirdęs pyptelėjimas pranešė apie laiške- 
lį, kurį atsiuntė federalinio teismo sekretoriaus. Jis patikrino elektro- 
ninio pašto dėžutę ir rado atsakymą į paredaguotą ieškininį firmos pa- 
reiškimą. Kai pažvelgė į advokatų sąrašą ir išvydo „Rogano Rotbergo' 
kompanijoje dirbančios Nadinos Karos pavardę, jam pakirto kojas. 

Jiems niekada nepasitaikė progos susitikti akis į akį, bet Deivi- 
das, aišku, žinojo ją iš reputacijos. Čikagos advokatūros pasaulyje po- 
nia Karos buvo tikra įžymybė. Per teismo procesus toji moteris pasiekė 
daugiau pergalių nei bet kas kitas. Jam savo ruožtu nė sykio neteko 
ištarti žodžio, kuris būtų įrašytas teismo salėje. Iš ieškovo pusės — Vo- 
lis T. Figas, Oskaras Finlis, Deividas E. Zinkas iš „Finlio X Figo“, taip 
pat S. Džeris Alisandras iš „Zelo 8 Poterio“. „Varrick Laboratories“ ats- 
tovaus Nadina L. Karos ir R. Liuteris Hočkinas iš „Rogano Rotbergo“ 
firmos. Bent jau popieriuje Deividas įsiliejo į žaidimą. 

Jis lėtai perskaitė laišką. Akivaizdūs faktai pripažinti; bet kokios 
prievolės paneigtos. Iš esmės atsakas į 100 milijonų dolerių vertės ieš- 
kinį pasirodė tiesmukas ir kone švelnus. Sprendžiant iš Volio kalbų, 
„Varrick“ turėjo sureaguoti tūžmingu reikalavimu atmesti kaltinimus 
ir šūsnimi raštiškų paaiškinimų, sukurptų gabių, šiaurės rytų universi- 
tetus baigusių, firmos tyrimo skyriuje prakaituojančių juristų. 

Neskaitant atsakymo, gynybos advokatai perdavė rinkinį ele- 
mentarių klausimų, susijusių su asmenine kiekvieno iš aštuonių miru- 
sių klientų ir jų šeimos narių informacija, be to, paprašė liudysiančių 
ekspertų pavardžių ir bendrų parodymų. Kiek Deividas žinojo, kol kas 
jokių specialistų partneriai nenusamdė, nors šia problema lyg ir pri- 

valėjo pasirūpinti Džeris Alisandras. Beje, ponia Karos pageidavo kuo 
skubiau apklausti visus aštuonis ieškovus. 

Teismo sekretorius pranešė, kad popierinės atsakymo ir kitų do- 
kumentų kopijos persiųstos paštu. 

Nuo laiptų pusės atsklido sunkūs žingsniai. Volio. Jis įbildėjo pro 


duris gaudydamas kvapą. 

— Matei, ką jie parašė? 

— Ką tik skaičiau, — atsiliepė Deividas. — Reakcija gan rami, 
ar ne? 

— Ką tu žinai apie bylinėjimąsi? 

— Ojojoi. 

— Atleisk. Čia kažkas ne taip. Paskambinsiu Alisandrui ir viską 
išsiaiškinsiu. 


— Mums atsiuntė paprastą atsakymą ir šiek tiek faktinės me- 
džiagos. Nėra ko panikuoti. 

— Kas panikuoja? Pažįsti gynybos advokatę — iš senosios savo 
firmos? 

— Nesu akyse regėjęs, bet kalbama, kad teismo salėje su pareigo- 
mis ji susidoroja puikiai. 

— Aha, kaip ir Alisandras, tačiau byla teismo nepasieks, — anaip- 
tol nebe taip užtikrintai tarė Volis. 

Panosėje kažką murmėdamas išlėkė iš kabineto ir nutrepsėjo 
laiptais žemyn. Ieškinį kontora pateikė prieš mėnesį ir jo svajonės 
sparčiai atrausti aukso gyslą jau blėso. Prieš prasidedant deryboms dėl 
susitarimo, veikiausiai jiems reikės mažumėlę padirbėti. 

Po dešimties minučių iš jaunesniojo partnerio Deividas sulaukė 
elektroninio laiškelio: „Važiuoju į laidotuvių biurą. Ar gali imtis tos ap- 
klausos?“ 

Žinoma, Voli. Mielai. 

alų gale dėl suinteresuotumo stokos teismas atsisakė kalti- 

GL smulkiu prasižengimu, bet liepė Tripui raštiškai pasi- 
žadėti, kad jis laikysis atokiau nuo „Finlio 8: Figo“ firmos ir šios advo- 
katų. Tripas dingo, priešingai nei buvusi jo mylimoji. 

Kaip įprastai, Diana prisistatė prieš 17.00. Šiandien pasirodė ap- 
sirengusi kaubojiškai — įsispraudusi į aptemptūus džinsus, apsiavusi 
smailianosius aulinius, užsimetusi raudoną ankštą palaidinukę, bet 
nepasivarginusi užsisegti trijų viršutinių sagų. 

— Ar Volis kontoroje? — suburkavo Rošelei, kuri negalėjo jos pa- 
kęsti. 

Viešnią atlydėjo ir patalpoje išplito kvepalų debesis, priversda- 
mas GM sušnarpšti, urgztelėti ir dar giliau nulįsti po stalu. 

— Taip, — atsainiai patvirtino sekretorė. 

— Ačiū, brangioji, — padėkojo atvykėlė, siekdama kuo smarkiau 
suerzinti Rošelę. 

Išdidžiai nusiūbavo Volio durų link ir nepasibeldusi žengė per 
slenkstį. Prieš savaitę Rošelė liepė jai sėdėti priimamajame ir laukti. 
Tačiau bėgant laikui suvokė, kad Diana yra įtakingesnė už kitus klien- 
tus, bent jau Volio atžvilgiu. 

Kabinete Diana puolė tiesiai į advokato glėbį, ir po užsitęsusio 
bučinio, apkabinimo bei privalomo paglėbesčiavimo Volis ją pagyrė: 

— Atrodai nuostabiai, meilute. 

— Mažuli, stengiuos dėl tavęs. 

Volis patikrino, ar durys užrakintos, ir grįžo prie sukamosios kė- 


dės už rašomojo stalo. 

— Skambtelėsiu porai žmonių ir mes nešdinsimės, — tarė var- 
vindamas seilę. 

— Kaip pasakysi, mažuli, — suulbėjo ji ir atsisėdusi išsitraukė 
žurnalą apie garsenybių gyvenimus. 

Nieko kito neskaitydavo, pati buvo buka kaip bato aulas, bet kam 
tai rūpėjo. Jaunesnysis firmos partneris nesiruošė užimti teisuolio 
pozicijos. Ji turėjo keturis sutuoktinius. Volis turėjo keturias žmo- 
nas. Kas jis toks, kad Dianą kritikuotų? Pastaruoju metu siausdami 
lovoje jiedu baudėsi vienas kitą pribaigti ir Volis jautėsi kaip niekad 
laimingas. 

Priimamajame Rošelė tvarkėsi stalą ir dabar, kai „toji kekšė“ 
įgriuvo pas poną Figą, — kas žino, ką jie ten veikė, — nekantravo ap- 
leisti kontorą. Pro atvirą savo kabineto tarpdurį išniro Oskaras, ranko- 
se laikydamas kažkokius dokumentus. 

— Kur Figas? — paklausė jis, nukreipęs žvilgsnį į uždarytą part- 
nerio kambarį. 

— Bendrauja su kliente, — atsakė sekretorė. — Užsirakinęs duris. 

— Ir vėl? 

— Aha. Trečią dieną iš eilės. 

— Tebesidera dėl honoraro? 

— Neįsivaizduoju. Tikriausiai jį pakėlė. 

Nors užmokestis buvo menkas, — juk teko rūpintis eilinės tai- 
kios ištuokos reikalais, — savo dalį turėjo gauti ir Oskaras; vis dėlto 
vyresnysis partneris nenutuokė, kaip ją atsiims, kai pusę atlygio kli- 
entė mokėjo ant sofos. Akimirką padėbsojo į Volio duris tarsi lūku- 
riuodamas, kol atvilnys aistringos dejonės, nieko neišgirdo, atsigręžė į 
Rošelę ir sumostagavo popieriaus lapais. 

— Skaitėte? 

— Kas čia? 

— Sutartis su Džeriu Alisandru ir „Zelu 8: Poteriu“. Aštuoni pus- 
lapiai, daugybė smulkiu šriftu surašytų sąlygų ir mano jaunesniojo 
partnerio parašas, kurį jis padėjo aiškiai visko neperskaitęs. Vienas iš 
punktų skelbia, kad privalome 25 000 dolerių prisidėti prie bylinėji- 
mosi išlaidų. Apie šią smulkmeną Figas neužsiminė. 

Rošelė gūžtelėjo. Teisininkų reikalais nesidomėjo. 

Bet Oskaras įsikarščiavęs tęsė: 

— Maža to, mus informuoja, kad iš savo honoraro, 40 procen- 
tų nuo kiekvienos bylos, pusę turėsime atiduoti „Zelui 8: Poteriui . O 
smulkiu šriftu pridurta, esą ieškovų atstovų komitetas gaus papildo- 
mą 6 procentų užmokestį, nedidelę premiją, skirtą šulams už sunkų jų 
darbą ir atimtą iš mūsų dalies. Jei neklystu, mums beliks 34 nuošim- 
čiai, kuriuos perpus dalinsimės su Alisandru, nors iš 6 procentų jam, 
be jokių abejonių, atiteks nemenka suma. Ponia Gibson, ar jūs ką nors 
suprantate? 

— Ne. 

— Kaip ir aš. Mus mausto skersai išilgai ir dar reikalauja paklo- 
ti dvidešimt penkis tūkstančius už bylinėjimosi išlaidas. — Oskaro 
skruostai įraudo ir jis nesiliovė žvilgsniu varstęs Volio durų, tačiau 
partneris tūnojo saugiame kabinete. 

Prie pašnekovų prisidėjo iš antro aukšto nusileidęs Deividas. 

— Ar skaitei? — mojuodamas dokumentais piktai išdrožė Os- 
karas. 

— Kas tai? 

— Kontraktas su „Zelu x Poteriu. 

— Peržiūrėjau. Jis ganėtinai paprastas ir aiškus. 

— Tikrai? Pastebėjai sąlygą, kurioje rašoma, kad už išlaidas pri- 
valėsime sumokėti dvidešimt penkis tūkstančius? 

— Taip. Aš kreipiausi į Volį ir jis atsakė, kad užsuksime į banką, 
paimsime pinigus iš firmos kreditinės sąskaitos ir atiduosime skolą, 
kai su „Varrick Labs“ pasieksime susitarimą. 

Oskaras susižvalgė su Rošele. Abu pagalvojo tą patį: kokia dar fir- 
mos kreditinė sąskaita? 

Vyresnysis partneris jau žiojosi kažką pasakyti, bet staiga apsisu- 
ko ant kulno, grįžo į kabinetą ir įkandin savęs trenkė duris. 

— Ką visa tai reiškia? — pasiteiravo Deividas. 

— Mes neturime jokios kreditinės sąskaitos, — paaiškino sekre- 
torė. — Ponas Finlis nerimauja, kad „Krayoxx“ byla atsigręš prieš mus 
ir finansiškai pražudys. Figo avantiūra žlugtų ne pirma kartą, bet nuo 
dabartinės nukentėtume skaudžiausiai. 

Deividas akimis pašaudė į šonus ir per žingsnį prisiartino prie 
Rošelės. 


152 


— Nieko prieš, jei kai ko paklausčiau? 

— Nežinau. — Ji apdairiai žengtelėjo atbula. 

— Tie vyrukai dalyvauja šiame žaidime nuo senų laikų. Oskaras 
dirba ilgiau nei tris dešimtmečius, Volis — dvidešimt su viršum metų. 
Ar jie turi kokių nors santaupų? Kontoroje jokių gėrybių nematyti, to- 
dėl pamaniau, kad partneriai apsirūpinę tam tikromis atsargomis. 

Rošelė irgi apsidairė. 

— Sunku pasakyti, kur atsiduria pinigai, kai jie pranyksta iš biu- 
ro. Oskaro kišenės veikiausiai tuščios, nes jo žmona viską iššvaisto. 
Ji įsivaizduoja esanti už mus viršesnė ir su mielu noru įsijaučia į savo 
vaidmenį. Volis... Kas ten žino. Įtariu, kad jis toks pat bėdžius kaip ir 
aš. Bet jiems priklauso firmos pastatas. 

Nesusiturėjęs Deividas pašnairavo į lubų tinką raizgančias trūkio 
linijas. Liaukis ją kamantinėjęs, paliepė sau. 

— Man tiesiog pasidarė smalsu, — ištarė. 

Pono Figo kabinete nuskambėjo spigus moteriškas juokas. 

— Aš išeinu, — Deividas stvėrė apsiaustą. 

— Tr aš, — atsiliepė Rošelė. 


Kai Volis ir Diana išniro iš kabineto, visi jau buvo apleidę konto- 
rą. Jie nedelsdami išjungė šviesą, užrakino laukujes duris ir sėdo į jos 
automobilį. Volis džiaugėsi susiradęs naują simpatiją, kuri, negana to, 
mielai vairuodavo. Pažymėjimą turėjo atgauti tiktai po šešių savaičių, 
bet nūnai, „Krayoxx bylai pakursčius tokį atgarsį, jam reikėjo išlikti 
mobiliam. Dianą kaipmat suviliojo proga užsidirbti iš naujų klientų 
paieškos — 500 dolerių už mirties atvejį, 200 už kiekvieną nemirtinai 
nukentėjusį, — bet dar didesnį susidomėjimą kėlė Volio prognozės apie 
susitarimą su „Varrick Labs“, įspūdingas kompensacijas ieškovams ir 
milžiniškus honorarus advokatams (galbūt kas nors klius ir jai, tiesa, 
kol kas į šią temą nė vienas nesigilino). Lovoje jųdviejų pokalbiai daž- 
niausiai nukrypdavo į „Krayoxx“ pasaulį ir jo siūlomas perspektyvas. 
Trečiasis vyras nusivežė Dianą į Maujo salą, ir paplūdimys ją sužavėjo. 
Volis jau spėjo užtikrinti, esą jie atostogaus rojaus kampelyje. 

Dabartiniame santykių etape Volis būtų prižadėjęs bet ką. 

— Kur keliausime, mažuli? — pasiteiravo Diana, jiems nurūks- 
tant nuo kontoros. Mažąjį „Mazda“ nudengiamu stogu ji vairuodavo 
pavojingai, ir Volis žinojo, kad per avariją greičiausiai atsisveikintų su 
gyvybe. 

— Tik neskubėk, — paprašė užsisegdamas saugos diržą. — Suk į 
šiaure, Evanstono link. 

— Ar tie žmonės skambina? 

— O, taip. Be paliovos. 

Jis nemelavo — mobiliuoju nuolat bendravo su tais, kurie užti- 
ko vieną iš lankstinukų, raginančių saugotis „Krayoxx . Išspausdino jų 
dešimt tūkstančių ir išsklaidė po visą Čikagą. Prismeigė prie skelbimų 
lentų, kabančių patalpose, kur susitikdavo storuliai, „Svorio priežiū- 
ros“ programų dalyviai, karo veteranų skyriuose, bingo klubuose, ligo- 
ninių laukiamuosiuose, greitmaisčio užkandinių tualetuose ir kitose 
vietose, kuriose, apsukriojo Volio Figo nuomone, galėjo lankytis su 
dideliu cholesterolio kiekiu kovojantys asmenys. 

— Kiek bylų mes sukaupėme? 

Žodelis „mes“ neprasprūdo jam pro ausis. Tačiau atskleisti tiesos 
Volis neketino. 

— Aštuoni mirties atvejai ir keli šimtai nukentėjusių nemirtinai, 
bet pirmiausia privalome atlikti tyrimus. Vargu ar prie bylos pavyks 
prijungti kiekvieną iš gyvųjų klientų. Iš pradžių derėtų išsiaiškinti, ar 
vaistas tikrai pakenkė jų širdims. 

— Kaip tai padarysi? 

Jie skriejo Stivensono greitkeliu, laviruodami tarp transporto 
priemonių, ir į daugumą jų Diana, regis, nekreipė dėmesio. Volis su- 
sigūždavo kaskart, kai „Mazda per plauką nesusidurdavo su kitu au- 
tomobiliu. 

— Ei, raminkis, mes niekur neskubame. 

— Tu amžinai skundies dėl mano vairavimo, — atsiliepė ji, apdo- 
vanodama Volį liūdnu, užsitęsusiu žvilgsniu. 

— Žiūrėk į kelią. Ir sumažink greitį. 

Diana atleido akceleratorių ir kelias minutes patylėjo nutaisiusi 
rūgščią miną. 

— Na, kaip sužinosi, ar tie žmonės nukentėjo? — galiausiai pra- 


bilo. 

— Pasisamdysime ekspertą, kuris juos atsijos. Dėl „Krayoxx“ su- 
silpnėja širdies vožtuvai, ir tam tikros analizės atskleis, ar vaistas kli- 
entui pridarė žalos. 

— Kiek kainuos tyrimai? 

Volį nežymiai suerzino stiprėjantis smalsumas, kurį jinai rodė 
ekonominiams „Krayoxx“ bylos aspektams. 

— Maždaug tūkstantį žalių už galvą, — pareiškė jis, nors tikslaus 
atsakymo nežinojo. 

Alisandras patikino, kad „Zelas 8 Poteris“ jau įdarbino gydytojus 
ir šie tikrino potencialius klientus. „Finlio £ Figo“ firmai specialistus 
perleis artimiausioje ateityje, ir prasidėjus tyrimams nemirtinų atvejų 
skaičius gerokai išaugs. Alisandras kasdien lakiojo reaktyviniu lėktuvu, 
visoje šalyje vedė derybas su Volio tipo advokatais, šen bei ten jungė 
bylas, samdė ekspertus, kurpė proceso strategijas ir, svarbiausia, pul- 
dinėjo „Varrick Labs“ bei kompanijos juristus. Volis jautėsi pagerbtas, 
kad jam suteikė galimybę žaisti iš tokių didelių sumų. 

— Visa krūva šlamančiųjų, — pastebėjo Diana. 

— Kodėl taip rūpiniesi pinigais? — atrėžė Volis žvairuodamas į 
prasegtą kaubojišką palaidinukę. 

— Atleisk. Juk žinai, kokia esu smalsi. Šie reikalai neapsakomai įdo- 
mūs ir, hmm... kaip bus šaunu, kai „Varrick“ ims dalinti riebius čekius. 

— Manau, taip nutiks negreitai. Verčiau susitelkime ir pasisten- 
kime rasti kuo daugiau klientų. 


Finlių namuose Oskaras su žmona Pola žiūrėjo kartojamą „Karo 
lauko ligoninės“ seriją, kai akiratyje netikėtai išdygo teisininkas, ve- 
riančiu balsu ir susirūpinusiu veidu advokatas, pavarde Bošas, šmė- 
žuojantis Čikagos rinkai skirtose kabelinės televizijos reklamose. 
Daugelį metų jis kėlė ieškinius dėl traumų, kurias žmonės patirdavo 
per lengvųjų automobilių arba vilkikų avarijas, dėl asbesto ir kitų pro- 
duktų, o dabar, iš visko sprendžiant, tapo „Krayoxx“ ekspertu. Bošas 
griaudėjo apie vaistą, koneveikė „Varrick Labs“ ir per visą trisdešimt 
sekundžių trukusį pasirodymą ekrano apačioje nepaliaujamai pulsavo 
telefono numeris. 

Oskaras jį stebėjo didžiai susidomėjęs, bet tylėdamas. 

— Ar kada galvojai reklamuotis per televiziją? — paklausė 
Pola. — Jūsų firma turėtų ko nors griebtis, kad apsirūpintų didesniu 
bylų kiekiu. 

Nieko naujo jis neišgirdo. Žmona ištisus tris dešimtmečius ne- 
prašoma dalijo patarimus, kaip vadovauti advokatų kontorai, kuri nie- 
kuomet negaudavo užtektinai pajamų, kad numalšintų ją graužiantį 
grynųjų alkį. 

— Išleistume per daug pinigų. Figas mielai tuo užsiimtų, bet aš 
nusiteikęs skeptiškai. 

— Na, per televiziją Figui rodytis tikrai negalima. Antraip kiek- 
vieną potencialų klientą nubaidytumėte per šimtą mylių. Hmm... tos 
reklamos kažkokios neprofesionalios. 

Tipiškas Polos elgesys. Televizinės reklamos galbūt padėtų vers- 
lui, bet tuo pat metu jos neprofesionalios. 

Ji už ar prieš? Neigiamai reaguoja tiek į vieną, tiek į kitą varian- 
tą? Ar abiem pritaria? Oskaras nežinojo, kuri versija teisinga, bet jau 
daugelį metų dėl to nekvaršino galvos. 

— Figas ėmėsi „Krayoxx“ bylų, tiesa? — paklausė žmona. 

— Taip, — suniurnėjo vyras. 

Ji nenumanė, kad Oskaras, kaip ir Deividas, pasirašė ieškinį, to- 
dėl tapo atsakingas už kaltinimą. Nenumanė, kad firmai teks prisidėti 
prie bylinėjimosi išlaidų. Polai terūpėjo apgailėtinos sumos, kurias su- 
tuoktinis uždirbdavo per mėnesį. 

— Kalbėjau su savo gydytoju, ir šis tvirtina, kad vaistas nė kiek 
nežalingas. Mano cholesterolio kiekiui neleidžia pakilti aukščiau dvie- 
jų šimtų miligramų. Aš neketinu liautis jo gėrusi. 

— Ir nesiliauk, — atsiliepė jis. Jeigu „Krayoxx“ iš tiesų numarinda- 
vo žmones, Oskaras norėjo, kad ji kasdien susiverstų po visavertę dozę. 

— Bet aplinkui tiek daug ieškinių. Gal čia tikrai kažkas ne taip. 
Kaip galvoji? 

Pola ištikima vaistui ir sykiu dėl jo nerimauja. 

— Figas įsitikinęs, jog „Krayoxx kenkia sveikatai, — tarė Oska- 
ras. — Galybė stambių firmų sutinka su jo nuomone, todėl ruošiasi 
pulti „Varrick“. Visi nujaučia, kad kompanija mėgins tartis prieš teis- 
mą. Nes rizika pralaimėti procesą per didelė. 

— Jeigu derybos dėl kompensacijų išdegs, kas nutiks Figo by- 
loms? 

— Na, jis apsirūpinęs tiktai mirties atvejais. Aštuoniais. Jei susi- 
tartume be teismo, gautume neblogus honorarus. 

— Kokius konkrečiai? 

— Dabar neįmanoma pasakyti. — Oskaras jau rezgė planus. 
Jei ir kai prasidės rimtos kalbos apie kompensacijas, jis išsikraustys 
iš namų, užregistruos skyrybų prašymą ir pasistengs nuo antrosios 
pusės nuslėpti savąją „Krayoxx“ pinigų dalį. — Bet vargu ar „Varrick' 
nuspręs derėtis. 

— Kodėl ne? Pasak Bošo, susitarimas gali būti labai pelningas. 

— Bošas — tikras idiotas ir kiekvieną dieną tą sėkmingai įrodinė- 
ja. Didžiosios farmacijos įmonės dažniausiai dalyvauja poroje bando- 
mųjų teismų, kad įvertintų padėtį. Tartis užsimano tiktai sulaukusios 
prisiekusiųjų pylos. Pergalės atveju jos teisiasi toliau ir ieškovų advo- 
katai galų gale pasiduoda. Procesai gali tęstis ne vienus metus. 

Brangioji, nepuoselėk per didelių vilčių. 


Deividas ir Helena Zinkai siausdavo beveik taip pat dažnai, kaip 
Volis su Diana. Vyro darbo diena gerokai sutrumpėjo, jie abu sužydėjo, 
ir žmona pastojo greičiau nei per savaitę. Kas vakarą Deividas grįžda- 
vo namo padoriu metu, todėl sutuoktiniai atsigriebė už prarastą laiką. 
jos programą, kai ekrane nušvito Bošo reklama. 

Jam pranykus, Helena tarė: 

— Regis, kilo karštligė. 

— O, taip. Šiuo metu Volis blaškosi po gatves ir jas teršia savo 
brošiūromis. Reklamuotis per televiziją būtų lengviau, bet mes netu- 
rime tiek pinigų. 

— Ačiū Dievui. Nė kiek netrokštu matyti, kaip ekrane grumiesi 
su tokiais individais kaip Benis Bošas. 

— Aš būčiau puikus TV juristas. Elgčiaus visiškai natūraliai. „Ar 
susižeidėte?“, „Mes už jus kausimės“, „Draudimo bendrovės mūsų 
bijo“. Ką manai? 

— Tavo draugai iš „Rogano Rotbergo' kompanijos nusprogtų iš 
juoko. 

— Jokių draugų ten neturėjau. Iš tų laikų liko tik blogi prisimi- 
nimai. 

— Iš darbo išėjai... kada? Prieš mėnesį? 

— Prieš šešias savaites ir dvi dienas, bet man nė karto nekilo no- 
ras sugrįžti. 

— O kiek spėjai uždirbti naujojoje firmoje? 

— Kol kas šešis šimtus dvidešimt dolerių. 

— Mūsų šeimos laukia pagausėjimas. Ar pagalvojai apie ateities 
įplaukas? Tu atsisakei 300 000 dolerių per metus. Tebūnie. Bet mes 
neišgyvensime už 600 per mėnesį. 

— Tu manimi abejoji? 

— Ne, tik jausčiaus geriau, jeigu mane kaip nors nuramintum. 

— Tiek to. Prižadu užsidirbti pakankamai pinigų, kad nevargtu- 
me ir būtume laimingi. Visi trise. O gal keturiese arba penkiese. 

— Koks tavo planas? 

— Pasitelkti televiziją. „Krayoxx“ aukų ieškosiu eteryje, — nusi- 
juokė Deividas. — Kartu su Bošu. Ką pasakytum? 

— Kad kuoktelėjai. 

Abu pratrūko kvatoti ir netrukus vėl ėmė glėbesčiuotis. 

p“ pažintinį posėdį — taip oficialiai skambėjo susirinkimo 
pavadinimas — abiejų šalių advokatai ir teisėjas aptardavo 
pradines bylos nagrinėjimo stadijas. Pokalbių niekas neprotokoluoda- 
vo, pastabas rašydavosi tiktai teismo sekretorius. Įprastomis aplinky- 
bėmis teisėjai ir ypač Haris Siraitas, atsiprašydavo ir vietoj savęs at- 
siųsdavo magistratą. 

Bet šiandien pasitarimui vadovavo pats Siraitas. Šiaurinėje Ilino- 
jaus apygardoje jis ėjo vyresniojo teisėjo pareigas, todėl dirbo nuos- 
tabioje erdvioje salėje, įrengtoje centrinėje Čikagos dalyje, Diborno 
gatvėje, dvidešimt ketvirtame Dirkseno federalinio pastato aukšte. 
Patalpoje, kurios sienas dengė tamsios ąžuolinės plokštės, stovėjo aps- 
čiai drūtų odinių, įvairiems veikėjams skirtų krėslų. Dešinėje pusėje 
ir teisėjui iš kairės įsitaisė ieškovo komanda, Volis Figas su Deividu 
Zinku. Kairėje pusėje ir teisėjui iš dešinės susispietė maždaug tuzinas 
„Rogano Rotbergo“ firmos juristų, plušančių „Varrick Laboratories 
naudai. Pagrindinė iš jų, žinoma, buvo Nadina Karos, vienintelė mo- 
teris iš čia susibūrusių teisininkų, šia proga demonstruojanti klasikinį 
tamsiai mėlyną „Armani“ kostiumėlį, kurio sijonukas nė nesiekė kelių, 
apnuogintas kojas bei dizainerio sukurtus batelius su platformomis ir 
keturių colių aukščio kulniukais. 

Volis neįstengė atplėšti akių nuo jos apavo, nuo sijono — nuo 
viso komplekto. 

— Gal mums derėtų dažniau užsukti į federalinį teismą, — paš- 
maikštavo jis, tačiau Deividas neturėjo ūpo juokauti. 

Kaip, beje, ir pats Volis. Į tokią vietą jiedu atklydo pirmą kartą. 
Nors jaunesnysis firmos partneris tikino nuolat nagrinėjąs bylas fede- 

ralinio teismo salėje, Deividas jo tvirtinimais abejojo. Kaip vyresnysis 
„E R F“ partneris, prisidėti prie mūšio su „Rogano Rotbergo“ ir „Var- 
rick“" kompanijomis, dvyniais Galijotais, privalėjo ir Oskaras, bet jis 
paskambino į kontorą ir informavo susirgęs. 

Atvykti nesiteikė ne vien Oskaras. Didysis Džeris Alisandras su 
pasaulinės klasės bylininkų komanda ketino užgriūti Čikagą ir pasipui- 
kuoti savo jėga, bet juos netikėtai iškvietė į bylos svarstymą Bostone. 
Vieno iš Alisandro parankinių skambutis kaip reikiant Volį išgąsdino. 

— Tai tik pažintinis posėdis, — nuramino jaunuolis. 

Pakeliui į teismo rūmus Volis prisipažino pradedąs skeptiškai žiū- 
rėti „Zelą G Poterį . 

Deividas jautėsi itin nesmagiai. Federalinio teismo salėje sėdė- 
jo pirmą kartą gyvenime, maža to, žinojo, kad per pasitarimą netars 
nė žodžio, nes neįsivaizdavo, ką sakyti, o priešininkų būrį sudarė ele- 
gantiškai apsirengę, nepaprastai kvalifikuoti juristai iš firmos, kuriai 
Deividas kadaise buvo ištikimas, iš firmos, kuri jį nusamdė, apmokė, 
garantavo didžiulį atlygį ir prižadėjo ilgalaikę karjerą, iš firmos, į kurią 
jis nusispjovė. Dėl... „Finlio 8: Figo'? Dabar kone girdėjo, kaip iš už 
bloknotų sklinda krizenimas. Teisininkų šeimoje augęs, Harvarde stu- 
dijavęs Deividas priklausė tenykščiams, imantiems mokesčius už savo 
darbo valandą, o ne ieškovo advokatams, klientų šniukštinėjantiems 
gatvėse. Jam nė kiek nesinorėjo čia būti. Kaip ir Voliui. 

Įsitaisęs savo krėsle teisėjas Siraitas laiko negaišo. 

— Kur ponas Alisandras? — suurzgė Deividui ir Voliui. 

Pastarasis stryktelėjo ir saldžiai išsišiepdamas atsakė: 

— Bostone, sere. 

— Vadinasi, šiandien prie mūsų neprisijungs? 

— Teisingai, garbusis teisėjau. Jau ruošėsi atskristi į Čikagą, kai 
sulaukė žinios, jog Bostone kilo kažkokia kritiška padėtis, kuria jį iš- 
kvietė pasirūpinti. 

— Aišku. Šioje byloje ponas Alisandras yra vienas iš ieškovų advo- 
katų. Kai kitą kartą susitiksime, noriu jį matyti teismo salėje. Antraip 
skirsiu tūkstančio dolerių baudą. 

— Taip, sere. 

— Jūs esate ponas Figas? 

— Taip, garbusis teisėjau, o čia mano bendradarbis Deividas Zin- 
kas. — Deividas pabandė nusišypsoti. Bemaž matė, kaip „Rogano Rot- 
bergo“ juristai tiesia kaklus mėgindami geriau į jį įsižiūrėti. 

— Sveiki atvykę į federalinį teismą, — sarkastišką repliką metė Si- 
raitas ir atsigręžė į gynybos pusę. — Kiek suprantu, jūs ponia Karos? 

Moteris atsistojo ir visų akys smigo į ją. 

— Taip, garbusis teisėjau, o čia mano dešinioji ranka Liuteris 
Hočkinas. 

— Kas tie kiti? 

— Gynybos komanda, sere. 

— Jums tikrai reikia tiek daug žmonių per eilinį pažintinį posėdį? 

Duokit jiems velnių, pamanė Volis, tebežiopsodamas į advokatės 
sijonėlį. 

— Tikrai, garbusis teisėjau. Byla sudėtinga, jos apimtys didelės. 

— Bent taip man sakė. Galite užimti savo vietas ir sėdėti, ligi 
baigsis pasitarimas. — Siraitas kilstelėjo užrašus ir pasitaisė skaity- 
mo akinius. — Aš bendravau su dviem kolegomis iš Floridos, ir mums 
kyla abejonių dėl daugiaregionio bylos nagrinėjimo. Ieškovų advoka- 
tams, rodos, nesiseka susivienyti. Dauguma, matyt, siekia atsiriekti 
kuo didesnę pyrago dalį, nors tuo stebėtis nevertėtų. Kad ir kaip ten 
būtų, mes privalome toliau pažindintis su byla. Pone Figai, kas jūsų 
ekspertai? 

Ponas Figas neturėjo jokių ekspertų ir nenutuokė, iš kur jų paim- 
ti. Vylėsi, kad savo žodį tesės ir specialistus ras vis didesnį nepasitikė- 
jimą keliantis Džeris Alisandras. Volis lėtai atsistojo suvokdamas, kad 
pridaryti bėdų gali bet kokia dvejonė. 

— Garbusis teisėjau, jie bus kitą savaitę. Kaip jau girdėjote, ben- 
dradarbiaujame su „Zelu £x Poteriu“, garsia teisininkų firma, kuri spe- 
cializuojasi kolektyvinių žalų bylose. Dėl sambrūzdžio, kilusio visoje 
šalyje, sueiti su geriausiais ekspertais nelengva. Bet mes užtikrintai 
judame į priekį. 

— Puiku. Prašau sėstis. Taigi jūs pateikėte ieškinį nepasikonsul- 
tavę su jokiais specialistais? 

— Hmm, taip garbusis teisėjau, bet tokia praktika nėra neįpras- 
ta. 

Siraitas nemanė, kad ponas Figas ką nors apie tai žinojo, bet 
ankstyvajame žaidimo etape nusprendė vyruko netrikdyti. Pakėlęs ra- 
šiklį tarė: 

— Savo ekspertus nurodysite per dešimt dienų, paskui gynybai 
leisiu nedelsiant juos apklausti. 

— Taip, sere, — atsiliepė Volis sudribdamas atgal ant kėdės. 

— Ačiū. Ką gi, mes turime aštuonis mirties atvejus, tai yra tvar- 
kysime reikalus su aštuoniomis šeimomis. Pirmiausia noriu, kad ap- 
klaustumėte asmeninius aštuntuko atstovus. Pone Figai, kada tie 
žmonės gali pasirodyti teismo salėje? 

— Rytoj, — atsakė Volis. 

Siraitas atsisuko į Nadiną Karos. 

— Ne per greitai? 

Ji nusišypsojo. 

— Garbusis teisėjau, tokias žinias geriau gauti iš anksto. 

— Neabejoju, ponia Karos, kad jūs dalyvaujate daugybėje bylų 
svarstymų. 

— Kaip visada. 

— Ir esate apsirūpinusi beribiais ištekliais. Salėje suskaičiavau 
vienuolika pastabas užsirašančių teisininkų ir manau, kad firmoje atsi- 
rastų šimtai pagalbininkų. Čia tėra liudytojų apklausa, nieko sudėtin- 
go, todėl kitą savaitę, trečiadienį, jūs pašnekėsite su pirmuoju ieškovų 
ketvertu, o ketvirtadienį pakalbinsite antrąjį. Vienam ieškovui skir- 
sime daugiausia dvi valandas; jei tiek laiko bus per mažai, iškviesime 
ar šešis teisininkus iš savo būrio, ir jie, guldau galvą, su apklausa su- 
sidoros. 

— Aš ateisiu, garbusis teisėjau, — šaltai tarė ji. 

— Pone Figai? 

— Mes pasirodysime. 

— Mano sekretorius parinks tikslią datą ir laiką, pasirūpins ki- 
tomis smulkmenomis ir rytoj informaciją jums persiųs elektroniniu 
paštu. Vos tiktai ponas Figas įvardys savo ekspertus, mes nuspręsime, 
kada juos apklausti. Ponia Karos, kai turėsite sąrašą savų specialistų, 
prašom pateikti visus reikalingus duomenis, tuomet pasitarsime ir dėl 

jų. Noriu, kad pirminės apklausos baigtųsi ne vėliau kaip po šešiasde- 
šimties dienų. Klausimų bus? 

Advokatai tylėjo. 

Jis tęsė: 

— Aš peržiūrėjau kitas tris bylas, susijusias su atsakovu ir jo pro- 
duktais. Pasakysiu atvirai: man nepadarė įspūdžio nei „Varrick“ princi- 
pingumas, nei gebėjimas paklusti prievolei supažindinti kitą bylos šalį 
su faktine medžiaga. Kompanijai, regis, sunkiai sekasi išsiskirti su do- 
kumentais. Ją pagavo slepiančią informaciją. Bendrovę ne sykį baudė 
valstijų ir federaliniai teisėjai. Gėdindavo prisiekusiųjų akivaizdoje ir 
po verdiktų iš jos išreikalaudavo milžiniškas kompensacijas, bet „Var- 
rick Labs“ nesiliauja slėpusi dokumentacijos. Jai vadovaujantys asme- 
nys mažiausiai tris kartus buvo apkaltinti melagingu liudijimu. Ponia 
Karos, kaip garantuosite, kad jūsų klientas žais pagal taisykles? 

Ji rūsčiai padėbsojo į teisėją, akimirką siekdama žvilgsniu suglu- 
minti Siraitą, ir galiausiai atsakė: 

— Minėtose bylose „Varrick Labs“ neatstovavau, sere, todėl ne- 
numanau, kas anuomet nutiko. Savo reputacijos neleisiu teršti teismo 
procesais, su kuriais neturiu nieko bendra. Taisykles žinau skersai išil- 
gai ir mano klientai visada joms paklūsta. 

— Dar pažiūrėsime. Jūsų klientą būtina perspėti, kad nuo jo ne- 
nuleisiu akių. Įtaręs, kad kompanija nesidalija visa informacija, į teis- 
mo salę iškviesiu generalinį direktorių ir nuleisiu jam kraujo. Ponia 
Karos, ar mane supratote? 

— Taip. 

— Pone Figai, jūs dar nepateikėte prašymo dėl dokumentų. Kada 
tuo užsiimsite? 

— Mes dirbame šia linkme, garbusis teisėjau, — kaip galima tvir- 
čiau atsakė Volis. — Prašymą parengsime per porą savaičių. — Alisan- 
dras prižadėjo atsiųsti nuodugnų sąrašą dokumentų, kuriuos reikėtų 
išgauti iš „Varrick“, bet kol kas jo neperdavė. 

— Tikiuosi, neversite mūsų laukti. Čia jūsų byla. Ieškinį pareiškė- 
te jūs, tad pirmyn prie darbo. 

— Taip, sere, — nerimastingai atsiliepė Volis. 

— Dar kas nors? 

Didžiuma advokatų papurtė galvas. Rašiklio galą kramtantis Si- 
raitas, rodės, atsipalaidavo. 

— Mano nuomone, bylai derėtų pritaikyti Vietinę taisyklę 83:19. 
Pone Figai, ar jau apie tai galvojote? 

Ne, ponas Figas negalvojo, nes nebuvo susipažinęs su Vietine tai- 
sykle 83:19. Volis prasižiojo, bet neišspaudė nė garso. Deividas skubiai 
perėmė gairelę ir teismo salėje tarė pirmuosius žodžius: 

— Garbusis teisėjau, tokią galimybę mes apmąstėme, bet dar ne- 
sišnekėjome su ponu Alisandru. Sprendimą turėtume priimti per sa- 
vaitę. 

Siraitas pažiūrėjo į Nadiną Karos. 

— Ką pasakysite jūs? 

— Mes atstovaujame gynybos pusei, sere, ir niekuomet netroš- 
kome dalyvauti teismo procese. 

Jos atvirumas teisėją pralinksmino. 

Volis sušnabždėjo bendradarbiui: 

— Ką, po velnių, reiškia toji taisyklė 83:19? 

— „Reaktyvinį nagrinėjimą“, — pakuždomis atsiliepė Deivi- 
das. — Supaprastintą bylos nagrinėjimą. Tarano principą. 

— Nieko panašaus mums nereikia, ar ne? — sušnypštė Volis. 

— Ne. Mes norime tartis be teismo ir gauti grynuosius. 

— Pone Figai, pildyti prašymo nėra jokios reikalo, — paskelbė 
garbusis teisėjas. — Bylą svarstysime pagal taisyklę 83:19. Dirbsime 
greitai, pone Figai, tad negaiškite laiko. 

— Taip, sere, — sugebėjo išmurmėti Volis. 

Siraitas bilstelėjo plaktuku. 

— Pasimatysime po šešiasdešimties dienų. Viliuosi, kad prie 
mūsų prisidės ir ponas Alisandras. Posėdis baigtas. 


Nekantraudami ištrūkti iš salės, Deividas su Voliu į lagaminėlius 
grūdosi aplankus ir bloknotus, kai prie poros advokatų pasilabinti už- 
sigeidusi lėtai atsiūbavo Nadina Karos. 

— Pone Figai, pone Zinkai, džiaugiuosi galėdama su jumis susi- 
pažinti. — Nuo jos šypsenos baugščiai spurdanti Volio širdis vėl se- 
kundėlę sustingo krūtinėje. 


164 


— Mums irgi malonu, — atsakė jis. 

Nusišypsojęs Deividas paspaudė teisininkei delną. 

— Grumtynės žada tęstis ilgai ir būti kruvinos, — pastebėjo 
ji. — Kausimės dėl didžiulių sumų. Stengsiuos dirbti profesionaliai ir 
neleisti, kad mums trukdytų nuoskaudos. Jūsų firma, esu tikra, elgsis 
lygiai taip pat. 

— Be abejo, — skubiai patikino Volis ir vos nepakvietė jos išgerti. 

Deividas manipuliacijoms taip lengvai nepasidavė. Žinojo, kad po 
dailiu veidu ir apgaulingai širdinga išore slypi nuožmi priešininkė, kuri 
su pasimėgavimu stebės, kaip viešame teisme jie srus krauju. 

— Susitiksime kitą trečiadienį, — tarė ponia Karos. 

— Jei ne anksčiau, — nevykusiai pajuokavo Volis. 

Jai nužingsniuojant šalin, Deividas stvėrė kolegą už rankos. 

— Nešdinamės. 


20 SKYRIUS 


T. /adangi Helena laukėsi ir ateityje visą jos dėmesį pasiglemš 
ūdikis, studijos Šiaurės Vakarų universitete prarado savo 
svarbą. Vieno kurso privertė atsisakyti rytinis pykinimas, o dėl dau- 
gumos kitų kilo motyvacinių problemų. Deividas subtiliai akstindavo 
žmoną mokytis, bet šiai knietėjo padaryti pertrauką. Ją, veik trisde- 
šimt ketverių metų moterį, nepaprastai džiugino perspektyva tapti 
motina, o susidomėjimas meno istorijos daktarės disertacija sparčiai 
blėso. 

Vieną šaltą kovo dieną, jiems pietaujant kavinėje, netoli univer- 
sitetinio miestelio, pro duris įžengė Tonė Vans, Helenos bendrakursė. 
Deividui su ja matytis teko tik vieną kartą. Dešimtmečiu vyresnė už 
jo žmoną, Tonė turėjo du paauglius vaikus ir sutuoktinį — pastarojo 
darbas kažkaip siejosi su krovinių gabenimu konteineriniais laivais. 
Jos būstą prižiūrėjo birmietė, kurios anūkui, nors ir likusiam gyvam, 
toksinai pažeidė smegenis. Deivido spaudžiama Helena ragino bi- 
čiulę suorganizuoti susitikimą su namų šeimininke, bet toji atsisakė 
bendradarbiauti. Pašniukštinėjęs, tačiau nenusižengdamas asmens 
privatumo įstatymams, jis išsiaiškino, jog berniukas prieš du mėne- 
sius atsidūrė Leikšoro vaikų ligoninėje šiaurinėje Čikagos dalyje ir iki 
šiol gulėjo intensyviosios terapijos skyriuje. Penkiametis, vardu Tuja 
Khaingas, gimė Sakramente, todėl buvo JAV pilietis. Imigrantai jo tė- 
vai ar ne, Deividas nenutuokė. Zo, namų šeimininkė, lyg ir turėjo ža- 
liąją kortą. | 

— Manau, Zo pasirengusi su tavimi kalbėtis, — pranešė Tonė 
siurbčiodama espresą. 

— Kur ir kada? — sukluso Deividas. 

Ji dirstelėjo į savo rankinį laikrodį. 

— Namo važiuosiu antrą, kai baigsis kita paskaita. Kodėl gi jums 
pas mane neužsukus? 

14.30 Deividas ir Helena sustabdė automobilį už „Jaguar“, palik- 
to įvažoje, kuri vedė link šiuolaikiško, įspūdingos išvaizdos namo Ouk 
Parke. Kad ir ką konkrečiai ponas Vansas veikė konteinerių pervežimo 
srityje, jo verslas klestėjo. Pastatas nestokojo stiklo, marmuro, įvai- 
riausių iškyšų, bet įžiūrėti aiškios architektūrinės kompozicijos nepa- 
vyko. Jis žūtbūt stengėsi atrodyti unikalus ir savo tikslą pasiekė. Kai 
Zinkai galų gale aptiko paradines duris, juos pasitiko Tonė, jau spėjusi 
persirengti, nebemėginanti priminti dvidešimtmetės studentės. Ji pa- 
lydėjo svečius į stiklintą terasą, virš kurios atsivėrė dangaus ir debesų 
vaizdas. Po kelių sekundžių akiratyje pasirodė Zo, nešina padėklu su 
kavos puodeliais, ir ji buvo supažindinta su svečiais. 

Deividas pirmąsyk gyvenime matė birmietę, bet nutarė, kad jai 
maždaug šešiasdešimt. Prieš save regėjo smulkutę, tarnaitės uniformą 
dėvinčią moterį trumpais žilais plaukais ir, regis, nuolat besišypsančiu 
veidu. 

— Angliškai ji kalba labai gerai, — tarė Tonė, — Zo, prisijunk 
prie mūsų. 

Namų šeimininkė nejaukiai prisėdo ant kėdutės, įsitaisė greta 
savo darbdavės. 

— Kada atsikėlėte į Jungtines Valstijas? — paklausė Deividas. 

— Prieš dvidešimt metų. 

— Ir čia gyvenate su šeima? 

— Su vyru, jis dirba „Sears“ parduotuvėje. Ir sūnumi, jis dirba 
medienos kompanijoje. 

— Į ligoninę paguldyto jūsų vaikaičio tėvu? 

Ji lėtai palinksėjo. Deividui užsiminus apie anūką, iš moters vei- 
do pranyko šypsena. 

— Taip. 

— Ar berniukas turi brolių ir seserų? 

Zo mitriai iškėlė porą pirštų. 

— Dvi seserys. 

— Jos irgi sunegalavo? 

— Ne. 

— Aišku. Sakykit, kas nutiko, kai vaikas pasiligojo? 

Moteris pažvelgė į Tone ir ši ją apramino: 

— Viskas gerai. Šiais žmonėmis gali pasitikėti. Ponui Zinkui rei- 
kia išgirsti tavo istoriją. 

Zo kinktelėjo galva ir nuo grindų neatplėšdama akių prabilo: 

— Tuja nuolat nuvargsta, daug miega, skundžiasi, kad va čia labai 
skauda. — Ji paplekšnojo sau per pilvą. — Dėl skausmo smarkiai ver- 
kia. Paskui kasdien vemia ir dėl to stipriai sulysta. Mes vežame jį pas 
gydytojus. Jie paguldo berniuką į ligoninę, ir jis užmiega. — Tarnaitė 
palietė savo galvą. — Daktarai mano, kad bėdos kyla dėl smegenų. 

— Ir sako, jog apsinuodijo švinu. 

— Taip, — nedvejodama patvirtino ji. 

Deividas sulinksėjo virškindamas informaciją. 

— Anūkas gyvena su jumis? 

— Kaimyniniame bute. 

Jis atsigręžė į Tonę. 

— Tu žinai jos adresą? 

— Rodžerso Parkas. Senas daugiabučių kompleksas. Ten turbūt 
įsikūrę vien birmiečiai. 

— Zo, ar galėčiau apžiūrėti vaiko būstą? 

Moteris linktelėjo. 

— Taip. 

— Kodėl tau prisireikė jame apsilankyti? — paklausė Tonė. 

— Aš privalau rasti švino šaltinį. Tai gali būti sienų dažai arba 
kokie nors žaislai. Galbūt vanduo. Man derėtų viską patikrinti. 

Zo tyliai atsistojo. 

— Atsiprašau, tuojau ateisiu. — Ji grįžo netrukus, rankoje laiky- 
dama maišelį, iš kurio ištraukė rožinius plastikinius dantis su dviem 
ilgomis vampyro iltimis. — Jis mėgsta šituos. Gąsdina seseris, juokin- 
gai šūkauja. 

Deividas paėmė pigų žaisliuką. Plastikas pasirodė besąs tvirtas, 
vietomis spalvų arba dažų lopinėliai buvo nusilupę. 

— Pati matėte, kaip su jais žaidė? 

— Taip. Daugybę kartų. 

— Kada gavo dantis? 

— Pernai. Per Heloviną, — atsakė ji netardama „H“ raidės. — Ne- 
žinau, ar todėl suserga, bet su jais žaidžia nuolat. Rausvais, žaliais, juo- 
dais, mėlynais, įvairių spalvų. 

— Turite visą rinkinį tokių ilčių? 

— Taip. 

— Kur kitos? 

— Bute. 


Kol Deividas su Helena rado daugiabučių kompleksą, lauke sute- 
mo ir ėmė snyguriuoti. Korpusus sudarė 7-ame dešimtmetyje pasta- 
tyti, iš faneros ir tolio ręsti namai, su laiptelių funkciją atliekančiomis 
keliomis plytomis ir šen bei ten želiančiais krūmokšniais. Langus den- 
giančios lentos liudijo, kad kai kurie iš triaukščių statinių buvo apleis- 
ti. Gatvėje riogsojo vienas kitas automobilis — vien japoniškos senie- 
nos. Pašalinis žiūrovas lengvai galėjo susidaryti įspūdį, kad jeigu ne 
didvyriškos birmiečių imigrantų pastangos, rajonas būtų pripažintas 
netinkamu gyventi ir čia imtų darbuotis buldozeriai. 

Prie 14B numeriu pažymėtų durų lūkuriuojanti Zo nusivedė sve- 
čius į gretimą 14C butą. Tujos gimdytojai panėšėjo į dvidešimtmečius, 
bet iš tiesų abiem buvo netoli keturiasdešimties. Jie atrodė nuvargę, 
liūdni, persigandę, kaip bet kurie į tokią padėtį pakliuvę tėvai. Džiau- 
gėsi, kad į namus atvažiavo tikras teisininkas, bet sykiu bijojo teisinės 
sistemos, apie kurią ničnieko neišmanė. Motina, Lvina, suskato pliky- 
ti arbatą. Su atvykėliais daugiausia bendravo tėvas, Zo sūnus, vardu 
Sėjis. Angliškai šnekėjo neblogai, kur kas geriau už sutuoktinę. Kaip 
Zo minėjo, jis dirbo medienos apdirbimo įmonėje. Žmona centre valy- 
davo biurus. Deividas ir Helena bematant suprato, kad prieš jų viešna- 
gę čionykščiai ilgai tarėsi kaip elgtis. 

Nors menkai apstatytas, butukas buvo tvarkingas ir švarus. Vie- 
nintelę puošmeną atstojo didžiulė Aung San Su Či, garsiausios Birmos 
disidentės, 1991-aisiais apdovanotos Nobelio taikos premija, nuotrau- 
ka. Šeima gaminosi valgyti ir iš virtuvės sklido aitrus, svogūnais atsi- 
duodantis kvapas. Dar automobilyje Zinkai prisiekė, jog tuo menkai 

tikėtinu atveju, jeigu sulauks kvietimo likti vakarienei, pasiūlymą at- 
mesti. Abiejų Tujos seserų jie nei matė, nei girdėjo. 

Gelsvoką arbatą Lvina pateikė miniatiūriniuose puodukuose, ir 
jos siurbtelėjęs Sojis paklausė: 

— Kodėl norite su mumis kalbėtis? 

Deividas nurijo pirmąjį gurkšnį vildamasis, kad šis taps paskuti- 
niu, ir atsakė: 

— Nes jūsų sūnus iš tikrųjų apsinuodijo švinu. Ir jeigu tos me- 
džiagos aptiktumėme žaisle arba kituose buto daiktuose, tuomet jūs 
galėtumėte — aš pabrėžiu žodį „galėtumėte“ — iškelti bylą pavojingo 
produkto gamintojui. Šį reikalą mielai ištirčiau, bet jokių pažadų ne- 
dalinu. 

— Tai yra mes gautume pinigų? 

— Galbūt. Tam ir teikiami ieškiniai, tik iš pradžių privalome at- 
kapstyti daugiau informacijos. 

— Kiek pinigų? 

Volis, be abejo, nesismulkintų. Deividas savo ausimis girdėjo, 
kaip keliems, su „Krayoxx“ byla susijusiems klientams jis prižadėjo — 
bemaž garantavo — milijoną ar net daugiau. 

— Tiksliai nepasakysiu. Šnekėti apie kompensacijas dar per 
anksti. Užsiėmęs tyrimu pažiūrėčiau, ar įmanoma sukurpti bylą, bet 
dirbčiau kruopščiai, žingsnis po žingsnio. 

Helena stebėjo vyrą apimta susižavėjimo. Jis puikiai reiškėsi sri- 
tyje, kurioje neturėjo jokios patirties. „Rogano Rotbergo' kompanijoje 

— O kas toliau? — pasiteiravo Sojis. 

— Visų pirma leiskite patikrinti sūnaus daiktus — žaislus, kny- 
gas, lovą ar kitus dalykus, kuriuose gali būti švino. Antra, jūs pasira- 
šysite tam tikrus dokumentus ir taip suteiksite man leidimą kaupti jo 
ligos istoriją. 

Sojis linktelėjo Lvinai, ir žmona iš dėžutės ištraukė plastikinį už- 
segamą maišelį. Jį atidariusi, ant žurnalinio staliuko išrikiavo penkis 
dirbtinių dantų ir ilčių vienetus — mėlynus, juodus, žalius, purpuri- 
nius ir raudonus. Kai Zo pridėjo popiet demonstruotus rožinius, sve- 
čiai išvydo visą rinkinį. 


170 


— Jie vadinami „Baisiais dantimis“, — tarė Sojis. 

Žvelgiant į virtinę „Baisių dantų“, Helenos vyrą pirmąsyk per- 
smelkė jaudulys, kurį sukėlė mintis apie pelningą bylą. Jis paėmė ža- 
lius — plastikas tvirtas; bet pakankamai lankstus, kad iltys lengvai 
prasiskirtų ir užsičiauptų. Deividas nesunkiai įsivaizdavo, kaip įkyrus 
broliukas erzina seseris urgzdamas ir kaukšėdamas į burną įsikištu 
žaisliniu protezu. 

— Jūsų sūnus su jais žaisdavo? 

Lvina liūdnai sulinksėjo. 

— Kas juos nupirko? 

— Aš, — atsiliepė Sojis. — Įsigijau kelis dalykus Helovinui. Kai- 
navo ne per daugiausia. 

— Kur? — Deividas kone sulaikė kvapą. Jis tikėjosi išgirsiąs, kad 
žaislas parduodamas „Walmart“, „Kmart“, „Target“, „Sears“, „Macy's“ 
ar kito storas kišenes turinčio tinklo parduotuvėje. 

— Turguje, — atsakė vaiko tėvas. 

— Kokiame? 

— Didžiuliame. Prie Logano aikštės. 

— Turbūt „Mighty Mall“, — įsiterpė Helena, ir Deividą užvaldęs 
jaudulys mažumėlę atslūgo. „Mighty Mall“ turgavietę tarytum urvai 
raizgė metaliniai statiniai su ankštomis būdelėmis ir kioskais, kur 
pirkėjas galėjo apsirūpinti faktiškai bet kokiais teisėtais gaminiais ir 
gausybe juodosios rinkos prekių. Pigiais drabužiais, ūkiniais daiktais, 
senais viniliniais albumais, sporto įranga, piratinėmis kompaktinėmis 
plokštelėmis, nutrintomis knygomis minkštais viršeliais, juvelyrinių 
dirbinių imitacijomis, niekučiais, žaidimais, milijonu kitokių dalykų. 
Mažos kainos priviliodavo minias. Grynieji cirkuliavo kone visuo- 
se komerciniuose sandėriuose. Apskaitai bei kvitams niekas neteikė 
reikšmės. 

— Arjie buvo pakelyje? — pasiteiravo Deividas. Pakuotė suteiktų 
žinių apie gamintoją ar net importuotoją. 

— Taip, bet jo nėra, — atsakė Sojis. — Išmetėme į šiukšlių dėžę. 
Labai seniai. 

— Pakelio nėra, — pridūrė Lvina. 

Vienas iš dviejų buto miegamųjų priklausė tėvams, kitame gyve- 

no jų atžalos. Deividas nusekė paskui Sojį ir paliko moteris svetainėje. 
Tuja gulėdavo ant nedidelio čiužinio, patiesto prie seserų guolių. Ma- 
žyliai turėjo pigią, vaikiškais leidiniais ir spalvinimo knygelėmis už- 
kimštą spintutę. Greta stovėjo berniuko gėrybių prigrūstas plastikinis 
puskubilis. 

— Čiajo, — tarė Sojis, mostelėdamas į patalpą. 

— Galiu patikrinti žaislus? 

— Prašau. 

Deividas priklaupė ir lėtai panaršė dėžės turinį — apžiūrėjo figū- 
rėles, lenktyninius automobilius, lėktuvėlius, pistoletą, antrankius — 
įprastą nebrangių penkiamečio žaisliukų asortimentą. 

— Peržvelgsiu juos vėliau, — atsistojęs ištarė. — Kol kas pasirū- 
pinkite, kad iš čia niekas nedingtų. 

Jiems parsigavus į svetainę, „Baisūs dantys“ grįžo atgal į maiše- 
lį. Deividas paaiškino, kad iltis įvertins apsinuodijimą švinu tiriantis 
specialistas. Jeigu ekspertas dažuose aptiks sveikatai pavojingą švino 
kiekį, jie vėl susitiks ir aptars ieškinį. Jis perspėjo, kad rasti žaislų ga- 
mintoją gali būti sudėtinga. Ir pasistengė prislopinti entuziazmą, kurį 
žadino mintis apie kompensaciją. Trijulė — Zo, Lvina ir Sojis — išly- 
dėjo Zinkus ne mažiau sutrikusi ir būgštaudama nei tuomet, kai juos 
pasitiko. Berniuko tėvas išvyko į ligoninę praleisti nakties su Tuja. 


Kitą rytą Deividas greituoju paštu nusiuntė „Baisius dantis“ į vie- 
ną iš Akrono laboratorijų, kuriai vadovavo daktaras Bifas Sandronis, 
žymus ekspertas, tiriantis vaikų apsinuodijimą švinu. Prie paketo pri- 
dėjo 2500 dolerių, bet pinigus paėmė ne iš „Finlio 8: Figo“, o iš savo 
sąskaitos. Kalbėtis apie bylą su abiem bosais jis vengė, bent jau kol 
negavo daugiau informacijos. 

Po dviejų dienų paskambinęs Sandronis pranešė, kad gavo siunti- 
nį su čekiu ir daugmaž po savaitės galės imtis dantų analizės. Siuntinys 
jį didžiai sudomino, nes pirmą kartą matė į burną sąmoningai kišamą 
žaislą. Paprastai tirdavo tokius žaisliukus, kuriuos vaikai dėl kokios 
nors priežasties kramtydavo. Labiausiai tikėtina, kad iltys atkeliavo 
iš Kinijos, Meksikos arba Indijos, tačiau, neturint pakuotės, nustatyti 
importuotoją arba gamintoją bus veik neįmanoma. 

Sandronis mėgo malti liežuviu, todėl pokalbį tęsė pasakojimais 
apie savo reikšmingiausias bylas. Liudytojo vietą užimdavo nuolat 
— „man patinka teismo salė“ — ir prisiėmė visą atsakomybę dėl ne 
vieno milijonų vertės verdikto. Į pašnekovą kreipėsi vardu ir primygti- 
nai reikalavo, kad jį patį vadintų Bifu. Deividas nė neprisiminė, ar kada 
nors anksčiau teko bendrauti su žmogumi, vardu Bifas. Pagyrūniškos 
gražbylystės būtų kursčiusios nerimą, jeigu prieš tai Deividas nebūtų 
uoliai ieškojęs informacijos apie ekspertus, besigilinančius į apsinuo- 
dijimą švinu. Daktaras Sandronis garsėjo kaip nepriekaištingą kvalifi- 
kaciją turintis kariūnas. 


Šeštadienio rytą, 7.00, Deividas su Helena susirado „Mighty 
Mall“ turgavietę ir pastatė automobilį užgrūstoje mašinų aikštelėje. 
Aplinkui knibždėte knibždėjo transporto priemonių ir jau kunkuliavo 
prekyba. Lauke temperatūra siekė vos trisdešimt laipsnių“, bet viduje 
ji išliko beveik tokia pati. Atstovėję ilgą eilę prie gėrimų, jiedu nusipir- 
ko du didelius karštos kakavos puodelius ir ėmė klaidžioti po turgų. 
Nors pastarasis atrodė chaotiškas, šiokią tokią tvarką Zinkai įžvelgė. 
Maisto pardavėjai sukiojosi netoli įėjimo, atvykėliams siūlydami tokius 
skanėstus kaip „Pronto Pup“ skrudinti dešrainiai, spurgos ir cukraus 
vata. Už jų driekėsi pigių apdarų ir avalynės kioskeliai. Kitame ilgame 
tarpueilyje netrūko knygų ir juvelyrinių dirbinių, trečiame buvo įsikū- 
rę prekiaujantys baldais ir automobilių detalėmis. 


Tiek pirkėjų, tiek pardavėjų gretose buvo įvairiausio gymio žmo- 
nių. Neskaitant anglų bei ispanų kalbų, ausis pasiekdavo ir galybė kitų 
griausmingą balsą. 

Deividas ir Helena plaukė su minia, protarpiais sustodami už- 
mesti akį į tai, kas patraukdavo dėmesį. Po valandos, jau vėstant kaka- 
vai, susirado ūkinių daiktų, o vėliau ir žaislų sektorių. Trijose būdelėse 

pamatė tūkstančius vaikams skirtų pigių smulkmenų, bet nė viena ne- 
priminė „Baisių dantų“ rinkinio. Zinkai puikiai žinojo, kad Helovino 
reikės laukti dar daugelį mėnesių, todėl vargu ar jie aptiks šventinius 
kostiumus ir panašius dalykus. 

Deividas kilstelėjo pakelį su trijule skirtingų dinozaurų — pa- 
kankamai smulkių, kad kelerių metų mažylis galėtų juos kramtyti, bet 
per didelių, kad nurytų. Visi trys tviskėjo įvairiais žalumos atspalviais. 
Nukrapštyti dažų lopinėlius ir patikrinti, ar juose slypi švinas, sugebė- 
tų nebent toks mokslininkas kaip Sandronis, bet varginančios, mėnesį 
užsitęsusios paieškos Deividą įtikino, kad toksinais užkrėsta dauguma 
pigiausių žaisliukų. Kinijoje gamintus dinozaurus importavo „Larket- 
te Industries“ iš Mobilo, Alabamos valstijos. Kaip jis išsiaiškino, šiai 
kompanijai teko kaip atsakovui dalyvauti ne viename teismo procese. 

Rankoje gniaužiant dinozaurus, galvoje ėmė suktis mintys apie 
dabartinę absurdišką padėtį. Menkaverčius, už penkių tūkstančių my- 
lių pigiai padirbtus žaislus nuspalvina dažais su švino priemaišomis, 
įveža į Jungtines Valstijas, išplatina, ir jie pagaliau atsiduria gigantiš- 
kame blusų turguje, o 1,99 dolerio kainuojančius mažmožius įsigyja 
skurdžiausi pirkėjai ir namuose dovanėles įteikia atžaloms, kurios jas 
kramto, kol patenka į ligoninę visam laikui pažeistomis smegenimis. 
Kaipgi vartotojų apsaugos įstatymai, ką veikia inspektoriai ir biuro- 
kratai? 

Beje, nederėtų pamiršti ir šimtų tūkstančių dolerių, už kuriuos 
vaiką reikia gydyti ir išlaikyti iki jo gyvenimo pabaigos. 

— Perkat? — sušuko ispanakalbė pardavėja. 

— Ne, — atsakė Deividas grįždamas į tikrovę. Padėjo dinozaurus 
atgal į žaislų krūvą ir nusigręžė. 

— „Baisius dantis“ pastebėjai? — prabilo jis, iš užnugario prisi- 
artinęs prie Helenos. 

— Jų — nė ženklo. 

— Man šalta. Eime iš čia. 


21 SKYRIUS 


ygiai 9.00 ryto, kaip ir suplanavo teisėjo Siraito sekretorius, 
prasidėjo ieškovų „Krayoxx“ byloje, tai yra „Finlio 8 Figo“ 
klientų, apklausa, suorganizuota centre stovinčio „Marriot“ viešbučio 
banketų salėje. Parodymų procesą apmokėjo atsakovas, „Varrick Labs“, 
tad susirinkusiųjų laukė dosnios bandelių ir pyragėlių vaišės kartu su 
kava, arbata bei sultimis. Prie vieno pailgo stalo galo pritvirtino filma- 
vimo kamerą, už kito pastatė liudytojo kėdę. 

Pirmoji duoti parodymus turėjo Airisė Klopek. Išvakarių dieną ji 
surinko numerį 911 ir su greitąja pagalba išlėkė į ligoninę, kur gavo 
vaistų nuo aritmijos ir padidėjusio kraujospūdžio. Moteriškei sustrei- 
kavo nervai ir ji keletą sykių pareiškė Voliui neatlaikysianti teismo 
procedūrų. Advokatas savo ruožtu ne sykį priminė, kad jas iškentusi 
ieškovė netrukus gaus įspūdingos vertės čekį, „galbūt milijoną žalių, 
ir kalbos apie pinigus baimę iš dalies apmalšino. Prislopinti nuogąsta- 
vimus padėjo ir „Xanax“ raminamųjų atsargos, todėl liudytojo vietoje 
siau sąmoningos būsenos. 

— Čia tik liudytojų apklausa, — pakartojo Volis. — Priešais save 
pamatysite daugybę teisininkų, bet iš esmės tie žmonės malonūs. 

Tačiau mieli jie neatrodė. Kitapus stalo, jai iš kairės, rikiavosi įsi- 
tempę, susiraukę, tamsius kostiumus dėvintys jaunuoliai, kurie kažką 
brūkšėjo savo bloknotuose, nors Airisė dar nepratarė nė žodžio. Pa- 
traukli, arčiausiai esanti juristė nusišypsojo ir pagelbėjo našlei atsisės- 
ti. Ieškovei iš dešinės pritūpė Volis su dviem savo kolegomis. 

Simpatiškoji moteris prabilo: 

— Ponia Klopek, aš esu Nadina Karos, pagrindinė „Varrick Labs 

advokatė. Kitas dvi valandas jus apklausime, ir aš norėčiau, kad atsipa- 
laiduotumėte. Prižadu, jog nemėginsiu niekaip jūsų prigauti. Neatsa- 
kykite, jeigu klausimo nesuprasite. Aš jį pakartosiu. Pasirengusi? 

— Taip, — atsakė Airisė, kuriai prieš akis dvejinosi. 

Greta sėdinti teismo kronikos reporterė paprašė: 

— Pakelkite ranką. 

Airisė įvykdė nurodymą ir prisiekė sakyti tik tiesą. 

— Ponia Klopek, — vėl prabilo Nadina Karos, — jūsų advokatai, 
be abejo, informavo, kad apklausą mes filmuosime, o medžiagą panau- 
dosime per procesą, jei dėl kokios nors priežasties negalėsite liudyti 
teisme. Aišku? 

— Turbūt. 

— Būtų puiku, jei šnekėdama žiūrėtumėte į objektyvą. 

— Pasistengsiu... taip, gerai. 

— Nuostabu. Ponia Klopek, ar šiuo metu vartojate kokius nors 
medikamentus? 
atsakymą. Per dieną gerdavo vienuolika piliulių nuo diabeto, kraujo 
spaudimo, didelio cholesterolio kiekio, širdies pulso sutrikimų, artri- 
to, inkstų akmenų ir kitokių negalavimų, bet nerimavo tik dėl „Xanax“, 
galinčio paveikti psichinę būklę. Volis pasiūlė nekalbėti apie „Xanax“, 
jeigu atsakovo advokatai visgi imtų domėtis raminamaisiais, bet ponia 
Karos suskato ją kvosti nieko nedelsdama. 

Ponia Klopek sukrizeno. 

— Žinoma, pačius įvairiausius. 

Prireikė penkiolikos minučių, kol pavyko nustatyti visų pavadi- 
nimus, ir juos aiškintis „Xanax“ nė kiek nepagelbėjo, bet užbaigdama 
sąrašą Airisė prisiminė dar vieną ir išpyškino: 

— Gerdavau „Krayoxx , bet paskutiniu metu jo nesidedu į burną. 
Tas vaistas gali jus pražudyti. 

Volis pratrūko kvatoti. Replika prajuokino ir Oskarą. Deividas 
užgniaužė norą suprunkšti nukreipdamas žvilgsnį anapus stalo, pa- 
nė vyptelėti. Tačiau Nadina nusišypsojo ir pasiteiravo: 

— Viskas, ponia Klopek? 

— Lyg ir... — tebedvejodama atsiliepė liudytoja. 

— Nevartojate nieko, kas darytų įtaką jūsų sprendimams, atmin- 
čiai arba gebėjimui pateikti nuoširdžius atsakymus? 

Airisė pašnairavo į Volį, kuris pasislėpė už savo bloknoto, ir aplin- 
kiniams tapo akivaizdu, kad ji kažką nutyli. 

— Ničnieko. 

— Nei nuo depresijos, streso, nerimo arba panikos priepuolių? 

Rodės, tartum ponia Karos skaitė našlės mintis ir tiksliai žinojo, 
jog toji meluoja. Airisė kone springdama išspaudė: 

— Šiaip jau ne. 

Frazės „Šiaip jau ne“ prasmės jos nesiliovė nagrinėjusios net-ir 
po dešimties minučių, kol liudytoja galiausiai pripažino „retsykiais“ 
paragaujanti „Xanax“. Poniai Karos bandant dėl raminamųjų priremti 
ją prie sienos, Airisė gan sėkmingai išsisuko iš keblios padėties. Vaistą 
pavadinusi savo „laimės tabletėmis“, padarė klaidą, bet vėliau nebesu- 
sikirto. Nors liežuvis pynėsi, o akių vokai apsunko, atsakovo advokatų 
armiją ji užtikrino esanti blaivaus proto ir galinti duoti parodymus. 

Kai buvo nustatyta gyvenamoji vieta ir gimimo datos, gauta in- 
formacija apie šeimos narius, profesijas, išsilavinimą, apklausa veikiai 
pakrypo nuobodžia linkme, nes Nadina ėmėsi smulkmeniškai tyrinėti 
Klopekų šeimą ir susitelkė į amžinatilsį Persį. Prakalbus apie mylimą, 
kone prieš dvejus metus palaidotą vyrą, Airisei, kurios galva vis švie- 
sėjo, net pasisekė porą kartų sugokčioti. Ponia Karos teiravosi apie 
Persio sveikatą ir įpročius — gėrimo, rūkymo, fizinio lavinimosi, dietų 
laikymosi. Našlė mėgino advokatei įteigti, esą jos seniokas buvo neblo- 
gos fizinės formos, visgi jo portretą nupiešė gana tiksliai. Persis sudarė 
apkūnaus, ligoto žmogaus, kuris valgė prastą maistą, maukė per daug 
alaus ir retai kada pakildavo nuo sofos, įspūdį. „Bet jis metė rūkyti“, 
— mažiausiai porą sykų pridūrė Airisė. 

Po valandos jie padarė pertrauką, ir Oskaras išsiskyrė su saviš- 
kiais paaiškinęs, kad jam reikia važiuoti į teismą, bet priežastis sukėlė 
Voliui įtarimų. Jis privertė vyresnįjį partnerį atvykti į liudytojų ap- 
klausą, idant „F 8: F“ parodytų savo stiprybę priešais „Rogano Rot- 
bergo“ firmos atsiųstą pulką, tačiau vargu ar Oskaro Finlio buvimas 
galėjo bent kiek sutrikdyti gynybos šalį. Visas „Finlio 8: Figo" pajėgas 

tesudarė trys teisininkai, iš kurių dabar beliko du. Už dešimties pėdų, 
anapus stalo, Volis suskaičiavo aštuonis. 

Septyni juristai, užsirašantys tas pačias pastabas, kol vienas iš aš- 
tuntuko bendrauja su liudytoja? Absurdas. Bet, Airisei monotoniškai 
dudenant, Volis pamažu įtikėjo, kad galios demonstravimą, ko gero, 
derėtų vertinti teigiamai. Matyt, „Varrick“ taip nerimavo, kad liepė 
„Rogano Rotbergo“ kompanijai netausoti išlaidų. Ir „Finlio X Figo“ 
advokatų kontora pati to nesuvokdama pasirūpino, kad priešininkai 
prieitų liepto galą. 

Pratęsusi apklausą Nadina užuominomis paskatino Airisę prabil- 
ti apie Persio ligas, ir Volis išsiblaškęs paniro į savo mintis. Jis tebepy- 
ko ant Džerio Alisandro, kuris praleido jau antrą teismo procedūrą. Iš 
pradžių Alisandras ketino su visa palyda užgriūti liudijimo salę, pirmą- 
syk dramatiškai įsilieti į bylą, susigrumti su „Rogano Rotbergo“ firma 
ir perimti dalį kovos arenos, bet paskutinę akimirką jį vėl iškvietė svar- 
besniu reikalu, šįkart į Sietlą. 

— Čia tėra eilinė liudytojų apklausa, — vakar sudirgusį Volį tele- 
fonu ramino Alisandras. — Nieko rimto. 

Nieko rimto, kurgi ne. 

Tuo metu Airisė pasakojo apie kadaise Persį kamavusią išvaržą. 

Deividas atliko itin ribotą vaidmenį. Prie Volio prisidėjo tik tam, 
kad užimtų tuščią papildomo teisininko vietą, ir, neturėdamas ką veik- 
ti, tegalėjo rašytis pastabas arba skaityti. Jis peržiūrinėjo FDA" tyrimą 
apie vaikų apsinuodijimą švinu. 

Kai kada Volis mandagiai ištardavo: 

— Prieštarauju. Raginimai daryti išvadą. 

Žavingoji ponia Karos nutildavo ir įsitikinusi, kad Volis nieko ne- 
bepridurs, kreipdavosi našlę: 

— Ponia Klopek, jus galite atsakyti. 

O Airisė išklodavo viską, ką advokatė norėjo išgirsti. 

Tiksliai vykdydama teisėjo Siraito reikalavimą baigti apklausą 
per dvi valandas, Nadina Karos paskutinį klausimą pateikė 10.58 ir 
maloniai padėkojo poniai Klopek, kad šioji taip puikiai susitvarkė su 


* EDA (Foodand Drug Administration) — Maisto ir vaistų valdyba 

liudytojos pareigomis. Airisė patraukė ieškoti rankinuko, kuriame lai- 
kė „Xanax“. Volis nusivedė moterį iki durų ir patikino, esą su darbu ji 
susidorojo nepriekaištingai. 

— Kaip manote, kada jie nuspręs tartis? — sušnabždėjo Airisė. 

Advokatas prispaudė pirštą prie savo lūpų ir išstūmė ją pro tarp- 
durį. 

Eilė atėjo Milei Marin, velionio Česterio žmonai, turinčiai posūnį 
Lailą, beisbolo kortelių paveldėtoją, kuris Volį apšvietė apie „Krayo- 
xx ir tapo pirmuoju informacijos šaltiniu. Simpatiška keturiasdešimt 
devynerių metų moteris buvo gan geros formos, vilkėjo pakenčiamai 
gražius drabužius, prieš ateidama, regis, jokių vaistų nevartojo ir nė iš 
toli nepriminė pirmosios liudytojos. Į apklausą atvažiavo, bet ieškinys 
jai tebekėlė abejonių. Jiedu su Voliu iki šiol riejosi dėl mirusio sutuok- 
tinio turto. Milė vis grasino atsisakysianti „F R F“ firmos paslaugų ir 
susirasianti kitą advokatą. Volis pasisiūlė raštu garantuoti milijono 
vertės kompensaciją. 

Ponia Karos teikė tuos pačius klausimus. Ieškovų advokatas juos 
atremdavo tais pačiais prieštaravimais. Deividas skaitė tą pačią atas- 
kaitą ir mąstė: po šito liudijimo liks tiktai šeši. 


Skubiai užkandę advokatai vėl susibūrė viešbučio banketų salėje 
ir pasikvietė Adamą Grandą, valdytojo pavaduotoją iš picerijos, savo 
lankytojams siūlančios valgyti kiek telpa, vyruką, kurio pernai mirusi 
motina ištisus dvejus metus gėrė „Krayoxx . (Pastaruoju metu Volis 
dažnai apsilankydavo minėtoje picerijoje, bet vien tik tam, kad į tua- 
letus slapta mestelėtų lankstinukus su perspėjimu „Saugokitės „Kra- 
yoxx |) 

Nadina Karos nutarė atsipūsti, tad su liudytoju bendravo jos 
dešinioji ranka Liuteris Hočkinas. Viršininkė turbūt paskolino savo 
klausimų sąrašą, nes dabartiniai niekuo nesiskyrė nuo anksčiau pa- 
teiktųjų. 

Kol Deividas kankinosi „Rogano Rotbergo kompanijoje, jis už- 
tektinai prisiklausė istorijų apie bylininkus, visiškai kitokios rūšies 
teisininkus, tikrus patrakėlius, lošiančius iš milžiniškų sumų, siau- 

bingai rizikuojančius, nuolat svyruojančius ant bedugnės krašto. By- 
linėjimosi skyriuje, kurį turėdavo kiekviena stambi teisininkų firma, 
dirbdavo spalvingiausi veikėjai, įspūdingiausios asmenybės ir didžiau- 
si egocentrikai. Bent jau pasak miesto legendos. Retsykiais žvilgčio- 
damas į rimtus priešininkų veidus, Deividas rimtai ja suabejojo. Per 
savo karjerą nė karto neužsiėmė tokia nuobodžia veikla kaip dabar, 
nedalyvavo jokioje apklausoje. Ir čia tik trečias liudytojas. Jis bemaž 
ilgėjosi varginančio, į katorgą panašaus darbo su finansiniais menkai 
žinomų kiniškų korporacijų dokumentais. 

Ponia Karos ilsėjosi, bet pro jos akis niekas neprasprūdo. Pirminės 
apklausos prilygo nedideliam konkursui, per kurį „Varric Labs“ ir kom- 
panijos advokatai susipažins su aštuoniais dalyviais ir išsirinks nuga- 
lėtoją. Ar Airisė Klopek ištvertų sunkų, įtemptą, dvi savaites truksiantį 
teismo procesą? Greičiausiai ne. Parodymus našlė davė apspangusi, ir 
Nadina negaišdama laiko liepė dviem bendradarbiams panagrinėti jos 
ligų istorijas. Antra vertus, kai kurie iš prisiekusiųjų galbūt nuoširdžiai 
ją užjaustų. Per bylos nagrinėjimą puikų įspūdį padarytų Milė Marin, 
bet jos vyras Česteris potencialiai galėjo įkūnyti aiškiausią sąsają tarp 
vaisto ir mirtimi pasibaigusio širdies priepuolio. 

Nadina su komanda baigs imti parodymus, nuodugniai juos per- 
žiūrės ir pamažu atmes geresnius. Drauge su ekspertais išanalizuos 
medicininius aštuonių „aukų įrašus ir galų gale pasirinks kandidatą 
su menkiausiai argumentuotomis pretenzijomis. Apsistoję ties laimė- 
toju, nudums į teismą ir pateiks į storą dokumentų šūsnį sulipdytą, 
šaltakraujišką, gerai pagrįstą prašymą ieškinį suskaidyti. Teisėją Sirai- 
tą įkalbės imtis jų pageidaujamos bylos, pasitelkti „reaktyvinį nagri- 
nėjimą ir pašalinti bet kokias kliūtis, skiriančias ją nuo prisiekusiųjų 


teismo. 


Kelios minutės po šeštos vakaro Deividas išlėkė iš „Marriott“ 
viešbučio ir kone nuskuodė prie automobilio. Po dienos nusiplūkęs 
troško plaučius užpildyti šaltu oru. Išvažiuodamas iš centro stabtelėjo 
prie atviro prekybos centro ir „Starbucks“ kavinėje užsisakė dvigubą 
espreso. Šalimais, vos už dvejų durų, išvydo šventinių kostiumų bei 

dovanų krautuvėlę, todėl nutarė pasiduoti jau įsišaknijusiam įpročiui 
ir ją apžiūrėti iš vidaus. Pastaruoju metu nuo Zinkų nebuvo apsaugo- 
ta nė viena vakarėliams skirtų prekių parduotuvė. Jie dairėsi „Baisių 
dantų“ pakuotės su korporacijų pavadinimais, užrašytais smulkiu šrif- 
tu. Šioje, kaip ir kitose, nestigo pigių apdarų, dovanėlių-pokštų, pa- 
puošalų, blizgučių, žaislų, vyniojamojo popieriaus. Deividas pastebėjo 
ir kelis Meksikoje gamintų vampyro ilčių rinkinius, kuriais prekiavo 
„Mirage Novelties“ kompanija iš Tusono. 

Apie „Mirage“ jis žinojo, netgi turėjo ploną aplanką su informaci- 
ja apie bendrovę. Pernai individualios įmonės apyvarta siekė 18 mili- 
jonų dolerių ir dauguma jos produktų priminė tuos, į kuriuos Deividas 
nūnai žvalgėsi. Duomenis surinko apie tuzinus kompanijų, šalyje pla- 
tinančių pigius žaislus bei niekučius, ir tyrimo apimtys kasdien didėjo. 
Tačiau kitų „Baisių dantų“ taip ir nepavyko aptikti. 

Už iltis, naują augančios kolekcijos papildymą, jis užmokėjo tris 
dolerius, paskui nuvažiavo į „Brickyard“ prekybos bei pramogų cen- 
trą ir libaniečių restorane susitiko su žmona. Per vakarienę atsisakė 
pasakoti apie darbo dieną, — tą pačią kankynę teks išgyventi rytoj, 
— todėl jie paplepėjo apie Helenos studijas ir, tuo nereikėtų stebėtis, 
apie būsimą šeimos pagausėjimą. 

Leikšoro vaikų ligoninė stovėjo netoliese. Zinkai susirado In- 
tensyviosios terapijos skyrių, o lankytojų priimamajame pamatė Sojį 
Khaingą, sėdintį kartu su giminaičiais. Atvykėlius jis supažindino su 
artimaisiais, nors Deividas ir Helena, atvirai kalbant, nebūtų pakar- 
toję nė vieno išgirsto vardo. Birmiečiai aiškiai jautėsi sujaudinti Zinkų 
dėmesio. 

Per mėnesį Tujos būklė beveik nepakito. Po viešnagės Khaingų 
šeimos bute kitą dieną Deividas susisiekė su vienu iš gydytojų. Šis su- 
tiko kalbėtis, elektroniniu paštu gavęs Sojo ir Lvinos pasirašytą sutartį 
su advokatu. Mažyliui ateitis nieko gero nežadėjo. Organizme susikau- 
pė tiek daug toksinų, kad jie smarkiai pakenkė inkstams, kepenims, 
nervų sistemai ir smegenims. Tuja tai atgaudavo sąmonę, tai vėl ją 
prarasdavo. Net jeigu jis liks gyvas, prireiks mėnesių ar net metų, kol 
pasiseks nustatyti smegenims padarytą žalą. Tačiau taip stipriai švinu 
apsinuodiję vaikai dažniausiai neišgyvendavo. 

Deividas su Helena, žingsniuodami paskui Sojį, išniro į koridorių, 
apėjo seselių postą ir prisiartino prie lango, pro kurį pamatė berniuką, 
diržais priveržtą prie lovelės, prijungtą prie stulbinančios laidų, žarne- 
lių, kontrolės prietaisų gausos. Alsuoti jam padėjo respiratorius. 

— Kiekvieną dieną jį paliečiu. Tuja mane girdi, — tarė tėvas ir 
apsišluostė sudrėkusius skruostus. 

Zinkai spiginosi pro langą nežinodami ką sakyti. 


22 SKYRIUS 


lušėdamas stambioje firmoje Deividas užsidegė neapykanta 

dar vienam tuometinio gyvenimo aspektui — nuolatiniams 
posėdžiams. Per juos drauge su kolegomis vertindavo ir apžvelgdavo 
įvairius reikalus, aptardavo kompanijos perspektyvas, planuodavo dar- 
bus, pasitikdavo ką tik įdarbintus juristus, atsisveikindavo su senais, 
pamokydavo naujokus, išklausydavo vyresniųjų partnerių patarimus, 
šnekėdavosi apie kompensacijas, ginčydavosi darbo klausimais, ana- 
lizuodavo begalinį kitų neapsakomai nuobodžių temų sąrašą. „Roga- 
no Rotbergo“ firma skatino niekuomet nesibaigiantį triūsą ir klientų 
apmokestinimą, bet dėl galybės beverčių susirinkimų pinigų darymo 
procesas vis buksuodavo. 

Nors gerai prisiminė patyrimą senojoje kompanijoje, vis dėlto 
Deividas kreipėsi į naujosios partnerius ir nenoriai pasiūlė surengti 
pasitarimą. Kontoroje jis pasirodė prieš keturis mėnesius ir per tiek 
laiko įprato prie patogios nusistovėjusios tvarkos. Bet nerimą kėlė 
kitų firmos narių santykiai, mandagaus elgesio ir tarpusavio ryšio sto- 
ka. „Krayoxx“ bylinėjimasis užsitęsė. Volis vylėsi greitai laimėti auk- 
so puodą, bet dabar jo svajonės priblėso, o biuro pajamos sumenko. 
Kad ir kaip sunku patikėti, Oskaro irzlumas stiprėjo. Liežuvaudamas 
su sekretore Deividas sužinojo, kad partneriai niekuomet nesisėsdavo 
apmąstyti strategijų ir balsu išsakyti nepasitenkinimo. 

Oskaras pareiškė esąs per daug užsiėmęs. Volio manymu, per 
posėdžius tik švaistomas laikas. Rošelė pasibaisėjo siūlymu, bet ne- 
trukus, išsiaiškinusi, kad bus pakviesta prie bendro stalo, juo susiža- 
vėjo. Kaip vienintelę teisininko kvalifikacijos neturinčią darbuotoją ją 

pradžiugino galimybė išdėstyti savo nuomonę. Bėgant laikui, Deividas 
įstengė prikalbinti abu partnerius, taigi „Finlis 8: Figas“ susiplanavo 
inauguracinį firmos posėdį. 

Palaukę iki 17.00, jie užrakino laukujes duris ir trumpam išjungė 
telefonus. Po kelių nejaukių sekundžių Deividas prabilo: 

— Oskarai, manau, susirinkimą reikėtų pradėti tau, kaip vyres- 
niajam partneriui. 

— Apie ką nori šnekėtis? — atšovė Oskaras. 

— Džiaugiuosi, kad paklausei. 

Jis per rankas perleido darbotvarkės kopijas. Nr. 1: Mokesčių 
tabelis. Nr. 2: Bylų apžvalga. Nr. 3: Dokumentų sisteminimas. Nr. 4: 
Specializacija. 

— Bet čia tėra pasiūlymai. Jei atvirai, konkrečios temos man ne- 
rūpi. Svarbiausia, kad kiekvienas galėtume išsilieti. 

— Tu per ilgai dirbai stambioje firmoje, — tarė Oskaras. 

— Kas gi tau neduoda ramybės? — Deivido paklausė Volis. 

— Niekas. Aš tik galvoju, kad pareigas geriau atliktume suvieno- 
dinę mokesčius ir apžvelgdami vienas kito bylas. Katalogavimo siste- 
ma pasenusi dviem dešimtmečiais, o mes patys neką teuždirbsime, jei 
neapsistosime ties konkrečia specializacija. 

— Jeigu jau prakalbome apie pinigus... — įsiterpė Oskaras pakel- 
damas bloknotą. — Nuo tada, kai pateikėme ieškinius dėl „Krayoxx“, 
mūsų pajamos mažėja tris mėnesius iš eilės. Mes per daug laiko auko- 
jame toms byloms, todėl grynųjų srautas senka. Štai, kas man neduoda 
ramybės, — pridūrė įbedęs akis į Volį. 

— Atlygių metas artinasi, — atsiliepė jaunesnysis partneris. 

— Tu amžinai kartoji tą patį. 

— Kitą mėnesį pasieksime susitarimą dėl Grumerio autoavari- 
jos ir susižersime apytikriai dvidešimt gabalų. Oskarai, sausringi lai- 
kotarpiai pasitaiko neretai. Po velnių, juk teisine veikla užsiimi nuo 
senų laikų. Žinai, kad būna pakilimų ir nuosmukių. Pernai nuostolių 
patyrėme devynis mėnesius iš dvylikos, bet per metusvis tiek neblogai 
pasipelnėme. 

Paradines duris sudrebino trankus beldimas. Volis pašoko. 

— O, ne, čia Diana. Atleiskit, bičiuliai, aš jai liepiau pasiimti iš- 
eiginę. 

Jis nudūmė prie slenksčio ir atvėrė duris. Blondinė pasirodė visu 
gražumu — juodomis odinėmis aptemptomis kelnėmis, aukštakul- 
niais kekšės bateliais, prie kūno prigludusiu medvilniniu megztiniu. 

— Sveika, brangute, mes surengėme nedidelį pasitarimą. Gal pa- 
lauktum mano kabinete? — tarė Volis. 

— Arilgai? 

— Nelabai. 

Išdidžiai linguodama pro šalį, Diana apdovanojo Oskarą ir Deivi- 
dą mergšės vypsniu. Volis palydėjo ją į savo kambarį ir iš išorės uždarė 
duris. Prie stalo prisėdo kiek sutrikęs. 

— Žinot, kas erzina mane? — paklausė Rošelė. — Ji. — Sekre- 
torė galva kinktelėjo į Volio kabinetą. — Kodėl kiekvieną popietę jai 
būtinai reikia čia atsibelsti? 

— Tu susitikinėdavai su klientais net po penktos, — pridūrė Os- 
karas. — O dabar užsirakinęs sėdi su ja. 

— Diana niekam netrukdo. Ir netriukšmauja. 

— Trukdo man, — tarė Rošelė. 

Bemat pasirengęs kivirčui Volis pakėlė abu delnus ir išrietė anta- 
kius. 

— Klausykit, mudviejų santykiai rimtėja, ir jūs nesikiškite į ne 
savo reikalus. Aišku? Šios temos plėtoti nesiruošiu. 

Visiems giliai įkvėpus, pirmasis pauzę nutraukė Oskaras, pradė- 
damas naują raundą. 

— Manau, tu išplepėjai apie „Krayoxx“ ir atlygį, kurį neilgai tru- 
kus gausime, todėl nieko keista, kad ji sukiojasi kontoroje. Teisingai? 

— Oskarai, aš nekalbu apie tavo moteris, — atrėžė jaunesnysis 
partneris. 

Moterys? Daugiau nei viena? Rošelė išplėtė akis ir Deividas pri- 
siminė visas svarias priežastis, dėl kurių nekentė firmos darbuotojų 
susirinkimų. Keletą sekundžių Oskaras dėbsojo į Volį lyg netikėdamas 
savo ausimis. Žodinis susišaudymas pribloškė abu vyrus. 

— Ką gi, judėkime į priekį, — pasakė Deividas. — Norėčiau gau- 
ti leidimą panagrinėti mūsų honorarų struktūrą, kad vėliau galėčiau 
pateikti grafiką, pagal kurį suvienodinsime mokesčius. Prieštaravimų 
bus? 

Klausytojai tylėjo. 

Sėkmės įkvėptas Deividas skubiai išdalijo popieriaus lapus. 

— Aptarkime didelį potencialą turinčią bylą, kurią netikėtai ap- 
tikau. 

— „Baisūs dantys '? — prasižiojo Oskaras, nužvelgdamas vieną iš 
spalvotų nuotraukų rinkinio. 

— Aha. Klientas, penkerių metų berniukas, guli ištiktas komos, 
nes apsinuodijo švinu. Tėvas nupirko iltis per aną Heloviną ir vaikas iš- 
tisas valandas jas nešiodavo burnoje. Įvairių spalvų dažuose netrūks- 
ta toksinų. Trečiame puslapyje rasite preliminarią ataskaitą, kurią iš 
Akrono laboratorijos atsiuntė dantis tyręs daktaras Bifas Sandronis. 
Jo išvados parašytos puslapio apačioje — visų šešių plastikinių pro- 
tezų paviršiuje apstu švino. Daktaras Sandronis, tokios rūšies apsi- 
nuodijimų specialistas, tvirtina per pastaruosius dvidešimt penkerius 
metus nematęs prastesnio produkto. Galvoja, kad iltys pagamintos 
Kinijoje, o jomis prekiauja viena iš daugybės Jungtinių Valstijų kom- 
panijų, importuojančių menkaverčius žaislus. Kinų fabrikai liūdnai 
tuo ir pagarsėjo, kad milijonus įvairių dirbinių aptepliojo švino pilnais 
dažais. FDA ir BCP* triukšmingai reikalauja juos pašalinti iš rinkos, 
bet visko sužiūrėti neįmanoma. 

— Vargšas vaikas, — ištarė Rošelė, skaitydama tą pačią medžia- 
gą, kaip ir Oskaras su Voliu. — Ar jis išsikapstys? 

— Gydytojai tuo netiki. Rimtai nukentėjo smegenys, nervų siste- 
ma ir gausybė kitų organų. Net jeigu berniukas liks gyvas, vaizdas bus 
labai liūdnas. 

— Kas gamintojas? — pasidomėjo Volis. 

— Štai, kur esminis klausimas. Čikagoje man nepavyko užtikti 
kitų „Baisių dantų . Mudu su Helena jų dairėmės visą mėnesį. Nieko 
neradome nei internetinės prekybos tinklalapiuose, nei tiekėjų katalo- 
guose. Kol kas paieškos nesėkmingos. Galimas daiktas, į rinką produk- 
tas pateks tik per Heloviną. Pakuotės šeima neišsaugojo. 

— Panašūs daiktai privalo egzistuoti, — tarė Volis. — To šlamšto 
kompanija turėtų gaminti ir kitokias prastas smulkmes, pavyzdžiui, 


dirbtinius ūsus. 


* BCP (Bureau of Consumer Protection) — Vartotojų apsaugos biuras 

— Ir aš taip manau. Pastaruoju laiku kaupiau žavingą šitokių nie- 
kniekių kolekciją, kartu nagrinėjau informaciją apie importuotojus ir 
gamintojus. 

— Kas sumokėjo už ataskaitą? — įtariai pasiteiravo Oskaras. 

— Aš pats. Du su puse tūkstančio žalių. 

Ketvertukui nukreipus akis į dokumentą, stojo tyla. 

— Ar tėvai pasirašė sutartį su firma? — pagaliau prabilo Oska- 
ras. 

— Ne. Tik su manimi, kad galėčiau gauti ligos istoriją ir pradėti 
tyrimą. Sudarys sutartį ir su firma, jei tik paprašysiu. Klausimas pa- 
prastas: ar „Finlis 8 Figas“ imsis bylos? Jeigu atsakysite teigiamai, 
mums teks atverti kišene. 

— Ar plačiai? 

— Pirmiausia privalėsime nusisamdyti Sandronio komandą, kuri 
berniuko šeimos bute ieškos švino. Nuodinga medžiaga gali slypėti 
žaisluose, besilaupančiuose sienų dažuose, netgi geriamajame van- 
denyje. Aš ten lankiausi, ir, žinote, būstas suręstas mažiausiai prieš 
penkis dešimtmečius. Sandroniui reikės izoliuoti švino šaltinį. Dakta- 
ras beveik tikras, kad jį atstoja „Baisūs dantys“, bet nori atmesti visa 
kitą. 

— Kiek mums tai kainuos? — paklausė vyresnysis partneris. 

— Dvidešimt tūkstančių. 

Oskarui nukaro žandikauliai ir jis pakratė galvą. Švilptelėjęs Volis 
prasklaidė popieriaus lapus. Susidomėjimo neprarado vienintelė Roše- 
lė, tačiau sprendžiant piniginius reikalus ji neturėjo balso teisės. 

— Nėra atsakovo, nėra ir ieškinio, — pasakė Oskaras. — Ar verta 
tyrimams išmesti grynuosius, jei nežinome, ką paduoti į teismą? 

— Gamintoją aš rasiu, — užtikrino Deividas. 

— Nuostabu. Tuomet ir griebsimės bylos... galbūt. 

Braškėdamos prasidarė Volio kabineto durys. Į priimamąjį žengė 
Diana. 

— Mažuli, kada gi tu ateisi? 

— Po kelių minučių, — prižadėjo Volis. — Mes greitai baigsime. 

— Man atsibodo laukti. 

— Gerai, gerai. Tuojau atlėksiu. 

Blondinei trenkus durimis, suvirpėjo sienos. 

— Atrodo, ji perėme vadovavimą firmos posėdžiui, — pastebėjo 
Rošelė. 

— Liaukitės, — sekretorei išdrožė Volis ir kreipėsi į Deividą: — 
Tavo pasiūlymas tikrai viliojantis. Bet bylinėjimasis dėl „Krayoxx“ įsi- 
bėgėjo ir mes negalime skirti pinigų kitiems reikalams. Verčiau lukte- 
lėk, paieškokt importuotojo, o vėliau, kai susitarsime su „Varrick Labs“, 
pagerėjusi finansinė padėtis mums leis rinktis bet ką. Berniuko šeima 
tave nusamdė. Vaikis niekur nepradings. Nepamirškime jo ir darbo 
imkimės kitais metais. 

Deividas nė negalėjo ginčytis. Abu partneriai pasakė „ne“. Rošelė 
jį palaikytų, jei turėtų balso teisę, bet sekretorės domesys blėso. 

— Tebūnie. Aš gvildensiu bylą vienas pats, laisvu nuo darbo 
metu, išlaidas apmokėsiu savais pinigais ir, jei kils būtinybė, pasitelk- 
siu draudimą nuo aplaidumo. 

— Tu apsirūpinęs tokiu draudimo polisu? — paklausė Oskaras. 

— Ne, bet jį nesunku įsigyti. 

— O kaip dvidešimt gabalų? — tarė Volis. — Sprendžiant iš mūsų 
buhalterinių duomenų, per pastaruosius keturis mėnesius uždirbai 
penkis tūkstančius. 

— Teisybė, bet kiekvienas mėnuo pelningesnis už ankstesnį. Be 
to, šiek tiek grynųjų esu pasidėjęs į banką. Bandysiu rizikuoti ir padėti 
tam berniukui. 

— Mes kalbame ne apie pagalbą, — atšovė Oskaras, — o apie 
ieškinio finansavimą. Pritariu Voliui. Kodėl tau nepalaukus metelių? 

— Tiesiog nenoriu, — paaiškino Deividas. — Šeimai reikia padė- 
ti nedelsiant. 

Jaunesnysis partneris gūžtelėjo. 

— Ką gi, pirmyn. Aš neprieštarauju. 

— Tiek to, — nusileido Oskaras. — Bet mėnesinės tavo pajamos 
privalo išaugti. 

— Taip ir bus. 

Kabineto durys vėl atsilapojo ir į priimamąjį įsiveržė Diana. Ji 
nudundėjo per kambarį, panosėje sušnypštė: „Šunsnukis!“, trūktelėjo 
laukujes duris ir, sau už nugaros jas užtrenkdama, dar kartą sudrebino 
sienas, bet prieš tai stalo kryptimi metė: „Neskambink man!“ 

— Karšto būdo moteris, — pakomentavo Volis. 

— Gražumėlis, — tyliai pasakė Rošelė. 

— Negijūsų santykiai tikrai rimti? — beveik maldingai paklausė 
Oskaras. 

— Ji priklauso ne tavo, o mano reikalų kategorijai, — atkirto Vo- 
lis. — Kitų klausimų darbotvarkėje liko? Pasitarimas mane nuvargino. 

— Iš mano pusės — daugiau nieko, — tarė Deividas. 

— Susirinkimas baigtas, — paskelbė vyresnysis partneris. 

[97 Džeris Alisandras, organizuojantis grandiozinę kovą 
prieš „Varrick“ kompaniją, vis dėlto teikėsi dalyvauti Čika- 
goje vykstančiame mūšio etape ir pasirodė įspūdingai. Pirma, atskrido 
„Gulfstream G650“, Volio išsvajotu lėktuvu. Antra, atsivežė palydą, 
savo gausa nenusileidžiančią svitai, kuri teisme supdavo Nadiną Ka- 
ros. Priešakinėse ir centrinėse pozicijose atsidūrus „Zelui 8: Poteriui“, 
žaidėjų jėgos išsilygino. Trečia, priešingai nei „Finlis 8: Figas', Alisan- 
dras turėjo įgūdžių bei patirties, o geras jo vardas buvo žinomas visoje 
šalyje. 

Oskaras praleido posėdį, nes jo paprasčiausiai nereikėjo. Volis ne- 
tvėrė kailyje laukdamas, kada galės įžygiuoti į salę kartu su žymiuoju savo 
kolega, juristų padermės eržilu. Deividas prie jų prisidėjo iš smalsumo. 

Nadina Karos, jos komanda ir klientas bandomuoju triušiu pasi- 
rinko Airisę Klopek, bet apie suktą atsakovų planą nieko nenutuokė nei 
našlė, nei šios advokatai. „Varrick pateikė prašymą atskirti ieškinius, 
vieną bylą suskaidyti į aštuonias, palikti jas Čikagoje, užuot prišliejus 
prie tūkstančių kitų, kurios daugiaregione forma būtų nagrinėjamos 
Floridoje. Ieškovų atstovai tokiems reikalavimams įnirtingai pasiprie- 
šino. Abi šalys apsimainė storomis raštiškai išdėstytos medžiagos šūs- 
nimis. Pulkams teisininkų susibūrus Siraito teismo salėje, čia pakibo 
įtampos sklidina atmosfera. 

Koljie laukė, akiratyje išdygęs sekretorius pranešė, kad teisėją už- 
laikė svarbus reikalas, bet jis turėtų ateiti ne vėliau kaip po pusvalan- 
džio. Stoviniuodamas greta ieškovų stalo Deividas plepėjo su „Zelo 8 
Poterio“ atstovu, vienu iš jaunųjų bendradarbių, kai artyn prisislinko 


190 


pasilabinti užsimanęs gynybos advokatas. Deividas miglotai atsiminė 
regėjęs vruką „Rogano Rotbergo" kompanijos koridoriuose, nors iš 
visų jėgų stengėsi tuos Žmones užmiršti. 

— Aš esu Teiloras Barklis, — spustelėjęs ranką tarė teisinin- 
kas. — Studijas Harvarde baigiau dvejais metais anksčiau už jus. 

— Malonu susipažinti, — atsakė Deividas ir jį pristatė „Zelo 8t 
Poterio“ juristui, su kuriuo ką tik bendravo. 

Kelias minutes trijulė šnekučiavosi apie „Cubs“ žaidimą ir orą, bet 
pagaliau perėjo prie dabartinių reikalų. Barklis teigė ariąs kiauromis 
paromis nuo tada, kai „Roganą Rotbergą“ užgriuvo „Krayoxx“ byla. 
Deividas kadaise jau taip gyveno, tačiau sugebėjo neišleisti paskutinio 
kvapo ir nūnai nė kiek netroško klausytis apie tuos vargus. 

— Manau, teismo procesas bus velniškai sunkus, — pauzę nu- 
traukė jis. 

— Koks dar teismo procesas? — prunkštelėjo gynybos advoka- 
tas, tarsi turėdamas kažkokios slaptos informacijos. — Bylos niekada 
nepasieks prisiekusiųjų. Juk patys žinote, ar ne? — kreipėsi į „Zelo 
8: Poterio“ bendradarbį ir pratęsė tylesniu balsu, kad jų negirdėtų įsi- 
tempę, salėje knibždantys teisininkai. — Mes ginsimės kaip pašėlę, 
išpūsime savo honorarus, susižersime nepadoriai gražaus pinigėlio ir 
brangiajam klientui pasiūlysime tartis. Zinkai, jūs perprasite žaidimo 
taisykles. Jei ganėtinai ilgai jame dalyvausite. 

— Aš greitai prisitaikau, — atsiliepė Deividas, į save sugerdamas 
kiekvieną žodį. Jiedu su „Zelo 8 Poterio“ bendradarbiu jautėsi pri- 
trenkti — klausėsi pašnekovo, bet netikėjo savo ausimis. 

— Beje, jeigu jums įdomu, — sukuždėjo Barklis, — „Rogano“ fir- 
moje tapote beveik legenda. Kaip vaikinas, kuriam užteko narsos išeiti 
iš kompanijos, rasti lengvesnį darbą ir susigriebti krūvas aukso klodus 
žadančių bylų. 

Deividas tik linktelėjo, labiau už viską norėdamas, kad jį paliktų 
ramybėje. 

Teismo pareigūnas staiga atgijo ir nurodė susirinkusiems atsisto- 
ti. Į salę atskubėjęs teisėjas Siraitas įsitaisė savo vietoje ir liepė advo- 
katams prisėsti. 

— Labas rytas, — ištarė į mikrofoną, rūšiuodamas ant stalo 
sukrautus raštus. — Per artimiausias dvi valandas teks aptarti daug 

dalykų, todėl kaip visada būčiau dėkingas, jei kalbėtume glaustai. Aš 
stebiu, kaip bylos šalys viena kitai pateikia faktinę medžiagą, ir, kaip 
suprantu, darbas vyksta pagal planą. Pone Alisandrai, ar turite kokių 
nusiskundimų dėl informacijos mainų? 

Džeris pakilo išdidžiai, žinodamas, kad aplinkiniai nuo jo nenu- 
leidžia akių. Ilgus žilus plaukus šukavosi atgal, o tankios jų sruogos 
krito virš ausų ir supo sprandą. Prie liauno, gražiai nudegusio kūno 
nepriekaištingai derėjo pagal užsakymą siūtas kostiumas. 

— Ne, garbusis teisėjau, šį kartą ne. Bet džiaugiuosi galėdamas 
pasirodyti jūsų teismo salėje. 

— Sveiki atvykę į Čikagą. Ponia Karos, ar turite nusiskundimų 
dėl informacijos mainų? 

Apsirengusi šviesiai pilka, lieknas kojas aptempusia, gerokai že- 
miau kelių nutįsusia, iš šilko ir lino pasiūta suknele „V“ formos iškirpte 
ir ampyro stiliaus juosmeniu, apsiavusi juodus aukštakulnius batelius 
su platformomis, gynybos advokatė atsistojo ir kiekvieno žvilgsnis 
smigo į ją. Deividas laukė teismo vien tam, kad pasigrožėtų madų šou. 
Volis seilėjosi. 

— Garbusis teisėjau, šįryt mes apsikeitėme ekspertų sąrašais, 
taigi viskas gerai, — prabilo ji sodriu balsu, tobulai taisyklingai arti- 
kuliuodama žodžius. 

— Puiku, — atsiliepė Siraitas. — Vadinasi, galime pereiti prie 
svarbiausio dienos klausimo — kur turėtų būti svarstomos bylos. 
Ieškovai pateikė prašymą įtraukti jas į daugiaregionį nagrinėjimą ir 
perleisti federaliniam Majamio teismui. Tam prieštaraujanti gynyba 
ne vien siekia išlaikyti bylas Čikagoje, bet ir jas suskaidyti po vieną, 
iš pradžių imtis amžinatilsio Persio Klopeko. Abi šalys reikalavimus 
nuodugniai išdėstė raštu. Aš įdėmiai juos perskaičiau. Dabar leisiu 
advokatams tarti savo pastabas ir pirmiausia žodį suteiksiu ieškovų 
advokatams. 

Džeris Alisandras pasiėmė užrašus ir žengė prie nedidelės paky- 
los, stūksančios viduryje salės, priešais Siraitą, bet keliomis pėdomis 
žemiau teisėjo. Jis tvarkingai susidėliojo popieriaus lapus, atsikrenkš- 
tė ir pradėjo nuo standartinės frazės: 

— Jei teismas neprieštarauja... 

Jaunesniajam „F X F“ partneriui per visą savo karjerą neteko pa- 
tirti įspūdingesnių akimirkų. Stačiai neįtikima, jog būdamas eiliniu 
vertelga iš pietvakarinės miesto dalies sėdėjo federalinio teismo salėje, 
stebėjo, kaip didūs advokatai kovoja dėl bylų, kurias Volis surado, ku- 
rias apiforminęs pareiškė ieškinius, kurias pats inicijavo. Jis užgniau- 
žė šypseną ir pasijuto dar geriau, kai palietė diafragmą ir leido pirštui 
slystelėti po diržu. Kūno masė sumažėjo penkiolika svarų. Blaivumo 
laikotarpis tęsėsi 195 dienas. Krintantis svoris ir prašviesėjusi galva, 
be abejo, teigiamai paveikė neapsakomai smagų dūksmą, į kurį jiedu 
su Diana pasinerdavo griūdami ant lovos. Volis gėrė viagrą, vairavo 
naują „Jaguar“ atverčiamu viršumi (tiesą sakant, mažumėlę naudotą, 
pirktą į skolą, kurią mokės šešiasdešimt mėnesių) ir jautėsi dviem de- 
šimtmečiais jaunesnis. Nudengęs stogą šmižinėdavo po Čikagą ir sva- 
jodavo apie pinigus, gautus iš „Krayoxx“ bylos, sykiu mintyse regėdavo 
nuostabią ateitį. Kartu su Diana gulinėdavo paplūdimiuose ir dirbdavo 
tik iškilus reikalui. Net nusprendė apsistoti vien ties kolektyvinėmis 
žalomis, pamiršti nuobodžias, banalias gatves, pigias ištuokas, girtus 
vairuotojus ir nusitaikyti į stambias sumas. Su Oskaru, aišku, išsiskirs. 
Jei atvirai, po dvidešimties metų tam atėjo laikas. Nors mylimas kaip 
tikras brolis, Oskaras stokojo ambicijų, įžvalgumo, nuoširdaus troški- 
mo žaisti rimčiau. Partneriai jau aptarė, kaip paslėps „Krayoxx“ čekius, 
idant Polai Einli, jo žmonai, kliūtų kuo mažiau grynųjų. Oskaras iškęs 
nemalonias skyrybas, Volis jį palaikys, o vėliau jie vienas kitam tars 
sudie. Tokia baigtis gal ir graudi, bet neišvengiama. Volis eis toli ir pa- 
sieks daug; Oskaras buvo per senas keistis. 


Džeris Alisandras suklydo pasakydamas, kad Siraitui derėtų per- 
kelti bylas į Majamį, nes kitos išeities paprasčiausiai nėra. 

— Ieškiniai pateikti ne Majamyje, o Čikagoje, — priminė Sirai- 
tas. — Niekas jūsų nevertė jų registruoti čia. Dokumentus, manau, galė- 
jote užpildyti bet kurioje iš penkiasdešimties valstijų, nes „Varrick Labs“ 
įmanoma rasti visur. Man sunkoka suprasti, kodėl federaliniam Floridos 

teisėjui atrodo, kad federalinis Ilinojaus teisėjas turėtų paklusti jo nuro- 
dymui perleisti bylas. Pone Alisandrai, gal jūs žinote atsakymą? 

Ponas Alisandras nežinojo. Bet narsiai atkirto, esą nūdien kolek- 
tyvinius ieškinius įprasta sujungti į daugiaregionį nagrinėjimą, kurio 
imasi vienas teisėjas. 

Įprasta, tačiau neprivaloma. Siraitą, regis, suerzino vien prielai- 
dos, kad ieškinių svarstymą reikėtų patikėti kažkam kitam. Bylos pri- 
klausė jam! 


Deividas sėdėjo Volio užnugaryje, priešais užtvarą, įsitaisęs ant 
vienos iš virtinės kėdžių. Jį užbūrė teismo salėje dramatiškai besiklos- 
tanti įvykių eiga, spaudimas, aukšti statymai, bet tuo pat metu širdį 
graužė nerimas, nes tapo akivaizdu, kad Siraitas jiems nejautė jokio 
prielankumo. Tačiau, kaip savo komandą užtikrino Alisandras, nieko 
baisaus nenutiks, net jeigu gynybos prašymai bus patenkinti. „Varrick 
Labs“ norėtų Čikagoje užsiimti vieno, nuo kitų izoliuoto ieškinio na- 
grinėjimu, ir kuo greičiau? Ką gi, tebūnie. Jis niekada nevengdavo pro- 
cesų. Pirmyn, meskit iššūkį! 

Teisėjas atrodė nusiteikęs nedraugiškai. Bet kodėl Deividas ne- 
rado sau vietos? Juk teismas neįvyks, teisingai? Jo tarpueilio pusėje 
visi advokatai slapta, tačiau nuoširdžiai tikėjo, kad „Varrick Labs“ sės 
prie derybų stalo ir iškuops „Krayoxx jovalą nelaukdama, kol prasidės 
procesas. Jei Barklis iš konkurentų stovyklos nepūtė miglos, apie susi- 
tarimą galvojo ir gynybos advokatai. Nejau žaidimo baigtis žinoma iš 
anksto? Ar būtent taip tvarkomi kolektyvinių žalų reikalai? Aptinka- 
mas kenksmingas vaistas; ieškovų teisininkai puola karštligiškai telkti 
bylas; teismą pasiekia ieškiniai; stambios atsakovų firmos į darbą pa- 
leidžia neišsenkamas brangiai apmokamo juridinio talento atsargas; 
šalys pliekiasi, kol vaistų gamintojui atsibosta savo gynėjams dalyti 
riebius čekius ir jis galiausiai sėdasi tartis dėl kompensacijų; ieškovų 
advokatai susišluoja milžiniškus honorarus, jų klientai gauna gerokai 
mažiau nei tikėjosi. Nusėdus dulkėms paaiškėja, kad kišenes gerokai 
pasipildė abiejų šalių advokatai, o kompanija išlygina buhalterinį ba- 
lansą ir sukuria nesėkmingo vaisto pakaitalą. 

Negi jis stebėjo paprasčiausiai puikiai surežisuotą vaidinimą? 

Pajutęs, kad pradeda kartotis, Džeris Alisandras atsisėdo. Teisi- 
ninkai atkuto, nes pakylos link nužingsniavo iš savo vietos pakilusi 
Nadina Karos. Su savimi turėjo kelis užrašų lapelius, bet jais nesinau- 
dojo. Iš visko sprendžiant, teisėjas jai pritarė, todėl gynybos advo- 
katė argumentus dėstė neišsiplėsdama. Kalbėjo ilgais išraiškingais 
sakiniais, tarytum būtų gerai juos apmąsčiusi ir tik tada pasirašiusi. 
Žodžius tarė aiškiai, ir teismo salėje pleveno maloniai skambantis jos 
balsas. Ponia Karos tuščiai laiko nešvaistė — nesigriebė nei papildomų 
išvedžiojimų, nei bereikalingų gestų. Toji moteris buvo gimusi scenai. 
Ji keliais aspektais išsakė savo teiginius, kad neegzistuoja jokių bylų, 
procesinių taisyklių ir precedentų, kurie vieną federalinį teisėją pri- 
verstų perduoti ieškinius kitam. 


Kelias sekundes Deividas spėliojo, ar jam pasitaikys proga savo 
akimis pamatyti, kaip ponia Karos darbuojasi prisiekusiųjų teisme. Ar 
šiuo metu ji žinojo, kad procesas neįvyks? Teikė prašymus tik dėl ben- 
dros tvarkos, už savo paslaugas imdama 2000 dolerių per valandą? 

Prieš mėnesį „Varrick Labs“ pranešė apie pastebimai sumenku- 
sias ketvirčio pajamas. Kompanija apstulbino analitikus nurašydama 
5 milijardus dolerių spėjamoms bylų nagrinėjimo išlaidoms, kurių di- 
džiąją dalį turėtų pareikalauti su „Krayoxx“ susiję ieškiniai. Deividas 
domėjosi įmonės veikla, uoliai skaitė finansines publikacijas ir tin- 
klaraščius. Specialistų nuomonės nesutapo: vieni manė, kad „Varrick 
Labs paskubės išsisukti iš nemalonios padėties ir susitars dėl įspū- 
dingų kompensacijų, kiti teigė, neva kompanija bandys atlaikyti audrą 
įsiveldama į bekompromisį bylinėjimąsi. Akcijų kainos šokčiojo tarp 
35 ir 40 dolerių už vienetą, todėl akcininkai per daug nesijaudino. 

Tyrinėdamas kolektyvinių žalų išieškojimus Deividas nustebo, 
kaip dažnai korporacijos akcijų vertė šaudavo į padanges, vos tik ji 
sutikdavo derėtis ir atsikratydavo krūva bylų. Nuo ieškovų advokatų 
pusės atplūdus pirmajai prastų naujienų ir isterijos bangai, vertybi- 
nių popierių kaina paprastai nukrisdavo, tačiau, kai išryškėdavo ko- 

vos lauko ribos, o skaičiai nebeslankiodavo aukštyn žemyn, Volstritas 
pirmenybę teikdavo sandėriui. Biržos makleriai nepakęsdavo „miglotų 
įsipareigojimų“, su kuriais neretai tekdavo susidurti, jei garsi byla pa- 
siekdavo prisiekusiųjų teismą, o proceso rezultatai būdavo nenuspėja- 
mi. Per pastarąjį dešimtmetį kone dėl visų stambių kolektyvinės žalos 
ieškinių, pareikštų farmacijos kompanijoms, atsakovai tarėsi be teis- 
mo ir kompensacijoms išleido milijardus. 

Rasta informacija Deividą iš dalies paguodė. Antra vertus, ji ne- 
pateikė patikimų įrodymų, kad „Krayoxx“ išties kaltas dėl tų siaubingų 
dalykų, kuriais vaistas yra kaltinamas. 


Užtektinai prisiklausęs išsamių ir nešališkų debatų, teisėjas pa- 
dėkojo advokatams, kad jie atvyko tinkamai pasiruošę, ir prižadėjo 
per dešimt dienų paskelbti nutarimą. Tiek laiko nė nereikėjo, nes nie- 
kam nekilo abejonių, kad Siraitas galėtų pateikti sprendimą tuojau pat 
— jis pasiliks bylas Čikagoje ir, kaip rodės, mielai surengs parodomąjį 
teismą. 

Ieškovų šalis patraukė į „Chicago Chop House“ restoraną, kur po- 
nas Alisandras pietums rezervavo uždarą kambarėlį. Įskaitant Volį su 
Deividu, būrį sudarė septyni juristai ir pora teisininko kvalifikacijos 
neturinčių pagalbininkų (vieni vyrai). Kai visi prisėdo už pailgo stalo, į 
taures buvo išpilstytas vynas, kurį Džeris iš anksto užsakė. Nė vienas 
iš „Finlio X Figo“ atstovų prie alkoholio nesilietė. 

— Siūlau tostą, — prabilo Džeris pabarbendamas į taurę. Stojo 
tyla. — Iškerkime už didžiai gerbiamą Harį Siraitą ir jo garsųjį „reak- 
tyvinį nagrinėjimą . Pinklės paspęstos, bet tie kvailiai iš „Rogano Rot- 
bergo“ laiko mus aklais. Gynybos advokatai su senuoju Hariu geidžia 
proceso. Dėl Dievo meilės, patenkinkime jų norus. 

Aplinkiniai gurkštelėjo vyno ir po kelių sekundžių pašnekesiai 
nuvinguriavo link Nadinos Karos kojų bei sėdmenų analizės. Iš deši- 
nės nuo pono Alisandro sosto įsitaisęs Volis pamėtėjo porą replikų, ku- 
rios kitiems pasirodė nepaprastai juokingos. Kai atnešė salotas, pokal- 
biai natūraliai pakrypo antra populiariausia tema — apie susitarimą. 
Deividas stengėsi laikyti liežuvį už dantų, bet jį įtikino iškloti, ką prieš 

svarstymą dėstė Teiloras Barklis. Pasakojimo jie klausėsi neslėpdami 
susidomėjimo — per didelio, Deivido nuomone. 

Scena priklausė Džeriui, todėl daugiausia kalbų rėžė jis, trykšda- 
mas ne vien entuziazmu dėl reikšmingo, visoje šalyje nuskambėsiančio 
teismo bei pelningo verdikto, bet ir įsitikinimu, kad „Varrick“ pasiduos 
ir atseikės milijardus. 

Vėliau, nuo pietų praėjus ne vienai valandai, Deividas tebesijautė 
sutrikęs, bet nerimą malšino Džerio Alisandro atvykimas. Tas žmogus 
nuolat dalyvaudavo karuose — tiek teismo salėse, tiek už jų ribų — ir 
bemaž niekada nepralaimėdavo. Anot Lawyers Weekly, pernai trisde- 
šimt penki „Zelo 8: Poterio“ partneriai pasidalijo 1,3 milijardo dolerių 
pelną. Grynąjį pelną, likusį po išlaidų naujiems reaktyviniams lėktu- 
vams, firmos golfo aikštynui ir kitiems prabangos dalykams, dėl ku- 
rių neprotestuodavo Vidaus mokesčių tarnyba. Pasak Florida Business 
žurnalo, Džerio turto vertė siekė daugmaž 350 milijonų dolerių. 

Toks teisininko darbas — visai neblogas. 

Deividas skaičių Voliui nerodė. 

ungtinių Valstijų senate Kirkas Maksvelas atstovavo Aidaho 

J valstijai beveik trisdešimt metų. Jį gerbė kaip tvirtų pažiūrų 
asmenybę, vengiančią viešumo ir mėgstančią dirbti atokiau nuo ka- 
meros objektyvų. Senatorius elgdavosi kukliai, nepretenzingai ir buvo 
vienas iš populiaresnių Kongreso narių. Bet jo mirtis tapo pribloškian- 
čiu reginiu. 

Maksvelas kalbėjo per Senato posėdį ir įnirtingai ginčijosi su ko- 
lega iš kitos tarpueilio pusės, kai netikėtai susiėmė už krūtinės, iš ran- 
kos paleido mikrofoną, prasižiojo apimtas siaubo ir tėškės į gretimo 
stalo galą. Sustojus širdžiai, pasimirė akimoju, o nelaimę nufilmavo 
oficiali Senato kamera, kurios įamžintus, be atitinkamo leidimo į „You- 
Tube“ svetainę įkeltus kadrus pasaulis išvydo anksčiau negu jo žmona 
nusigavo į ligoninę. 

Po laidotuvių prabėgus dviem dienoms, velionio atžala, aikštingo 
būdo sūnus, korespondentui užsiminė, esą tėvas vartojo „Krayoxx“, 
todėl šeima svarsto, ar nevertėtų į teismą paduoti „Varrick Labs“. Per 
ciklą kiauromis paromis transliuojamų žinių suvirškinusi naujieną, vi- 
suomenė faktiškai įtikėjo, kad senatorių pražudė vaistas. Maksvelas 
tebuvo šešiasdešimt dvejų ir sveikata nesiskundė, tiesa, jo šeimą nuo 
senų laikų kamavo padidėjęs cholesterolio kiekis. 

Įniršęs kolega paskelbė, kad „Krayoxx“ keliamas grėsmes išnagri- 
nės pakomitečio posėdyje. FDA sulaukė lavinos reikalavimų uždrausti 
prekybą vaistu. „Varrick Labs“, pasislėpusi tarp kalvų, kurios vilnijo 
už Montvilio, nuo komentarų susilaikė. Kompanijai užslinko tamsios 
dienos, bet Rubenas Mesis matė ir blogesnių laikų. 

Maksvelų šeimos iškelta byla būtų buvusi ironiška dėl dviejų prie- 
žasčių. Pirma, per tris Vašingtone praleistus dešimtmečius senatorius 
gavo milijonus iš stambiųjų farmacijos įmonių, ir, jų požiūriu, bal- 
suodavo nepriekaištingai. Antra, jis su didžiuliu entuziazmu stengėsi 
reformuoti civilinę teisę ir daugelį metų palaikė siekiančius griežtai 
apriboti ieškinių pateikimo taisykles. Tačiau per tragediją netekusieji 
artimo žmogaus dažniausiai nepastebi jokios ironijos. Boizyje sena- 
toriaus žmona nusisamdė garsų ieškovų advokatą, nors pati tvirtino 
„tenorinti pasikonsultuoti“. 


Naujienos apie „Krayoxx“ pateko į pirmuosius laikraščių pusla: 
pius, todėl Siraitas nutarė, jog teismas vis dėlto gali būti įdomus. Jis 
atmetė bet kokius ieškovų protestus. Volio pateiktą ir vėliau pakore- 
guotą ieškinį suskaidė į aštuonias dalis ir į Vietinės taisyklės 83:19, 
„reaktyvinio nagrinėjimo“, siautulį pirmiausia nutrenkė Persio Klope- 
ko bylą, radęs jai laiko savo darbotvarkėje. 

Volį, sulaukusį žinios apie teisėjo sprendimus, užvaldė panika, 
tačiau ją pamažu prasklaidė ilgas raminantis pokalbis su Džeriu Ali- 
sandru. Pastarasis aiškino, esą senatoriaus Maksvelo mirtis tolygi 
Dievo dovanai, — daugiau nei vienu aspektu, nes giltinė nutildė fana- 
tišką, nuo civilinės teisės pažeidimų neatstojantį reformatorių, — ir 
„Varrick“ prislėgs dar stipresnis spaudimas pradėti derybas. Beje, kaip 
Džeris kartojo, jis mielai žengtų į pagrindinę sceną ir sausakimšame 
Čikagos teisme susigrumtų su žavingąja ponia Karos. 

— Jiems nė trupučio nesinorėtų manęs pamatyti teismo salė- 
je, — nepaliaujamai tvirtino Džeris. Jo „Klopeko bylos“ komanda nū- 
nai plūkėsi negailėdama jėgų. O „Zelo 8: Poterio“ firmai ne sykį teko 
susidurti su egocentriškais federaliniais teisėjais, apsirūpinusiais nuo- 
savomis „reaktyvinio nagrinėjimo“ versijomis. 

— „Reaktyvinį nagrinėjimą“ sumąstė ne Siraitas? — naiviai pa- 
klausė Volis. 

— O, Dieve, ne. Šitą posakį girdėjau jau prieš trisdešimt metų šiau- 
rinėje Niujorko valstijos dalyje. — Džeris tebedrąsino jaunesnįjį „E RF“ 
partnerį, ragindamas šukuoti gatves ir ieškoti naujų „Krayoxx aukų. — 
Aš pasistengsiu, Voli, kad praturtėtum, — nesiliovė dudenes jis. 


199 


Nuo senatoriaus Maksvelo mirties praėjus dviem savaitėms, FDA 
pasidavė ir įsakė pašalinti „Krayoxx“ iš rinkos. Kolektyvinių žalų išieš- 
kotojus apėmė ekstazė, ir teisininkai iš tuzinų miestų kreipėsi į žinias- 
klaidą, vienu metu pareikšdami maždaug tą patį: „Varrick“ privalės 
atsakyti už savo pasibjaurėtiną aplaidumą. Bendrovės atžvilgiu reikė- 
tų pradėti federalinį tyrimą. FDA nederėjo aprobuoti vaisto. „Varrick“ 
žinojo, kad „Krayoxx“ turėjo trūkumų, bet skubiai išmetė preparatą į 
rinką ir per šešerius metus iš jo uždirbo 30 milijardų dolerių. Kas žino, 
kokios paslaptys slypėjo kompanijos tyrimuose. 

Oskarui naujienos kurstė prieštaringus jausmus. Jis, supran- 
tama, norėjo, kad žinios apie vaistą būtų kuo prastesnės ir priverstų 
„Varrick Labs“ sėsti prie derybų stalo. Antra vertus, jis slapta, iš visos 
širdies geidė, kad „Krayoxx“ numarintų žmoną. Atšaukus vaistą iš pre- 
kybos, kompaniją užgrius dar didesnis spaudimas, bet sykiu patuštės 
Polos medikamentų spintelė. Tiesą sakant, Oskaro požiūriu, įvykiai 
užsibaigtų tobulai, jei, pasklidus informacijai apie susitarimą, tuo pat 
metu nukeiptų žmona. Jis pasiliktų visus pinigus, išsisuktų nuo keblių 
skyrybų, paskui brangiosios velionės pačiutės vardu pateiktų ieškinį ir 
dar kartą į nagą suimtų „Varrick“. 

Apie tokius dalykus Oskaras svajodavo užsirakinęs duris. Tele- 
fono linijų lemputės žybsėjo be perstojo, tačiau ragelio jis nekeldavo. 
Susisiekti dažniausiai mėgindavo „nemirtinai nukentėję , kuriuos jau- 
nesnysis partneris surado regzdamas įvairias avantiūras. Skambučiais 
ir paklaikusiais klientais lai rūpinasi Rošelė, Volis ir jaunasis Deividas. 
Oskaras asmeniškai planavo likti savo kabinete, kuo toliau nuo karšt- 
ligiško sujudimo. 


Mesti darbą pasirengusi Rošelė išsireikalavo antro firmos pasi- 
tarimo. 

— Matai, kokią košę užvirei, — atsisukęs į Deividą nusišaipė Os- 
karas, kai vieną vėlyvą popietę ketvertukas susibūrė prie stalo. 

— Kokie darbotvarkės klausimai? — pasiteiravo Volis, nors atsa- 
kymą visi žinojo. 

Rošelė nedavė Deividui ramybės, kol tas sutiko imtis tarpininko 
vaidmens. Atsikrenkštęs jis perėjo tiesiai prie reikalo. 

— „Krayoxx“ bylas reikia susisteminti. Nuo tada, kai uždraudė 
prekiauti vaistu, mums kaip pakvaišę skambina žmonės, kurie jau 
pasirašė kontraktus su „Finliu 8: Pigu“ arba norėtų nusamdyti mūsų 
firmą. 

— Galbūt. Tik nepamiršk, jog dirbame ne kolektyvinių žalų iš- 
ieškojimo kompanijoje. Ir nesame pajėgūs vienu metu griebtis keturių 
šimtų bylų. Tavo bičiuliams iš stambios firmos pluša tuzinai bendra- 
darbių ir dar daugiau pagalbininkų. 

— Mes sutelkėme keturis šimtus bylų? — iš Oskaro balso buvo 
neaišku, džiaugiasi jis ar jaučiasi sukrėstas. 

Volis sriūbtelėjo dietinio limonado ir išdidžiai tarė: 

— Aštuonis mirties atvejus ir 407 mirtinai nenukentėjusius, 
kurių skaičius auga. Apmaudu, kad nereikšmingos bylos sukelia tiek 
rūpesčių, bet kai ateis metas tartis, ir jas įtrauksime į Džerio Alisan- 
dro nupintą kompensacijų tinklą, greičiausiai paaiškės, jog kiekvienas 
nemirtinas atvejis vertas kokio šimto tūkstančių dolerių. Gal kas pa- 
daugintų šią sumą iš 4077 

— Voli, ne čia esmė, — paprieštaravo Deividas. — Skaičiuoti mo- 
kame. Pats neatsižvelgi į tai, jog prijungti prie bendros bylos galbūt pa- 
vyks ne visus iš keturių šimtų klientų. Nė vieno būklės dar neįvertino 
gydytojai. Mes nežinome, ar jie tikrai nukentėjo. 

— Kol kas ne. Betgi jų vardu ieškinių nepareiškėme, teisingai? 

— Taip. Nors tie žmonės tiki esantys visaverčiai klientai ir laukia 
kompensacijų. Nes tu nupiešei gražų vaizdelį. 

— Kada jie susitiks su daktaru? — pasidomėjo Oskaras. 

— Netrukus, — kolegai atšovė Volis. — Artimiausiu metu Džeris 
nusamdys ekspertą. Šis apžiūrės pacientus ir parašys ataskaitą. 

— Manai, kad pateikti ieškinius galės kiekvienas? — paklausė 
Deividas. 

— Aš nieko nemanau. 

— Kiek kainuos tyrimai? — vėl prabilo Oskaras. 

— Sužinosime radę gydytoją. 

— Kas mokės už jo paslaugas? 

— „Krayoxx“ bylinėjimosi grupė. Sutrumpintai, KBG. 

— Kišene teks atverti ir mums? 

— Ne. 

— Tikrai? 

— Kopristojai? — piktai suurzgė Volis. — Kodėl visi kalate mane 
prie sienos? Per pirmąjį firmos posėdį kalbos sukosi vien apie mano 
merginą. Dabar šnekame tik apie mano bylas. Šitie pasitarimai man 
pradeda nepatikti. Kas jums nutiko? 

— O man įkyrėjo nuolat skambinantys žmonės, — įsiterpė Ro- 
šelė. — Kiekvienam maga iškloti savo istoriją. Vieni verkia, nes jūs 
mirtinai juos išgąsdinote. Kiti netgi užsuka į kontorą ir prašo palaikyti 
juos už rankų. Jūs ir FDA įteigėte, kad jų širdys streikuoja. 

— Kas, jeigu jiems iš tiesų gresia priepuolis? Kas, jeigu sveikatą 
sutrikdė „Krayoxx“ ir mes sugebėsime klientams parūpinti grynųjų? 
Argi ne taip turėtų elgtis advokatai? 

— Gal porai mėnesių nusisamdykime pagalbininką? — gan ne- 
tikėtai pasiūlė Deividas ir įsitempė lūkuriuodamas reakcijos. Trijulė 
delsė atsakyti, todėl jaunasis bendradarbis skubiai tęsė: — Jį arba ją 
įkurdinsime antrame kontoros aukšte, kur suversti nereikalingi daik- 
tai, ir ten perkelsime visas „Krayoxx“ bylas. Aš padėsiu į kompiuterį 
įdiegti bylinėjimuisi skirtą programą ir katalogavimo sistemas, kad jis 
arba ji susipažintų su kiekvienu atveju. Jei norite, asmeniškai vado- 
vausiu projektui. Visus skambučius dėl „Krayoxx“ persiųsime į nau- 
ją kabinetą. Rošelė atsikratys našta, o Volis griebsis to, ką geriausiai 
moka daryti — lakstyti po miestą ir ieškoti naujų klientų. 

— Mes neįstengsime į darbą priimti naujo žmogaus, — kaip ir 
buvo galima nuspėti, užprotestavo Oskaras. — Dėl „Krayoxx“ mūsų 
įplaukų srautai kaip reikiant išseko. Pats dar neprisidedi prie mokesčių 
apmokėjimų, ir norėčiau pridurti, kad toji diena išauš negreitai, todėl 
neturėtum siūlyti leisti daugiau pinigų. 

Džiaukis, kad pasamdėme tave, vos susiturėjo nepridūręs Oskaras. 

Nors Volis idėjai pritarė, dabar jam stigo ryžto stoti į kovą prieš 
vyresnįjį partnerį. Deivido įžūlumas Rošelę pakerėjo, tačiau ji neketi- 
no komentuoti klausimo apie pridėtines išlaidas. 

— Man šovė geresnė mintis, — į bendradarbį kreipėsi Oska- 
ras. — Kodėl tau pačiam nesutelkus viso dėmesio į „Krayoxx“? Jau esi 
įsikūręs antrame aukšte. Kai ką išmanai apie kompiuterines bylinėji- 
mosi programas. Amžinai dejuoji, kad mums trūksta organizuotumo. 
Norėjai naujos katalogavimo sistemos. Sprendžiant iš mėnesinių pa- 
jamų, laisvo laiko rastum. Ir mes sutaupytume šiek tiek grynųjų. Ką 
pasakysi? 

Oskaras buvo teisus, o Deividas trauktis atgal nesiruošė. 

— Gerai. Kokią honoraro dalį gausiu, kai pasieksime susitarimą? 

Finlis ir Figas susižvalgė, abiejų smegenys suskato neramiai gro- 
muliuoti klausimą, prisimerkė visos keturios akys. Jie nė nenutarė, 
kaip dalinsis pinigus tarpusavyje. Kartkartėmis šnektelėdavo apie pre- 
mijas Rošelei ir Deividui, bet rimtai nesvarstė, kaip skirstys grobį. 

— Šia tema pakalbėsime vėliau, — atsiliepė Volis. 

— Taip, čia partnerių reikalas, — pridūrė Oskaras, tarytum jų 
firmoje partnerio statusas būtų tapatus įtakingo, privilegijuoto klubo 
narystei. 

— Verčiau negaiškime laiko ir ką nors nuspręskime, — pratarė 
Rošelė. — Aš negalėsiu vienui viena atsakyti į visus skambučius ir ne- 
pajėgsiu tvarkyti dokumentų. 

Į duris kažkas pasibeldė. Grįžo Diana. 

Rio Mesio planą, kaip susidoroti su naujausiu, dėl vaisto 
ilusiu skandalu, aukštyn kojomis apvertė miręs senatorius 
Kirkas Maksvelas, kurį „Varrick“ kompanijos koridoriuose pašaipiai 
vadino Pašlemėku Maksvelu. Našlė nepateikė ieškinio, bet tauškalius 
jos advokatas mėgavosi penkiolika minučių šlovės. Mielai duodavo in- 
terviu, netgi sugebėjo patekti į kelias kabelinių televizijų kanalų ren- 
giamas plepalų laidas. Nusidažė plaukus, įsigijo naujų kostiumų, kitaip 
tariant, džiaugėsi gyvenimu, apie kokį svajojo tiek daug teisininkų. 

Kompanijos akcijų vertė nukrito ligi 29,5 dolerio už vienetą, iki 
mažiausios kainos per šešerius metus. Pora Mesio nekenčiamų ana- 
litikų iš Volstrito rekomendavo jas parduoti. Vienas parašė: „Užteko 
šešerių metų rinkoje, kad už „Krayoxx gaunamos pajamos sudarytų 
ketvirtį metinių „Varrick“ įplaukų. Dabar, kai prekyba minėtu vaistu 
uždrausta, sunku pasakyti, ką kompanijai žada artimiausia ateitis. Ki- 
tas parašė: „Skaičiai tiesiog gąsdinantys. „Krayoxx“ bylą gali sudaryti 
milijonas ieškinių, todėl kitus dešimt metų „Varrick“ murkdysis kolek- 
tyvinių žalų kloakoje. 

Jis bent jau taikliai pavartojo žodį „kloaka“, burbtelėjo Mesis, 
vartydamas finansinius laikraščius. Laikrodis dar nė nerodė aštuntos 
ryto. Virš Montvilio kybojo apsiniaukęs dangus, bunkeryje vyravo slo- 
gi nuotaika, bet generalinis direktorius, kad ir kaip keista, jautėsi pa- 
kiliai. Kartą per savaitę arba dažniau, jei tik pavykdavo, ponas Mesis 
sau leisdavo per pusryčius sudoroti kokią auką. Šiandienis patiekalas 
žadėjo nuteikti ypač maloniai. 

Jaunystėje Leitonas Kounas ėjo pareigas Jungtinių Valstijų At- 
stovų Rūmuose, ten išsilaikė keturias kadencijas, tačiau po bjauraus 
reikalo su viena iš personalo moterų prarado rinkėjų pasitikėjimą ir 
grįžo namo, į Tenesį. Dėl suteršto vardo gimtuosiuose kraštuose nera- 
do jokio prasmingo darbo ir, kaip koledžo nebaigęs pusmokslis, netu- 
rėjo nei tikro talento, nei įgūdžių. Gyvenimo aprašymas buvo gėdingai 
trumpas. Išsiskyręs, bedarbis, be cento kišenėje, sulaukęs vos ketu- 
riasdešimties, Kounas nuklydo atgal į Kongresą ir surizikavo patraukti 
geltonų plytų keliu, kuriuo žygiavo tokia gausybė niekam nebereika- 
lingų politikų. Pasinaudojo nuo seno gerbiama Vašingtono tradicija. 
Įsiliejo į lobistų gretas. 

Moralės principų našta Kouno neslėgė, todėl jis veikiai įsitvirtino 
tarp žaidėjų, kovojančių dėl valdžios dotacijų. Šias užuosdavo, rasda- 
vo, atkapstydavo ir parūpindavo klientams, o tie su mielu noru mokė- 
davo nuolat didėjantį honorarą. Jis vienas iš pirmųjų lobistų perprato 
gudrybes, apipynusias asignacijas — pripratimą skatinančius riebius 
kąsnelius, kurių taip geisdavo Kongreso nariai ir už kuriuos pastarųjų 
valstijose tekdavo atsiskaityti nieko nenutuokiantiems fabrikų darbi- 
ninkams. Pirmąsyk Kounas į save atkreipė dėmesį, kai iš valstybinio 
universiteto, prispirto būtinybės pasistatyti naują krepšinio areną, 
užsidirbo 100 000 dolerių. Dėdė Semas projektui skyrė 10 milijonų 
dolerių, smulkiu šriftu įrašydamas asignaciją į vidurnaktį patvirtintą 
įstatymo projektą, storio sulig trimis tūkstančiais puslapių. Vos tik 
naujiena pasiekė dėl pinigų konkuruojančią mokslo įstaigą, kilo skan- 
dalas. Deja, ką nors pakeisti buvo per vėlu. 

Prieštaringas reikalas išgarsino Kouną, todėl pas jį atskųbėjo kiti 
klientai. Iš Virdžinijos, pavyzdžiui, prisistatė nekilnojamojo turto vys- 
tytojas, panūdęs užtvenkti upę ir susidariusio ežero pakrantėje bran- 
giai parduoti sklypus. Kounas pareikalavo 500 000 dolerių honoraro, o 
dar 100 000 liepė perduoti politinės veiklos komitetui priklausančiam 
kongresmenui, kurio atstovaujamai apygardai tvenkinio nereikėjo. 
Kai kiekvienas gavo savo atlygį, jis kibo į darbą, įniko tyrinėti federa- 
linį biudžetą ir, analizuodamas asignaciją JAV armijos inžineriniam 
korpusui, užėjo atliekamus pinigus, 8 milijonus dolerių. Taip atsira- 
do užtvanka. Nekilnojamojo turto vystytojas užkalė gražaus pinigo. 

Džiaugėsi visi, išskyrus aplinkosaugininkus, gamtosaugos aktyvistus 
ir žemupyje gyvenančias bendruomenes. 

Vašingtone įprastos veiklos niekas nebūtų pastebėjęs, jeigu ne at- 
kaklus reporteris iš Roanoko. Rimtų bėdų neišvengė nė vienas — nei 
Kongreso narys su sklypų prekeiviu, nei pats Kounas, — bet lobizmo 
srityje gėdos sąvokos nėra, o naudos suteikia bet koks viešumas. Kou- 
no verslas klestėjo. Po penkerių šiame žaidime praleistų metų jis įstei- 
gė nuosavą kompanija, „Kouno grupę, vyriausybinių reikalų specialis- 
tus“. Po dešimties tapo multimilijonieriumi. Praėjus dviem dešimtme- 
čiams, jį kasmet pripažindavo vienu iš trijų didžiausią įtaką turinčių 
lobistų visame Vašingtone. (Ar pasaulyje egzistuoja kita demokratinė 
valstybė, kuri sudarytų savo galingiausių lobistų sąrašus?) 

Per metus „Varrick“ atseikėdavo „Kouno grupei“ fiksuotą 1 mili- 
jono dolerių vertės mokestį ir paklodavo dar daugiau, jei prisireikdavo 
griebtis darbo. Už tokius pinigus ponas Leitonas Kounas būtų atlėkęs 
pas klientą vos šiam pamojus pirštu. 


Skerdynių liudininkais Rubenas Mesis išsirinko patikimiausius 
kompanijos juristus, Nikolą Volkerį ir Džudę Bek. Visi trys jau sėdėjo 
savo vietose, kai atvyko Kounas, paklusęs generalinio „Varrick“ direk- 
toriaus nurodymui ir pasirodęs vienui vienas. Žymusis lobistas buvo 
įsigijęs reaktyvinį lėktuvą, turėjo vairuotoją ir mėgdavo keliauti su svi- 
ta, bet šįkart jam teko apsieiti be palydos. 

Susitikimas prasidėjo širdingai — jie persimetė maloniais žode- 
liais ir užkando prancūziškų ragelių. Kounas priaugo dar daugiau svo- 
rio ir pagal užsakymą pasiūta eilutė treškėjo per siūles. Pilkas blizgan- 
tis jo kostiumas priminė per televiziją pamokslaujančių Evangelijos 
skelbėjų. Pūpsančią taliją veržė iškrakmolyti marškiniai. Po apykakle 
vos tilpo trigubas pagurklis. Kaip visada jis ryšėjo oranžinį kaklaraištį, 
o iš krūtinės kišenės stirksojo oranžinė nosinaitė. Elegantiškai rengtis 
neišmoko net ir aptekęs turtais. 

Mesis nepakentė Leitono Kouno, laikė kaimo stuobriu, mulkiu, 
politikieriumi, sukčiumi, kuriam pasisekė tinkamu metu atsidurti tin- 
kamoje vietoje. Tiesą sakant, generaliniam direktoriui Vašingtonas 

kurstė pasibjaurėjimą visais atžvilgiais: federaline valdžia ir šios nusta- 
tytomis, bendroves smaugiančiomis taisyklėmis, pastarąsias rašančia 
armija tarnautojų, veiklos reglamentavimą tvirtinančiais politikais ir 
biurokratais, kurie jį primesdavo. Matyt, norint išgyventi disfunkcinė- 
je sostinės aplinkoje, reikėjo būti tokiu šliužu kaip Leitonas Kounas. 

— Mus pliekia Vašingtone, — akivaizdų faktą konstatavo Mesis. 

— Ne vien sostinėje, — per nosį sušniaukrojo Kounas. — Jei pa- 
meni, man priklauso keturiasdešimt tūkstančių tavo įmonės akcijų. 

Gryna tiesa. „Varrick Labs“ kartą su „Kouno grupe“ atsiskaitė 
vertybiniais popieriais. 

Generalinis direktorius pakėlė kažkokius užrašus ir žvilgtelėjo 
virš skaitymo akinių. 

— Pernai tavo bendrovei sumokėjome daugiau nei tris milijonus 
dolerių. 

— Tris milijonus du šimtus tūkstančių, — patikslino svečias. 

— Ir maksimalias leistinas sumas atseikėjome perrinkimo kam- 
panijoms arba politinės veiklos komitetams, tai yra iš šimto senatorių 
finansavome aštuoniasdešimt aštuonis, įskaitant didįjį Maksvelą, te- 
siilsi jo siela ramybėje. Kiek galėdami stengėmės padėti daugiau nei 
trims šimtams Atstovų Rūmų narių. Negana to, bendradarbiavome 
su abejais rūmais, o abi partijas aprūpinome „tepti“ reikalingais pini- 
gais, ar kaip ten, po velnių, jie vadinasi. Paramą suteikėme ne mažiau 
kaip keturioms dešimtims politinių komitetų, neva vykdančių Dievo 
valią. Be to, tau vadovaujant, du tuzinai iš mūsų vadovybės susirado 
nuosavus globotinius. Ir dabar, Aukščiausiojo Teismo dėka, į rinkimų 
sistemą galime nepastebimai pumpuoti milžiniškas sumas. Vien per- 
nai išdalinome per 5 milijonus. Jei priskaičiuotum įvairių rūšių užmo- 
kesčius — tiek oficialius, tiek neoficialius, paaiškėtų, jog anais metais 
„Varrick Laboratories“ ir kompanijos vadovai išdalijo beveik 40 milijo- 
nų dolerių, kad nuostabioji mūsų demokratija neiškryptų iš teisingo 
kelio. 

Mesis nuleido popieriaus lapus ir pervėrė Kouną tūžmingu 
žvilgsniu. 

— Už keturiasdešimt milijonų, Leitonai, perkame vienintelį daly- 


ką, kurį tu parduoti. Įtaką. 

Kounas lėtai palinkčiojo. 

— Aš kai ko nesuprantu, Leitonai. Jei per daugelį metų mes ta- 
pome tokie įtakingi, kaip, velniai rautų, FDA galėjo išimti „Krayoxx“ 
iš rinkos? 

— FDA yra FDA, — atsakė lobistas. — Ji gyvena savame pasauly- 
je, apsaugotame nuo politinio spaudimo. Bent taip esame tikinami. 

— Nuo politinio spaudimo? Reikalai klostėsi puikiai, kol nenu- 
mirė politikas. Man susidarė įspūdis, kad jo bičiuliai iš Senato kaip rei- 
kiant pamygo FDA. 

— Be abejo. 

— O kur buvai tu? Negi nemoki algos vienam iš buvusių FDA 
komiteto narių? 

— Moku, bet šiuo atveju derėtų pabrėžti žodį „buvęs“. Jis nebe- 
turi teisės balsuoti. 

— Man rodos, politikieriai prieš tave pasiekė pergalę. 

— Kol kas, Rubenai. Pralošėme pirmą mūšį, bet karą vis dar gali- 
me laimėti. Maksvelas pranyko ir po minutės jo niekas nebeprisimins. 
Štai, kas nutinka Vašingtone — tave pamiršta žaibiškai. Aidahe jau 
organizuojamos kampanijos dėl senatoriaus posto. Bėgant laikui, jo 
mirtis visiems iškris iš galvos. 

— Laikui? Dėl FDA mes neparduodame prekių už 18 milijonų 
dolerių per dieną. Nuo tada, kai ryte atvažiavai ir aikštelėje palikai au- 
tomobilį, praradome 400 000 dolerių. Leitonai, verčiau su manim apie 
laiką nekalbėk. 

Nikolas Volkeris ir Džudė Bek, aišku, rašėsi pastabas. Tiksliau, 
kažką brūkščiojo savo geltonuose bloknotuose. Nė vienas nepakėlė 
akių, bet abu smaginosi nedidele pramankšta. 

— Rubenai, tu kaltini mane? — kone desperatiškai paklausė 
Kounas. 

— Taip. Žinoma. Aš pats neperprantu, kaip dirbama tame supu- 
vusiame mieste, todėl samdau tave ir velniškai daug moku, kad per- 
vestum mano kompaniją per minų lauką. Taigi, Leitonai, jei kas atsi- 
tinka, kaltinu tave. Be jokios pagrįstos priežasties iš rinkos pašalintas 
visiškai saugus vaistas. Ar paaiškintum kodėl? 

— Negaliu, bet tu elgiesi nesąžiningai, kaltę užversdamas man. 

Šitas problemas sėkmingai tvarkėme nuo tos dienos, kai pasirodė pir- 
mieji ieškiniai. Visur turėjome patikimų kontaktų, o FDA nerodė jokio 
noro uždrausti vaisto, kad ir kaip garsiai rėkavo teismo advokatai. Nie- 
ko mums negrėsė. Bet staiga Maksvelas įspūdingai susmuko priešais 
kameros objektyvą. Ir padėtis drastiškai pasikeitė. 

Stojo pauzė, per kurią ketvertukas ištiesė rankas prie kavos puo- 
delių. | 

Kounas visad pasidalydavo kokiais nors gandais, slapta, pašnibž- 
domis perduodama informacija, ir dabar jis nekantravo atskleisti ką 
žinąs. 

— Iš vieno šaltinio išgirdau, kad Maksvelų šeima nenori reikšti 
ieškinio. Iš labai rimto šaltinio. 

— Kokio? — griežtai paklausė Mesis. 

— Iš tenykščio klubo nario, senatoriaus, su Maksvelu ir jo ar- 
timaisiais palaikiusio itin glaudžius ryšius. Man paskambino vakar. 
Mudu išgėrėme. Šerė Maksvel nedega noru kelti bylos, priešingai nei 
jos advokatas, apsukrus tipas, kuris suvokia, kad „Varrick“ nesugebės 
pasprukti nuo jo taikiklio. Jei bus pateiktas ieškinys, kompanijai teks 
ištverti eilinį prastų žinių raundą, tuo metu FDA patirs dar didesnį 
spaudimą nebejileisti vaisto į rinką. Bet jeigu našlė atsisakys bylos, 
žmonės Maksvelą greitai pamirš. Atsikratę vieno nemalonumo, susi- 
dorosime ir su kitais. 

Mesis pamojavo dešine ranka tarsi ore brėždamas apskritimus. 

— Kas toliau? Pasakok. 

— Ieškinį išpirktume už 5 milijonus. Tarpininko vaidmenį atliktų 
mano biuras. Sutartis būtų konfidenciali ir į viešumą nepatektų jokios 
smulkmenos. 

— Penki milijonai? Už ką? Už nekenksmingą vaistą? 

— Ne. Už tai, kad apmalšintume klaikų galvos skausmą, — at- 
sakė Kounas. — Beveik prieš trisdešimt metų išrinktas senatoriumi, 
Maksvelas dirbo sąžiningai, todėl didelių turtų nesusikrovė. Šeimai 
reikia grynųjų. 

— Kolektyvinių žalų išieškotojus įaudrins bet kokios naujienos 
apie sandėrį, — įsiterpė Nikolas Volkeris. — Tylomis sutvarkyti tokių 
bėdų neįmanoma. Mus stebi pernelyg daug reporterių. 

— Nikai, aš moku manipuliuoti žiniasklaida. Tereikia susitarti, 
už uždarų durų pasirašyti dokumentus ir išlaukti audrą. Maksvelų šei- 
ma irjos advokatas ničnieko nekomentuos, bet aš nutekinsiu informa- 
ciją, kad artimieji apsisprendė nesikreipti į teismą. Klausyk, nėra jokio 
įstatymo — netgi mūsų valstybėje — kuris verstų bylinėtis. Žmonės 
nuolat atsisako ieškinių, ir dėl pačių įvairiausių priežasčių. Sudarom 
sandėrį, padedam parašus, prižadam per dvejus metus sumokėti pini- 
gus kartu su palūkanomis. Aš juos įkalbėsiu. 

Mesis pakilo nuo krėslo ir atsitiesė. Žengė prie aukštų langų, pa- 
žiūrėjo į besismelkiančią tarp medžių miglą. 

— Ką galvoji, Nikai? — neatsigręždamas paklausė. 

Volkeris įgarsino savo mintis: 

— Na, išspręsti Maksvelo problemą būtų neblogai. Leitonas tei- 
sus. Bičiuliai iš Senato kaipmat jį užmirš, juolab jei akiratyje nešmė- 
žuos ieškinys. Atsižvelgdamas į dabartinę padėtį sakyčiau, kad sumo- 
kėję penkis milijonus išsisuktume pigiai. 

— Džude? 

— Pritariu, — nedvejodama atsiliepė ji. — Svarbiausia grąžin- 
ti vaistą į rinką. Jeigu paspartinsime procesą suteikdami džiaugsmo 
Maksvelų šeimai, siūlau nedelsti. 

Generalinis direktorius lėtai grįžo į vietą, sutraškino krumplius, 
delnais pagremžė veidą ir siurbtelėjo kavos tartum giliai į apmąstymus 
nugrimzdęs žmogus. Nors ryžto jam niekada netrūko. 

— Tebūnie, Leitonai, tarkis. Nusikratyk Maksvelais. Bet jei susi- 
tarimas atsirūgs kompanijai, mūsų santykius tuojau pat nutrauksiu. 
Šiuo metu manęs nedžiugini nei tu pats, nei tavo bendrovės veikla, ir 
aš ieškau dingsties susirasti kitus partnerius. 

— Rubenai, taip elgtis nėra jokio reikalo. Pasirūpinsiu, kad Maks- 
velai paliktų jus ramybėje. 

— Nuostabu. Kada gi „Krayoxx sugrąžins į rinką? Kiek laiko teks 
laukti ir kiek tai kainuos? 

Kounas švelniai pasitrynė kaktą nušluostydamas kelis prakaito 
lašelius. 

— Atsakyti negaliu. Judėti pirmyn privalome žingsnis po žings- 
nio, ir mums derėtų šiek tiek palaikyti kamuolį. Pasistengsiu, kad 
Maksvelas iškristų kitiems iš galvos, ir mes susitiksime dar kartą. 

— Kada? 

— Po trisdešimties dienų? 

— Žavinga. Per mėnesį prarasime 540 milijonų dolerių pajamų. 

— Rubenai, skaičiuoti aš sugebu. 

— Nė kiek tuo neabejoju. 

— Gerai jau, gerai, man viskas aišku. 

Mesis sužaibavo akimis, ir orą perskrodė į lobistą bestas jo smilius. 

— Paklausyk manęs, Leitonai. Jeigu artimiausioje ateityje nebus 
panaikintas draudimas prekiauti vaistu, asmeniškai prisistatysiu į Va- 
šingtoną, atleisiu tavo firmą ir nusisamdysiu kitą šutvę „vyriausybinių 
reikalų specialistų“, kurie gins mano kompaniją. Galiu susitikti su vi- 
ceprezidentu ir Atstovų Rūmų pirmininku. Išgerti su tuzinu senato- 
rių. Kilus būtinybei, atsivešiu čekių knygelę ir vagoną grynųjų. FDA 
užsiundysiu gauja kekšių. 

Kounas dirbtinai nusišypsojo lyg išgirdęs juokelį. 

— To neprireiks, Rubenai. Tik duok man truputėlį laiko. 

— Laiko neturime. 

— Įrodžius, kad „Krayoxx“ nekenksmingas, vaistas kaipmat grįž- 
tų į rinką, — ramiai tarė Kounas, norėdamas nukreipti pašnekesį nuo 
grasinimų jį atleisti. — Bus kokių pasiūlymų? 

— Mes svarstome įvairius variantus, — atsiliepė Nikolas Volkeris. 

Mesis vėl atsistojo ir nusisuko į savo pamėgtą langą. 

— Pokalbis baigtas, Leitonai, — suurzgė jis nė neatsigręždamas 
atsisveikinti. 


Vos tiktai Kounas pranyko, Rubenas atsipalaidavo ir rytas jam pra- 
šviesėjo. Kietasprandžiam generaliniam kompanijos direktoriui niekas 
taip nepakelia ūpo, kaip žmogaus aukojimas. Jis luktelėjo, kol Nikas 
Volkeris ir Džudė Bek išmaniuosiuose telefonuose pasitikrino elektro- 
ninį paštą. Kai abudu pagaliau sutelkė dėmesį į bosą, Mesis prabilo: 

— Manau, mums vertėtų apgalvoti, kokią strategiją rinksimės 
siekdami susitarimo. Ką papasakosit apie terminus? 

— Čikagoje bylos procedūros įsibėgėja. Teismo data dar nepaskir- 
ta, bet neilgai trukus ją turėtume išgirsti. Nadina Karos tyrinėja teisėjo 

Siraito darbotvarkę — antroje spalio pusėje atsiveria mums tinkama 
spraga. Jei nusišypsos sėkmė, kaip tik tada ir prasidės procesas. 

— Nuo ieškinio pateikimo nebus praėję nė metai. 

— Taip, tačiau mes nebandėme pristabdyti įvykių eigos. Nadina 
ryžtingai ėmėsi gynybos, teikė įprastus prašymus, bet nedarė rimtų 
kliūčių. Ji nereikalauja atmesti kaltinimų. Arba priimti sprendimo su- 
paprastinta tvarka. Šalys keičiasi faktine medžiaga be jokių nesklan- 
dumų. Siraitas, regis, susidomėjo byla ir norėtų ją išnagrinėti teisme. 

— Dabar birželio 3-ioji. Ieškiniai tebeplūsta. Jei pradėtume kal- 
bėti apie derybas, ar mums pavyktų ištempti iki spalio? 

— Kuo lengviausiai, — atsakė Džudė Bek. — Susitarimą dėl „Fe- 
tazine“ pasiekėme tik po trejų metų, o anuomet mus buvo užgriuvę 
pusė milijono ieškinių. „Zoltaven“ pareikalavo dar daugiau laiko. Advo- 
katams terūpi 5 milijardai dolerių, kuriuos nurašėme aną ketvirtį. Jie 
svajoja, kad šitokia milžiniška pinigų suma figūruotų sandėryje. 

— Kils eilinė karštligė, — pastebėjo Nikas. 

— Metas ją pakurstyti, — tarė Mesis. 


26 SKYRIUS 


olis sėdėjo apygardos teismo ištuokų skyriuje, septyniolikta- 

me Ričardo Dž. Deilio centro aukšte. Ryte buvo numatytas 
„Streito prieš Streit“ bylos svarstymas, vienas iš tuzino apgailėtinų, 
nereikšmingų procesų, amžiams (jei pasiseks) išskirsiančių porą žmo- 
nių, kuriems nė nevertėjo sueiti. Tuodu pasamdė Volį išnarplioti jų 
reikalus, už taikias skyrybas sumokėjo 750 dolerių, po pusmečio at- 
vyko į teismo salę ir dabar, įsitaisę priešingose tarpueilio pusėse, ne- 
ramiai laukė teisėjo kvietimo. Volis nenuleido žvilgsnio nuo procesijos 
įskaudintų, tarpusavyje kariaujančių sutuoktinių, kurie nuolankiai 
sliūkindavo pro užkardą, linktelėdavo teisėjui, prabildavo tik tuomet, 
kai liepdavo advokatai, bet patys vengdavo žiūrėti vienas kitam į akis 
ir po kelių niaurių minučių pasišalindavo galiausiai nutraukę vedybų 
saitus. 

Jaunesnysis „F X F“ partneris nekantriai lūkuriavo kartu su gru- 
pele kitų teisininkų. Pusę jų pažinojo. Likusios dalies gyvenime nebu- 
vo matęs. Mieste darbavosi dvidešimt tūkstančių advokatų, ir jų vei- 
dai vis keisdavosi. Ach, kokios žiurkių lenktynės. Kokia varginanti, iki 
gyvo kaulo įgrisusi rutina. 

Ašaras liejo priešais teisėją stovinti moteris. Ji nenorėjo skirtis. 
Kitaip negu vyras. 

Volis geidė, kad šitie vaizdai kuo greičiau nugrimztų į praeitį. Ne- 
tolimoje ateityje išauš diena, kai jis mėgausis prašmatniu biuru, įreng- 
tu arčiau centro, atokiau nuo gatvės teisėje viešpataujančių katorgos ir 
įtampos, kabinete pasistatys milžinišką marmurinį stalą, nusisamdys 
dvi dailiai sudėtas sekretores, kurios kilnos telefonų ragelius ir jam ne- 

šios bylų dokumentus, į kontorą galbūt priims porą pagalbininkų, at- 
liksiančių juodą darbą. Nebebus jokių ištuokų, testamentų, menkaver- 
čio turto, už vairavimą apsvaigus baustų arba už paslaugas atsilyginti 
negalinčių klientų. Iš visų su traumomis susijusių bylų jis išsirinks tik 
tokias, kurių pats norės, ir užsidirbs didžiules sumas. 

Aplinkiniai advokatai budriai į jį dirsčiojo. Volis žinojo esąs ste- 
bimas. Kiti teisininkai smalsaudami arba pavydėdami vis užsimindavo 
apie „Krayoxx“. Vieni tikėjosi, kad kolega laimės aukso puodą ir tokiu 
būdu įkvėps vilties. Bet netrūko ir trokštančių pamatyti, kaip jis susi- 
maus, nes tai įrodytų, kad likimas jiems numatė vilkti sunkaus, nuo- 
bodaus darbo jungą. Ir nieko daugiau. 

Švarko kišenėje suvibravo mobilusis. Volis iškrapštė telefoną, nu- 
kreipė akis į skambinančiojo vardą bei numerį, pašoko ir išrūko iš salės. 

— Džeri, — atsiliepė į skambutį, smukęs per slenkstį, — aš teis- 
me. Kas naujo? 

— Puikios žinios, brol, — užgiedojo Alisandras. — Vakar drauge 
su Nikolu Volkeriu žaidžiau golfą aštuoniolikos duobučių aikštyne. Pa- 
vardė girdėta? 

— Ne, taip. Nesu tikras. Kas jis toks? 

— Lošėme, aišku, mano aikštelėje. Surinkau 78 taškus. Dviem 
dešimtimis mažiau už Niką. Deja, iš jo nekoks golfo žaidėjas. Volkeris 
yra vyriausiasis „Varrick Labs“ advokatas. Pažįstu jį daugelį metų. Tik- 
ras subingalvių karalius, bet garbingas. 

Volis suvokė turįs nutraukti trumpam pakibusią tylą, bet nieko 
doro neišmąstė. 

— Džeri, juk skambini ne tam, kad pasigirtum apie golfo partiją? 

— Ne. Noriu informuoti, kad „Varrick“ kompanija atvira dialogui 
dėl susitarimo. Dar nesisėda prie derybų stalo, tesiekia pradėti disku- 
sijas. Taip paprastai ir nutinka. Jie nežymiai praveria duris. Mes įki- 
šame koją į tarpdurį. Jie atlieka šokio žingsnelį. Mes atliekame šokio 
žingsnelį. Ir kalbos bemat ima suktis apie pinigus. Stambias sumas. 
Tau aišku, ką sakau, Voli? 

— Žinoma. 

— Taip ir maniau. Klausyk,Voli, kol deryboms paruošime tavo 
ieškinius, turėsime įveikti labai ilgą kelią. Tad raitojamės rankoves. Aš 
paieškosiu gydytojų, kurie atliks tyrimus — čia esminė darbo dalis. Tu 

nerkis iš kailio, bet rask daugiau bylų. Iš pradžių turbūt tarsimės dėl 
mirties atvejų... kiek jų sukaupei? 

— Aštuonis. 

— Tik tiek? Maniau, kad skaičius didesnis. 

— Tik tiek, Džeri. Ir vienas netrukus pateks į teismą. Nepamir- 
šai? Šneku apie Klopek ieškinį. 

— O, taip, teisingai. Gynybai atstovautų toji karšta paukštytė. Jei 
atvirai, sudalyvaučiau procese vien tam, kad galėčiau kiauromis dieno- 
mis grožėtis jos kojomis. 

— Bet kuriuo atveju... 

— ... įjungiame aukštesnę pavarą. Popiet paskambinsiu ir nupasa- 
kosiu žaidimo planą. Mums teks paplušėti, bet sutartį pasirašysime. 

Volis grįžo į teismo salę ir vėl sėdo laukti eilėje. Mintyse nesiliovė 
kartojęs: „Sutartį pasirašysime. Sutartį pasirašysime.“ Priešininkų dai- 
nelė sudainuota. Vakarėlis baigėsi. Tokius žodžius girdėjo ne kartą, bet 
ką konkrečiai jie reiškia, kai bylinėjiesi su šio pasaulio galingaisiais? 
Nejau „Varrick“ iškėlė baltą vėliavą, taip greitai apsisprendė pasiduoti 
ir atsisakyti nuostolingos kovos? Volio nuomone, atsakymas buvo tei- 
giamas. 

Jaunesnysis „F 8: F“ partneris žvilgtelėjo į nusiplūkusius, išseku- 
sius jį supančius advokatus. Pats niekuo nesiskyrė nuo tų bėdžių, kurie 
nuo ryto iki vakaro mėgindavo gręžti mokesčius iš atliekamų pinigų 
neturinčių darbininkų. Vargšai šmikiai, atėjo mintis jam į galvą. 

Volis nekantravo pranešti naujienas Dianai, bet pirmiausia rei- 
kėjo kreiptis į Oskarą. Ir ne „Finlio 8t Figo“ kontoroje, kur neįmanoma 
kalbėtis niekam negirdint. 


Po dviejų valandų jie susitiko papietauti netoli biuro įsikūrusia- 
me spagečių restorane. Oskaras visą rytą kamavosi tarpininkaudamas 
šešiems broliams ir seserims, kurie grūmėsi dėl faktiškai beverčio 
mirusios motinos turto. Apimtas poreikio išgerti jis užsisakė bute- 
lį nebrangaus vyno. 241-ąją blaivybės dieną gyvenantis Volis mielai 
pasitenkino vandeniu. Kirsdamas Kaprio salotas glaustai nupasakojo 
pokalbį su Džeriu Alisandru ir dramatiškai užbaigė: 

— Štai ir sulaukėme tos akimirkos. Sandėris įvyks. 


215 


Besiklausančio, pirmą taurę tuštinančio Oskaro nuotaika pasi- 
keitė ir jam net pavyko nusišypsoti. Volis kone matė, kaip išgaruoja 
skeptiškas kolegos požiūris. Vyresnysis partneris išsitraukė plunksna- 
kotį, į šoną pastūmė salotas ir ėmė rašyti. 

— Paskaičiuokim dar kartą. Ar kiekvienas mirties atvejis išties 
vertas dviejų milijonų dolerių? 

Pasidairęs Volis įsitikino, kad jų niekas nesiklauso. Joks pavojus 
negrėsė. 

— Aš tyrinėjau aibę informacijos. Peržiūrėjau tuzinus susitari- 
mų iš kolektyvinių žalų bylų, kurias ieškovai kėlė dėl prastų vaistų. 
Šiuo metu tiksliai pasakyti kiekvieno atvejo vertės neleidžia per daug 
nežinomųjų. Reikia išsiaiškinti klientų polinkius, mirties priežastis, 
ligos istorijas, velionių amžių, potencialius uždarbius ir panašius daly- 
kus. Tuomet pasidomėsime finansinėmis „Varrick“ galimybėmis. Bet, 
manau, kompanija turėtų mokėti mažiausiai po milijoną. Surinksime 
aštuonis. Honorarų pavidalu gausime 40 procentų. Pusę perleisime 
Džeriui, atsiskaitysime už ekspertizę ir mūsų firmai liks apytikriai pu- 
santro milijono dolerių. 

Oskaras skrebeno rašikliu kaip paklaikęs, nors tuos skaičius gir- 
dėjo šimtą kartų. 

— Čia mirties atvėjai. Už juos privalo sumokėti daugiau nei po 
milijoną, — pasakė, tarsi būtų tvarkęs tuzinus stambių bylų. 

— Gal net po du, — sutiko Volis. — Nepamirškim ir mirtinai ne- 
nukentėjusiųjų. Kol kas mus nusamdė 407. Tarkim, pusę atsijos medi- 
cininis patikrinimas. Remdamasis iš dalies panašiomis bylomis — kal- 
bu apie kolektyvinius ieškinius, pateiktus dėl netikusių vaistų, — spė- 
ju, jog klientas, kurio širdies vožtuvui nežymiai pakenkė, pagrįstai gali 
tikėtis 100 000 dolerių kompensacijos. Bendra suma svyruoja ties 20 
milijonų, Oskarai. Mūsų atlygis siekia apie tris su puse milijono. 

Kažką rašantis Oskaras sustingo ir išlenkė didelį mauką vyno. 

— Vadinas, reikėtų aptarti dalybas? Va, kur lenki? 

— Tai vienas iš neatidėliotinų klausimų. 

— Kuo tau netinka pusė per pusę? — visos dvikovos dėl mokes- 
čių prasidėdavo nuo lygių pajų. 

Volis į burną įsimetė pomidoro kąsnelį ir nirtulingai jį sukramtė. 


— Netinka tuo, kad aš atradau „Krayoxx“, subūriau klientus, at- 
likau 90 nuošimčių darbo. Mano kabinete rastum segtuvus su aštuo- 
niais mirties atvejais. Deividas antrame aukšte sukaupė dar keturias 
šimtines aplankų. Pas tave, jei neklystu, nėra nė vienos bylos, kurioje 
figūruotų „Krayoxx . 

— Juk tu neprašai 90 procentų? 

— Žinoma, ne. Štai mano pasiūlymas. Veiklos turime su kaupu. 
Kiekvieną atvejį gydytojams teks patikrinti, įvertinti ir taip toliau. 
Man, tau, Deividui derėtų atsisakyti kitų reikalų ir griebtis darbo. Ruo- 
šiame bylas ir tuo pat metu ieškome naujų. Pasklidus naujienoms apie 
susitarimą, iš proto ims kraustytis kiekvienas šalies advokatas, todėl 
mums reikės dar smarkiau pasiraitoti rankoves. Kai sulauksime čekio, 
būtų teisingiausia jį suskaidyti į šešiasdešimties, trisdešimties ir de- 
šimties procentų dalis. 

Kai nuo stalo nutolo padavėjas, Voliui pristatęs raviolius, Oskarui 
atnešęs ypatingąją lazaniją, vyresnysis partneris atšovė: 

— Tavo honoraras dvigubai didesnis už mano? Anksčiau niekada 
taip nesitardavome. Man tai nepatinka. 

— O kas patiktų? 

— Pusė per pusę. 

— Kaipgi Deividas? Mes prižadėjom dalį, kai jis sutiko imtis ne- 
mirtinai nukentėjusiųjų atvejų. 

— Tebūnie, penkiasdešimt gauni tu, keturiasdešimt lieka man, 
dešimt skiriame Deividui. Rošelei sumokame riebią premiją, bet pyra- 
go dalies neatriekiame. 

Jų laukė milžiniškos sumos, todėl švaistytis skaičiais nebuvo 
sunku, o sudaryti sandėrį — dar lengviau. Kadaise partneriai įnirtin- 
gai kapodavosi dėl 5000 dolerių vertės mokesčių, bet šiandien pini- 
gai veikė kaip raminamieji ir slopino norą kivirčytis. Volis lėtai ištiesė 
ranką virš stalo, Oskaras pasekė jo pavyzdžiu. Abu spustelėjo vienas 
kitam delną ir įniko šveisti savo patiekalus. 

Po kelių kąsnių Volis paklausė: 

— Kaip tavo žmona? 

Vyresnysis kolega piktai susiraukė ir nusigręžė. Polos Finli tema 
buvo tabu, nes firmoje niekas jos nepakęsdavo, įskaitant Oskarą. 

Volis neatlyžo. 

— Juk geresnės progos neturėsi. Jei ketini ją mesti, siūlyčiau ne- 
delsti. 

— Tu patarinėji santuokinio gyvenimo klausimais? 

— Taip, nes pats žinai, kad esu teisus. 

— Jei neapsirinku, daug apie mus mąstei. 

— Kadangi tu nesiteikei pagalvoti ir niekada netikėjai „Krayoxx“, 
bent jau ligi šiol. 

Ištuštėjusią taurę Oskaras pripildė vynu. 

— Gerai, aš klausausi. 

Volis pasviro taip arti, tarytum jiedu būtų mainęsi paslaptimis 
apie atominę ginkluotę. 

— Tuojau pat užpildyk skyrybų dokumentus. Nieko čia ypatinga. 
Šiuo keliu ėjau keturis kartus. Išsikelk iš namų, susirask butą, nutrauk 
bet kokius ryšius su žmona. Aš pasirūpinsiu tavimi, o ji tegu samdosi 
ką nori. Mes sudarysime neva prieš pusmetį pasirašytą sutartį, pagal 
kurią man neva atitenka 80 procentų nuo honorarų, kuriuos gausime 
iš „Krayoxx“ bylų, o likusias dvi dešimtis pasiima Deividas. Privalėsi 
parodyti kokias nors įplaukas iš „Krayoxx“, antraip Polos advokatas 
pašėls. Didžiąją dalį pinigų slėpsime atsargų fonde, hmm... nežinau, 
kokius metus ar ilgiau, kol baigsis ištuokos procesas. Tarpusavyje susi- 
tarsime kada nors ateityje. 

— Kalbi apie apgaulingą lėšų perleidimą. 

— Teisingai. Kaip man patinka tokia procedūra. Vykdžiau ją 
tūkstantį kartų, tik gerokai menkesniu mastu. Įtariu, kad ir pats jos 
nevengei. Sumanu, ar ne? 

— Jei mus pričiups, atsidursime kalėjime dėl nepagarbos teis- 
mui. Ir nė vienam iš mudviejų nesuteiks galimybės pasiteisinti. 

— Niekas mūsų nesugaus. Ji įsitikinusi, kad „Krayoxx“ bylos pri- 
klauso vien tiktai man, ar ne? 

— Taip. 

— Pamatysi, planas išdegs. Dirbame nuosavoje firmoje, todėl pi- 
nigų dalybos taisykles nustatome patys. Galime elgtis savo nuožiūra. 

— Voli, teisines paslaugas jai teiks ne idiotai. Vos tik „Varrick“ 
sutiks mokėti kompensacijas, žinia kaipmat pasieks Polos advokatus. 

— Susimildamas, Oskarai, argi aukso gyslas aptinkame nuolat? 
Per pastarąjį dešimtmetį, kaip spėju, vidutiniškai uždirbai... kiek? 
75 000 dolerių per metus? 

Vyresnysis partneris gūžtelėjo. 

— Maždaug tiek pat, kiek ir tu. Apgailėtina, tiesa? Apkasuose 
praleidau trisdešimt metų. 

— Ne čia esmė. Svarbiausia, kad per skyrybas bus tikrinamos 
praeities įplaukos. 

— Žinau. 

— Jeigu honoraras už „Krayoxx“ bylą priklausys man, galėsime 
įrodyti, jog tavo pajamos nepasikeitė. 

— Ką darysi su pinigais? 

— Nugrūsiu į lengvatinių mokesčių zoną, kol užsibaigs ištuokos 
procesas. Po velnių, Oskarai, mes galėtume ten palikti visą sumą ir 
kartą per metus ją patikrinti užsukę į Didžiojo Kaimano salą. Patikėk 
manimi, tyrėjai nieko neužuos. Bet pirmiausia privalai užpildyti doku- 
mentus ir nešdintis iš namų. 

— Kodėl taip trokšti, kad išsiskirčiau? 

— Nes tu bjauriesi Pola. Nes apie skyrybas svajojai nuo medaus 
mėnesio. Nes nusipelnai būti laimingas, o tavo gyvenimas pasikeistų 
į neapsakomai geresnę pusę, jei paslėptum pinigus ir ta boba ničnieko 
iš tavęs neišpeštų. Tik pamąstyk, Oskarai — šešiasdešimt dvejų tapsi 
turtingu vienišiumi. 

Oskaras nepajėgė užgniaužti šypsenos. Jis baigė gerti trečią vyno 
taurę. Sukramtė porą kąsnių. Kurį laiką rodės, jog dėl kažko laužo gal- 
vą ir galop paklausė: 

— Kaip jai pranešti naujieną? 

Volis servetėle nusišluostė lūpų kampučius, atsitiesė ir eksperto 
tonu paskelbė: 

— Na, pateikti žinią galima įvairiais būdas ir aš visus esu išban- 
dęs. Ar judu kada nors šnekėjotės apie skyrybas? 

— Kiek pamenu, ne. 

— Suja, ko gero, rimtai susivaidyti nesudėtinga. 

— Lengviau negu lengva. Pola amžinai dėl ko nors nepatenkinta, 
dažniausiai dėl pinigų, todėl mes baramės beveik kasdien. 

— Taip ir maniau. Oskarai, mestelėk bombą vakare, kai grįši 
namo. Pasakyk, kad jautiesi nelaimingas, todėl nori skirtis. Paprastai 
ir aiškiai. Nekelk balso, nesivelk į rietenas, nesiderėk. Perleisk žmonai 
namą, automobilį, baldus ir kitką, jei tik ji sutiks taikiai išsituokti. 

— Kas, jeigu atsisakys? 

— Vis tiek išeik. Pagyvensi pas mane, kol tau rasime butą. Kai 
žygiuosi laukan, ji perpyks ir garantuotai ims regzti pinkles. Greitai 
pratrūks siautėti. Po dviejų parų virs tikta kobra. 

— Kobra tapo seniai. 

— Taip, prieš dešimtmečius. Užpildytus dokumentus įteiksime 
Polai ir ji pasius. Advokatą nusisamdys dar nepasibaigus savaitei. 

— Panašius patarimus esu dalijęs ne sykį, bet niekada nesitikė- 
jau, jog pats taip elgsiuos. 

— Oskarai, norint palikti kitą žmogų, kai kada reikia veikti ryž- 
tingai. 

Vyresnysis partneris į taurę susipylė vyno likučius ir vėl nusišyp- 
sojo. Volis nė neprisiminė, kada paskutinį kartą matė kolegą tokį pa- 
tenkintą. 

— Ar įstengsi, Oskarai? 

— Aha. Tiesą sakant, šiandien anksti išvažiuosiu namo, susikrau- 
siu daiktus ir visam laikui su ja atsisveikinsiu. 

— Nuostabu. Šią dieną paminėkime vakariene. Firmos sąskaita. 

— Tvarka... bet toji mergšė prie mūsų neprisidės? 

— Ašja atsikratysiu. | 

Oskaras išmaukė vyną lyg tekilos burnelę ir tarė: 

— Po šimts, taip nesidžiaugiau daugelį metų. 

tikinti Khaingų šeimą, kad jie nuoširdžiai bando padėti, sekė- 

si sunkiai, tačiau pasitikėjimo lygis gerokai išaugo per keletą 
savaičių, vakarieniaujant su birmiečiais ir juos vaišinant „Big Mac“ 
mėsainiais. Kiekvieną trečiadienį, patys užkandę sveikesnių patiekalų, 
Deividas ir Helena pravažiuodavo pro tą pačią „McDonald's“ užkandi- 
nę, nusipirkdavo mėsainių su gruzdintomis bulvytėmis, tada pasuk- 
davo link daugiabučių komplekso, pastatyto Rodžerso Parke, ir aplan- 
kydavo šeimą. Prie atvykėlių prisidėdavo ir Zo, močiutė, ir Lu, senelis, 
nes tiem dviem taip pat patikdavo greitmaistis. Kiaurą savaitę Khain- 
gai iš esmės tenkindavosi ryžių bei vištienos dieta, bet trečiadieniais 
jie sotindavosi kaip tikri amerikiečiai. 

Septintą mėnesį nėščią — tai buvo kuo aiškiausiai matyti — He- 
leną iš pradžių kankino dvejonės dėl kassavaitinių viešnagių. Jeigu bu- 
tas užterštas švinu, ji turėjo apsaugoti negimusį kūdikį. Todėl Deividas 
viską kruopščiai peržiūrėjo. Prašymais kamavo daktarą Bifą Sandronį, 
kol tas sumažino savo atlygį nuo 20 000 iki 5000 dolerių, bet atlikti 
labiausiai varginantį darbą nurodė pačiam užsakovui. Taigi Deividas 
asmeniškai apėjo būstą ir apsirūpino mėginiais, paimdamas juos iš 
sienų dažų, vandens, keraminių dangų, puodelių, lėkščių, dubenių, 
šeimyninių nuotraukų albumų, žaislų, avalynės, drabužių ir bet kokių 
kitų dalykų, prie kurių Khaingai lietėsi. Kolekciją nugabeno į Akroną, 
paliko Sandronio laboratorijoje, po dviejų savaičių atsiėmė daiktus ir 
grąžino šeimai. Daktaras aptiko tiktai leistinus švino kiekius, dėl kurių 
birmiečiams nevertėjo nerimauti. Jų bute Helenai ir kūdikiui negrėsė 


jokie pavojai. 

Tują apnuodijo „Baisūs dantys“, ir Sandronis galėjo prisaikdintas 
patvirtinti išvadas bet kuriame šalies teisme. Nors į rankas pakliuvo 
perspektyvi byla, visų pirma būtina rasti atsakovą. Jiedu su daktaru 
sudarė sąrašą iš keturių kinų kompanijų, panašius žaislus tiekiančių 
amerikiečiams importuotojams, bet nesugebėjo tiksliai nustatyti ga- 
mintojo. Pasak Sandronio, egzistavo didelė tikimybė, kad susidoroti 
su šita užduotimi niekada nepavyks. Kas, jeigu „Baisius dantis“ pada- 
rė prieš dvidešimt metų ir nukišo į sandėlį, gal juos tiktai po dešimt- 
mečio išsiuntė į JAV, kur žaislas dar penkerius nykius metus praleido 
tiekimo grandinėje. Gamintojas su importuotoju galbūt tebeužsiima 
verslu, bet nederėtų atmesti ir tokio varianto, kad jie senų seniausiai 
bankrutavo. Jungtinių Valstijų kontrolieriai nuolat spaudė kinus ti- 
krinti švino kiekius, naudojamus tūkstančiuose jų produktų, bet raiz- 
ginyje pigių, šalyje išsimėčiusių fabrikėlių nustatyti, kas ir ką padirbo, 
dažniausiai nebūdavo įmanoma. Daktaras Sandronis turėjo begalinį 
šaltinių sąrašą, pačiam teko prisidėti prie šimtų ieškinių, bet keturis 
mėnesius užsitęsusios informacijos paieškos nedavė jokių rezultatų. 
Deividas su Helena lankėsi kiekvienoje didžiosios Čikagos blusų tur- 
gavietėje ir žaislų parduotuvėje, sukaupė stulbinantį žaislinių protezų 
ir vampyro ilčių rinkinį, visgi tikslios „Baisių dantų“ kopijos neužtiko. 
Dairytis nesiliovė, tačiau jų užsidegimas priblėso. 

Tuja išgyveno ir grįžo namo, deja, jo sveikata nukentėjo nepa- 
taisomai. Smegenys patyrė tokią rimtą žalą, kad vaikas nebeįstengė 
vaikščioti be aplinkinių pagalbos, aiškiai kalbėti, pats valgyti ir suval- 
dyti kūno funkcijų. Matė prastai ir vos sugebėdavo reaguoti į elemen- 
tarius nurodymus. Paklaustas, kuo jis vardu, prasižiodavo ir išgaudavo 
kažką panašaus į „Tu“. Daugiausia laiko praleisdavo specialioje, tu- 
rėklus turinčioje lovoje, kurią buvo sunku išlaikyti švarią. Į kasdienę 
varginančią berniuko priežiūrą įsitraukė kiekvienas šeimos narys ir 
nemažai kaimynų. Apie geresnę ateitį nevertėjo nė svajoti. Anot gy- 
dytojų tvirtinimų, išsakytų gana taktiškai, jo būklė veikiausiai nepa- 
gerės. Kalbėdami neoficialiai ir atokiau nuo Khaingų šeimos, medikai 
Deividui atskleidė, kad mažylio kūnui bei protui nelemta normaliai 
vystytis, ir šiuo atveju jie niekuo negalėjo pagelbėti. Netgi nežinojo, 
kur jį įkurdinti, nes įstaigų, skirtų vaikams su pažeistomis smegeni- 
mis, paprasčiausiai nebuvo. 

Tują šaukšteliu penėdavo sutrintų vaisių ir daržovių mišiniu, 
kurį gausiai papildė maistingieji priedai. Jis nešiojo tokiems vaikams 
gaminamas sauskelnes. Valgis, vystyklai, vaistai per mėnesį atsieidavo 
600 dolerių, bet pusę išlaidų padengdavo Deividas ir Helena. Khaingai 
neturėjo sveikatos draudimo, ir jų sūnus jau būtų miręs, jei ne aukštos 
kokybės paslaugas suteikusios Leikšoro ligoninės dosnumas. Trumpai 
kalbant, Tuja tapo bemaž nepakeliama našta. 

Prieš vakarienę Sojis ir Lvina atkakliai jį vesdavosi prie stalo ir 
sodindavo į specialią kėdutę, dar vieną ligoninės dovaną. Diržais bei 
sagtimis prisegtas Tuja sėdėdavo tiesiai ir laukdavo maisto. Kol šei- 
ma kimšdavo mėsainius su skrudintomis bulvytėmis, Helena atsar- 
giai jį maitindavo kūdikių šaukšteliu. Kaip pati sakė, jai reikėjo lavinti. 
įgūdžius. Iš kitos pusės laikydamas popierinį rankšluostėlį, Deividas 
šnekučiuodavosi su berniuko tėvu, plepėdavo apie darbą ir gyvenimą 
Amerikoje. Tuja turėjo dvi seseris amerikietiškais vardais, aštuonmetę 
Linę ir šešiametę Eriną. Per vakarienę jos šiaip jau tylėdavo, bet aki- 
vaizdu, kad neapsakomai džiaugėsi galimybe paskanauti tikro greit- 
maisčio. Jei vis dėlto prabildavo, angliškai kalbėdavo sklandžiai, be 
jokio akcento. Pasak Lvinos, mokykloje mergaitėms rašydavo vien tik 
geriausius pažymius. 

Prie stalo vyraudavo slegianti rimties atmosfera, nors nežinia, 
kas konkrečiai ją nulemdavo — miglota, rūškana ateitis ar varganas 
imigrantų būvis. Protarpiais tėvai, seneliai, seserys pažiūrėdavo į Tują, 
regis, norėdami pravirkti. Artimieji atsiminė triukšmingą, hiperakty- 
vų, amžinai išsišiepusį, nerūpestingai kvatojusį berniuką ir jiems buvo 
nelengva susitaikyti, kad mažylis nebegrįš. Sojis kaltino save, kad nu- 
pirko dirbtinius dantis. Lvina kaltino save, kad rūpestingiau jo nepri- 
žiūrėjo. Linė ir Erina kaltino save, kad akstino brolį žaisti su iltimis 
ir jas gąsdinti. Save kaltino netgi Zo ir Lu: jie tarėsi privalėję ko nors 
imtis, nors patys nenumanė, ko būtent. 

Po vakarienės Deividas su Helena palydėjo Tują iki savo automo- 
bilio, stovinčio greta namo, įtaisė jį ant užpakalinės sėdynės, prisegė 
saugos diržu ir, stebint visai šeimai, išvyko. Dėl visa ko į kelionę pasiė- 
mė maišelį su sauskelnėmis ir valymo reikmenimis. 

Per dvidešimt minučių jie nusigavo iki ežero ir sustojo netoli 
„Navy“ prieplaukos. Deividas suėmė berniuką už kairės rankos, He- 

lena įsikibo į dešiniąją ir visi trys nuslinko lėta žingine, kurią stebint 
širdį nudiegdavo kone nepakeliamas skausmas. Tuja kiūtino kaip pir- 
mąkart kojas kilnojantis dešimties mėnesių kūdikis, tačiau Zinkai ne- 
leido jam pargriūti, o patys niekur neskubėjo. Trijulė palengva stūmėsi 
lentiniu taku, apeidama įvairiausius laivus. Jeigu vaikas užsigeisdavo 
stabtelėti prie keturiasdešimties pėdų ilgio dvistiebio burlaivio, jie 
taip ir padarydavo. Jei norėdavo apžiūrėti didžiulį tralerį, Deividas su 
Helena sustodavo ir apie jį pašnekėdavo. Abu pliurpė be perstojo, tary- 
tum išdidūs, kelerių metų atžalą vedžiojantys tėvai. Tuja reaguodavo 
atsakydamas burbuliavimu, nesuvokiamo vapėjimo srautu, kurį suau- 
gusieji apsimesdavo perprantą. Mažyliui pavargus, Zinkai jį ragindavo 
judėti iš vietos. Raumenis reikia treniruoti, kad šie visiškai nesugleb- 
tų, teigė ligoninėje dirbantis reabilitacijos specialistas. 

Jie veždavo berniuką į parkus, atrakcionus, prekybos centrus, 
beisbolo rungtynes, gatvėse rengiamus vakarėlius. Trečiadienio vaka- 
ro ekskursijos buvo svarbios ir jam, ir Khaingų šeimai, kuri vienintelį 
sykį per savaitę sulaukdavo galimybės atsipūsti. 

Kai po dviejų valandų grįžo į butą, juos pasitiko anksčiau nematy- 
ti veidai. Per praėjusius mėnesius Deividas padėjo keliems komplekse 
gyvenantiems birmiečiams sutvarkyti nereikšmingus juridinius reika- 
lus. Dažniausiai spręsdavo įprastus, dėl imigracijos kylančius klausi- 
mus, ir šioje teisės srityje palengva tapo tikru ekspertu. Viena sutuok- 
tinių pora baudėsi išsiskirti, bet galiausiai susitaikė. Dabar jis rūpinosi 
ieškiniu dėl panaudoto automobilio įsigijimo. Tarp birmiečių imigran- 
tų advokatas Zinkas pamažu užsitarnavo gerą vardą, bet pats abejojo, 
ar tuo derėtų džiaugtis. Jam reikėjo galinčių užsimokėti klientų. 

Vyrai išėjo laukan ir atsirėmė į automobilius. Sojis išaiškino, kad 
trijulė naujųjų pažįstamų dirbo santechnikos rangovui. Pastarasis ži- 
nojo samdąs nelegalus, todėl jiems pasiūlė kas savaitę grynais mokė- 
ti po 200 dolerių. Birmiečiai triūsė po aštuoniasdešimt valandų per 
savaitę. Ir, blogiausia, per dvi dešimtis dienų bosas nedavė jiems nė 
cento. Tas trejetas angliškai kalbėjo prastai, ir Deividas, negalėdamas 
patikėti savo ausimis, paprašė Sojo dar sykį iškloti jų istoriją. Antras 
variantas niekuo nesiskyrė nuo pirmojo. Per savaitę — dvi šimtinės, 
už viršvalandžius atsiskaitoma iš karto, už tris savaites nesumokėta 

ničnieko. Ir ne jiems vieniems. Nukentėjusiųjų ratą papildė kiti išeiviai 
iš Birmos ir daugybė meksikiečių. Jie arė kaip jaučiai, bet visi buvo 
apmulkinti. 

Užsirašęs informaciją Deividas prižadėjo pasidomėti išdėstytų 
įvykių aplinkybėmis. 

Vairuodamas automobilį namo, jis nupasakojo bylą žmonai. 

— Ar nelegalus juodadarbis turi teisę pareikšti ieškinį sukčiui 
darbdaviui? — pasiteiravo Helena. 

— Geras klausimas. Pasitikslinsiu rytoj. 


Po pietų Oskaras nutarė nevažiuoti atgal į kontorą. Vis vien nieko 
doro ten nenuveiktų. Galvoje sukosi tiek daug minčių, kad dykinėti už 
stalo nesinorėjo. Jis truputėlį įkaušo, todėl pirmiausia privalėjo išsiblai- 
vyti. Artimiausioje degalinėje prisipildė kuro baką, vietinėje krautuvė- 
lėje nusipirko didelį juodos kavos puodelį, tuomet patraukė 57-ąja ma- 
gistrale ir netrukus apleido Čikagą, kurią pakeitė dirbamosios žemės. 

Kiek kartų pats ragino klientus skirtis? Tūkstančius. Kai atitin- 
kamai susiklosto sąlygos, taip postringauti visiškai nesunku. „Klausy- 
kite, bėgant laikui, kai kuriose santuokose vyrą arba žmoną užvaldo 
laisvės poreikis. Tas metas atėjo ir jums.“ Dalydamas patarimus tarėsi 
esąs nepaprastai išmintingas, netgi didžiavosi savimi. Dabar jautėsi 
kaip apgavikas. Kaip žmogus gali kitus konsultuoti skyrybų klausi- 
mais, jei pats niekada nebandė išsituokti? 

Jiedu su Pola drauge gyveno tris bėdinus dešimtmečius. Vie- 
nintelis vaikas, dvidešimt šešerių metų dukra, vardu Kylė, vis labiau 
priminė motiną. Su savo antrąja puse ji nutraukė santykius ir skyry- 
bų atvertos žaizdos dar neužgijo — iš esmės todėl, kad Kylei patiko 
mėgautis kančiomis. Oskaro duktė turėjo menkai apmokamą darbą, 
galybę prasimanytų emocinių problemų, sprendžiamų piliulėmis, nors 
pagrindinį terapijos šaltinį atstojo nesibaigiančios kelionės po par- 
duotuves, kuriose ji lankydavosi kartu su motina ir apsipirkdavo tėvo 
sąskaita. 

— Man įkyrėjo jos abi, — garsiai ir drąsiai paskelbė Oskaras, ties 
Kankakiu pralėkdamas pro ženklus, kurie nurodė iš magistralės ve- 

dančius kelius. — Esu šešiasdešimt dvejų, geros sveikatos, o mūsų lai- 
kais mano amžiaus žmonės vidutiniškai išgyvena dar dvidešimt trejus 
metus. Juk aš turiu teise siekti laimės, ar ne? 

Be jokių abejonių. 

Tačiau kaip pranešti naujienas? Antai svarbiausias klausimas. 
Kaip numesti bombą? Jis pagalvojo apie senus klientus ir per daugelį 
metų tvarkytas ištuokos bylas. Kraštutinį bombos variantą atitikdavo 
įvykių eiga, per kurią žmona užeidavo vyrą lovoje su svetima moteri- 
mi. Oskaras prisiminė tris, gal keturis tokius atvejus. O, taip, sprogi- 
mą jie sukeldavo užtikrintai. Brangioji, mūsų santuokai — galas, aš 
susiradau kitą. Bet jam teko rūpintis ir visiškai priešinga byla, teikti 
paslaugas niekuomet tarpusavyje nesipešusiai ir apie skyrybas nekal- 
bėjusiai porelei — tuodu atšventė trisdešimtąsias vestuvių metines ir 
ežero pakrantėje įsigijo namą, kuriame rengėsi gyventi išėję į pensiją. 
Sykį vyras grįžo iš verslo kelionės ir aptiko būstą tuščią. Dingo visi 
žmonos drabužiai ir pusė baldų. Ji išsikraustė pareikšdama, kad nieka- 
da sutuoktinio nemylėjo. Pati netrukus vėl ištekėjo, o jis nusižudė. 

Polą išprovokuoti barniui nesudėtinga; toji moteris dievino kivir- 
čytis ir triukšmingai vainotis. Galbūt vertėtų dar išlenkti alkoholio ir 
pusgirčiam parsibelsti į namus, tada žmona pultų jį graužti dėl gėrimo, 
Oskaras ją apkaltintų begaliniu apsipirkinėjimu ir piltų žibalą į ugnį, 
kol abu pratrūktų staugti. Tada įsiutęs susidėtų savo apdarus ir neš- 
dintųsi velniop. 

Oskarui pristigdavo drąsos atsisveikinti visam laikui. Taip pasi- 
elgti derėjo tuzinus kartų, tačiau jis tik paslankiodavo koridoriuje, už- 
sirakindavo svečių kambaryje ir naktį išmiegodavo vienas. 

Artėjant prie Šampeino, galvoje susiformavo planas. Ar verta 
gudrauti, kelti vaidus ir tokiu būdu kaltę versti žmonai? Būk vyras ir 
pripažink, kad nori ištrūkti į laisvę. „Pola, aš nelaimingas — jau trisde- 
šimt metų. Esu tikras, kad dabartinis gyvenimas nedžiugina ir tavęs, 
antraip nuolat nebambėtum ir nesiveltum į rietenas. Aš išeinu. Palie- 
ku tau namą ir visus jame esančius daiktus. Pasiimu tiktai drabužius. 
Sudie. Jis apsuko automobilį ir patraukė šiaurės kryptimi. 

Išsiskirti pavyko be didelių nesklandumų, ir Pola žinią pasiti- 
ko gana neblogai. Mažumėlę paverkė, kiek pašūkavo ant vyro, galop, 
šiam nenurijus jauko, užsidarė rūsyje ir atsisakė išlįst laukan. Oskaras 
į automobilį pernešė savo drabužius ir kelis asmeninius daiktus. Nuo 
mas sulig kiekviena įveikta gatve. 

Sulaukęs šešiasdešimt dvejų jis taps viengungiu — kaip rodės, 
pirmąsyk po ištisos amžinybės — ir turtuoliu, jei tik galima tikėti Vo- 
liu, kurio garantijos bent jau dabar abejonių nekėlė. Tiesą sakant, šiuo 
metu Oskaras kone aklai pasikliovė jaunesniuoju partneriu. 

Kol kas jis neapsisprendė, kur keliauti, tačiau nakvoti pas Volį 
neketino. Į kolegą užtektinai prisižiūrėdavo kontoroje. Be to, į jo butą 
galėjo užsukti nelemta mergšė, kurios Oskaras nepakentė. Valandą 
pavažinėjęs, išsinuomojo kambarį viešbutyje prie O'Hero oro uosto. 
Prisitraukė kėdę prie lango, įsispigino į tolumoje kylančius ir besilei- 
džiančius lėktuvus. Vieną dieną pats skraidys šen bei ten — į kurorti- 
nes salas, Paryžių, Naująją Zelandiją, — o jam draugiją palaikys kokia 
nors miela dama. 

Oskaras pasijuto atjaunėjęs dviem dešimtmečiais. Jam lemta 
daug ką nuveikti. 


28 SKYRIUS 


ytojaus rytą, lygiai 7.30, Rošelė prisistatė į kontorą ketin- 

| enas pasimėgauti jogurtu, laikraščiu ir valandėle vienumos, 

kurią būtų prablaškęs nebent šuo, tačiau GM jau su kažkuo žaidė. Pri- 

imamajame guviai sukiojosi ponas Finlis. Sekretorė nė neatsiminė, 
kada vyresnysis partneris buvo pasirodęs biure anksčiau už ją. 

— Labas rytas, ponia Gibson. — Oskaro tonas skambėjo šiltai ir 
nuoširdžiai, raukšlėtas, aštrių bruožų veidas spinduliavo pasitenkinimą. 

— Ką čia veikiate? — jos balse pasigirdo įtarimas. 

— Taip jau nutiko, kad pastatas priklauso man. 

— Kodėl atrodote toks laimingas? — paklausė Rošelė, ant savo 
stalo numesdama rankinę. 

— Nes vienui vienas nakvojau viešbutyje. 

— Gal jums reikėtų dažniau taip elgtis? 

— Norite sužinoti, kodėl ten apsistojau? 

— Aišku. Kodėl? 

— Nes vakar, ponia Gibson, palikau Polą. Susikroviau daiktus, 
tariau sudie, išėjau ir namo nebegrįšiu. 

— O, Viešpatie! — pritrenkta ji išpūtė akis. — Ar tikrai? 

— Tikrai. Po trisdešimties apgailėtinų metų pagaliau atgavau 
laisvę. Todėl ir esu laimingas, ponia Gibson. 

— Man taip pat džiugu. Sveikinu. — Per aštuonerius su puse 
metų, praleistų „Finlio 8 Figo kontoroje, Rošelė niekada nesimatė 
su Pola Finli akis į akį ir dėl to tiktai džiaugėsi. Kaip sakė Volis, vy- 
resniojo partnerio žmona nekeldavo kojos į kontorą, nes čia lankytis 
jei neleisdavo savigarba. Aplinkiniams mielai pasakodavo ištekėjusi 

už teisininko, — toks statusas netiesiogiai bylojo apie didelė įtaką bei 
pajamas, — tačiau slapta gėdijosi menkavertės firmos. Iššvaistydavo 
kiekvieną vyro uždirbtą centą, ir jei ne kažkokie paslaptingi jos šei- 
mos pinigai, jiedu seniai būtų bankrutavę. Mažiausiai tris kartus įsakė 
Oskarui atleisti Rošelę. Porą sykių pabandęs įvykdyti reikalavimą, jis 
turėjo nušlubčioti į savo kabinetą, užsirakinti duris ir išsilaižyti žaiz- 
das. Per vieną įsimintiną atvejį ponia Finli paskambino į biurą ir pa- 
reiškė norinti kalbėti su vyru. Ponia Gibson mandagiai informavo, kad 
jis bendrauja su klientu. „Man nusispjaut, — atkirto žmona. — Su- 
junkite mane.“ Rošelė vėl atsisakė ir liepė palaukti. Kai sekretorė vėl 
pakėlė ragelį, vos apopleksijos nenutrenkta Pola įniko plūstis, grasinti 
atžygiuoti ir asmeniškai pasirūpinti darbovietės reikalais. „Rizikuoki- 
te, jeigu jums taip maga, — atsiliepė Rošelė. — Aš gyvenu gete ir nesu 
lengvai įbauginama“ Pola Finli į kontorą neprisistatė, bet kaip reikiant 
iškeikė sutuoktinį. 

Rošelė žengė artyn ir stipriai apkabino Oskarą. Nė vienas nepajė- 
gė prisiminti, kada pastarąjį kartą jiedu lietėsi vienas prie kito. 

— Jūs tapsite visai kitu žmogumi. Sveikinu. 

— Manau, išsituoksime sklandžiai. 

— Nejau naudositės partnerio paslaugomis? 

— Hmm, taip. Jis dirba pigiai. Figo pavardę radau ant bingo kor- 
telės. 

Jiedu nusijuokė, įsitaisė už stalo ir šnekučiuodamiesi pasidalijo 
kitomis naujienomis. 

Po valandos, per trečiąjį firmos susitikimą, Oskaras dar sykį ap- 
sakė savo gyvenimo pokyčius, išklojo apie juos grynai dėl Deivido, kurį 
truputėlį sutrikdė žinių pakurstytas entuziazmas. Liūdesio nematyti 
nė ženklo. Regis, Pola Finli turėjo apsčiai priešų. Oskaras bemaž svaigo 
nuo minties, kad ją metė. 

Apibendrindamas pokalbį su Džeriu Alisandru, jaunesnysis fir- 
mos partneris taip sudėliojo akcentus, tartum riebūs čekiai jau būtų 
išsiųsti paštu. Jam malant liežuviu, Deividas netikėtai perprato sky- 
rybų priežastis. Atsikratyti žmona derėjo kuo greičiau, kol nepaplūdo 
rimtų sumų srautas. Kad ir kokias intrigas jie rezgė, šnerves ėmė ries- 
ti nemalonumų tvaikas. Turto slėpimas, lėšų perrašymas, mėginimai 

susikurti fiktyvias banko sąskaitas — mintyse jis kone girdėjo, kaip 
partneriai aptaria šiuos reikalus. Prieš akis staiga suplevėsavo raudo- 
nos pavojaus vėliavėlės. Deividas panūdo išsiaiškinti, kas čia vyksta, ir 
suvokė turįs neprarasti budrumo. 

Volis ėmė melsti, kad firma įjungtų aukštesnę pavarą, susiste- 
mintų dokumentus, rastų naujų „Krayoxx bylų, atidėtų kitus reikalus 
ir taip toliau, ir panašiai. Alisandras prižadėjo parūpinti tyrimais užsi- 
imsiančių medikų ir kardiologų, suteikti įvairią logistinę pagalbą, kad 
prieš susitarimą klientai būtų deramai parengti. Kiekvienas ieškinys 
vertas šūsnies šlamančiųjų, o už perspektyvias bylas įmanoma susi- 
šluoti dar daugiau grynųjų. 

Oskaras sėdėjo nekrutėdamas ir šypsojosi. Rošelė įdėmiai klausėsi. 
Džiugų virpulį naujienos kėlė ir Deividui, tačiau jis išliko atsargus. Volis 
nevengdavo persūdyti, todėl jo pateikiamus skaičius derėjo sumažinti 
pusiau. Bet nuostabus žadėjo būti net ir perpus menkesnis atlygis. 

Zinkų šeimos santaupos aptirpo ir dabar nesiekė nė 100 000 do- 
lerių. Deividas atkakliai tramdė nerimą, bet apie pinigus pagalvodavo 
vis dažniau. Už bylą, kuri tikriausiai nieko neverta, Sandroniui atsei- 
kėjo 7500 dolerių. Su Helena šelpdavo Khaingų šeimą, 300 dolerių per 
mėnesį prisidėdavo prie Tujos išlaikymo ir, jei nusišypsos sėkmė, keti- 
no teikti pagalbą ne vienus metus. Jie apsisprendė be jokių dvejonių, 
tačiau patys galų gale turėjo pripažinti tikrovę. Mėnesinės Deivido pa- 
jamos stabiliai augo, bet vargu ar jis kada nors uždirbs tiek pat, kiek 
„Rogano Rotbergo firmoje. Antra vertus, tokių tikslų nė neužsibrėžė. 
Pagal jo apskaičiavimus, gimus vaikui, patogiam gyvenimui prisireiktų 
125 000 dolerių per metus. Honoraras už „Krayoxx“ bylą gerokai pa- 
pildytų sąskaitą, tačiau Deividas apie savo atlygį su abiem partneriais 
dar nesišnekėjo. 

Trečiasis firmos pasitarimas netikėtai nutrūko, kai pro laukujes 
duris įsiveržė moteris, savo sudėjimu panaši į gynėjo pozicijoje žai- 
džiantį futbolininką, užsitempusi treningo kelnes ir įsispyrusi į plia- 
žines šlepetes. Ji paskelbė norinti kreiptis į advokatą ir pasikalbėti 
apie „Krayoxx“. Vaistą vartojo dvejus metus, jautė, kaip silpsta širdis, 
ir troško nedelsdama paduoti kompaniją į teismą. Oskaras su Deividu 
išgaravo iš priimamojo. Volis nusišypsojęs pasilabino ir tarė: 

— Ką gi, jūs atėjote ten, kur reikia. 


230 


Senatoriaus Maksvelo šeimyna Boizyje nusisamdė teismo advo- 
katą Freizerį Gantą, dirbantį daugmaž klestinčioje firmoje, kuri iš 
esmės rūpindavosi klientais, susižalojusiais per vilkikų avarijas arba 
nukentėjusiais dėl medikų aplaidumo. Boizyje retai kada pasitaiko 
įspūdingų nuosprendžių ir dosnių kompensacijų, kokių netrūksta 
Floridoje, Teksase, Niujorke ir Kalifornijoje. Aidahe šnairai žvelgiama 
į civilinius ieškinius, o prisiekusiųjų gretas paprastai sudaro konser- 
vatyvių požiūrių žmonės. Bet Gantas būtų nesunkiai parengęs bylą 
ir išsirūpinęs teigiamą verdiktą. Su šiuo teisininku vertėjo skaitytis, 
juolab kad dabar į jo rankas pakliuvo stambiausias deliktas Jungtinėse 
Valstijose. Susmukęs ant Senato grindų, kvapą išleido senatorius, dėl 
kurio mirties aiškiai kalta didžiulė korporacija. Apie tokią bylą svajo- 
davo kiekvienas teismo advokatas. 

Gantas primygtinai reikalavo pasimatyti ne Boizyje, o Vašingto- 
ne, nors Leitonas Kounas mielai būtų susitikęs bet kur. Tiesą sakant, 
bet kokioje vietoje, išskyrus sostinę, į kurią atvykęs Maksvelų atstovas 
neabejotinai užsuks į jo biurą. Naujutėliame, išpuoselėtame, blizgan- 
čiame vienuolikaukščiame pastate „Kouno grupė“ nuomojosi viršutinį 
aukštą, kompanija buvo įsitaisiusi K gatvėje — įtakingais Vašingtono 
makleriais užgrūstame asfalto ruože. Kounas už milžinišką sumą nu- 
sisamdė Niujorko dizainerį, kad jis sukurtų tobulą gerovės ir presti- 
žo įvaizdį. Planas išdegė. Tiek esamus, tiek potencialius, iš privataus 
lifto išnyrančius klientus akimoju priblokšdavo marmuras ir stiklas. 
Atvykėlius apsupdavo tikros valdžios atmosfera, už kurią jie, žinoma, 
susimokėdavo. 

Deja, pokalbis su Gantu klostysis pagal atvirkščią scenarijų. Pi- 
nigus turės įteikti lobistas, ir jam magėjo pabendrauti ne tokioje praš- 
matnioje aplinkoje. Advokatas neatlyžo, taigi apytikriai po devynių 
savaičių nuo senatoriaus mirties ir, svarbiausia, bent jau Kouno ir 
„Varrick“ požiūriu, praėjus beveik dviem mėnesiams nuo tada, kai FDA 
pašalino „Krayoxx“ iš rinkos, jiedu prisistatė vienas kitam ir atsisėdo 
prie nedidelio posėdžių stalo tolimajame asmeninio Kouno kabineto 
gale. Lobistas nesiekė klientui padaryti įspūdžio ir šia konkrečia už- 
duotimi bjaurėjosi, todėl laiko negaišo. 

— Pasak mano šaltinio, Maksvelų šeima be teismo susitartų už 
penkis milijonus, — prabilo Kounas. 

Ganto veidą akimirką perkreipė grimasa, tarytum jį būtų pervė- 
res hemorojaus sukelto skausmo dūris. 

— Mes galime derėtis. — Advokatas metė nieko nereiškiančią 
frazę. Juk iš Boizio atkeliavo būtent dėl derybų. — Bet penki milijo- 
nai — Mažiausia suma. 

— Kokia didžiausia? — paklausė Kounas. 

— Mano klientas neturi daug pinigų, — liūdnai ištarė Gantas. — 
Senatorius paskyrė gyvenimą valstybinei tarnybai ir daug ką paauko- 
jo. Jo turtas vertas tiktai pusės milijono, o šeima privalo patenkinti 
savo poreikius. Aidaho valstijoje Maksvelai yra tikros įžymybės, tad 
velionio artimieji pageidautų išlaikyti atitinkamą gyvenimo būdą. 

Neskaitant kitokių specializacijų, Kounas užsiimdavo pinigų išvi- 
liojimu ir jį kiek pralinksmino mintis, jog pats atsidūrė aukos kailyje. 
Šeimyną sudarė našlė, labai miela, santūri, brangių pomėgių neturin- 
ti šešiasdešimties metų moteris, neišlaidaujanti, keturiasdešimtmetė 
jos dukra ištekėjusi už Boizio pediatro, mokykloje dėstanti, 41 000 
dolerių per metus uždirbanti trisdešimt penkerių metų kita dukra ir 
trisdešimt vienerių metų sūnus, vienintelė problema. Kirkas Maksve- 
las Jaunesnysis kovojo su alkoholiu bei narkotikais nuo penkiolikos, 
tačiau prie pergalės neartėjo. Kounas atliko tyrimą ir dabar apie šeimą 
žinojo daugiau už Gantą. 

— Kodėl gi jums neįvardijus skaičiaus? Aš paminėjau penkis, me- 
tas siūlyti jums. 

— Uždraudus prekybą „Krayoxx“, jūsų klientas per dieną praran- 
da dvidešimt milijonų, — išrėžė advokatas, lyg pateikdamas slaptą in- 
formaciją, kurią jis atkapstė. 

— Veikiau aštuoniolika, bet nėra reikalo kibti prie smulkmenų. 

— „Dvidešimt“ skamba gražiau. 

Kounas rūsčiai pažvelgė virš savo skaitymo akinių. Nežymiai nuko- 
rė žandikaulį. Viso labo vaidino, nes šiame versle jo niekas nestebino. 

— Dvidešimt milijonų žalių? — neva apstulbęs pakartojo. 

Gantas sugriežė dantimis ir linktelėjo. 

Lobistas kaipmat atsipeikėjo po sukrėtimo. 

— Pašnekėkime atvirai. Senatorius Maksvelas išdirbo Vašingto- 
ne tris dešimtmečius, per tą laikotarpį iš stambių farmacijos bendro- 
vių ir su jomis susijusių politinės veiklos komitetų gavo tris milijonus 
dolerių, iš kurių didžiąją dalį paklojo „Varrick“ ir kompanijos vadovai, 
dar milijoną surinko iš Nacionalinės deliktų reformos iniciatyvos ir 
kitų grupių, siekiančių griežtai suvaržyti tiek fiktyvių, tiek pagrįstų 
ieškinių teikimą. Keturis milijonus paėmė iš gydytojų, ligoninių, ban- 
kų, gamybos įmonių, mažmenininkų, tai yra iš įvairiausių valstybiškai 
nusiteikusių grupuočių, kurioms knieti apriboti kompensacijas ir dėl 
patirtos žalos keliamas bylas, iš esmės užtrenkti teismo rūmų duris 
prieš kiekvieną, ketinantį pareikšti ieškinį dėl traumos arba mirties. 
Jei turėsime omeny deliktų reformą ir stambias farmacijos bendroves, 
brangusis velionis senatorius balsuodavo nepriekaištingai. Abejoju, ar 
jį kada palaikėte. 

— Retsykiais, — neįtikinamai atsakė Gantas. 

— Na, mes neradome jokių duomenų, kad pats esate finansiškai 
prisidėjęs prie kurios nors iš jo kampanijų arba savo indėlį būtų įnešu- 
si jūsų firma. Pripažinkite tiesą: jūs, bičiuliai, darbavotės priešingoje 
barikadų pusėje. 

— Tebūnie, bet kaip tai siejasi su mūsų reikalu? 

— Niekaip. 

— Tuomet kodėl išvis diskutuojame šia tema? Kaip ir kiekvienas 
senatorius, jis pritraukdavo daug pinigų. Elgėsi pagal įstatymus, o fi- 
nansinę pagalbą naudojo tam, kad būtų perrinktas. Pone Kounai, jūs, 
be abejo, puikiai žinote žaidimo taisykles. 

— O, taip. Bet senatorius krinta negyvas ir dėl to apkaltinamas 
„Krayoxx ? Ar girdėjote, kad Maksvelas liovėsi vartojęs vaistą? Pasku- 
tinis receptas išrašytas anų metų spalį, likus septyniems mėnesiams 
iki mirties. Per skrodimą paaiškėjo, kad jį kamavo rimta širdies liga, 
kraujo samplūdis, trombai, bet minėtus sveikatos sutrikimus nulėmė 
anaiptol ne „Krayoxx“. Mėgindamas bylinėtis gėdingai pralošite. 

— Vargu bau, pone Kounai. Jums neteko manęs matyti teismo 
salėje. 

— Teisingai. 

Tačiau lobistas turėjo reikiamą informaciją. Stambiausias Ganto 
išpeštas verdiktas tesiekė 2 milijonus dolerių, bet žalos atlygį perpus 

sumažino apeliacinis teismas. Anot pajamų deklaracijos, pernai jis už- 
dirbo beveik 400 000 dolerių, smulkme, palyginti su Kouno susižeria- 
mais milijonais. Per mėnesį teisininkas sumokėdavo 5000 dolerių ali- 
mentų, o dar 11 000 atskaitydavo už milžinišką paskolą, kurią paėmęs 
įsigijo netoli golfo aikštelės įrengtą povandeninį būstą. Maksvelo byla 
garantuotai suteiks jam galimybę praturtėti. Kounas nieko nenutuokė 
apie konkrečias atlygio sąlygas, bet, anot šaltinio iš Boizio, pavykus 
susitarti be teismo, advokatas gaus 25 procentus, o jeigu prisiekusieji 
paskelbs teigiamą nuosprendį, — 40 procentų. 

Alkūnes įrėmęs į stalą, Gantas palinko į priekį. 

— Abu puikiai žinome, kad mūsų byla neturi nieko bendra su 
patirta žala ir įmonės atsakomybe. Svarbiausia kas kita: ar „Varrick“ 
pasirengusi atverti kišenę, kad nepateikčiau sensacingo ieškinio? Nes 
jei kreipsiuos į teismą, FDA slegiantis spaudimas neatlėgs, tiesa, pone 
Kounai? 


Kounas atsiprašė ir išėjo į kitą kambarį. Rubenas Mesis lūkuriavo 
savo kabinete, „Varrick Labs“ biure. Jam draugiją palaikė Nikolas Vol- 
keris. Tuodu naudojosi telefonu su garsiakalbiu. 

— Maksvelai užsiprašė 20 milijonų, — pranešė lobistas ir įsitem- 
pė pasiruošdamas kritikos pliūpsniui. 

Tačiau Mesis į naujienas sureagavo be jokių emocijų. Jis tikėjo 
„Varrick“ produktais ir ką tik buvo išgėręs „Plazid“, vieną iš kasdienių, 
kompanijos sukurtų, laimės piliulių. 

— Oho, Kounai, — ramiai atsiliepė. — Prie derybų stalo, se- 
nas bičiuli, paplušėjai šauniai. Pirminiai penki milijonai netikėtai 
išaugo iki dvidešimties. Mums derėtų skirti reikalaujamą sumą, kol 
tavo pastangomis ji nepakilo iki keturiasdešimties. Kas, po velnių 
ten vyksta? 

— Elementarus godumo demonstravimas, Rubenai. Jie supran- 
ta prirėmę mus prie sienos. Vyrukas atvirai prisipažįsta, esą ieškinį 
kurpia ne dėl žalos ir bendrovės atsakomybės. Neigiamų straipsnių 
spaudoje nebepakelsime, taigi kiek esate pasirengę mokėti, kad nusi- 
kratytumėte Maksvelo byla? Štai, kur esmė. 

— Maniau, turi kokį nors patikimą šaltinį, kuris tau į ausį giedojo 
dainelę apie penkis milijonus. 

— Ir aš taip maniau. 

— Čia ne bylinėjimasis, o ginkluotas apiplėšimas. 

— Deja, taip, Rubenai. 

— Leitonai, kalba Nikas. Ar kontrpasiūlymą pateikei? 

— Ne. Mane įgaliojo apsiriboti penkiais milijonais. Sumos nekel- 
siu, kol negausiu jūsų leidimo. 

Volkeris prakalbo šypsodamasis: 

— Pats metas numoti ranka į derybas. Tas Gantas jau skaičiuoja 
pinigus, viliasi išpešęs keletą milijonų. Tokios rūšies individus pažįstu, 
jie lengvai nuspėjami. Pasiųsk vyruką į Aidahą tuščiomis kišenėmis. 
Neijis pats, nei šeima nesuvoks, iš kur sulaukė smūgio. Kounai, paaiš- 
kink, kad esi įpareigotas neviršyti penkių milijonų, o generalinis direk- 
torius išvažiavęs iš šalies. Mes privalėsime pasimatyti ir aptarti reika- 
lus, todėl galutinį atsakymą perduosime po dienos kitos. Bet įspėk, jog 
pareiškęs ieškinį tegu užmiršta apie susitarimą. 

— Nieko panašaus jis nedarys, — atsakė Kounas. — Tu teisus. 
Gantas mintyse jau skaičiuoja savo honorarą. 

— Scenarijus man patinka, — tarė Mesis. — Tik būtų malonu 
užbaigti sandėrį. Leitonai, gali pakelti atlygį iki septynių milijonų, bet 
ne daugiau. 


Grįžęs į kabinetą Kounas atsisėdo ir pranešė: 

— Man leido duoti septynis milijonus. Šiandien didesnės sumos 
nepasiūlysiu, o su generaliniu direktoriumi susisiekti negaliu. Jei ne- 
klystu, jis keliauja kažkur Azijoje, šiuo metu turbūt skrenda lėktuvu. 

— Iki dvidešimties toli šaukia, — susiraukė Gantas. 

— Dvidešimties negausite. Ką tik šnekėjau su kompanijos juris- 
tu, vienu iš valdybos narių. 

— Vadinas, susitiksime teisme. — Gantas užsegė ploną lagami- 
nėlį, kurio turinio nė nebuvo ištraukęs. 

— Pone Gantai, jūsų grasinimas gana nevykęs. Jokie šalies pri- 
siekusieji nepatenkins prašymo išieškoti 7 milijonų dolerių už mirtį, 

kurią nulėmė širdies liga, visiškai nesietina su mūsų vaistu. Pats žinote 
bylinėjimosi tempus, teismo procesas įvyks tiktai po trejų metų. Turė- 
site daug laiko pamąstyti apie septynis milijonus. 

Advokatas staiga atsistojo. 

— Dėkui už sugaištą laiką, pone Kounai. Manęs lydėti nereikia. 

— Jeigu dabar pasišalinsite, savo pasiūlymą atsiimsime. Namo 
parsigausite tuščiomis rankomis. 

Gantas nežymiai kluptelėjo, bet po akimirkos vėl nudrožė tvirtu 
žingsniu. 

— Pasimatysime teisme, — iškošė jis ir nėrė pro tarpdurį. 


Po dviejų valandų Gantas paskambino jam į mobilųjį. Regis, 
Maksvelų šeima persigalvojo, atgavo sveiką protą. Suprantama, iš- 
klausė patikimojo advokato raginimų ir, hmm, nusprendė, kad gauti 7 
milijonus taip pat būtų labai neblogai. Leitonas Kounas atsargiai apta- 
rė kiekvieną ginčijamą klausimą ir Gantas mielai su viskuo sutiko. 

Po skambučio lobistas persakė naujienas Rubenui Mesiui. 

— Vargu ar Gantas išvis bendravo su šeima, — spėjo Kounas. — 
Turbūt užtikrino juos, kad išpeš 5 milijonus, paskui nusispjovė, surizi- 
kavo pareikalauti dvidešimties ir gavęs septynis laimingas grįš namo. 
Jis taps didvyriu. 

— O mes išsisukome nuo kulkos, — tarė Mesis. — Pirmąsyk po 
labai ilgo laiko tarpo. 


29 SKYRIUS 


|Iš na kreipėsi į federalinį teismą ir dėl sąžiningų darbo 
normų pažeidimų iškėlė bylą santechnikos rangovui „Cicero 
Pipe“, įtartinos reputacijos kompanijai, kuriai priklausė dalis milžiniš- 
kos, pietinėje Čikagos dalyje statomos vandenvalos įmonės, o pajaus 
vertė siekė 60 milijonų dolerių. Advokatas atstovavo dokumentų ne- 
turintiems trims birmiečiams ir dviem meksikiečiams. Nukentėjusių- 
jų buvo kur kas daugiau, bet prisidėti prie ieškinio didžiuma atsisakė. 
Jie pernelyg bijojo į save patraukti dėmesį. 

Deividas išsiaiškino, jog dėl blogo elgesio su nelegalais Darbo 
departamentas (DOL) ir Imigracijos ir muitinės tarnyba (ICE) paskel- 
bė trapias paliaubas. Valstybės poreikį reguliuoti imigraciją pranoko 
(nežymiai) tvirtas, nepajudinamas principas — galimybė nekliudomai 
ieškoti teisingumo. Todėl nelegalaus darbininko, kuriam užteks nar- 
sos susigrumti su nedoru darbdaviu, ICE kruopščiai netikrins, bent 
jau kol tęsis teisminis ginčas. Deividas nuolat tai kartojo birmiečiams, 
ir šie, įsiklausę į advokato bei Sojo Khaingo raginimus, galop išdrįso 
pasirašyti ieškinio dokumentus. Kitus vyrus, atvykusius iš Meksikos 
ir Gvatemalos, gąsdino vien mintis, jog reikės rizikuoti savo atlygiais, 
kad ir kokie menki jie būtų. Vieno birmiečio apskaičiavimais, po 200 
dolerių per savaitę, nors tekdavo plūktis aštuoniasdešimt valandų, tu- 
rėjo gauti mažiausiai trisdešimt nelegalių imigrantų. 

Galima žala pasirodė besanti įspūdinga. Minimali alga buvo 8,25 
dolerio per valandą, darbo savaitė oficialiai tęsdavosi 40 valandų ir fe- 
deraliniai įstatymai reikalavo, kad už kiekvieną viršvalandį darbdavys 
mokėtų po 12,38 dolerio. Taigi už aštuoniasdešimt valandų darbinin- 

kui priklausė 825,2 dolerio arba 625,2 dolerio daugiau negu jam ža- 
dėjo. Nustatyti tikslias datas sekėsi nelengvai, bet, Deivido nuomone, 
dabartinė „Cicero Pipe“ afera truko ne trumpiau kaip trisdešimt sa- 
vaičių. Įstatymai leido prašyti žalos atlygio, kuris dukart viršijo neiš- 
mokėtą algą, todėl kiekvienas iš penkių klientų turėjo teisę į 37 500 
dolerių kompensaciją. Be to, pripažinęs atsakovą kaltu, teisėjas galėjo 
jam liepti padengti bylinėjimosi išlaidas ir atsiskaityti su ieškovo advo- 
katu. 

Oskaras nenoriai sutiko, kad Deividas ruoštų dokumentus teis- 
mui. Volis dingo kaip į vandenį. Jis blaškėsi po gatves ieškodamas nu- 
tukusių žmonių. 


“4 v 


Prabėgus trims dienoms nuo tada, kai „Finlis 8: Figas“ iškėlė bylą 
„Cicero Pipe“ įmonei, paskambino anonimas ir prižadėjo perpjauti 
Deividui gerklę, jeigu jis neatsiims ieškinio. Apie skambutį Deividas 
informavo policiją. Oskaras patarė įsigyti pistoletą ir laikyti jį lagami- 
nėlyje. Bendradarbis pasiūlymą atmetė. Kitą dieną kontorą pasiekė 
anoniminis laiškas su grasinimu atimti advokatui gyvybę ir įvardytais 


jo bičiuliais — Oskaru Finliu, Voliu Figu, netgi Rošele Gibson. 


Nusikaltėlis energingai kulniavo Prestono prospektu tarsi skubė- 
damas namo. Laikrodis rodė šiek tiek po antros nakties, lauke tvyro- 
jo šiltas, tvankokas vėlyvos liepos oras. Galybę kartų baustas ir proto 
pertekliumi nepasižymintis trisdešimtmetis baltaodis nešėsi per petį 
persimetęs pigų sportinį krepšelį, kuriame slypėjo plastikinis, san- 
dariai uždarytas, degalų pilnas butelis. Jis staigiai pasuko dešinėn ir 
susirietęs, nulenkęs galvą, šastelėjo į siaurą advokatų kontoros veran- 
dą. Šviesos nedegė nei pastatuose, nei už jų ribų. Prestono prospektas 
miegojo; pagaliau užsidarė net masažo salonas. 

Jeigu GM nebūtų pūtęs į akį, jis veikiausiai būtų išgirdęs, kaip 
neprašytas svečias paklebino rankeną, tikrindamas, ar durys užrakin- 
tos. Gerai jų uždaryti šeimininkai nepamiršo. Sargis kirmijo virtuvėje. 
Oskaras savo ruožtu gulėjo ant sofos su pižama, apsiklojęs užtiesalu, 
ir mąstė, koks laimingas tapo, kai išsikraustė iš namų. 

Banditas paslankiojo po verandą, nusileido laipteliais ir ėmė šmi- 
rinėti palei statinį, kol rado užpakalines duris. Jis ketino prasmukti 

vidun ir padegti primityvią bombą. Ant medinių grindų, užuolaidų 
ir knygų ištiškę du litrai benzino sunaikins seną namą greičiau, nei 
atvažiuos ugniagesių komanda. Krestelėjus rankeną paaiškėjo, kad 
užrakinta ir šita spyna. Vyrukas atsuktuvu mitriai išlaužė duris, jas 
atlapojo ir žengė per slenkstį. Aplinkui tvyrojo tamsa. 

Suurzgė šuo ir staiga nugriaudėjo du kurtinantys šūviai. Nusikal- 
tėlis šūktelėjo, pasitraukė atbulas ir nuo laiptukų nusirideno į apleistą 
gėlių lysvę. Priešais jį stūksojo Oskaras. Virš įsibrovėlio dešiniojo kelio 
atsivėrė žaizda. 

— Nereikia! Prašau! — suskato melsti sužeistasis. 

Oskaras prisitaikė ir šaltai peršovė kitą jo koją. 


Po dviejų valandų Oskaras, pusiau apsirengęs, sėdėjo už stalo ir 
šnekučiavosi su dviem policininkais. Visi trys siurbčiojo kavą. Nenu- 
sisekėlį padegėją jau nuvežė į ligoninės operacinę — kulkos pervėrė 
abi kojas, tačiau gyvybei pavojus negrėsė. Įsibrauti į biurą mėgino 
Džastinas Bardolas, kuris „Cicero Pipe“ įmonėje vairavo buldozerį, 
bent jau-tomis dienomis, kai nežaisdavo su ugnimi ir nenukentėdavo 
nuo šūvių. 

— Idiotai, idiotai, idiotai, — vis kartojo Oskaras. 

— Bet jis nemanė, kad bus užkluptas, — prajukęs pastebėjo vie- 
nas iš farų. 

Tuo pat metu Evanstone į „Cicero Pipe“ savininko duris pasibeldė 
du detektyvai. Jo laukė labai ilga diena. 

Oskaras paaiškino, kad skiriasi su žmona ir ieškosi buto. Jei ne- 
nakvodavo viešbutyje, likdavo kontoroje ir numigdavo ant sofos. 

— Firmos pastatą įsigijau prieš dvidešimt septynerius metus. 

Vieną iš pareigūnų jis pažinojo, kitą ne kartą matė gatvėse. Dėl 
šaudymo porelė nė kiek nesijaudino. Aišku kaip dieną, kad šeiminin- 
kas gynė savo nuosavybę, tiesa, Oskaras nutylėjo visai be reikalo pra- 
kiurdęs antrą įsilaužėlio koją. Neskaitant dvilitrinio degalų butelio, į 
sportinį krepšelį nusikaltėlis įsidėjo medvilninį, lyg ir žibale išmirkytą 
skudurėlį bei kartono atraižų. Apsirūpino modifikuotu nesvaidomu 
Molotovo kokteiliu. Policijos manymu, kartonas atstojo prakuras. 

Bandymas štai taip padegti namą gal ir atrodė juokingas, tačiau norint 
sukelti gaisrą genijumi būti nereikia. 

Koljie kalbėjosi, priešais „F 8: F“ biurą sustojo televizijos korespon- 
dentų furgonas. Oskaras pasirišo kaklaraištį ir leidosi nufilmuojamas. 

Dar po kelių valandų, per ketvirtąjį firmos pasitarimą, Deividas 
išklausė naujienas apniukęs, bet ginklo atsisakė. Rošelė savo pigų pis- 
toletą saugojo rankinėje, taigi šaudykles turėjo trys iš keturių firmos 
darbuotojų. Į kontorą nepaliaujamai skambino žurnalistai. Žinia apie 
užkirstą nusikaltimą sklido vis plačiau. 

— Nepamirškite, — dar kartą kolegoms priminė Volis, — kad esa- 
me firma-butikas, kuri specializuojasi „Krayoxx“ bylose. Supratote? 

— Taip, taip, — įsiterpė Oskaras. — O kaip birmiečiai ir darbo 
įstatymo pažeidimai? 

— Užsiimame ir jais. 

Posėdis baigėsi, kai į laukujes duris pabarbeno reporteris. 

Netrukus jie perprato, kad „Finliui 8: Figui“ tądien nepavyks 
verstis teise. Deividas ir Oskaras pasišnekėjo su Tribune bei Sun-Times. 
Išklojo spaudai įvykio aplinkybes. Iš operacinės išgabentas, palatoje 
uždarytas ponas Bardolas nebendravo su niekuo, išskyrus savo advo- 
katą. Policija suėmė „Cicero Pipe“ savininką ir du vyriausiuosius jo pa- 
galbininkus, bet vėliau šis trejetas buvo paleisti už užstatą. Pagrindinis 
vandenvalos projekto rangovas, klestinti Milvokio bendrovė, prižadė- 
jo reikalą ištirti kruopščiai ir skubiai. Statybvietėje nutrūko bet kokia 
veikla. Prie jos nedrįso artintis jokie nelegalūs darbininkai. 

Deividas apleido biurą prieš vidurdienį, tylomis pranešęs Rošelei, 
kadjam reikia nukakti į teismą. Parsigavo namo, į automobilį įsisodino 
Heleną, kurios nėštumas vis labiau krito į akis, ir nusivežė papietauti. 
Apsakė žmonai, kas nutiko — papasakojo apie gąsdinimus pribaigti, 
banditą ir jo ketinimus, firmą apgynusį Oskarą, stiprėjantį spaudos 
dėmesį. Sumenkino bet kokias grėsmes ir pridūrė, esą tyrimą į savo 
rankas perėmė ETB. 

— Tau neramu? — paklausė Helena. 

— Nė trupučio, — neįtikinamai atsakė jis. — Bet naujienos gali 
pasirodyti rytdienos laikraščiuose. 

Deividas neklydo. Miesto įvykiams skirti Tribune and Sun-Times 
puslapiai puikavosi didžiulėmis Oskaro nuotraukomis. Spaudą supras- 
ti įmanoma — ar dažnai pasitaiko istorijų apie seną advokatą, kuris 
nakvodamas savo kontoroje pašauna ketinantį Molotovo kokteiliu 
sudeginti biuro pastatą įsibrovėlį, nusamdytą atkeršyti už advokatų 
ieškinį dėl nesumokėtų algų nelegaliems darbininkams, išnaudotiems 
kompanijos, kitados palaikiusios ryšį su organizuotu nusikalstamu- 
mu? Straipsnių autoriai Oskarą pavaizdavo kaip bebaimį šaulį iš pie- 
tvakarinės Čikagos dalies, taip pat kaip vieną iš pagrindinių žalos išieš- 
kojimo specialistų, kurie užsipuolė „Varrick Labs“ ir siaubingąjį vaistą 
„Krayoxx“. Tribune išspausdino mažesnę Deivido fotografiją, papildytą 
į kalėjimą velkamų „Cicero Pipe“ savininko ir jo padėjėjų kadrais. 

Į sceną sulėkė visas alfabetas — FTB, DOL (Darbo departamen- 
tas), ICE (Imigracijos ir muitinės tarnyba), INS (Imigracijos ir natūrali- 
zacijos tarnyba), OSHA (Darbuotojų saugos ir sveikatos administraci- 
ja), DHS (Nacionalinio saugumo departamentas), OFCCP (Federalinių 
sutarčių laikymosi programų tarnyba) — ir dauguma, bendraudama su 
reporteriais, žodžio kišenėje neieškojo. Statybvietėje niekas nedirbo 
jau antrą dieną, ir pagrindinis rangovas paleido gerklę. „Finlį 8: Figą“ 
vėl apgulė žurnalistai, tyrėjai, viltingai nusiteikę „Krayoxx vartotojai 
ir patvinęs gatvės smulkmės srautas. Oskaras, Volis, Rošelė nesiskyrė 
su ginklais. Jaunasis Deividas išliko palaimingai naivus. 


Po dviejų savaičių Džastinas Bardolas atsisveikino su ligonine sė- 
dėdamas neįgaliųjų vežimėlyje. Federalinis didysis prisiekusiųjų žiuri 
apkaltino įvairiais prasižengimais tiek nevykėlį padegėją, tiek porą jo 
bosų, o trijulės advokatai ėmė svarstyti, ar nevertėtų pradėti derybų 
dėl kaltinimų pripažinimo ir švelnesnių bausmių. Kulka sutrupino kai- 
rįjį Bardolo šeivikaulį, kurį teks operuoti dar kartą, bet medikai tikėjo- 
si, kad bėgant laikui pacientas visiškai išgis. Savo advokatui, viršinin- 
kui ir policijai nusikaltėlis užsiminė, esą skaldyti šeivikaulio nebuvo 
reikalo, nes prieš antrą šūvį jis parkrito sužeistas ir nebekėlė grėsmės, 
tačiau sužadinti užuojautos nepasisekė. Bendrą reakciją reziumavo 
vieno detektyvo žodžiai: „Džiaukis, jog tau neištaškė galvos.“ 

lisandras pagaliau tesėjo žodį be jokių išsisukinėjimų. Jis 

vertėsi per galvą organizuodamas derybas dėl susitarimo, ir, 
anot „Zelo 8x Poterio“ bendradarbio, su kuriuo Volis aptarė padėtį, Dže- 
ris tiesiog neturėjo laiko telefonu kalbėtis su tuzinais advokatų, kuriais 
žongliravo. Bet trečią liepos savaitę galų gale atsiuntė ekspertus. 

Kompanijos pavadinimas skambėjo beprasmiškai — „Aljanso di- 
agnostikos grupė“, nors tenykščiai darbuotojai pirmenybę teikė san- 
trumpai ADG. Kiek Volis išsiaiškino, Atlantoje įkurtoje ADG įmonėje 
triūsė komanda laborantų, kurie viso labo keliavo iš vienos valstijos į 
kitą ir tyrė žmones, rėksmingai trokštančius pasipelnyti iš kolektyvi- 
nių žalų sferoje surengto naujausio antpuolio. Volis pakluso instrukci- 
joms ir aptriušusiame prekybos centre išsinuomojo dviejų tūkstančių 
kvadratinių pėdų erdvės patalpą, kitados glaudusią varganą, naminių 
gyvūnėlių reikmėms skirtą krautuvėlę. Jis nusisamdė rangovą, kuris 
surentė pertvaras ir įstatė duris. Vitrinas uždengė rudu popieriumi, 
nepapildytu jokiais informaciniais užrašais. Išsinuomojo kelias pigias 
kėdes, paprastus stalus ir vieną rašomąjį, apsirūpino telefonu ir ko- 
pijavimo aparatu. Sąskaitas persiųsdavo į Džerio firmą, atiduodavo 
asistentui, kuris nieko daugiau neveikė, tik tvarkė su „Krayoxx“ byla 
susijusius finansinius reikalus. 

ADG atsikraustė į paruoštą darbo vietą ir pasiraitojo rankoves. 
Komandą sudarė trijulė laborantų, kaip pridera, dėvinčių žalsvai mels- 
vus medikų rūbus. Kiekvienas turėjo po stetoskopą. Trejetas atrodė to- 
kie oficialūs, jog net Volis iš pradžių nusprendė susidūręs su itin prity- 
rusiais savo srities specialistais. Tiesą sakant, kvalifikacijos jie stokojo, 

tačiau buvo tikrinę tūkstančius potencialių ieškovų. Būriui vadovavo 
kardiologas iš Rusijos, daktaras Borzovas, kuris gerai užsidirbo, Dže- 
rio Alisandro ir tuzino kitų teismo advokatų nurodymu visoje šalyje 
kontaktuodamas su pacientais/klientais ir nustatydamas jų diagnozę. 
Daktaras retai kada sutikdavo storulį, nenukentėjusį nuo kokios reikš- 
mingos sveikatos problemos, kurią būtų galima pridėti prie eilinio, dėl 
prasto vaisto pateikto kolektyvinio ieškinio. Teisme niekada neliudy- 
davo — angliškai vogravo tokiu akcentu, kad jo tariamus žodžius ne 
daug kas suprasdavo, be to, negalėjo pasigirti ilgu gyvenimo aprašy- 
mu, — tačiau per išrūšiavimo procesą jis labai praversdavo. 

Kai ADG įjungė konvejerį, tyrėjams draugiją palaikė ir Deividas, 
faktiškai į savo rankas perimdamas su „Krayoxx“ sietinus nemirtinus 
atvejus, iš viso jau 430, ir bylas sukaupęs Volis. Pagal grafiką lygiai 
aštuntą ryto atvažiavusius tris klientus pasitiko kava, jaunesnysis „F 
8: F“ partneris ir žavi ADG laborantė medikės drabužiais ir baltomis 
guminėmis ligoninės klumpėmis. Dokumentų pildymas truko dešimt 
minučių, ir toji procedūra pirmiausia turėjo padėti nustatyti, ar atvy- 
kėliai vartojo „Krayoxx“ ilgiau nei pusmetį. Pirmą klientą nuvedė į kitą 
kambarėlį, ten jo laukė echokardiografas ir du laborantai. Vienas jų 
paaiškino procesą — „mes tik įamžinsime skaitmeninį jūsų širdies at- 
vaizdą“, — kitas pagelbėjo žmogui užsiropšti ant sutvirtintos ligoni- 
nės lovos, kurią ADG po šalį tampėsi kartu su echokardiografu. Kol 
jiedu sonaru zondavo klientui krūtinę, į kambarį įžengė ir pasisveikin- 
damas nežymiai linktelėjo daktaras Borzovas. Rusas nemokėjo elgtis 
su pacientais, antra vertus, jis niekada negydė tikrų ligonių. Borzovas 
vilkėjo ligi žemės nutįsusį baltą chalatą su virš kairės kišenės trafare- 
tu užrašyta pavarde ir dėl bendro įspūdžio nešiojosi stetoskopą, o jo 
tarsena kėlė pasitikėjimą profesionalumu. Daktaras įdėmiai nužvelgė 
ekraną, suraukė antakius — nes taip elgdavosi nuolat — ir išėjo. 

Prieš „Krayoxx“ nukreiptą puolimą pakurstė tyrimo išvados, esą 
vaistas kenkia aortos vožtuvo sandarumui ir dėl šios priežasties padi- 
dėja mitralinio vožtuvo regurgitacija. Echokardiograma parodydavo, 
kaip veikia aorta, ir jeigu toji funkcionuodavo bent 30 procentų blo- 
giau nei derėtų, naujienos kaip reikiant pradžiugindavo teisininkus. 
Borzovas tučtuojau peržiūrėdavo diagramas, nekantraudamas rasti 
eilinį susilpnėjusį aortos vožtuvą. 

Vienas patikrinimas tęsdavosi dvidešimt minučių, taigi tris klien- 
tus jie apdorodavo per valandą, apytikriai dvidešimt penkis per dieną 
ir ketino darbuotis šešias dienas per savaitę. Patalpą Volis išsinuomojo 
mėnesiui. Iš „Zelo 8 Poterio“ ir „Finlio X Figo“ tyrėjai turėjo gauti po 
1000 dolerių už kiekvieno paciento būklės įvertinimą, o jų pateikia- 
mos sąskaitos keliaudavo į Floridą ir atsidurdavo pas Džerį. 

Prieš atklysdama į Čikagą, ADG su Borzovu lankėsi Čarlstone 
ir Bafale. Vėliau ketino traukti į Memfį ir Litl Roką. Kita kompanijos 
komanda kursavo po Vakarų pakrantę ir ten diagramas skaitė serbų 
kilmės daktaras. Trečia aukso gyslos ieškojo Teksase. „Zelo 8: Poterio“ 
nupintas „Krayoxx“ tinklas aprėpė keturiasdešimt valstijų, septynias- 
dešimt penkis advokatus ir veik 80 000 klientų. 


Siekdamas išvengti kontoroje įsisiautusio chaoso, Deividas su- 
kiojosi prekybos centre ir plepėjo su klientais, nors nė vieno anksčiau 
neteko regėti akyse. Apskritai paėmus, jie džiaugėsi proga išsitirti, 
nerimavo dėl galimos vaisto padarytos žalos, vylėsi gauti kokią kom- 
pensaciją, patys atrodė nusipenėję, siaubingai prastos formos, tačiau 
buvo gana malonūs. Juodaodžiai, baltaodžiai, seni, jauni, vyrai, mo- 
terys — visa gama nutukėlių, kuriuos kamavo padidėjęs cholesterolio 
kiekis. Kiekvieną pašnekovą džiugino „Krayoxx“ ir vaisto poveikis, to- 
dėl šiuo metu jiems rūpėjo susirasti pakaitalą. Pamažu prakalbinęs ir 
trijulę iš ADG, Deividas kai ką sužinojo apie jų darbą, nors dažniausiai 
laborantai laikydavo liežuvį už dantų. Daktaras Borzovas su juo faktiš- 
kai nebendravo. 

Tris dienas praleidęs kartu su ADG komandos nariais, Deividas 
perprato, kad jie nėra patenkinti rezultatais. 1000 dolerių vertės ty- 
rimai suteikė per mažai aortos nepakankamumo įrodymų, nors kelis 
perspektyvius atvejus rasti pasisekė. 

Ketvirtą dieną staiga sugedo oro kondicionavimo sistema ir išsi- 
nuomota patalpa virto tikra pirtimi. Rugpjūtį temperatūra pakilo per 
devyniasdešimt laipsnių“ ir, prekybos centro savininkui nepanorus 
reaguoti į skambučius, ADG prigrasino mesti darbą. Volis atvilko ven- 


* Per 32,20C 

tiliatorius, suskato laborantus vaišinti ledais ir melsti, kad jie baigtų 
atsijojimo procedūras. Komanda plušėjo toliau, bet dvidešimt minu- 
čių trunkantis patikrinimas sutrumpėjo iki penkiolikos, galiausiai iki 
dešimties, o pats Borzovas teikdavosi užmesti akį į diagramas tik tuo- 
met, kai išeidavo laukan parūkyti. 


Siraito nurodymu bylos svarstymas turėjo įvykti rugpjūčio 10-ą, 
kuri prieš vasaros atostogas, kai teisinė sistema trumpam nutraukda- 
vo savo veiklą, kiekvieno teisėjo kalendoriuje būdavo pažymėta kaip 
paskutinė darbo diena. Kategoriški advokatų prašymai ramybės ne- 
drumstė, veltis į pjautynes niekas nesiruošė, faktine medžiaga advo- 
katai mainėsi demonstruodami stulbinantį norą bendradarbiauti. Kol 
kas „Varrick Labs“ negailėjo dokumentų ir duomenų apie liudytojus 
bei ekspertus. Nadina Karos pateikė tiktai saujelę nepiktybinių prašy- 
mų, kuriuos teisėjas bemat atmetė. Ieškovo pusėje neįtikimai aktyviai 
savo pageidavimus reiškė „Zelo 8z Poterio“ teisininkai. 

Teisėjas sekė paskalas apie mėginimus susitarti be teismo. Jo 
sekretoriai vartė finansinę spaudą ir skaitė rimtus tinklaraštininkus. 
„Varrick Labs“ oficialiai neskelbė apie ketinimus derėtis, bet akivaiz- 
du, kad kompanija mokėjo nutekinti informaciją. Akcijų vertė nukrito 
iki 24,5 dolerio už vienetą, tačiau, pasklidus gandams apie įspūdingo 
masto susitarimą, ji vėl pakilo iki 30 dolerių. 

Kai salėje susibūrė dvi šutvės advokatų, Siraitas įsitaisė savo vie- 
toje ir su visais pasisveikino. Jis atsiprašė paskyręs posėdį rugpjūtį — 
„sunkiausią metų mėnesį užsiėmusiems žmonėms“, — tačiau pats buvo 
tikras, kad prieš išsibarstydami atsakovo ir ieškovės teisininkai turėtų 
pasimatyti. Skubiai peržiūrėjęs apsikeistos medžiagos sąrašą įsitikino, 
kad abi šalys elgiasi kaip pridera. Jokių nusiskundimų neišgirdo. 

Džeris Alisandras ir Nadina Karos tarpusavyje bendravo kone 
idiotiškai mandagiai. Volis sėdėjo Džeriui iš dešinės tarytum pirmas 
iš pagalbininkų, kurie prisidės prie peštynių teismo salėje. Jo užnuga- 
ryje, tarp „Zelo £ Poterio“ teisininkų spraudėsi Deividas ir vyresnysis 
„E 8cF“ partneris. Pašaudęs iš pistoleto, sulaukęs viešumo Oskaras vis 
dažniau išnirdavo iš kontoros ir džiaugdavosi dėmesiu. Jis nevengda- 
vo šypsotis ir jau tarėsi esąs viengungis. 

— Mane nuolat pasiekia kalbos apie susitarimą, — keisdamas 
temą prabilo teisėjas Siraitas. — Apie visuotinį susitarimą, kaip nū- 
dien jį vadina šioje profesinėje srityje. Aš noriu žinoti, kas vyksta. Kad 
ir kaip sparčiai tvarkomi bylos reikalai, jai lemta atsidurti mano teis- 
mų darbotvarkėje. Bet kam vargintis, jeigu jūs derėsitės? Ponia Karos, 
ar galėtumėte mane apšviesti? 

Visų akys nukrypo į advokatę, kuri atsistojo ir elegantiškai įveikė 
kelis žingsnius, skiriančius ją nuo pakylos. 

— Garbusis teisėjau, kaip jūs greičiausiai žinote, „Varrick Labs“ 
ne kartą dalyvavo sudėtingų bylų procesuose ir su gausiomis ieško- 
vų grupėmis yra linkusi tartis savaip. Klopek byloje aš nesu įpareigota 
pradėti derybų ir neturiu įgaliojimų daryti viešų pareiškimų dėl susi- 
tarimo. Mano požiūriu, mes ruošiamės teismui. 

— Supratau. Pone Alisandrai? 

Prie pakylos advokatai apsimainė vietomis ir Džeris saldžiai iš- 
sišiepė. 

— Garbusis teisėjau, procesui rengiamės ir mes. Vis dėlto norė- 
čiau pridurti, kad, būdamas ieškovų komiteto narys, susitarimo klau- 
simais keletą sykių neoficialiai ir preliminariai šnekėjausi su įmonės 
atstovais. Ponia Karos, be abejo, girdėjo apie tuos pokalbis, tačiau, 
kaip pati teigė, nėra įgaliota apie juos diskutuoti. Aš asmeniškai nedir- 
bu „Varrick“ bendrovei ir suvaržymų našta manęs neslegia. Juolab kad 
kompanija neprašė mūsų aptarimų laikyti paslaptyje. Beje, garbusis 
teisėjau, jei pasieksime oficialių derybų etapą, vargu ar ponia Karos 
prie mūsų prisidės. Mano patirtis byloja, kad šitokiais reikalais rūpi- 
nasi vien etatiniai „Varrick“ juristai. 

— Jūs tikitės oficialių derybų? — pasitikslino Siraitas. 

Daugumai klausytojų sulaikius kvapą, stojo ilga tylos pauzė. Na- 
dinai Karos pavyko nutaisyti smalsią išraišką, nors, priešingai nei kiti, 
sėdintys teismo salėje, ji buvo puikiai susipažinusi su tikrąja padėtimi. 
Voliui mėgaujantis fraze „oficialios derybos“, jo krūtinėje įnirtingai 
daužėsi širdis. 

Pamindžikavęs Džeris atsiliepė: 

— Teisėjau, nenoriu būti cituojamas, todėl pasirinksiu saugų ke- 
lią ir atsakysiu, kad nesu tikras. 

— Taigi jokios informacijos apie susitarimą nesuteiksite nei jūs, nei 
ponia Karos? — Siraito balse pasigirdo užuomina į nusivylimo gaidą. 

Abu advokatai pakratė galvomis. Nadina Karos velniškai gerai 
žinojo, jog „Varrick“ nė nebandys tartis. Džeriui beveik nekilo abejo- 
nių, kad kompanija sėsis prie derybų stalo. Tačiau nė vienas negalėjo 
atskleisti savo kortų. Ir, žvelgiant iš etinės pusės, Siraitas neturėjo tei- 
sės aiškintis, kokias strategijas šalys rezga už teismo salės ribų. Užuot 
kontroliavęs susitarimus, jis privalėjo vadovauti sąžiningam procesui. 

Kai Džeris grįžo į vietą, Siraitas vėl pakeitė temą. 

— Teismą ketinu pradėti spalio 17-ą, pirmadienį. Manau, jis tęsis 
ne ilgiau kaip dvi savaites. — Tuzinas teisininkų susiraukė ir akimoju 
įniko tyrinėti savo darbotvarkes. — Jeigu susiduriate su problemo- 
mis, tikiuosi, kad jos bus rimtos. Pone Alisandrai? 

Džeris lėtai atsiplėšė nuo kėdės, rankoje laikydamas juodą odinę 
užrašų knygutę su kalendoriumi. 

— Hmm, nuo ieškinio pateikimo tebus praėję dešimt mėnesių. 
Gana nedaug laiko, ar ne? 

— O, taip, pone Alisandrai. Parengiamiesiems darbams skiriu 
vidutiniškai vienuolika mėnesių. Neleidžiu byloms pasenti. Jums ne- 
sklandumų kils? 

— Ne, teisėjau. Bet baiminuosi, kad mums neužteks laiko pasi- 
ruošti. 

— Tik nereikia sapalioti. Faktine medžiaga beveik apsikeitėte. 
Jūs turite savo ekspertus, atsakovas — saviškius. Dievas mato, kad 
abiem šalims netrūksta talentingų teisininkų. Spalio 17-os sulauksi- 
me po šešiasdešimt aštuonių dienų. Pone Alisandrai, jūsų reputacijos 
bylininkui tokia užduotis prilygsta niekų darbui. 

Na ir spektaklis, pagalvojo Volis. Ir dėl šios, ir dėl kitų bylų ieško- 
vai susitars su atsakovu per artimiausią mėnesį. 

— Ką pasakys gynyba, ponia Karos? — į ją kreipėsi Siraitas. 

— Garbusis teisėjau, mums iškils tam tikrų sunkumų, bet jie visi 
lengvai įveikiami. 

— Gerai. Klopek prieš „Varrick Labs“ byloje prisiekusiųjų teismas 
įvyks spalio 17-ą. Jeigu nenutiks kokia katastrofa, nė nesivarginkite 
prašyti atidėjimo. — Jis taukštelėjo plaktuku ir pridūrė: — Posėdis 
baigtas. Dėkui. 

aujienos apie teismo datą bemat pasklido finansinėje spau- 

doje ir po visą internetą. Istorijos versijų pasitaikydavo 
įvairiausių, bet iš esmės atrodė, kad ieškovai užlaužė „Varrick Labs“ 
rankas ir nuvilko į federalinio teismo salę, kur ji atsakys už gausybę 
savo nuodėmių. Rubenui Mesiui nerūpėjo, kaip dėstomi įvykiai ir koks 
visuomenei susidaro įspūdis. Prieš civilinių bylų teisininkus reikėjo 
vaidinti, kad bendrovė sukrėsta ir išsigandusi — štai kas svarbiausia. 
Jis puikiai perprato teismo advokatus. 

Po bylos svarstymo Čikagoje praėjus trims dienoms, Nikolas Vol- 
keris skambtelėjo Džeriui Alisandrui ir pasiūlė surengti slaptą kom- 
panijos pasimatymą su stambiausiomis, į „Krayoxx“ reikalus įsitrau- 
kusiomis advokatų kontoromis. Per susitikimą būtų atvertos durys 
visavertėms deryboms. Alisandras užsidegė entuziazmu ir nuoširdžiai 
prisiekė laikyti liežuvį už dantų. Su teismo advokatais Nikolas bendra- 
vo apie dvidešimt metų, todėl žinojo, kad jų akistata neišliks paslapty- 
je, nes kuris nors vienas (ar daugiau) atskleis informaciją spaudai. 

Rytojaus dieną Wall Street Journal pasirodžiusi trumpa žinutė 
pranešė, esą „Cymbol , pagrindinę „Varrick“ draudimo bendrovę, kom- 
panija perspėjo apie netrukus numatomą rezervinių lėšų poreikį. Ci- 
tuodamas anoniminį šaltinį, straipsnelio autorius išsakė prielaidą, kad 
griebtis tokių veiksmų galėjo priversti nebent noras „išspręsti „Krayo- 
xx bėdas“. Pasipylė kiti nutekinti duomenys, ir tinklaraštininkai gana 
greitai ėmė trimituoti apie dar vieną vartotojų pergalę. 

Kiekvienas ne veltui duoną valgantis teismo advokatas turėjo 
nuosavą reaktyvinį lėktuvą, tad susitikimo vieta problemų nekėlė. 

Kadangi rugpjūtį Niujorkas ištuštėdavo, Nikolas Volkeris išsinuomo- 
jo erdvią posėdžių salę keturiasdešimt pirmame puspilnio viešbučio 
aukšte. Dauguma teisininkų nesėdėjo biuruose ir kur nors slėpėsi nuo 
kaitros, bet nė vienas kvietimo neatmetė. Kelios atostogų dienos savo 
svarba nusileido stambaus masto susitarimui. Jie suvažiavo prabėgus 
aštuonioms dienoms nuo tada, kai teisėjas Siraitas paskyrė proceso 
datą — šeši ieškovų atstovų komiteto nariai ir dar trisdešimt advoka- 
tų, kiekvienas apsirūpinęs tūkstančiais „Krayoxx“ bylų. Tokia smulk- 
mė kaip Volis Figas nė nežinojo apie pasitarimą. 

Posėdžių salę sergėjo ir atvykusiųjų pavardes tikrino augaloti jau- 
ni vyrai tamsiais kostiumais. Pirmąjį rytą, užkandęs pusryčių, Nikolas 
Volkeris pasisveikino su svečiais, tarytum jie būtų toje pačioje įmonėje 
dirbantys pardavimo specialistai. Netgi mestelėjo aplinkinius prajuo- 
kinusį sąmojį, vis dėlto po draugiškos atmosferos išore slypėjo įtampa. 
Klausytojų ratui priklausė užsigrūdinę, artimai kovai pasiruošę peštu- 
kai, ir jie numanė, kad neilgai trukus pasipils pinigų srautas. 

Ligi šiol advokatams pasisekė sukaupti tūkstantį šimtą mirties 
atvejų. Kitaip tariant, tokių bylų, kuriose velionio turto paveldėtojai 
teigė, neva artimuosius pražudė „Krayoxx“. Šimtaprocentinių medici- 
ninių įrodymų stigo, bet jų užteko, kad prisiekusieji vaistu suabejotų. 
Nenukrypdami nuo pagrindinio plano Nikolas Volkeris ir Džudė Bek 
negaišo laiko esminiam atsakomybės klausimui aptarti. Jie nebyliai 
pritarė armijai priešininkų, įsitikinusių, jog dėl tūkstančio šimto mir- 
čių ir galybės nemirtinų sužalojimų kaltas „Krayoxx . 

Po oficialios įžangos Volkeris pasakė, kad „Varrick norėtų nusta- 
tyti konkrečią kiekvieno mirties atvejo vertę. Jeigu šitą klausimą pa- 
vyks išspręsti, jie sutelks dėmesį į nemirtinai nukentėjusiuosius. 


Volis kartu su brangiąja Diana, kurios kūnas, pridengtas vien bi- 
kiniu, atrodė pribloškiamai, ilsėjosi už kvartalo nuo Mičigano ežero 
pakrantės išsinuomotame namelyje ir ką tik buvo baigęs doroti ma- 
karonų salotas, kai sučirškė mobilusis. Jis stvėrė telefoną, vos tiktai 
ekrane išvydo numerį. 

— Džeri, bičiuli, kas naujesnio? 

Atkuto ir liemenėlę nusimetusi, gretimame krėsle įsitaisiusi Dia- 
na. Ji žinojo, kad džiaugsmo virpulį galėjo pakurstyti bet kuris mielojo 
Džerio skambutis. 

Anot Alisandro, jis grįžo į Floridą, bet prieš tai dvi dienas viešėjo 
Niujorke, dalyvavo slaptame susitikime, bendravo su „Varrick“, su už- 
sispyrėliais kompanijos atstovais, tarėsi tik dėl mirties atvejų, gerokai 
pasistūmėjo į priekį, sandėrio dar nesudarė, rankų vieni kitiems ne- 
paspaudė, rašytine forma nieko nepatvirtino, tačiau, iš visko spren- 
džiant, kiekviena mirtis bus verta apytiksliai 2 milijonų dolerių. 

Volis retsykiais pamykdavo ir protarpiais sulaukdavo arčiau prisi- 
slinkusios Dianos šypsenos. 

— Geros žinios, Džeri. Šauniai padirbėta. Šnektelėsime kitą sa- 
vaite. 

— Kas atsitiko? — suulbėjo ji, kai pokalbis nutrūko. 

— Nieko ypatingo. Džeris viso labo informavo, kad „Varrick' patei- 
kė teismui šūsnį prašymų, ir jis norėtų, jog peržiūrėčiau dokumentus. 

— Susitarimo neminėjo? 

— Nec-e. 

Pastaruoju metu ji kalbėdavo tiktai apie sandėrį. Aišku, Volis pats 
kaltas, kad nepaliaujamai malė liežuviu, bet moteriškę stačiai apsėdo 
mintys apie žalos kompensaciją. Jai nė neužteko nuovokos apsimesti, 
jog tais reikalais nesidomi. Ne. Dianai reikėjo smulkmenų. 

Draugužė geidė pinigų, ir akivaizdžiai demonstruojamas noras 
kėlė Voliui nerimą. Jis ėmė regzti pabėgimo planą, nusprendė sekti 
naujojo savo didvyrio Oskaro pėdsakais. Atsikratyti moterimi prieš 
gaudamas stambią sumą. 

Šešiolika milijonų dolerių. Septyniolika procentų nukeliaus į 
„Finlio 8: Figo“ sąskaitas, iš viso, 2,7 milijono, iš kurių 50 nuošimčių 
klius jaunesniajam partneriui. Jis tapo milijonieriumi. 

Volis užropojo ant pripučiamo čiužinio ir nuplaukė per baseiną. 
Užsimerkęs pasistengė nuslopinti šypseną. Į vandenį šoko ir Diana. 
Ji plūduriavo be viršutinės maudymosi kostiumėlio dalies ir kartais 
jį paliesdavo siekdama įsitikinti, kad Voliui jos tebereikia. Kartu jiedu 
praleido ne vieną mėnesį ir blondinė pagaliau ėmė įkyrėti. Jam nesi- 
sekdavo apmalšinti Dianą kamuojančio nuolatinio sekso troškulio. 

Galų gale pats buvo keturiasdešimt šešerių, dešimtmečiu vyresnis, 
nors tikslią jos gimimo datą įkūnijo judantis taikinys. Mėnesį ir dieną 
pavyko nustatyti, tačiau metai tebekėlė abejonių. Jį graužė nuovargis, 
poreikis nutraukti santykius ir būgštavimai dėl Dianos susižavėjimo 
šlamančiaisiais, kuriuos atneš „Krayoxx“ ieškiniai. 

Voliui derėjo ją mesti, atlikti gerai žinomus išsiskyrimo forma- 
lumus, pašalinti moteriškę iš savo gyvenimo, neprileisti prie pinigų. 
Užduotis bus nelengva, pareikalausianti laiko. Beje, tokia strategija 
pasitarnautų ir Oskarui. Pola Finli nusisamdė atgrasų ištuokų advo- 
katą, pavarde Stamas, o tas suskato mušti karo būgnus. Per pirmą 
telefoninį pokalbį išreiškė nuostabą dėl menkų darbo pajamų ir leido 
suprasti manąs, jog Oskaras apsirūpinęs slaptomis santaupomis. Mė- 
gino išzonduoti miglotą grynaisiais mokamų honorarų pasaulį, bet iš 
Volio, puikiai pažįstančio šią sritį, nieko nepešė. Stamas užsiminė apie 
„Krayoxx“ bylą, tačiau teišgirdo ryžtingus surepetuotus paneigimus, 
kad Oskaras kaip nors prie jos prisidėjęs. 

— Aplinkybės kursto įtarimus, — paskelbė Stamas. — Po tris de- 
šimtmečius trukusios santuokos ponas EFinlis palieka žmoną pasiėmęs 
tiktai drabužius ir automobilį. 

— O, ne, — užprotestavo Volis. — Įvykių eiga jums atrodytų vi- 
siškai logiška, jei artimiau susipažintumėte su Pola Finli, savo kliente. 

Jiedu mažumėlę pasivaidijo, kaip įprasta skyrybų advokatams, ir 
sutarė pratesti pokalbį vėliau. 

Kad ir kaip Voliui knietėjo susižerti pinigus, jis nusprendė, jog 
savo čekio verta palūkėti keletą mėnesių. Per artimiausias porą savai- 
čių reikėtų sutvarkyti dokumentus, paslėpti juos teisme ir galop nusi- 
kratyti moterimis. 


Paskutinis vasaros mėnuo, tariamai vangiausias metuose, pa- 
sitaikė našus. Rugpjūčio 22-34 Helena Zink pagimdė aštuonis svarus 
sveriančią mergaitę, Emą, ir kelias dienas tėvai elgėsi taip, lyg būtų 
susilaukę pirmojo kūdikio per visą pasaulio istoriją. Motina su dukra 
buvo puikios sveikatos ir kai abi grįžo namo, jas pasitiko keturi sene- 
liai bei du tuzinai draugų. Savaitei palikęs darbovietę, Deividas tiesiog 
nesugebėdavo atsitraukti nuo rausvojo vaikų kambarėlio. 

Atgal į kovos lauką jį iškvietė nirši federalinė teisėja, kuri niekino 
atostogos ir, anot gandų, dirbdavo po devyniasdešimt valandų per sa- 
vaitę — Selė Arčer, arba Ūmioji Selė, kaip ją taikliai pravardžiavo. Jau- 
na, arogantiška, nepaprastai protinga moteris buvo benuvaranti savo 
personalą į kapus. Nuosprendžius priimdavo žaibiškai ir pageidauda- 
vo užbaigti procesą ne vėliau kaip po dienos nuo ieškinio pareiškimo. 
Deivido bylą dėl darbo taisyklių pažeidimų skyrė Selei Arčer, o teisėja 
be užuolankų išsakė, ką galvojanti apie „Cicero Pipe“ ir bendrovės suk- 
tybes. 

Įvairių federalinės valdžios atšakų ir ŪUmiosios Selės spaudžia- 
mas pagrindinis rangovas įkalbino „Cicero Pipe“ išnarplioti painiavą, 
kilusią dėl įdarbinimo aferų, išspręsti teisines problemas ir vėl grieb- 
tis vandenvalos įrangos montavimo. Nevykėliui padegėjui Džastinui 
Bardolui ir kompanijos vadovams pateiktų baudžiamųjų kaltinimų na- 
grinėjimas tęsis mėnesius, bet konfliktus dėl algų įmanoma užbaigti 
greitai. 

Prabėgus vos šešioms savaitėms nuo to momento, kai kompaniją 
padavė į teismą, Deividas laimėjo kompensacijas, kuriomis pats ne- 
galėjo patikėti. Penkiems jo klientams „Cicero Pipe“ sutiko užmokėti 
po apvalią 40 000 dolerių sumą. Negana to, kiekvienam iš trijų tuzinų 
nelegalių, prie ieškinio pabijojusių prisidėti darbininkų (daugiausiai iš 
Meksikos ir Gvatemalos), kurie už aštuoniasdešimt valandų trunkan- 
čią darbo savaitę gaudavo po dvi šimtines, išskyrė po 30 000 dolerių. 

Bylą plačiai nušvietė žiniasklaida, — reporterių susidomėjimą 
kaip reikiant pakurstė energingos Oskaro pastangos apginti savo nuo- 
savybę ir jas lydėjęs turtingo „Cicero Pipe“ savininko areštas, — todėl 
Umiosios Selės vadovaujamas teismo posėdis priviliojo nemažai žur- 
nalistų. Teisėja Arčer glaustai išdėstė bylos esmę, „Cicero Pipe' pažei- 
dimus įvardijo kaip „vergovę“ ir taip užsitikrino, kad jos apibūdinimą 
cituos spauda. Suskato griežtai kritikuoti bendrovę, priekaištų nepa- 
gailėjo ir šios advokatams, Deivido nuomone, gan maloniems vyru- 
kams. Tiesą sakant, kol reporteriai skrebeno į bloknotus, ji surengė 
efektingą, pusvalandį užsitęsusį pasirodymą. 

— Pone Zinkai, ar susitarimas jus tenkina? — pasiteiravo gar- 
bioji teisėja. Sandėris buvo sudarytas ir užrašytas prieš savaitę. Dabar 
beliko aptarti užmokestį advokatui. 

— Taip, garbioji teisėja, — tyliai atsakė Deividas. Trys „Cicero 
Pipe“ atstovaujantys juristai sėdėjo įtraukę galvas į pečius, kone bijo- 
dami pakelti akis. 

— Kaip matau, jūs pateikėte prašymą dėl savo atlygio, — paste- 
bėjo Ūmioji Selė, peržvelgusi dokumentus. — Už penkiasdešimt aš- 
tuonias valandas. Atsižvelgdama į jūsų pasiekimus ir pinigus, kuriuos 
išgavote tiems darbininkams, sakyčiau, laiko nešvaistėte. 

— Ačiū, garbioji teisėja, — atsistojęs padėkojo Deividas. 

— Pone Zinkai, koks jūsų valandinis tarifas? 

— Hmm, aš tikėjausi tokio klausimo, bet, atvirai kalbant, jokių 
tarifų nesu nusistatęs. Mano klientai neišgalėtų mokėti už valandas. 

Teisėja Arčer linktelėjo. 

— Ar per pastaruosius metus kas nors jums mokėjo už darbo 
laiką? 

— Be abejo. Iki praeito gruodžio „Rogano Rotbergo“ firmoje bu- 
vau vyresnysis bendradarbis. 

Ūmioji Selė nusijuokė į mikrofoną. 

— Nagi, nagi. Štai, ir ekspertai, plušantys pagal valandinius tari- 
fus. Pone Zinkai, kiek tiksliai anuomet uždirbdavote? 

Deividas nejaukiai pamindžikavo ir trūktelėjo pečiais. 

— Tais laikais už mano paslaugas klientas mokėdavo penkis šim- 
tus dolerių per valandą. 

— Vadinas, tiek esate vertas ir dabar. — Kelias sekundes ji kaž- 
ką rašėsi, galiausiai paskelbė: — Suapvalinkime sumą iki trisdešimties 
tūkstančių dolerių. Pone Latimorai, prieštaravimų turėsite? 

Vyriausiasis atsakovo advokatas pakilo ir sekundę sustingo min- 
tydamas, ką atsakyti. Iš protestų nebus jokios naudos, nes teisėja 
akivaizdžiai palaikė priešininkų stovyklą. Klientas jau numelžtas, tad 
koks skirtumas, jeigu reikės pridėti dar 30 000 dolerių? Juolab kad 
jam parodžius nepasitenkinimą, Umioji Selė, be jokių abejonių, atšaus: 
„Ką gi, pone Latimorai, koks jūsų valandinis tarifas? 

— Pasiūlymas priimtinas, — atsakė gynybos advokatas. 

— Puiku. Lėšos privalo būti pervestos per trisdešimt dienų. Po- 
sėdis baigtas. 

Už teismo salės ribų Deividas pasikalbėjo su trimis reporteriais. 
Atsakęs į jų klausimus, nusigavo į Sojo ir Lvinos butą, ten susitiko su 

trijule birmiečių kilmės klientų ir pranešė naujieną, kad kiekvienas 
veikiai gaus po 40 000 dolerių. Vertimas, matyt, iškraipė žinią, nes 
Sojis ją kartojo keletą sykių. Įtikinėjami vyrai rodė dantis, manė, kad 
advokatas pokštauja, tačiau Deividas su visais nesijuokė. Įsisąmoninę 
tiesą, du iš jų pravirko. Trečiasis apstulbęs prarado žadą. Paaiškini- 
mus, kad pinigus jie užsidirbo kruvinu prakaitu, taip pat sunkiai sekėsi 
išversti. 

Deividas niekur neskubėjo. Su dukra nesimatė šešias valandas, kaip 
niekad ilgai, tačiau žinojo, kad vaikas niekur nepradings. Jis siurbčiojo 
arbatą iš miniatiūrinio puodelio ir šnekučiavosi su klientais džiaugda- 
masis pirma reikšminga pergale. Juk ėmėsi bylos, kurios dauguma 
advokatų būtų atsisakiusi. Klientai narsiai išniro iš nelegalios imigra- 
cijos šešėlių ir leidosi Deivido įkalbami pasipriešinti nenaudėliams. 
Trys mažaūgius žmogelius, per milijoną mylių nutolusius nuo namų, 
skriaudė stambi, aibę įtakingų draugų turinti kompanija, o jų teisės 
toliau būtų pažeidinėjamos, jeigu ne jaunas advokatas ir teismas. Nors 
nestokojantis trūkumų bei dviprasmybių, teisingumas fantastiškai 
triumfavo. 

Važiuodamas į kontorą jis kėlėsi į padanges, jautėsi nuveikęs la- 
bai svarbų darbą. Vylėsi ateityje iškovoti ne vieną skambią pergalę, bet 
numanė, kad šioji visada liks išskirtinė. Per penkerius metus didelėje 
firmoje nė sykio taip nesididžiavo savo profesija. 

Dienos metas buvo vėlyvas, tad biure Deividas nerado nė gyvos 
dvasios. Volis atostogavo ir tik kartais užsukdavo perduoti naujausios 
informacijos apie „Krayoxx“ bylą. Oskaras prapuolė porai dienų, prieš 
tai nė vieno neperspėjęs, ir net Rošelė neįsivaizdavo, kur jis dingo. Dei- 
vidas patikrino atsakiklyje įrašytas žinutes ir paštą, tuomet pasikuitė 
prie stalo, bet po kelių minučių jam krapštytis įgriso. Kai rakino lauko 
duris, priešais namą sustojo policijos automobilis. Kontorą prižiūrė- 
jo Oskaro draugai. Deividas pamojavo dviem pareigūnams ir išlėkė 

p“ ilgą Darbo dienos* savaitgalį kaip reikiant atsipūtęs, Volis 


parašė laiškelį savo klientei Airisei Klopek: 


Gerbiama Airise, 

kaip žinote, teismo procesas įvyks kitą mėnesį, jei 
tiksliau, spalio 17-ą, bet dėl to nerimauti neverta. Didžiąją ano 
mėnesio dalį praleidau derėdamasis su „Varrick“ advokatais, 
ir susitarimas, kurį pasiekėme, mums itin palankus. Už 
pirmalaikę jūsų vyro Persio mirtį kompanija pasirengusi 
sumokėti apytikriai 2 milijonus dolerių. Pasiūlymas nėra 
oficialus, bet mes tikimės per artimiausias penkiolika dienų 
gauti jį išdėstytą raštu. Be abejo, suma gerokai didesnė už 
mano žadėtą 1 milijoną, vis dėlto, kai sulauksime oficialaus 
siūlymo, man reikės, kad jį sankcionuotumėte. Atvirai 
kalbant, aš didžiuojuosi savo firma-butiku. Su priešininkais 
grūmėmės tarsi prieš Galijotą kovojęs Dovydas ir dabar pergalė 
pasiekiama ranka. 

Prašau pasirašyti pridėtą formą, kuri patvirtins 
susitarimą, ir persiųsti ją atgal. 

Nuoširdžiai jūsų, 

advokatas ir teisės patarėjas Volis T. Figas 


* Jungtinės Valstijose Darbo diena švenčiama pirmąjį rugsėjo pirmadienį. 

Panašius laiškus jis nusiuntė likusiems septyniems klientams iš 
žavingojo kolektyvinio ieškinėlio, kurį sudarė aštuoni mirties atvejai, 
o atlikęs darbą atsilošė sukamajame krėsle, nusiavė batus, užsikėlė ko- 
jas ant stalo ir vėl ėmė svajoti apie pinigus. Mintis nutraukė atžarus, 
per garsiakalbį pasigirdęs Rošelės balsas: 

— Toji moteris vėl skambina. Pasikalbėkite. Ji varo mane iš proto. 

— Gerai, — nukirto advokatas ir įsispoksojo į telefoną. 

Diana neketino tyliai pasišalinti. Nuo Mičigano ežero keliauda- 
mi namo jiedu įsivėlė į kivirčą, kuris jo pastangomis peraugo į audrin- 
gas, keiksmų sklidinas rietenas. Barnio įkarštyje Volis išrėžė ją metąs, 
ir kitas kelias ramias dienas jie nebesišnekėjo. Galų gale Diana girta 
atsibeldė į jo butą ir Volis suminkštėjęs leido jai numigti ant sofos. 
Buvusi meilužė vis atsiprašinėjo, netgi kėlė pasigailėjimą, kas penkias 
minutes bandydavo suorganizuoti kokį nors sekso žaidimą. Tačiau jis 
vilionėms nepasidavė. Nūnai paliktoji skambindavo bet kuriuo paros 
metu, keletą kartų net įsiveržė į kontorą. Bet Volis sprendimo nekei- 
tė. Jam paaiškėjo, kad Dianai šmėžuojant akiratyje už „Krayoxx“ bylą 
gautų pinigų neužtektų nė trims mėnesiams. 

Volis pakėlė ragelį ir šiurkščiai ištarė: 

— Alio. 

Diana jau verkė. 


Tą vėjuotą apniukusį pirmadienį „Zelas 8: Poteris atmins kaip 
Darbo dienos katastrofą. Niekas, žinoma, nepoilsiavo — juk jie buvo 
ne eiliniai juodadarbiai, o savo srities specialistai. Kita vertus, tenykš- 
čiams paprastai nerūpėdavo nei atostogos, nei savaitgalio išeiginės. 
Pastato durys atsivėrė anksti ryte, ir prieš aštuntą koridoriuose suska- 
to zuiti teisininkai, uoliai šniukštinėjantys kenksmingų vaistų ir juos 
gaminančių kompanijų. 

Bet kai kada paieškos neduodavo jokių rezultatų. Medžioklė ne- 
nusisekdavo. Šaltinis išdžiūdavo. 

Pirmąjį smūgį teko atlaikyti devintą valandą, kai daktaras Džu- 
lijanas Šmiceris, medicininių firmos tyrimų vadovas, primygtinai pa- 
noro susitikti su Džeriu Alisandru; nors šis neturėjo laiko pokalbiams, 

bet nemanė galįs daktarą pavaryti, ypač kai sekretorius informavo, esą 
reikalas „neatidėliotinas“. 

Atsisakęs įspūdingos kardiologo ir tyrėjo karjeros Majo klinikoje, 
daktaras Šmiceris su paliegusia žmona išsikėlė iš Ročesterio, Mineso- 
tos valstijos, ir patraukė į saulėtosios Floridos pietus. Po kelių mėnesių, 
jau apimtas nuobodulio, jis atsitiktinai susitiko su Džeriu Alisandru. 
Vienas pasimatymas vedė prie kito, ir prieš penkerius metus daktaras 
Šmiceris už metinę 1 milijono dolerių algą ėmėsi prižiūrėti medicini- 
nius „Z £ P“ tyrimus. Atitiko kirvis kotą — didžiąją savo profesinės 
veiklos dalį jis rašė apie stambių farmacijos įmonių nuodėmes. 

Hiperagresyvių teisininkų pilnoje firmoje Šmicerį visi gerbė. Nie- 
kas neabejojo jo tyrimų išdavomis ir nuomone, o daktaro atliekamas 
darbas savo verte gerokai pranoko jo metinį atlygį. 

— Iškilo bėdų dėl „Krayoxx“, — pranešė atvykėlis, prisėdęs ištai- 
gingame Alisandro kabinete. 

Džeris giliai, skausmingai įkvėpė. 

— Aš klausausi. 

— Pastarąjį pusmetį tikrinome Makfadeno analizes, ir aš esu 
įsitikinęs, kad jos turi trūkumų. Nėra jokių patikimų statistinių įro- 
dymų, kad vaistą vartojantys žmonės labiau už kitus rizikuoja patirti 
širdies priepuolį arba insultą. Tiesą pasakius, Makfadenas suklastojo 
rezultatus. Jis — nuostabus daktaras ir mokslininkas, tačiau įtikėjęs 
„Krayoxx“ pavojingumu taip pakoregavo duomenis, kad šie derėtų prie 
išvadų. Vaistą geriantys individai susiduria su galybe kitokių proble- 
mų — pavyzdžiui, nutukimo, diabeto, aukšto kraujospūdžio, aterosk- 
lerozės. Daugumos sveikatos būklė tiesiog siaubinga, todėl išaugęs 
cholesterolio kiekis nuostabos nekursto. Per dieną jie dažniausiai pra- 
ryja po kelias saujas piliulių, įskaitant ir „Krayoxx“. Kaip organizmą 
paveikia visų vaistų kombinacija, kol kas įvertinti neįmanoma. „Kray- 
oxx vartojimas galbūt, aš pabrėžiu, galbūt statistiškai nežymiai padi- 
dina širdies smūgio arba insulto tikimybę, o gal ir ne. Per dvejus metus 
Makfadenas ištyrė tris tūkstančius subjektų — mano manymu, per 
mažai — ir nemalonumai dėl širdies akivaizdžiau grėsė tik devyniems 
procentams. 

— Džulijanai, pranešimą skaičiau ne vieną kartą, — įsiterpė 

Džeris. — Prieš mums prisijungiant prie bylinėjimosi, kone išmokau 
jį mintinai. 

— Mes paskubėjome, Džeri. Vaistas nekenksmingas. Mudu su 
Makfadenu nuoširdžiai pasikalbėjome. Pats žinai, kiek kritikos pa- 
sipylė, kai pasirodė ataskaita. Priremtas prie sienos, jis atstojo nuo 
„Krayoxx . 

— Ką? 

— Taip. Aną savaitę Makfadenas prisipažino turėjęs ištirti dau- 
giau subjektų. Ir nerimavo dėl to, kad nuodugniau nesidomėjo, kaip 
žmogaus kūnas reaguoja į vienu metu išgeriamų vaistų derinį. Jis pla- 
nuoja įjungti atbulinę pavarą ir išgelbėti savo reputaciją. 

Džeris ėmė gnaibyti viršunosį tarsi panūdęs jį sutraiškyti. 

— Ne, ne, ne, — vis murmėjo. 

Šmiceris neatlyžo. 

— Taip, taip. Ir Makfadenas rengiasi išleisti pataisytą ataskaitą. 

— Kada? 

— Maždaug po devyniasdešimties dienų. Negana to, mes kruopš- 
čiai išnagrinėjome, kaip vaistas veikia aortos vožtuvą. Tyrėjai iš Palo 
Alto, kaip žinai, iškėlė prielaidą, kad prastėjantį vožtuvo sandarumą 
nulėmė „Krayoxx . Bet ji atrodo menkai tikėtina. 

— Džulijanai, kodėl visa tai pasakoji dabar? 

— Nes tyrimams reikia laiko, ir mes tebesiaiškiname naujus da- 
lykus. 

— Ką sako daktaras Banisteris? 

— Na, pirmiausia jis pareiškė teisme neliudysiąs. 

Džeris pasitrynė smilkinius ir atsistojo nuožmiai dėbsodamas į 
draugą. Žengė prie lango, pažvelgė laukan, bet akis nukreipė į tuštu- 
mą. Daktaras Šmiceris algą gaudavo iš „Zelo 8 Poterio“, todėl negalėjo 
duoti parodymų jokiose firmos keliamose bylose — nei tuo metu, kai 
šalys keisdavosi informacija, nei teisme. Tiesa, jis ne vien užsiimda- 
vo tiriamuoju darbu, bet ir rūpinosi tinklu ekspertų — samdomų, už 
riebius čekius liudyti pasirengusių šulų. Daktaras Banisteris, profesio- 
nalus liudytojas, turėjo ilgą gyvenimo aprašymą, mėgo dalyvauti gar- 
siuose procesuose ir bendrauti su apsukruoliais advokatais. Naujiena 
apie jo pasitraukimą žadėjo pražūtingus padarinius. 

Antrojo smūgio Džeris sulaukė po valandos, jau kraujuodamas, 
beveik priėjęs liepto galą. Kabinete išdygo jaunas partneris, pavarde 
Karltonas, kuris atsinešė į šūsnį popieriaus lapų surašytą pranešimą ir 
perdavė prastą informaciją. 

— Džeri, įvykiai klostosi nekaip. 

— Žinau. 

Karltonas prižiūrėjo, kaip atsijojami tūkstančiai potencialių kli- 
entų, ir storoje jo ataskaitoje figūravo gąsdinantys skaičiai. 

— Džeri, mes nerandame žalos. Jau patikrinome dešimt tūkstan- 
čių žmonių, deja, rezultatai toli gražu ne įspūdingi. 10 procentų kli- 
entų gal ir vargina susilpnėjęs aortinis spaudimas, bet džiaugtis nėra 
jokio pagrindo. Aptinkame įvairiausias širdies ligas, padidėjusį krau- 
jospūdį, užsikimšusias arterijas ir kitką, tačiau nepastebėjome nieko, 
ką galėtume susieti su vaistu. 

— Už atranką paklojome dešimt milijonų žalių ir tuos pinigus 
išmetėme į balą? — užsimerkęs Džeris įspaudė nykščius sau į smilki- 
nius. 

— Išleidome mažiausiai dešimt, ir taip, nieko nepešėme. Man 
nemalonu pripažinti, bet vaistas nekenksmingas. Mes gręžiame tuščią 
šachtą. Siūlau atsisakyti bylos ir trauktis. 

— Tavo patarimo aš neprašiau. 

— Ne, neprašėte. 

Karltonas pasišalino iš kabineto ir uždarė duris. Džeris jas užra- 
kino, išsitiesė ant sofos ir įsispitrijo į lubas. Nesėkmių buvo išgyvenęs 
ir anksčiau — kai vaistas pasirodydavo besąs ne toks jau blogas, kaip 
jis teigdavo. Bet visai įmanoma, kad nuo ieškovų „Varrick“ atsiliko per 
porą žingsnių. Galimas daiktas, kompanija nežinojo to, ką atskleidė 
Džeris. Pasklidus gandams apie susitarimą, akcijų vertė nenumaldo- 
mai kilo, o savaitgalį pasitiko ties 34,5 dolerio už vienetą. Tarkim, 
tik tarkim, pavyktų sublefuoti ir įtikinti „Varrick Labs“ kuo greičiau 
sudaryti sandėrį. Vėlgi griebtis tokių suktybių jam teko ne kartą. Pil- 
nas kišenes pinigų turinti bendrovė, kurios ramybę trikdo aibė prastų 

spaudos atsiliepimų, tikrai norės nusikratyti ieškiniais ir advokatais. 

Slinko minutės ir jis pagaliau atsipalaidavo. Apie volius figus ne- 
mąstė — tie vaikinai jau suaugę ir pateikti ieškinius apsisprendė pa- 
tys. Negalvojo ir apie klientus, įsitikinusius, kad neilgai trukus ranko- 
se laikys čekius su didžiulėmis sumomis. Nė nesivargino pasvarstyti, 
kaip išgelbėti savo reputaciją, nes buvo nepadoriai turtingas ir pinigai 
seniai padėjo užsiauginti storą odą. 

Dabar Džerio mintys sukosi tiktai apie kitą vaistą, kuris pakeis 
„Krayoxx“. 


Trečiasis, nokautuojantis, smūgis jam kliuvo 15.00, per supla- 
nuotą telefoninį pokalbį su kitu ieškovų atstovų komiteto (IAK) na- 
riu, teismo advokatu Rodniu Bermanu. Lošdama su prisiekusiaisiais, 
toji spalvinga asmenybė iš Naujojo Orleano keletą sykių laimėjo aukso 
puodą ir porą kartų jį pralošė. Nūdien dėl naftos, išsiliejusios į Meksi- 
kos įlanką, jis turėjo užtektinai grynųjų ir „Krayoxx“ byloje net įstengė 
suburti daugiau klientų negu „Zelas 8 Poteris“. 

— Mes įklimpome į mėšlo krūvą, — maloniai prašneko Ber- 
manas. 

— Rodni, diena man išaušo bloga, tad nieko baisaus, jeigu dar 
smarkiau ją sumausi. 

— (Gavau slaptą informaciją iš itin patikimo ir, norėčiau pridurti, 
labai gerai apmokamo šnipo, kuriam pasisekė nustatyti, kokia preli- 
minari ataskaita bus išspausdinta kito mėnesio New England Journal 
of Medicine. Harvardo ir Klivlando klinikos mokslininkai paskelbs, esą 
mūsų numylėtinis „Krayoxx“ toks pat sveikas kaip kviečių gemalai ir 
nesukelia jokių problemų. Nepadidina širdies priepuolio arba insulto 
rizikos. Nekenkia aortos vožtuvui. Nedaro ničnieko. Ir tie bičiuliai gali 
pasigirti tokiais gyvenimo aprašymais, kad, palyginti su jais, mūsų vy- 
rukai primena šundaktarius. Mano ekspertai paraitė kulnus. Advoka- 
tai slepiasi po stalais. Pasak vieno iš mums padedančių lobistų, FDA 
ketina grąžinti vaistą į rinką. „Varrick“ švaistosi grynaisiais visame Va- 
šingtone. Ką dar pageidautum išgirsti, Džeri? 

— Prisiklausiau užtektinai. Man reikės pasiieškoti tilto, kuriuo 
galėčiau atsitraukti. 


260 


— Vieną matau pro kabineto langą. — Rodnis kažkaip sugebėjo 
nusijuokti. — Žavingą, nusidriekusį per Misisipę, tik ir laukiantį ma- 
nes. Memorialinį Rodnio Bermano tiltą. Vieną dieną mane ras Meksi- 
kos įlankoje, išterliotą žaliavine nafta. 

Po keturių valandų prie telefoninio, iš „Zelo 8 Poterio“ kabineto 
surengto pasitarimo prisijungė kiekvienas iš šešių IAK narių. Džeris 
glaustai išdėstė negailestingas dienos naujienas, tuomet leido pasisa- 
kyti Bermanui. Savo žinių versijomis pasidalijo ir likusieji, bet nebuvo 
matyti jokių prošvaisčių. Byla eižėjo visuose frontuose, pagal visas te- 
orijas, nuo vienos pakrantės iki kitos. Šešetukas gan ilgai svarstė, ką 
konkrečiai „Varrick“ žinojo, ir remdamasis bendru įspūdžiu nuspren- 
dė, kad šiuo metujie, advokatai, palikę kompaniją toli užnugaryje. Bet 
padėtis greitai pasikeis. 

Posėdžiautojai vieningai nutarė tučtuojau liautis rūšiuoti klien- 
tus. Džeris pasisiūlė susisiekti su Nikolu Volkeriu, etatiniu kompani- 
jos juristu, ir paspartinti derybas, jei tik pavyks. Kiekvienas iš šešių 
sutiko įsigyti didelį kiekį vertybinių bendrovės popierių, idant šių ver- 
tė pakiltų. Galų gale korporacija akcijas platino viešai ir jų kaina reiš- 
kė viską. Įtikėjusi, kad sandėris apramins Volstritą, „Varrick“ galbūt 
panorės užglaistyti dėl „Krayoxx“ kilusius nemalonumus, kad ir koks 
nekenksmingas būtų vaistas. 

Telefoninis pokalbis tęsėsi dvi valandas ir baigėsi truputėlį opti- 
mistiškesne gaida nei prasidėjo. Jie spaus kompaniją dar kelias dienas, 
išsaugos šaltus pokerio lošėjų veidus, toliau žais savo partiją ir tikėsis 
stebuklo, bet jokiomis aplinkybėmis nebeeikvos pinigų „Krayoxx by- 
lai. Atėjo metas suskaičiuoti nuostolius ir stoti į kitą mūšį. 

Apie Klopek prieš „Varrick“ teismą, įvyksiantį po šešių savaičių, 
advokatai faktiškai neužsiminė nė žodžiu. 

p: dviejų dienų Džeris Alisandras skambtelėjo į „Varrick Labs“ 
valdybą, neva ketindamas įprastais klausimais pasišnekėti su 
Nikolu Volkeriu. Jiems paplepėjus apie orą ir futbolo rungtynes, „Zelo 
8: Poterio“ partneris perėjo prie reikalo. 

— Nikai, kitą savaitę atklysiu į jūsų kraštus. Mielai užsukčiau su 
tavimi pasimatyti, jei niekur neišvažiuosi ir turėsi laiko. 

— Galir turėsiu, — atsargiai pratarė Volkeris. 

— Mūsų skaičiai puikiai sueina, ir pažanga padaryta, bent mirčių 
atvejais. Su IAK praleidau valandų valandas ir komitetas jau pasiren- 
gęs oficialiam derybų etapui. Pirmajam jų turui, be abejo. Aptarkime 
stambiąsias bylas, o vėliau kibkime į smulkesnes. 

— Būtent taip mes planavome, — užtikrino Volkeris, ir Džeris 
pagaliau atgavo kvapą. — Rubenas Mesis ant manęs lieja pyktį ir rei- 
kalauja užbaigti šitas nesąmones. Ryte vietoj pusryčių graužė mane, 
todėl pats ruošiausi tau skambinti. Direktorius nurodymu kartu su 
etatiniais juristais ir mūsiškėmis Floridos firmomis privalau parengti 
susitarimą — daugmaž tokiomis sąlygomis, kurias jau apsvarstėme. 
Siūlau po savaitės pasimatyti Fort Loderdeilyje, sudaryti sandėrį, pa- 
rodyti jį teisėjui ir judėti toliau. Nemirtinai nukentėjusiųjų bylas tvar- 
kysime ilgiau, bet iš pradžių susiderėkime dėl stambesniųjų. Gerai? 

Ar gerai? Tiesiog nuostabu, pamanė Džeris. 

— Puiki mintis, Nikai. Aš pakviesiu saviškius. 

— Tik noriu, kad prie stalo pasirodytų visi šeši IAK nariai. 

— Jokių problemų. Tuo bus pasirūpinta. 

— Beje, posėdyje turėtų dalyvauti magistratas arba kas nors iš 

teisėjo aplinkos. Floridai tarsiu sudie tik tada, kai pasirašysime sandė- 
rį ir jį patvirtins teismas. 

— Imkimės darbo. 

Atsisveikinęs su Nikolu Volkeriu, jis pasidomėjo pokyčiais bir- 
žoje. „Varrick“ akcijos šoktelėjo iki 36 dolerių už vienetą, ir labiausiai 
tikėtina, kad jų vertės padidėjimą nulėmė teigiamos žinios apie susi- 
tarimą. 


Dialogą įrašė kompanija, kuri specializavosi tiesos ir suktybių 
srityje. „Zelas 8: Poteris“ dažnai pasitelkdavo šią firmą, idant iš slapta 
įrašytų pokalbių sužinotų, ar telefoninis pašnekovas bendrauja nuo- 
širdžiai. Prabėgus pusvalandžiui nuo tos akimirkos, kai nutrūko ryšys, 
į Džerio kabinetą įžengė du ekspertai, nešini diagramomis ir kreivėmis 
išraizgytomis lentelėmis. Jų personalas su įranga bazavosi nedidelėje 
posėdžių salėje koridoriaus gale. Tuodu įvertino balsą veikiančią įtam- 
pą ir lengvai nustatė, kad abu vyrai skiedė. Džeris, suprantama, leido 
miglą siekdamas išprovokuoti „Varrick“ juristą. 

Volkerio tono analizė bylojo apie aukštą apgaulės lygį. Paminėjęs 
Rubeną Mesį ir kompanijos norą atsikratyti bylinėjimusi, jis nemela- 
vo. Bet akivaizdžiai rietė pasakėles žadėdamas kitą savaitę pasirodyti 
Fort Loderdeilyje ir atvykti į derybas dėl susitarimo. 

„Zelo 8t Poterio“ partneris, regis, į naujienas reagavo ramiai. To- 
kių įrodymų teismas nepripažindavo, nes jie buvo be galo nepatikimi. 
Džeris neretai savęs klausdavo, kam išvis varginasi analizuoti balsus, 
bet specialistų paslaugomis naudojosi tiek metų, kad bemaž įtikėjo jų 
darbu. Remdavosi bet kokia pagalba, kuri jam suteikdavo nežymų pra- 
našumą. Panašūs įrašai prasilenkdavo su etikos normomis, o kai ku- 
riose valstijose — netgi su įstatymais, todėl paslėpti informaciją buvo 
nesudėtinga. 

Pastaruosius penkiolika metų jis nuolat grumdavosi su „Varrick“, 
pateikdavo vieną ieškinį po kito. Ir apie bendrovę sugebėjo išsiaiškinti 
daug dalykų. Savo moksliniais tyrimais ieškovai nė iš tolo nepajėgė jai 
prilygti. Kompanija negailėjo lėšų pramoniniam šnipinėjimui. Rube- 

nas Mesis mėgdavo veikti ryžtingai ir, netgi pralošęs didžiumą mūšių, 
paprastai rasdavo būdą, kaip laimėti karą. 

Likęs vienas kabinete Džeris sėdo prie kompiuterio ir parašė į as- 
meninį dienoraštį: „Krayoxx išgaruoja man prieš akis. Ką tik kalbėjau 
su N. Volkeriu, kuris ketina kitą savaite čia atvykti ir pasirašyti sandė- 
rį. 80 procentų esu tikras, kad jis neatskris.“ 


Volio laišką Airisė Klopek parodė keliems draugams bei šeimos 
nariams, ir būsima 2 milijonų dolerių kompensacija jau spėjo prida- 
ryti rūpesčių. Klintas, veltėdis sūnus, kuris per dienų dienas geriausiu 
atveju teikdavosi storžieviškai jai burbtelėti, ūmai suskato demons- 
truoti prielankumą. Ėmė tvarkyti savo kambarį, plauti indus, vykdyti 
brangiosios motinos pavedimus ir be perstojo pliurpti — dažniausiai 
apie troškimą nusipirkti naują automobilį. Airisės brolis, dėl polinkio 
kniaukti motociklus jau du sykius kiurksojęs už grotų ir ką tik išėjęs iš 
kalėjimo, dažė jos namą (už darbą neprašė nė cento), podraug pamė- 
tėdavo užuominų apie savo seną svajonę užsiimti naudotų motociklų 
prekyba. Beje, jis girdėjo apie vieną versliuką, parduodamą už 100 000 
dolerių. „Pigiau grybų, — pareiškė. — Tikra vagystė. Airisės sūnus 
sukuždėjo dėdei už akių: „Kas ne kas, o jis vagystes atpažįsta. Nepa- 
kenčiama Persio sesuo Berta paskelbė privalanti gauti dalį pinigų, nes 
su velioniu ją siejo „kraujo ryšys“. Ta moteris kėlė pasibjaurėjimą tiek 
amžinatilsį broliui, tiek Airisei, ir pastaroji spėjo vyro seseriai primin- 
ti, kad ji nedalyvavo Persio laidotuvėse. Berta puolė tvirtinti gulėjusi 
ligoninėje. „Įrodyk“, atkirto Airisė ir jos abi susibarė. 


Tądien, kai sulaukė Volio laiško, Adamas Grandas bruzdėjo piceri- 
joje, savo klientams siūlančioje valgyti kiek telpa, ir jį be jokios aiškios 
priežasties apšaukė viršininkas. Pavaduotojas atsilygino tuo pačiu, tai- 
gi porelė rimtai susivaidijo. Nutykus riksmams ir keiksmams, Adamas 
pranešė metąs darbą arba buvo atleistas, ir kelias minutes tuodu gin- 
čijosi, kaip konkrečiai užsibaigė jo karjera užkandinėje. Tiesą pasakius, 
koks skirtumas — svarbiausia, kad darbuotojų sąraše Adamo nebeliko. 
Jis irgi dėl to nekvaršino galvos, nes žinojo, kad netrukus praturtės. 

Milei Marin užteko nuovokos nekaišioti laiško kitiems prieš akis. 
Ji perprato žodžių esmę tik porąsyk perskaičiusi, ką Volis brūkštelėjo, 
ir pasijuto kaltoka, kad suabejojo advokato gebėjimais. „Finlio 8 Figo“ 
partneris iki šiol nekėlė pasitikėjimo, ir Milė tebepyko dėl Česterio, 
velionio vyro, testamento bei paveldėjimo, bet šių problemų reikšmė 
priblėso. Česterio atžalai, Lailui, priklausė dalis žalos atlygio, štai ko- 
dėl posūnis stebėjo bylinėjimosi eigą. To betrūko, kad išgirdęs, kaip 
greitai išauš mokėjimo diena, jai įkyrėtų. Todėl Milė nugrūdo laiškelį 
po užraktu ir niekam apie jį neprasitarė. 


Rugsėjo 9-ą, praėjus penkioms savaitėms nuo tos nakties, kai 
buvo pašautas į abi kojas, Džastinas Bardolas iškėlė bylą ir vyresnia- 
jam „Finlio X Figo“ partneriui, ir pačiai firmai. Jis teigė, neva Oskaras 
„vartojo neleistiną jėgą“, tiksliau sakant, į kairiąją koją sąmoningai pa- 
leido trečią kulką, nors Bardolas jau gulėjo rimtai sužeistas ir nebekėlė 
grėsmės. Dėl piktavališkų Oskaro veiksmų siekė prisiteisti 5 milijonus 
dolerių už faktiškai padarytą žalą ir 10 milijonų dolerių — kaip bau- 
džiamųjų nuostolių atlyginimą. 

Ieškinį pareiškė Gudlou Stamas, kurį Pola Finli nusamdė tvarky- 
ti ištuokos reikalų. Matyt, advokatas susirado Bardolą ir prikalbino 
kreiptis į teismą, nepaisydamas nusikalstamos kliento veikos ir tos 
smulkmenos, jog dėl mėginimo padegti namą jam lemta šiek tiek laiko 
praleisti kalėjime. 

Skyrybų eiga klostėsi vaidingiau nei tikėjosi abu „E 8: E“ partne- 
riai, juolab kad Oskaras išėjo iš namų, sau pasilikęs tiktai automobilį 
ir drabužius. Stamas vis spygavo apie stambią sumą, kurią klientės su- 
tuoktinis gaus už „Krayoxx“ bylą, ir įtarė sąmokslą paslėpti pinigus. 

15 milijonų dolerių vertės ieškinys Oskarą įsiutino ir jis visą kaltę 
suvertė Deividui. Jeigu ne byla prieš „Cicero Pipe“, vengusią atsiskai- 
tyti su darbininkais, jiedu su Bardolu niekada nebūtų susitikę. Riksmai 
nustojo skardėti tik tuomet, kai paliaubas suorganizavo tarpininko 
vaidmenį atlikęs Volis. Jis paskambino kontorą globojančiai draudimo 

bendrovei ir iš jos išsireikalavo pasirūpinti gynyba bei padengti byli- 
nėjimosi išlaidas. 

Mintis, kad sandėris su „Varrick Labs“ bus sudarytas artimiausiu 
metu, padėjo lengviau susitaikyti, paskatino šypsotis ir netgi juokau- 
ti, kaip banditėlis Bardolas atrodys nušlubčiojęs į teismą, kur steng- 
sis prisiekusiuosius įtikinti, jog dėl nepavykusio bandymo supleškinti 
kontorą jį derėtų apipilti turtais. 

lektroninę žinutę papildė įprasti perspėjimai dėl konfidencia- 
lumo ir apsaugojo šifravimo kodai. Džeris Alisandras išsiuntė 
laiškelį aštuonioms dešimtims advokatų, tarp jų ir Voliui Figui. 


Apgailestaudamas pranešu, kad „Varrick Labs“ atšaukė rytojaus 
posėdį dėl susitarimo. Šįryt telefonu ilgai kalbėjau su Nikolu Volkeriu, 
etatiniu vyriausiuoju bendrovės juristu, ir sužinojau, kad kompanija 
nusprendė derybas laikinai atidėti. Jos strategija pasikeitė ir 
permainas labiausiai nulėmė Klopek bylos nagrinėjimas, po keturių 
savaičių įvyksiantis Čikagoje. Dabar „Varrick“ mano, kad vertėtų 
dalyvauti pirmame teismo procese, išzonduoti padėtį, įvertinti faktų 
įtaką, nustatyti atsakomybės lygį, surizikuoti ir stoti priešais tikrus 
prisiekusiuosius. Nors tokios aplinkybės anaiptol nėra neįprastos, dėl 
netikėtų plano pokyčių ponui Volkeriui ir jo kompanijai nepagailėjau 
griežtų žodžių. Priekaištavau, esą jie derėjosi nesąžiningai, 

deja, šiuo metu atkalbinėjimais nieko nepeštume. Konkrečių 
sandėrio smulkmenų neaptarėme, todėl neturime jokių poveikio 
priemonių. Regis, visų akys bus nukreiptos į Čikagos teismo salę. Jus 
informuosiu ir apie tolesnę įvykių eigą. Dž. A. 


Volis išsispausdino laišką, — popieriaus lapas svėrė visą toną, 
— užsuko į partnerio kabinetą, metė jį ant stalo. Tada susmego į odinį 
krėslą ir bemaž paplūdo ašaromis. 

Sulig kiekvienu lėtai skaitomu sakiniu Oskaro kaktoje gilėjo 
raukšlės. Jis šniokštė alsuodamas pro burną. Iš garsiakalbio atvilnijo 

Rošelės balsas, kad Oskaras sulaukė skambučio, bet vyresnysis partne- 
ris nesureagavo. Iš priimamojo atsklido sunkūs žingsniai — sekretorė 
prisiartino prie durų, į jas pastukseno ir kadangi nė vienas iš advokatų 
neatsiliepė, įkišo galvą vidun. 

— Pone Finli, čia teisėjas Vilsonas. 

Oskaras papurtė galvą. 

— Dabar negaliu kalbėtis. Paskambinsiu jam vėliau. 

Rošelė uždarė duris. Po kelių minučių pasibeldęs Deividas žengė 
per slenkstį, pažvelgė į porelę ir suprato, kad artėja pasaulio pabaiga. 
Oskaras atkišo elektroninį laišką, kurį jaunasis bendradarbis permetė 
akimis žingsniuodamas palei knygų lentyną. 

— Tai dar ne viskas, — tarė Deividas. 

— Ką reiškia „ne viskas“? — silpnu, šaižiu balsu išspaudė Volis. 

— Internete tyrinėdamas faktinę bylos medžiagą, aptikau naują 
dokumentą. Prieš dvidešimt minučių Džeris Alisandras „Zelo 8c Po- 
terio“ vardu pateikė prašymą, kuriame nurodo ketinąs apleisti Airisei 
Klopek atstovaujančių advokatų komandą. 

Volio kūnas sukrito dar per šešis colius. Oskaras sustenėjo lyg 
bandydamas kažką pasakyti. 

Pats išblyškęs ir pritrenktas Deividas tęsė: 

— Aš susisiekiau su Vorliu, pažįstamu iš „Zelo 8: Poterio“, ir 
jis neoficialiai pripažino, kad firma visu greičiu atsitraukia. Eksper- 
tų — mūsų ekspertų — išvados dėl vaisto subliūško ir nė vienas iš 
jų nesiruošia liudyti. Per teismą Makfadeno bus sutaršyta ataskaita. 
„Varrick“ tai žinojo ir tempė derybas, kad prieš pat Klopek bylos na- 
grinėjimą mums iš po kojų išmuštų pagrindą. Pasak Vorlio, tarp „Zelo 
8: Poterio partnerių įsivyravo karo padėtis, bet paskutinis žodis pri- 
klauso Alisandrui, kuris neatvyks į Čikagą, nes nė kiek netrokšta savo 
nuostabios reputacijos suteršti tokiu garsiu pralaimėjimu. Be specia- 
listų pagalbos proceso niekaip neišlošime. Vorlis aiškina, kad egzistuo- 
ja didelė tikimybė, jog vaistas išvis nekenksmingas. 

— Iš pat pradžių nujaučiau, kad šitų bylų imtis nederėtų, — tarė 
Oskaras. 

— Ach, užsičiaupk, — sušnypštė Volis. 

Deividas atsisėdo ant medinės kėdės, kuo toliau nuo abiejų part- 
nerių. Oskaras įrėmė alkūnes į stalą ir dilbiais tarsi gniaužtuvais su- 

spaudė smilkinius — tarytum jį būtų ėmusi kamuoti mirtinai skaus- 
minga migrena. Volis kiūtojo užsimerkęs, nerviškai trūkčiodamas 
galvą. Nė vienas savyje nerado jėgų prašnekti, todėl Deividas pamanė 
turįs pirmas užmegzti pokalbį. 

— Ar dabar, kai procesas ne už kalnų, mes galime atsiimti ieški- 
nį? — paklausė, nors puikiai suvokė, jog tuodu beveik nieko nežinojo 
apie federalinio teismo procedūras. 

— Jeigu leis teisėjas, — atsiliepė Volis. — Ką jie veiks su savo 
bylomis? Juk sukaupė tūkstančius, dešimtis tūkstančių. 

— Vorlio manymu, visi tupės nekrutėdami ir stebės teismą Či- 
kagoje. Jeigu laimėsime, „Varrick“ greičiausiai atnaujins derybas. Jei 
pralošime, „Krayoxx“ bylos taps bevertės. 

Pergalės tikimybė atrodė gana menka. Tylos pauzė truko kelias 
minutes. Ją prasklaidė tiktai trijų priblokštų vyrų šnopavimas. Tolu- 
moje, atlėkdamas Bičo gatve, sirenomis sustūgo greitosios pagalbos 
automobilis, bet niekas nepajudėjo iš vietos. 

Galų gale Volis atsitiesė, tai yra pabandė atsisėsti tiesiau. 

— Reikės kreiptis į teismą, — prabilo, — kad procesas būtų ati- 
dėtas ir mes gautume daugiau laiko pasiruošti. Galbūt turėtume išsa- 
kyti nepritarimą Džerio norui mus apleisti. 

Oskaras vargais negalais išvadavo galvą iš spaustuvų, nuožmiai 
dėbtelėjo į Volį, lyg panūdęs suvaryti kulką ir į jaunesnįjį partnerį. 

— Ne, tu privalai paskambinti savo bičiuliui Džeriui ir išsiaiš- 
kinti, kas, po velnių, čia darosi. Jam negalima štai taip pabėgti, nes 
teismas įvyks artimiausiu metu. Perduok, kad pateiksime skundą eti- 
kos komisijai. Pagrasink informaciją nutekinti spaudai — nuostabusis 
Džeris Alisandras bijo atskristi į Čikagą. Man nesvarbu, ką sakysi, kad 
tik jis dalyvautų procese. Dievas mato, su tokia užduotimi vieni nesu- 
sidorosime. 

— Ar verta galvoti apie teismą, jeigu vaistas nežalingas? — įsi- 
terpė Deividas. 

— „Krayoxx kenkia sveikatai, — atsakė Volis, — ir mes rasime 
ekspertus, kurie tai patvirtins. 

— Kažkodėl man sunku tavimi patikėti, — tarė Oskaras. 

Deividas pakilo ir numynė durų link. 

— Siūlau išsiskirstysi į savo kambarius, apmąstyti padėtį ir po 
valandos vėl susirinkti. 

— Gerai mintis. 

Volis svirduliuodamas atsistojo. Nusigavo į kabinetą, sėdo prie te- 
lefono ir surinko Alisandro numerį. Kaip ir numanė, didysis advokatas 
atsiliepti nesiteikė. Į jo elektroninio pašto dėžutę Volis suskato siųsti 
laiškelius — ilgas, ugningas, grasinimų ir keiksmų sklidinas žinutes. 

Deividas ėmė naršyti su finansais, kolektyvinių žalų ieškiniais, 
teisinių reikalų kontrole susijusius tinklaraščius ir juose rado patvirti- 
nančius įrašus, kad „Varrick“ atšaukė derybas. Kompanijos akcijų vertė 
krito jau trečią dieną iš eilės. 

Iki vėlyvos popietės kontora spėjo užpildyti prašymą dėl teismo 
atidėjimo ir pateikti atsakymą į oficialiai išdėstytą Džerio norą pasi- 
traukti iš proceso. Visą darbą iš esmės atliko jaunasis bendradarbis, 
nes Volis paspruko iš kontoros, o vyresnysis partneris jautėsi nefunk- 
cionalus. Deividas glaustai išklojo Rošelei apie nutikusią katastrofą, ir 
ją iš karto apėmė nerimas, kad Volis gali pradėti gerti. Prie stikliuko 
pastarasis nesilietė beveik metus, tačiau sekretorė ne kartą matė, kaip 
jis vėl imdavo girtauti. 

Nadina Karos sureagavo neįprastai sparčiai ir jau rytojaus dieną 
užprotestavo ieškovų prašymą jiems skirti daugiau laiko. Bet dėl „Zelo 
8: Poterio pabėgimo, kaip ir buvo galima prognozuoti, neprieštaravo. 
Stojus į kovą prieš tokį profesionalą kaip Džeris Alisandras, procesas 
užsitęstų ilgai ir atimtų neapsakomai daug jėgų, tuo pat metu Nadina 
neabejojo akimoju įveiksianti Finlį, Figą arba juos abu. 

Trečią dieną, pademonstravęs kone svaiginamai žaibišką reakci- 
ją, teisėjas Siraitas atmetė prašymą dėl papildomo laiko. Procesas nu- 
matytas spalio 17-ą ir data nesikeis. Jis pasistengė, kad dvi paskutinės 
spalio savaitės būtų laisvos, todėl koreguodamas grafikus elgtųsi ne- 
sąžiningai kitų bylininkų atžvilgiu. Ponas Figas pareiškė ieškinį („kaip 
įmanoma rėksmingiau ) ir turėjo užtektinai laiko pasiruošti teismui. 
Ką gi, susipažinkite su „reaktyviniu nagrinėjimu“. 

Siraitas nepagailėjo priekaištų Džeriui Alisandrui, bet jam pasiša- 
linti leido. Pagal procedūrines taisykles prašymai pasitraukti iš bylos 
beveik visuomet būdavo patenkinami. Teisėjas pridūrė, esą net ir be 

pono Alisandro pagalbos ieškovė Airisė Klopek vis vien liks apsirū- 
pinusi kompetentingų teisiniu atstovavimu. Frazė „kompetentingas 
atstovavimas“ skambėjo diskutuotinai, tačiau Siraitas pasielgė kilnia- 
širdiškai ir nė žodeliu neužsiminė, kad federalinio teismo procesuose 
ponas Figas, ponas Finlis ir ponas Zinkas neturėjo visiškai jokios pa- 
tirties. 

Volis tegalėjo rinktis vienintelę išeitį: pateikti prašymą nebena- 
grinėti nei Klopek ieškinio, nei likusių septynių. Aukso puodas slydo iš 
rankų, nervai baudėsi pakrikti, bet kad ir kokias kančias kurstė bylos 
nutraukimas, plaukai šiaušdavosi vien pagalvojus, kaip reikėtų maž- 
ne vienam, su nepakeliama tūkstančių „Krayoxx“ aukų našta, įženg- 
ti į Siraito teismo salę ir dalyvauti procese, kurio vengė net iškilieji 
advokatai. Ne, sere. Drauge su kitais jis paprasčiausiai mėgino ištrūkti 
iš spąstų. Oskaras nurodė pirmiausia perspėti klientus. Deivido nuo- 
mone, prieš atsisakant bylų, iš pradžių derėjo gauti ieškovų sutikimą. 
Volis be didelio entuziazmo pritarė abiem, bet neprisivertė informuoti 
klientų, kad traukiasi, praėjus vos kelioms dienoms nuo tada, kai pa- 
siuntė džiaugsmingus laiškus ir faktiškai kiekvienam prižadėjo po 2 
milijonus dolerių. 

Jis ėmė svarstyti, kaip pameluoti. Airisei ir kitiems ketino pribur- 
ti, esą „Varrick pastangomis federalinis teismas nusikratė ieškiniais, 
todėl advokatai ruošėsi kreiptis į valstijos teismą, tad procedūros už- 
sitęs, ir taip toliau. Voliui reikėjo kelis mėnesius atsipūsti, pavilkinti 
laiką, prileisti miglos, dėl gaišos apkaltinti blogąją stambiąją „Varrick 
Laboratories“ korporaciją. Tegu nusėda dulkės. Tegul išblėsta svajonės 
apie greitą pralobimą. Maždaug po metų jis sukurps naują pasakėlę, ir 
vėliau nelemti reikalai pasimirš. 

Barbendamas per klaviatūrą Volis parašė prašymą ir ilgam įsispi- 
gino į ekraną. Užsirakinęs duris ir nusiavęs batus, spustelėjo mygtuką 
„siųsti“ ir tarė sudie savo turtui. 

Jam knietėjo išgerti. Panirti į užmarštį. Vienui vienas, skurdesnis 
nei bet kada anksčiau, likęs be svajonių, tačiau su išaugusiomis skolo- 
mis, Volis galų gale palūžo ir pravirko. 

i, ei, neskubėkit, tarė ponia Karos. Staigus ir griežtas atsaky- 

mas į eilinį, Volio manymu, prašymą nutraukti bylą apstulbi- 
no. Ji pranešė, kad klientas primygtinai reikalauja proceso. Skrupulin- 
gai nupasakojo, kokį srautą blogų spaudos atsiliepimų „Varrick Labs“ 
turėjo iškęsti, — nemažą jų dalį įžiebė ieškovų advokatai, — ir pridė- 
jo trijų colių storio aplanką, pilną straipsnių iš visos šalies laikraščių. 
Kiekvieną istoriją išpūsdavo skardžiabalsiai advokatai (įskaitant Volį), 
kurie plakė korporaciją ir paleidę gerkles ragino atseikėti milijonus. 
Argi būtų sąžininga, jeigu tie patys teisininkai paspruktų nė žodeliu 
neatsiprašę bendrovės? 

Jos klientas troško ne atsiprašymo, o teisingumo. Siekė nešališko 
prisiekusiųjų teismo. „Varrick Labs“ kovos nepradėjo, bet planavo ją 
užbaigti. 

Atsaką ponia Karos papildė savo prašymu, vienu iš tų, su kuriais 
„Einlio 8 Figo“ kontora niekada nebuvo susidūrusi. Gąsdino vien jo 
pavadinimas — „Prašymas dėl sankcijų, remiantis taisykle Nr. 11“, — 
bet dar didesnį siaubą kėlė pagrindinė mintis, galėjusi Volį nutrenkti 
atgal į reabilitacijos kliniką, Deividą grąžinti į „Rogano Rotbergo“ fir- 
mą, Oskarą priversti išeiti į ankstyvą skurdžią pensiją. Ponia Karos 
gana įtikinamai aiškino, esą jeigu teismas patenkintų ieškovų norą nu- 
traukti bylą, tai reikštų, kad ji nerimta. Apie bevertes faktines ieškinio 
aplinkybes liudijo advokatų pastangos jo nusikratyti. Net ir stokoda- 
mi pagrindo, prieš devynis mėnesius jie padavė „Varrick“ į teismą, tad 
kompanijai beliko energingai gintis. Federalinio civilinio proceso vie- 
nuoliktoji tvarkos taisyklė teigė, kad atsakovas turi teisę į bylinėjimosi 
išlaidų kompensaciją. 

Ponia Karos neslėpė, kad skaitiklis tebesisuka visu pajėgumu, o 
savo gynybai „Varrick Labs“ jau išeikvojo apytikriai 18 milijonų dole- 
rių, o maždaug 9 iš jų skyrė Klopek bylai. Suma, be abejo, milžiniška, 
bet ji paskubėjo priminti, kad ieškovai buvo užsiprašę 100 milijonų. 
Atsižvelgiant į kolektyvinių žalų išieškojimams įprastus niuansus ir 
nuolatinį, įvairiais aspektais patiriamą spaudimą, kompanijai būtina 
bet kokia kaina laimėti pirmąjį procesą. Įstatymas neįpareigoja bylos 
šalies samdytis pigiausius advokatus arba tartis dėl sandėrio. Žinoda- 
mi, kiek daug pastatyta ant kortos, bendrovės vadovai išmintingai pa- 
sirinko juridinę firmą, nuo seno garsėjančią pergalėmis teismo salėse. 

Ji daugelyje puslapių nuodugniai dėstė apie kitas nerimtas bylas, 
per kurias federaliniai teisėjai nusižengimais apkaltindavo amoralius 
advokatus, reiškusius kvailus, nieko nevertus ieškinius — porą sykių 
savo šventovėje taip elgėsi ir gerbiamasis Haris L. Siraitas. 

Vienuoliktoji taisyklė skelbė, kad sankcijų įsipareigojimus — jei 
tik juos patvirtindavo teismas — lygiomis dalimis prisiimdavo advo- 
katai ir jų klientai. 

— Airise, žinai naujieną? Tu skolinga keturis su puse milijono, — 
sau burbtelėjo Deividas, slegiančią dieną, vieną iš daugybės, vildama- 
sis rasti bent kokią pralinksmėti skatinančią smulkmeną. 

Iš pradžių raštą perskaitė, ir kai pagaliau atsitraukė nuo doku- 
mento, jo sprandas jau žliaugė prakaitu. Nadina Karos su savo nedide- 
le armija, tarnaujančia „Rogano Rotbergo' firmoje, parengė prašymą 
greičiau nei per keturiasdešimt aštuonias valandas; Deividas minty- 
se kuo puikiausiai įsivaizdavo, kaip jauni eiliniai dirba kiaurą naktį ir 
miega užsikniaubę ant rašomųjų stalų. 

Susipažinęs su rašto turiniu, Volis tyliai apleido kontorą ir liku- 
sią dienos dalį jo niekas nebematė. Ponios Karos prašymą išnagrinėjęs 
Oskaras nuvilko kojas iki sofutės savo rakinamame kabinete, nusispy- 
rė batus, atsigulė ir ranka prisidengė akis. Po kelių minučių pats atrodė 
kaip negyvas ir, tiesą sakant, meldė mirties. 


Advokatas Bartas Šo pragyvenimui užsidirbdavo kitiems teisi- 
ninkams keldamas bylas, kuriose juos kaltindavo profesiniu aplaidu- 

mu. Perpildytoje rinkoje rado savo nišelę, tačiau tarp advokatų tapo 
pariju. Kolegų rate draugų turėjo mažai, bet dėl to tiktai džiaugėsi. Jis 
buvo sumanus, talentingas ir agresyvus, kaip tik toks žmogus, kuriam 
„Varrick galėjo patikėti iš pažiūros įtartiną, bet etikos normų nepažei- 
džiančią užduotį. 

Keletą kartų telefonu pabendravęs su Džude Bek, Nikolo Volkerio 
bendre iš „Varrick“ juridinio skyriaus, Šo sutiko su slapto atstovavimo 
sąlygomis. Kompanija paklos 25 000 dolerių negrąžintiną avansą, mo- 
kės valandinį 600 dolerių atlygį. Ir leis pasilaikyti honorarus, gautus iš 
potencialių, su nekompetencija susijusių bylų. 

Visų pirma jis paskambino Airisei Klopek, kuri, likus mėnesiui iki 
proceso, tai nugrimzdavo, tai išnirdavo iš dvasinės būsenos, tik miglo- 
tai primenančios emocinį stabilumą. Ji nenorėjo kalbėti su nepažįsta- 
mu teisininku, bet prisipažino besigailinti, kad susidėjo su „tuo kitu“. 
Ir tada netikėtai išjungė telefoną. Valandėlę palaukęs Šo vėl surinko nu- 
merį. Išgirdo budrų „alio“ ir negaišdamas laiko prabilo apie reikalus: 

— Ar žinote, kad jūsų pasamdytas advokatas bando nutraukti 
bylą? — Airisė nesugebėjo iš karto atsakyti, todėl jis pratęsė: — Po- 
nia Klopek, aš esu teisininkas Bartas Šo ir atstovauju kitų advokatų 
apgautiems žmonėms. Teikiu ieškinius dėl profesinio aplaidumo. Tik 
tuo ir užsiimu. Volis Figas mėgina nusipurtyti jūsiške byla. Manau, 
galėtumėte jį paduoti į teismą. Ponas Figas apsidraudęs dėl galimų ne- 
kompetencijos atvejų, todėl jūs veikiausiai gautumėte piniginę kom- 
pensaciją. 

— Man teko kažkur apie tai girdėti, — tyliai atsiliepė ji. 

Savo veiklos sritį Šo išmanė ir kitas dešimt minučių kalbėjo ne- 
susičiaupdamas. Papasakojo apie prašymą nutraukti bylą, apie Volio 
pastangas atsiriboti ne vien nuo ponios Klopek, bet ir nuo kitų septy- 
nių ieškinių. 

— Bet jis davė žodį, kad man sumokės milijoną dolerių, — paga- 
liau įsiterpė Airisė. 

— Davė žodį? 

— O, taip. 

— Elgėsi itin neetiškai, nors aš abejoju, ar etika poną Figą aps- 
kritai jaudina. 

— Aha, jis gana suktas. 

— Kaip konkrečiai jums pažadėjo milijoną? 

— Raštu, prie mano virtuvės stalo, kai mudu pirmą kartą susiti- 
kome. 

— Kaip, kaip? Raštu? 

— Prieš kokią savaitę Figas pranešė, kad šalys tuojau sudarys 
sandėrį dėl 2 milijonų, gerokai didesnės sumos nei man žadėta. Jo laiš- 
ką turiu namuose. Kas nutiko deryboms? Kuo, sakėt, esate vardu? 

Šo ištisą valandą neleido jai pasišalinti nuo telefono ir pokalbį 
abu užbaigė išsekę. Antroji eilėje buvo Milė Marin, kuri, neapkvaitusi 
nuo medikamentų, esmę perprato kur kas greičiau negu vargšė Airisė. 
Apie žlugusį susitarimo planą ir mėginimus nutraukti bylą ji nieko ne- 
žinojo, o su Voliu nebendravo jau kelias savaites. Ją, kaip ir Airisę, ju- 
ristas įtikino susitvardyti ir nepulti tučtuojau skambinti ponui Figui. 
Pašnekesio ir įvykių eigos sugluminta Milė pasakė, kad jai reikia laiko 
viskam apmąstyti. 

Tuo metu Adamas Grandas suteikti atokvėpio neprašė. Jis kaip- 
mat ėmė plūsti Volį. Kodėl tas šliužas siekė nutraukti bylą, nieko jam 
nepranešęs? Kiek girdėjo, kompanija buvo besutinkanti mokėti 2 mili- 
jonus dolerių. Po velnių, taip, Grandas pasirengęs priremti Figą. 

— Kokia suma jis apsidraudęs nuo profesinio aplaidumo? 

— Standartiniame polise paprastai figūruoja 5 milijonai, bet vari- 
antų pasitaiko įvairių, — atsakė Šo. — Neilgai trukus išsiaiškinsime. 


Penktasis firmos pasitarimas įvyko ketvirtadienio vakarą, jau 
sutemus, bet Rošelė susirinkime nedalyvavo. Ji jautė neištversianti 
papildomų blogų naujienų, be to, šiuo apgailėtinu atveju negalėjo su- 
teikti jokios pagalbos. 

Popiet gautas Barto Šo laiškas gulėjo viduryje stalo. Pranešęs, 
kad konsultavosi „su šešiais jūsų klientais, kurie bylinėjasi dėl „Kray- 
oxx , įskaitant ponia Airisę Klopek“, jis prisipažino nenusisamdęs nė 
vienam iš šešetuko. Kol kas. Visi lūkuriavo norėdami pažiūrėti, kaip 
klostysis bylų eiga. Tačiau jam, Bartui Šo, didžiai kėlė nerimą „Finlio 


8: Figo siekiai atsikratyti ieškiniais, prieš tai neperspėjus klientų. 

Toks elgesys tolygus profesinės etikos pažeidimui. Jis išdrožė firmai 
pamokslą, kurį dėstė manieringu, bet aiškiu stiliumi, užkabindamas 
pačias įvairiausias temas: (1) pareigą uoliai ginti klientų interesus; (2) 
prievolę supažindinti klientus su naujienomis; (3) neetišką mokestį už 
naujų klientų paiešką; (4) palankių rezultatų garantijas, skatinant kli- 
entą pasirašyti sutartį su advokatu, ir panašiai. Šo griežtai įspėjo, kad 
pasikartojančio amoralaus jų elgesio atvejai gali privesti prie nemalo- 
naus bylinėjimosi. 

Oskaras su Voliu išgyveno galybę kaltinimų dėl neetiškos elgse- 
nos, todėl jiems baimės įvarė ne tiek pareikšti įtarimai, kiek esminė 
žinios mintis, esą dėl mėginimų nutraukti bylą firma akimoju bus ap- 
kaltinta profesiniu aplaidumu. Deividui susirūpinimą kėlė kiekvienas 
laiško žodis. 

Jie sėdėjo prie stalo prislėgti ir sugniuždyti. Neskambėjo nei 
keiksmai, nei riksmai. Deividas žinojo, kad partneriai pasiriejo prieš 
jam atvažiuojant į kontorą. 

Jokios išeities nematyti. Atsikračius Airisės Klopek ieškiniu, po- 
nia Karos griebsis jų kastracijos, pareikalaus sankcijų ir Siraitas advo- 
katės norą patenkins. Tuomet firmai grės milijoninės baudos. Bėdų 
pridarys ir sukčius Šo, kuris nutemps trijulę į teismą dėl parodytos 
nekompetencijos ir artimiausius dvejus metus visus murkdys purve. 

Tačiau jei atsiims prašymą nutraukti bylą, jų lauks procesas, kuris 
įvyks vos už dvidešimt penkių dienų. 

Volis bloknote keverzojo kringelius tartum apsvaigęs nuo didžiu- 
lės vaistų dozės. Daugiausia kalbėjo Oskaras: 

— Arba numojame ranka į savo pareikštus ieškinius ir susitai- 
kome su finansine pražūtimi, arba po trijų savaičių, skaičiuojant nuo 
pirmadienio, žygiuojame į federalinio teismo salę ir prisiekusiųjų aki- 
vaizdoje nagrinėjame bylą, kurios nesiimtų joks sveiką protą išsaugo- 
jęs advokatas — mes nesugebame rasti ekspertų, pateikti užtikrintų, 
kompanijos atsakomybę liudijančių faktų, patys atstovaujame klien- 
tei, kuri elgiasi kaip pusprotė arba būna apspangusi ir kurios velionis 
vyras faktiškai save nuvarė į kapus valgydamas, privalome grumtis su 
pulku kvalifikuotų teisininkų, gaunančių puikius atlyginimus, galin- 
čių naudotis neribotu biudžetu ir pasitelkti specialistus iš geriausių 

šalies ligoninių, be kita ko, teisėjas akivaizdžiai palaiko priešininkus, 
o mums jaučia antipatiją, nes mano esant nepatyrusius, nekompeten- 
tingus ir... kas dar? Deividai, ko aš nepaminėjau? 

— Bylinėjimosi išlaidoms neturime pinigų. — Bendradarbis atsi- 
liepė vien tam, kad užbaigtų sąrašą. 

— Teisingai. Velniškai šaunus darbelis, Voli. Kaip tu nuolat kar- 
todavai, tie kolektyvinių žalų ieškiniai — tikra aukso gysla. 

— Susimildamas, Oskarai, — maldingai pralemeno jaunesnysis 
partneris, — palik mane ramybėje. Aš prisiimu visą atsakomybę. Taip, 
esu kaltas. Išvanok man kailį, jei taip nori, bet savo diskusijas nukreip- 
kime į produktyvias temas, gerai? 

— Nuostabu. Koks tavo planas? Apstulbink mus dar kartelį. 

— Kadangi neturime iš ko rinktis, teks kautis, — lėtai ir kimiai 
atsakė Volis. — Pasistengsime sukrapštyti šiek tiek įrodymų. Keliau- 
sime į teismą ir grumsimės iš visų jėgų, o pralošę informuosime klien- 
tus ir tą padugnę Šo, kad dalyvavome puikiame mūšyje. Per kiekvieną 
procesą vieni pasiekia pergalę, kiti pralaimi. Mums, be abejo, išspardys 
pasturgalius, bet man mieliau išeiti iš teismo salės pakelta galva nei 
spręsti klausimus dėl sankcijų ir kaltinimų profesiniu aplaidumu. 

— Ar federaliniame teisme kada nors esi stovėjęs prieš prisieku- 


siuosius? 
— Ne, otu? 
— Ne, — atsiliepė Oskaras ir pažvelgė į Deividą. — O tu? 
— Ne. 


— Taip ir maniau. Trys juokdariai įkėblins į teismo salę atsives- 
dami žavingąją Airisę Klopek ir visiškai nenutuokdami, kaip elgtis. Sa- 
kai, sukrapštysime įrodymų? Gal mus apšviestum nuodugniau? 

Volis piktai į jį dėbtelėjo ir atsakė: 

— Pabandysime rasti kelis ekspertus, kardiologą ir galbūt far- 
makologą. Aplinkui netrūksta specialistų, už atlygį pasirengusių pri- 
pliurpti bet ko. Sumokėsime porelei, nutempsime į liudytojų vietą ir 
imsime karštai melstis, kad jie išgyventų. 

— Iš tųdviejų neliks šlapios vietos, nes tegalėsime nusisamdyti 
šarlatanus. 

— Sutinku, tačiau mes bent jau mėginsime. Ir nespruksime iš 
kautynių lauko. 

— Kiek jie kainuos? 

Volis atsigręžė į Deividą, kuris tarė: 

— Šiandien popiet bendravau su daktaru Borzovu, tyrusiu mūsų 
klientus. Atsijojimo procedūroms taip netikėtai nutrūkus, jis grįžo į 
Atlantą. Kaip man tvirtino, Klopek byloje gal ir liudytų už... hmm, re- 
gis, paminėjo septyniasdešimt penkių tūkstančių honorarą. Deja, kal- 
ba su labai ryškiu akcentu. 

— Septyniasdešimt penkių tūkstančių, — pakartojo Oskaras. — 
Ir tu nė nesi tikras, ar teisingai išgirdai? 

— Jis kilęs iš Rusijos ir angliškai šneka ne itin sklandžiai, o tai 
praverstų per teismo procesą, nes mums, ko gero, derėtų supainioti 
prisiekusiuosius. 

— Atleisk, bet man neaišku, kur lenki. 

— Nadina Karos, žinoma, per kryžminę apklausą vyruką sutar- 
šys. Jei prisiekusieji įsisąmonins, koks jis apgailėtinas, mūsų byla dar 
labiau išsikvėps. Bet jeigu nesupras daktaro Borzovo ir pajus abejones, 
galbūt, tiktai galbūt, mes patirsime menkesnę žalą. 

— Šito moko Harvarde? 

— Jei atvirai, jau nebepamenu, ko mane mokė Harvarde. 

— Kaipgi tapai teismo procesų ekspertu? 

— Joks aš ne ekspertas, bet daug skaitau ir žiūriu „Perio Meiso- 
no“ serialo pakartojimus. Mažylė Ema prastai miega, todėl naktimis 
slankioju po namus. 

— Man labai palengvėjo. 

— Jei nusišypsos sėkmė, — įsiterpė Volis, — tariamą farmako- 
logą nusisamdysime už kokius dvidešimt penkis tūkstančius. Bus ir 
kitokių išlaidų, bet žmonės iš „Rogano Rotbergo“ firmos nė nesiruošė 
veltis į rimtas pjautynes. 

— Ir dabar žinome kodėl, — atsakė Oskaras. — Jie nori teismo. 
Kuo greičiau. Trokšta teisingumo. Žaibiško, nedviprasmiško nuospren- 
džio, kurį galėtų apskelbti pasauliui. Jūs, bičiuliai, įkliuvote į jų spąs- 
tus. „Varrick“ prakalbo apie susitarimą, o kolektyvinių žalų išieškotojai 
ėmė pirkti naujus reaktyvinius lėktuvus. Priešininkai tempė gumą ir, 
kai iki pirmojo proceso beliko mėnesis, mums iš po kojų išmušė tvirtą 
pagrindą. Tavo draugužiai iš „Zelo X Poterio spruko pro užpakalines 
duris, tuo metu mes atsidūrėme ant bankroto slenksčio. 

— Oskarai, apie tai jau šnekėjomės, — tvirtai pareiškė Volis. 

Per pusę minutės užtrukusią pertraukėlę įtampa kiek atlėgo. Jau- 
nesnysis partneris ramiu balsu ištarė: 

— Mūsų pastatas vertas 300 000 dolerių, skolos uodega paskui 
jį nesivelka. Važiuokime į banką, įkeiskime namą už 200 000 dolerių 
kreditą ir traukime ieškoti ekspertų. 

— Nujaučiau, ką pasiūlysi, — atsiliepė Oskaras. — Jau iššvaistė- 
me apsčiai pinigų, tad kam reikia į balą mesti papildomas sumas? 

— Baik, Oskarai. Bylinėjimosi reikalus išmanai geriau už mane, 
nors ir ne puikiai... 

— Čia tu teisus. 

— Bet mes negalime paprasčiausiai ateiti į teismo salę, pradėti 
bylos nagrinėjimą, atsirinkti prisiekusiuosius ir mauti slėptis, vos tik- 
tai Nadina į mus paleis šūvius iš savo patrankų. Proceso nė nesulauk- 
sime, jeigu neapsirūpinsime pora ekspertų. Mūsų aplaidumą parodytų 
vien jų stygius. 

Deividas jam ištiesė pagalbos ranką. 

— Kertu lažybų, kad teismo salėje sėdės ir Šo, kuris nuo mūsų 
nenuleis akių. 

— Būtent, — sutiko Volis. — Jei nepabandysime sukurpti nor- 
malios bylos, Siraitas gali nuspręsti, kad ji nerimta, ir mus nubausti 
sankcijomis. Gal mano žodžiai nuskambės keistokai, bet jei dabar iš- 
leisime šiek tiek pinigų, vėliau jų sutaupysime visą krūvą. 

Oskaras atsiduso, už pakaušio sunėrė rankas. 

— Kas per beprotybė. Visiška beprotybė. 

Volis su Deividu jam pritarė. 


Jaunesnysis „EF 8c F“ partneris atsiėmė prašymą nutraukti bylas ir 
dėl visa ko dokumento kopijas nusiuntė Bartui Šo. Nadina Karos anu- 
liavo savo atsaką ir prašymą pritaikyti sankcijas pagal vienuoliktąją 
taisyklę. Teisėjui Siraitui patenkinus abiejų norus, „Finlio 8: Eigo“ fir- 
ma-butikas lengviau atsikvėpė. Trys advokatai trumpam pabėgo nuo 
jos pabūklo taikiklio. 

Įvertinęs finansinę firmos padėtį bankas visgi nesiryžo suteikti 
paskolos, nors advokatai ir ketino įkeisti kontoros pastatą. Nežinant 

žmonai, Deividas asmeniškai garantavo kredito grąžinimą; savo para- 
šus padėjo ir abu partneriai. Galėdama naudotis 200 000 dolerių fir- 
ma įjungė aukštesnę pavarą, tačiau reikalus painiojo aplinkybė, kad nė 
vienas tiksliai nenutuokė, kokių veiksmų reikėtų griebtis. 

Teisėjas Siraitas su pagalbininkais tikrino bylos eigą kiekvie- 
ną dieną, apimtas stiprėjančio nerimo. Pirmadienį, spalio 3-ią, visus 
advokatus pasikvietė į neoficialų posėdį. Kai atvykėliai susibūrė jo 
kabinete, garbusis teisėjas pirmiausia griežtai paskelbė, kad procesas 
prasidės po dviejų savaičių ir datos nepakeis jokios aplinkybės. Abi ša- 
lys pranešė pasirengusios teismui. 

— Ekspertus nusisamdėte? — paklausė jis Volio. 

— Taip, sere. | 

— Kada ketinate pasidalyti informacija su manimi ir kita šalimi? 
Jūs vėluojate ištisus mėnesius. 

— Taip, teisėjau, deja, mūsų grafiką išderino keli netikėti įvy- 
kiai, — žavingai, kaip tikras gudročius paaiškino Volis. 

— Kas jūsų kardiologas? — iš priešingos stalo pusės mestelėjo 
Nadina Karos. 

— Daktaras Igoris Borzovas, — užtikrintai, tarytum kalbėdamas 
apie iškiliausią širdies specialistą visame pasaulyje, pareiškė Volis. Na- 
dina nei krūptelėjo, nei nusišypsojo. 

— Kada jis galėtų atvykti į apklausą? — pasidomėjo Siraitas. 

— Bet kada, — atsakė Volis. 

Jokių problemų. Bėda ta, kad Borzovas net už 75 000 dolerių at- 
lygį niekaip neapsisprendė, ar jam verta žaisti su ugnimi. 

— Apklausti daktarą Borzovą mums nebūtina, — gana atsainiai 
tarė ponia Karos. 

Kitaip sakant, aš žinau, kad susiradote šundaktarį, man nereikia 
iš anksto kvosti jūsų liudytojo, nes jį sumaitosiu priešais prisiekusiuo- 
sius. Sprendimą priėmė spontaniškai, nesikreipdama į savo pakalikus, 
dvidešimt keturias valandas nesvarstydama, kaip derėtų elgtis. Tos 
moters šaltumas stačiai šiurpino. 

— Farmakologą turite? — paklausė ji. 

— Taip, — pamelavo Volis. — Daktarą Herbertą Tredgilą. 

Su minėtu asmeniu bendravo, bet kol kas dėl nieko nesusitarė. 
Deividas pavardę išgirdo iš Vorlio, „Zelo 8: Poterio“ firmoje dirbančio 

bičiulio, anot kurio, „tas pusgalvis už šlamančiuosius pasakytų bet ką. 
Vis dėlto jį prisivilioti sekėsi sunkiai. Tredgilas prašė 50 000 dolerių, 
kaip kompensaciją už pažeminimą, kurį neabejotinai išgyvens vieša- 
me teisme. 

— Jo parodymų mums taip pat neprireiks. 

Nežymus Nadinos Karos mostas išsakė tūkstantį žodžių. Lengva 


, 


auka lemta tapti ir daktarui Tredgilui. 


Posėdžiui pasibaigus, Deividas nusitempė partnerius į teismo 
salę, įrengtą penkioliktame Dirkseno pastato aukšte. Pasak federali- 
nės justicijos tinklalapio, ten prasidėjo svarbus procesas. Ieškovai iš- 
kėlė civilinę bylą dėl septyniolikmečio moksleivio, kuris akimirksniu 
žuvo, kai į jo automobilio šoną trenkėsi vilkikas, įsiveržęs į sankryžą 
degant raudonam šviesoforo signalui. Sunkiasvorė transporto prie- 
monė priklausė kitos valstijos kompanijai, štai kodėl ieškiniu užsiėmė 
federalinė teisėtvarka. 

Nė vienam „Finlio 8 Figo darbuotojui neteko nagrinėti bylų fe- 
deraliniame teisme, todėl Deividas buvo tikras, kad jiems bent vertėtų 
susipažinti su tokių procesų eiga. 

ikus penkioms dienoms iki teismo, Siraitas iškvietė abiejų 
| Boo advokatus į paskutinį pasitarimą. Deivido pastangomis 
trys juokdariai stebėtinai priminė profesionalų komandą. Jis primyg- 
tinai paprašė, kad visi dėvėtų tamsias eilutes ir baltus marškinius, ry- 
šėtų akies nerėžiančius kaklaraiščius ir avėtų juodus batus. Oskarui dėl 
to nekilo jokių sunkumų, nes jis, nors ir dirbdamas gatvėse, rengda- 
vosi kaip tikras teisininkas. Deividas priprato vilkėti tokius drabužius 
plušėdamas „Rogano Rotbergo“ firmoje, todėl savo spintą iki šiol buvo 
užkimšęs prabangiais kostiumais. Tačiau jaunesnysis „F 8 F“ partneris 
į reikalavimą reagavo kaip į iššūkį. Deividas surado kainų smarkiai ne- 
užsikėlusią vyriškų drabužių parduotuvę, vėliau pagelbėjo Voliui išsi- 
rinkti prekes ir pakontroliavo matavimosi procedūras. Per kankinantį 
išbandymą kolega burbleno ir niurzgėjo, o pamatęs, jog reikės mokėti 
1400 dolerių, vos nespruko laukan. Galiausiai išsitraukė kreditinę kor- 
telę ir drauge su Deividu sulaikė kvapą laukdamas, kol pardavėjas ją 
nuskenuos. Atsiskaitę jiedu stvėrė maišelius su marškiniais, kaklaraiš- 
čiais, juodais, suvarstomais, sparno formos detale padailintais batais 
ir smuko iš parduotuvės. 

Kitoje salės pusėje „Prada“ apdaru pasipuošusią Nadiną Karos 
supo pustuzinis jos skalikų, kurie, išsipustę „Zegna“ ir „Armani kos- 
tiumais, panėšėjo į modelius iš blizgiųjų žurnalų. 

Siraitas neišsižadėjo savo įpročio ir galimų prisiekusiųjų sąrašo 
kol kas nebuvo pateikęs. Kiti teisėjai juos paskelbdavo gerokai anks- 
čiau nei prasidėdavo procesas, prieš savaites, ir taip neišvengiamai su- 
kurstydavo karštligišką tyrimą, kurį atlikdavo gerai apmokami abiejų 

šalių konsultantai. Kuo byla būdavo svarbesnė, tuo daugiau pinigų ieš- 
kovai ir atsakovai švaistydavo nagrinėdami potencialių prisiekusiųjų 
biografijas. Siraitas bjaurėjosi miglotais manevrais. Prieš daugelį metų 
vienoje iš jo bylų kilo įtarimų, kad sekliai mėgino užmegzti nederamus 
kontaktus. Numatomi prisiekusieji skundėsi, esą juos stebėjo, sekiojo, 
fotografavo ir netgi kalbino saldžiabalsiai, pernelyg išsamiai apie kiek- 
vieną iš jų informuoti nepažįstamieji 

Teisėjui oficialiai pradėjus susirinkimą, jo sekretorius padavė są- 
rašų kopijas Oskarui ir Nadinai Karos. Šešiasdešimties žmonių būrį 
preliminariai atrinko Siraito pavaldiniai, privalėję atmesti tuos, kurie 
(1) vartojo arba kada nors gėrė „Krayoxx“ ar kitus cholesterolio kiekį 
mažinančius vaistus; (2) turėjo šeimos narį, giminaitį ar draugą, varto- 
jantį arba kada nors gėrusį „Krayoxx'“; (3) kada nors samdėsi advoka- 
tą, bent nežymiai susijusį su dabartiniu procesu; (4) dalyvavo bylose, 
iškeltose dėl tariamai kenksmingų medikamentų arba produktų; (5) 
laikraščiuose ar žurnaluose skaitė straipsnius apie „Krayoxx“ ir bylinė- 
jimosi aplinkybes. Keturi klausimyno puslapiai aprėpė kitas sritis, dėl 
kurių potencialų prisiekusįjį būtų galima pripažinti netinkamu. 

Per artimiausias penkias dienas „Rogano Rotbergo“ firma išleis 
500 000 dolerių knaisiodamasi po kandidatų praeitį. O per teismą 
brangiai apmokami jos konsultantai išsibarstys po salę ir seks, kaip 
prisiekusieji reaguoja į liudijimus. „Finlio 8: Figo konsultantė užsi- 
prašė 25 000 dolerių ir sutiko prisijungti tik tada, kai kovas teisme 
užbaigs kita ją pasamdžiusi firma. Kartu su savo bendradarbiais pasi- 
stengs kaip įmanoma nuodugniau patikrinti biografinius faktus, su- 
darys pavyzdinio prisiekusiojo portretą ir asmeniškai stebės atrankos 
procedūrą. Konsuela — toks buvo jos vardas — veikiai suvokė niekada 
anksčiau nedirbusi su tokiais nepatyrusiais advokatais. 

Trijulė turėjo ištverti nemalonų, nervingą procesą, kol apsispren- 
dė, kad Oskaras atliks vyriausiojo advokato vaidmenį ir teismo salėje 
vaikščios daugiausiai iš visų. Volis dalins patarimus, rašysis pastabas, 
vykdys užduotis, už kurias atsakingas vado pavaduotojas, nors nė vie- 
nas nenutuokė, ką konkrečiai jam teks daryti. Deividas susitelks į tyri- 
mą, titanišką darbą, nes federaliniame teisme jie dalyvaus pirmą kartą 
ir išnagrinėti reikėjo kiekvieną smulkmeną. Per susirinkimus Deividas 

pasitelkė aibę strateginių, nemažai energijos pareikalavusių manevrų, 
kol nustatė, kad paskutinį kartą Oskaras stovėjo prisiekusiųjų akira- 
tyje prieš aštuonerius metus ir pralaimėjo eilinę bylą, kurios dalyviai 
aiškinosi, kas iš vairuotojų sukėlė avariją įvažiavęs į sankryžą, kai už- 
sižiebė raudonas šviesoforo signalas. Volio stažas buvo dar kuklesnis 
— vienas iš jo klientų slystelėjo „Wallmart“ parduotuvėje ir pargriu- 
vo, todėl iškėlė bylą, bet prisiekusieji užtruko vos penkiolika minučių, 
kol priėmė sprendimą atsakovo naudai; prastai baigėsi ir kitas atvejis, 
kone pamiršta autoavarija Vilmeto kaimelyje. 

Surėmę ragus dėl strategijos, partneriai kreipėsi į Deividą, vie- 
nintelį, kuris galėjo ištiesti pagalbos ranką. Nors mintis, kad jo balsas 
tapo lemiamu, jaunajam bendradarbiui kurstė sąmyšį. 

Kai sekretorius įteikė sąrašus, Siraitas išdrožtu rūsčiu pamokslu 
prigrasino palikti prisiekusiuosius ramybėje. Paskelbė, esą pirmadie- 
nio rytą, sulaukęs kandidatų, ištardys juos apie galimus nederamus 
kontaktus. Paklaus, ar tuos žmones buvo apėmęs pojūtis, tarsi kažkas 
kiša nosį į jų gyvenimą, domisi biografijos faktais. Ar juos sekiojo, fo- 
tografavo? Teisėją didžiai nuliūdintų bet koks prasižengimas. 

— Iki šiol negavau pareiškimų dėl Doberto standarto taisy- 
klės, — pridūrė jis, — vadinasi, niekas iš jūsų neketina kvestionuoti 
kitos šalies ekspertų. Ar aš teisus? 

Nei Oskaras, nei Volis nežinojo apie Doberto taisyklę, nors ši eg- 
zistavo daugelį metų. Ji kiekvienai šaliai suteikdavo galimybę pareika- 
lauti, kad teismas nepriimtų priešininkų ekspertų liudijimo. Per fede- 
ralinį bylų nagrinėjimą standartinės procedūros laikydavosi maždaug 
pusė iš visų valstijų. Deividui teko su ja susidurti prieš dešimt dienų, 
kai stebėjo gretimoje salėje vykstantį procesą. Skubiai patyrinėjęs fak- 
tinę medžiagą jis perprato, kad Nadina Karos be vargo nušalintų ieško- 
vų ekspertus dar nė neprasidėjus teismui. Advokatės nenoras remtis 
Doberto standartu bylojo tik apie vieną dalyką — minėtus specialistus 
jai magėjo pamatyti liudytojų vietoje ir sumalti į miltus. 

Kai Deividas savo partneriams išaiškino taisyklės esmę, visi trys 
nutarė nekibti prie „Varrick“ ekspertų. Sprendimą motyvavo papras- 
tai, kaip ir Nadina, tačiau jam įtaką padarė atvirkštinė priežastis. Gy- 
nybos advokatė subūrė tokius kvalifikuotus ir patyrusius specialistus, 
jog prašymas dėl nušalinimo nebūtų davęs jokios naudos. 

— Taip, garbusis teisėjau, — atsakė ji. 

— Taip, — patvirtino Oskaras. 

— Įvykių eiga gan neįprasta, antra vertus, papildomas darbas 
man nebūtinas. — Siraitas pervertė popieriaus lapus ir kažką sušnibž- 
dėjo sekretoriui: — Neišnagrinėtų prašymų nematau, tad mums be- 
lieka pradėti teismą. Prisiekusieji atvyks pirmadienį, 8.30 ryto, o mes 
kibsime į darbą 9.00. Pastabų bus? 

Advokatai nepratarė nė žodžio. 

— Labai gerai. Abi šalis norėčiau pagirti už produktyvius infor- 
macijos mainus ir puikų bendradarbiavimą. Aš pasirengęs vadovauti 
sąžiningam ir sparčiam procesui. Posėdis baigtas. 

„Einlio š Figo“ komanda skubiai griebė savo aplankus su doku- 
mentais ir pasišalino iš salės. Išeidamas Deividas pabandė įsivaizduoti, 
kaipji atrodys po penkių dienų, kai čia susiburs šešiasdešimt potencia- 
lių, dirgliai nusiteikusių prisiekusiųjų, kitiems kolektyvinių žalų išieš- 
kotojams dirbantys, kraujo praliejimo laukiantys šnipai, reporteriai, 
akcijų analitikai, į minią mėginantys įsilieti ir atidžiai prisiekusiuosius 
sekantys abiejų šalių konsultantai, pasipūtę „Varrick“ bosai ir įprasti 
teismo procesų žiūrovai. Dėl skrandyje užsiveržusio mazgo jam sun- 
kiai sekėsi alsuoti. 

„Pasistenk išgyventi, — sau kartojo Deividas. — Tu esi vos tris- 
dešimt dvejų metų. Tavo karjera nesužlugs.“ 

Koridoriuje jis pasiūlė kolegoms išsiskirstyti ir kelias valandas 
paaukoti kitiems teismams, tačiau Oskaras su Voliu tetroško nešdin- 
tis laukan. Taigi „F 8: F“ bendradarbis užsiėmė tuo, ką veikė paskutines 
dvi savaites — įslinko į vieną iš salių, kurioje tvyrojo įtampos atmosfe- 
ra, ir atsisėdo per tris eiles nuo advokatų. 

Kuo daugiau Deividas stebėjo procesus, tuo labiau jį kerėjo bylų 
nagrinėjimo menas. 

Kr“ prieš „Varrick Labs“ byloje pirmoji krizė kilo, ieškovei 
esugebėjus pasirodyti teisme. Siraitas išklausė žinią savo 
kabinete ir nė kiek neapsidžiaugė. Volis bandė paaiškinti, kad Airisę 
vidurnaktį skubiai išgabeno į ligoninę, nes jai pritrūko oro, be to, mo- 
teriškę ėmė kamuoti hiperventiliacija, dilgėlinė ir pora kitokių nega- 
lavimų. 

Prieš tris valandas, kol „Finlio 8: Figo" komanda karštligiškai ta- 
rėsi paryčiais įsitaisiusi prie stalo, Voliui į mobilųjį paskambino Bartas 
Šo, profesinio aplaidumo tyrėjas, kuris grasinosi pareikšti ieškinį, jei- 
gu jie nuspręs į „Krayoxx“ bylas pažiūrėti pro pirštus. Regis, Klintas, 
Airisės sūnus, aptiko advokato numerį ir su juo susisiekęs pranešė, 
kad greitoji pagalba išvežė motiną į ligoninę, todėl ji negalės dalyvauti 
teismo posėdyje. Klintas skambtelėjo ne tam juristui, taigi Šo viso labo 
perdavė naujienas. „Vaje, ačiū, avigalvi , nutraukęs ryšį pasakė Volis. 

— Kada išgirdote, jog ponia Klopek atsidūrė ligoninėje? — pa- 
klausė teisėjas Siraitas. 

— Vos prieš kelias valandas. Savo biure ruošėmės procesui, kai 
paskambino jos advokatas. 

— Jos advokatas? Maniau, jai atstovaujate jūs. 

Deividas su Oskaru panūdo nuslysti po stalu. Jaunesniojo part- 
nerio smegenys spėjo taip perkaisti, kad jam teko išgerti porą rami- 
namųjų tablečių. Volis pakėlė akis į lubas mintydamas, kaip ištaisyti 
apmaudžią klaidą. 

— Na, taip, hmm... matot, teisėjau, padėtis ganėtinai sudėtinga. 
Bet dabar ponia Klopek guli ligoninėje. Per pietų pertrauką ją aplan- 
kysiu. 

Kitoje stalo pusėje gynybos advokatė nutaisė atsainaus susirūpi- 
nimo išraišką. Ji žinojo, kad Bartas Šo užsipuolė „Finlio X Figo“ firmą. 
Atvirai kalbant, būtent Nadina Karos su bendradarbiais rado Šo ir jį 
rekomendavo Nikolui Volkerui bei Džudei Bek. 

— Taip ir padarykit, pone Figai, — griežtai tarė Siraitas. — Beje, 
aš norėsiu gauti jos gydytojų ataskaitą. Tuo atveju, jeigu ieškovė nepa- 
jėgs liudyti, būsime priversti pasinaudoti filmuota jos apklausos me- 
džiaga. 

— Taip, sere. 

— Prisiekusiųjų atrankos neatidėsime. Tikiuosi, vėlyvą popietę 
jų vietose jau sėdės tinkami kandidatai. Taigi ryte pirmasis pasirody- 
site jūs, pone Figai. Aišku, būtų geriausia, jeigu prieš teismą žodį tartų 
ieškovė, kuri papasakotų apie mylimą velionį. 

Siraitas elgėsi dėmesingai, sufleruodamas jiems, kaip nagrinėti 
bylą, pagalvojo Volis, bet teisėjo tonas skambėjo globėjiškai. 

— Aš pakalbėsiu su medikais, — vėl patikino Volis. — Nieko dau- 
giau prižadėti negaliu. 

— Dar kas nors? 

Teisininkai pakratė galvomis ir apleido kabinetą. Jie vorele grįžo 
į salę, kuri per pastarąsias penkiolika minučių kaip reikiant papilnėjo. 
Kairėje pusėje, už ieškovų atstovų stalo, teismo tvarkdarys ginė še- 
šiasdešimt prisiekusiųjų pailgų minkštasuolių link. Dešinėje sukiojosi, 
lūkuriavo ir tarpusavyje šnabždėjosi kelios žiūrovų grupės. Užpakali- 
nėje salės dalyje įsitaisė Milė Marin, Adamas Grandas ir Agnesė Šmit, 
trys iš kitų „Finlio 8: Figo“ aukų, atvykę iš smalsumo, matyt, ieškantys 
atsakymų, kodėl taip netikėtai pranyko pažadėti milijono vertės aukso 
puodai. Trijulei draugiją palaikė Bartas Šo, maitvanagis, parijas, bjau- 
riausias šunsnukis iš visų teisininkų. Priešakyje ketvertuko, nutolęs 
per dvi eiles, sėdėjo Gudlou Stamas, kuris rūpinosi Polos Finli ištuokos 
reikalais. Nors paskalų apie rimtus, nuo proceso atsiribojusius teismo 
advokatus buvo prisiklausęs užtektinai, Stamas domėjosi byla, netgi 
vylėsi, kad „Finlis 8: Figas“ sugebės padaryti stebuklą ir išpešti pinigų 
jo klientei. 

Teisėjas Siraitas oficialiai pradėjo susirinkimą ir padėkojo prisie- 
kusiesiems už patriotinės pareigos vykdymą. Glaustai išdėstė bylos 

esmę, juos supažindino su advokatais ir teismo salės personalu, kuris 
dalyvaus posėdžiuose — teismo kronikos reportere, tvarkdariais, se- 
kretoriais. Paaiškino, kodėl neatvažiavo Airisė Klopek, ir pristatė Ni- 
kolą Volkerį, „Varrick Laboratories“ atstovą juristą. 

Tris dešimtmečius išdirbęs teisėju, Haris Siraitas šį tą nutuokė 
apie prisiekusiųjų atranką. Kaip manė, svarbiausia, kad teisininkai sė- 
dėtų kuo tyliau. Jis turėjo nuosavą, nežymiai vis koreguojamą sąrašą 
klausimų, be to, juos pateikti leisdavo ir advokatams. Bet daugiausia 
kalbėdavo pats. 

Procesą supaprastino išsamus atsijojimo klausimynas, jau paša- 
linęs kandidatus, kurie buvo vyrsni nei šešiasdešimt penkerių, juos 
kamavo aklumas arba kiti galintys pakenkti prievolei negalavimai. Ne- 
tiko ir prisiekusiuoju dirbę bent kartą per pastaruosius metus. Sykiu 
teigiantys, jog kai ką žino apie bylą, advokatus arba vaistą. Teisėjui 
klausinėjant, iš savo vietos pakilo oro bendrovės lakūnas. Jis pasipra- 
šė išleidžiamas ir kaip priežastį įvardijo savo darbo grafiką, tačiau iš 
Siraito tesulaukė stebėtinai griežto pamokslo apie pilietinę atsakomy- 
be. Kai deramai sukritikuotas pilotas atsisėdo, niekas nebeišdrįso pa- 
reikšti, neva jie per daug užsiėmę, kad galėtų vykdyti pareigą. Nuo šios 
buvo atleista jauna motina, turinti vaiką, kuriam Dauno sindromas. 

Per praėjusias dvi savaites Deividas šnektelėjo mažiausiai su tuzi- 
nu teisininkų, kurių bylas nagrinėjo Siraitas. Savitų keistybių nestigo 
visiems teisėjams, ypač federaliniams, nes šiuos paskirdavo tarnauti 
iki gyvos galvos ir jų veiksmai mažai kam keldavo abejonių. Kalbinti 
kolegos Deividui patarė stengtis nesikišti į prisiekusiųjų atranką. „Se- 
nis atliks darbą už tave , nepaliaujamai tikino jie. 

Kai kandidatų skaičius sumažėjo iki penkiasdešimties, Siraitas iš 
akies parinko dvylika pavardžių. Tvarkdario palydėti už prisiekusiųjų 
atitvaro, žmonės įsitaisė ant patogių kėdžių. Advokatai įniko skubiai 
skrebenti į bloknotus. Abiejų šalių konsultantai, pritūpę ant sėdynių 
kraštelių, kone atvirai žiopsojo į pirmąjį dvyliktuką. 

Rimtas diskusijas kurstė klausimas, koks šioje byloje privalo būti 
pavyzdinis prisiekusysis. Ieškovai pirmenybę teikė it Klopekai nevaly- 
viems storuliams, pageidautina, kovojantiems su dideliu cholesterolio 
kiekiu ir kitomis gyvensenos nulemtomis sveikatos problemomis. Gy- 

nybai labiau tiko liekni, tvirto ir jaunatviško sudėjimo asmenys, kurie 
storuliams ir ligotiems individams nepuoselėjo nei pakantumo, nei 
užuojautos. Pirmąją grupę neišvengiamai sudarė stotų įvairovė, nors 
tik pora jų, rodės, apsilankydavo sporto salėje. Teisėjas atkreipė dėme- 
sį į Nr. 35, nes moteris prisipažino skaičiusi keletą straipsnių apie vais- 
tą. Bet netrukus paaiškėjo, kad ji nešališka ir sugebėtų išlikti sąžinin- 
ga. Nr. 29 tėvas buvo gydytojas, ir ji užaugo namuose, kuriuose žodis 
„ieškinys“ skambėjo kaip keiksmas. Nr. 16 kartą kėlė bylą dėl prastai 
suremontuoto stogo, ir teisėjas ėmė taip nuodugniai kamantinėti apie 
jos niuansus, kad žiūrovams galų gale teko tramdyti žiovulį. Tačiau Si- 
raitas tęsė darbą, liedamas nesibaigiantį klausimų srautą. Kai tas visgi 
išseko, jis pasiūlė ieškovui kreipties į kandidatus, bet leido kalbėti tik 
lig tol neaptartomis temomis. 

Oskaras prisiartino prie pakylos, atsuktos į prisiekusiųjų atitva- 
rą. Šiltai nusišypsojo ir pasilabino su dvyliktuku. 

— Aš turiu vos keletą klausimų, — švelniai pratarė jis, sakytum 
tokiose procedūrose būtų dalyvavęs galybę kartų. 

Nuo anos įvykių kupinos dienos, kai Deividas Zinkas įsvyravo į 
„Einlio 8 Figo“ kontorą, Volis nuolat minėdavo, kad Oskaras nesileis- 
davo lengvai įbauginamas. Vyresnysis firmos partneris turėjo labai 
storą odą, nors nežinia, kas konkrečiai padėjo ją užsiauginti — sunki 
vaikystė, kieto, gatvėje dirbusio faro laikai, dešimtmečiai, per kuriuos 
jis atstovavo pakvaišusiems sutuoktiniams ir traumuotiems darbinin- 
kams, o gal tiesiog kovingo airio būdas. Nūnai, matyt, pagelbėjo ir iš- 
gerta valiumo tabletė, nes, maloniai bendraujant su dvylika kandida- 
tų, jam pavyko užgniaužti susijaudinimą, nervinį virpulį, netgi baimę 
ir sudaryti ramaus, savimi pasikliaujančio žmogaus įspūdį. Oskaras 
pateikė vieną kitą nepiktybinį klausimą, išgavo kelis vangius atsaky- 
mus ir vėl prisėdo. 

Teismo salėje firma žengė pirmą nedrąsų žingsnelį, bet katastrofiš- 
ki padariniai jo nelydėjo ir Deividas mažumėlę atsipalaidavo. Visa laimė, 
kad pats tebuvo trečias pagal svarbą — nors kiti du neįkvėpė didelio 
pasitikėjimo, „Finlio 8c Figo“ partneriai bent jau sukiojosi priešakinėse 
pozicijose, o jis tuo metu iš dalies slėpėsi apkasuose. Deividas nesiryžo 
dirsčioti į „Rogano Rotbergo“ šutvę, kuriai, tiesą pasakius, jis nė kiek 

nerūpėjo. Šiandien išaušo žaidimo diena, o gynybai atstovavo tikri lošė- 
jai. Jie neabejojo pergale. Įklimpusi į bylą, kurios niekas nenorėjo imtis, 
trijulė iš „E 8: F“ apsimes dirbanti ir svajos apie proceso pabaigą. 

Nadina Karos kreipėsi į galimus prisiekusiuosius ir prisistatė. Už 
atitvaro sėdėjo septynios moterys ir penki vyrai. Pastarieji — nuo dvi- 
dešimt trejų iki šešiasdešimt trejų metų — jos išorę įvertino palankiais 
žvilgsniais. Deividas įsižiūrėjo į moteriškių veidus. Anot Helenos teo- 
rijos, ponia Karos joms turėtų žadinti įvairius prieštaringus jausmus. 
Pirmiausia, be abejo, pasididžiavimą, kad advokatų grupei vadovauja 
moteris, kuri, kaip paaiškės artimiausiu metu, yra geriausia teisininkė 
iš visų esančių teismo salėje. Bet keletą veikiausiai užvaldys ir pavydas. 
Kaip gali moteris būti graži, stilinga, liekna, kartu nestokoti proto ir 
sėkmingai iškilti vyrų pasaulyje? 

Sprendžiant iš moteriškosios pusės veidų, pirmasis įspūdis iš es- 
mės neblogas. O vyrus Nadina paprasčiausiai užbūrė. 

Atsakovų advokatės klausimai su procesu siejosi artimiau. Ji pra- 
kalbo apie ieškinius, bylinėjimosi kultūrą mūsų visuomenėje ir nuola- 
tinius pranešimus apie pasibaisėtinus verdiktus. Ar dabartinė padėtis 
kada nors kandidatams kurstė nerimą? Keli atsakė teigiamai, ir šią 
temą Nadina nutarė panagrinėti išsamiau. Ypač susidomėjo Nr. 8, kuri 
puikiai tiko ieškovams, į teismą patraukusiems didžiulę korporaciją, 
nes jos vyras dirbo elektriku ir priklausė profsąjungai. 

„Einlio £z Figo“ advokatai nuo Nadinos nenuleido akių. Per visą 
procesą vieninteliu džiaugsmo spinduliu trijulei įkūnys pribloškianti 
advokatės išvaizda, bet galiausiai nublanks netgi jis. 

Po dviejų valandų Siraitas paskelbė pusvalandžio trukmės per- 
trauką, idant teisininkai tarpusavyje palygintų užsirašytas pastabas, 
susitiktų su konsultantais ir pradėtų atranką. Kiekviena šalis galėjo 
dėl rimto motyvo atmesti bet kurį kandidatą — pavyzdžiui, jeigu jis 
prisipažintų esąs šališkas, kada nors būtų nusamdes vieną iš bylos 
nagrinėjime dalyvaujančių juridinių firmų arba pareikštų nekenčiąs 
„Varrick“ — ir tris kartus be jokių priežasčių pareikalauti, kad būtų 
nušalintas vienas ar kitas potencialus prisiekusysis. 

Kai prabėgo trisdešimt minučių, abi šalys paprašė daugiau laiko 
ir Siraitas atidėjo posėdį iki 14.00. 

— Pone Eigai, tikiuosi, pasidomėsite savo klientės reikalais, — 
tarė teisėjas. 

Volis užtikrino būtinai pas ją užsuksiąs. 

Išėję iš salės, „F 8: F“ partneriai tučtuojau pasiuntė Deividą suras- 
ti Airisę, liepė jam išsiaiškinti, ar klientė sugebės ir norės antradienio 
rytą duoti parodymus. Pasak Rošelės, kiaurą rytą telefonu besivaidi- 
jusios su Kristaus medicinos centro registratoriais, Airisė nugabenta į 
greitosios pagalbos priimamąjį. Vidurdienį atlėkęs į ligoninę Deividas 
sužinojo, kad ji išvažiavo prieš valandą, ir nurūko į Klopekų namus 
netoli Midvėjaus oro uosto. Paeiliui su Rošele skambino jai kas dešimt 
minučių. Bet nesėkmingai. 

Susirangęs prie laukujų durų, gulėjo tas pats milžiniškas oranži- 
nis katinas, kuris viena mieguista akimi sekė nedrąsiai artėjantį sve- 
čią. Deividas puikiai atsiminė verandoje riogsančią kepsnine. Ir langus 
dengiančią aliuminio foliją. Šituo keliu kulniavo prieš dešimt mėnesių, 
praėjus dienai nuo tada, kai paspruko iš „Rogano Rotbergo“ firmos. 
Pėdino įkandin Volio ir svarstė, ar tik neišsikraustė iš proto. Dabar vėl 
ėmė spėlioti, ar jam nepasimaišė galvoje, deja, savianalizei laiko ne- 
turėjo. Pabeldė į duris ir sustingo laukdamas, kol katinas pajudės iš 
vietos arba jį užpuls. 

— Kas čia? — iš vidaus atvilnijo vyriškas balsas. 

— Deividas Zinkas. Jūsų advokatas. Ten jūs, Klintai? 

Jis nesuklydo. Klintas atidarė duris ir paklausė: 

— Kojums prisireikė? 

— Atvykau, nes jūsų motina nepasirodė teisme. Mes renkame 
prisiekusiuosius, o Airisė, ryte neatvykusi į posėdį, šiek tiek pagadino 
nuotaiką federaliniam teisėjui. 

Klintas mostu paragino jį įeiti. Ponia Klopek tysojo ant sofos 
sumerkusi akis, užsiklojusi dėmėta apdriskusia antklode ir priminė į 
krantą išmestą banginį. Greta stovėjo žemas staliukas, kurio paviršių 
dengė žurnalai apie garsenybes, tuščia picos dėžė, ištuštinti dietinio 
limonado buteliai ir trys receptinių vaistų indeliai. 

— Kaip ji laikosi? — sukuždėjo Deividas, nors daugmaž nujautė 
atsakymą. 


Klintas niūriai palingavo galva. 

— Nekaip, — sūnaus tonas tarsi liudijo, kad motina bet kurią 
akimirką gali numirti. 

Pasitraukęs atbulas Deividas prisėdo ant purvinos, oranžiniais 
katino pūkais apšnerkštos kėdės. Gaišti laiko nenorėjo, juolab kad čio- 
nykštė aplinka jam kėlė pasibjaurėjimą. 

— Airise, ar mane girdite? — griausmingai paklausė. 

— Taip, — atsiliepė ji nepraskirdama vokų. 

— Byla jau nagrinėjama, todėl teisėjui būtina žinoti, ar planuo- 
jate rytoj atvykti. Mums reikia, kad liudytumėte ir prisiekusiesiems 
papasakotumėte apie Persį. Tokia yra jūsų, kaip jo turto paveldėtojos 
ir šeimos atstovės, pareiga. 

Airisei sustenėjus ir atsidusus, iš plaučių gilumos atsklido švokš- 


timas. 

— Kelti bylos nė nesiruošiau, — suliedama žodžius išspaudė mo- 
teris. — Mane įkalbino tas išgama Figas. Tikino, kad gausiu milijoną 
dolerių. — Vargais negalais praplėšusi dešiniosios akies blakstienas, 


pabandė žvilgtelėti į svečią. — Kiek atsimenu, jūs prisistatėte drauge 
sujuo. Aš sėdėjau namuose ir užsiėmiau savais reikalais, kai Figas man 
prižadėjo krūvas pinigų. 

Akis vėl užsimerkė. Deividas neatlyžo: 

— Ligoninėje matėtės su gydytoju. Ką jis sakė? Kokie negalavi- 
mai jus užklupo? 

— Įvairūs. Bet daugiausia bėdų pridarė nervai. Ne, į teismo salę 
nekelsiu kojos. Bijau, kad ten išleisiu paskutinį kvapą. 

Deividas įsisąmonino akivaizdžią tiesą. Išdygdama prisiekusių- 
jų akivaizdoje Airisė tik pakenktų bylai, jei tik šiai dar apskritai ga- 
lima labiau pakenkti. Pagal procedūros taisykles, jeigu dėl tam tikrų 
priežasčių — mirties, ligos, įkalinimo — liudytojas neturi galimybės 
duoti parodymų, prisiekusieji supažindinami su filmuota pirminės jo 
apklausos medžiaga. Kad ir kokį prastą įspūdį padarys Airisės kadrai, 
dar blogiau būtų, jei toji moteris visgi ateitų į teismo salę. 

— Kuo vardu jūsų gydytojas? — pasiteiravo Deividas. 

— Kuris? 

— Nežinau. Bet kuris. Ryte su jumis bendravęs ligoninėje. 

— Šįryt nekalbėjau nė su vienu. Man nusibodo laukti priimama- 
jame, todėl Klintas mane parvežė namo. 

— Maždaug penktą kartą per mėnesį, — dygiai įsiterpė sūnus. 

— Nieko panašaus, — atrėžė motina. 

— Ji nuolat taip elgiasi, — advokatui paaiškino Klintas. — Už- 
eina į virtuvę, ima skųstis nuovargiu, pareiškia, kad jai trūksta oro ir 
griebusi telefoną surenka numerį 911. Man tenka sėstis prie vairo ir iš 
prakeiktos ligoninės partempti ją atgal. 

— Nagi, nagi. — Airisė pramerkė abi akis, kurios, nors ir apsiblau- 
susios, tryško pykčiu. — Kol tikėjomės gauti pinigų, jis buvo kur kas 
malonesnis. O dabar... tik pažiūrėkit, kaip vainoja vargšę mamulę. 

— Tiesiog liaukis skambinusi pagalbos tarnybai. 

— Ar ketinate rytoj duoti parodymus? — tvirtai paklausė Dei- 
vidas. 

— Ne. Aš negaliu apleisti namų, antraip man visiškai pakriks 
nervai. 

— Išjos liudijimo vis tiek nepešite jokios naudos, ar ne? — pridū- 
rė Klintas. — Bylą pralaimėsite. Pasak Šo, kito advokato, jūs, vyručiai, 
taip ją sumovėte, kad pergalės niekas nepasiektų. 

Deividas jau žiojosi atsikirsti, bet staiga suvokė, kad pašnekovas 
teisus. Jiems tikrai lemta pralošti. Dėl „Finlio 8: Figo“ firmos kaltės 
Klopekai atsidūrė federaliniame teisme, kur bus nagrinėjama beviltiš- 
ka jų byla, o pats Deividas su abiem partneriais viso labo vykdys for- 
malumus ir lauks, kol procesas užsibaigs. 

Atsisveikinęs jis skubiai nėrė laukan. Klintas nusekė iš paskos ir 
gatvėje tarė: 

— Klausykit, jei manęs prireiks, atvažiuosiu į teismą ir pasisaky- 
siu už savo šeimą. 

Šiuo metu ieškovų advokatams mažiausiai reikėjo Airisės, tačiau 
Klintas, be abejo, buvo antras sąraše. 

— Aš pagalvosiu, — vien iš mandagumo pažadėjo Deividas. 

Prisiekusieji pernelyg gerai susipažins su Klopekais vien peržiū- 
rėję nufilmuotą Airisės apklausą. 

— Ar mes turime kokių šansų laimėti pinigų? 

— Mes stojome į kovą, Klintai. Šansų yra visada, bet ką nors ga- 
rantuoti neįmanoma. 

— Man užtektų ir žodelio „žinoma“. 

Iki 16.30 teismas atrinko, susodino ir prisaikdino prisiekusiuo- 
sius, tada išsiuntė juos namo ir liepė grįžti kitą dieną, 8.45 ryto. Dvy- 
liktuką sudarė septynios moterys ir penki vyrai, aštuoni baltaodžiai, 
trys juodaodžiai ir iš Lotynų Amerikos kilęs atstovas, nors advoka- 
tams patariantys konsultantai nemanė, kad rasės faktorius atliks 
svarbų vaidmenį. Viena moteris atrodė gana nutukusi. Likusieji suge- 
bėjo išsaugoti pakenčiamą fizinę formą. Amžius svyravo nuo dvide- 
šimt penkerių iki šešiasdešimt vienerių metų, visi buvo baigę vidurinę 
mokyklą, trys iš jų turėjo koledžo diplomus. 

„Finlio 8: Figo“ advokatai suvirto į Deivido visureigį ir nurū- 
ko atgal į kontorą. Jautėsi nusiplūkę, bet keistai patenkinti. Nors su 
korporacinės Amerikos galia susidūrė akis į akį, kol kas spaudimas nė 
vieno nepalaužė. Tiesą sakant, procesas nė neprasidėjo. Liudininkai 
neprisaikdinti. Jokie parodymai neduoti. Blogiausia laukė ateityje, bet 
iš žaidimo jie dar neiškrito. 

Deividas smulkiai nupasakojo viešnagę pas Airisę, ir trijulė su- 
tarė, kad klientės nevalia prileisti prie teismo rūmų. Bet pirmiausia 
derėtų gauti gydytojo laišką, kuris įtiktų teisėjui Siraitui. 

Jie žinojo, kad šį vakarą darbo turės su kaupu. Apsirūpino pica ir 


nuvažiavo į biurą. 

p irmadienį trumpam atslūgusi baimė, kadjuos sutrins į miltus, 
antradienio rytą vėl išsikerojo. Kai firmos-butiko komanda 
įžengė į teismo salę, spaudimas ją užgriuvo visu pajėgumu. Per tikrąją 
proceso pradžią ore tvyrojo slegianti įtampa. „Stenkis atsilaikyti“, kie- 
kvieną sykį, kai apsiversdavo skrandis, save ragino Deividas. 

Teisėjas Siraitas burbtelėjo „labas rytas“, pasveikino prisieku- 
siuosius ir išaiškino, tiksliau, pabandė išaiškinti, kodėl neatvyko po- 
nia Klopek, amžinatilsį Persio Klopeko žmona ir atstovė. Baigdamas 
pridūrė: 

— Abi šalys pasakys pradedamąsias kalbas. Jos neturi nieko ben- 
dra su konkrečiais faktais, veikiau byloja, ką advokatai tikisi įrodyti 
per teismą. Todėl to, ką dabar išgirsite, nevertinkite per daug rimtai. 
Žodis suteikiamas ieškovės pusei — prašau, pone Finli. 

Oskaras atsiplėšė nuo kėdės ir nužingsniavo iki pakylos, ant ku- 
rios nuleido geltoną bloknotą. Vyptelėjo prisiekusiesiems, pažvelgė į 
savo užrašus, vėl nusišypsojo, bet staiga jo lūpų kampučiai pakrypo že- 
myn. Kelias sekundes tvyrojo nejauki tyla, lyg vyresnysis „E R F“ part- 
neris būtų pametęs minties giją ir neįstengęs sumąstyti, ką šnekėti. 
Jis delnu nusišluostė kaktą, o tada griuvo į priekį. Atšoko nuo pakylos 
ir tėškėsi ant kilimo vaitodamas, susiraukes, tarsi apimtas siaubingo 
skausmo. Per kilusį audringą sambrūzdį prie Oskaro atskuodė Volis su 
Deividu, du uniformuoti teismo tvarkdariai ir pora „Rogano Rotbergo' 
firmos teisininkų. Keletas prisiekusiųjų pašoko, tarsi norėdami kaip 
nors jam padėti. Teisėjas Siraitas pratrūko šaukti: 

— Skambinkit 911! Skambinkit 911! — po akimirkos: — Ar sa- 
lėje yra gydytojas? 

Medikų neatsirado. Vadovavimą perėmė vienas iš tvarkdarių, ir 
netrukus tapo akivaizdu, kad Oskaras ne šiaip nualpo. Chaotiškoje, 
aplink advokatą susispietusioje minioje kažkas pastebėjo: 

— Jis vos prakvėpuoja. 

Žmonės vėl puolė blaškytis ir kviestis pagalbos. Po kelių minučių 
pasirodė teismo rūmams priskirtas felčeris ir jis atsiklaupė greta Os- 
karo. 

Volis atsistojo ir ėmė slinkti atbulas, kol nusigavo iki prisiekusių- 
jų atitvaro. Negalvodamas ką sako, idiotiškai mėgindamas pajuokauti, 
jis pažiūrėjo į dvyliktuką, dūrė pirštu į kritusį partnerį ir prabilo aiškiai 
girdimu balsu — ištarė žodžius, kuriuos kiti advokatai kartos daugelį 
metų. 

— Ach, koks puikus tas „Krayoxx“. 

— Garbusis teisėjau, prašyčiau! — suspigo Nadina Karos. 

Kelis prisiekusiuosius replika pralinksmino, kiti išliko rimti. 

— Pone Figai, atsitraukite nuo prisiekusiųjų, — liepė Siraitas. 

Volis spruko šalin. Jiedu su Deividu lūkuriuodami pastovėjo prie- 
šingoje salės pusėje. 

Prisiekusiuosius išvedė į jų kambarį. 

— Posėdį tesime po valandos, — visus informavo Siraitas ir nusi- 
leidęs nuo savo sosto žengė prie pakylos. 

— Teisėjau, atleiskit, kad nenulaikiau liežuvio, — prisėlinęs at- 
siprašė Volis. 

— Patylėkite. 

Į salę atskubėjo sanitarai su neštuvais, ant kurių paguldytą Oska- 
rą suveržė diržais ir išgabeno iš teismo salės. Regis, be sąmonės. Pulsą 
užčiuopti pavyko, bet jis buvo grėsmingai silpnas. Kol teisininkai ir 
žiūrovai sukinėjosi būryje nežinodami ko griebtis, Deividas pašnibž- 
domis kreipėsi į Volį: 

— Ar jam kada teko susidurti su širdies problemomis? 

Kolega pakratė galvą. 

— Ne. Jis niekuomet nesiskundė sveikata. Tėvas lyg ir mirė jau- 
nas, neatsilaikęs prieš kažkokią ligą. Bet Oskaras nemėgsta kalbėti 
apie šeimą. 

Prie jų prisiartino tvarkdarys. 

— Teisėjas kviečia advokatus į savo kabinetą. 

Būgštaudamas, kad jam užkurs pirtį, Volis nusprendė neturįs ko 
prarasti. Todėl atžygiavęs į Siraito kabinetą įžūliai pareiškė: 

— Teisėjau, man būtina nuvažiuoti į ligoninę. 

— Sekundėlę, pone Figai. 

Nepatenkinta Nadina stovėdama prašneko teismo salei tobulai 
pritinkančiu balsu: 

— Garbusis teisėjau, dėl nederamų, prisiekusiesiems skirtų pono 
Figo komentarų, esame priversti reikalauti, kad posėdį paskelbtumėte 
neįvykusiu. 

— Pone Figai? — Siraito tonas liudijo, kad jis pasirengęs bet ku- 
rią akimirką patenkinti atsakovo šalies prašymą. 

Volis, kuris irgi stypsojo, nenutuokė, ką atsakyti. Deividas ins- 
tinktyviai paprieštaravo: 

— Kaip prisiekusieji galėjo susidaryti išankstinę nuomonę? Po- 
nas Finlis vaisto nevartojo. Komentaras, be abejo, kvailas, o ponas 
Figas jį leptelėjo nepagalvojęs, paveiktas chaoso, bet neketindamas 
atitinkamai nuteikti klausytojų. 

— Nesutinku, garbusis teisėjau, — atrėžė Nadina. — Išgirdę repli- 
ką keli prisiekusieji vos nesusijuokė. Tai, kad ji kvaila — per švelniai pa- 
sakyta. Komentaras nederamas ir kurstantis išankstinį nusistatymą. 

Posėdį pripažinęs neįvykusiu, Siraitas privalėtų bent trumpam 
atidėti procesą, to verkiant reikėjo ieškovės advokatams. Po velnių, 
bylos svarstymą jie mielai būtų vilkinę ištisą dešimtmetį. 

— Prašymas patenkintas, — apsisprendė garbusis teisėjas. — 
Bylos nagrinėjimas nutraukiamas ir posėdis skelbiamas neįvykusiu. 
Kas toliau? 

Išblyškęs Volis sudribo į krėslą. 

— Na, mums praverstų daugiau laiko. Ar galėtumėt jo suteikti? 

— Ponia Karos? 

— Aplinkybės išties neįprastos. Mes siūlome palaukti dvidešimt 
keturias valandas, be to, stebėti pono Finlio būklę. Dėl teisybės tu- 
rėtume pridurti, kad ieškinį pateikė ponas Figas, kuris pagrindinio 
advokato pareigas kolegai perleido tik prieš keletą dienų. Svarstyti 
bylą teisme jis sugebėtų ne prasčiau negu vyresnysis firmos partneris. 

— Taikliai pastebėta, — pritarė Siraitas. — Pone Zinkai, judviem 
su ponu Figu vertėtų nukakti į ligoninę ir patikrinti, kaip laikosi ponas 
Finlis. Mane informuosite elektroniniu paštu, poniai Karos išsiųsite 
laiškų kopijas. 

— Bus padaryta, teisėjau. 


Oskarą ištiko ūmus miokardo infarktas. Nors būklė stabilizavosi 
ir gydytojai tikėjosi, kad jis išgyvens, pirmosios skenografijos parodė, 
jog rimtai užsikimšo trys vainikinės arterijos. Visą varganą dieną Volis 
su Deividu praleido intensyviosios terapijos skyriuje, šio laukiamaja- 
me stūmė laiką, tarėsi dėl procesinių strategijų, teisėjui Siraitui siun- 
tė elektronines žinutes, iš automato pirko maistą ir nuobodžiaudami 
trynėsi po koridorius. Volis buvo tikras, kad į ligoninę neužsuko nei 
Pola Finli, nei Kylė, jų dukra. Oskaras išsikraustė iš namų prieš tris 
mėnesius ir jau su kai kuo susitikinėjo — slapta, žinoma. Sklandė gan- 
dai, neva Pola irgi užmezgė naujus santykius. Santuoka, laimei, nutrū- 
ko, nors skyrybos oficialiai užsibaigs dar negreitai. 

16.30 seselė nuvedė juos prie Oskaro lovos, leido šnektelėti su 
ligoniu. Vyresnysis firmos partneris gulėjo atgavęs sąmonę, išsitiesęs 
žarnelių ir kontrolinių prietaisų apsuptyje, alsuodamas be pašalinės 
pagalbos. 

— Puiki pradedamoji kalba, — prabilo Volis ir sulaukė silpno 
šypsnio. 

Svečiai neketino minėti, kad posėdis pripažintas neįvykusiu. Kelis 
kartus nejaukiai pabandę jį prakalbinti, abu suprato, kad Oskaras ne- 
turi jėgų bendrauti, todėl atsisveikino ir pasišalino. Prieš jiems dings- 
tant iš skyriaus, seselė pranešė, esą operacija numatyta 7.00 ryto. 

Kitą dieną, 6.00, Deividas, Volis ir Rošelė susibūrė aplink Oskaro 
lovą, idant spėtų palinkėti geros kloties, kol jo neišvežė į operacinę. 
Kai seselė paprašė jų išeiti, trijulė numynė į vietinę valgyklą ir ten pa- 
sisotino skysta kiaušiniene su šaltu kumpiu. 

— Kas nutiks teismo procesui? — pasidomėjo Rošelė. 

Deividas sukrimto kumpio luistelį ir galiausiai atsakė: 

— Tiksliai nežinau, bet nujaučiu, kad ilgam jo neatidės. 

Volis šaukštuku maišė kavą, nenuleisdamas akių nuo dviejų jau- 
nų seselių. 

— Atrodo, mudu ką tik paaukštino. Aš tapsiu pagrindiniu advo- 
katu, tu užimsi mano pagalbininko vietą. 

— Vadinasi, šou tęsiasi? — pasiteiravo Rošelė. 

— O, taip, — patvirtino Deividas. — Mes beveik nekontroliuo- 
jame įvykių eigos. Paradui vadovauja „Varrick“. Kompanija nori teis- 
mo, nes siekia reabilituotis. Trokšta laimėti skambią pergalę. Patekti į 
pirmuosius laikraščių puslapius. Įrodyti, kad nuostabusis vaistas visgi 
nekenksmingas. Ir, svarbiausia, teisėjas ją palaiko. — Prarijęs dar vie- 
ną kumpio kąsnelį, pridūrė: — Taigi atsakovo pusėje — faktai, pinigai, 
ekspertai, talentingi teisininkai ir teisėjas. 

— Kas lieka mums? 

Abu teisininkai apmąstė klausimą ir sutartinai krestelėjo galvo- 
mis. Nieko. Jiems nelieka nieko. 

— Tiesa, mes turime Airisę, — po pauzės tarė Volis sukeldamas 
juoką. — Žavingąją Airisę. 

— Ji duos parodymus prisiekusiųjų akivaizdoje? 

— Ne. Vienas iš jos gydytojų atsiuntė elektroninį laiškelį, kuria- 
me pranešė, kad ponia Klopek fiziškai nepajėgi liudyti teisme, — at- 
sakė Deividas. 

— Ačiū Dievui, — pridūrė Volis. 

Valandą padykinėję jie vieningai nusprendė grįžti į kontorą ir už- 
siimti kokia nors produktyvia veikla. Prieš teismo proceso pratęsimą 
Voliui ir Deividui reikėjo atlikti tuziną užduočių. 11:30 paskambinusi 
seselė perdavė džiugią žinią, kad Oskaras sėkmingai išoperuotas. Tri- 
julė palankiai reagavo ir į naujieną, kad lankytojai prie jo nebus prilei- 
džiami artimiausias dvidešimt keturias valandas. Deividas elektroni- 
niu paštu persiuntė informaciją Siraito sekretoriui ir po penkiolikos 
minučių gavo laišką, nurodantį visiems advokatams 14.00 atvykti į 
teisėjo kabinetą. 


— Prašau perduoti mano linkėjimus ponui Finliui, — abejingai 
tarė garbusis teisėjas, kai advokatai atsisėdo į savo vietas — Deividas 
su kolega ir šalia įsitaisiusi Nadina su keturiais pakalikais. 

— Ačiū, — Volis padėkojo vien todėl, kad privalėjo ką nors atsa- 
kyti. 

— Štai koks naujas planas, — iš karto prie reikalo perėjo Sirai- 
tas. — Galimų prisiekusiųjų gretose liko trisdešimt keturi žmonės. 
Sukviesiu juos penktadienio rytą, spalio 21-ą, po trijų dienų, ir mes 
atrinksime kitus prisiekusiuosius. Pirmadienį, spalio 24-ą, procesą at- 
naujinsime. Komentarų bus? Nesklandumų kils? 

O, galybė, užsigeidė atšauti Volis. Bet nuo ko man pradėti? 

Advokatai tylėjo. 

Teisėjas tęsė: 

— Ieškovės šalis, aišku, neturės laiko persigrupuoti, bet, manau, 
ponas Figas be vargo sugebės pakeisti poną Einlį. Jei atvirai, anksčiau 
nė vienam iš jų neteko atstovauti klientams federaliniame teisme, to- 
dėl permainos ieškovės bylai niekaip nepakenks. 

— Mes pasirengę procesui, — garsiai išdrožė Volis, panūdęs atsi- 
kirsti ir apsiginti. 

— Gerai. Bet, pone Figai, jūsų absurdiškų komentarų teisme ne- 
betoleruosiu, net jeigu juos išsakysite prisiekusiesiems negirdint. 

— Atleiskite, garbusis teisėjau. — Volio nenuoširdumas badė akis. 

— Atsiprašymas priimtas. Tačiau jums ir jūsų firmai skiriu 5000 
dolerių baudą, nes mano salėje elgėtės beatodairiškai ir neprofesiona- 
liai. Sankcijų griebsiuos pakartotinai, jei vėl peržengsite leistinas ribas. 

— Tojau per daug, — išsprūdo Voliui. 

Ką gi, kraujavę nesiliovėme, pamanė Deividas. 75 000 dolerių 
kliuvo daktarui Borzovui; 50 000 dolerių gavo daktaras Herbertas 
Tredgilas, farmakologijos specialistas; 15 000 dolerių jie sumokėjo 
daktarei Kanijai Mid, ekonomikos specialistei; 25 000 dolerių paklo- 
jo Konsuelai, prisiekusiuosius tiriančiai konsultantei. Pridėjus 15 000 
dolerių, už kuriuos ekspertus reikės atvežti į Čikagą, juos pamaitinti 
ir apnakvinti elegantiškuose viešbučiuose, Airisė Klopek su velioniu 
vyreliu „Finliui 8: Figui“ atsieis mažiausiai 180 000 dolerių. Dabar, dėl 
palaido Volio liežuvio, firma prarado dar 5000 dolerių. 

Nepamiršk, sau vis liepdavo Deividas, kad pastangos apsiginti 
kainuos santykinai nebrangiai. Kitu atveju jiems grėsė ieškinys dėl pro- 
fesinio aplaidumo ir gąsdinančių bausmių tikimybė. Iš esmės „F 8: E“ 

švaistė stambias sumas vien tam, kad firmos iškelta nerimta byla atro- 
dytų ne itin paviršutiniška. 

Apie tokius manevrus Harvardo teisės mokykloje niekas nė žo- 
džiu neužsiminė, apie panašias beprotybes jis negirdėjo ir per visus 
penkerius metus, praleistus „Rogano Rotbergo“ kompanijoje. 

Pasigilinti į bausmių temą nusprendė ir ponia Karos. 

— Garbusis teisėjau, šįkart mes pateikiame prašymą dėl vienuo- 
liktosios taisyklės pritaikymo. — Kai dokumento kopijos nuslydo 
į kitą stalo pusę, ji tęsė: — Reikalaujame sankcijų, nes vakarykščiai 
įvykiai, tai yra lengvabūdiški pono Figo veiksmai, tapo rimtu motyvu 
paskelbti posėdį neįvykusiu ir mūsų klientui kainavo papildomas iš- 
laidas. Kodėl „Varrick Labs“ turėtų mokėti už neprofesionalų ieškovės 
atstovo elgesį? 

— Nes „Varrick“ įvertinta 48 milijardais dolerių, — atšovė Vo- 
lis. — Mano grynoji vertė kur kas menkesnė. — Replika nuskambėjo 
šmaikščiai, bet nė vienas iš aplinkinių nenusijuokė. 

Pamatę, kad Siraitas atidžiai skaito prašymą, „E 8: F“ teisininkai 
taip pat sutelkė dėmesį į dokumentą. Dešimt minučių trukusią tylos 
pauzę pirmas nutraukė teisėjas: 

— Jūsų atsakymas, pone Figai? 

Volis šveitė kopiją ant stalo, tarsi toji būtų kažkuo išterliota. 

— Žinot, aš nekaltas, kad tie bičiuliai už valandą užsiprašo krūvas 
dolerių. Jų paslaugos nepadoriai brangios, bet argi čia mano bėdos? 
Jeigu „Varrick“ knieti švaistyti grynuosius, tebūnie — juk kompanijai 
pinigų užtenka. Bet kam reikia kibti prie manęs? 

— Pone Figai, jūs nesuvokėte esmės, — atsiliepė Nadina. — Dėl 
jūsų poelgio teisėjas pripažino posėdį neįvykusiu, todėl mes privalėjo- 
me imtis nenumatytų darbų. 

— Už trisdešimt penkis tūkstančius dolerių? Susimildama. Nejau 
tikrai galvojate, kad esate tokie vertingi? 

— Žiūrint, kaip užsibaigs procesas. Kokią sumą pats siekėte išieš- 
koti? Apie šimtą milijonų? Mano klientas nenusipelnė būti kritikuoja- 
mas dėl noro, kad jį uoliai gintų talentingi advokatai. 

— Išsiaiškinkime tiesiai šviesiai. Jeigu per teismą jūs arba jūsų kli- 
entas kaip nors užtemps procesą, padarys, apsaugok, Dieve, klaidą, aš 
galiu pateikti prašymą dėl sankcijų ir gauti pinigėlių? Ar ne, teisėjau? 

— Ne. Toks prašymas būtų nerimtas ir jam turėtume pritaikyti 
vienuoliktąją taisyklę. 

— O kaipgi kitaip! — nusikvatojo Volis. — Jūs, bičiuliai, pučiate 
į vieną dūdą. 

— Galvokit, ką kalbate, pone Figai, — urgztelėjo Siraitas. 

— Raminkis, — kolegai pašnibždomis liepė Deividas. 

Voliui nuščiuvus, porą sekundžių kabinete kybojo tyla. Galiausiai 
teisėjas prabilo: 

— Aš sutinku, kad proceso nutraukimo galėjome išvengti ir dėl 
taip susiklosčiusių aplinkybių padaugėjo išlaidų. Vis dėlto manau, kad 
prašydama trisdešimt penkių tūkstančių perlenkėte lazdą. Sankcijoms 
pritariu, bet ieškovų atstovus nubausiu priimtinesne — dešimties 
tūkstančių — suma. 

Volis išpūtė orą — antai dar vienas smūgis į paširdžius. Nekan- 
traudamas sulaukti išganingos susirinkimo pabaigos, Deividas nu- 
sprendė jį paspartinti. 

— Teisėjau, mums reikia grįžti į ligoninę, — pasakė sumąstęs ne- 
vykusią dingstį. | 

— Pasitarimas baigtas. Susitiksime penktadienio rytą. 

Ą ntrą prisiekusiųjų dvyliktuką sudarė septyni vyrai ir penkios 

oterys, šeši baltaodžiai, trys juodaodžiai, du azijiečiai ir 
vienas kilęs iš Lotynų Amerikos. Šįsyk grupėje buvo daugiau žmonių 
iš darbininkų sluoksnio, o bendras jų svoris nežymiai viršijo pirmojo 
būrio masę. Du vyriškiai atrodė nemaloniai nutukę. Nadina Karos ke- 
tino pasinaudoti galimybe be jokios priežasties atmesti tris asmenis ir, 
užuot atsisakius mažumų atstovų, pašalinti storulius, bet jos planą su- 
žlugdė išsiplėtusių talijų perteklius. Konsuelos nuomone, ieškovams 
labiau tiko naujai parinkti prisiekusieji. 

Pirmadienio rytą, kai Volis atsistojo ir nužingsniavo prie pakylos, 
Deividas sulaikė kvapą. Pats tapo pagrindinio advokato padėjėju, todėl 
antras širdies smūgis jį būtų privertęs akis į akį susidurti su neapsako- 
mai galingesniais varžovais. Jis nuoširdžiai jaudinosi dėl jaunesniojo 
firmos partnerio. Šis dūkdamas su Diana numetė kelis svarus, bet vis 
vien išliko apkūnus ir nevalyvas. Sprendžiant iš išvaizdos, ne Oskarui, 
o būtent Voliui grėsė didesnė tikimybė patirti širdies priepuolį. 

Pirmyn, Voli, tu sugebėsi. Užkurk jiems pragarą, bet tiktai nesu- 
smuk. 

Laimei, ant kojų jis išsilaikė. Ir bendrais bruožais gan pakenčia- 
mai nupasakojo bylą, iškeltą „Varrick Labs“, trečiai didžiausiai vaistų 
gamintojai visame pasaulyje, „gigantiškai korporacijai , įsikūrusiai 
Naujajame Džersyje, kompanijai, kuri nuo senų laikų liūdnai garsėjo 
rinką teršiančiais kenksmingais vaistais. 

Ponia Karos išsakė prieštaravimą. Teisėjas jo neatmetė. 

Volis elgėsi apdairiai ir tam turėjo priežastį. Kai vienas kitas ne- 
atsargus žodelis gali tau atsieiti iki 10 000 dolerių, visus abejonių ke- 

liančius niuansus apeini ant pirštų galiukų. „Krayoxx“ jis vadino vien 
„blogu vaistu“. Protarpiais nuklysdavo į lankas, bet dažniausiai laikėsi 
scenarijaus. Po trisdešimties minučių, kai kolega baigė šnekėti, Deivi- 
das lengviau atsipūtė ir jam sukuždėjo: 

— Neblogai padirbėjai. 

Nadina Karos negaišo laiko gindama klientą ir jo produktus. Kal- 
bą pradėjo nuo ilgo, detalaus, tačiau įdomaus sąrašo medikamentų, 
„Varrick Labs“ pateiktų rinkai per pastaruosius penkiasdešimt metų, 
pasakiškų vaistų, kuriuos žinojo ir kuriais pasikliovė kiekvienas ameri- 
kietis — nors kelių pavadinimų dauguma nė nebuvo girdėjusi. Vaistų, 
kuriais girdome savo atžalas. Vaistų, kuriuos be jokios baimės varto- 
jame kasdien. Vaistų, kurie tolygūs geros sveikatos sinonimui. Vaistų, 
kurie prailgina gyvenimą, sunaikina infekcijas, sergėja nuo ligų ir taip 
toliau. Kad ir kokias negales paimtume, nuo skaudančių gerklių ir so- 
pančių galvų iki choleros protrūkių ir AIDS epidemijos, „Varrick Labs“ 
ištisus dešimtmečius su jomis kovojo priešakinėse pozicijose, ir dėl 
kompanijos pasaulis tapo geresnis, saugesnis, sveikesnis. Advokatei 
artėjant prie pirmo veiksmo pabaigos, didžiuma klausytojų jau būtų 
kryžiumi gulęsi už „Varrick“. 

Įjungdama aukštesnę pavarą, Nadina prabilo apie „Krayoxx“, tokį 
veiksmingą medikamentą, kad gydytojai („jūsų gydytojai“) išrašo jį 
dažniau nei bet kokį kitą pasaulyje žinomą preparatą nuo padidėju- 
sio cholesterolio kiekio. Smulkmeniškai apsakė plataus masto tyrimą, 
pagelbėjusį sukurti „Krayoxx . Dėstydama apie klinikinius bandymus, 
netgi kažkaip įstengė pakurstyti žiūrovų susidomėjimą. Kruopštūs 
nuolatiniai patikrinimai įrodė, kad vaistas ne vien efektyvus, bet ir ne- 
kelia jokio pavojaus sveikatai. Klientas paaukojo 4 milijardus dolerių, 
o tyrinėjimams skyrė aštuonerius metus, kol rinkai pateikė „Krayoxx“, 
ir nepaprastai didžiavosi nuostabiu savo produktu. 

Deividas neįkyriai stebėjo prisiekusiųjų veidus. Dvyliktukas klau- 
sėsi kiekvieno žodžio. Ir pamažu įsiliejo į „Varrick“ šalininkų ratą. Jos 
argumentai įtikinamai skambėjo netgi Deividui. 

Nadina išvardijo liudysiančius atsakovo ekspertus. Garsius moks- 
lininkus iš Majo klinikos, Klivlando klinikos, Harvardo medicinos mo- 
kyklos ir panašių įstaigų. Tie vyrai ir moterys daugelį metų nagrinėjo 

„Krayoxx“ poveikį ir apie vaistą žinojo gerokai daugiau negu „lengva- 
svoriai ieškovės specialistai. 

Baigdama monologą advokatė išreiškė įsitikinimą, esą, susipaži- 
nę su pateiktais įrodymais, prisiekusieji be vargo supras, kad „Kray- 
oxx nė kiek nekenksmingas, ir netruks priimti verdiktą jos kliento, 
„Varrick Laboratories“, naudai. 

Jai grįžtant į savo vietą, Deividas nužvelgė septynetą vyrų. Į mo- 
terį stebeilijosi visos keturiolika akių. Jis dirstelėjo į rankinį laikro- 
dį — Nadina šnekėjo penkiasdešimt aštuonias minutes, tačiau laikas 
pralėkė beregint. 

Techniniai darbuotojai iškėlė porą didžiulių ekranų ir, kol jie plu- 
šėjo, Siraitas prisiekusiesiems paaiškino, jog tie pamatys ponios Ai- 
risės Klopek duotus parodymus, nes pati ieškovė negalėjo dalyvauti 
procese dėl sveikatos priežasčių. Jos apklausa buvo nufilmuota kovo 
30-ą, viename iš viešbučių Čikagos centre. Teisėjas užtikrino, kad to- 
kia procedūra nėra neįprasta, todėl ji neturėtų daryti jokios įtakos pri- 
siekusiųjų nuomonei. 

Kai salėje pritemdė šviesą, žiūrovų akiratyje ūmai nušvito mil- 
žiniškas suakmenėjusios, apsvaigusios, mažai ką tenutuokiančios, 
priešais kameros objektyvą besiraukančios Airisės atvaizdas. Filmuką 
teko gausiai apkarpyti, pašalinti ginčytinus pareiškimus ir advokatų 
rietenas. Ieškovei nesunkiai atsakius į klausimus apie biografinius fak- 
tus, kalbos pakrypo Persio tema. Apie jo, kaip tėvo, vaidmenį šeimoje, 
darbo stažą, įpročius, mirtį. Ekranuose trumpam pasirodė nuotrauka, 
kurioje abu, jau anuomet liguistai nusipenėję sutuoktiniai, turškėsi 
vandenyje kartu su mažuoju Klintu; antroji fotografija įamžino velio- 
nį su draugais, stovinčius prie kepsninės, Liepos 4-ąją pasirengusius 
prikimšti pilvus mėsainių ir „Bratwurst“ dešrelių; trečioje jis kėpsojo 
įsitaisęs supamajame krėsle, glėbyje laikydamas oranžinį katiną — iš 
visų fizinių pratimų Persis, regis, rinkdavosi tiktai sūpavimąsi. Vieni 
kitus keičiantys kadrai nupiešė tikslų, bet ne itin dailų pono Klopeko 
paveikslą. Jis buvo išpleręs, valgė per daug, nepakentė sunkaus dar- 
bo, mėgo dykinėti, į kapą atgulė per jaunas, o mirties priežastis, tiesą 
sakant, abejonių nekėlė. Retsykiais Airisė pasiduodavo emocijoms. 
Kai kada vapėdavo, ir ją sunkiai sekdavosi suprasti. Vaizdo medžiaga 

nepagelbėjo sužadinti užuojautos. Bet ieškovės advokatai žinojo, kad 
verčiau žiūrėti įrašytą apklausą nei klausytis, kaip ji asmeniškai liudi- 
ja. Nors iškarpytas, filmas tesėsi aštuoniasdešimt septynias minutes, 
ir, kai jis pasibaigė, salėje visi lengviau atsikvėpė. 

Skaisčiai užsižiebus lempoms, Siraitas pranešė, kad atėjo pietų 
metas, todėl posėdis atidedamas iki 14.00. Netaręs nė žodžio, Volis 
pranyko minioje. Abu „F 8: E“ advokatai ketino sukirsti po sumuštinį 
teismo rūmų pastate ir aptarti tolesnę strategiją. Deividas penkiolika 
minučių bergždžiai jo dairėsi, galop numojo ranka ir vienas užsuko į 
kavine, veikiančią trečiame statinio aukšte. 

Iš ligoninės išrašytas Oskaras sveiko partnerio bute. Rošelė du 
kartus per dieną patikrindavo, kaip jam einasi — nei žmona, nei dukra 
taip ir nesiteikė apsilankyti. Kolegai paskambinęs Deividas glaustai ir 
iš teigiamos pusės papasakojo apie proceso pradžią. Oskaras apsimetė, 
neva įvykių eiga domisi, tačiau balso tonas bylojo, kad jis džiaugiasi 


ištrūkes iš teismo salės. “ 


14.00 teisėjas pratęsė posėdį. Neilgai trukus turėjo prasilieti 
kraujas, bet Volis atrodė stebėtinai ramus. 

— Pakvieskite kitą savo liudytoją, — paprašė teisėjas. 

— Bus bjauru, — siekdamas bloknoto šnipštelėjo Volis, ir Deivi- 
das užuodė ką tik išgerto alaus kvapą. 

Daktarą Igorį Borzovą nuvedė į liudytojų vietą, ir teismo tvarkda- 
rys atkišo Bibliją; kad jį prisaikdintų. Borzovas pažvelgė į Šventąjį Raš- 
tą ir ėmė purtyti galvą. Liestis prie knygos atsisakė. Teisėjas Siraitas 
paklausė, ar kilo kokia problema, ir rusas suburbuliavo esąs ateistas. 

— Biblijos nereikia, — pridūrė. — Aš ja netikiu. 

Deividą apėmė siaubas. Nagi, šundaktari, už 75 000 dolerių bent 
jau galėtum pameluoti. Po nejaukios pauzės Siraitas liepė tvarkdariui 
nuleisti Šventąjį Raštą. Borzovas pakėlė dešiniąją ranką ir prisiekė sa- 
kyti tiesą, bet kova dėl prisiekusiųjų palankumo jau buvo pralaimėta. 

Prisilaikydamas atidžiai surašyto scenarijaus, Volis atliko ritu- 
alus, kurie atskleidė eksperto kvalifikaciją. Išsilavinimas — koledžas 
ir medicinos mokykla Maskvoje. Tolesnis mokymasis — kardiologo 

ordinatūra Kijeve ir darbas dviejose Maskvos ligoninėse. Patirtis — 
trumpalaikė tarnyba bendruomenės ligoninėje Farge, Šiaurės Dakotos 
valstijoje, privati praktika Toronte ir Nešvilyje. Vakar Volis ir Deividas 
su juo repetavo ištisas valandas, meldė šnekėti kuo lėčiau ir aiškiau. 
Advokatų kontoroje suvokti, ką Borzovas sako, iš dalies pavyko. Bet 
atsidūręs scenoje, įtampos sklidinoje teismo salėje, jis pamiršo maldas 
ir atsakymus suskato berti kaip iš kulkosvaidžio, tratėdamas tokiu ryš- 
kiu akcentu, kad žodžiai, rodės, mažai ką turėjo bendra su anglų kalba. 
Teismo kronikos reporterė du kartus paprašė pertraukėlės, idant išsi- 
aiškintų, ko nesupratusi. 

Teismo kronikos reporteriai pasižymi stulbinamu gebėjimu su- 
virškinti burblenimus, mikčiojimus, tartis, slengą, įvairius terminus. 
Tai, kad ji nesusidorojo su Borzovo akcentu, stačiai gniuždė ieškovės 
šalį. Kai moteris įsiterpė trečią sykį, Siraitas pastebėjo: 

— Aš irgi jo nesuprantu. Pone Figai, ar jūs pasirūpinę vertėju? 

Dėkui, teisėjau. Keletą prisiekusiųjų replika pralinksmino. 

Volis su Deividu svarstė, gal nusisamdyti vertėją iš rusų kalbos, 
bet toji diskusija tebuvo dalis plano pamiršti Borzovą, bet kokius kitus 
ekspertus, visus liudytojus ir tiesiog nepasirodyti posėdžių salėje. 

Pateikęs dar porą klausimų Volis tarė: 

— Daktarą Igorį Borzovą iškvietėme liudyti kaip kardiologijos 
specialistą. 

Siraitas pažvelgė į gynybos stalą. 

— Ponia Karos? 

Ji atsistojo ir kreivai šyptelėjo. 

— Prieštaravimų nebus. 

Kitaip šnekant, mes padėsime jam prieiti liepto galą. 

Volis kreipėsi į daktarą Borzovą pasitikslindamas, ar jis peržiūrė- 
jo Persio Klopeko medicininę kortelę. Liudytojas aiškiai atsakė: „Taip“ 
Artimiausią pusvalandį jiedu narstė slegiančią velionio ligos istoriją, 
paskui pradėjo varginantį faktų pripažinimų procesą. Šis būtų užsi- 
tęsęs valandas, jei tik gynybos šalis nebūtų mielai bendradarbiavusi. 
Ponia Karos galėjo protestuoti daugybę kartų, tačiau ji siekė, kad ieš- 
kovės advokatai išklotų visą medžiagą. Kai teismas pagaliau pripažino 
dokumentų šūsnį, storio sulig keturiais coliais, vienas kitas prisieku- 
sysis jau kovojo su snauduliu. 

Liudijimo kokybė pastebimai pagerėjo, vos tiktai ekrane užsi- 
žiebė išdidinta žmogaus širdies diagrama ir daktaras Borzovas, kuris 
gavo visišką veiksmų laisvę, ėmėsi ją aiškinti prisiekusiesiems. Vaikš- 
tinėdamas į priekį ir atgal, pasitelkęs rodomąją lazdelę, jis gan neblo- 
gai papasakojo apie vožtuvus, ertmes, arterijas. Jeigu žiūrovai nesu- 
prasdavo kokių žodžių, advokatas paslaugiai juos pakartodavo. Volis 
puikiai žinojo dalyvaująs lengviausiame liudijimo etape, todėl stengėsi 
neskubėti. Gerasis daktaras savo sritį išmanė, nors apie tokius dalykus 
būtų lengvai išdėstęs bet kuris medicinos mokslus kremtantis antro 
kurso studentas. Kai seminaras pagaliau baigėsi, Borzovas grįžo į liu- 
dytojo vietą. 

Likus dviem mėnesiams iki savo baigties, kurią jis pasitiko miego- 
damas, Persis turėjo ištverti kasmetinę medicininę apžiūrą, įskaitant 
patikrinimus elektrokardiografu ir echokardiografu — tuodu tyrimai 
Borzovui suteikė galimybę kai ką aptarti. Volis jam įteikė echokardio- 
gramą ir kitas penkiolika minučių jie nagrinėjo šios reikšmę. Diagrama 
rodė, kad kairiajame Persio širdies skilvelyje gerokai suprastėjo regur- 
gitacija. 

Kai advokatas ir liudininkas įkėblino į medicininio žargono pilną 
minų lauką, Deividas giliai įkvėpė. Katastrofa pakvipo iš pat pradžių. 

„Krayoxx“ neva taip pakenkė mitraliniam vožtuvui, kad jis ėmė 
trikdyti iš širdies pumpuojamą kraujo srautą. Dėstydamas, kas nulėmė 
žalą, Borzovas pasitelkė terminą „kairiojo skilvelio išmetimo frakcija 
Paprašytas išaiškinti sąvoką prisiekusiesiems, daktaras atsiliepė: 

— Išmetimo frakcija yra skilvelio tūris, lygus galiniam diastoli- 
niam dydžiui minus galiniam sistoliniam dydžiui, bet visa tai dar rei- 
kia padalyti iš šimto skilvelio tūrių. 

Net jeigu žodžiai būtų pasakyti lėtai ir kuo aiškiausiai, nespecia- 
listai vis tiek ničnieko nebūtų suvokę. Ištartas Borzovo lūpomis, saki- 
nys priminė graudžiai juokingus svaičiojimus. 

Nadina Karos atsiplėšė nuo kėdės. 

— Garbusis teisėjau, prašyčiau. 

Siraitas palingavo galva lyg sulaukęs antausio. 

— Nagi, pone Figai. 

Trys iš prisiekusiųjų dėbsojo į Deividą, sakytum tas būtų kažkaip 
juos įžeidęs. Pora vos tramdėsi, kad nesukrizentų. 

Siekdamas išsilaikyti vandens paviršiuje, Volis paprašė liudytojo 
kalbėti lėčiau, aiškiau ir, jeigu galima, kuo paprasčiau. Borzovas sten- 
gėsi kaip įmanydamas, o advokatas kartojo faktiškai kiekvieną frazę, 
kol aplinkiniai perprasdavo jos prasmę, nors geriausiu atveju šią su- 
vokdavo tiktai iš dalies. Daktaras šnekėjo apie mitralinio nesandaru- 
mo laipsnį, regurgitaciją, kitaip tariant, atgalinę kraujo tėkmę iš kai- 
riojo prieširdžio, ir žalos mastą, susijusią su mitraline regurgitacija. 

Prisiekusiesiems seniai praradus viltį ką nors įsisąmoninti, Volis 
pateikė seriją klausimų apie echokardiogramos interpretaciją ir išgavo 
štai tokį atsakymą: 

— Simetriškas, su sienelių judėjimu arba geometrija sutampan- 
tis skilvelis turi ištęstos elipsės formą. Elipsinėje dalelėje aiškiai maty- 
ti plokščias galas, smailas galas ir nežymus išlinkis. Todėl susitraukęs 
skilvelis pasiliks ištęsta elipse, tačiau virpės visos sienelės, išskyrus 
mitralinio vožtuvo plokštumą. 

Teismo kronikos reporterė pakėlė ranką ir leptelėjo: 

— Atleiskit, garbusis teisėjau, bet aš ničnieko nesupratau. 

Siraitas užsimerkė ir nukorė galvą, regis, taip pat netekęs vilties, 
tetrokšdamas, kad Borzovas baigtų dudenti ir pranyktų iš posėdžių 
salės. 

— Skelbiu penkiolikos minučių pertrauką, — sumurmėjo. 


Volis su Deividu tylėdami kiūtojo kavinukėje priešais du nepa- 
liestus kavos puodelius. Nors tebuvo pirmadienio popietė, 16.30, 
abiem dingojosi, kad Siraito teismo salėje jie praleido kiaurą mėnesį. 
Ten grįžti nė vienas nejautė jokio noro. 

Neskaitant pribloškiamai gėdingo Borzovo pasirodymo, jauna- 
jam „F 8: F“ bendradarbiui nedavė ramybės ir tai, kad šiandien kolega 
gėrė. Jis nenusitašė ir nė neapsvaigo, vis dėlto sveikstantis alkoholikas 
galėjo prisidaryti rūpesčių kiekvieną sykį, kai prisiliesdavo prie bute- 
lio. Deividui magėjo jį iškvosti, patikrinti, kaip Volis laikosi, bet dabar 
tam buvo netinkamas metas ir vieta. Vargu ar tokiomis pasigailėtino- 
mis aplinkybėmis derėtų užvesti kalbą atgrasia girtavimo tema. 

Volis spitrijosi į grindų dėmę, sėdėjo suakmenėjęs, tartum persi- 
kėlęs į kitą pasaulį. 

— Manau, prisiekusieji mūsų nepalaiko, — Deividas prabilo at- 
sainiai, nemėgindamas juokauti. Tačiau kolega šyptelėjo. 

— Jie mūsų nekenčia, bet dėl to nėra kalti. Mes nesulauksime 
netgi supaprastinta tvarka priimto sprendimo. Vos tik išnagrinėsime 
bylą, Siraitas mudu ištrenks iš salės. 

— Vadinasi, gresia žaibiška pabaiga? Kas galėtų jį kaltinti. 

— Žaibiška ir maloninga, — Volis tebežiopsojo į grindis. 

— Kaip ji paveiks sankcijas arba kaltinimus profesiniu aplai- 
dumu? 

— Sunku pasakyti. Ieškinių dėl nekompetencijos, spėju, niekas 
nepateiks. Juk negalima žmonių traukti į teismą vien todėl, kad jie 
pralaimėjo procesą. Bet sankcijos — visai kita kalba. „Varrick“ kompa- 
nija, ko gero, nuožmiai mus užsipuls, pareikš bylą esant tokią nerimtą, 
kad jos, atseit, nė nevertėjo nagrinėti iš esmės. 

Deividas pagaliau gurkštelėjo kavos. 

— Žinai, aš vis galvoju apie Džerį Alisandrą, — pasakė Volis. — 
Mielai užklupčiau jį skersgatvyje ir beisbolo lazda pritalžyčiau iki są- 
monės netekimo. 

— Čia tai maloni mintis. 

— Ką gi, judinkimės. Pabaikime tvarkyti reikalus su Borzovu ir 
išspirkime jį laukan. 


Kitą valandą teismo salė kankinosi stebėdama nufilmuotą Persio 
echokardiogramą ir klausydamasi daktaro Borzovo, kuris bandė pa- 
aiškinti, ką žiūrovai mato. Šviesoms priblėsus, keli prisiekusieji ėmė 
snūduriuoti. Kai filmukas nutrūko, liudytojas grįžo į savo vietą. 

— Pone Figai, kiek dar laiko jums reikės? — pasiteiravo teisėjas. 

— Penkių minučių. 

— Teskite. 

Netirnepagrįsčiausią bylą būtina apipinti tam tikrais burtažodžiais. 
Volis norėjo juos įterpti, kol prisiekusieji neišniro iš komos, be to, puose- 
lėjo trapią viltį, kad gynybos advokatai jau pasirengę keliauti namo. 

— Daktare Borzovai, ar apie pono Persio Klopeko mirties prie- 
žastį esate susidares nuomonę, kuri remiasi tikėtinais medicininiais 
faktais? 

— Taip. 

Deividas nenuleido akių nuo Nadinos Karos. Ji lengvai galėjo ras- 
ti aibę argumentų, kad ieškovės eksperto požiūris būtų atmestas. Bet 
protestuoti advokatė nesiruošė. 

— Kokia toji nuomonė? — paklausė Volis. 

— Mano nuomone, kuri paremta tikėtinais medicininiais faktais, 
poną Klopeką pražudė ūmus miokardo infarktas, arba širdies priepuo- 
lis, — lėtai ir kaip niekad aiškiai atsakė Borzovas. 

— Ar esate susidaręs nuomone, kas sukėlė širdies priepuolį? 

— Mano nuomone, kuri paremta tikėtinais medicininiais faktais, 
širdies priepuolį sukėlė išsiplėtusi kairiojo skilvelio ertmė. 

— Ar esate susidaręs nuomonę, kas privertė kairiojo skilvelio ert- 
mę išsiplėsti? 

— Mano nuomone, paremta tikėtinais medicininiais faktais, išsi- 
plėtimą nulėmė „Krayoxx“, vaisto nuo cholesterolio, vartojimas. 

Bent keturi prisiekusieji lingavo galvomis. Dar du, rodės, geidė 
pašokti ir aprėkti Borzovą nešvankiais keiksmais. 

18.00 liudytojui galiausiai leido pasišalinti, o prisiekusiųjų dvy- 
liktuką išsiuntė namo. 

— Posėdį tęsime kitą dieną, devintą ryto, — tarė teisėjas Siraitas. 


Volis įsitaisė greta vairuotojo ir pakeliui į kontorą užmigo. Įstri- 
gęs transporto spūstyje, Deividas stvėrė savo išmanųjį ir per internetą 
patikrino padėtį biržoje. „Varrick“ akcijų vertė pakilo nuo 31,5 iki 35 
dolerių už vienetą. 

Naujienos apie artėjančią kompanijos pergalę sparčiai sklido. 


40 SKYRIUS 


2 iame pasaulyje mažoji Ema gyveno jau du mėnesius, bet vi- 

S“ nakties kol kas neišmiegodavo. Aštuntą vakaro prisnū- 
dusi, vienuoliktą atsibusdavo lengvai užkąsti. Pakeitę vystyklą tėvai 
nešiodavo dukrą po namus arba liūliuodavo supamajame krėsle, kol 
vidurnaktį ji sumerkdavo akis, tačiau iki 3.00 kūdikis vėl praalkdavo. 
Iš pradžių Helena ryžtingai laikėsi plano maitinti Emą krūtimi, bet per 
šešias savaites taip nusiplūkė, kad apsisprendė ją supažindinti su bu- 
teliuku. Tėvas taip pat miegodavo nedaug, todėl paryčiais, per anksty- 
vus pusryčius, kol mama tysodavo po apklotais, jis tyliai kalbindavo 
mergaitę. 

Antradienį, 4.30 ryto, Deividas švelniai paguldė ją atgal į lovelę, 
užgesino šviesą ir išslinko iš kambario. Paskui užsuko į virtuvę nuta- 
ręs išgerti kavos ir, jai kaistant, internete patyrinėjo naujienas, orų 
prognozes bei teisės tinklaraščius. Vieno iš pastarųjų autorius įdėmiai 
stebėjo „Krayoxx bylą ir Klopek prieš „Varrick“ procesą. Deividas keti- 
no jį uždaryti neperskaitęs įrašo, bet neįstengė atsispirti pagundai. 

Antraštė skelbė: „Susidorojimas teismo salėje Nr. 2314“. Tinkla- 
raštininkas, pasivadinęs Nepriimtu Verdiktu, veikiausiai turėjo per 
daug laisvo laiko arba priklausė „Rogano Rotbergo“ firmos juodadar- 
biams. Štai, ką jis rašė: 

„Visus, kuriems būdingas liguistas smalsumas, raginu šiandieną 
atlėkti į Dirkseno federalinį pastatą ir apsilankyti teismo salėje Nr. 
2314, kur įvyks pirmojo, ir turbūt vienintelio, „Krayoxx“ bylos svars- 
tymo antrasis raundas. Stokojantiems galimybių atvažiuoti pranešu: 
jautiesi taip, lyg stebėtum sulėtintą traukinio avariją. Ir ten velniškai 

smagu. Vakar, pirmą teismo dieną, prisiekusiesiems ir žiūrovams leido 
pasigrožėti siaubingais vaizdo kadrais, nufilmuotu našlės Airisės Klo- 
pek liudijimu. Moteriškė neva negali dalyvauti procese dėl sveikatos 
sutrikimų, nors anądien vienas iš mano informatorių ją matė Pulaskio 
kelyje, perkančią maistą „Dominick's“ parduotuvėje (nuotraukas žr. 
čia). Toji mergužėlė ohoho kokia įsiganiusi, ir vakar ekrane nušvitęs 
jos veidas tiesiog sukrėtė. Iš pradžių Airisė atrodė apkvaišusi, tačiau, 
įsibėgėjant apklausai, vaistų poveikis lyg ir praėjo. Pasakodama apie 
mylimąjį Persį, kuris mirė keturiasdešimt aštuonerių, sverdamas 320 
svarų, ji netgi išspaudė kelias ašaras. Kadangi viliasi laimėti krūvas 
grynųjų, sužadinti užuojautą stengėsi kaip įmanydama. Planas neiš- 
degė. Daugumos prisiekusiųjų galvose sukosi ta pati mintis, kuri top- 
telėjo ir man — žmonės, jus nekamuotų tiek daug negalavimų, jeigu 
taip nenusipenėtumėte. 

Jos svajonių komanda, netekusi vadovo, kurį aną savaitę, akis į 
akį stojusį prieš tikrus prisiekusiuosius, ištiko širdies smūgis, kol kas 
padarė vienintelį puikų ėjimą, tai yra neprileido Airisės prie teismo 
salės. Bet tikėtis, kad tuodu lengvasvoriai pademonstruos antrą nuos- 
tabų manevrą, neverta. 

Kitu jų liudytoju tapo garsusis ekspertas, atestuotas, iš Rusijos 
kilęs šundaktaris, kuris per penkiolika mūsų šalyje pragyventų metų 
nė nesugebėjo išmokti anglų kalbos pradmenų. Jis vardu Igoris, bet, 
Igoriui šnekant, jo niekas nesiklauso. Gynyba galėjo be vargo nušalinti 
priešininkų specialistą, kaip dingstį įvardydama kvalifikacijos stygių 
(jei atvirai, trūkumų per daug, kad juos visus minėčiau), bet leido ieš- 
kovės advokatams reikštis ir taip parodyti, kad jų byla laužta iš piršto. 
Gynyba nori, jog Igoris liudytų — jis padeda atsakovams!“ 

Užteks! Deividas nuleido nešiojamojo kompiuterio ekraną ir 
stvėrė kavos puodelį. Vėliau nusiprausė duše, skubiai apsirengė, atsi- 
sveikindamas pabučiavo Heleną, dirstelėjo į Emą ir išvažiavo. Įsukęs į 
Prestono prospektą pastebėjo, kad „Finlio 8 Figo“ kontoroje dega švie- 
sa. Dar tik 5.45 ryto, bet Volis jau įtemptai dirbo. Labai gerai, pamanė 
Deividas, galbūt jaunesnysis firmos partneris išmąstė naują teoriją, 
kaip pakovoti su Nadina Karos ir teisėju Siraitu, kaip išvengti visiško 
pažeminimo. Tačiau Volio automobilio už namo nebuvo. Tiek užpaka- 

linės, tiek paradinės durys buvo atviros. GM atgijęs bastėsi po pirmą 
aukštą. Kolegos nepavyko rasti nei jo kambaryje, nei kitur. Deividas 
užrakino duris ir drauge su sargiu, kuris sekė įkandin, užlipo į savo 
kabinetą. Ant stalo neaptiko jokių žinučių, negavo ir elektroninių laiš- 
kelių. Paskambino kolegai į mobilųjį, tačiau jį tesujungė su balso paštu. 
Keista, bet, antra vertus, Volio dienos režimas nuolat keisdavosi. Kad 
ir kaip ten būtų, prieš apleisdami biurą abu partneriai visada išjungda- 
vo šviesas ir nepalikdavo neužrakintų durų. 

Deividas bandė peržvelgti bylos medžiagą, bet nepajėgė susitelk- 
ti. Dėl proceso tebesijautė sudirgęs, maža to, ramybės nedavė nuo- 
jauta, kad kažkas atsitiko. Jis nusileido į pirmą aukštą ir paskubomis 
apžvelgė Volio kabinetą. Popierdėžė, iškilusi prie kredenso, dunksojo 
tuščia. Nors Deividas nepakentė knaisiotis po svetimus daiktus, jis 
atidarė keletą stalčių, bet nieko įdomaus ten nerado. Virtuvėje, greta 
siauro šaldytuvo, stiebėsi aukšta, apvalaina šiukšlių dėžė, į kurią kon- 
toros darbuotojai mesdavo kavos tirščius, maisto pakuotes, tuščius 
butelius ir skardines. Deividas pakėlė baltą plastikinį maišelį, plačiai 
jį praskleidė ir išvydo objektą, kurį baiminosi pamatyti. Ištuštintą, jo- 
gurto pakelį šonu prislėgusią „Smirnoff“ degtinės pintą. Jis sužvejojo 
stiklinį butelį, praskalavo kriauklėje plaudamasis rankas, nusinešė į 
savo kabinetą, pastatė ant rašomojo stalo ir ilgam į jį įsispoksojo. 

Per pietus Volis išlenkė porą bokalų alaus, dalį vakaro prasėdėjo 
biure gerdamas degtinę, bet kažkuriuo momentu apsisprendė nešdin- 
tis. Matyt, smarkiai apgirto, nes išėjo numojęs ranka į degančią šviesą 
ir praviras duris. 

Jie tarėsi susitikti 7.00 ryto, išgerti kavos ir padirbėti. 07.15 su- 
nerimęs Deividas skambtelėjo Rošelei ir pasidomėjo, ar Volis buvo su 
ja susisiekęs. 

— Ne, kas nutiko? — paklausė sekretorė, tarytum apie Volį per- 
duodamos prastos naujienos seniai jos nebestebino. 

— Nieko, aš paprasčiausiai jo ieškau. Pasirodysite aštuntą, tiesa? 

— Kaip tik ruošiausi eiti iš namų. Prieš atvažiuodama į kontorą 
aplankysiu Oskarą. 

Deividas norėjo pašnekėti su vyresniuoju partneriu, bet neprisi- 
vertė surinkti jo telefono numerio. Vos prieš tris dienas Oskarui teko 
ištverti trigubo šuntavimo operaciją, todėl gadinti jam nuotaikos ne- 

derėjo. Paslankiojęs po kambarį, pašėręs šunį, Deividas vėl pamėgino 
užmegzti ryšį su Voliu. Nieko nepešė. Aštuntą prisistačiusi Rošelė in- 
formavo, kad Oskaras laikosi gerai, bet Volio nematė. 

— Nes vakar jis negrįžo namo, — paaiškino. 

Iš kišenės Deividas ištraukė tuščią pintą. 

— Va, ką radau virtuvės šiukšliadėžėje. Vakar Volis čia prisigėrė, 
išeidamas iš kontoros neišjungė šviesos ir neužrakino durų. 

Įbedusi akis į butelį, Rošelė kone pravirko. Pati ne sykį slaugė Volį, 
kai tas grumdavosi su alkoholiu, ir sveikindavo sėkmingai įveikus rea- 
bilitacijos kursus. Laikydavo už rankos, melsdavosi, liedavo dėl jo aša- 
ras ir kartu džiaugsmingai skaičiuodavo blaivybės dienas. Bet po metų, 
dviejų savaičių ir dviejų dienų akiratyje vėl išdygo tuščias butelis. 

— Jis turbūt neatlaikė spaudimo, — pasakė Deividas. 

— Jeigu jau klupteli, tai griūna kaip pakirstas ir kaskart vis rim- 
čiau susitrenkia. 

Deividas nuleido butelį ant stalo. 

— Negaliu patikėti, — tarė. — Juk Volis taip didžiavosi savo blai- 
vumu. 

Atvirai kalbant, patikėti jis negalėjo tuo, kad iš svajonių koman- 
dos (arba trijų juokdarių) beliko vienas žmogus. Nors teismo procesų 
srityje partneriai tegalėjo pasigirti siaubingai menka patirtimi, tuodu, 
palyginti su Deividu, buvo užsigrūdinę veteranai. 

— Manote, jis atvyks į teismo rūmus? 

Ne, Rošelė taip negalvojo, tačiau rėžti tiesos nedrįso. 

— Greičiausiai. Jums jau metas važiuoti. 


Kelionė į miesto centrą tęsėsi labai ilgai. Deividas susiskambino 
su žmona ir perdavė naujausias žinias. Pritrenkta, kaip ir vyras, He- 
lena spėjo, kad teisėjas privalės atidėti bylą, nes kitos išeities netu- 
rės. Jos prielaida nuteikė maloniai, ir dar prieš palikdamas automobilį 
stovėjimo vietoje Deividas įtikėjo, jog, Voliui nepasirodžius, jis įkalbės 
Siraitą nukelti bylos svarstymą vėlesniam laikui. Po teisybei, dviejų 
pagrindinių advokatų praradimas — rimtas pagrindas nutraukti arba 
atidėti procesą. 

Prie kolegos Volis taip ir neprisidėjo. Kol į teismo salę rinkosi 
„Rogano Rotbergo“ firmos komanda ir žiūrovai, Deividas vienui vie- 
nas sėdėjo už ieškovės šalies stalo. 8.50 prisiartino prie tvarkdario ir 
pareiškė turįs su teisėju aptarti svarbų reikalą. 

— Eikite paskui mane, — paragino teismo pareigūnas. 

Siraitas jau stovėjo įsisupęs į juodą mantiją, kai advokatas įžengė 
į kabinetą. 

— Mums iškilo problema, — nė nepasisveikinęs pranešė Deivi- 
das. — Ponas Figas kažkur savavališkai išvyko. Teismo salėje nepasiro- 
dė, ir spėju, kad jo nebesulauksime. 

Teisėjas suirzęs atsiduso, bet nesiliovė lėtai segęsis mantijos. 

— Jūs nenutuokiate, kur jis? 

— Ne, sere. 

Atsigręžes į tvarkdarį Siraitas paliepė: 

— Atveskite ponią Karos. 

Nadina veikiai atėjo ir drauge su ieškovės advokatu prisėdo už 
pailgo posėdžių stalo galo. Deividas išklojo, ką žinąs, ir be jokių užuo- 
lankų papasakojo apie Vblio, kaip alkoholiko, praeitį. Tuodu klausėsi 
su užuojauta, bet nenumanydami, kaip netikėta įvykių eiga paveiks 
procesą. Deividas atvirai pasakė, kad nesijaučia pasiruošęs arba turįs 
užtektinai kompetencijos vien savo jėgomis pratęsti teisminį svarsty- 
mą, bet tuo pat metu jis negalėjo įsivaizduoti, jog firma ryžtųsi antrą- 
syk imtis bylos nagrinėjimo. 

— Pripažinkime tiesą, — nieko neslėpdamas tarė jis. — Mes iš 
pat pradžių žinojome, kad nesame tinkamai pasirengę teismui. Stūmė- 
mės į priekį kiek įstengėme, bet taip elgėmės siekdami išvengti sankci- 
jų ir kaltinimų profesiniu aplaidumu. 

— Norite atidėjimo? — paklausė Siraitas. 

— Taip. Dabartinėmis aplinkybėmis patenkindamas mano prašy- 
mą priimsite sąžiningą sprendimą. 

— Mano klientas priešinsis bet kokiam vilkinimui, — įsiterpė 
Nadina, — ir, esu tikra, primygtinai reikalaus užbaigti teismą. 

— Nukėlę posėdį vėlesniam laikui, neką telaimėtume, — atsilie- 
pė Siraitas. — Jeigu ponas Figas vėl stvėrėsi butelio ir taip smarkiai 
geria, kad nesugeba atvažiuoti į teismo rūmus, prireiks nemažai laiko, 

kol jį detoksikuosime ir pastatysime ant kojų. Ne, aš nelinkęs svarstyti 
prašymo dėl atidėjimo. 

Deividas niekaip negalėjo atremti logiškų išvedžiojimų. 

— Bet man galva neišneša, kaip elgtis per procesą. Teismo salėje 
nė karto nesu nagrinėjęs bylos. 

— Kažkaip nepastebėjau, kad šioje srityje ponas Figas turėtų 
daugiau patirties. 

Per užsitęsusią tylos pauzę vis trys susimąstė apie neįprastą dile- 
mą. Pirmoji prašneko Nadina: 

— Siūlau sandėrį. Jeigu atsilaikysite iki teismo pabaigos, įtikinsiu 
savo klientą pamiršti vienuoliktosios taisyklės numatytas bausmes. 

Teisėjas skubiai pridūrė: 

— Pone Zinkai, jei užbaigsite procesą, garantuoju, kad niekas 
sankcijų nesiims nei prieš jus, nei prieš jūsų klientę. 

— Nuostabu. Kaipgi ieškiniai dėl nekompetencijos? 

Nadinai nutylėjus, į klausimą atsakė Siraitas: 

— Mažai tikėtina, kad jums kiltų rūpesčių. Man dar neteko gir- 
dėti, kad kas nors būtų laimėjęs bylą, profesiniu aplaidumu apkaltinęs 
advokatą, kuris viso labo pralaimėjo procesą. 

— Ir man taip pat, — pridūrė Nadina. — Kiekviename teisme 
būna nugalėtojas ir pralaimėtojas. 

Na, žinoma, dingtelėjo Deividui. Tikriausiai malonu kaskart pa- 
siekti pergalę. 

— Taip ir padarykime, — nusprendė Siraitas. — Šiandien paskelb- 
siu pertrauką ir prisiekusiuosius išsiųsiu namo, o jūs nerkitės iš kailio, 
bet pabandykite surasti poną Figą. Jeigu jūsų kolega rytoj atvyks, lyg 
niekur nieko pratęsime darbą ir aš jo nebausiu. Jei paieškos neduos re- 
zultatų arba jei ponas Figas nesugebės dalyvauti procese, atnaujinsime 
svarstymą kitą dieną, devintą ryto. Jūs stengsitės kaip įmanydamas, aš 
asmeniškai padėsiu, kuo galėsiu. Mes užbaigsime teismą. 

— O kaip apeliacija? — pasiteiravo Nadina. — Dviejų pagrindinių 
advokatų netektis taptų įtikinamu argumentu pradėti naują procesą. 

Deividas išspaudė šypsenėlę. 

— Prižadu, kad apeliacijos nebus, bent jau iš mano pusės. Ieški- 
nys, galimas daiktas, mūsų firmelę nuvarys į bankrotą. Bylinėtis skir- 

tus pinigus skolinomės. Ne, mano partneriai nešvaistys nė akimirkos 
kvailiodami su apeliaciniu skundu. Nes jeigu jis būtų patenkintas, tuo- 
du privalėtų grįžti čia ir iš naujo nagrinėti bylą. To jie mažiausiai nori. 

— Vadinasi, sutarta? — paklausė teisėjas. 

— Dėl manęs — taip, — atsakė Nadina. 

— Pone Zinkai? 

Deividas neturėjo iš ko rinktis. Pratęsęs darbą vienui vienas, iš- 
gelbėtų firmą nuo sankcijų ir, ko gero, kaltinimų nekompetencija. Kitu 
atveju tegalėtų prašyti atidėjimo ir, kai teisėjas atmestų reikalavimą, 
atsisakyti dalyvauti procese. 

— O, taip, sutarta. 


„FR F“ advokatų kontoros bendradarbis į biurą važiavo nesku- 
bėdamas. Sau vis kartojo tesąs trisdešimt dvejų, raminosi, kad šitie 
įvykiai profesinės karjeros nesužlugdys. Jis kaip nors išgyvens arti- 
miausias tris dienas. Ir po metų jų veik neprisimins. 

Volio — nė ženklo. Užsirakinęs kabinete Deividas likusią dienos 
dalį skaitė iššifruotas kitų procesų stenogramas, nagrinėjo liudijimus 
kitose bylose, tyrinėjo procedūrų ir įrodymų teikimo taisykles, grūmė- 
si su poreikiu išsivemti. 

Vakarieniaudamas, maistą krimsdamas tarsi atbulais dantimis, 
jis viską išdėstė Helenai. 

— Kiek advokatų dirba priešininkui? — pasidomėjo žmona. 

— Nežinau. Per daug, kad suskaičiuočiau. Ne mažiau kaip šeši ir 
dar būrys jų padėjėjų. 

— O tu prie stalo sėdėsi vienas? 

— Pagal numatytą scenarijų. 

Ji sukramtė makaroną ir vėl prabilo: 

— Ar kas tikrina pagalbininkų kvalifikaciją? 

— Nemanau. Kodėl klausi? 

— Į galvą šovė mintis. Kelias dienas galėčiau tau padėti. Man vi- 
sada knietėjo pamatyti, kaip vyksta teisminiai procesai. 

Deividas pirmą kartą po daugelio valandų nusijuokė. 

— Susimildama, Helena. Vargu ar norėčiau, kad tu arba kas kitas 
stebėtų skerdynes. 

— Kaip reaguotų teisėjas, jeigu ateičiau nešina lagaminėliu ir im- 
čiau rašytis pastabas į bloknotą? 

— Šiuo metu į mano veiksmus teisėjas žiūrėtų pro pirštus. 

— Aš skambtelėsiu seseriai ir ji pabus su Ema. 

Deividas vėl prajuko, bet vis dėlto pasiūlymas buvo viliojantis. Ką 
gi jis prarastų? Galbūt advokato bylininko vaidmenį atlieka pirmą ir 
paskutinį kartą gyvenime, tad kodėl nepasismaginus? 

— Žinai, tavo idėja man patinka, — tarė. 

— Kiek pamenu, sakei, kad tarp prisiekusiųjų yra septyni vyrai? 

— Taip. 

— Užsitempti trumpą sijoną ar ilgą? 

— Ne per trumpą. 


41 SKYRIUS 


epriimtas Verdiktas brūkštelėjo savo tinklaraštyje: 

N „Klopek — „Krayoxx“ bylos procese pasitaikė trumpa diena, 
nes svajonių komanda nesugebėjo susiburti. Gatvėje sklinda kalbos, 
neva pagrindinis advokatas, gerbiamasis Volis T. Figas, pranyko be 
pėdsakų ir jo naujokėliui talkininkui teko leistis į paieškas. Kadangi 
Figas nepasirodė teismo salėje iki 9.00 ryto, teisėjas Siraitas išsiuntė 
prisiekusiuosius namo ir liepė grįžti rytojaus dieną. Mėginant telefonu 
susisiekti su „Finlio 8z Figo“ kontora, kiekvieną sykį įsijungdavo balso 
paštas; personalas, jei tik ši firmelė išvis turi etatinių darbuotojų, ne- 
atsakė nė į vieną skambutį. Gal Figas užgėrė? Žinant, kad per pasta- 
ruosius dvylika metų jis bent dukart baustas už vairavimą apsvaigus, o 
paskutinį sykį — pernai, klausimas skamba pagrįstai. Mano turimais 
duomenimis, Figas tuokėsi ir skyrėsi keturis kartus. Aptikau žmoną 
Nr. 2, ir ji atsiminė, kad Volis visad grūmėsi su potraukiu buteliui. Va- 
kar pavyko susiskambinti su Airise Klopek, kuriai dalyvauti procese 
tariamai neleidžia sveikata; išgirdusi, kad advokatas nesiteikė atvykti 
į teismą, ji pareiškė: „Nė kiek nesistebiu“ ir nutraukė ryšį. Posėdžių 
salėje buvo pastebėtas Bartas Šo, garsus, profesinį aplaidumą tirian- 
tis teisininkas — anot gandų, jis turbūt susirankios „Krayoxx bylos 
trupinėlius ir užsipuls „Finlį 8: Eigą dėl parodytos nekompetencijos. 
Bet teoriškai Klopek ieškinio jie kol kas nesumovė. Prisiekusieji dar 
nepriėmė nuosprendžio. Laukite žinių. 

Deividas suskato naršyti kitus tinklaraščius valgydamas javainio 
batonėlį, lūkuriuodamas Volio, bet nesitikėdamas, kad jis atsibels į kon- 
torą. Jokiomis naujienomis negalėjo pasidalyti nei Oskaras su Rošele, 

nei Diana, nei keli jo draugužiai advokatai iš buvusio pokerio klubo. 
Oskaras susisiekė su bičiuliu iš policijos nuovados, paprašė atlikti neo- 
ficialų tyrimą, nors jiedu su Deividu nemanė, kad atsakovo šalis drįstų 
imtis nešvarių priemonių. Pasak Rošelės, kartą Volis ištisą savaitę buvo 
prapuolęs be pėdsakų, galų gale nusitašęs paskambino Oskarui iš Grin 
Bėjaus motelio. Deividas su nuostaba klausėsi istorijų apie Girtuoklį 
Volį, nes pats niekuomet nebuvo matęs kolegos įkaušusio. 

Rošelė prisistatė anksti ir laiptais užlipo į antrą aukštą, nors taip 
elgdavosi itin retai. Ji nerimavo dėl jaunojo firmos bendradarbio, to- 
dėl pasisiūlė suteikti kokią nors pagalbą. Deividas tarė ačiū ir sukruto 
į lagaminėlį kišti aplankus. Sekretorė pašėrė šunį, išsitraukė jogurto 
indelį ir tvarkydama stalą pasitikrino elektroninį paštą. 

— Deividai! — šūktelėjo. 

Laiškelį Volis parašė spalio 26-ą, 5.10 ryto, ir pasiuntė iš savo iš- 
maniojo „iPhone“ telefono. 

„R.G.: Ei, aš gyvas. Neskambinkit policijai ir nemokėkit išpir- 
kos. V. E. 

— Dėkui Dievui, — atsiduso Rošelė. — Jis sveikas. 

— Ne, Volis tesako esąs gyvas. Juk tai gerai, ar ne? 

— Apie kokią išpirką kalba? — paspėliojo sekretorė. 

— Turbūt bandė juokauti. 

Važiuodamas į centrą Deividas tris kartus rinko Volio išmaniojo 
numerį. Balso pašto dėžutė buvo perpildyta. 


Patalpoje, kurioje apstu tamsiais kostiumais apsirengusių niau- 
rių vyrų, daili moteris prie savęs prikausto kur kas daugiau dėmesio 
nei kulniuodama judria gatve. Čikagos regione kildama į elitinių teis- 
mo advokatų viršūnę, Nadina Karos naudojosi išvaizda kaip ginklu. 
Trečiadienį ji sulaukė šiokios tokios konkurencijos. 

Prie „Finlio 8 Figo“ prisidėjusi naujoji advokato padėjėja atvyko 
į teismo salę 8.45 ryto, žengė prie ponios Karos ir, kaip planavo, pri- 
sistatė Helena Henkok (mergautine pavarde), teisininko pagalbininke, 
ne visu etatu dirbančia „F X F“ kontoroje. Paskui susipažino su keliais 
kitais gynybos advokatais, priversdama juos nutraukti bet kokią veiklą, 

nerangiai atsistoti, paspausti ranką, nusišypsoti, žodžiu, elgtis maloniai. 
Ištįsusi iki penkių pėdų ir aštuonių colių, apsiavusi batelius su keturių 
colių aukščio kulniukais, Helena buvo pora colių augesnė už Nadiną ir 
galėjo iš aukšto žiūrėti net į kai kuriuos vyrus. Dėl savo šviesiai rudų 
akių, prašmatnaus, dizainerio sukurto kostiumėlio, o ką jau kalbėti apie 
liauną figūrą ir sijonuką, nedengiantį kelių, nuo kurių jo kraštą skyrė 
šeši coliai, Helenai pavyko sutrikdyti įžanginius ritualus. Žiūrovai, fak- 
tiškai vieni vyrai, nuo jos neatplėšė akių. Smalsių žvilgsnių nepaisantis 
sutuoktinis pamojo į gretimą kėdę ir ištarė teisininko tonu: 

— Paduok anuos aplankus. — Tylesniu balsu pridūrė: — Atrodai 
fantastiškai, bet man nesišypsok. 

— Klausau, bose. — Ji atsegė lagaminėlį, vieną iš kelių, priklau- 
sančių antrosios pusės kolekcijai. 

— Ačiū, kad atėjai. 

Prieš valandą Deividas išsiuntė elektroninius laiškelius teisėjui 
Siraitui ir Nadinai Karos, pranešė, kad ponas Figas apie save informa- 
vo, bet teisme nepasirodys. Kolegos nenutuokė, nei kur Volis dingęs, 
nei kada jį pamatys. Kas ten žino, galbūt jaunesnysis „F R F“ partneris 
vėl lindėjo Grin Bėjaus motelyje prisiliuobęs iki sąmonės netekimo, 
tiesa, apie'tokias prielaidas Deividas niekam neužsiminė. 

Daktaras Borzovas, grįžęs į liudytojo vietą, iš pažiūros priminė 
raupsuotąjį, kurį tuojau užmėtys akmenimis. 

— Ponia Karos, galite pradėti kryžminę apklausą, — prabilo tei- 
sėjas Siraitas. 

Kaip visada pasipuošusi įstabiu apdaru — šviesiai violetine ap- 
tempta, stangrių sėdmenų išlinkius paryškinančia suknele, kurią pa- 
pildė rudas platus diržas, taip standžiai suveržtas, kad jis, rodės, skel- 
bė: „Taip, mano liemuo it vapsvos!“ — pagrindinė gynybos advokatė 
žengė prie pakylos. Meiliai nusišypsojo ekspertui ir paprašė kalbėti 
lėtai, nes pirmadienį nelengvai perprato jo tariamus žodžius. Atsaky- 
damas Borzovas kažką nerišliai burbtelėjo. 

Nadina Karos prieš save matė galybę lengvų taikinių, todėl nu- 
spėti, kokia kryptimi ji puls, nebuvo įmanoma. Deividas nė neįstengė 
Borzovo parengti šiandienos apklausai ir, atvirai šnekant, nejautė jo- 
kio noro su juo bendrauti ilgiau negu reikėjo. 

— Daktare Borzovai, kada paskutinį kartą gydėte pacientą? 

Jis atsiliepė sekundėlę pamąstęs: 

— Maždaug prieš dešimt metų. 

Ponia Karos apipylė liudytoją serija klausimų siekdama išsiaiš- 
kinti, ką konkrečiai jis veikė pastarąjį dešimtmetį. Pacientų neslaugė, 
studentams nedėstė, tyrimais neužsiėmė, tai yra nedarė nieko, ko ti- 
kimasi iš daktaro. Galop, atmetusi beveik visas įmanomas sritis, ji pa- 
siteiravo: 

— Daktare Borzovai, ar tiesa, kad paskutinius dešimt metų dir- 
bote vien įvairiems teismo advokatams? 

Jis pasimuistė. Ne, taip tvirtinti negalėtų. 

Priešingai nei Nadina. Ji turėjo duomenis, atrinktus iš parody- 
mų, kuriuos Borzovas pernai davė kitoje byloje. Apsiginklavusi fak- 
tais suėmė liudytoją už rankos ir nusivedė pražūties keliu. Nuodugniai 
išnagrinėjo kiekvienų metų ieškinius, potencialių klientų atsijojimą, 
vaistus, teisininkus, ir kai po valandos baigė šią kvotos dalį, posėdžių 
salėje visiems tapo aišku, kad Igoris Borzovas tebuvo kolektyvinių žalų 
išieškotojų valdoma marionetė. 

Padėjėja bloknote brūkštelėjo žinutę: 

„Kur radai tą vyruką?“ 

Deividas atrašė: 

„Įspūdingas, ar ne? Ir jo atlygis siekia tiktai 75 000.“ 

„Kas moka?“ 

„Vargu ar tau tikrai vertėtų žinoti.“ 

Arba užkurta pirtis paveikė dikciją, arba Borzovas nenorėjo, kad 
jį suprastų. Šiaip ar taip, žiūrovams vis prasčiau sekėsi suvokti, ką liu- 
dytojas dudena. Nadina elgėsi taip šaltakraujiškai, kad Deividas ėmė 
rimtai spėlioti, ar ji bent sykį buvo pametusi minties giją. Priešais dar- 
bavosi didi savo profesijos žinovė ir jis rašėsi pastabas ne todėl, kad 
ketino įkvėpti Borzovui gyvybę — ne, Deividą domino tik veiksminga 
kryžminės apklausos metodika. 

Prisiekusiesiems tai nė kiek nerūpėjo. Jie spjovė į tardymą, nu- 
mojo ranka ir nūnai laukė kito liudytojo. Pajutusi, kad klausytojų 
dėmesys prislopo, Nadina ėmėsi gilintis į probleminių sričių sąrašą. 
11.00 teisėjas Siraitas užsigeidė į tualetą ir paskelbė dvidešimties mi- 

nučių pertrauką. Kai prisiekusieji pasišalino iš posėdžių salės, Borzo- 
vas prisiartino prie Deivido. 

— Ar dar ilgai tęsis apklausa? — pasiteiravo. 

— Neįsivaizduoju. 

Daktaras sunkiai šnopavo, jo kūną mušė prakaitas, nuo kurio 
permirko pažastys. Užjaučiu, kirbėjo Deividui ant liežuvio galo. Tu 
bent jau gausi honorarą. 

Per atokvėpį Nadina Karos ir jos komanda priėmė taktinį spren- 
dimą palikti ramybėje Persio echokardiogramą. Sukruvintam, iki liep- 
to galo nustumtam Borzovui ji leistų iš dalies atgauti tvirtą pagrindą 
po kojomis, nes medicininis žargonas vėl išmuštų prisiekusiuosius iš 
vėžių. Po pertraukėlės, kai daktaras nukėblino į liudytojo vietą, gyny- 
bos atstovė suskato kamantinėti apie jo išsilavinimą, ypač pabrėždama 
Jungtinių Valstijų ir Rusijos medicinos mokyklų skirtumus. Apsvarstė 
standartinius, bet „ten“ negirdėtus kursus ir paskaitas. Puikiai žinojo, 
kokius atsakymus išgirs, o Borzovas jau spėjo susigaudyti, kad nie- 
ko naujo jai neatskleis. Kuo toliau, tuo labiau dvejojo atsakyti tiesiai 
šviesiai, nes numanė, kad advokatė prikibs prie bet kokio neatitikimo, 
kurį išnarstys iki menkiausių smulkmenų. 

Narpliodama liudytojo išsimokslinimą Nadina privertė jį padary- 
ti porą klaidų. Dar prieš vidurdienį negailestingą susidorojimą tebeste- 
bintys prisiekusieji įtikėjo, kad advokatė kalbina daktarą, kuriam jie 
neleistų prirašyti nė lūpų balzamo. 

Kur jo moksliniai darbai? Borzovas teigė kelis parašęs, bet turė- 
jo pripažinti, kad jie neišversti. Kodėl niekada nedėstė, kodėl nedirbo 
jokiame fakultete? Liudytojas bandė paaiškinti, neva auditorijos jam 
kėlė nuobodulį, bet žiūrovams kančias žadino vien pastangos įsivaiz- 
duoti, kaip daktaras mėgina bendrauti su grupe studentų. 

Per pietus Deividas su padėjėja išlėkė iš pastato ir nudrožė į neto- 
liese veikiančią užkandinę. Bylos svarstymas Heleną pakerėjo, tačiau 
po apgailėtino Borzovo pasirodymo ji vis dar jautėsi priblokšta. 

— Tavo žiniai, — tarė valgydama pavasarines salotas, — jei kada 
nors skirsimės, aš nusisamdysiu Nadiną. 

— Nejaugi? Tokiu atveju man teks kreiptis į Volį Figą, su sąlyga, 
kad pavyks jo neprileisti prie stiklelio. 

— Tave sulygins su žemėmis. 

— Mažule, pamiršk ištuoką. Tu pernelyg žavi ir gali aukštai kilti, 
jeigu nuspręsi likti teismo advokato pagalbininke. 

Helena surimtėjo. 

— Klausyk, aš suprantu, jog rūpesčių tau netrūksta, bet apie atei- 
tį tikriausiai pamąstai. „Finlio 8: Figo“ kontoroje likti negali. Kas, jei 
Oskaras nebegrįš? Kas, jei Volis nemes gerti? Net jeigu abu vėl imsis 
darbo, kodėl nenori su jais atsisveikinti? 

— Nežinau. Neturėjau laiko apie tai galvoti. — Deividas apsau- 
gojo žmoną nuo košmariškų žinių apie gresiančias vienuoliktosios 
taisyklės sankcijas ir bylas dėl profesinio aplaidumo, be to, nuspren- 
dė nepasakoti apie 200 000 dolerių kreditą, už kurį laidavo drauge su 
porele partnerių. Artimiausioje ateityje jam turbūt nelemta apleisti 
firmos. — Šią temą aptarkime vėliau, gerai? 

— Nepyk. Man tik atrodo, kad sugebėtum pasiekti kur kas daugiau. 

— Ačiū, brangioji. Hmm... tavęs nesužavėjo teismo salėje mano 
pademonstruoti įgūdžiai? 

— Nors buvai nuostabus, įtariu, tau užteks ir vieno stambaus 
proceso. 

— Beje, Nadina Karos netvarko skyrybų reikalų. 

— Ką gi, būsiu priversta kaip nors tave iškęsti. 


13.30 Borzovas paskutinį kartą nulingavo iki liudytojo vietos, o 
Nadina surengė baigiamąjį antpuolį. Kaip kardiologas jis niekada ne- 
prižiūrėjo pacientų, vadinasi, galima pagrįstai tvirtinti, kad liudyto- 
jas negydė ir Persio Klopeko. Gryna tiesa, be kita ko, ponas Klopekas 
pasimirė anksčiau, nei ieškovės advokatai paprašė jo, kaip eksperto, 
paslaugų. Bet jis, be abejo, konsultavosi su velionio gydytojais? Ne, 
prisipažino Borzovas. Apsimestinai nustebusi ponia Karos susitelkė į 
stulbinantį neapsižiūrėjimą. Į klausimus liudytojas reagavo vis lėčiau, 
jo balsas silpnėjo, rusiškas akcentas nenumaldomai ryškėjo, kol paga- 
liau 14.35 Borzovas švarko kišenėje sužvejojo baltą nosinaitę ir ėmė ja 
mostaguoti. 

Tokios dramatiškos įvykių eigos nebuvo apmąstęs nė vienas iš 

išminčių, parašiusių procedūrines federalinio teismo taisykles, todėl 
Deividas nežinojo kaip elgtis. Jis pakilo ir tarė: 

— Garbusis teisėjau, manau, liudytoją jau derėtų paleisti. 

— Daktare Borzovai, ar jūs gerai jaučiatės? — pasidomėjo Sirai- 
tais, nors atsakymas badė akis. 

Liudytojas krestelėjo galva. 

— Aš baigiau, teisėjau. — Ponia Karos nutolo nuo pakylos, iško- 
vojusi eilinę triuškinančią pergalę. 

— Pone Zinkai, ar ketinate pakartotinai apklausti daktarą Bor- 
zovą? 

Deividas, kuriam mažiausiai norėjosi gaivinti nugeibusį liudyto- 
ją, skubiai atsiliepė: 

— Ne, sere. 

— Daktare Borzovai, jūs laisvas. 

Padedamas tvarkdario jis nusvirduliavo šalin — kišenes papildė 
75 000 dolerių, tačiau biografiją subjaurojo dar viena juoda dėmė. Si- 
raitas atidėjo posėdį iki 15.30. 


Kaip ir Borzovas, savo karjeros saulėlydyje Herbertas Tredgilas, 
įtartinos reputacijos farmakologas, mėgavosi lengvu gyvenimu ato- 
kiau nuo tikros medicinos vargų, padėdamas teisininkams, kuriems 
reikėjo, kad nuolaidumu liūdnai pagarsėjęs daktaras išsakytų nuomo- 
nę, atitinkančią jų tiesos versiją. Profesionalių liudytojų keliai retsy- 
kiais susikirsdavo, tad jie gerai pažinojo vienas kitą. Tredgilas nedegė 
noru dalyvauti Klopek bylos nagrinėjime ir jo atsargumą nulėmė trys 
priežastys: menkaverčiai faktai, ieškinio nepagrįstumas ir baimė teis- 
mo salėje stoti prieš Nadiną Karos. Įkalbinėjimams nusileido tik todėl, 
kad už kelių valandų darbą jam paklojo 50 000 dolerių, maža to, ap- 
mokėjo išlaidas. 

Kai teisėjas paskelbė pertrauką, už posėdžių salės ribų jis susidū- 
rė su daktaru Borzovu ir pasibaisėjo kolegos išvaizda. „Neliudykite“, 
— ištarė Borzovas vilkdamas kojas liftų link. Tredgilas nurūko į vyrų 
tualetą, vandeniu pasišlakstė veidą ir apsisprendė sprukti. Velniop 
procesą. Ir velniop advokatus, kurie, šiaip ar taip, nėra aukščiausiosios 

lygos žaidėjai. Ieškovės atstovai iš anksto sumokėjo visą honorarą ir 
jeigu jie prigrasins iškelti bylą, Tredgilas galbūt grąžins dalį atlygio... 
arba ne. Po valandos jau skris lėktuvu. Po trijų valandų sėdės vidinia- 
me savo kiemelyje ir kartu su žmona siurbčios gėrimus. Jokio įstaty- 
mo nepažeis. Juk šaukimo į teismą nebuvo gavęs. Jeigu privers aplin- 
kybės, į Čikagą nebekels kojos. 

16.00 Deividas užsuko į Siraito kabinetą ir pranešė: 

— Deja, mes praradome dar vieną ekspertą. Kažkur dingo dakta- 
ras Tredgilas ir į mano skambučius jis neatsiliepia. 

— Kada paskutinį kartą judu kalbėjotės? 

— Per pietus. Jis buvo pasirengęs liudyti, bent taip tikino. 

— Turite kitą liudytoją, kuris nespėjo prapulti iš teismo rūmų? 

— Taip, sere, ekonomistę daktare Kaniją Mid. 

— Kvieskite ją. Vėliau pažiūrėsime, ar nuklydusi avelė rado kelią 
namo. 

Krovinių gabenimo bendrovėje Persis Klopekas darbavosi dispe- 
čeriu. Dvidešimt dvejus metus, aštuonias valandas per dieną sėdimąja 
trynė kėdę ir monotonijos niekaip neprablaškydavo. Profsąjungai ne- 
priklausė, tenkinosi 44 000 dolerių per metus ir, jei ne mirtis, galėjo 
plušėti dar septyniolika metų. 

Daktarė Kanija Mid, jauna ekonomistė iš Čikagos universiteto, 
retsykiais teikdavo konsultantės paslaugas ir užsidirbdavo keletą pa- 
pildomų žalių — už Klopek bylą susižėrė 15 000 dolerių. Aritmetika 
nesudėtinga: 44 000 dolerių reikėjo padauginti iš septyniolikos metų, 
atsižvelgti į atlygio didėjimo tendencijas, vidutinę gyvenimo trukmę, 
pagal kurią šešiasdešimt penkerių sulaukęs asmuo gali dar penkiolika 
metų džiaugtis pensija, 70 procentų nuo didžiausios metinės algos. 
Daktarės Mid liudijimu, dėl Persio netekties šeima prarado 1,51 mili- 
jono dolerių. 

Jis mirė miegodamas ir nesikankindamas, todėl artimieji nerei- 
kalaus atlygio už fizines bei moralines kančias. 

Per kryžminę apklausą ponia Karos išsakė protestą dėl tikėtinos 
Persio gyvenimo trukmės. Ponas Klopekas į kapą atgulė keturiasde- 
šimt aštuonerių ir turėjo ne vieną pirma laiko pasimirusį giminaitį, 
todėl prielaida, esą jis būtų išgyvenęs iki aštuoniasdešimties, atrodė 

nereali. Vis dėlto Nadina nešvaistė laiko diskusijoms apie kompensa- 
cijas, antraip išvardyti skaičiai galėjo įgauti svarumo. Kompanija Klo- 
pekams nemokės nė cento, todėl ji neketino prisiekusiesiems sudaryti 
įspūdžio, jog nerimauja dėl tariamos žalos. 

17.20, kai daktarė Mid baigė liudyti, teisėjas Siraitas atidėjo po- 
sėdį iki kitos dienos, devintos valandos ryto. 


42 SKYRIUS 


p: sunkios dienos teisme Helena nebuvo nusiteikusi gamin- 
ti valgyti. Iš Evanstone gyvenančios sesers atsiėmė Emą, už 
saugojimą nepašykštėjo padėkų, sykiu prižadėjo sesers ataskaitą iš- 
klausyti vėliau, ir nulėkė į artimiausią greitmaisčio užkandinę. Duktė 
transporto priemonėse užmigdavo daug lengviau negu nuosavoje lo- 
velėje ir dabar ramiai snūduriavo, o motina tuo metu pamažu stūmėsi 
įvažiavimo keliu. Ji užsisakė daugiau mėsainių ir skrudintų bulvyčių 
nei įprastai, nes drauge su Deividu kaip reikiant išalko. Lijo, ir vėlyvo 
spalio dienos nepaliaujamai trumpėjo. 

Helena nuvairavo automobilį link Khaingų buto, įrengto netoli 
Rodžerso Parko, ir kai ten prisistatė, sutuoktinį rado vietoje. Jiedu ke- 
tino skubiai pavakarieniauti, grįžti namo ir anksti griūti į lovą — pla- 
ną, be abejo, derino prie Emos. Ieškovės pusė nebeturėjo liudytojų, o 
pats Deividas nenutuokė, ko tikėtis iš Nadinos Karos. Per ikiteisminį 
susirinkimą gynybos advokatė pateikė dvidešimt septynių liudysiančių 
ekspertų sąrašą, ir jis perskaitė visų iki vieno atsiliepimus apie „Kray- 
oxx . Vienintelė Nadina žinojo, kokia eilės tvarka ir kelis iš specialis- 
tų kvies duoti parodymų. Deividui beliks sėdėti, klausytis, retsykiais 
prieštarauti, brukti raštelius dailiajai padėjėjai ir dėtis, neva jis puikiai 
supranta, kas vyksta. Pasak draugo iš teisės mokyklos, Vašingtono fir- 
moje dirbančio bylininko, egzistavo didelė tikimybė, jog atsakovo šalis 
pareikalaus priimti verdiktą supaprastinta tvarka, įtikins Siraitą, kad 
ieškovės advokatai nesugebėjo pateikti jokių bylai esminių faktų, ir lai- 
mės procesą neiškvietusi nė vieno liudytojo. „Galimas daiktas, teismas 
užsibaigs rytoj , — pasakė automobilyje sėdintis, užsikimšusiomis Va- 

šingtono gatvėmis slenkantis bičiulis ir Deividas pakartojo jo žodžius 
Čikagoje. 

Nuo tada, kai prieš penkis mėnesius Tują išrašė iš ligoninės, Zin- 
kai tik kartą nedalyvavo trečiadieninėje vakarienėje. Tradiciją trum- 
pam nutraukė Emos gimimas, bet vėliau, keliaudami į svečius, jie pa- 
siimdavo ir dukrą. Bėgant laikui, nusistovėjo tam tikras ritualas. Kai 
dukrele nešina Helena pajudėdavo daugiabučio pusėn, prie durų lū- 
kuriuojančios Lvina su Zo, motina ir senelė, puldavo artyn apžiūrėti 
mažylės. Dvi vyresnės Tujos seserys, įsitaisiusios kambaryje ant sofos, 
laukdavo, kada galės palaikyti Emą. Helena švelniai paguldydavo du- 
krą ant vienos iš jų kelių, o mergaitės, mama ir močiutė imdavo ulbuo- 
ti, spygauti ir elgtis taip, lyg niekuomet nebūtų mačiusios kūdikio. Vai- 
kelį viena kitai perleisdavo nepaprastai atsargiai. Per užsitęsusį Emos 
glėbesčiavimą vyrams tekdavo kęsti alkį. 

Šįvakar Tuja stebėjo sceną nuo savo aukštos kėdės ir atrodė pa- 
tenkintas. Kiekvieną savaitę Deividas su Helena tikėdavosi įžvelgti 
bent menkiausius ženklus, bylojančius, kad jis taisosi, tačiau kaskart 
nusivildavo. Kaip ir numatė jo gydytojai, šansai, kad būklė pagerės, 
itin menki. Žala greičiausiai nebepataisoma. 

Greta sėdintis, kaip įprastai Tujai galvą glostantis Deividas įtei- 
kė berniukui skrudintą bulvytę. Kol moterys gageno aplink kūdikį, jis 
šnekučiavosi su Lu ir Soju. Galų gale visi susibūrė prie stalo ir nudžiugo 
sužinoję, kad Zinkai valgys kartu, nors tuodu greitmaisčio dažniausiai 
vengdavo. Deividas paaiškino, esą šiandieną jie išlėks anksčiau, todėl 
neturės laiko pavėžinti Tujos. 

Kai įveikė pusę sūrainio, Deivido švarko kišenėje suvibravo mo- 
bilusis. Nukreipęs akis į ekraną jis sušnibždėjo Helenai „Čia Volis“ ir 
smuko iš kambario. 

— Kur tu, Voli? 

Iš telefono atsklido silpnas merdėjančio žmogaus balsas: 

— Aš girtas, Deividai. Koks aš girtas. 

— Pats supratau. Kur esi? 

— Tu privalai man padėti. Be tavęs, nieko nebėra. Oskaras nenori 
su manimi kalbėtis. 

— Žinoma, Voli, bet kur tave rasti? 

— Kontoroje. 
— Atvažiuosiu po keturiasdešimt penkių minučių. 


Jis knarkė ant sofos, riogsančios prie stalo; į miegantį Volį įtariai 
spitrijosi šalia tupintis GM. Deividas nesuklydo spėdamas, kad pasku- 
tinį sykį kolega maudėsi ankstyvą giedrą pirmadienio rytą, kai prasi- 
dėjo pakartotinis bylos nagrinėjimas, praėjus šešioms dienoms nuo to 
momento, kai Oskaras dramatiškai sukniubo ant grindų, o Volis ištarė 
legendinę frazę, dėl kurios teisėjas paskelbė posėdį neįvykusiu. Dabar 
jaunesnysis firmos partneris gulėjo nesiprausęs, nesiskutęs, nepersi- 
rengęs kitais drabužiais — kaip ir pirmadienį, vilkėjo tamsiai mėlyną 
kostiumą. Kaklaraištis kažkur prapuolė. Baltus marškinius išterliojo 
dėmės. Dešinė kelnių klešnė nežymiai įdrisko. Naujų juodų batų padus 
dengė sudžiūvęs purvas. Deividas tekštelėjo jam per petį ir pašaukė 
vardu. Jokios reakcijos. Veidas raudonas ir išpurtęs, tačiau mėlynių, 
pjautinių žaizdų ar nubrozdinimų nematyti. Regis, po barus jis nesi- 
trankė ir ten skandalų nekėlė. Deividas ketino išsiaiškinti, kur Volis 
bastėsi, bet po akimirkos persigalvojo. Svarbiausia, kad jis sveikas gy- 
vas. Klausimai, įskaitant „Kaip čia atsibeldei?“, galėjo palaukti. Biuro 
apylinkėse neišvydus partnerio automobilio, širdį užvaldė palengvė- 
jimas. Nors ir nusitašiusiam, Voliui, matyt, užteko proto nesėsti prie 
vairo. Antra vertus, visai įmanoma, kad iš jo ratų beliko metalo laužas, 
o gal mašiną pavogė arba atsiėmė turto išieškotojai. 

Deividas smogė jam į bicepsus ir užrėkė į ausį iš šešių colių nuo- 
tolio. Volis liovėsi pūškavęs, bet po sekundės vėl ėmė šnarpšti. GM 
inkštė, todėl šunį teko išleisti laukan nusišlapinti. Užsikaitęs kavą Dei- 
vidas išsitraukė mobilųjį ir parašė žinutę Helenai: „Girtas kaip pėdas, 
bet gyvas. Nežinau, ką daryti toliau. Jis paskambino Rošelei, perdavė 
naujausias žinias. Mėgino susisiekti ir su Oskaru, tačiau į skambutį 
reaguodavo tiktai balso paštas. 

Volis atsipeikėjo po valandos. 

— Ačiū, Deividai, ačiū, — suėmęs kavos puodelį, be perstojo kar- 
tojo jis. Galiausiai paklausė: — Ar jau kalbėjai su Liza? 

— Kas toji Liza? 

— Mano žmona. Tu privalai jai skambtelėti. Oskaras, prakeiktas 
kalės vaikas, atsisako su manimi šnekėtis. 

Deividas nutarė sumeluoti ir patikrinti, kurlink nuves pokalbis. 

— Taip, su Liza bendravau. 

— Tikrai? Ką ji sakė? 

— Kadjudu prieš daugelį metų išsiskyrėte. 

— Aha, panašu įją. 

Volis pastiklėjusiu žvilgsniu varstė savo kojas, negalėdamas arba 
nenorėdamas žiūrėti kolegai į akis. 

— Bet patikino, jog tave tebemyli, — dėl juoko pridūrė Deividas. 

Volis apsiverkė, kaip įprasta girtuokliams, kurie žliumbia dėl nie- 
ko ir visko. Jaunasis firmos bendradarbis pasijuto šiek tiek nejaukiai, 
bet kartu pralinksmėjo. 

— Atleisk, — atsiprašė Volis, dilbiu nusišluostydamas veidą. — 
Aš taip gailiuosi ir esu tau labai dėkingas. Žinai, Oskaras su manimi 
nesikalba. Guli mano būste, slepiasi nuo žmonos, tuština mano šaldy- 
tuvą. Nusigavęs namo radau užrakintas duris. Mes rimtai susivaidijo- 
me, todėl kaimynai iškvietė policiją. Vos išnešiau kailį. Sprukau iš savo 
buto, neblogai, ar ne? 

— Kada? 

— Sunku pasakyti. Gal prieš valandą. Pastaruoju metu kažkodėl 
nesugebu sekti laiko ir datų. Ačiū, Deividai. 

— Nėra už ką. Klausyk, mums reikalingas planas. Į namus, kaip 
matau, patekti negalėsi. Jei nori, šiąnakt miegok kontoroje ir prasi- 
blaivyk, aš prisitrauksiu kėdę ir palaikysiu tau draugiją. Mudu su GM 
padėsime tau išsikapstyti. 

— Deividai, man reikia pagalbos. Vien blaivumo neužteks. 

— Aišku, bet pastangos išsiblaivyti taps pirmuoju svarbiu žingsniu. 

Volis staiga prapliupo juoktis. Atlošė galvą ir užgriaudėjo taip 
garsiai, kiek tai įmanoma žmogaus jėgoms. Purtėsi, žviegė, sukinėjosi, 
krenkštė, duso, nuo skruostų valėsi ašaras. Net ir tada, kai nebepajė- 
gė kvatoti, dar kelias minutes sėdėjo ir prunkštė. Pagaliau susivaldė, 
žvilgtelėjo į Deividą ir vėl prajuko. 

— Voli, nori kažkuo su manimi pasidalyti? 

— Prisiminiau tą dieną, kai čia užsukai pirmą sykį, — sunkiai 
tramdydamas juoko priepuolį atsakė jis. — Pameni? 

— Kai kas atmintyje išliko. 

— Man neteko regėti nė vieno, kuris būtų nusilakęs smarkiau už 
tave. Kiaurą dieną pratūnojai bare? 

— Aha. 

— Girtas pargriuvai, vėliau užsipuolei tą mulkį Golstoną iš kitos 
gatvės pusės ir vos jam neužvožei. 

— Man taip pasakojo. 

— Mudu su Oskaru susižvalgėme ir nusprendėme: „Šis vaikis 
turi potencialo.“ — Jam užsigalvojus, pakibo tyla. — Tu porą sykių 
išsivėmei. Kas dabar girtas, o kas blaivas? 

— Mes būtinai tave išblaivinsime. 

Volio kūnas nebekretėjo. 

— Deividai, ar kada susimąstei, kur įklimpai? — po užsitęsusios 
pauzės prabilo jis. — Juk tau nieko netrūko — dirbai stambioje firmo- 
je, gaudavai didelę algą ir kaip teisininkas traukei trumpiausiu keliu į 
sėkmę. 

— Aš dėl nieko nesigailiu. — Iš esmės Deividas sakė tiesą. 

Per kitą ilgą pauzę Volis abiem delnais suspaudė puodelį ir įsiste- 
beilijo į kavą. 

— Kas manes laukia? Esu keturiasdešimt šešerių, be cento ki- 
šenėje, pažemintas — atsispirti stikliukui nesugebantis girtuoklis, 
žlugęs gatvės teisininkas, kuris manė, jog sugebės žaisti aukščiausioje 
lygoje. 

— Dabar ne metas svarstyti apie ateitį. Tau būtina detoksikacija. 
Sprendimus priimsi, kai iš tavo organizmo pašalinsime alkoholį. 

— Oskaro likimas manęs nevilioja. Jis septyniolika metų vyres- 
nis, ir aš nenoriu po septyniolikos metų užsiimti tais pačiais mėšlinais 
reikalais, po kuriuos kapstomės kiekvieną dieną. Supranti, ką sakau, 
Deividai? Ačiū tau. 

— Nėra už ką. 

— Matai save čia net ir po septyniolikos metų? 

— Apie tai dar negalvojau. Šiuo metu stengiuosi išgyventi teismo 
procesą. 

— Kokį procesą? 

Jis, rodės, nejuokavo ir nevaidino, todėl Deividas nuleido klausi- 
mą negirdom. 

— Pernai gydeisi reabilitacijos klinikoje, tiesa? 

Volis susiraukė mėgindamas atsiminti pastarąjį reabilitacijos 
kursą. 

— Kokia dabar diena? 

— Trečiadienis, spalio 26-a. 

Kolega palinkčiojo galva. 

— Taip, anų metų spalį. Trisdešimt dienų. Šauniai praleidau laiką. 

— Kur konkrečiai? 

— „Prieglobstyje“, į šiaurę nuo Vokigano. Pamėgtoje klinikoje. Ji 
stovi prie ežero, gražioje vietoje. Tau derėtų susiskambinti su Patri- 
ku. — Volis kišenėje paieškojo piniginės. 

— Su kuo? 

— Mano konsultantu. — Jis padavė vizitinę kortelę. „Prieglobs- 
tis“ — čia prasideda naujas gyvenimas. Patrikas Heilas, komandos va- 
dovas. — Patrikui galima skambinti bet kuriuo paros metu. Toks jo 
darbas. 

Konsultanto balso pašte Deividas paliko žinutę — prisistatė Vo- 
lio Figo draugu ir pridūrė, kad jiems reikia nedelsiant aptarti svarbų 
klausimą. Po kelių sekundžių suvibravo jo mobilusis. Skambino Patri- 
kas, kuris nusiminė išgirdes prastas naujienas apie Volį, bet akimoju 
prižadėjo padėti. 

— Tik nepameskite jo iš akių, — liepė Patrikas. — Atvežkite pas 
mus. „Prieglobstyje“ susitiksime po valandos. 

— Eime, dički, — tarė Deividas stverdamas kolegą už dilbio. Kai 
tas pakilo nuo sofos ir atgavo pusiausvyrą, jiedu susikibę už rankų 
išniro laukan ir pasuko visureigio link. Automobiliui nė nespėjus pa- 
siekti 94-ojo greitkelio juostų, kurios vedė šiaurės kryptimi, Volis vėl 
užknarkė. 


Rasti kelionės tikslą pagelbėjo navigacinis kompiuteris ir iki 
„Prieglobsčio“ Deividas nukako per valandą. Nedidelė privati gydymo 
įstaiga slėpėsi miške, į šiaurę nuo Vokigano, Ilinojaus valstijoje. Jis ne- 
įstengė Volio prižadinti, todėl šį paliko salone ir žengė į priimamąjį, 
kur atvykėlių laukė Patrikas Heilas. Pastarasis liepė baltus chalatus vil- 


334 


kintiems dviem sanitarams griebti neštuvus; po penkių minučių tuodu 
į patalpą įvežė Volį, kuris taip ir neatsigaivelėjo. Patrikas savo ruožtu 
pasikvietė Deividą į mažutį kabinetą sutvarkyti dokumentų. 

— Kiek kartų jis čia lankėsi? — pabandė užmegzti pokalbį sve- 
čias. — Volis neblogai jus pažįsta. 

— Deja, tai konfidenciali informacija ir ja dalytis negalima. Bent 
jau mums. — Užsidarius durims, iš konsultanto veido išnyko maloni 
šypsena. 

— Atleiskit. 

Patrikas įsmeigė akis į popieriaus lapus, gnybtuku pritvirtintus 
prie segtuvo. 

— Pone Zinkai, dėl jūsų draugo sąskaitos mums kilo tam tikrų 
problemų, ir aš nelabai žinau, kaip jas spręsti. Pernai, kai Volis išsirašė, 
jo draudimo bendrovė sutiko mokėti už gydymą tiktai po 1000 dolerių 
per dieną. Dėl išskirtinių savo paslaugų, rezultatų, materialinės bazės 
ir personalo mes prašome 1500 dolerių per dieną. Volis su klinika at- 
sisveikino įsiskolinęs šiek tiek mažiau nei 14 000 dolerių. Dalį pinigų 
mums pervedė, bet skola tebesiekia 11 000 dolerių. 

— Aš nesu atsakingas nei už jo terapijos sąskaitas, nei už gydymą 
nuo alkoholizmo. Ir neturiu nieko bendra su draudimu. 

— Tuomet Volio mes negalėsime priimti. 

— Jums nepakanka 1000 dolerių per dieną? 

— Pone Zinkai, nesigilinkime į šią temą. Tokia mūsų kaina, ir 
baigta. Klinikoje yra šešiasdešimt lovų, ir nė viena iš jų nestovi tuščia. 
— Voliui keturiasdešimt šešeri. Kodėl už jį reikėtų laiduoti? 

— Įprastomis aplinkybėmis to neprašytume, bet jam ne itin gerai 
sekėsi mokėti sąskaitas. 

Skolose skendėjo dar prieš „Krayoxx“ bylą, pagalvojo Deividas. O, 
kad žinotumėte jo dabartinę finansinę padėtį. 

— Ar ilgai planuojate jį užlaikyti? 

— Draudimas dengia trisdešimties dienų kursą. 

— Žodžiu, „Prieglobstyje“ pacientas praleidžia mėnesį, ir visai 
nesvarbu, kokią pažangą jis spėja padaryti. Jūs taikstotės prie drau- 
dimo bendrovių. 

— Nuo tikrovės nepabėgsi. 

— Velniava. O jei pacientui reikia daugiau laiko? Mano draugas iš 
vidurinės mokyklos buvo mirtinai įjunkęs į kokainą. Gydėsi porą sykių 
po trisdešimt dienų, bet taip ir nesugebėjo mesti narkotikų. Galutinai 
liovėsi juos vartojęs tik tuomet, kai metus pasėdėjo už grotų. 

— Pone Zinkai, mes visi žinome panašių istorijų. 

— Neabejoju. — Deividas aukštyn atmetė rankas. — Tiek to, 
pone Heilai, ką siūlote? Abu suprantame, kad šįvakar Volio nevalia iš- 
leisti, nes jis gali susižaloti. 

— Mes pamiršime praeities skolas, bet kas nors privalo laiduoti, 
kad papildoma suma bus sumokėta. 

— 500 dolerių per dieną? Nė cento daugiau. 

— Teisingai. 

Deividas iš kišenės išsitraukė piniginę, iškrapštė kreditinę korte- 
lę ir šią metė ant stalo. 

— Čia „American Express“. Geriausiu atveju jos užteks dešimčiai 
dienų. Paskui turėsiu jį atsiimti ir sumąstyti kitą veiksmų planą. 

Patrikas skubiai užsirašė kortelės duomenis ir grąžino ją savi- 
ninkui. 

— Dešimties dienų jam bus per mažai. 

— Suprantama. Voliui per mažai ir trisdešimties. 

— Didžiuma alkoholikų, kuriems pavyko suvaldyti savo įprotį, 
privalėjo įveikti tris ar keturis reabilitacijos kursus. 

— Dešimt dienų, pone Heilai. Aš neturiu daug pinigų, o teisi- 
ninko veiklą, kuria užsiimu išvien su Voliu, sunku pavadinti pelninga. 
Neįsivaizduoju, ką tiksliai jūs darote, bet sukitės greičiau. Grįšiu po 
dešimties dienų. 


Artėjant prie 94-ojo greitkelio, prietaisų skydelyje užsižiebė rau- 
dona kuro lemputė. Per paskutines tris dienas jis nė karto nepasitikri- 
no degalų lygio. 

Sunkvežimių aikštelė pasirodė besanti ankšta, apskretusi ir pra- 
šyte prašėsi renovacijos. Vienoje jos pusėje veikė užkandinė, kitoje 
— krautuvėlė. Deividas prisipildė baką, atsiskaitė kreditine kortele ir 
žengė vidun nusipirkti limonado. Šalia vienintelio kasos aparato drie- 

kėsi eilė klientų, todėl jis neskubėdamas susirado dietinę kolą, čiupo 
žemės riešutų maišelį ir jau susiruošė keliauti į priešakinę parduotu- 
vės dalį, bet staiga sustingo kaip įkaltas. 

Ant lentynos grūdosi pigūs Helovino žaisliukai, papuošalai ir ki- 
tokie menkniekiai. Pačiame viduryje, akių lygyje, jis išvydo plastikinį 
maišelį su ryškiaspalvėmis iltimis... „Baisius dantis“. Stvėrė pakuotę ir 
įbedė žvilgsnį į smulkų etiketės šriftą. Po gaminta Kinijoje. Importavo 
„Gunderson Toys“ iš Luisvilio, Kentukio valstijos. Deividas pasiėmė 
visus keturis rinkinius — norėjo ne vien apsirūpinti įrodymais, bet 
ir pašalinti šlamštą iš prekybos, kol nenukentėjo daugiau vaikų. Iš- 
mušdama sumą kasininkė keistai nužvelgė pirkėją. Jis sumokėjo gry- 
naisiais ir nulėkė atgal į savo visureigį. Atitolęs nuo kolonėlių, sustojo 
greta aštuoniolikaračio vilkiko, po skaisčiai švytinčiu gatvės žibintu. 

Deividas „iPhone“ įsijungė „Google“ paiešką ir pasidomėjo „Gun- 
derson Toys“ bendrove. Prieš keturiasdešimt metų įsteigtą įmonę ki- 
tados valdė vienas savininkas. Bet prieš ketverius metus ją įsigijo „So- 
nesta Games Inc“, Amerikoje trečia pagal dydį žaislų kompanija. 

Dabar jis galėjo patraukti „Sonesta“ į teismą. 

ubenas Mesis atskrido „Varrick“ priklausančiu „Gulfstream 

G650“ lėktuvu. Sutemus nusileido Midvėjaus oro uoste ir 
palydos įsodintas į juodą „Cadillac Escalade“ visureigį nušvilpė į mies- 
tą. Po trisdešimties minučių įžengė į „Trust“ bokštą, liftu šastelėjo 
į padanges ir 102-ame aukšte išlipęs iš kabinos atsidūrė privačiame 
elegantiškame „Rogano Rotbergo" valgomajame, kuriuo naudojosi 
dauguma vyresniųjų partnerių ir svarbiausi jų klientai. Svečio laukė 
Nikolas Volkeris ir Džudė Bek kartu su Nadina Karos ir Marvinu Ma- 
klou, vadovaujančiu juridinės firmos partneriu. Supažindinti, kaip 
pridera, jie įsišnekėjo ir netrukus padavėjas baltu smokingu visiems 
pristatė kokteilius. Rubenas daugelį mėnesių geidė savo akimis pa- 
matyti ir apžiūrėti Nadiną Karos. Vaizdas jo nenuvylė. Moters žave- 
sys tiesiog pritrenkė ir „Varrick“ direktorius jau po pirmojo kokteilio 
pametė galvą. Aplink damas rėždavo sparną be skrupulų, nuolat ieš- 
kodavo naujo grobio ir... na, kas ten žino, kaip įvykiai klostysis naujo- 
sios pažįstamos draugijoje. Deja, pasak žvalgybinių duomenų, ponia 
Karos buvo laimingai ištekėjusi ir vienintelę pramogą jai atstojo dar- 
bas. Nikas Volkeris bendravo su Nadina dešimt mėnesių, tačiau per tą 
laikotarpį tematė šimtaprocentinį atsidavimą savo profesijai. „Nieko 
jums neišdegs“, — vėliau, pakeliui į centrinę kompanijos valdybą, bo- 
sui tarstelėjo jis. 

Užkandžiams buvo pateiktos Rubeno mėgstamos omaro salotos 
su makaronais kriauklelėmis. Generalinis „Varrick“ direktorius sėdėjo 
greta Nadinos ir klausėsi kiekvieno jos žodžio. Išsijuosęs gyrė, kaip 
puikiai ji tvarkė bylos ir proceso reikalus. Sykiu užtikrino, esą kar- 

tu su kitais, sėdinčiais už stalo, nekantraudamas laukia reikšmingojo 
verdikto. 

— Mes atvykome pasikalbėti, — prabilo Nikas, kai padavėjas 
išnešė deserto lėkštes ir uždarė duris. — Bet iš pradžių paprašysime 
Nadiną papasakoti naujienas iš teismo salės. 

Ji nedvejodama išklojo trumpą ataskaitą: 

— Ieškovės šalis, kaip spėjame, nebeturi liudytojų. Jei farmakolo- 
gas ryte visgi atvažiuotų, jam leistų duoti parodymus, bet, anot mūsų 
šaltinių, daktaras Tredgilas pabėgęs į Sinsinatį ir tebesislepia namuo- 
se. Taigi 9.00 ieškovės advokatui nebeliks ką pridurti. Mes savo ruožtu 
galėsime rinktis iš kelių alternatyvų. Pirmiausia, aišku, prašyti priimti 
sprendimą supaprastinta tvarka. Šiuo atveju teisėjas Siraitas leidžia 
kreiptis į teismą ir žodžiu, ir raštu. Pasinaudosime abiem variantais, 
jei nutarsime traukti tokiu keliu. Mano nuomone, kuriai pritaria visa 
komanda, labai tikėtina, jog Siraitas kaipmat patenkintų prašymą. Ieš- 
kovės pusė nė neįstengė pasirūpinti esminiais bylos elementais, ir tą 
žino kiekvienas, įskaitant priešininkų advokatą. Pateiktam ieškiniui 
teisėjas niekada neslėpė antipatijos, ir man susidarė įspūdis, kad jam 
maga procesą užbaigti kuo greičiau. 

— Kiek kartų praeityje jis priėmė sprendimus supaprastinta tvar- 
ka, ieškovams pritrūkus liudytojų? — paklausė Rubenas. 

— Per pastaruosius du dešimtmečius patenkino daugiau prašy- 
mų nei kiti federaliniai Čikagos ir Ilinojaus valstijos teisėjai. Nes nepa- 
kenčia bylų, per kurias ieškovai nepateikia bent menkiausias normas 
atitinkančių įrodymų. 

— Bet aš noriu verdikto. 

— Tuomet pamirškime supaprastintą tvarką ir iškvieskime savo 
liudytojus. Turime jų visą pulką, už kurį jūs sumokėjote, ir kiekvienas 
pasižymi nepriekaištinga reputacija. Nors nuojauta man sako, kad pri- 
siekusiesiems tų parodymų jau iki kaklo. 

— Sutinku, — įsiterpė Nikas Volkeris, procesą stebėjęs teismo 
salėje. — Įtariu, kad jie, nepaisydami Siraito pastabų, jau svarsto, kaip 
balsuoti. 

Džudė Bek pridūrė: 

— Mūsų konsultantai mano, kad teismą vertėtų baigti kuo grei- 

čiau. Tai yra ne vėliau kaip iki savaitgalio. Dėl verdikto klausimų ne- 
kyla. 

Rubenas nusišypsojo Nadinai. 

— Na, advokate, ką pasiūlysite? 

— Man visos pergalės yra vienodos. Sprendimo priėmimas su- 
paprastinta tvarka tolygus dėjimui į krepšį. Kai baigtį nulemia prisie- 
kusieji, visuomet egzistuoja keistų atsitiktinumų rizika. Aš rinkčiaus 
lengvąją išeitį, bet, kaip suprantu, jums rūpi ne vien nutartis. 

— Kiek bylų nagrinėjate per metus? 

— Vidutiniškai šešias. Didesnio kiekio aprėpti negaliu, kad ir 
kiek etatinių pagalbininkų turėčiau. 

— Ir kiek laiko nesate patyrusi pralaimėjimo? 

— Vienuolika metų. Šešiasdešimt keturios pergalės iš eilės, bet 
kas gi jas skaičiuoja? 

Banali replika sukėlė neadekvačiai griausmingą kvatojimą, tačiau 
pasijuokti buvo ne pro šalį visiems. 

— Ar kada nors jautėtės tokia tikra dėl proceso ir prisiekusių- 
jų? — pasiteiravo Rubenas. 

Ji nurijo vyno gurkšnį, akimirką pamąstė ir krestelėjo galva. 

— Kiek pamenu, ne. 

— Jeigu sieksime verdikto, kokie būtų mūsų šansai laimėti? 

Stebint aplinkiniams, advokatė vėl paragavo vyno. 

— Pone Mesi, man, kaip teisininkei, nedera užsiimti prognozėmis. 

— Bet, ponia Karos, jūs nesate eilinė teisininkė. 

— Devyniasdešimt penki procentai. 

— Devyniasdešimt devyni, — prunkštelėjęs pataisė Nikas Vol- 
keris. 

Rubenas užsivertė trečiąjį škotiško viskio stiklą, sučepsėjo lūpo- 
mis ir tarė: 

— Aš noriu verdikto. Tegul prisiekusieji mažumėlę pasvarsto, 
grįžta į teismo salę ir paskelbia verdiktą „Varrick Laboratories“ nau- 
dai. Man asmeniškai nuosprendis ne vien prilygs pergalei, bet ir padės 
atsikratyti kaltinimų, suteiks keršto ir atpildo galimybę. Ištrimituo- 
siu žinią po pasaulį. Mūsiškiai iš viešųjų ryšių ir reklamos agentūrų 
jau netveria savame kailyje. Kounas, mūsų žmogus Vašingtone, teigia, 

kad po laimėjimo išsiveršime iš aklavietės, o FDA teks įjungti atbulinę 
pavarą. Visoje šalyje, nuo vienos pakrantės iki kitos, dirbantys mūsų 
juristai tikina, jog persigandę kolektyvinių žalų išieškotojai spruks 
slėptis. Aš noriu verdikto, Nadina. Ar galite jį išrūpinti? 
— Kaip minėjau, Rubenai, pergalės tikimybė siekia 95 procentus. 
— Nutarta. Pamirškime supaprastintą tvarką. Pakaskime tuos 


šunsnukius. 

etvirtadienio rytą, lygiai 9.00, teismo tvarkdarys paprašė 

E ir visi atsistojo pasitikdami garbųjį teisėją. Kai prisie- 
kusieji įsitaisė savo vietose, jis burbtelėjo: 

— Teskite, pone Zinkai. 

— Ieškovės šalis nebeturi ko pridurti, — pakilęs atsiliepė Deividas. 

Siraitas nė kiek nenustebo. 

— Praradote ir kitus liudytojus, pone Zinkai? 

— Ne, sere. Paprasčiausiai pristigome. 

— Aišku. Ponia Karos, teiksite kokį prašymą? 

— Ne, garbusis teisėjau, mes pasirengę tęsti. 

— Taip ir maniau. Kvieskite savo pirmąjį liudytoją. 

Deividas taip pat nujautė, kad iki pabaigos toli šaukia. Giliai šir- 
dyje vylėsi, kad šįryt procesas netikėtai nutrūks, bet Nadina su klientu 
akivaizdžiai užuodė kraują. Nuo šiol jis tegalės klausytis ir stebėti tik- 
rus teismo advokatus. 

— Gynyba kviečia daktarą Džesį Kindorfą. 

Žvilgtelėjęs į prisiekusiuosius, vieno kito veide Deividas išvydo 
šypsenėlę. Netrukus jiems lemta pamatyti įžymybę. 

Džesis Kindorfas, buvęs Jungtinių Valstijų visuomenės sveikatos 
tarnybos vadovas, aukštas pareigas ėjo šešerius metus ir garsėjo polin- 
kiu į kivirčus. Jis nuolat griežtai kritikuodavo tabako bendroves. Or- 
ganizuodavo įspūdingo masto spaudos konferencijas, per kurias var- 
dydavo, kiek riebalų ir kalorijų turi populiarus greitmaistis. Oficialiai 
smerkdavo didžiausią pasitikėjimą keliančias Amerikos korporacijas, 
plataus vartojimo prekių kompanijas, jas kaltindavo masine per daug 

apdoroto maisto gamyba bei realizavimu. Per savo kadenciją ne sykį 
kariavo su sviestu, sūriu, kiaušiniais, raudona mėsa, cukrumi, gazuo- 
tais gėrimais ir alkoholiu, bet rimčiausią sambrūzdį sukurstė pasiūly- 
damas uždrausti kavą. Jis mėgo būti dėmesio centre ir dėl geros išvaiz- 
dos, atletiško sudėjimo, žvitrumo tapo garsiausiu visuomenės sveika- 
tos tarnybos vadovu per visą šalies istoriją. Sprendžiant iš Kindorfo 
pasiryžimo stoti priešininkų pusėn ir liudyti milžiniškos korporacijos 
naudai, vaistu jis tikėjo. 

Be kita ko, Kindorfas specializavosi kardiologijos srityje ir gyveno 
Čikagoje. Atsisėdęs liudytojo vietoje, jis apdovanojo prisiekusiuosius, 
savo prisiekusiuosius, kerinčia šypsena. Nadina pradėjo varginantį 
įžanginės apklausos procesą, idant aplinkiniams nekiltų abejonių dėl 
jo kvalifikacijos. 

— Garbusis teisėjau, mes sutinkame, kad daktaras Kindorfas kuo 
puikiausiai išmano kardiologiją, — pašokęs tarė Deividas. 

Gynybos advokatė atsisuko ir nusišypsojo. 

— Dėkui. 

Siraitas suurzgė: 

— Ačiū, pone Zinkai. 

Iš esmės daktaras Kindorfas paliudijo per pastaruosius kelerius 
metus prirašęs „Krayoxx“ tūkstančiams pacientų ir nepastebėjęs jokio 
šalutinio poveikio. Vaistas neapsakomai pagelbėjo 90 procentų nega- 
luojančių žmonių. Drastiškai sumažino cholesterolio kiekį. „Krayoxx“ 
vartojo net devyniasdešimt vienerių sulaukusi jo motina, kol prekiauti 
vaistu uždraudė EDA. 

Padėjėja brūkštelėjo ant bloknoto ir pastūmė bosui: 

„Įdomu, kiek jam moka?“ 

Deividas atrašė, sakytum jiedu būtų aptikę rimtą liudijimo trū- 
kumą: 

„Daug.“ 

Nadina Karos ir daktaras Kindorfas įveikė dar vieną neprie- 
kaištingą apklausos raundą, tarsi dalyvaudami beisbolo treniruotėje. 
Advokatė pamėtėdavo lengvai atmušamus kamuoliukus, liudytojas 
juos nutrenkdavo už aikštelės ribų. Prisiekusiesiems knietėjo tuodu 
padrąsinti pritarimo šūksniais. 

Kai Siraitas paklausė: „Kryžminę apklausą surengsite, pone Zin- 
kai?, Deividas pakilo ir mandagiai atsakė: „Ne, sere.“ 

Nadina iškvietė daktarą Terstoną, garbingą tamsaus gymio da- 
bitą žila barzdele ir elegantišku kostiumu, kad įsiteiktų juodaodžiams 
prisiekusiesiems. Kaip ir daktaras Kindorfas, jis taip pat dirbo Čika- 
goje — vadovavo trisdešimt penkių kardiologų būriui bei širdies ir 
kraujagyslių chirurgijos skyriui. Laisvalaikiu dėstė Čikagos universi- 
teto medicinos mokykloje. Norėdamas paspartinti procedūras, Dei- 
vidas nekvestionavo ir jo kvalifikacijos. Per šešerius metus daktaras 
Terstonas su grupe išrašė „Krayoxx“ dešimtims tūkstančių pacientų 
— rezultatai pasiekti įspūdingi, šalutinių poveikių neužfiksuota. Liu- 
dytojo įsitikinimu, vaistas visiškai nekenksmingas; tiesą sakant, jis su 
kolegomis vadino preparatą stebuklingu. Daktaras labai apgailestavo, 
kai „Krayoxx pašalino iš rinkos, ir, taip, ketino vėl jį skirti ligoniams, 
vos tiktai FDA atšauks draudimą. Per dramatišką liudijimo kulminaci- 
ją Terstonas atskleidė pats ketverius metus vartojęs „Krayoxx . 

Gynyba iškvietė daktare Robertą Sekero, kardiologe ir mokslinin- 
kę iš Majo klinikos Ročesteryje, Minesotos valstijoje, kad patrauktų 
tarp prisiekusiųjų sėdinčios lotynų amerikietės dėmesį. Deividas ir vėl 
paskelbė tikįs, kad ekspertės kvalifikacija tinkama, ir ji nieko nenuste- 
bindama užgiedojo it paukštelis pavasario rytą. Liudytoja gydė dau- 
giausia moteris, ir medikamentas joms suteikdavo visokeriopą pagal- 
bą, tik nepadėdavo numesti svorio. Nebuvo jokių statistinių duome- 
nų, kad „Krayoxx“ vartotojams grėsė didesnė tikimybė patirti širdies 
priepuolį arba insultą negu tiems, kurie vaisto negerdavo. Drauge su 
kolegomis ji išsklaidė bet kokias abejones atliktais išsamiais tyrimais. 
Per savo dvidešimt penkerius metus trunkančią kardiologės karjerą 
nematė saugesnio ir efektyvesnio preparato. 

Paskutine vaivorykštės spalva tapo korėjietis, jaunas daktaras iš 
San Francisko, neįtikimai panašus į prisiekusįjį Nr. 19. Daktaras Pan- 
gas negailėjo vaistui pagyrų ir prisipažino nusiminęs, kai „Krayoxx“ 
išėmė iš prekybos. Nes jį buvo prirašęs šimtams pacientų, ir jų būklė 
akivaizdžiai pagerėjo. 

Ieškovės atstovas nekalbino ir daktaro Pango. Rietis su garsiais 
daktarais neketino. Ką jam reikėjo daryti — medicinos klausimais 

ginčytis su vienais iš geriausių šalies gydytojų? Deividas liko sėdėti 
savo vietoje, akies krašteliu stebėdamas rankinį laikrodį, kurio rodyklė 
slinko gana lėtai. 

Jeigu prisiekusiųjų dvyliktukui būtų priklausęs lietuvių kilmės 
asmuo, Nadina, žinoma, iš mago skrybėlės būtų išgriebusi ekspertą su 
lietuviška pavarde ir nepriekaištinga specialisto reputacija. 

Penktoji liudijo daktarė Parkin, vyriausioji kardiologė iš Šiaurės 
Vakarų universiteto Feinbergo medicinos mokyklos. Ji davė kiek kito- 
kius parodymus. Gynybos šalies nusamdyda išanalizuoti Persio Klope- 
ko ligos istoriją, daktarė patikrino velionio archyvinius medicininius 
įrašus, siekiančius tuos laikus, kai jam tebuvo dvylika, pasidomėjo, 
kiek įstengė, broliais, seserimis ir tėvais, įrašė informaciją, kurią su- 
teikė pagelbėti neatsisakę draugai ir bendradarbiai. Prieš savo baigtį 
Persis vartojo „Prinzide“ ir „Levatol“ nuo padidėjusio kraujospūdžio, 
insuliną nuo 2-ojo tipo cukrinio diabeto, „Bexnin“ nuo artrito, kraują 
skystinantį „Plavix“, „Colestid“ nuo aterosklerozės ir „Krayoxx“ nuo 
padidėjusio cholesterolio kiekio. Savąją laimės piliulę, „Xanax“, išpra- 
šydavo iš draugų, vogdavo iš Airisės arba nusipirkdavo per internetą ir 
raminamuosius gėrė kasdien, kovodamas su stresu, kurį keldavo gyve- 
nimas su „ta moterimi“, pasak vieno iš bendradarbių. Retsykiais į bur- 
ną įsimesdavo „Fedamin“, nereceptinį apetito slopintuvą, neva turė- 
jusį užgniaužti apetitą, bet, regis, veikusį atvirkščiai. Cigaretes traukė 
dvidešimt metų, bet kai sulaukė keturiasdešimt vienerių, mesti rūkyti 
padėjo „Nicotrex“, nikotininė guma, prie kurios lengvai įprantama. 
Persis ją žiaumodavo be perstojo, po tris pakelius per dieną. Anot krau- 
jo analizės, jo kepenų funkcijos ėmė prastėti, kai liko metai iki mirties. 
Velionis dievino džiną ir, remiantis ponios Karos gautomis kreditinių 
kortelių ataskaitomis, lankydavosi „Bilbo's Spirits“ parduotuvėje, įsi- 
kūrusioje Stantono prospekte, už penkių kvartalų nuo jo namų, kur 
pirkdavo mažiausiai tris litrinius butelius per savaitę. Rytais dažnai 
skųsdavosi prasta savijauta ir galvos skausmu, ant savo apšnerkšto 
darbastalio laikydavo bent porą didžiulių ibuprofeno buteliukų. 

Kai daktarė Parkin baigė užsitęsusį pasakojimą apie Persio įpro- 
čius ir sveikatą, klausytojams tapo akivaizdu, jog dėljo mirties kaltinti 
vieną konkretų vaistą būtų nesąžininga. Ponui Klopekui skrodimo ne- 

darė — Airisė taip sielojosi, kad apie autopsiją nė nepagalvojo, — taigi 
į dienos šviesą neišniro jokie aiškūs, apie širdies priepuolį bylojantys 
simptomai. Atimti jam gyvybę galėjo labai abstraktus „kvėpavimo ne- 
pakankamumas“. 

Volis ir Oskaras svarstė, gal vertėtų iškasti palaikus ir nustatyti, 
kas iš tiesų pražudė Persį, bet jų kalbos Airisę įsiutino. Negana to, vy- 
resnysis firmos partneris kategoriškai atsisakė švaistytis pinigais, nes 
ekshumacija, skrodimas ir perlaidojimas būtų kainavę beveik 10 000 
dolerių. 

Daktarės Parkin manymu, Persis Klopekas į kapą atgulė jaunas, 
kadangi buvo genetiškai linkęs į ankstyvą mirtį, kurią dar labiau pa- 
spartino gyvensena. Ji pridūrė, esą niekas nesugebėtų tiksliai pasa- 
kyti, kaip organizmą gali paveikti pritrenkianti vienu metu vartojamų 
medikamentų gausa. 

Vargšas Persis, dingtelėjo Deividui. Gyveno trumpai, neįdomiai ir 
išleido kvapą per miegus, nenutuokdamas, kad vieną dieną jo įpročiai 
ir negalavimai bus taip smulkmeniškai analizuojami viešame teisme. 

Liudijimas buvo triuškinantis, ir ieškovės advokatas nejautė jo- 
kio noro jo kartoti per kryžminę apklausą. 12.30 Siraitas atidėjo posė- 
dį iki 14.00. Zinkai ištrūko iš teismo rūmų ir neskubėdami pasimėga- 
vo pietumis. Deividas užsakė baltojo vyno butelį ir taurę išlenkė netgi 
Helena, kuri alkoholio veik negerdavo. Jiedu paskelbė tostą už Persį, 
tesiilsi jis ramybėje. 


Deivido, kaip naujoko, nuomone, gynybos šalis kluptelėjo, kai po 
pietų iškvietė pirmąjį liudytoją, daktarą Ličfildą, kardiologą, širdies ir 
kraujagyslių chirurgą iš pasaulinio garso Klivlando klinikos, kur jis rū- 
pinosi pacientais, mokė kolegas ir užsiėmė moksliniais tyrimais. Dak- 
taro laukė varginanti užduotis pakomentuoti Persio echokardiogramą, 
tą pačią, kurią narpliodamas Borzovas nokautavo prisiekusiuosius. 
Nadina nujautė, kad antroji filmuotos medžiagos peržiūra nesukels 
teigiamų emocijų, todėl paspaudė akceleratorių ir apsistojo ties su- 
trumpinta liudijimo versija. Išvada — mitralinio vožtuvo regurgitacija 
nepakitusi. Kairysis skilvelis nepadidėjęs. Jei pacientą tikrai pražudė 
širdies smūgis, šio priežastis neaiški. 

Išvada — Borzovas buvo kvailys. 

Deividą trumpam aplankė regėjimas, sąmonėje sušmėžavo Vo- 
lis, išsitiesęs patogioje lovoje, apsirengęs chalatu, pižama arba kitokiu 
apdaru, kurį suteikdavo „Prieglobstis“, išsiblaivęs, turbūt prisigėręs 
raminamųjų vaistų, gal skaitantis arba žiopsantis į Mičigano ežerą, 
mintimis per milijoną mylių nuklydęs nuo skerdynių teismo salėje Nr. 
2314. Taip, čia jo kaltė. Per tuos mėnesius, kol zujo po Čikagą, lankėsi 
pigiuose laidotuvių biuruose, dalijo brošiūras sporto salėse ir greit- 
maisčio užkandinėse, nė sykio nepasidomėjo fiziologiniais ir farmako- 
loginiais „Krayoxx“ aspektais, nė karto nesiteikė patyrinėti širdies vož- 
tuvams daromos tariamos žalos. Viso labo entuziastingai nusprendė, 
jog vaistas prastas, leidosi sugundomas tokių apsukruolių kaip Džeris 
Alisandras su kitais garsiausiais žalų išieškojimo specialistais, įsiliejo 
į paradą ir ėmė skaičiuoti pinigus. Įdomu, ar dabar, gulėdamas reabili- 
tacijos klinikoje, bent susimąstydavo apie procesą, apie bylą, kurią už- 
vertė ant bendradarbio pečių, idant kartu su Oskaru galėtų išsilaižyti 
žaizdas? Ne, pagalvojo Deividas. Volis nė kiek nesijaudino dėl teismo. 
Voliui rūpėjo svarbesni reikalai — blaivybė, bankrotas, darbas, padėtis 
firmoje. 

Kitas liudytojas, Harvarde dėstantis, į medicinos sritį besigili- 
nantis mokslininkas, ištyrė „Krayoxx“ ir teigiamai aprašė vaistą New 
England Journal of Medicine. Deividas privertė aplinkinius tyliai sukri- 
zenti išreikšdamas pasitikėjimą dėstytojo kompetencija. 

— Garbusis teisėjau, jeigu liudytojas mokėsi Harvarde, esu tikras, 
kad jo išsilavinimas nuostabus. Kvalifikacija veikiausiai ideali. 

Laimei, prisiekusiųjų niekas neinformavo, kad Deividas pats bai- 
gė Harvardo teisės mokyklą; antraip sąmojis jam būtų atsirūgęs. Į Har- 
vardo absolventus, kurie pasakoja apie savo išsimokslinimą, Čikagoje 
šiaip jau žiūrėdavo kreivai. 

„Kokia paika replika“, skelbė advokato pagalbininkės raštelis. 

Deividas nieko neatsakė. Laikrodis rodė kone 16.00, ir jam knie- 
tėjo kuo greičiau apleisti teismo salę. Dėstytojas monotoniškai du- 
deno apie pasitelktus tyrimo metodus. Nė vienas iš prisiekusiųjų į jį 
nekreipė dėmesio. Dauguma sėdėjo kaip maišu trenkti, apduję nuo 
beprasmiško pilietinės pareigos vykdymo. Jei būtent šitai sutvirtino 
demokratiją, tuomet padėk mums, Viešpatie. 

Jis paspėliojo, ar dvyliktukas jau ėmė diskutuoti apie bylą. Kiek- 
vieną rytą ir popietę Siraitas išrėždavo pamokslą apie nederamus kon- 
taktus, draudimą laikraščiuose arba interneto tinklalapiuose skaityti 
apie procesą, poreikį susilaikyti nuo aptarimų, kol bus pateikti visi 
įrodymai. Su prisiekusiųjų elgsena, grupinių sprendimų dinamika ir 
kitais dalykais susijusių tyrimų netrūko ir didžiuma jų nustatė, kad 
prisiekusieji nekantraudavo apšnekėti advokatus, liudytojus, netgi 
teisėją. Paprastai susiporuodavo, užmegzdavo bičiulystes, pasiskirsty- 
davo į būrelius ir imdavo pirma laiko nagrinėti bylos aplinkybes. Retai 
kada tuo užsiimdavo visa grupe. Privačius pokalbius dažniausiai slėp- 
davo vieni nuo kitų. 

Deividas išmetė iš galvos kolegą Harvardo auklėtinį, pervertė ke- 
lis bloknoto puslapius ir vėl suskato kurpti laiško juodraštį: 


Gerbiamas (-a) pone (-ia) 

Aš atstovauju penkiamečiui Tujai Khaingui ir jo tėvams, 
birmiečių imigrantams, kurie šalyje gyvena legaliai. 

Nuo lapkričio 20-osios iki šių metų gegužės 19-osios Tuja 
gydėsi Čikagos Leikšoro vaikų ligoninėje. Berniukas nurijo 
beveik mirtiną švino kiekį ir keletą sykių jo gyvybę teko gelbėti 
kvėpavimo aparatu. Pasak gydytojų, kurių glaustu pranešimu 
papildau laišką, Tujai rimtai ir visam laikui pažeistos 
smegenys. Vargu ar jis pratrauks ilgiau nei porą metų, nors 
egzistuoja tikimybė, kad išgyvens ir dvidešimt. 

Į Tujos organizmą patekusio švino šaltiniu tapo žaislas, 
kurį iš Kinijos importavo jūsų padalinys „Gunderson Toys“. Tai 
Helovinui skirtas mažmožis „Baisūs dantys“. Daktaras Bifas 
Sandronis, jums tikriausiai girdėtas toksikologas, teigia, kad 
įvairiaspalviuose dirbtinių ilčių dažuose apstu švino. Maloniam 
skaitymui pridedu ir daktaro Sandronio ataskaitos kopiją. 

Be to, siunčiu nuorašą ieškinio, kurį neilgai trukus 
federaliniame Čikagos teisme pateiksiu „Sonesta Games“ 
kompanijai. 

Jei pageidautumėte aptarti 

— Pone Zinkai, kryžminę apklausą surengsite? — jo darbą nu- 
traukė Siraito klausimas. 

Deividas vėl pašoko iš vietos. 

— Ne, garbusis teisėjau. 

— Labai gerai. Jau 17.15. Posėdį atidėsime iki kitos dienos, de- 
vintos ryto, bet prisiekusiesiems instrukcijos nesikeičia. 


Volis sėdėjo vežimėlyje įsisupęs į baltą medvilninį chalatą, įsispy- 
ręs į pigias brezentines, putlias pėdas menkai pridengiančias šlepetes. 
Sanitaras jį atstūmė į lankytojų kambarį pas lūkuriuojantį Deividą, 
kuris stoviniavo prie didžiulio lango ir spoksojo į tamsoje skendintį 
Mičigano ežerą. 

— Kodėl tu vežimėlyje? — pasiteiravo svečias sudribdamas ant 
odinės sofos. 

— Nes išgėriau raminamųjų vaistų, — lėtai, tyliai atsakė Vo- 
lis. — Jau kelias dienas gaunu kažkokių piliulių, kurios, hmm, mane 
lyg ir prislopina. Jei mėginčiau vaikščioti, galiu parkristi, prasiskelti 
galvą ar kitaip susižeisti. 

Po tris dienas trukusių išgertuvių praėjo dvidešimt keturios va- 
landos, bet jis iki šiol atrodė nekaip. Akys pasruvusios krauju, paakiai 
išpurtę, veide matyti liūdesys ir kovą pralaimėjusio žmogaus mina. 
Jam reikėjo apsikirpti plaukus. 

— Voli, ar tave domina procesas? 

Prieš atsiliepdamas jis padvejojo. 

— Taip, apie teismą mąsčiau. 

— Sakai, mąstei? Kaip velniškai malonu iš tavęs tai girdėti. Už- 
baigti bylos nagrinėjimą turėtume rytoj — vienoje salės pusėje sėdžiu 
tik aš su mieląja žmona, kuri apsimeta advokato padėjėja ir kuriai jau 
įgriso stebėti, kaip jos vyrui karšia kailį, kitoje įsitaisė, regis, nuolat 
gausėjanti šutvė tamsiašvarkių tipų ir jie supa žavingąją Nadiną Ka- 
ros, o ši, patikėk manim, Voli, dar puikesnė specialistė negu skelbia 
reklamos. 

— Teisėjas nenori atidėti svarstymo? 

— Kodėl turėtų? Atidėti iki kada? Ir kurių galų? Kokia mums nau- 
da, tarkim, iš trisdešimties arba šešiasdešimties dienų? Ką mes dary- 

tume? Nusisamdytume tikrą teismo advokatą? Ir kaip jį įkalbintume: 
„Teisingai, sere, mes prižadame šimtą tūkstančių ir pusę savo dalies, 
kad žygiuotumėte į posėdžių salę apsirūpinęs niekam tikusiais faktais, 
atstovautumėte antipatiškai ieškovei, stotumėte prieš dar nemalones- 
nį teisėją, susigrumtumėte su nepaprastai talentingais, be apribojimų 
pinigus švaistančiais advokatais, kurie gina milžinišką įtakingą korpo- 
raciją ? Kam pats įpirštum tokį darbą? 

— Kiek suprantu, Deividai, tu siunti. 

— Ne, Voli, čia ne pyktis, o poreikis išsišaukti, pabambėti, nuleis- 
ti garą. 

— Ką gi, pirmyn. 

— Aš pateikiau prašymą dėl atidėjimo ir, manau, Siraitas būtų 
jį apsvarstęs, bet kam stengtis? Niekas nežino, kada atgausi jėgas ir 
sugrįši. Spėju, kad Oskaras teismo salėje išvis nebepasirodys. Todėl 
nusprendėme judėti į priekį ir procesą užbaigti. 

— Man labai gaila, Deividai. 

— Man taip pat. Be jokių faktų, įrodymų, ginklų, be nieko, kas 
pagelbėtų kautis, jaučiausi kaip kvailys. Tai siaubingai gniuždo. 

Volis smakru įsirėmė į krūtinę, tarytum panūdęs pravirkti. 

— Aš apgailestauju, aš taip apgailestauju, — viso labo išspaudė. 

— Gerai jau, gerai, Voli, man irgi apmaudu. Bet čia atvykau ne 
tam, kad tave pliekčiau. Tik užsukau patikrinti kaip laikaisi. Aš neri- 
mauju dėl tavęs, kaip ir Rošelė su Oskaru. Tu nesveikas, ir mes norime 
tau padėti. 

Kai Volis kilstelėjo galvą, paaiškėjo, kad jo akys drėgnos, o prakal- 
bus ėmė virpėti lūpa. 

— Deividai, atleisk, bet tęsti darbo nebeįstengsiu. Prisiekiu, aš 
tikėjau, kad savo polinkį suvaldžiau. Praėjo metai, dvi savaitės, dvi die- 
nos... ir paskui kai kas nutiko. Pirmadienį, kai sėdėjome teismo salėje, 
klaikiai nervinausi, tai yra šiurpau iš siaubo ir staiga baisiai užsimaniau 
išgerti. Pamenu, galvojau, kad apsiraminčiau susivertęs porą bokalų 
alaus. Alkoholis yra toks melagis, toks monstras. Per pietų pertrauką 
išskuodžiau iš pastato, aptikau užeigėlę, ant kurios lango pastebėjau 
alaus ženklą. Atsisėdau prie stalo, užsisakiau sumuštinį ir išlenkiau 
tris bokalus. O, kaip buvo skanu. Ir kaip gera. Parsigavęs į salę sau tvir- 

tinau, kad galiu gerti ir dėl to nekils jokių keblumų. Nelemtą įprotį 
sutramdžiau. Problemos nebeliko. Bet dabar pažiūrėk į mane. Grįžau 
atgal į reabilitacijos kliniką ir iš baimės kraunu į kelnes. 

— Kur tavo ratai? 

Jis gan ilgai mąstė, bet galiausiai pasidavė. 

— Neįsivaizduoju. Man tiek kartų teko atsijungti... 

— Nesijaudink. Automobilį surasiu. 

Volis atžagaria ranka nusišluostė skruostus ir rankove pasivalė 
nosį. 

— Atleisk, Deividai, aš maniau, kad mes turime šansą laimėti. 

— Jo neturėjome niekada. Vaistas visiškai nekenksmingas. Mes 
įsiliejome į stichinį, niekur nevedantį judėjimą ir per vėlai supratome 
padarę klaidą. 

— Bet procesas dar nesibaigė. 

— Jau baigėsi, nors advokatai iš teismo salės nepasišalino. Rytoj 
prisiekusieji galės tarti paskutinį žodį. 

Tylos pauzė tęsėsi kelias minutes. Volio akys pasausėjo, bet žvelg- 
ti tiesiai į kolegą jis vengė. 

— Ačiū, kad atvažiavai, — pagaliau prabilo švelniu balsu. — Dė- 
kui, kad rūpiniesi manimi, Oskaru ir Rošele. Tikiuosi, mūsų neapleisi. 

— Šiuo metu neverta apie tai kalbėti. Tu sveik, valykis organizmą, 
šalink nuodingas medžiagas. Pas tave atvyksiu kitą savaitę, vėliau mes 
surengsime firmos pasitarimą ir priimsime reikiamus sprendimus. 

— Mielai jame dalyvaučiau. Firmos pasitarime. 


45 SKYRIUS 


aktį Ema miegojo prastai, ir tėvai ją sūpavo ant rankų, 
| nelis matuodami kambarį, kas valandą vienas kitą pa- 
keisdami. 5.30, vaiką perleidusi sutuoktiniui ir patraukusi į lovą, He- 
lena pranešė, kad su džiaugsmu baigia savo, kaip advokato padėjėjos, 
karjerą. Jai patikdavo pietauti su vyru, bet didžioji kitos veiklos dalis 
pasitenkinimo nekurstė, maža to, nūnai teks rūpintis sergančiu kū- 
dikiu. Deividas sugebėjo Emą nuraminti buteliuku ir ją maitindamas 
prisėdo prie interneto puslapių. Ketvirtadienio popietę, prieš užsida- 
rant biržai, „Varrick“ akcijų vertė spėjo pakilti iki 40 dolerių už viene- 
tą. Savaitę besitęsiantis nuolatinis augimas tapo eiliniu požymiu, kad 
ieškovų reikalai klostosi blogai, nors papildomų įrodymų nė nereikėjo. 
Neatsispyręs įprastam liguistam smalsumui, Deividas perskaitė, ką 
parašė Nepriimtas Verdiktas: 


Teismo procese, ko gero, vienpusiškiausiame per visą 
JAV jurisprudencijos istoriją, padėtis nenumaldomai blogėja 
— tiems, kurie atstovauja velionio, gausiai apkalbėto Persio 
Klopeko, šaliai. „Varrick Labs“ gynybos komandai triuškinant 
bedalį, didžiai nekompetentingą Airisės Klopek advokatą, 
vargšas kone ima kelti gailestį. Bet tiktai „kone“. Atsakymo 
prašyte prašosi klausimas, kaip nelaimėlis sugebėjo prastumti 
bylą į posėdžių salę ir užsitikrinti, kad prisiekusiųjų teismas 
apskritai įvyktų. Tik pagalvokit, kiek laiko, pinigų ir talento 
iššvaistyta! Gynybos talento, žinoma, nes kitai salės pusei 


jo akivaizdžiai stinga. Nemokša Deividas Zinkas pasitelkė 

unikalią strategiją — paprasčiausiai mėgina apsimesti 
nematomu. Kol kas nesurengė nė vienos kryžminės apklausos. 
Neišsakė nė vieno prieštaravimo. Nepakrutino ir piršto, kad 
pagelbėtų ieškovei. Tik sėdi kiauras valandas, apsimeta rašąs 
pastabas, mainosi žinutėmis su naująja padėjėja, karšta, 
trumpą sijonėlį užsitempusia pupule, kuri teprivalo jį paremti, 
tuo pat metu nukreipdama aplinkinių dėmesį nuo bylos 
menkavertiškumo ir advokato neveiksnumo. Prisiekusieji 
nė nenutuokia, kad pagalbininkės vaidmenį atlieka Helena 
Zink, priešais kiurksančio idioto žmona. Toji mergšė neturi 
atitinkamos kvalifikacijos ir jokios darbo patirties teismo 
salėje, todėl puikiai dera prie klounų iš „Finlio 8: Figo“ firmos. 
Jos pasirodymas tėra gudrus manevras, kuriuo siekiama 
prikaustyti vyriškosios prisiekusiųjų dalies žvilgsnius ir 
suteikti atsvarą pribloškiamai atrodančiai Nadinai Karos, 
turbūt efektyviausiai teismo advokatei, kokią Nepriimtam 
Verdiktui teko regėti. 

Tikėkimės, šiandieną bėdžių pribaigs. Ir teisėjui Siraitui 
pakaks drąsos nubausti ieškovus už bandymą iškelti tokią 
nerimtą bylą. 


Deividas taip stipriai krūptelėjo, kad sumygo Emą ir mažylė aki- 
mirką atšlijo nuo buteliuko. Jis nuleido nešiojamojo kompiuterio ekra- 
ną, kartu iškeikė save, kad susigundė užmesti akį į tinklaraštį. Baigta, 
daugiau nekišiu ten nosies, ne pirmą sykį sau prisiekė. 


Nors ir užsitikrinusi palankų verdiktą, Nadina Karos nusprendė 
šiek tiek stipriau paspausti prisiekusiuosius. Penktadienio rytą pir- 
masis liudytojo vietoje įsitaisė daktaras Markas Julanderis, „Varrick“ 
vyriausiasis viceprezidentas ir tyrimų skyriaus direktorius. Prisilaiky- 
dami scenarijaus jiedu greitai susidorojo su įžanga. Julanderis turėjo 
tris aukštojo mokslo diplomus ir pastaruosius dvidešimt dvejus me- 
tus vadovavo darbuotojams, sukūrusiems galybę „Varrick“ preparatų. 
Labiausiai didžiavosi „Krayoxx“. Kompanijai vaistas atsiėjo 4 milijar- 

dus dolerių. Trisdešimties mokslininkų komanda triūsė aštuonerius 
metus, kol ištobulino medikamentą, įsitikino, kad šis tikrai sumažina 
cholesterolio kiekį, išsklaidė bet kokias abejones dėljo saugumo ir gavo 
EDA leidimą prekiauti naujuoju produktu. Daktaras smulkiai nupasa- 
kojo griežtas procedūras, kuriomis buvo tikrinama ne vien „Krayoxx“, 
bet ir kitų nuostabių „Varrick“ gaminių kokybė. Kurdama naują vaistą 
bendrovė kaskart ant kortos statydavo savo reputaciją, bet „Varrick 
Laboratories“ garsino tobulybės siekis, prasismelkęs į kiekvieną tyri- 
mų aspektą. Meistriškas Nadinos dirigavimas pagelbėjo daktarui Ju- 
landeriui nupiešti įspūdingą paveikslą, vaizduojantį uolias pastangas 
duoti rinkai tobulą vaistą „Krayoxx“. 

Deividui nebuvo ko prarasti, todėl nutarė rizikuoti ir įsijungti į 
kovą. Jis pradėjo kryžminę apklausą: 

— Daktare Julanderi, pakalbėkime apie jūsų minėtus klinikinius 
bandymus. 

Prisiekusiuosius nustebino Deivido sprendimas žengti prie pa- 
kylos. Laikrodis terodė 10.15, tačiau dvyliktukas jau rengėsi priimti 
verdiktą ir keliauti namo. 

— Kur vyko klinikiniai bandymai? — pasiteiravo ieškovės advo- 
katas. 

— „Krayoxx“ vaisto? 

— Ne, vaikiško aspirino. Aišku, kad „Krayoxx . 

— Žinoma, atleiskit. Na, kaip sakiau, mums prisireikė daug ir 
įvairių tyrimų. 

— Supratau, daktare Julanderi. Mano klausimas gana paprastas. 
Kur vyko klinikiniai bandymai? 

— Taip, hmm, pradinius testus atlikome su grupe subjektų, kurių 
sveikatai kenkė padidėjęs cholesterolio kiekis. Nikaragvoje ir Mongo- 
lijoje. 

— Teskite. Kur dar? 

— Kenijoje ir Kambodžoje. 

— Ar „Varrick“ išleido 4 milijardus dolerių „Krayoxx“ gamybai, 
nes iš vaisto rengėsi pelnytis Mongolijoje ir Kenijoje? 

— Aš negaliu atsakyti, pone Zinkai. Rinkodara — ne mano sritis. 

— Gerai. Kiek klinikinių bandymų suorganizavote Jungtinėse 
Valstijose? 

— Nė vieno. 

— Kelių vaistų klinikiniais bandymais „Varrick“ užsiima nūdien? 

Nuo kėdės pakilo Nadina Karos. 

— Prieštarauju, garbusis teisėjau. Kiti medikamentai neturi nie- 
ko bendra su byla. 

Siraitas trumpam susimąstė ir pasikasė smakrą. 

— Prieštaravimas atmestas. Pažiūrėkime, kurlink pakryps ap- 
klausa. 

Deividas pats nebuvo tikras, kokį tikslą puoselėjo, bet prieš po- 
nią Karos jis ką tik laimėjo mažytę pergalę. Įsidrąsinęs spustelėjo liu- 
dytoją: 

— Daktare Julanderi, jūs galite atsakyti į klausimą: kelių vaistų 
klinikiniais bandymais „Varrick“ užsiima nūdien? 

— Maždaug dviejų dešimčių. Jei leistumėte minutėlę pagalvoti, 
juos visus išvardyčiau. 

— Mane tenkina ir skaičius. Verčiau pataupykime laiką. Kiek 
pinigų „Varrick“ šįmet išleis klinikiniams kuriamų preparatų bandy- 
mams? 

— Apytikriai 2 milijardus dolerių. 

— Kokį procentą savo produktų „Varrick“ pernai, 2010-aisiais, 
realizavo užsienio rinkose? 

Julanderis suglumęs patraukė pečiais. 

— Na, man reikėtų pasitikrinti finansines ataskaitas. 

— Jūs — kompanijos viceprezidentas, tiesa? Ir savo pareigas ei- 
nate pastaruosius šešiolika metų, ar ne? 

— Teisingai. 

Deividas griebė storą aplanką, pervertė puslapį ir tarė: 

— Čia pernykštė finansinė ataskaita, pasak jos, Jungtinių Valstijų 
rinkai „Varrick“ pateikė 82 procentus savo gaminių. Ar esate ją matęs? 

— Be abejo, 

Ponia Karos atsistojo. 

— Prieštarauju, garbusis teisėjau. Finansinės mano kliento su- 
vestinės niekaip nesusijusios su svarstoma problema. 

— Prieštaravimas atmestas. Visuomenė turi teisę žinoti apie fi- 
nansinius jūsų kliento reikalus. 

Iškovojęs dar vieną nežymią pergalę Deividas antrą kartą sulaukė 
progos pasimėgauti teismo salėje vyraujančia jaudulio atmosfera. 

— Daktare Julanderi, ar skaičius 82 tikslus? 

— Jei taip sakote. 

— Aš nieko nesakau, sere. Jis parašytas išspausdintoje ataskai- 
toje. 

— Vadinasi, tikslus. 

— Dėkui. Iš dvidešimties šiuo metu tikrinamų medikamentų ke- 
lių klinikiniai bandymai atliekami Jungtinėse Valstijose? 

Liudytojas atsakė sukandęs žandikaulius, grieždamas dantimis: 

— Nė vienas. 

— Nė vienas, — teatrališkai pakartojo Deividas ir atsisuko į pri- 
siekusiuosius. Kai kurių veiduose įžvelgė susidomėjimą. Po pauzės, 
trukusios vieną kitą sekundę, jis tęsė: — Žodžiu, 82 nuošimčius pelno 
„Varrick“ gauna mūsų šalyje, bet vaistus tiria tokiose valstybėse kaip 
Nikaragva, Kambodža ir Mongolija. Kodėl, daktare Julanderi? 

— Tai elementaru, pone Zinkai. Naujų vaistų, įtaisų, procedū- 
rų tyrimus riboja Jungtinėse Valstijose nusistovėjusi reguliavimo 
aplinka. 

— Nuostabu. Jūs kaltinate valdžią dėl to, kad tikrinti, kaip medi- 
kamentai veikia žmones, privalote tolimuose kraštuose? 

Ponia Karos vėl pašoko. 

— Prieštarauju, garbusis teisėjau. Advokatas savaip interpretavo 
liudytojo žodžius. 

— Prieštaravimas atmestas. Prisiekusieji puikiai girdėjo, ką liu- 
dytojas pasakė. Tęskite, pone Zinkai. 

— Ačiū, teisėjau. Daktare Julanderi, jūs galite atsakyti į klausimą? 

— Atleiskite, ko jūs klausėte? 

— Ar jūsų kompanija vykdo klinikinius bandymus kitose vals- 
tybėse dėl to, kad jai trukdo per didelis kiekis Jungtinėse Valstijose 
galiojančių reguliavimo taisyklių? 

— Taip, būtent dėl tokios priežasties. 

— Ar tiesa, kad „Varrick“ išbando vaistus besivystančiose šalyse, 
nes stengiamasi išvengti bylinėjimosi, su kuriuo susidurtų nutikus ko- 
kiai nelaimei? 

— Nieko panašaus. | 

— Ar tiesa, kad „Varrick“ išbando vaistus besivystančiose šalyse, 
nes ten faktiškai neegzistuoja kontrolės mechanizmai? 

— Ne, netiesa. 

— Ar tiesa, kad „Varrick“ išbando vaistus besivystančiose šalyse, 
nes tyrimams ten lengviau rasti „bandomųjų triušių“ — žmonių, kurie 
neatsisako uždirbti kelių dolerių? 

Sureagavus gynybos advokatų armijai, Deividui iš kairės kilo 
sambrūzdis. Ponia Karos šastelėjo ant kojų ir ryžtingai paskelbė: 

— Prieštarauju, garbusis teisėjau. 

Pasviręs, alkūnėmis įsirėmęs į stalviršį, Siraitas ramiai tarė: 

— Išdėstykite prieštaravimo esmę. 

Nadina pirmąsyk per visą savaitę turėjo pasistengti, kad rastų 
tinkamus žodžius: 

— Apklausos eiga neturi ryšio su byla. Procesui neaktualu, ką 
mano klientas veikia su kitais vaistais. 

— Šį protestą jau atmečiau, ponia Karos. 

— Be to, advokatas turėtų atsisakyti sąvokos „žmonės-bando- 
mieji triušiai . 

Kad ir užgaulus, posakis buvo dažnai vartojamas ir derėjo prie 
dabartinių aplinkybių. Visų žiūrovų stebimas teisėjas kelias akimirkas 
pamąstė. Deividas žvilgtelėjo į prisiekusiuosius ir kai kurių veiduose 
išvydo šypsenas. 

— Prieštaravimas atmestas. Tęskite, pone Zinkai. 

— Ar 1998-aisiais tyrimams vadovavote jūs? 

— Taip, — patvirtino daktaras Julanderis. — Kaip sakiau, juos 
prižiūriu dvidešimt dvejus metus. 

— Ačiū. Ar 1998-aisiais „Varrick vykdė klinikinius vaisto „Amo- 
xitrol“ bandymus? 

Julanderis panišku žvilgsniu pervėrė gynybos stalą, už kurio sė- 
dinčių kelių advokatų fizionomijas taip pat sudarkė baimės išraiška. 
Ponia Karos eilinį kartą pašoko ir tvirtai išdrožė: 

— Prieštarauju, garbusis teisėjau! Mes aptariame kitą medika- 
mentą. Šito praeitis visiškai nesvarbi. 

— Pone Zinkai? 

— „Amoxitrol“ istorija atgrasi, todėl nieko keista, kad „Varrick 
stengiasi ją nuslėpti. 

— Kodėl mes turėtume kalbėti apie kitus vaistus? 

— Teisėjau, daktaras Julanderis daug šnekėjo apie bendrovės re- 
putaciją. Jis liudijo šešiasdešimt keturias minutes ir didžiąją dalį va- 
landos mėgino prisiekusiuosius įtikinti, esą kompanija didelę reikšmę 
teikia bandymų saugumui. Kodėl negalėčiau panagrinėti tyrimų pro- 
cedūrų? Jos aktualios bylai ir, manau, prisiekusiuosius sudomintų. 

Nadina skubiai įsiterpė: 

— Garbusis teisėjau, procesas surengtas tiktai dėl „Krayoxx“. Bet 
kokie nukrypimai primena pastangas atrausti slaptą informaciją. 

— Ponia Karos, kaip ponas Zinkas teisingai nurodė, jūs pati pra- 
kalbote apie gerą kompanijos vardą. Taip elgtis neprivalėjote, bet duris 
atvėrėte. Prieštaravimas atmestas. Teskite, pone Zinkai. 

Durys išties prasidarė ir „Varrick“ istorija tapo lengvu kritikos 
objektu. Deividas nelabai suvokė, kaip tai nutiko, bet vis vien įsiaudri- 
no. Nepasitikėjimas savimi išgaravo. Širdį graužianti baimė pranyko. 
Jis vienui vienas stojo į kovą prieš sunkiasvorius veikėjus ir ėmė skinti 
pergales. Atėjo metas sublizgėti. 

— Daktare Julanderi, aš klausiau apie „Amoxitrol“. Esu tikras, 
kad jį pamenate. 

— Taip. 

Deividas gan elegantiškai mostelėjo prisiekusiųjų pusėn. 

— Tuomet papasakokite apie vaistą prisiekusiesiems. Kam jis 
skirtas? 

Liudytojas per porą colių susmego ant kėdės ir ieškodamas pagal- 
bos vėl pažiūrėjo į gynybos stalą. Atsiliepė nenoromis, itin glaustais 
sakiniais. 

— „Amoxitrol“ kūrėme kaip aborto tabletę. 

Deividas pasufleravo: 

— Tabletę, kurią galima išgerti praėjus mėnesiui nuo pastojimo, 
kitą rytą po sueities išgeriamos piliulės savotišką versiją, ar ne, dak- 
tare? 

— Panašiai. 

— Taip ar ne? 

— Taip. 

— Tabletė turėjo ištirpdyti embrioną, kurio likučiai iš organizmo 
pasišalintų drauge su kitomis kūno išskyromis, teisingai, daktare? 

— Šnekant paprastai, taip, tokia buvo vaisto paskirtis. 

Tarp prisiekusiųjų sėdėjo mažiausiai septyni katalikai, todėl Dei- 
vidas nė nešnairuodamas per petį žinojo, kaip jie reagavo į naujieną. 

— Jūs atlikote klinikinius „Amoxitrol“ bandymus? 

— Atlikome. 

— Kur konkrečiai? 

— Afrikoje. 

— Kur Afrikoje? 

Julanderis aukštyn užvertė akis, ir jo veidą perkreipė grimasa. 

— Aš negaliu, hmm, suprantate... man teks pasitikrinti. 

Deividas lėtai žengė prie stalo, panaršė dokumentus, iš jų šūsnies 
ištraukė aplanką. Jį praskleidė ir grįždamas prie pakylos pervertė ke- 
letą puslapių. 

— Kokiose trijose Afrikos šalyse „Varrick“ atliko klinikinius 
„Amoxitrol, aborto tabletės, bandymus? — paklausė tarsi kažką iš- 
skaitęs ataskaitoje. 

— Tiksliai žinau, kad Ugandoje. Bet dėl kitų... 

— Ugandoje, Botsvanoje ir Somalyje? 

— Taip. 

— Kiek afrikiečių moterų naudojote tyrimams? 

— Pone Zinkai, atsakymą esate užsirašęs? 

— Keturis šimtus, daktare? 

— Taip. 

— Kiek „Varrick“ sumokėjo pastojusioms afrikietėms, kurios ry- 
žosi jūsų tabletėmis nutraukti nėštumą? 

— Atsakymą esate užsirašęs? 

— 50 dolerių už embrioną, daktare Julanderi? 

— Tikriausiai. 

— Nespėliokite, daktare. Viskas pažymėta ataskaitoje. 

Kitą puslapį Deividas vertė neskubėdamas, leisdamas teismo sa- 
lei suvirškinti menkus jo laimėjimus. Nadina Karos vėl pašoko. 

— Prieštarauju, garbusis teisėjau. Pono Zinko pranešimas neį- 
trauktas į ieškovų pateiktus įrodymus. Aš jo nemačiau. 

— Neabejoju, kad matė, teisėjau, — nukirto Deividas, — Guldau 
galvą, kad su juo susipažino visa „Varrick“ viršūnėlė. 

— Kokia čia ataskaita, pone Zinkai? — pasiteiravo Siraitas. 

— 2002-aisiais Pasaulio sveikatos organizacijos atliktas tyrimas. 
Jos mokslininkai sekė stambiausias pasaulio farmacijos įmones, tikri- 
no, kaip neturtingose šalyse minėtos kompanijos naudojosi žmonėmis 
kaip bandomaisiais triušiais ir išmėgino savo vaistus, kuriuos ketino 
realizuoti turtingų valstybių rinkose. 

Teisėjas pakėlė abi rankas. 

— Pakaks. Jeigu pranešimas nepridėtas prie įrodymų, jo pasi- 
telkti negalėsite. 

— Aš neteikiu ataskaitos kaip įkalčio, sere. Tenoriu išsakyti abe- 
jones, kurias man kelia liudytojas ir nuostabiosios korporacijos repu- 
tacija. — Deividas nebesirinko žodžių. Šiaip ar taip, neturėjo, ko pra- 
rasti. 

Siraitas susiraukė ir svyruodamas vėl gremžtelėjo smakrą. 

— Ponia Karos? 

— Iš pranešimo, kurio prisiekusieji neskaitys, jeigu juo nepapil- 
dysime įrodymų, ieškovės advokatas rankioja pavienius faktus, — ji 
atsiliepė santūriai, bet akivaizdu, kad jautėsi sudirgusi. 

— Štai, ką mes padarysime, pone Zinkai. Turimu dokumentu 
naudositės tik reikšdamas abejones, bet informaciją pateiksite tiksliai, 
be jokių užuolankų, netendencingai. Aišku? 

— Taip, teisėjau. Pageidausite ataskaitos kopijos? 

— Mani praverstų. 

Deividas patraukė prie savo stalo, stvėrė du segtuvus ir žirglioda- 
mas po teismo salę tarė: 

— Dar vieną kopiją galėčiau pasiūlyti „Varrick“ kompanijai, bet 
jos vadovai, suprantama, jau skaitė PSO tyrimo rezultatus. Manau, 
juos paslėpė rūsyje. 

— Pone Zinkai, aš nebepakęsiu šalutinių komentarų! — užrėkė 
garbusis teisėjas. 

— Atleiskit. — Deividas vieną aplanką atidavė Siraitui, kitą metė 
ant stalo priešais Nadiną Karos. Atsistojęs šalia pakylos, peržvelgė už- 
rašus ir rūsčiai įsispigino į Julanderį. — Ką gi, daktare, grįžkime prie 

„Amoxitrol“. Ar tuo metu, kai „Varrick“ bandė vaistus, kompanijai rū- 
pėjo, kiek metų nėščioms afrikietėms? 

Porą sekundžių liudytojas kiūtojo netekęs amo. Pagaliau išlemeno: 

— Manau, taip. 

— Puiku. Kokia tiriamoji jums per jauna? Kokius nurodymus 
„Varrick“ pateikė dėl amžiaus? 

— Subjektai privalėjo būti ne jaunesni kaip aštuoniolikos. 

— Daktare, ar kada nors skaitėte šią ataskaitą? 

Julanderis vėl desperatiškai pažiūrėjo į Nadiną Karos, kuri su li- 
kusiais savo būrio nariais gūžėsi ir vengė akių kontakto. Galų gale jis 
neįtikinamai tarė: 

— Ne. 

Prisiekusysis Nr. 37, penkiasdešimt vienerių metų juodaodis, 
taip sušnypštė, kad jį girdėtų kiti — pro vyriškio lūpas ištrūkę garsai 
miglotai priminė žodį „šūdas“. 

— Daktare, ar tiesa, jog tikrindami, kaip veikia „Amoxitrol“, nėš- 
tumą nutraukiantis vaistas, jo davėte pastojusioms keturiolikmetėms 
mergaitėms? Teisėjau, 22-as puslapis, paskutinė pastraipa, antras 
stulpelis. 

Julanderis nieko neatsakė. 


Rubenas Mesis sėdėjo greta Džudės Bek pirmoje eilėje, iš karto 
už gynybos advokatų. Kaip užsigrūdinęs, civilinių ieškinių karuose 
nuolat dalyvaujantis veteranas, žinojo, kad išoriškai būtina atrodyti 
ramiam ir pasitikinčiam. Bet krūtinėje širdis daužėsi iš pykčio, jis degė 
noru liuoktelėti pirmyn ir griebti Nadiną Karos už pakarpos. Kodėl 
įvykiai pakrypo tokia linkme? Kaip atsitiko, kad nelemtos durys ne 
vien prasivėrė, bet ir plačiai atsilapojo? 

„Varrick be vargo galėjo išsireikalauti, kad teismas priimtų spren- 
dimą supaprastinta tvarka, ir dabar jis tūnotų saugiame korporacijos 
štabe, už savo stalo, mėgautųsi pergalę ir timpčiotų už virvelių, idant 
„Krayoxx būtų grąžintas į rinką. O ne stebėtų, kaip brangią, išpuose- 
lėtą jo kompaniją su žemėmis maišo visiškas naujokėlis. 

Naujokėlis neatlyžo: 

— Daktare Julanderi, ar „Amoxitrol“ preparatu kada nors pre- 
kiavote? 

— Ne. 

— Nes dėljo kilo nesklandumų? 

— Taip. 

— Koks buvo šalutinis „Amoxitrol“ poveikis? 

— Pykinimas, galvos svaigimas ir skausmas, alpulys, bet tokie 
simptomai įprasti daugumai išskirtiniais atvejais vartojamų kontra- 
ceptikų. 

— Daktare, jūs nepaminėjote kraujavimo į pilvo ertmę. Matyt, 
netyčia pamiršote. 

— Bandymus nutraukėme kaip tik dėl kraujavimo į pilvo ertmę. 

— Ir gana greitai. Jei tiksliau, patikrinimo procedūros nutrūko 
prabėgus devyniasdešimčiai dienų nuo jų pradžios, ar ne, daktare? 

— Taip. 

Prieš užduodamas žiauriausią klausimą, Deividas padarė drama- 
tišką pauzę. Teismo salėje vyravo tyla. 

— Daktare Julanderi, kiek nėščiųjų iš keturių šimtų „Varrick“ at- 
rinktų pražudė pilve išsiliejęs kraujas? 

Liudytojas lėtai nusiėmė akinius ir pasidėjo ant kelių. Pasitrynė 
akis, dirstelėjo į Rubeną Mesį, sugriežė dantimis, atsisuko į prisieku- 
siuosius ir tarė: 

— Mums pranešė apie vienuolika mirties atvejų. 

Deividas trumpam sustingo nukoręs galvą, paskui pernešė doku- 
mentų stirtą atgal ant stalo ir paėmė naują popierių šūsnį. Jis nenu- 
manė, kiek dar galės tardyti Julanderį, tačiau neketino mesti darbo, 
kol nesulauks atitinkamų instrukcijų. Grįžęs prie pakylos, tvarkingai 
susidėliojo daiktus ir prabilo: 

— Gerai, daktare, aptarkime kitus „Varrick“ vaistus, kurie nepa- 
teko į rinką. 

Ponia Karos pakilo nuo kėdės. 

— Kaip ir anksčiau, garbusis teisėjau, aš prieštarauju. 

— Kaip ir anksčiau, ponia Karos, jūsų prieštaravimus atmetu. 

— Nieko prieš, jei paprašytume trumpos pertraukėlės? 

Laikrodis rodė 11.00 nors įprastomis aplinkybėmis Siraitas leis- 
davo visiems atsipūsti 10.30. 

— Pone Zinkai, kiek laiko tęsis jūsų apklausa? 

Deividas iškėlė bloknotą. 

— Vaje, teisėjau, nežinau. Aš turiu ilgą kenksmingų vaistų sąrašą. 

— Pasišnekėkime mano kabinete. Skelbiu penkiolikos minučių 
pertrauką. 


46 SKYRIUS 


|| akrinieo dvyliktukui priklausė trys juodaodžiai asmenys, 
todėl Deividas priėmė taktinį sprendimą išsamiau panagri- 
nėti „Varrick“ veiklą Afrikoje. Per pertrauką Siraitas leido ieškovės 
advokatui pasidomėti dar trijų vaistų kilme. „Noriu, kad prisiekusieji 
imtų svarstyti verdiktą šiandieną po pietų“, paaiškino jis. Ponia Karos 
tebereiškė protestus, kartais netgi su įkarščiu, bet teisėjas jos priešta- 
ravimus nuolat atmesdavo. 

Atvesti prisiekusieji įsitaisė savo vietose. Ant liudytojo pakylos 
grįžo daktaras Julanderis. Deividas kreipėsi į jį: 

— Daktare, ar pamenate vaistą „Klervex'? 

— Taip. 

— Jį pagamino ir rinkai pasiūlė jūsų kompanija? 

— Teisingai. 

— Kada prekiauti medikamentu leido FDA? 

— Minutėlę... regis, 2005-ųjų pradžioje. 

— „Klervex“ parduodate iki šiol? 

— Ne. 

— Kada jį pašalino iš rinkos? 

— Jei neklystu, po dvejų metų, 2007-ųjų birželį. 

— Jūsų bendrovė savanoriškai išėmė vaistą iš apyvartos, ar jį už- 
draudė FDA? 

— FDA. 

— Maždaug tuo metu, kai atšaukėte „Klervex“, dėl jo kompaniją 
užgriuvo keli tūkstančiai ieškinių, tiesa? 

— Taip. 

— O nuo ko tas vaistas? 

— Jis buvo skirtas pacientams, kuriuos kamavo padidėjęs krau- 
jospūdis. 

— Ar pasižymėjo nemaloniu šalutiniu poveikiu? 

— Taip, pasak kolektyvinių žalų išieškotojų. 

— O kaip FDA? Juk ji neuždraudė medikamento vien dėl susisie- 
lojusių advokatų, besigrumiančių dėl kolektyvinės žalos kompensaci- 
jų, — Deividas mostelėjo kita rankoje laikoma ataskaita. 

— Spėju, kad ne. 

— Daktare, aš neprašiau jūsų spėlioti. Jūs matėte FDA praneši- 
mą. Tūkstančiams pacientų „Klervex“ sukėlė itin stiprią, netgi akinan- 
čią Migreną, ar ne? 

— Anot FDA. 

— Jūs abejojate FDA išvadomis? 

— Taip. 

— Klinikiniams „Klervex“ bandymams vadovavote pats? 

— Kartu su savo darbuotojais prižiūriu kiekvieno medikamento 
patikrinimą. Maniau, šį faktą jau nustatėme. 

— Nuoširdžiausiai jūsų atsiprašau. Kiek klinikinių bandymų atli- 
kote per „Klervex“ tyrimą? 

— Mažiausiai šešis. 

— Kur juos vykdėte? 

Ieškovės advokatas ketino jį plakti, kol pasibaigs kryžminė ap- 
klausa, todėl daktaras Julanderis ryžtingai atsakė: 

— Keturis Afrikoje, po vieną Rumunijoje ir Paragvajuje. 

— Kiek tiriamų subjektų gėrė „Klervex“ Afrikoje? 

— Kiekviename bandyme dalyvavo apytikriai po tūkstantį žmonių. 

— Ar atmenate šalis? 

— Nelabai gerai. Dirbome Kamerūne, Kenijoje, galbūt Nigerijoje. 
Ketvirtosios neprisimenu. 

— Ar visus keturis klinikinius bandymus vykdėte vienu metu? 

— Iš esmės taip. 2002-2003 metais, per dvylikos mėnesių laiko- 
tarpį. 

— Daktare, ar tiesa, kad jūs asmeniškai žinojote apie reikšmingas 
vaisto problemas, beveik iš karto gavęs atitinkamą informaciją? 

— Ką reiškia „beveik iš karto? 

Deividas prisiartino prie krūvos dokumentų, pakėlė vieną iš jų ir 
kreipėsi į teismą: 

— Garbusis teisėjau, kaip įrodymą norėčiau pateikti pastabas, 
kurias 2002-ųjų gegužės 4-4 daktarui Julanderiui atsiuntė „Varrick“ 
laborantė Darlina Einsvort. 

— Duokit jas man, — tarė Siraitas. 

Nadina pašoko. 

— Teisėjau, mes prieštaraujame remdamiesi aktualumo ir kon- 
krečiai išsakytų teiginių stoka. 

Siraitas atidžiai peržiūrėjo du puslapius pastabų. Kilstelėjęs galvą 
kreipėsi į Julanderį. | 

— Esate šitai gavęs, daktare? 

— Taip. 

Deividas ištiesė pagalbos ranką. 

— Garbusis teisėjau, prieš dvejus metus bylą dėl „Klervex“ iškėlu- 
siems ieškovų advokatams dokumentą perdavė „Varrick“ kompanijoje 
dirbantis informatorius. Daktaras puikiai žino, kad jo autentiškumas 
įrodytas. 

— Užteks, pone Zinkai. Įrodymą priimsiu. 

Ponas Zinkas pratęsė susidorojimą: 

— Dokumento data liudija, kad jis pasiųstas 2002-ųjų gegužės 
4-ą, teisingai, daktare Julanderi? 

— Taip. 

— Vadinas, pastabos atsidūrė ant jūsų stalo, praėjus porai mė- 
nesių nuo tada, kai „Varrick“ ėmėsi klinikinių bandymų. Atsiverskite 
antrą puslapį ir užmeskite akį į paskutinę pastraipą. Daktare, ar galite 
ją perskaityti prisiekusiesiems? 

Iš pažiūros liudytojas nejautė nė menkiausio noro ką nors skaity- 
ti, tačiau jis pasitaisė akinius ir pradėjo: 

— „Pacientai vartoja „Klervex“ šešias savaites, geria du kartus 
per dieną po keturiasdešimt miligramų. Septyniasdešimt dviem pro- 
centams sumažėjo kraujo spaudimas — ir sistolinis, ir diastolinis. Ne- 
rimą kursto šalutinis poveikis. Pacientai skundžiasi galvos svaiguliu, 
pykinimu, vėmimu, o nemažą dalį subjektų, apytiksliai 20 procentų, 

kankina tokia stipri ir sekinanti migrena, kad jiems reikia atsisakyti 
vaisto. Sulyginusi savo užrašus su kitų Nairobyje dirbančių laborantų 
pastebėjimais, primygtinai siūlau atidėti visus klinikinius „Klervex“ 
bandymus.“ 

— Ir kaip, daktare Julanderi, ar bandymus atidėjote? 

— Ne. 

— Ar jums teko susidurti su kitais panašiais specialistų praneši- 
mais? 

Liudytojas atsiduso ir bejėgiškai pažvelgė į gynybos stalą. 

— Daktare, gal prisiminti padėtų jų kopijos? 

— Taip, buvo ir kitų ataskaitų, — patvirtino Julanderis. 

— Ar laborantė Darlina Einsvort tebedirba „Varrick“ bendrovėje? 

— Nemanau. 

— Taip ar ne, daktare? 

— Ne, nebedirba. 

— Daktare Julanderi, ar tiesa, kad kompanija atsisakė moters 
paslaugų vos po mėnesio nuo tos dienos, kai ji nusiuntė jums žinią 
apie „Klervex“ baisybes? 

— Ją atleidau ne aš. 

— Bet tai padarė „Varrick“, ar ne? 

— Aš nesu tikras, kaip ji išėjo iš darbo. Galbūt pati jį metė. 

Deividas grįžo prie savo stalo, pakėlė storą dokumentų aplanką 
ir atsisuko į Siraitą. 

— Teisėjau, čia daktaro Julanderio parodymai, prieš dvejus metus 
duoti „Klervex“ byloje. Ar galėčiau jais atgaivinti liudytojo atmintį? 

— Tiesiog atsakykite į klausimą, — piktai nukirto Siraitas. — Ar 
„Varrick“ atleido darbuotoją po mėnesio nuo tada, kai ji perdavė jums 
šias pastabas? 

Griežtas garbiojo teisėjo tonas taip pribloškė Julanderį, kad jo at- 
mintis kaipmat pagerėjo. 

— Taip, atleido. 

— Ačiū, — padėkojo Siraitas. 

Prabildamas Deividas atsigręžė į prisiekusiuosius. 

— Taigi nepaisydama savo specialistų perspėjimų „Varrick“ kom- 
panija tęsė bandymus ir 2005 metais sulaukė FDA leidimo prekiauti 
vaistu, teisingai? 

— Preparatą aprobavo 2005-aisiais. 

— Ir paskui „Varrick“ ėmė agresyviai jį reklamuoti mūsų šalyje, 
ar ne, daktare? 

— Aš niekaip nesusijęs su rinkodara. 

— Betjūs priklausote valdybai? 

— Taip. 

— O vėliau atsivėrė visi pragaro vartai. 2005 metais mažiausiai 
aštuoni tūkstančiai „Varrick“ gaminio vartotojų pareiškė ieškinį dėl 
stiprios migrenos ir kito šalutinio poveikio, tiesa? 

— Su tiksliais skaičiais nesu susipažinęs. 

— Daktare, nekibkime prie smulkmenų. Šią apklausos dalį pa- 
sistengsiu užbaigti kuo greičiau. Ar kompanija ryžosi ginti „Klervex“ 
mūsų šalyje suorganizuotame teisme? 

— Kartą. 

— Dėl minėto vaisto „Varrick“ sutiko kompensuoti žalą dvide- 
šimt penkiems tūkstančiams ieškovų, ar ne? 

Nadina kaipmat atsiplėšė nuo kėdės. 

— Prieštarauju, garbusis teisėjau. Kitose bylose pasiekti susitari- 
mai neturi jokio ryšio su dabartiniu procesu. Man regis, ponas Zinkas 
peržengė leistinas ribas. 

— Peržengė ar ne, spręsiu aš, ponia Karos. Bet jūsų prieštaravimą 
palaikau. Pone Zinkai, apie kitus susitarimus nebekalbėkite. 

— Kaip pasakysite, teisėjau. Ką gi, daktare Julanderi, ar atmena- 
te „Varrick“ vaistą, pavadintą „Ruval“? 

Julanderis vėl atsiduso ir žvilgsniu įniko tyrinėti savo pėdas. Dei- 
vidas nusigavo atgal prie stalo, perkratė segtuvus ir iškėlė aplanką su 
pastabomis, sužvejotomis tarp nešvarių kompanijos skalbinių. Jis vei- 
kiai atskleidė, kad (1) „Ruval“ neva slopindavo migrenos priepuolius, 
bet sykiu drastistiškai padidindavo kraujospūdį; (2) medikamentas iš- 
bandytas Afrikoje ir Indijoje, pasitelkus tenykščius migrenos kamuo- 

jamus pacientus; (3) „Varrick“ žinojo apie šalutinius poveikius, bet in- 
formaciją stengėsi nuslėpti; (4) žalos pridariusius, kompanijos viduje 
kursavusius duomenis aptiko advokatai, kurie iškėlė bylą dėl „Ruval“; 
(5) FDA galiausiai uždraudė prekiauti vaistų; (6) „Varrick“ tebesigynė 


nuo įvairių civilinių ieškinių, ir nė vienas iš jų nepasiekė teismo. 

13.00 Deividas nusprendė baigti apklausą. Bemaž tris valandas 
negailestingai tardė daktarą Julanderį, iš ponios Karos nesulaukė jo- 
kių atsakomųjų smūgių ir laimėjo užtektinai taškų. Iš pradžių „Var- 
rick“ purvas linksmino prisiekusiuosius, bet dabar jie buvo pasirengę 
užkąsti, priimti verdiktą ir keliauti namo. 

— Padarysime trumpą pietų pertrauką, — tarė teisėjas. — Posė- 
dis atidedamas iki 14.00. 


Trečiame pastato aukšte įrengtoje kavinėje radęs laisvą kampą 
Deividas krimto sumuštinį ir skaitė savo užrašus, kai pajuto iš už- 
nugario kažką prisigretinant. Artyn žengė Teiloras Barklis, „Rogano 
Rotbergo“ firmos bendradarbis, vienas iš kelių pažįstamų, su kuriuo 
Deividas susilinkčiodavo teismo salėje. 

— Galiu sekundėlę patrukdyti? — atsisėdęs paklausė jis. 

— Žinoma. 

— Puiki kryžminė apklausa. Nadina retai kada klysta, bet šįkart 
neišvengė didelės klaidos. 

— Ačiū, — kramtydamas maistą padėkojo Deividas. 

Barklis akimis pašaudė į šonus, tarsi jie būtų ketinę apsimainyti 
svarbiomis paslaptimis. 

— Ar jums teko skaityti Nepriimto Verdikto tinklaraštį? — Dei- 
vidui kinktelėjus galva, jis tęsė: — Mes turime puikius technikus, kurie 
sugebėjo jį atsekti. Posėdžių salėje vyrutis sėdi už jūsų, nutolęs per tris 
eiles — plinkantis, į moksliuką panašus trisdešimtmetis tamsiai mė- 
lynu megztiniu, baltais marškiniais ir akiniais. Aronas Dincas, kadaise 
dirbęs centre veikiančioje vidutinio dydžio firmoje, bet dėl recesijos iš 
jos išspirtas. Dabar rašo tinklaraštį, mėgina pasirodyti įtakingas, bet 
darbo taip ir neranda. 

— Kodėl man visa tai pasakojate? 

— Procesas viešas, todėl jis turi teisę savo skaitytojams skelbti 
naujienas. Dauguma įrašų nekenksmingi, bet viename Aronas užsi- 
puolė jūsų žmoną. Aš, pavyzdžiui, jį prikulčiau. Tik norėjau, kad žino- 
tumėte. Iki greito pasimatymo. — Barklis pakilo nuo kėdės ir lengvu 
žingsniu numynė šalin. 

14.00 Nadina Karos atsistojo ir pranešė: 

— Garbusis teisėjau, gynyba nebeturi ko pridurti. 

Advokatai įvykių eigą aptarė Siraito kabinete, todėl jokios staig- 
menos ji nepateikė. Teisėjas negaišdamas laiko kreipėsi į ieškovės 
šalį: 

— Pone Zinkai, jūs galite kreiptis į prisiekusiuosius ir pasakyti 
baigiamąją kalbą. 

Deividas visiškai nenorėjo bendrauti su dvyliktuku ir prašyti 
užjausti jo klientę Airisę Klopek, bet nuo pradžios iki pabaigos bylą 
nagrinėjusiam advokatui būtų nepatogu atsisakyti paskutinio žodžio. 
Nužingsniavęs prie pakylos, jis padėkojo prisiekusiesiems už įvykdytą 
pareigą. Tuomet prisipažino pirmąsyk dalyvaująs procese ir, jei atvirai, 
neplanavęs užsiimti niekuo, išskyrus faktinės medžiagos tyrinėjimą. 
Bet dėl nesėkmingai susiklosčiusių aplinkybių pateko į grumtynių are- 
ną ir dabar jautėsi prastai, kad savo darbo neatliko geriau. Deividas iš- 
kėlė dokumentą, paaiškino laikąs ikiteisminę nutartį, tam tikrą teismo 
darbotvarkę, kurios abi šalys sutiko laikytis prieš atrinkdamos prisie- 
kusiuosius. 35-ame puslapyje, tarkim, išspausdintas gynybos eksper- 
tų sąrašas. Dvidešimt septynios pavardės! Ir kiekviena papildyta dak- 
taro laipsniu. Laimei, atsakovo pusė nekvietė liudyti visų specialistų, 
nors juos, be abejo, nusisamdė. Kam gynybai prisireikė aibės brangiai 
apmokamų ekspertų? Galbūt ji siekė kai ką nuslėpti? Ir kodėl už ano 
stalo sėdi toks gausus pulkas advokatų, paklausė Deividas, mostelėjęs 
į „Rogano Rotbergo' komandą. Jo klientė Airisė Klopek neturi pinigų, 
kad įstengtų suburti tiek daug talentingų advokatų. Kova akivaizdžiai 
nelygi. Žaidimo baigtis aiški iš anksto. Suvienodinti sąlygas gali tiktai 
prisiekusieji. 

Jis šnekėjo trumpiau nei dešimt minučių ir su džiaugsmu apleido 
pakylą. Grįždamas prie stalo atsisuko į žiūrovus ir akimis sugavo Aro- 
no Dinco, Nepriimto Verdikto, žvilgsnį. Deividas kelias sekundes į jį 
padėbsojo ir Dincas nusigręžė. 

Per trisdešimt minučių užsitęsusią kalbą Nadinai Karos pavyko 
nukreipti klausytojų dėmesį nuo pono Zinko minėtų nemalonių testų 

ir jį sutelkti į „Krayoxx“. Karštai gindama „Varrick“, advokatė priminė 
gerai žinomus ir patikimus vaistus, kuriuos kompanija dovanojo pa- 
sauliui. Įskaitant „Krayoxx“, kuo puikiausiai ištvėrusį šią savaitę, nes 
ieškovės šalis dirbo apgailėtinai ir nesugebėjo įrodyti medikamento 
kenksmingumo. Taip, atsakovo sąrašą sudarė dvidešimt septyni gar- 
sūs ekspertai, bet esmė slypi ne čia. Gerokai svarbesnį vaidmenį atliko 
įrodymai tų specialistų, kuriuos nusamdė ieškovės atstovas, iškėlęs 
bylą, prisiėmęs pareigą atitinkamai ją paruošti, tačiau patyręs visišką 
nesėkme. 

Deividas stebėjo jos pasirodymą, apimtas susižavėjimo. Ponia Ka- 
ros argumentus dėstė sklandžiai; apie patirtį teismo salėje bylojo jos 
judesiai ir iškalba — kaip be vargo parinko reikalingus žodžius, žvelgė 
į prisiekusiuosius, šypsojosi ir jais pasikliovė. Pastarųjų veidai liudijo, 
kad jie irgi pasitiki gynybos advokate. 

Ieškovės pusė nepanoro atsikirsti, todėl teisėjas Siraitas kreipėsi 
į dvyliktuką ir pradėjo skaityti instrukcijas — perėjo prie nuobodžiau- 
sios bet kokio teismo dalies. 16.30 prisiekusiuosius išvedė iš salės ap- 
galvoti verdikto. Deividui magėjo nešdintis, todėl jis stvėrė didžiulę 
savo dokumentų dėžę ir nunešė ją į garažą, kur buvo pastatęs visurei- 
gį. Liftu kylant atgal į dvidešimt ketvirtą aukštą, suvibravo mobilusis. 
Gauta tekstinė žinutė skelbė: „Prisiek. apsisprendė . Jis šyptelėjo ir 
sušnibždėjo: „Ilgai laukti neprisireikė“. 

Kai posėdžių salėje įsivyravo tyla, tvarkdarys atvedė prisieku- 
siuosius. Raštišką sprendimą seniūnas įteikė sekretoriui, tas perdavė 
jį teisėjui Siraitui, ir šis tarė: 

— Verdiktas paruoštas. 

Atgavęs raštelį seniūnas pakilo nuo kėdės ir perskaitė: 

— Mes, prisiekusieji, priėmėme sprendimą atsakovo, „Varrick 
Laboratories“, naudai. 

Jo žodžiai nesukėlė jokios žiūrovų reakcijos. Siraitas atliko pover- 
diktinius ritualus ir paleido prisiekusiuosius. Deividas nė trupučio ne- 
troško sukinėtis salėje ir kęsti tokius džiugius kliedesius kaip „šauniai 
padirbėjai“, „užjaučiu dėl prastų faktų“, „sėkmės kitąkart“. Vos tiktai 
teisėjas taukštelėjo plaktuku užbaigdamas posėdį, jis griebė savo sun- 
kų lagaminą ir išlėkė pro duris. Kol koridoriuje spraudėsi pro žmonių 

spūstį, akiratyje sušmėžavo į tualetą smunkantis pažįstamas mėlynas 
megztinis. Deividas nusekė iš paskos, kitapus slenksčio apsidairė, bet, 
išskyrus Aroną Dincą, patalpoje nepamatė nė gyvos dvasios. Nusiplo- 
vęs rankas palaukė, kol vyrukas užbaigs reikalus prie pisuaro. Galų 
gale jis atsigręžė iš išvydo Deividą. 

— Jūs esate Nepriimtas Verdiktas? 

Demaskuotas Dincas suakmenėjo. 

— Nair kas? — po sekundės nusivaipė. 

Deividas sulenkė dešinę ranką ir tiesiu smūgiu šniojo per mėsin- 
gą kairiąją jo smakro dalį. Trekštelėjo žandikaulis ir nuo Nepriimto 
Verdikto — per daug priblokšto, kad reaguotų — atsklido stenėjimas. 
Žaibišku kairiuoju kabliu Deividas pašventino priešininko nosį ir, Din- 
cui virstant ant grindų, pranešė: 

— Čia tau už „mergšę“, avigalvi! 

Nėręs iš tualeto jis pastebėjo, kad žmonės grūdasi tolimajame ko- 
ridoriaus gale. Susirado laiptus ir nuskuodė žemyn į centrinį vestibiulį. 
Perbėgo gatvę, metėsi į garažą ir užsirakino visureigyje — tik tuomet 
giliai įkvėpęs pratarė: 

— Idiote tu, idiote. 


Vėlyvą pėnktadienio popietę, pasirinkdamas aplinkinius kelius, 
Deividas grįžo į kontorą. Didelei savo nuostabai, kontoros pastate už- 
tiko Oskarą, sėdintį prie stalo ir drauge su Rošele siurbčiojantį nealko- 
holinį gėrimą. Vyresnysis partneris buvo sulysęs ir išblyškęs, tačiau jis 
nusišypsojo ir patikino, kad jaučiasi gerai. Gydytojas leido biure pra- 
leisti ne ilgiau kaip dvi valandas per dieną, Oskaras savo ruožtu tikino 
nekantraująs vėl imtis darbo. 

Procesą Deividas apsakė itin glaustai. Rusiškos Borzovo tarties 
pamėgdžiojimu sukėlė kvatojimą. „Finlis * Figas“ apsikvailino, tad ko- 
dėl iš savęs nepasijuokus. Klausytojai vėl prašiepė dantis, kai išgirdo 
apie karštligiškus jo mėginimus rasti daktarą Tredgilą. Tuodu negalėjo 
patikėti, kad į tarnybą buvo užverbuota Helena. Kai jis papasakojo, ko- 
kias minas nutaisė prisiekusieji žiūrėdami filmuotą Airisės liudijimo 
medžiagą, Rošelė nosinaite pasišluostė akis. 

— Kad ir kaip fantastiškai pasirodžiau, prisiekusieji apsisprendė 
vos per septyniolika minučių. 

Baigę juokauti jie aptarė Volį, kritusį bendražygį. Aptarė sąskai- 
tas, banko suteiktą kreditą, liūdną ateitį. Oskaras pasiūlė visa tai iš- 
mesti iš galvos bent jau iki pirmadienio ryto. 

— Mes ką nors sumąstysime, — tarstelėjo. 

Deividas ir Rošelė apstulbo pamatę, koks jis tapo dėmesingas ir 
mielas. Galbūt vyresnysis firmos partneris sušvelnėjo dėl širdies prie- 
puolio ir operacijų, privertusių įsisąmoninti savo mirtingumą. Senasis 
Oskaras būtų koneveikęs Figą ir aimanavęs dėl neišvengiamo finansi- 
nio firmos kracho, o naujasis atrodė nusiteikęs keistai optimistiškai. 

Maloniausias pokalbis iš visų, kokius teko išgyventi kontoroje, 
truko valandą, ir galop Deividas pasakė privaląs keliauti. Namie, pa- 
ruošusi vakarienę, laukė advokato pagalbininkė, kuriai knietėjo suži- 
noti, kaip klostėsi teismas. 

avaitgalį Deividas krapštėsi po namus, vykdė Helenos pa- 
ae po apylinkes pastumdė Emos vežimėlį, nuplovė ir 
išblizgino abu automobilius, kartkartėmis prisėsdavo prie interneto 
ir peržiūrėdavo naujienas apie procesą bei didžią „Varrick“ pergalę. 
Šeštadieninis Sun-Times teišspausdino trumpą straipsnelį, Tribune 
laikraštis apie teismą neužsiminė nė žodžiu. O tinklalapiai nesiliovė 
narstę pritrenkiančių rezultatų. „Varrick“ viešųjų ryšių aparatas vei- 
kė visu pajėgumu trimituodamas, esą verdiktas reabilitavo „Krayoxx“. 
Nuolat cituojamas Rubenas Mesis, generalinis kompanijos direktorius, 
šlovino vaistą, smerkė kolektyvinių žalų išieškotojus, žadėjo sutraiš- 
kyti „greitukių medžiotojus“ bet kokioje teismo salėje, į kurią jie drįs 
įžengti, gyrė Čikagos prisiekusiųjų išmintį ir triukšmingai reikalavo 
naujų įstatymų, galinčių apsaugoti nekaltas korporacijas nuo nerimtų, 
lengvabūdiškai pateikiamų ieškinių. Užmegzti ryšį su Džeriu Alisan- 
dru reporteriams nesisekė. Tiesą sakant, proceso nekomentavo joks 
teisininkas, kėlęs bylą „Varrick Labs“ bendrovei. „Pirmąsyk per nau- 
jausių laikų istoriją advokatūros pasaulis nugrimzdo į tylą“, pastebėjo 
vienas žurnalistas. 

Sekmadienio popietę, 14.00, paskambino daktaras Sandronis ir 
pranešė, kad „FedEx“ siuntų tarnyba jam pristatė „Baisių dantų“ pa- 
vyzdžius penktadienio rytą, daugmaž tada, kai Deividas tardė liudyto- 
jo vietoje sėdėjusį daktarą Julanderį. Toksikologas prižadėjo tučtuojau 
ištirti gautus mėginius. 

— Deividai, jie niekuo tarpusavyje nesiskiria, visus dengia dažų 
sluoksnis, pilnas nuodingo švino. Bylą laimėtumėte be menkiausių pa- 

stangų. Gyvenime nesu susidūręs su ieškiniais, kurie būtų buvę tokie 
užtikrinti kaip jūsiškis. 

— Kada baigsite ataskaitą? 

— Rytoj ją atsiųsiu elektroniniu paštu. 

— Ačiū, Bifai. 

— Sėkmės. 

Po valandos Deividas su Helena pasodino Emą į automobilio kė- 
dutę ir išvažiavo į Vokiganą. Ketino užsukti pas Volį, bet sykiu vylėsi iš 
kelionės išpešti papildomos naudos — pagaliau užmigdyti kūdikį. 

Po keturių blaivybės dienų Volis atrodė atsigavęs ir pasirengęs 
apleisti „Prieglobstį“. Deividas reziumavo teismo procesą, bet, nenorė- 
damas kartotis ir nenusiteikęs juokauti, praleido vietas, kurios penk- 
tadienio popietę taip pralinksmino Oskarą bei Rošelę. Kolega nesiliovė 
meldęs atleidimo, kol Deividas galiausiai paprašė užsičiaupti. 

— Viskas baigta. Mes privalome judėti pirmyn. 

Jiedu pasitarė, kaip atsikratyti „Krayoxx“ bylos klientais ir pro- 
blemomis, kurių šie galbūt pridarys. Tai, kad padėtis tapo baisiai su- 
painiota, neturėjo jokios reikšmės — sprendimas priimtas. Nuo „Kra- 
yoxx“ ir „Varrick“ jie laikysis atokiau. 

— Man nebūtina čia tūnoti, — tarė Volis. 

Koridoriaus gale porelė stoviniavo viena. Helena sėdėjo automo- 
bilyje sergėdama miegantį kūdikį. 

— Ką sako tavo konsultantas? 

— Vyrutis pradeda man įkyrėti. Klausyk, butelio vėl stvėriaus 
vien dėl spaudimo. Jau skaičiuoju dienas. Grįšiu į anoniminių alko- 
holikų grupę ir melsiuos, kad vėl neatkrisčiau. Jei atvirai, Deividai, aš 
nemėgstu girtumo būsenos. Mūsų laukia darbas, todėl turėsiu likti 
blaivus. 

Žinodamas, kad per dieną skaitiklis priskaičiuoja 500 dolerių, ku- 
riuos mokės iš savo kišenės, Deividas geidė kuo greičiau ištraukti Volį 
iš reabilitacijos klinikos, bet abejojo, ar dešimties dienų detoksikacijos 
užteks. 

— Aš pakalbėsiu su konsultantu... kuo jis vardu? 

— Patrikas Heilas. Šį kartą mane pliekia be jokio gailesčio. 

— Gal su tavimi kaip tik ir reikia elgtis griežtai. 

— Susimildamas, Deividai. Padėk iš čia ištrūkti. Mudu atsidūrė- 
me gilioje duobėje ir iš jos kapanosimės tik savo jėgomis. Nes vargu ar 
Oskaras kuo nors pagelbės. 

Deividas nutylėjo, kad Oskaras iš pat pradžių skeptiškai žiūrėjo 
į „Krayoxx“ ir apskritai į kolektyvinių žalų išieškojimą. Gilią duobę, 
kurioje visi lindėjo, iškasė ne kas kitas, o Volis T. Figas. Jie šnektelėjo 
apie Oskarą, jo skyrybas, sveikatą, naują mylimąją — toji, anot Volio, 
buvo ne tokia jau nauja, bet Deividas į smulkmenas nesigilino. 

Jam susiruošus išeiti, Volis vėl įsileido melsti: 

— Iškrapštyk mane iš klinikos. Mes turime apsčiai darbo. 

Deividas apkabino kolegą, tarė sudie ir pasišalino iš lankytojų 
kambario. Volio vis minimą darbą teatstojo įspūdingo masto užduotis 
nusikratyti keturiais šimtais nepatenkintų klientų, iškuopti po „Kra- 
yoxx bylos nagrinėjimo užsilikusį jovalą, kažkaip apmokėti sąskaitas 
ir plušėti už 200 000 dolerių užstatytame pastate. Per praėjusį mėnesį 
firma apleido likusius klientus, dauguma jau rengėsi samdytis kitus 
advokatus, o kasdienių pasiteiravimų iš potencialių klientų drastiškai 
sumažėjo. 

Jis svarstė, ar nevertėtų atsisveikinti su partneriais, užsiimti pri- 
vačia praktika arba įsidarbinti kokioje mažesnėje firmoje. Išeidamas, 
be abejo, pasiimtų ir Tujos Khaingo bylą. Oskaras su Voliu apie ją ne- 
sužinotų. Jeigu ieškinys atsipirktų, Deividas išrašytų čekį „Finliui 8 
Figui , sumokėtų už statinį gautos paskolos savąją dalį. Tačiau tokios 
mintys nervino. Jis pabėgo iš vienos firmos ir atgal niekada nesigrę- 
žiojo. Jeigu spruks iš antros, dėl to apgailestaus visą gyvenimą. Deivi- 
das suprato negalėsiąs palikti dviejų pasiligojusių „F 8 F“ partnerių, 
kuriems ramybės neduos minia nepatenkintų klientų ir į duris tran- 


kantys kreditoriai. 


Telefonas skardėjo kiaurą pirmadienio rytą. Rošelė porą sykių 
kilstelėjo ragelį, galiausiai pranešė: 

— Žmonės skambina vien dėl „Krayoxx“, klausia apie savo bylas. 

— Ištraukite iš lizdo kištuką, — patarė Deividas. 

Triukšmas akimoju nuslopo. Senasis Oskaras bandė grįžti prie 

darbo. Jis sėdėjo kabinete užsidaręs duris ir į šonus stumdė ant stalo 
suverstus dokumentus. 

Iki devintos ryto Deividas sukurpė laišką, kurį teks išsiųsti apy- 
tikriai keturiems šimtams klientų, tikrai manantiems, kad jie galėtų 
pasipelnyti iš savo ieškinių: 


Gerbiamas (-a) , 

praėjusią savaitę teisme buvo nagrinėjama pirmoji 
mūsų firmos „Krayoxx“ byla. Procesas susiklostė kitaip nei 
planavome ir baigėsi nesėkme. Prisiekusieji priėmė sprendimą 
vaisto gamintojo „Varrick Labs“ naudai. Atsižvelgiant į visus 
pateiktus įrodymus, akivaizdu, jog toliau bylinėtis su kompanija 
būtų neprotinga. Dėl šios priežasties mes atsisakome savo, kaip 
jūsų advokatų, pareigų. Prašom nesivaržyti ir kreiptis į kitus 
teisininkus. 

Norite tikėkite, norite ne, bet „Varrick“ pateikė įtikinamus 
įrodymus, kad „Krayoxx“ nekenkia nei širdies vožtuvams, nei 
jokioms kitoms kūno dalims. 

Nuoširdžiai jūsų, 

advokatas ir teisės patarėjas Deividas Zinkas 


Kai Rošelės spausdintuvas ėmė spjaudyti laiškelius, Deividas 
užlipo į antrą aukštą pasiruošti kovai federaliniame teisme, nors šitą 
pirmadienio rytą nė kiek netroško ten grūstis. Jis turėjo ieškinio, kurį 
ketino pateikti prieš „Sonesta Games“, ir vyriausiajam kompanijos ju- 
ristui skirto laiško juodraščius. Laukdamas Sandronio ataskaitos, abu 
raštus nežymiai pakoregavo ir išdailino. 

Pirmadienį, kai atsidarė birža, „Varrick“ akcijų vertė siekė 42,5 
dolerio už vienetą ir buvo didesnė nei bet kada anksčiau per pastaruo- 
sius dvejus metus. Jis peržvelgė finansų tinklalapius ir tinklaraščius, 
kuriuose iki šiol nestigo spėlionių apie „Krayoxx bylos ateitį. Deivido 
suja niekas nebesiejo, todėl jo susidomėjimas sparčiai blėso. 

Deividas panaršė beveik neprieinamą Kuko apygardos-teismų-bau- 
džiamųjų bylų-raštiškų įsakymų 6 raštiška priesaika patvirtintų pareiški- 
mų interneto svetainę, tačiau neaptiko jokio įrašo apie skundą, kurį 

dėl užpuolimo būtų pateikęs Aronas Dincas. Šeštadienį Nepriimtas 
Verdiktas aprašė Klopek prieš „Varrick“ proceso pabaigą, bet nė žodžiu 
neužsiminė, kad jį patį apdaužė Dirkseno federaliniame pastate, dvi- 
dešimt ketvirto aukšto vyrų tualete. 

Oskaro bičiulio draugas Raštiškų įsakymų ir raštiška priesaika 
patvirtintų pareiškimų skyriaus darbuotojas, prižadėjo pasekti, ar 
Dincas užpildys ieškinį. 

— Tu tikrai jam užvožei? — nuoširdžiai susižavėjęs paklausė Os- 
karas. 

— Aha, pasielgiau kvailai. 

— Nesijaudink. Čia paprastas užpuolimas. Jei kas, tau padės 
mano draugai. 

Galų gale Deividas gavo Sandronio ataskaitą, ją atidžiai perskaitė 

ir pamatęs išvadas kone apsiseilėjo. „Baisių dantų“ žaislą dengiančia- 
me dažų sluoksnyje aptiktas toksiškas švino lygis. Bet koks vaikas arba 
suaugęs asmuo, naudojantis gaminį pagal jo paskirtį, tai yra įsikišantis 
jį į burną virš nuosavų dantų, rimtai rizikuoja nuryti didelį šviningų 
dažų kiekį.“ 

Dėl visa ko daktaras Sandronis pridūrė: 

„Produktus tiriu ir juose apsinuodijimo šaltinio, dažniausiai švi- 
no, ieškau jau trisdešimt metų, bet per šį laikotarpį nė karto nesu ma- 
tęs taip prastai ir aplaidžiai sukurto gaminio. 

Deividas nusikopijavo šešių puslapių pranešimą, įsegė jį į ap- 
lanką, pridėjo spalvotas Tujos „Baisių dantų“ ir aną savaitę nupirktų 
pavyzdžių nuotraukas, jas papildė ieškinio kopija ir vaiko gydytojų 
surašyta trumpa medicinine ataskaita. Maloniame, bet tiesmukame 
laiške paragino poną Dilaną Kotą, vyriausiąjį „Sonesta Games“ juristą, 
aptarti reikalus anksčiau negu jis iškels bylą. Bet pasiūlymas galiojo 
tiktai keturiolika dienų. Šeima daug prisikentėjo, negana to, kančios 
taip ir nenutrūko, todėl jas derėjo nedelsiant palengvinti. 

Išeidamas užkąsti Deividas pasiėmė su savimi aplanką, išsiuntė jį 
per „FedEx“, sykiu pasirūpino, kad segtuvas būtų pristatytas adresatui 
rytojaus dieną. Niekas iš firmos nežinojo, kuo bendradarbis užsiima. 
Laiške jis brūkštelėjo savo namų adresą ir mobiliojo numerį. 

Deividui grįžus, Oskaras jau ketino apleisti kontorą, ojo vairuoto- 
jo pareigas atliko smulki, neaiškios etninės kilmės moterėlė. Iš pradžių 

ji atrodė tarsi tailandietiško gymio, bet vėliau susidarė įspūdis, jog vy- 
resniajam firmos partneriui draugiją palaikė lotynų amerikietė. Šiaip 
ar taip, stovėdamas priešais kontorą Deividas maloniai su ja šnektelė- 
jo. Moteris buvo bent dviem dešimtmečiais jaunesnė už Oskarą, ir per 
trumpą pokalbį Deividą apėmė jausmas, jog tarpusavio pažintį jiedu 
užmezgė gana seniai. Oskaras, kuris pailso netgi po lengvo rytmečio 
biure, įsirangė į mažutį jos „Honda“, prislėgė keleivio sėdynę ir porelė 
nurūko šalin. 

— Kas čia tokia? — uždaręs laukujes duris, į Rošelę kreipėsi Dei- 
vidas. 

— Pati pirmą kartą ją pamačiau. Vardas skamba keistai, nė nesu- 
gebėjau jo įsiminti. Ji tvirtina pažįstanti Oskarą trejus metus. 

— Visi gerai žino, kad lakstyti paskui sijonus mėgsta Volis. Bet 
Oskaras mane nustebino. Ką manot jūs? 

Rošelė šyptelėjo. 

— Deividai, kai kalbame apie meilę ir seksą, aš niekuo nesiste- 
biu. — Ji atkišo rožinę popieriaus juostelę su telefono numeriu. — Kol 
nepakeitėme temos, gal paskambintumėte šitam vyrukui? 

— Kas jis? 

— Gudlou Stamas. Polos Finli skyrybų advokatas. 

— Rošele, aš nieko nenutuokiu apie ištuokos teisę. 

Sekretorė demonstratyviai nužvelgė priimamąjį ir pažiūrėjo į ka- 
binetus. 

— Neskaitant jūsų, kontoroje nieko nėra. Tad jums derėtų kibti į 
mokslus, ir kuo greičiau. 


Stamas pradėjo pašnekesį nuo kvailai skambančios replikos: 

— Užjaučiu dėl verdikto, bet man jis nebuvo staigmena. 

— Taip pat ir man, — atžariai tarstelėjo Deividas. — Kuo galė- 
čiau jums padėti? 

— Na, visų pirma, kaip laikosi ponas Finlis? 

— Oskaras jaučiasi puikiai. Širdies smūgį patyrė vos prieš dvi sa- 
vaites. Bet šįryt kelias valandas jau praleido biure, ir jo sveikata nuo- 
lat gerėja. Kaip suprantu, skambinate pasiteirauti apie „Krayoxx“ bylą 
ir viliatės, kad mes galbūt gausime kokius nors piniginius atlygius. 

Tiek mūsų, tiek klientų ir paties pono Finlio nelaimei, iš tų ieškinių 
nebelemta uždirbti nė cento. Apeliacijos dėl verdikto neteiksime. Vi- 
sus su „Krayoxx“ susijusius klientus informuojame, kad atsisakome 
savo, kaip advokatų, pareigų. Teko užstatyti biurą, nes tik taip galėjo- 
me finansuoti procesą, kuris mums kainavo 180 000 dolerių. Vyres- 
nysis partneris sveiksta po širdies priepuolio ir šuntavimo operacijos. 
Jaunesnysis pasiėmė nemokamų atostogų. Taigi firmai vadovaujame 
tik mudu su sekretore, kuri, beje, teisę išmano geriau už mane. Jeigu 
jus domina pono Finlio turtas, leiskite patikinti, kad skurdžiau nei 
dabar jis dar nebuvo gyvenęs. Kiek žinau, jūsų klientei jis siūlė namą, 
baldus, pusę banko sąskaitoje laikomos sumos, mažiau negu penkis 
tūkstančius dolerių, mainais už eilines taikias skyrybas. Oskaras te- 
nori ramiai pasitraukti. Jūsų klientei vertėtų priimti pasiūlymą, kol 
jis nepersigalvojo. 

Suvirškinęs pasakytus žodžius, Stamas tarė: 

— Hmm, esu dėkingas už atvirumą. 

— Gerai. Dar viena smulkmena. Dėl apgailėtino, šūviais pasi- 
baigusio incidento, Oskarui Finliui iškėlėte bylą — pateikėte ieškinį 
Džastino Bardolo, nusikalsti linkusio kliento, vardu. Šiuo metu po- 
nas Bardolas, mėginęs padegti mūsų kontorą, traukia atgal į kalėjimą. 
Kaip minėjau, ponas Finlis beveik neturi lėšų. Draudimo bendrovė 
atsisako padengti teismo išlaidas, nes jo veiksmus laiko iš anksto ap- 
galvotais, o ne aplaidžiais. Iš pono Finlio, negavusio draudimo pinigų, 
stokojančio asmeninių aktyvų, neišspausite nė penkių centų. Jūsų 
ieškinys bevertis. 

— O kaip biuro pastatas? 

— Užstatytas. Pone Stamai, sau palankų verdiktą galite užmiršti, 
nes jūs atstovaujate du kartus teistam nusikaltėliui, kurį sugavo užsi- 
imantį baudžiama veika. Prisiekusiesiems jis nepakurstys jokios sim- 
patijos. Net jeigu pasiseks ir jūs išgausite teigiamą nuosprendį, ponas 
Finlis kitą dieną pasiskelbs bankrutavusiu. Jam pakenkti neįstengsite. 

— Taip, suprantu. 

— Mes nieko neturime ir nieko neslepiame. Prašau išaiškinti pa- 
dėtį poniai Finli ir ponui Bardolui. Šiuos reikalus norėčiau užbaigti kuo 
greičiau. 

— Gerai, gerai. Pažiūrėsiu, kuo galėsiu jums pagelbėti. 

p= savaitė, bet „Sonesta Games“ neatsiliepė. Deividas 
stebėjo kalendorių ir laikrodį. Jis grūmėsi su potraukiu pa- 
svajoti apie greitą susitarimą, be kita ko, siaubą kėlė mintis, jog fe- 
deraliniame teisme reikės iškelti bylą stambiai korporacijai. Juk tuo 
klastingu keliu jau žygiavo. Retsykiais jausdavosi kaip senasis Volis 
— paniręs į svajas apie lengvus pinigus. 

Kontoroje po truputį nusistovėjo tvarka, iš dalies panaši į buvu- 
sią. Rošelė atvykdavo 7.30 ir drauge su GM pasidžiaugdavo ramybės 
valandėle. Antras prisistatydavo Deividas, vėliau atvažiuodavo Volis, 
kurio ratai nė kiek nenukentėjo, nes per jo išgertuves draudžiamoje 
vietoje paliktą automobilį nutempė į saugojimo aikštelę. Apie dešimtą 
į biurą įžengdavo Oskaras, kurį iki durų palydėdavo jo mylimoji, žavi 
dama, sugebėjusi padaryti įspūdį netgi Rošelei. Viena rytą Volis atsi- 
gręžė į kolegas ir tarė: „Dvylikta blaivybės diena. Paskui išaušo 13-a, 
ir taip toliau. Jis sulaukdavo sveikinimų bei padrąsinimų ir vėl savimi 
didžiavosi. Kažkur mieste susirado anoniminių alkoholikų grupę ir AA 
susirinkimuose dalyvaudavo veik kiekvieną vakarą. 

Telefonai tebekaito nuo „Krayoxx“ bylos apviltų nepatenkintų kli- 
entų, kuriuos Rošelė sujungdavo su Voliu arba Deividu. Užuot agresyviai 
puolę teisininkus, skambintojai dažniausiai bendraudavo prislopusiais, 
netgi graudžiais balsais. Jie tikėjosi pinigų — kas atsitiko? Advokatai 
atsiprašydavo ir apkaltindavo paslaptingus „federalinius prisiekusiuo- 
sius“, kurie priėmė verdiktą vaisto naudai. Bet tuojau pat pridurdavo, 
esą „teismas įrodė“, kad „Krayoxx“ nekenksmingas. Kitaip sakant, ieš- 
kinį pamirškite, bet jūsų širdis kur kas sveikesnė nei galvojote. 

Tuzinams ambicingų advokatų siekiant nusiplauti rankas, pana- 
šūs pokalbiai kartojosi visoje šalyje. Finikse vienas advokatas pateikė 
prašymą nutraukti bylą dėl neva „Krayoxx“ pražudytų keturių klientų 
mirties, tačiau jo manevrą pasitiko vienuoliktoji taisyklė, kurią panau- 
doti grasinosi Nadina Karos. „Varrick Labs“ pareikalavo teisininką nu- 
bausti už jo pareikštus tokius nerimtus ieškinius ir teismui persiuntė 
detalias išlaidų ataskaitas, įrodančias, kad kompanija savo gynybai jau 
išleido 8 milijonus dolerių. Kolektyvinių žalų išieškotojams atsitrau- 
kiant netruko paaiškėti, kad „Varrick“ leidosi į medžioklę. Karas dėl 
vienuoliktosios taisyklės žadėjo šėlti ne vieną mėnesį. 

Praėjus dešimčiai dienų nuo prisiekusiųjų paskelbto verdikto 
FDA atšaukė draudimą prekiauti „Krayoxx“ ir vaistas užtvindė rinką. 
Rubenas Mesis netruko pasipildyti grynųjų atsargas, bet vis dėlto šiuo 
metu direktorius labiausiai norėjo sutriuškinti advokatus, kurie taip 
blogai atsiliepė apie jo numylėtą medikamentą. 


Po nuosprendžio įgarsinimo praslinko vienuolika dienų, tačiau 
iš Arono Dinco — jokių žinių. Nepriimtas Verdiktas nieko nepaaiški- 
nęs nustojo rašyti. Dėl užpuolimo Deividui kilo pora minčių. Pirma, 
iškeldamas bylą Dincas rizikuotų netekti priedangos. Kaip dauguma 
tinklaraštininkų, jis mėgavosi anonimiškumu ir laisve, kuri leisdavo 
pasakyti faktiškai bet ką. Aplinkybė, jog Deividas atskleidė tapatybę ir 
prieš trenkdamas pašaukė jį vardu, matyt, pakurstė nerimą. Pateikęs 
kaltinimus nukentėjusysis turėtų pasirodyti teisme ir paskelbti esąs 
Nepriimtu Verdiktu. Jeigu išties ilgai ieškojo darbo, žinutės tinklaraš- 
tyje pridarytų bėdų. Per pastaruosius dvejus metus jis itin neigiamai 
rašė apie teisėjus, advokatus, juridines firmas. Antra vertus, Dinco vei- 
dą pašventino keli stiprūs smūgiai kumščiu. Deividas nepajuto, kaip 
lūžta kaulai, bet numanė, kad žalos — bent jau laikinos — pridirbo. 
Kadangi Nepriimtas Verdiktas buvo teisininkas, jam turbūt magės pa- 
sistaipyti teisme ir atkeršyti. 

Apie užpuolimą Deividas dar nepasakojo Helenai. Žinojo, kad ji 
reaguos prastai, ims baimintis dėl arešto ir baudžiamojo persekiojimo. 
Planavo atskleisti tiesą tik tuo atveju, jeigu Dincas pareikštų ieškinį. 

Tai yra kada nors vėliau. Staiga jam šovė idėja. Telefonų knygoje te- 
buvo pažymėtas vienintelis Aronas Dincas, todėl vieną vėlyvą popietę 
Deividas surinko jo numerį. 

— Ar galėčiau kreiptis į Aroną Dincą? — prabilo išgirdęs balsą. 

— Čia aš. Kas kalba? 

— Deividas Zinkas. Skambinu norėdamas atsiprašyti dėl savo 
veiksmų, kurių griebiausi prisiekusiesiems pranešus verdiktą. Jau- 
čiausi prislėgtas ir piktas, todėl elgiausi neapgalvotai. 

Stojo tylos pauzė. Galų gale: 

— Jūs man sulaužėte žandikaulį. 

Paaiškėjus, kad jis su tokia jėga užtvojo priešininkui, širdį pervėrė 
pasididžiavimas savo vyriškumu, tačiau bravūra išgaravo, kai vos tik- 
tai Deividas pagalvojo apie civilinį ieškinį dėl kūno sužalojimo. 

— Dar sykį atsiprašau. Tikrai neketinau nieko laužyti ar kaip 
nors kitaip pakenkti jūsų sveikatai. 

Kiti Dinco žodžiai labai daug apie jį atskleidė. 

— Kaip nustatėte mano tapatybę? 

Taigi vyrukas bijojo būti demaskuotas. Atsakydamas Deividas 
šiek tiek sumelavo: 

— Mano pusbrolis pametęs galvą dėl kompiuterių. Darbą jis atli- 
ko per dvidešimt keturias valandas. Jums nederėjo kasdien tuo pačiu 
metu rašyti į tinklaraštį. Atleiskit dėl žandikaulio. Mielai padengčiau 
gydymo išlaidas. — Jis manė privaląs pateikti tokį pasiūlymą, bet 
krūptelėjo vien nuo minties apie dar vienas pinigines išlaidas. 

— Mėginate su manimi sudaryti sandėrį, Zinkai? 

— Be abejo. Aš atsiskaitysiu su jūsų medikais, o jūs nebandysite 
išieškoti žalos kompensacijos. 

— Būgštaujate, kad apkaltinsiu užpuolimu? 

— Anaiptol. Jei man tektų gintis, pasirūpinčiau, kad teisėjas pa- 
matytų jūsų komentarus, kurie jo, esu tikras, nesužavėtų. Teisėjai ne- 
pakenčia tokių tinklaraščių kaip jūsiškis. Siraitas kasdien skaitydavo 
jūsų žinutes ir niršdavo, kad jos gali paveikti bylą, jeigu įrašus netyčia 
aptiktų prisiekusieji. Jo sekretoriai stengėsi išsiaiškinti, kas gi slepiasi 
už Nepriimto Verdikto slapyvardžio. — Deividas rietė pasakėlės im- 
provizuodamas, bet jos skambėjo tikroviškai. 

— Kam nors apie mane pasakojote? — iš balso sunkiai sekėsi 
atspėti, ar Dincą apėmė baimė, ar jis tik nusprendė pasiderėti dėl žan- 
dikaulio. 

— Nė gyvai dvasiai. 

— Praradęs darbą netekau ir draudimo. Gydytojams jau sumo- 
kėjau 4600 dolerių. Žandikaulis mėnesį liks sutvirtintas vielomis, bet 
kas bus vėliau, neįsivaizduoju. 

— Mano pasiūlymą jūs girdėjote. Ar mes susitarėme? 

Dincas atsiliepė po užsitęsusios pauzės: 

— Taip. 

— Dar vienas dalykas, pone Dincai. 

— Koks? 

— Mano žmoną jūs apšaukėte mergše. 

— Hmm, man nederėjo jos taip išvadinti. Jūsų sutuoktinė — ne- 
paprastai patraukli moteris. 

— Teisingai, be to, labai sumani. 

— Priimkit mano atsiprašymus. 

— Ojūs priimkit manuosius. 


Pasibaigus „Krayoxx“ bylos nagrinėjimui, pirmąją pergalę Volis 
pasiekė sėkmingai sutvarkęs Oskaro skyrybas. Dėl turto nekilo jokių 
ginčų ir abi šalys desperatiškai troško nutraukti santuoką, todėl sutar- 
tis buvo gana paprasta — su sąlyga, kad teisinius dokumentus galima 
vadinti nesudėtingais. Kai abu „F 8 F“ partneriai pasirašė po Gudlou 
Stamo ir Polos Finli pavardėmis, Oskaras ilgam įsispoksojo į autogra- 
fus nė nebandydamas užgniaužti šypsenos. Volis pateikė dokumentus 
į apygardos teismą, kuriame jie turės pasirodyti sausio viduryje. 

Oskarui primygtinai reikalaujant, tą patį vakarą kompanijos dar- 
buotojai susirinko prie stalo paminėti įvykio ir išgerti putojančio, bet, 
aišku, nealkoholinio vyno. Kadangi rezultatą žinojo visi — ėjo 15-a 
blaivybės diena, — taures jie kėlė ne vien už Oskarą Finlį, šviežiai iš- 
keptą kvartalo viengungį, bet ir už Volį. Buvo ketvirtadienis, lapkričio 
10-a, ir nors mažąją firmą-butiką slėgė kalnas skolų, o klientų ji veik 
neturėjo, abu partneriai, bendradarbis ir sekretorė nieko nepaisydama 

ketino mėgautis akimirka. Sužeisti, pažeminti jie vis dėlto laikėsi tvir- 
tai ir rodė gyvybės ženklus. 

Ištuštinęs taurę Deividas pajuto, kaip suvibravo mobilusis. Jis at- 
siprašė ir užlipo į antrą aukštą. 


Dilanas Kotas prisistatė pirmuoju „Sonesta Games“ vicepreziden- 
tu ir vyriausiuoju juristu — šias pareigas vykdė jau daugelį metų. Jis 
skambino iš kompanijos būstinės, įkurtos San Hiacinte, Kalifornijos 
valstijoje. Padėkojęs Deividui už laišką, jo toną bei supratingumą, už- 
tikrino, kad bendrovės vadovybė ištyrė paketą, kuris, atvirai šnekant, 
kelia „didelį susirūpinimą. Siuntinys kurstė nerimą ir pačiam Kotui. 

— Pone Zinkai, mes pageidautume su jumis pasimatyti akis į akį. 

— O susitikimo tikslas būtų?.. 

— Pasitarti, kaip išvengti bylinėjimosi. 

— Ir neigiamos reklamos? 

— Žinoma. Mes prekiaujame žaislais. Todėl didelę reikšmę tei- 
kiame įvaizdžiui. 

— Kurir kada? 

— Jūsų kraštuose, Des Pleinse, turime produktų platinimo cen- 
trą ir biurą. Ar galėtumėte ten atvykti pirmadienio rytą? 

— Taip, su sąlyga, kad jūs rimtai ruošiatės siekti susitarimo. Jei- 
gu nuspręsite mus įvilioti į pinkles, aš rizikuosiu ir kreipsiuos į prisie- 
kusiuosius. 

— Pone Zinkai, švaistytis grasinimais dar per anksti. Noriu jus 
patikinti, kad mes suvokiame padėties svarbą. Deja, su tokiomis aplin- 
kybėmis susiduriame ne pirmą kartą. Viską paaiškinsiu pirmadienį. 

— Gerai. 

— Ar vaikui paskirtas teisėtas atstovas? 

— Taip. Jo tėvas. 

— Ar pirmadienio rytą abu tėvai galėtų pasirodyti drauge su jumis? 

— Manau, taip. Kam to reikia? 

— Karlas Laportas, mūsų generalinis direktorius, norėtų su jais 
susitikti ir kompanijos vardu atsiprašyti. 

onesta Games“ filialas spraudėsi ilgoje, regis, iki begalybės 

99 Sao šiuolaikinių sandėlių eilėje, kuri driekėsi į va- 
karus nuo Des Pleinso ir Cikagos priemiesčių. Padedant palydovinei 
navigacijai, Deividas jį rado be jokio vargo, tad pirmadienį, 10.00 ryto, 
palydėjo Sojį ir Lviną Khaingus į biurų kompleksą, raudonų plytų sta- 
tinį, prišlietą prie didžiulio sandėlio šono. Pro laukujes duris įžengusią 
trijulę tučtuojau nuvedė į posėdžių salę, kur pasiūlė kavos, pyragaičių 
ir sulčių. Vaišių jie atsisakė. Deividui traukė skrandį, jo nervai baudėsi 
pakrikti. Khaingai jautėsi visiškai sukrėsti. 

Į kambarį įėjo trys elegantiškai apsirengę korporatyvinio tipo vy- 
rai: Dilanas Kotas, vyriausiasis juristas, Karlas Laportas, generalinis 
direktorius, ir Vajetas Vitelis, vyriausiasis finansininkas. Atvykėliai 
negaišdami laiko prisistatė, tuomet Laportas visus paragino prisėsti 
ir pasistengė išsklaidyti įtampą. Vėl pasiūlė kavos, sulčių ir pyragaičių. 
Ačiū, bet ne. Matydamas, jog Khaingai iš baimės nedrįsta prasižioti, 
direktorius rimtai, su liūdesiu balse kreipėsi į tėvus: 

— Iš pradžių aptarkime svarbiausius reikalus. Aš žinau, kad 
jūsų sūnus rimtai pasiligojęs ir vargu ar jo sveikata ženkliai pagerės. 
Pats turiu keturmetį anūką, vienintelį anūką, ir tiesiog negaliu įsi- 
vaizduoti, ką išgyvenate. Savo kompanijos „Sonesta Games“ vardu 
prisiimu visą atsakomybę už tai, kas nutiko jūsų vaikui. Žaislo „Bai- 
sūs dantys negaminome, bet iš Kinijos jį importavo viena iš mums 
priklausančių smulkesnių įmonių, todėl kaltė tenka ir „Sonesta Ga- 
mes“. Klausimų bus? 

Lvina ir Sojis lėtai palingavo galvomis. 

Deividas stebėjo sceną priblokštas. Per procesą Karlas Laportas 
dėl tokių komentarų taptų lengvu taikiniu. Atsiprašymą teisėjas pri- 
imtų kaip įrodymą, o prisiekusieji būtinai į jį atsižvelgtų. Tai, jog La- 
portas be menkiausių dvejonių prisiėmė atsakomybę, bylojo apie du 
svarbius dalykus: pirma, bendrovės vadovybė kalba nuoširdžiai, antra, 
byla teismo nepasieks. Generalinio direktoriaus ir vyriausiųjų finan- 
sininko bei juristo pasirodymas liudijo, kad jie atsivežė čekių knygutę. 

Laportas tęsė: 

— Jūsų berniuko nesugrąžins jokie mano žodžiai. Todėl tegaliu 
dar sykį paprašyti atleidimo ir prižadėti, kad kompanija kaip išgalėda- 
ma jums padės. 

— Ačiū, — padėkojo Sojis, o Lvina nusišluostė akis. 

Laportas prabilo po ilgos pauzės, per kurią nuo birmiečių veidų 
nenuleido užuojautos sklidinų akių: 

— Pone Zinkai, tegu tėvai palaukia kitame kambaryje, kol mes 
pašnekėsime apie reikalus. 

— Gerai, — atsakė Deividas. 

Patalpoje lyg iš niekur materializavosi asistentė ir išsivedė Khain- 
gus. 

— Turiu kelis pasiūlymus, — tarė Laportas, kai durys užsidarė. — 
Nusimeskime švarkus ir atsipalaiduokime. Mums teks čia kurį laiką pa- 
sėdėti. Pone Zinkai, nieko prieš, jei vieni kitus vadintume vardais? 

— Kaip norite. 

— Puiku. „Sonesta Games“ įsikūrusi Kalifornijoje, kur žmonės 
įpratę bendrauti neoficialiai. — Visi išsivadavo iš švarkų ir atlaisvino 
kaklaraiščių mazgus. — Ką gi, Deividai, kaip pageidausite kalbėtis? 

— Susitikimą organizavote jūs. 

— Manau, mums derėtų papasakoti apie save. Jūs veikiausiai ži- 
note, kad mūsų žaislų kompanija yra trečia pagal dydį Amerikoje — 
pernai apyvarta siekė tris milijardus dolerių. 

— Jus lenkia tik „Mattel“ ir „Hasbro“, — mandagiai įsiterpė Dei- 
vidas. — Aš skaičiau kasmetines jūsų ataskaitas ir galybę kitokių do- 
kumentų. Susipažinau su produktais, istorija, finansų būkle, svarbiau- 
siais kadrais, padaliniais, ilgalaike korporacijos strategija. Žinau, kas 
apdraudė jūsų bendrovę, bet sąlygų apie įsipareigojimus, suprantama, 

išsiaiškinti neįstengiau. Su jumis galiu plepėti tiek laiko, kiek tik norė- 
site. Šiandien nieko nesu suplanavęs, o mano klientai atostogauja. Bet 
siūlyčiau pereiti iš karto prie reikalo. 

Nusišypsojęs Karlas pažvelgė į Dilaną Kotą ir Vajetą Vitelį. 

— O, taip, mes visi užsiėmę, — tarė direktorius. — Jūs atlikote 
namų darbus, tad išsakykite, ką turite galvoje. 

Į priešingą stalo pusę Deividas nustūmė dokumentą Nr. 1. 

— Čia surašiau pastarojo dešimtmečio verdiktus, patenkintus 
ieškinius dėl smegenų pažeidimų, ir sužymėjau tiktai vaikų atvejus. 
Numeris pirmas — pernai Naujajame Džersyje vykęs procesas ir dvy- 
likos milijonų dolerių kompensacija šešiamečiam, kuris prisirijo švino 
kramtydamas plastikinę žaislinę figūrėle. Atsakovas padavė apeliaciją. 
Dirstelėkite į ketvirtąjį numerį — Minesotoje priimtas devynių milijo- 
nų dolerių vertės nuosprendis, kuris liko nepakeistas ir po apeliacinio 
teismo. Mano tėvas priklauso Minesotos Aukščiausiajam Teismui ir el- 
giasi konservatyviai, kai tenka tvirtinti stambias žalos kompensacijas. 
Bet tąkart verdiktą palaikė, kaip ir jo kolegos. Visi iki vieno. Byla niekuo 
nesiskiria nuo mūsiškės — vaiką švinu apnuodijo žaislas. Septintasis 
numeris susijęs su incidentu Springfilde, Ilinojaus valstijoje, per kurį 
devynmetė mergaitė vos nenuskendo, kai naujutėlaičiame užmiesčio 
klubo baseine jos koja įstrigo nutekamajame vamzdyje. Prisiekusieji 
užtruko trumpiau nei valandą, kol nutarė jos šeimai priteisti devynis 
milijonus dolerių. 2-ame puslapyje užmeskite akį į tryliktąjį numerį. 
Į dešimtmetį berniuką pataikė metalo luitas, kuris šovė iš po „Bush 
Hog žoliapjovės, neturinčios grandinių apsaugos. Smūgis rimtai pa- 
žeidė smegenis. Bylą svarstė federalinis Čikagos teismas, prisiekusieji 
ieškovui skyrė penkis milijonus dolerių už faktiškai padarytą žalą ir 
dvidešimt milijonų už baudžiamuosius nuostolius. Po apeliacijos pas- 
taroji suma sumažėjo iki penkių milijonų. Man nebūtina pasakoti apie 
kiekvieną bylą, nes jūs, esu tikras, šią sritį neblogai išmanote. 

— Deividai, akivaizdu, kad mes siekiame išvengti teismo. 

— Suprantu. Tik bandžiau atkreipti jūsų dėmesį, jog tokioje by- 
loje prisiekusiesiems itin lengva apsispręsti. Tris dienas stebėję prie 
kėdės diržais pritvirtintą Tują Khaingą, jie, galimas daiktas, paskelbs 
verdiktą, savo verte pranoksiantį kiekvieną nuosprendį, kurį jums pa- 
teikiau. Per derybas į šią tikimybę derėtų atsižvelgti. 

— Aišku. Kokie jūsų reikalavimai? — paklausė Karlas. 

— Na, į sutartį turėtume įtraukti kelių rūšių kompensacijas. 
Vienas apskaičiuoti gana paprasta, kitas — gerokai sudėtingiau. Pra- 
dėkime nuo finansinės naštos, kuri slegia vaiką globojančią šeimą. 
Maistui, vaistams ir sauskelnėms tenka skirti šešis šimtus dolerių per 
mėnesį. Nelabai didelę sumą, bet kur kas daugiau, nei artimieji išgali 
sau leisti. Berniukui būtini pusę dienos dirbanti slaugė ir nuolatinis 
reabilitacijos specialistas, kuris bent pamėgintų atgaivinti vaiko rau- 
menis ir smegenis. 

— Kokia tikėtina jo gyvenimo trukmė? — paklausė Vajetas Vitelis. 

— Niekas nežino. Ji tarsi judantis taikinys. Šitos sąlygos į prane- 
šimą neįtraukiau, nes vienas gydytojas neoficialiai kalba apie metus, 
geriausiu atveju porą, kitas tvirtina, esą jis galbūt sulauks suaugusiojo 
amžiaus. Šnekėjau su įvairiais medikais, ir visiems atrodo, kad pro- 
gnozuoti Tujos gyvenimo trukmę neprotinga. Per pastarąjį pusmetį 
su berniuku matydavausi gana dažnai, todėl pastebėjau, kad jo būklė 
pagerėjo, nors ir nežymiai. Manau, derėsimės, lyg jam būtų likę dvide- 
šimt metų. 

Paskubomis pritardami trys vyrai sulinksėjo. 

— Tėvai daug neuždirba. Gyvena ankštame, pigiai nuomoja- 
mame bute ir, be sūnaus, augina dvi vyresnes dukras. Šeima privalo 
įsigyti erdvius namus su miegamuoju, pritaikytu ypatingiems Tujos 
poreikiams. Nieko įspūdingo — jie yra eiliniai žmonės, kurie vis dėlto 
turi svajonių. — Deividas stumtelėjo tris antruoju numeriu pažymė- 
tas dokumento kopijas, ir kompanijos atstovai pakėlė jas nuo stalo. 

Giliai įkvėpęs Deividas tęsė: 

— Tai mano siūloma sutartis. Pirmiausia, kaip matote, išvardijau 
konkrečius nuostolius. Pirmame punkte rasite jau minėtas išlaidas, be 
to, 30 000 dolerių per metus, puse etato dirbančios slaugės algą, ir 
25 000 dolerių, metinį motinos atlyginimą, nes ji norėtų mesti darbą, 
likti namie ir prižiūrėti sūnų. Pridėjau ir naujo automobilio kainą, ka- 
dangi vaiką kasdien teks vežioti į reabilitacijos centrą. Sumą suapvali- 
nau iki 100 000, taigi padaugine ją iš dvidešimties metų gautume du 
milijonus dolerių. Bet šiandieninėmis kainomis įsigyti anuitetą galima 
už 1,4 milijono dolerių. Mokesčiai už reabilitaciją skendi migloje, nes 

neaišku, kiek laiko truks procedūros. Nūdien jos atsieina 50 000 dole- 
rių per metus. Už du dešimtmečius — 700 000. Už naują namą gerame 
kvartale, netoli puikių mokyklų, reikės pakloti pusę milijono. Beje, ne- 
pamirškime ir Leikšoro vaikų ligoninės. Tenykščių priežiūra išgelbėjo 
berniuko gyvybę ir bent iš šeimos jie nepaėmė nė cento, tačiau, mano 
nuomone, ligoninės išlaidas derėtų padengti. Medikai nedegė noru 
pateikti apytikrių apskaičiavimų, bet pripažino, kad sąskaita siektų 
maždaug 600 000 dolerių. 

Jau pasiekta 3,2 milijono riba, bet nė vienas iš trijų kompanijos 
vadovų nė nepakrutėjo, kad iš kišenės iškrapštytų šratinuką. Jie nesi- 
raukė, nelingavo galvomis, niekaip nerodė manantys, kad advokatui 
pasimaišė protas. 

— Iš abstrakčių sričių paminėjau vaiko prarastą gyvenimo 
džiaugsmą ir emocines šeimos kančias. Be abejo, tie dalykai sunkiai 
išmatuojami, bet pagal Ilinojaus įstatymus žalos kompensacijos mo- 
kamos ir už juos. Aš siūlau 1,8 milijono dolerių sumą. 

Laukdamas reakcijos Deividas ant krūtinės sunėrė rankas. Mo- 
nologas, regis, klausytojų nė kiek nenustebino. 

— Lygiai penki milijonai, — pasakė Karlas Laportas. 

— O kaip advokato mokesčiai? — pasiteiravo Dilanas Kotas. 

— Vaje, visai iškrito iš galvos, — atsiliepė Deividas, ir trijulė nu- 
sišypsojo. — Honoraro iš šeimos neimsiu. Čia papildomi pinigai. Prie 
pateiktos sumos pridėkite dar trisdešimt procentų, arba pusantro mi- 
lijono. 

— Neblogas atlygis, — tarstelėjo Dilanas. 

Deividas vos susiturėjo neužsiminęs apie milijonus, kuriuos per- 
nai kiekvienas jų gavo iš savo algos ir prekybos vertybiniais popieriais. 

— Mielai priglausčiau jį visą, deja, to nebus. 

— Šeši su puse milijonų dolerių. — Karlas nuleido ataskaitos ko- 
piją ir ištiesė rankas. 

— Kaip supratau, jūs pasiryžę elgtis kaip pridera. Siekiate išveng- 
ti prastos reklamos ir nenorite rizikuoti stodami priešais nepalankiai 
nusiteikusius prisiekusiuosius. 

— Savo įvaizdžiui teikiame didelę reikšmę, — atsakė Karlas. — 
Mes neteršiame upių, nedarome pigių pistoletų, neatmetame prašymų 

sumokėti draudimo pinigus, menkaverčiais kontraktais nemulkiname 
valdžios. Tik gaminame žaislus. Jei pagarsėsime kaip vaikų žalotojai, 
mums — galas. 

— Ar galiu paklausti, kur aptikote tuos produktus? — vėl prabilo 
Dilanas. 

Deividas išklojo, kaip prieš metus Sojis Khaingas nupirko „Bai- 
sius dantis“ ir kaip jis pats dairėsi panašių ilčių naršydamas didžiąją 
Čikagą. Karlas savo ruožtu apsakė kompanijos pastangas jas surasti ir 
pripažino, kad per pastaruosius aštuoniolika mėnesių teko tartis dėl 
dviejų tapačių ieškinių. Vadovybė giliai širdyje vylėsi, kad iš prekybos 
pašalino ir sunaikino visus šviningus pavyzdžius, tačiau to garantuoti 
negalėjo. „Sonesta Games“ kariavo su keliais Kinijos fabrikais, todėl 
didžiumą gamybos perkėlė į kitas valstybes. „Gunderson Toys“ įsigi- 
jimas tapo apmaudžia, brangiai kainavusia klaida. Neilgai trukus pa- 
sipylė daugiau istorijų, tarytum abi šalys būtų panūdusios atsipūsti ir 
per pertraukėle apmąstyti sutarties sąlygas. 

Po valandos trijulė paprašė Deivido trumpam išeiti iš kambario ir 
leisti jiems pasitarti. 


Jis prisėdo greta klientų ir išgėrė kavos puodelį, po penkiolikos 
minučių prisistatė jau matyta asistentė ir pakvietė grįžti į posėdžių 
kambarį. Kai moteris uždarė duris jam už nugaros, Deividas liko vie- 
nas, pasirengęs sudaryti sandėrį arba traukti savo keliu. 

Kai visi įsitaisė savo vietose, Karlas Laportas tarė: 

— Mes ketinome užbaigti reikalus išrašydami penkių milijonų 
dolerių čekį, bet jūs, Deividai, prašote gerokai daugiau. 

— Penkių milijonų neimsime, nes ieškinio vertė dvigubai dides- 
nė. Dėl skaičiaus, šešių su puse milijonų, jokių derybų nebus. Jei atsi- 
sakysite, rytoj iškelsiu jums bylą. 

— Jos svarstymas tęsis ne vienus metus. Ar jūsų klientai galės 
tiek laiko laukti? — paklausė Dilanas. 

— Kai kurie iš mūsų federalinių teisėjų naudojasi Vietine taisykle 
83:19, praminta „reaktyviniu nagrinėjimu“, ir, patikėkite manimi, ji 
veikia. Aš sugebėčiau pasiekti, kad prisiekusiųjų teismas įvyktų nepra- 

ėjus nė metams. Paskutinė mano byla buvo kur kas sudėtingesnė, bet 
ieškinio teikimą ir patį procesą teskyrė dešimt mėnesių. Taip, klientai 
išgyvens, kol prisiekusieji paskelbs verdiktą. 

— Teismo jūs nelaimėjote, tiesa? — Karlas išrietė antakius, saky- 
tum viską būtų žinojęs apie Klopek prieš „Varrick“ procesą. 

— Ne, bet daug ko išmokau. Tąkart turėjau tenkintis apgailė- 
tinais faktais. Dabar esu apsirūpinęs nepaneigiama informacija. Kai 
prisiekusieji ją išgirs, šešių su puse milijonų suma jums pasirodys 
smulkmė. 

— Mes siūlome penkis milijonus dolerių. 

Deividas nugurgė seiles ir dėbtelėjo į generalinį direktorių. 

— Karlai, jūs manęs nesiklausote. Arba dabar mokėsite šešis su 
puse milijono, arba po metų atseikėsite kur kas daugiau. 

— Jūs atsisakote penkių milijonų, kuriuos duodame tiems varg- 
šams birmiečių imigrantams? 

— Kątik atsisakiau ir į derybas veltis nesiruošiu. Jūsų kompanija 
visapusiškai apdrausta, todėl šešis su puse milijono sumokėsite ne iš 
savo kišenės. 

— Galbūt, bet draudimas mums nepigiai atsieina. 

— Aš neketinu ginčytis, Karlai. Sutarta ar ne? 

Karlas Laportas giliai įkvėpė, susižvalgė su Dilanu Kotu ir Vajetu 
Viteliu. Galop trūktelėjo pečiais, nusišypsojo ir pasidavęs atkišo delną. 

— Sutarta. 

Deividas tvirtai paspaudė jam ranką. 

— Su sąlyga, kad mūsų sandėrį išsaugosite paslaptyje, — pridūrė 
Karlas. 

— Žinoma. 

Dilanas tarė: 

— Mūsų vyrukams iš juridinio skyriaus liepsiu imtis darbo. 

— Nesivarginkite. — Savo lagaminėlyje Deividas sugraibė aplan- 
ką, iš jo ištraukė keturias dokumento kopijas ir tris įteikė pašneko- 
vams. — Šioji sutartis aprėpia viską. Ji nesudėtinga, papildyta kon- 
fidencialumo reikalavimais. Aš dirbu mažutėje advokatų kontoroje, 
bet jai netrūksta rimtų problemą. Todėl pats esu suinteresuotas mūsų 
derybų neafišuoti. 

— Jūs paruošėte sutartį už šešis su puse milijono? — išsižiojo 
Karlas. 

— Teisingai. Nė cento mažiau. Tokia bylos vertė. 

— Ją turės aprobuoti teismas, ar ne? — pasitikslino Dylanas. 

— Taip. Vaiko globos klausimus jau sutvarkiau. Teisėtu jo atsto- 
vu tapo tėvas. Teismas privalo patvirtinti sutartį ir, bėgant metams, 
stebėti, kaip leidžiami pinigai. Man teks kasmet rengti finansinę atas- 
kaitą ir susitikti su teisėju, tačiau bylą galima įslaptinti. 

Trijulė perskaitė dokumentą, ir Karlas Laportas, kaip generali- 
nis kompanijos direktorius, ją pasirašė. Kai savo autografą brūkštelėjo 
Deividas, į kambarį buvo pakviesti Sojis ir Lvina. Advokatui išaiškinus 
sutarties sąlygas, tuodu irgi padėjo parašus. Dar sykį atsiprašęs Kar- 
las jiems palinkėjo geros kloties. Birmiečiai atrodė lyg kontūzyti ir dėl 
emocijų pertekliaus neįstengė pratarti nė žodžio. 

Svečiams apleidžiant biurų kompleksą, Dilanas Kotas paklausė, 
ar Deividas galėtų jam skirti minutėlę. Khaingai nužingsniavo prie 
advokato visureigio. Vyriausiasis „Sonesta Games“ juristas jam į delną 
mitriai įbruko baltą voką. 

— Šitą gavote ne iš manęs, aišku? 

Deividas jį įsikišo į palto kišenę. 

— Kas čia? 

— Sąrašas produktų, iš esmės vien žaislų, kuriuose praeityje buvo 
aptikti nuodingi švino kiekiai. Dauguma gaminti Kinijoje, bet kai ku- 
rie yra iš Meksikos, Vietnamo, Pakistano. Ir juos importuoja Jungtinių 
Valstijų kompanijos. 

— Supratau. Mes kalbame apie jūsų konkurentus, ar ne? 

— Teisingai. 

— Ačiū. 

— Sėkmės. 

ps „Finlio 8c Figo“ firmos pasitarimas įvyko vėlyvą tos 
pačios dienos popietę. Deividui primygtinai prašant, jie pa- 
laukė, kol išeis Rošelė. Oskaras jautėsi nusiplūkęs ir bambėjo — tai 
buvo geras ženklas. 15.00 jis atsisakė savo mylimosios, kaip vairuoto- 
jos, paslaugų ir Deividas prižadėjo po susirinkimo parvežti vyresnįjį 
partnerį namo. 

— Spėju, kad reikalas svarbus, — pratarė Volis, kai bendradarbis 
užrakino laukujes duris. 

— O, taip, — atsakė jis prisėdęs už stalo. — Jūs, bičiuliai, pa- 
menate apsinuodijimo švinu atvejį, kurį minėjau prieš kelis mėne- 
sius? — Tuodu mažai ką atsiminė, nes nuo anų laikų per daug visko 
nutiko. — Ką gi, — išdidžiai paskelbė Deividas, — galiu jums papasa- 
koti įdomių naujienų. 

— Kalbėk, — paragino Volis nujausdamas malonią staigmeną. 

Deividas su visomis smulkmenomis apsakė, kaip bandė padėti 
Khaingams. Istorijai artėjant prie džiugios kulminacijos, jis ant stalo 
padėjo „Baisių dantų rinkinį. 

— Šįryt bendravau su generaliniu kompanijos direktoriumi bei 
kitais aukščiausio rango vadovais ir mes pasiekėme susitarimą. 

Volis su Oskaru įtempę ausis gaudė kiekvieną žodį, tuo pat metu 
dirgliai žvilgčiojo vienas į kitą. Kai Deividas pranešė: „Advokatai gaus 
pusantro milijono dolerių honorarą“, jie užsimerkė ir nuleido galvas 
tarytum melsdamiesi. Bendradarbis nutilo ir kolegoms įteikė po do- 
kumento kopiją. 

— Čia partnerystės sutartis, kurią pasirašę įsteigsime naują 
advokatų „Finlio, Figo 8: Zinko“ kontorą. — Oskaras ir Volis rankose 

laikė popieriaus lapus, bet nė vienas nežiūrėjo, kas juose išspausdin- 
ta. Abu žiopsojo į Deividą nukorę žandikaulius, pernelyg apstulbę, kad 
šnekėtų. 

Deividas tęsė: 

— Partnerystė lygiomis teisėmis, kasmėnesinis pelnas skaido- 
mas į tris dalis. Statinį galite pasilaikyti. Manau, norėsite atsiversti 
antrą puslapį ir susipažinti su trečiąja jo pastraipa. 

Tuodu nepajudino nė piršto. 

— Tiesiog papasakok, — tarė Oskaras. 

— Na, ten elementariai išdėstyta, kokios veiklos naujoji firma 
nesigriebs. Ji neduos kyšių nei policininkams, nei avarinių automo- 
bilių vairuotojams, nei gelbėjimo komandų nariams — niekam, kas 
gali suteikti informaciją apie potencialią bylą arba padėti rasti naujų 
klientų. Nesireklamuos ant autobusų stotelių suoliukų, bingo kortelių 
ir bet kokiuose kituose pigiuose leidiniuose. O tiksliau, pasirinktą re- 
klamos būdą turės patvirtinti rinkodaros komitetas, kurį bent pirmais 
metais sudarysiu aš vienas. Žodžiu, bičiuliai, greitosios pagalbos auto- 
mobilių nebesivaikysime. 

— Menkas smagumas, — pastebėjo Volis. 

Deividas mandagiai nusišypsojo, bet neatlyžo. 

— Girdėjau kalbas apie reklamas stenduose ir televizijoje; jos taip 
pat uždraustos. Prieš pasirašant sutartį su nauju klientu, imtis bylos 
privalo sutikti kiekvienas iš mūsų. Apibendrinant reikia pasakyti, kad 
firma laikysis aukščiausių profesionalumo standartų. Mokesčiai, ku- 
riuos paimsime grynais, bus užfiksuoti apskaitos knygoje ir ja rūpinsis 
kompetentingas buhalteris. Iš esmės, ponai, naujoji kompanija funk- 
cionuos kaip tikra juridinė firma. Sutartis galios metus, bet jei kuris 
nors iš jūsų ją pažeis, aš nutrauksiu partnerystę ir pasiieškosiu darbo 
kitur. 

— Grįžkime prie advokatų honoraro, — paragino Volis. — Jei 
neklystu, apie jį pasakei ne viską. 

— Jeigu pritarsite naujos partnerystės taisyklėms, siūlau už 
Khaingų bylą gautais pinigais išsikuopti „Krayoxx“ paliktą jovalą — at- 
siskaityti su banku ir sumokėti teismo skirtą penkiolikos tūkstančių 
baudą. Iš viso išleisime apie du šimtus tūkstančių. Rošelei įteiksime 

šimto tūkstančių vertės premiją. Teisininkams lieka 1,2 milijono dole- 
rių, kuriuos, manau, derėtų pasidalyti po lygiai. 

Volis užsimerkė. Oskaras sustenėjo, lėtai atsistojo, žengė prie 
lauko durų ir pažvelgė pro langą. Galiausiai ištarė: 

— Deividai, tau nebūtina taip elgtis. 

— Teisingai, — pridūrė Volis, nelabai įtikinamai antrindamas ko- 
legai. — Čia tavo byla. Mes niekaip prie jos neprisidėjome. 

— Suprantu, — atsakė Deividas. — Bet aš į tai žiūriu paprastai: 
su šiuo atveju nebūčiau susidūręs, jei nebūčiau įsidarbinęs jūsų kon- 
toroje. Prieš metus lenkiau nugarą nekenčiamame darbe. Atsitiktinai 
įvirtau į „Finlio « Figo“ biurą, susipažinau su jumis, o vėliau man pasi- 
sekė aptikti pelningą bylą. 

— Aukso žodžiai, — pareiškė Volis, ir Oskaras paskubėjo jam 
pritarti. Paskui grįžo prie stalo, pamažu prisėdo ir atsisuko jaunesnįjį 
partnerį. 

— Kaip ištuokos reikalai? 

— Jokių problemų. Sutartis jau sudaryta. Tavo žmona ją pasi- 
rašė, todėl nebeturi teisės į pinigus, kuriuos vėliau uždirbsi. Skyrybų 
procesas galutinai baigsis sausį. 

— Kątik išsakei mano nuomonę, — tarstelėjo Oskaras. 

— Ir mano, — pridūrė Deividas. 

Ilgam įsivyravo tyla, galų gale GM atsiplėšė nuo pagalvės ir ėmė 
urgzti. Ausis pasiekė tolimas, bet šaižus garsėjantis greitosios pagal- 
bos sirenos staugimas. Volis ilgesingai nukreipė akis į langą, įstiklintą 
greta Rošelės stalo. 

— Nė negalvok, — perspėjo Deividas. 

— Atleisk. Kaltas įprotis, — atsiliepė Volis. 

Oskaras sukrizeno, ir netrukus visi trys prapliupo kvatoti. 


EPILOGAS 


B“ Šo nutraukė tyrimus ir atsisakė „Finlį 8. Figą“ apkaltin- 
ti profesiniu aplaidumu. Už vykusias pastangas nukankinti 
firmą ir priversti teistis „Varrik“ jam sumokėjo beveik 80 000 dolerių. 
Valstijos advokatų asociacijai Adamas Grandas pateikė skundą dėl ne- 
etiško elgesio, bet nieko nepešė. Jo pavyzdžiu sekė dar penki klientai 
iš „nemirtinai nukentėjusiųjų“ porūšio, tačiau ir jų pastangos baigėsi 
šnipštu. Nadina Karos tesėjo duotą žodį nesiekti sankcijų dėl nerimto 
ieškinio, vis dėlto kituose teismuose „Varrick“ surengė agresyvią, kar- 
tais netgi sėkmingą kampaniją pakratyti ieškovų advokatų kišenes. 
Vos tiktai paaiškėjo, kad Džeris Alisandras neplanavo veltis į „Krayoxx“ 
bylą, Pietų Floridoje jam teko sumokėti didžiulę baudą. 

Tuja Khaingas patyrė seriją stiprių priepuolių ir, po Kalėdų pra- 
ėjus trims dienoms, mirė Leikšoro vaikų ligoninėje. Kukliose laidotu- 
vėse dalyvavo Deividas su Helena, Volis, Oskaras bei Rošelė. Atvyko ir 
Karlas Laportas su Dilanu Kotu, kurie, tarpininkaujant Deividui, tyliai 
šnektelėjo su Lvina ir Soju. Generalinis direktorius pareiškė nuoširdžią 
užuojautą ir kompanijos vardu dar sykį prisiėmė atsakomybę. Be to, 
patikino, kad vykdys sutarties sąlygas ir sumokės visą žadėtą sumą. 

Oskaro skyrybose taškas buvo padėtas vėlyvą sausį. Jis jau gyve- 
no su kita moterimi, buvo įsikūręs naujame bute ir jautėsi kaip niekad 
laimingas. Volis prie alkoholio nesilietė ir net savanoriškai tiesė pagal- 
bos ranką su žalingais įpročiais kovojantiems kitiems teisininkams. 

Už pasikėsinimą padegti advokatų biurą Džastinas Bardolas me- 
tams sėdo į kalėjimą. Į teismo salę vežimėlyje atriedėjusiam nusikal- 

tėliui surengė akistatą su Oskaru, Voliu ir Deividu. Siekdamas kuo 
švelnesnės bausmės, Bardolas bendradarbiavo su prokurorais. Teisė- 
jas, kuris pirmuosius dvidešimt juridinės veiklos metų praleido pie- 
tvakarių Čikagos gatvėse ir buvo nekokios nuomonės apie banditus, 
susimokančius liepsnose paskandinti advokatų kontoras, Džastino 
bosams užuojautos neparodė. „Cicero Pipe“ savininkui skyrė penke- 
rius įkalinimo metus, jo statybų vadovą už grotų pasodinto ketveriems 
metams. 

Deivido pastangomis Oskarui ir jo firmai pateiktą Bardolo ieškinį 
teismas atmetė. 

Partnerystė neatlaikė išbandymų, nors tuo stebėtis nevertėjo. Po 
širdies operacijos ir skyrybų išsikvėpęs Oskaras biure praleisdavo vis 
mažiau laiko. Banke jis turėjo santaupų, iš socialinio draudimo fondo 
gaudavo pensiją, o sugyventinė gerai užsidirbo iš masažistės veiklos. 
(Atvirai kalbant, su ja susipažino gretimame masažo salone.) Naujoji 
sutartis galiojo jau pusmetį, kai Oskaras ėmė laidyti užuominas apie 
atsistatydinimą. Po nuotykių su „Krayoxx“ Volis tebesilaižė žaizdas ir 
neberodė užsidegimo šniukštinėti potencialių bylų. Pats susitikinėjo 
su šiek tiek už save vyresne moterimi, kuri, anot Volio, džiaugėsi „pui- 
kia finansine padėtimi“. Skausminga tiesa badė akis, bent jau Deividui 
— abu partneriai stokojo tiek noro, tiek talento rūpintis stambiomis 
bylomis ir, iškilus būtinybei, jas nagrinėti teisme. Stačiai sunku įsi- 
vaizduoti, kaip su jais reikėtų vėl įžengti į posėdžių salę. 

Deivido radaras veikė sustiprintos parengties režimu, todėl jis 
kaipmat įžvelgė pavojaus ženklus. Ir suskato mintyti apie pasitrau- 
kimą. 

Prabėgus vienuolikai mėnesių nuo to meto, kai pasaulį išvydo 
duktė, Helena pagimdė dvynukus. Reikšmingas įvykis privertė tėvą 
rimtai susimąstyti apie ateitį. Netoli Linkolno Parko, kur Zinkai gy- 
veno, jis išsinuomojo biurą — apsistojo penkto aukšto patalpose, nes 
iš ten atsivėrė miesto pietinės dalies panorama. Pro langą buvo matyti 
didingi centrinių pastatų kontūrai, tarp kurių, pačiame viduryje, stie- 
bėsi „Trust“ bokštas. Vaizdas, kaip skatinimo faktorius, niekuomet jo 
nenuvildavo. 

Pasirūpinęs savo reikalais Deividas informavo partnerius, kad 
ruošiasi juos apleisti, vos tik baigs galioti dvylikos mėnesių sutartis. 

Atsisveikinimas buvo sunkus ir liūdnas, tačiau nieko nenustebino. Jis 
paakstino Oskarą pranešti apie ketinimus išeiti į pensiją. Palengvėjo, 
rodės, ir Voliui. Porelė nedelsiant apsisprendė parduoti kontoros pas- 
tatą ir nutraukti jos veiklą. Tuo metu, kai visi ėmė vieni kitiems spaus- 
ti rankas ir linkėti geros kloties, Volis jau planavo lėkti į Aliaską. 

Neskaitant šuns, Deividui atiteko ir Rošelė, nors jiedu ištisą mė- 
nesį slapta šnekučiavosi apie galimus pokyčius. Jam nė nebūtų šovusi 
mintis iš firmos grobti sekretorės, bet toji netikėtai prarado darbą. Ro- 
šelei prižadėjo didesnę algą, daugiau priedų ir biuro administratorės 
pareigas, todėl ji mielai persikraustė į naują advokato Deivido E. Zinko 
būstine. 

Jo firmos specializacija — gamintojų atsakomybės teisė. Kai 
pavyko sėkmingai užbaigti dar porą bylų, susijusių su apsinuodijimu 
švinu, Deividas, Rošelė ir gausėjantis ratas etatinių bendradarbių per- 
prato, kad iš šitos teisminės praktikos srities jiems lemta neblogai pa- 
sipelnyti. 

Didžiąją dalį darbo reikėdavo atlikti federaliniame teisme, tai- 
gi, naujajai advokatų kontorai suklestėjus, jis vis dažniau atklysdavo 
į centrinę miesto dalį. Ištaikęs laisvą minutę užsukdavo į „Abnerį“, 
su barmenu apsimainydavo keliais sąmojais ir ko nors sukrimsdavo 
— paprastai valgydavo sumuštinį ir jį užsigerdavo dietiniu limona- 
du. Du sykius išlenkė „Perl Harboro“ kokteilį palaikydamas draugiją 
poniai Spens, kuri ligi šiol kasdien susiversdavo po tris sirupo skonio 
gėralus. Abu kartus Deividas teįstengė ištuštinti po vieną taurę, vėliau 
traukiniu grįžo į biurą ir su pasimėgavimu nusnūdo ant savo naujosios 
sofos. 

JOHNAS GRISHAMAS yra 
dvidešimties romanų ir vieno 


negrožinės literatūros kūrinio | 
„Nekaltasis“ (lietuvių kalba 
išleistas 2010 m.) autorius. Jis 
gyvena Virdžinijos ir Misisipės 
valstijose. 


„Bylininkai — be galo įdomus, siautulingas romanas, 
kupinas ironijos ir satyros, nukreiptos į teisiniams 
procesams būdingus korupcinius susitarimus, 
apgaulingas manipuliacijas bei teatrališkus efektus. 


„Finlio t Figo“ partneriai — iš viso du — dažnai save 
vadina teisine „firma-butiku . „Butikas“ asocijuojasi su tuo, 
kas prašmatnu, kas pasižymi išrankumu, kas klesti. Šiuo 
atveju nė vienas iš apibūdinimų netinka. Iš tiesų jie užsiima 
menkaverte veikla — dažniausiai aptarnauja norinčius 
greitai išsiskirti, sulaikytus kauštelėjusius vairuotojus, 
kartais tarpininkauja dėl žalos atlyginimo nukentėjusiems 
per autoavarijas. Aptriušusiame biure Čikagos 
pietvakariuose Oskaras Finlis su Voliu Figu kartu dirba 
daugiau nei dvidešimtį metų ir riejasi lyg seniai susituokusi 
pora, bet sugeba šiaip ne taip verstis ir daugmaž padoriai 


gyventi. 


Galų gale juos užgriūva pokyčiai. Tiksliau, atklupčioja. 
Deividas Zinkas, jaunas, bet jau perdegęs teisininkas, 
atsisako perspektyvios karjeros aukščiausios klasės firmoje, 
smarkiai nusigeria ir netikėtai sau pačiam atsiduria prie 
„butiko“ slenksčio. Dabar, išsiblaiviusiam ir susitaikiusiam 
su mintimi, kad įsiliejo į bedarbių gretas, jam tiks bet koks 
darbas — netgi pas „Finlį £ Eigą . 


Į savo ratą priėmę naują bendradarbį, „FX F partneriai 
griebiasi labai rimtos bylos, žadančios turtus, bet tarytum 
nereikalaujančios rimto išmanymo. 

